
INTRODUCERE 


Pînă în primele decenii ale secolului al XIX-lea doar lumea 
graco-romană, alături de cea ebraică, era cunoscută si 
considerată ca temelie a culturii europene moderne. De atunci au 
fost dezvăluite comorile culturale ale Egiptului şi apoi ale Asiriei 
şi ale Babilonului. In secolul nostru descifrarea scrierii egeo- 
cretane şi hittite a scos la lumină creaţii ale unor culturi ce au 
putut fi acceptate ca fundamente esenţiale ale antichităţii greco- 
romane. Prin aceasta, pentru omul de azi, lumea greacă şi romană 
nu mai reprezintă începutul oricărei creaţii artistice sau literare, 
de exemplu, ci modelul originar trebuie căutat în culturile mult 
mai vechi —cea egipteană, cea asiro-babilo-niană, ori cea hittită 
de la care vechea Eladă a primit atîlea înrîuriri. 

In felul acesta civilizaţia europeană contemporană îşi găseşte 
origini cu mult mai îndepărtate decit cele clasice (ebraică şi 
greco-romană) şi este firesc să fie aşa dacă ne gindim că lumea 
Mediteranei, cu civilizațiile care s-au dezvoltat în jurul ei, este, în 
esență, un tot. Căci culturile care au crescut şi s-au ridicat pe 
malurile Mării Mediterane şi în jurul ei s-au interpătruns, au 
primit influenţe reciproce, au cunoscut înriuriri şi au preluat unele 
de la altele tradiţii, mituri, legende, dar şi tehnici şi metode care 
le-au fost proprii. Astfel s-a putut vorbi cu multă dreptate despre 
civilizațiile Mediteraneene, în contrast de pildă cu cele din 
America de Nord şi de Sud, sau cele din Pacific ori Australia, care 
şi ele au caractere atit de particulare. 

în lumea Mediteranei apar concomitent, la sfirşilul 
mileniului al ]V-lea, două mari civilizaţii care se dezvoltă în 
condiţii similare — cea egipteană şi cea sumeriană. 
Amindouă se ivesc la revărsarea unui fluviu, şi de-a lungul 
malurilor lui, Nilul pentru cea egipteană, Tigrul şi Eufratul 
pentru cea sumeriană. Amindouă dezvoltă o tehnică 
superioară a agriculturii prin irigație, şi amindouă ajung la o 
prosperitate nemăsurată graţie recoltelor bogate dobindite 
pe ogoarele udate de apele acestor fluvii. Amiîndouă ajung 
repede să stăpinească o serie de tehnici artizanale care le 
dau o mare superioritate asupra vecinilor lor pe care îi 
domină o vreme. 


Civilizaţia sumeriană se va continua în mileniul al IH-lea 
prin cea asiro-babiloniană, aşa cum cea egeo-cretană se 
continuă cu cea greacă, ori cea etruscă cu cea romană. 
Desigur, descoperirea creaţiilor asiro-babiloniene fi citirea 
cuneiformelor, dezvăluirea tezaurului de texte literare, 
istorice, mitologice şi altele din Asiria şi Babilon au putut 
duce la SE al XIX-lea la faimoasa teorie a pan- 
babilonismului care afirma că toate credințele despre 
creația lumii, despre Potop, despre păcatul originar al 
omului, despre existenţa iadului şi a raiului ar fi apărut mai 
întîi în Babilon si de acolo s-ar fi răspîndit la popoarele 
vecine din jurul Mediteranei şi mai departe chiar. Teza 
aceasta susținută de orientaliştii germani E Delitzsch şi G. 
Winkler n-a mai putut fi acceptată ca teorie în istoria 
culturii odată cu descoperirea swnerienilor, a limbii şi a 
scrierilor lor. într-adevăr, Sumerul a fost acela de la care 
asiro-babilonienii au preluat imensa majoritate a creaţiilor 
lor în toate domeniile. Desigur, s-au schițat elementele unei 
teorii a pan-sumerismului de către S. N. Kramer în cartea sa 
Istoria începe la Sumer (trad. rom. Bucureşti, 1962), totuşi 
tezele sale în ceea ce priveşte geneza miturilor şi creaţiilor 
artizanale mediteraneene nu este atit de absolută ca 
răposata teorie a pan-babilonismului şi dacă S. N. Kramer 
scoate în evidenţă prioritatea sumerienilor în multe 
domenii, el nu o absolutizează şi nu face din sumerieni 
începătorii culturilor mediteraneene în general. 

Dar şi pentru S. N. Kramer ca şi pentru Vojtek 
Zamarovsky (La început a fost Sumerul, trad. rom. Buc. 
1981) cea dintii civilizație avind o istorie este cea 
sumeriană, făcîndu-se abstracţie de civilizaţia egeo-cretană, 
tot aât de veche şi mai ales lipsind demonstraţia că lumea 
Egiptului antic este mai recentă decit cea a Sumerului. 

De asemenea nu se dovedeşte că civilizaţia de pe Valea 
Indusului de la Mohenjo Daro şi Harappa este mai recentă 
decit cea sumeriană, astfel că nu este deloc sigur că a 
Istoria începe la Sumer ». 

Nu este mai puțin adevărat că se poate vorbi de un 
miracol sumerian şi aceasta pe bună dreptate, pentru că nu 
există propriu-zis un miracol grec. 

Grecii au preluat de la egipteni, de la egeo-cretani, de la 
hittiţi şi de la fenicieni, stind în jurul Mediteranei ca « 
broaştele pe malul unui lac » după faimoasa expresie a lui 
Platon, multe elemente constitutive ale civilizaţiei lor (Cf. 
Constantin Daniel, Gîndirea egipteană antică în texte, Buc, 
1974, p. XXVI sq.) Dimpotrivă miracolul sumerian este un 
«miracol real» fiindcă toate creaţiile sumeriene sînt ex 
nihilo, nu au fost preluate de la alţii; de pildă scrierea lor nu 
este luată de la vreo altă cultură (precum este scrierea 
greacă împrumutată de la fenicieni), nici miturile sumeriene 
nu-şi au originea în alte culturi. 

Civilizaţia sumeriană trebuie  comvarată cu cea 
egipteana, care este tot atU de originală şi care nici ea'nu 
împrumută nimic în elementele constitutive de la alte 
cercuri de cultură. 

Pe de altă parte, lumea mesopolamiană şi strălucitoarele 
ei creații, atit asiro-babiloniene cit mai ales sumeriene, au 
fost dale cu totul uitării vreme 


6 


de aproape 2500 de ani; nici măcar numele Sumerului nu 
mai era menţionat de scriitorii greci şi romani, după cum 
vom arăta In capitolele următoare. Peste măreţele creații 
sumeriene şi a”iro-babiloniene s-a aşternut o mare tăcere 
pe care doar descoperirile arheologice ale secolelor al XIX- 
lea şi al XX-lea au întrerupt-o. Desigur cunoştinţele noastre 
despre străvechea lume a Sumerului sînt relativ recente, 
unele sînt nesigure, altele discutabile, multe incomplete. Pe 
de altă parte noi descoperiri arheologice, sau descifrarea 
altor tăblițe de argilă, pot răsturna multe din cunoştinţele 
actuale despre civilizaţia sumeriană. Dar cele ce ştim despre 
sumerieni ne dezvăluie un univers vast de creații artistice, 
literare, tehnice şi juridice care le-au premers cu mult pe 
cele ale grecilor şi romanilor dar şi pe cele ale hittiţilor. 

In ceea ce-i priveşte pe asiro-babilonieni trebuie să 
relevăm unitatea culturii mesopotamiene şi rolul de 
succesori pe care l-au avut aceştia preluind toate achiziţiile 
culturale sumeriene, împreună cu limba sumeriană care a 
rămas limba liturgică folosită în templele asiriene şi 
babiloniene pină la sfirşitul acestei civilizaţii. Pe de altă 
parte trebuie să ținem seama de simbioza sumero-akkadiană 
(cf. Mircea Eliade, Histoire des croyances et des idees 
religieuses voi. I, Payot, Paris, 1978, p. 79) în sensul că nu se 
poate face o separație netă între cele două culturi 
mesopotamiene care se intermpătrund şi îndeosebi cea 
sumeriană devine parte constitutivă din cultura asiro- 
babiloniană. De aceea, consultarea volumului nostru despre 
Civilizaţia asiro-babiloniană (Buc. 1981) completează şi 
întregeşte pe deplin cele înfăţişate în lucrarea de faţă. însăşi 
populația Sumerului, a părţii de sud a Mesopotamiei este 
compusă din semintii akkadiene şi sumeriene, se pare chiar 
de la inceputurile creării statelor-or ase sumeriene. Poate în 
aceste state-oraşe, la fel ca mai tirziu în cele akkadiene, 
locuitorii bogaţi, posesori de ogoare rodnice, sau dregătorii 
erau sumerieni, iar cei care lucrau efectiv ogoarele erau 
semi? akkadieni, năimiţi şi plătiţi cu ziua sau cu anul. 
Statele-oraşe sumeriene au fost reunite într-un stat unitar de 
către regele Lugalzagissi, către anul 2375 î.e.n, dar o 
generaţie mai tirziu această reunificare a fost reluată de un 
conducător semit, Sargon J, regele din Akkad. Oraşele 
sumeriene şi-au păstrat toate structurile lor vechi, chiar sub 
un rege semit cum era Sargon I. Schimbările interesau doar 
pe căpeteniile statelor-oraşe şi pe <i regele intregului Sumer 
şi Akkad» cum se intitulau regii Babilonului. Astfel întîlnim 
nume semite de căpetenii ce domnesc peste oraşe sumeriene 
şi nume de căpetenii sumeriene ce stăpinesc oraşe semite. 
De aceea istoria sumerienilor mai ales la începutul 
mileniului al Il-lea, este oarecum comună cu cea a 
akkadienilor pînă la regele Hammurabi. Dar simbioza 
sumero-akkadiană este mai clar perceptibilă în domeniul 
credințelor al miturilor, magiei, catarticei, medicinei şi mai 
cu seamă al manticei, unde nu se poate face o netă distincţie 
între ce aparține sumerienilor şi ce este akkadian. 

în locul unde fuseseră ridicate zidurile inalte ale cetăților 
sumeriene Ur Eridu, Nippur Lagaș sau Umma s-au întins 
cu trecerea anilor nisipurile pustiului şi au fost date uitării 
cu totul E oraşe şi aşezări care făceau din 
Sumer un imens furnicar omenesc. Astăzi în valea fluviilor 
Tigru şi Eufrat s-a creat un mare stat arab, Irakul, care 
duce mai departe strălucirea de odinioară a culturii 
sumeriene. Ţara noastră are foarte bune relaţii economice, 
culturale şi politice cu Irakul şi mulți tehnicieni şi ingineri 
români muncesc pe șantierele irakiene, în timp ce numeroşi 
studenţi din această tară studiază în universităţile române. 
Turiştii români care vizitează Irakul şi muzeele din Bagdad, 
în care sînt reunite alitea comori ale artei sumeriene, apoi 
inginerii şi tehnicienii români care lucrează în Irak vor 
dobindi, credem, o cunoaştere mai completă a ceea ce a 
fost cu multe secole in urmă strălucitoarea cultură 
sumeriană. 

Pe de altă parte lumea sumeriană este in stare să fie 
pildă vie pentru noi cei de azi, care trăim într-o epocă de 
stringentă criză energetică, arătindu-ne că fără petrol şi 
fără electricitate, fără metale, fără pietre, fără arbori, un 
popor a putut crea o țară rodnică, de o fertilitate legendară, 
săpind canale de irigație, făcînd diguri, ridicînd stăvilare şi 
dezvoltind o agricultură întemeiată pe ir: E în care se 
făceau 3 şi chiar 4 udări pe an. Exemplul viu al sume- 
rienilor ne arată că fără maşini, fără unelte complicate şi 
fără petrol s-a putut avea o rodnică agricultură care 
îndestula ao de oraşe şi sute de aşezări săteşti. 


Desigur, descifrarea a nenumărate alte tăblițe de lut 
sumeriene va dezvălui în viitor aspecte nebănuite ale 
civilizaţiei sumeriene. Volumul e faţă înfăţişează 
cunoştinţele esenţiale la care s-a ajuns pină acum cu privire 
la civilizaţia sumeriană. 


Constantin Daniel 


CADRUL GEOGRAFIC 


Venind dintr-o ţară pe care nu o cunoaştem cu exactitate, dar 
care poate li Valea Indusului, după opiniile multor sumerologi, 
«capetele negre », cum îşi spunea sumerienii, s-au stabilit în 
mileniul al IV-lea sau la începutul mileniului al Ill-lea în partea 
sudică a văilor celor două fluvii Tigru şi Eufrat. Prin aluviunile pe 
care le revărsau periodic pe malurile lor sau le duceau pînă în 
Deltă, fluviile au creat solul Mesopo-tamiei, adică o suprafaţă de 
1000 km lungime, zonă agricolă vecină la nord cu Armenia, la 
apus cu Siria şi pustiul ei, la răsărit cu lanţul munţilor Zagros, pe 
cînd în sud cele două fluvii curgeau în apele Golfului Persic (care 
în vechime pătrundea cu mult mai profund, cu circa 250 km, în 
continentul asiatic). Dar înainte de a se revărsa în mare, Tigrul şi 
Eufratul formau în antichitate o deltă vastă, mlăştinoasă, cu mii 
de canale şi insulițe, cu roiuri de păsări acvatice, cu stufăriş şi 
păpuriş de nepătruns, unde şi-a găsit poate refugiul un popor 
venit de pe mare, urmărit de duşmani, în căutarea unor locuri în 
care să-şi procure hrană şi să trăiască la adăpost ocrotit de apă şi 
de canale acoperite cu papură şi trestie. 

De fapt, Ţara celor două fluvii sau Mesopotamia, marea cîmpie 
alu-vională care se întinde din locul unde s-a ridicat acum oraşul 
Bagdad, pînă la Golful Persic, a fost împărţită din punct de vedere 
etnic în două jumătăţi net distincte. Granițele dintre aceste două 
tări, Sumerul şi Akkadul, au variat mult în decursul secolelor, 
urmînd victoriile sau înfringerile acestor două ţinuturi unul asupra 
altuia, dar, în genere, în mileniul al II-lea s-a putut face o 
deosebire clară între nordul Mesopo-tamiei, locuit de semi) 
akkadieni, şi sudul ei, ocupat de sumerieni. Sigur este că în nord 
predominau întru totul akkadienii semiţi, dar în sud populaţia 
sumeriană era amestecată cu semi. Aceştia erau sclavi sau 
lucrători agricoli, care veneau poate periodic pentru seceriş, 
semănat şi treierat în centrele importante, aşa cum aveau să vină 
în Mesopotamia multe secole mai tîrziu, în aceeaşi calitate, gutii, 
arameii şi kasiţii. Astfel, 


Sumerul nu a fost niciodată o ţară locuită numai de sumerieni, ci 
printre ei se aflau şi sem akkadieni. 

Mesopotamia sau Țara de la mijlocul celor două fluvii, cum ar 
suna traducerea exactă a acestui nume grecesc, era străbătută, 
aşa cum am arătat, de cele două fluvii, Tigrul şi Eufratul, pe 
malul cărora s-au înălţat oraşele mesopotamiene. Eufratul, numit 
în sumeriană Buranunu este, la izvoarele sale, un rîu vijelios, silit 
de înălțimile munţilor Taurus şi Antitaurus, ce îi stau în cale, să 
facă numeroase ocoluri. După ce scapă de strînsoarea acestor 
culmi, Eufratul devine la Samosata o apă mai liniştită căci 
înălțimile de pe malurile sale, pe care le-a străbătut, sînt mult 
mai scunde. Curgînd înspre sud-vest, Eufratul ar fi trebuit să se 
îndrepte spre Marea Mediterană în care să se reverse, dar 
masivul muntos Amanus îi taie calea şi îl obligă să deseneze o 
curbă mare spre miazăzi şi spre răsărit. De la revărsarea rîului 
Balikh în apele sale, Eufratul curge spre sud-est şi nu-şi mai 
schimbă deloc această direcţie pînă ajunge în Golful Persic. Dar 
calea fluviului pînă la mare este strimtorată de munţi şi de culmi 
pe care akkadienii le vor numai mai tîrziu hinge să Purati 
(Purattu fiind numele Eufratului în akkadiană). Aceste strimtorări 
ale cursului Eufratului dispar în dreptul oraşului Id (grec: îs, azi: 
Hit) după care marele fluviu străbate o cîmpie vastă în care s-au 
depus de milenii aluviunile sale, şi unde în decursul timpurilor 
fluviul şi-a schimbat de multe ori albia. Căci Eufratul curge 
actualmente mult mai spre vest decît în antichitatea sumero- 
akkadiană, iar Babilonul se afla în cea mai mare parte pe ţărmul 
său răsăritean. încă de pe timpul regelui babilonian Neriglissar, 
Eufratul se îndepărtase mult de vechea sa matcă, astfel că acest 
rege a fost silit să facă mari lucrări de îndiguire şi săpare spre a 
aduce fluviul în mai vechea sa albie. Tot aşa pe vremea 
sumerienilor oraşele Larsa şi Ur (cetatea lui Abraham), ca şi 
Uruk, erau aşezate pe țărmurile Eufratului, iar astăzi ruinele lor 
se află la o mare depărtare de fluviu. în porţiunea sa terminală 
Eufratul era înconjurat de mlaştini întinse şi nu se unea cu Tigrul, 
ca în vremurile noastre, ci apele sale curgeau direct în Golful 
Persic. Tot astfel oraşul sacru Eridu se afla pe malurile Golfului 
Persic, deşi astăzi ruinele sale sînt la o mare distanţă de apele 
acestui golf. 

Cei mai mulţi afluenţi Eufratul îi primeşte pe partea stîngă (în 
est). Aceştia sînt: Arsania, Balikh şi Chaburu şi aduc în Eufrat 
apele torenţilor ce vin din munţii aşezaţi înspre nord-est. 

Fluviul Tigru, numit în sumeriană /digna, izvorăşte, ca şi 
Eufratul, din munţii Armeniei şi după ce străbate munţii kurzi se 
îndreaptă la început spre răsărit, dar după ce primeşte un 
afluent, actualul curs de apă Bobhtan-su, curge în direcţia sud-est. 
Astfel el parcurge cîmpia Asiriei şi în oraşul de azi Tekrit răzbate 
în marea cîmpie a Mesopotamiei. La înălţimea oraşului Upi (grec 
Opis, Seleucia) se apropie mult de Eufrat, ajungînd la o distanţă 
de 30 km de el, apoi se îndepărtează iarăşi de 

fluviu. Pe vremea sumerienilor şi a akkadienilor, Tigrul curgea 
mult mai spre apus. Afluenții săi coboară toţi din munţii estici, şi 
cei mai însemnați sînt: Husur rîu care curgea prin mijlocul 
oraşului Ninive, apoi Zabu elu şi Zabu Supalu, Radanu şi Turnat. 
în porţiunea sa inferioară Tigrul primeşte în zilele noastre doi 
afluenţi: Kerha şi Qarun, care în antichitate constituiau fluvii 
separate curgînd direct în Golful Persic. 

Golful Persic pătrundea mult în interiorul continentului şi se 
prelungea ca o lagună în Marea Chaldeană, în care apele, 
amestecate cu apă de mare, erau sărate. 

întreaga Mesopotamie depindea, în ceea ce priveşte 
recolta de cereale, de ploile şi de căderile de zăpadă din 
regiunea izvoarelor celor două mari fluvii. Primăvara, 
topindu-se zăpezile în munţii înalţi din Armenia, începeau să 
se umple apele Tigrului şi ale Eufratului, iar în aprilie şi în 
mai, mari întinderi de pămînt erau inundate. 

însă EE celor două fluvii nu sînt identice. Tigrul 
are malurile mai ridicate şi mai rezistente, curentul său este 
mai rapid, inundația începînd la EE EN lui martie, 
atingind maximum-ul său în primele zile ale lui mai şi 
terminîndu-se pe la jumătatea lui iunie. Pe malurile Tigrului 
se întind mlaştini. 

Eufratul are de două ori mai puţină apă şi revărsarea sa începe 
cu 15 zile mai tîrziu decît cea a Tigrului, dar nu se sfirşeşte 
înainte de luna septembrie. Malurile sale sînt mai joase şi apele 
lui se răspîndesc cu mai mare uşurinţă peste cîmpuri, creînd o 
inundație binefăcătoare. Se pare că sumerienii şi primii locuitori 
ai Mesopotamiei s-au stabilit pe țărmurile sale spre a funda oraşe 
şi sate. Era, însă, neapărat necesar ca apa provenită din 
revărsarea acestui mare fluviu să fie derivată în canale, pentru a 
împiedica stagnarea apei pe ogoare şi crearea de mlaştini în care 
grînele ar fi putut putrezi; apoi pentru a asigura irigarea cîmpiilor 
cînd apele atingeau un nivel ridicat, acestea trebuiau distribuite 
uniform peste cîm-piile cultivate. Marele geograf grec Strabon, 
care are informaţiile sale de la însoțitorii expediției lui 
Alexandru cel Mare, scrie: 

« întrucît Eufratul, cînd zăpezile Armeniei se topesc 
primăvara, se umflă la începutul verii, în chip obligator el 
inundă ogoarele şi apele stagnează în băltoace peste ele, 
dacă nu se revarsă apa de prisos prin canale şi şanţuri la fel 
ca în Egipt. Aşa au luat naştere canalele. Dar ele necesită o 
întreţinere mai mare ca în Egipt, căci pămîntul este adînc, 
moale şi cedează cu uşurinţă, aşa că aceste canale pot fi 
acoperite uşor de cursul apei şi cîmpia poate fi uşor 
dezgolită (de culturi), iar canalele pot fi repede umplute şi 
noroiul poate astupa uşor gurile lor. în felul acesta se 
produce de asemenea un exces de apă peste ogoare ... A 
preîn-timpina cu totul asemenea inundaţii este poate cu 
neputinţă, dar este de datoria unui cirmuitor bun să le 
înlăture. Datoria sa este deci să stăvilească o creştere prea 
mare a fluviului prin diguri, umplerea cu noroi a canalelor 
prin curăţarea lor şi prevenirea astupării gurilor lor de 
leşire. 

Curăţarea canalelor este uşoară, îndiguirea cere însă multe braţe, 
căci pămîntul este moale şi nerezistent, iar noroiul ce este 
aruncat peste el nu stă şi nu rămîne aşezat deasupra pămîntului, 
ci alunecă şi astupă gura canalelor în chip nefolositor. Pe de altă 
parte e nevoie să se închidă repede canalele ca să nu se scurgă 
toată apa din ele . . . Fiindcă nu este nici o deosebire dacă 
roadele pămîntului se strică prin excesul de apă, sau se usucă din 
lipsă de apă .. . Astfel de lucruri nu se întîmplă însă dacă digurile 
canalelor se deschid şi se închid repede, în aşa fel ca apa din 
canale să aibă o înălţime mijlocie, iar apa din ele nici să nu se 
reverse în afară, nici să lipsească» (Strabon, Geografia, XVI, 1, 9 
sq). Astfel întreţinerea acestor canale era o muncă istovitoare 
pentru locuitorii Mesopotamiei şi înţelegem uşor de ce au fost 
chemaţi să săvirşească aceste lucrări străini, muncitori cu braţele 
din alte regiuni, akkadieni din sudul Mesopotamiei, apoi kaşiţi şi 
gutii chemaţi de babilonieni, în fine, ara-meeni aduşi şi de asirieni 
şi de aceiaşi babilonieni, lucrători care executau muncile atît de 
dificile ale întreţinerii canalelor în afară de arat, semănat, secerat 
şi treierat. Aceşti muncitori străini veniţi în număr imens au 
cucerit mai apoi ţara stăpînilor lor şi au întemeiat dinastii proprii. 

Nu cunoaştem cu precizie traseul canalelor principale de 
irigație care porneau din fluviile Tigru şi Eufrat, dar ştim că 
numărul celor ce legau Tigrul de Eufrat era foarte mare. Un mare 
canal vărsa apele Eufratului în Tigru, care curgea la un nivel mai 
jos decît primul, unele canale purtau numele regelui care pusese 
să le sape, aşa cum este canalul regelui akkadian Hammurabi din 
nordul Babiloniei. La Nippur era canalul Kaburu, cunoscut din 
cartea lui lezechiel 1, 3 şi 5, ca şi canalul Badid' tu, care avea mai 
tîrziu la celălalt capăt al său oraşul Pumbedita unde exista în era 
noastră o celebră şcoală de talmudişti. 

Valea superioară a fluviului Eufrat, dar şi podişul sirian au fost 
locuite de oamenii epocii paleolitice înainte ca să se fi format 
cîmpia mesopota-miană prin retragerea apelor din Golful Persic. 
Dimpotrivă, în cîmpia mesopotamiană s-au aflat dal de piatră 
din epoca neolitică, amestecate cu instrumente de aramă, ceea ce 
dovedeşte că partea inferioară a cîmpiei mesopotamiene a fost 
populată mult mai tîrziu, în epoca chalcolitică. 

Aluviunile aduse de cele două fluvii mesopotamiene au creat 
un dig în spatele căruia s-au adunat noroaiele aduse de apele 
Tigrului şi Eufratului, împiedicînd ca acestea să fie revărsate în 
mare şi oprind acţiunea mareelor care ar fi spălat gurile celor 
două rîuri. Aşa s-a format cu încetul în sud o întindere vastă de 
pămînt, străbătută de apele celor două mari fluvii, pămînt foarte 
fertil, udat de ape şi care a atras locuitorii veniţi de departe, din 
valea fluviului Indus (unde de altfel existau condiţii geografice şi 
de viaţă similare). Aceşti străini au venit treptat şi s-au stabilit în 
număr din ce în ce mai mare în partea inferioară a Mesopotamiei. 

Pînă la formarea digului şi a întinderii vaste de pămînt din 
spatele lui, Golful Persic se găsea la circa 250 km mai la nord de 
locul unde este 

arătat de hărţile actuale. Tigrul şi Eufratul, despărțite de o mare 
întindere de bălți, îşi avea fiecare locul său separat de revărsare 
în Golful Persic, golf în care dealtfel se mai revărsau alte două 
fluvii: Qarun (ce scobora din podişul persan) şi Wad! el-Balin (ce 
venea dinspre apus, din Arabia). Aceste ultime fluvii au contribuit 
la crearea barajului în spatele căruia s-au strîns aluviunile aduse 
de Tigru şi Eufrat şi au format astfel cîmpia din sudul 
Mesopotamiei. 

Alţi geografi au emis ipoteza că aceste aluviuni s-au scurs într- 
o groapă tectonică, ale cărei mişcări continue o împiedicau să se 
umple. Conform tezelor acestor savanţi Golful Persic s-ar fi aflat 
cu mult mai spre sud şi răsărit decît actualmente. 

Partea nordică a Pustiului Siriei şi văile superioare ale Tigrului 
şi ale Eufratului erau locuite de seminţii numite, atunci cînd au 
fost cunoscute pentru întîiia oară, martu şi mai tîrziu amurru. 
Aceşti amoreeni erau un popor semit şi ei au coborit pe văile celor 
două fluvii, semănînd grîu şi recoltîndu-l pe suprafeţele de 
pămînt nou formate de către depunerile aluvionale, ajungînd 
astfel pînă la oraşul de mai tîrziu Sippar, adică acolo unde Tigrul 
şi Eufratul se apropie cel mai mult unul de celălalt, înspre 
miazănoapte şi spre răsărit, în munţii Zagros şi în cîmpia fluviului 
Tigru, locuia un popor care vorbea o limbă aglutinantă, popor de 
munte înrudit cu out, dar el a fost oprit de către amoreeni în 
înaintarea lui spre sud. f 

în partea de apus a deltei fluviilor Tigru ŞI Eufrat era platoul 
central al Arabiei, locuit de beduini nomazi, vorbind o limbă 
semită înrudită cu cea a amoreenilor din nord. 

Dar arabii beduini s-au instalat şi ei în delta nou formată, 
pretutindeni unde secarea lagunelor şi mlaştinilor făcea posibilă o 
agricultură rudimentară. Mai cu seamă ei au intrat în serviciul 
primilor ocupanţi ai deltei, lucrînd la săparea canalelor, la 
recoltarea grinelor sau la îngrijirea vitelor. în felul acesta a apărut 
în Sumer un element semitic nou, arabii, deosebiți cu totul de 
amoreeni şi de descendenţii lor akkadieni. 

Se pare că sumerienii au venit în delta fluviilor Tigru şi Eufrat 
tîrziu şi au găsit aici o populaţie primitivă — numită convenţional 
proto-sume-rieni — care erau poate arabi, poate semiţi amoreeni. 
Sumerienii erau numiţi în textele sumeriene capetele negre, poate 
din cauza părului negru în contrast cu cel blond al caucazienilor, 
dar poate şi pentru culoarea închisă a pielii lor, apropiată de cea a 
dravidienilor din sudul Indiei şi a locuitorilor de pe Valea 
Indusului. Sumerienii vorbeau o limbă aglutinantă, similară prin 
unele trăsături ale gramaticii sale, dar şi prin unele etimologii, cu 
limba turcă veche (turaniană). în privinţa ţărilor de origine s-au 
emis numeroase ipoteze. Marele arheolog C. Leonard Woolley 
aduce următoarele argumente cu privire la ţara lor de origine: « 
Faptul că zeii sumerieni sînt totdeauna reprezentaţi stind pe 
munţi ar însemna că acest popor venea dintr-o ţară muntoasă; 
faptul că vechiul lor stil 

de construcţie derivă din clădirile în lemn este un argument în 
favoarea aceleiaşi ipoteze, căci această tehnică nu putea să ia 
naştere decît în regiuni foarte înalte acoperite de păduri. » (C. L. 
Woolley, Les Sumeriens, trad. fr. Paris, 1930 p. 15). Un alt 
argument dat de acelaşi savant englez este următorul citat din 
Geneză XI, 2: « Purcedînd de la răsărit, oamenii au găsit în ţara 
Senaar un şes şi au descălecat acolo ». Senaar este numele 
ebraic al Sumerului, menţionat de Geneză cu mult înainte de a fi 
cunoscut de arheologii şi istoricii moderni. Dar « purcedînd de la 
răsărit »înseamnă că puteau veni din Valea Indusului, căci 
«înspre răsărit» nu erau decit pustiul iranian şi dincolo de el 
Valea Indusului, cu strălucitoarea sa civilizaţie, aşa cum s-a putut 
regăsi în ruinele oraşelor Mohenjo-Daro şi Harappa (Cf. Jean 
Mărie Casai, Civilizaţia Indusului şi enigmele ei, trad. rom., 
prefaţă Constantin Daniel, Bue. 1978). 

Dar textul Genezei continuă: „Apoi au zis unul către altul: « 
Haidem să facem cărămizi şi să le ardem cu foc ! » Şi au folosit 
cărămida în loc de piatră iar smoala în loc de var". Or, toate 
construcţiile de pe Valea Indusului din cele două oraşe sînt de 
cărămidă şi multe de cărămidă arsă (Ibidtm, pp 121, 125, 119 
etc). Sosind într-o regiune de trestie şi de papură ar fi fost mai 
consecvent ca sumerienii să-şi construiască case din trestie lipite 
cu pămînt, dar ei aveau ca model ideal al caselor şi al templelor 
pe cele din ţara lor de origine, Valea Indusului, unde clădirile 
erau din cărămizi arse şi nearse (deşi s-ar fi putut construi palate 
şi temple din piatră într-o regiune muntoasă ca cea a Văii 
Indusului). De aceea au construit palate, casc şi temple din 
cărămizi arse şi nearse. 

Acelaşi Sir C. L. Woolley respinge teza că sumerienii ar fi 
putut veni din munţii aşezaţi la răsăritul văii mesopotamiene, 
adică din regiunile ocupate mai tîrziu de elamiți, căci tipul fizic al 
elamiţilor ar fi diferit de cel al sumerienilor, cu toate că ceramica 
elamită veche are unele elemente comune cu cea paleo- 
sumeriană. în schimb legendele şi miturile sumeriene privitoare 
la originile lor afirmă că sînt un popor venind de pe mare (ceea 
ce confirmă ipoteza lui Tor Heyerdal privitoare la migraţia pe 
mare a sumerienilor veniţi de pe valea fluviului Indus pînă la 
marginile Golfului Persic). Apoi sumerienii în epoca istorică 
locuiau în partea de sud a ţării, la Eridu, şi socoteau că acesta 
era cel mai vechi oraş locuit al lor. La începuturile istoriei 
sumeriene Eridu era aşezat pe malurile Golfului Persic cu toate 
că astăzi el este mult îndepărtat de apele mării. De altfel 
resturile celui mai vechi nivel de locuire în Sumer au fost 
regăsite la Eridu (Jean Mărie Casai, Op. cit, p. 47), iar cultura 
Obeid — după numele unei aşezări, Teii el-Obeid, nu departe de 
vechiul Ur — considerată multă vreme drept cea mai veche 
cultură din Mesopotamia, este mai recentă, după ea urmînd în 
sudul Mesopotamiei cultura Uruk, apoi cea de la Djemdet-Nasr 
care e cea mai recentă cultură predinastică sumeriană. 

Că sumerienii au putut emigra din delta şi valea fluviului 
Indus, o spune şi Sir. A. Keith (citat de Sir L. Woolley, Op. cit. p. 
16): « Se poate 

regăsi vechea fizionomie sumeriană la est printre locuitorii 
Afghanistanului şi Belutchistanului, pînă în Valea Indusului, la 
circa 2500 km de Meso-potamia ». Sigur este că civilizaţia 
locuitorilor de pe Valea Indusului, de la Harappa şi de la Mohenjo- 
Daro, are multe similitudini cu civilizaţia sumeriană, precum de 
pildă sigiliile dreptunghiulare găsite în morminte, care sînt 
identice prin formă, subiecte şi stilul gravurii în cele două civi- 
lizaţii. Planurile de fundaţie ale construcţiilor, tehnicile de 
construcţie sînt de asemenea identice în cele două lumi. 

Toate aceste similitudini nu pot fi considerate simple influenţe 
reciproce comerciale. Sir Leonard Woolley scrie în privinţa 
relaţiilor dintre civilizaţia de pe Valea Indusului şi cea sumeriană: 
« Este mai prudent la ora actuală să privim cele două civilizaţii ca 
pe două ramuri ale unui trunchi comun care se găsea între văile 
Eufratului şi a Indusului, dar nu avem nici un mijloc de a şti dacă 
acest centru, a cărui cultură a iradiat atît de departe, trebuie să 
fie căutat în colinele Belutchistanului sau în altă parte» (Op. cit, 
p. 17—18). 

Regiunea cuprinsă între Tigru şi Eufrat se întindea pînă la 
latitudinea 34° şi avea o suprafaţă de circa 30 000 km pătraţi, 
pămînt agricol, atît cît avea şi Egiptul antic în Deltă şi în valea 
cultivabilă a Nilului, adică tot cam atît cît are Belgia de azi. 

Sumerul reprezenta partea sudică a ținutului dintre cele două 
fluvii, adică Mesopotamia, şi se numea în sumeriană Kengi, pe 
cînd în akkadiană era denumită Sumer (Sinear în Geneză X, 10). 
Partea de nord a Mesopo-tamiei se numea în sumeriană Uri, iar în 
babiloniană Akkad. Expresia Kaldi (Chaldea) numea sudul 
Mesopotamiei, apoi a ajuns să semnifice şi nordul şi sudul 
Babiloniei. 

Mesopotamia era o ţară foarte populată în antichitate, căci, de 
pildă, regele babilonian Sanherib afirma că a cucerit 75 de oraşe 
şi 420 de localităţi în Mesopotamia. Cel mai sudic oraş — pe 
malurile Golfului Persic — era Eridu, care ar fi fost locuit de 
primul om, Adapă. Aici se găsea şi templul zeului Enki-Ea, numit 
E-abzu, Ştiut fiind că templele sumeriene dar şi zigguratele, adică 
turnurile lor, purtau un nume. La miazănoapte de Eridu, dar 
separat de el de înălţimi, se afla oraşul Ur (Ur al caldeenilor 
menţionaţi în Geneză XI, 28, 31, patria lui Abraham), oraş care în 
mileniul al III-lea a fost capitala întregii ţări Sumer şi Akkad. Aici 
se afla reşedinţa zeului lunii Sin — (Suen) sau Nannar (zeii 
sumerieni aveau numeroase nume) şi aici se găsea templul său £- 
GiSSirgal (E-almd în sumeriană sensul de « casă »). Lăcaşul de 
cult cel mai sudic al zeului soarelui, Utu, sau Babbar în 
sumeriană, era oraşul Larsa, unde se afla templul soarelui £- 
babbar. Mai la sud se afla oraşul Uruk (astăzi Warka, localitate ce 
a dat numele său unei ceramici şi unei perioade) care apare în 
textele sacre ale iudeilor sub numele de Frek (Gen. X, 10) numit 
de geografii greci Orchoe, unde se înălța templul zeului cerului 
Anu, templu numit F-anna. Micul oraş Lagas (astăzi Tello) avea 
templul zeului Ningirsu, care sălăsluia 

aici în «lăcaşul celor 50 de zei » (E-ninnu). Nu departe de acest 
oraş era o localitate $uruppak « care era deja veche cînd zeii au 
hotărît să sloboadă Potopul » cum se exprimă miturile sumeriene. 
Oraşul Adab, care acum este destul de îndepărtat de Eufrat, este 
unul din cele mai vechi oraşe sumeriene, fiind reclădit de regele 
babilonian Hammurabi, care i-a restaurat şi templul său FE-mah. 
Mai spre nord era situat oraşul Nippur (astăzi Nuhhar), reşedinţa 
zeului Enlil care îşi avea templul său E-kur acolo. Nu departe de 
Nippur se găsea oraşul /sin, care a fost pentru o vreme capitala 
Babiloniei, unde a fost construit templul F£-gelmah al marelui zeu 
al războiului Ninurta şi al soţiei sale Gula. 

Oraşul care a dat numele său tot nordului Babiloniei era 
Akkad, unde zeiţa Anunit primea închinările credincioşilor ei în 
templul FE-ulmas. Akkad a fost pe vremea marelui rege Sargon I 
capitala întregului Orient de mijloc, dar mai tîrziu şi-a pierdut 
însemnătatea în folosul oraşului învecinat cu el, Sippar, reşedinţa 
nordică a zeului soarelui Utu sau Babbar al cărui templu se 
numea, ca şi la Larsa, E-babbar. Oraşul Sippar se găsea aproape 
de cetatea Upi-Aksak (grec. Opis, Seleucia, Kte-siphon) aşezată 
pe malurile fluviului Tigru, pe cînd Sippar era aşezat pe malurile 
fluviului Eufrat, de unde denumirea de « fluviul de Ia Sippar » 
dată curent, în textele sumeriene, Eufratului. înspre nordul 
oraşului Sippar se ridicase cetatea menţionată în vremea regilor 
kasiţi Dur-Kurigal-zi şi la vestul acesteia o alta, Der care trebuia 
să se împotrivească atacurilor năvălitorilor veniţi de la 
miazănoapte şi dinspre răsărit. La sud de Sippar — oraşul Kutu, 
unde se clădise templul E-meslam în care sălăşluia zeul infernului 
Nergal. Şi mai la sud, pe malurile unui braţ al Eufratului, se 
construiseră două oraşe, Kiş şi Hursag Kalama. Lais era adorat 
jeul Zamama în templul său FE-melursag. Zeul înţelepciunii, dar şi 
al divinaţiei, Me sau Sa (în akkadiană — Nabu) avea un templu în 
oraşul Borsip (grec. Borsippa) unde se crease de altfel şi o mare 
şcoală teologică în templul numit E-zida. La cîţiva kilometri în 
sudul oraşului Borsippa se găsea oraşul Uras. Numeroase sate şi 
aşezări se creaseră în întregul Sumer, a cărui rodnicie 
nemăsurată atrăgea pe de altă parte şi popoarele vecine care 
atacau satele şi oraşele. în special populaţiile din regiunile 
muntoase ale munţilor Zagros, dar şi nomazii din deşertul arabic 
făceau dese incursiuni de pradă în regiunile bogate şi atît de 
fertile datorită irigaţiei ogoarelor din Sumer. De aceea s-au 
construit oraşe şi sate fortificate, înconjurate cu ziduri de 
cărămizi arse şi nearse în întreg Sumerul. Multe populaţii străine 
au fost chemate de sumerienii înşişi ca să ofere braţe de muncă 
pentru recoltarea cerealelor, aratul şi semănatul ogoarelor. 

în nordul Sumerului întreaga Mesopotamie a fost locuită 
din epoca istorică de triburi semite care au fost denumite, 
după oraşul Akkad (capitala primului mare imperiu semit 
din Orientul Apropiat), akkadieni. în orașul Akkad, care 
fusese pe vremea lui Sargon I capitala stăpînirii 

sale, era adorată zeiţa Anunit, în templul său F-ulmas. Capitala 
întregii Mesopotamii semite avea să fie mai tîrziu Babili (în grec: 
Babylon) unde era adorat zeul Marduk în templul F-sagila 
(templele purtau nume sumeriene, chiar dacă au fost construite 
de regi semiţi, fiindcă limba liturgică era sumeriană). Mult mai la 
nord de partea stîngă a fluviului Tigru se afla Asiria, numită astfel 
după vechiul oraş Assur. Pămîntul agricol al Asiriei era relativ 
puţin, 12 000 km pătraţi, şi muncile agricole se efectuau mai greu 
decît în Sumer şi în Babilonia. Oraşul Assur îşi luase numele de la 
zeul asirian Assur şi era construit pe o stîncă, fiind asemănător cu 
o fortăreață. Mai spre nord, între cele două rîuri Zabu, se afla, 
locuit de semiţi, Arba-ilu (gr. Arbela) unde a fost adorată zeiţa 
Iştar (sumeriană Innini). Oraşul Ninive tot într-o regiune locuită 
de semiţi, pe malul stîng al fluviului Tigru, a fost fondat în timpuri 
străvechi, şi poartă numele zeului iubit de zeiţa Innini (ştar), 
adică zeul Ninna. Ninive avea să devină capitala imperiului 
asirian, capitala întregii Asii Anterioare. 

Tot nordul Mesopotamiei a fost cucerit şi colonizat din milenul 
al 111-lea de către semiţi, dar aceştia s-au amestecat cu alte 
seminţii în special cu hurriţi, populaţia caucaziană vorbind o 
limbă aglutinantă, apoi cu indo-europenii, mitannieni (din Statul 
Mitanni) şi cu urarţi, (locuitori ai statului Urartu), strămoşi ai 
armenilor de azi. In jurul anilor 2400 a urmat o nouă colonizare 
semită, a armoreenilor veniţi din nordul Siriei, şi în fine 
colonizarea triburilor ahlame, a arameenilor de mai tîrziu. Astfel 
populaţia semită din nordul Mesopotamiei, unde a luat naştere 
mai tîrziu imperiul asirian, era destul de amestecată, în cele din 
urmă limba care avea să predomine aici, ca şi în întreaga 
Mesopotamie de altfel, va fi aramaica (cf. Constantin Daniel, 
Scripta aramaica, Buc. 1981, p. 46-48). 

Dar aşa după cum vom arăta, acest nord al Mesopotamiei, 
locuit de populaţii semite, a fost multă vreme dominat de 
sumerieni, în decursul mileniului al II-lea î.e.n. 


DESCOPERIREA 
SUMERIENILOR 


SI A CIVILIZAŢIEI LOR 


Istoria descifrării cuneiformelor este lungă. Au fost necesare 
multe decenii şi colaborarea unui mare număr de savanţi spre a 
se ajunge la citirea misterioaselor tăblițe de argilă găsite în 
număr atît de mare în nisipurile din Mesopotamia. De fapt 
readucerea la lumină a civilizaţiilor din Mesopotamia a fost opera 
unui grup de învăţaţi din secolul al XIX-lea, care, după 
descifrarea hieroglifelor egiptene făcută de Champollion, au 
ajuns să identifice pe încetul fiecare grafem cuneiform. 

Se ştie că antichitatea greacă ne-a lăsat foarte puţine date 
despre babilonieni, despre asirieni şi deloc despre sumerieni, 
cum nu ne-au parvenit deloc ştiri despre hittiţi, hurriţi sau elamiţi 
prin autorii greci. De fapt — şi lucrul acesta trebuie accentuat — 
civilizaţia Greciei antice a înflorit după cîteva secole de la 
dispariţia Sumerului, Asiriei şi chiar a Babiloniei, iar grecii n-au 
cunoscut Orientul Apropiat decît atunci cînd era dominat de Iran 
şi de regii achemenizi. 

In vremea noastră, despre vechile ruine din Mesopotamia a 
scris cel dintîi un rabin originar din Tudela în Spania, Benjamin 
ben Iohannan, în secolul al XII-lea; tot el a fost cel dintîi care a 
identificat ruinele oraşului Ninive. Dar relatarea călătoriei sale 
(care a fost lungă şi a trecut şi prin ţările române) nu a fost 
publicată decît în secolul al XVI-lea. Un veac mai tîrziu un călugăr 
italian din Roma, Pietro della Vaelle, vizi-tînd movilele de nisip din 
vecinătatea oraşului modern Hilla, a identificat ruinele anticului 
Babilon şi, pe deasupra, a adus în Europa o serie de tăblițe de 
argilă cu inscripții cuneiforme. 

In decursul secolelor al XVII-lea şi XIX-lea mulţi călători au 
trecut prin Mesopotamia încercînd să găsească oraşe menţionate 
în scrierile sacre ale iudeilor sau în Herodot ori Xenophon. Unul 
din cei mai pers-picaci observatori a fost profesorul danez de 
matematică Carsten Niebuhr care a făcut un plan al ruinelor 
oraşului Ninive şi a copiat inscripţia de la Persepolis (a cărei 
citire a dus în cele din urmă la descifrarea scrierii cuneiforme). 
Mai tîrziu un botanist francez, A. Michaux, a vîndut Biblio- 

tecii Naţionale din Paris o piatră de hotar, Kudurru, care a fost 
prima inscripţie mesopotamiană importantă ce a sosit în Europa. 
Tot în aceeaşi vreme un abate francez, Beauchamp, corespondent 
al Academiei de Ştiinţe franceze, a fost primul care a început să 
realizeze săpături arheologice în Mesopotamia cu ajutorul 
locuitorilor din aceste ţinuturi, apoi el a descris secţiuni ale porţii 
lui Iştar din Babilon, şi a relatat găsirea unor cilindri acoperiţi cu 
inscripţii similare celor din Persepolis. Studiul său, publicat în 
1790, i-a interesat pe mulţi oameni de cultură din acea vreme. 

Una din consecințele relatărilor publicate de abatele 
Beauchamp a fost că celebra Companie a Indiilor de Est a îngăduit 
unui agent al său, James Rich, de la Bagdad să facă unele săpături 
şi cercetări arheologice. Mai tîrziu acelaşi agent al Companiei 
Indiilor de Est a mers la Mossul, unde a cercetat marile movile 
care ascundeau rămăşiţele oraşului Ninive. El a adunat multe 
tăblițe cu scriere cuneiformă, pietre de hotar şi cilindri printre 
care bine cunoscutii cilindri cu inscripţiile lui Nabuchodonosor şi 
Sancherib care mai apoi au fost copiate cu mare exactitate de 
secretarul său Cari Bellino şi trimise spre a fi descifrate lui 
Grotefend, al cărui rol în dezvăluirea tainelor scrierii cuneiforme îl 
vom menţiona mai jos. De fapt colecţia de inscripţii a lui James 
Rich a constituit începutul marii colecţii de antichităţi 
mesopotamiene din British Museum. James Rich moare însă în 
1821, dar cele două memorii ale sale cu informaţii despre ruinele 
Babilonului, cu inscripţiile sale ce au fost publicate au reprezentat 
în fapt actul de naştere al asirologiei şi sumerologiei. 

Săpăturile cele mai vaste în Mesopotamia au fost efectuate de 
Paul Emile Botta, consulul Franţei la Mossul, şi au continuat, cu 
întreruperi, pînă în zilele noastre. Cele dintii din aceste excavații 
au fost făcute în nordul Mesopotamiei, în regiunea care se 
numeşte de obicei de către semitologi Asiria; miile de tăblițe 
cuneiforme scoase din pămînt în acea epocă erau scrise în limba 
akkadiană (limbă semită, cf. Constantin Daniel, Civilizaţia Asiro- 
Babiloniană, Buc. 1981 p. 329 sq.) 

Dar faptul acesta nu era cunoscut în vremea cînd au fost 
dezgropate aceste tăblițe şi tot ce se putea afirma despre ele era 
că scrierea semăna cu aceea din tipul al treilea al inscripţiilor 
găsite în Iran, la Persepolis şi în împrejurimile sale. 

La Persepolis, fosta capitală a regilor achemenizi ai Persiei, 
ruinele unui palat fastuos erau încă în picioare şi în jurul lor se 
aflau risipite alte ruine, multe purtînd inscripţii. Acestea erau 
întrucîtva asemănătoare cu cele de pe tăbliţele şi cărămizile aflate 
la Babilon. 

Dar pe la mijlocul secolului al XIX-lea, unul din aceste trei 
tipuri de inscripţii a fost descifrat şi a furnizat un număr de nume 
proprii care au putut fi folosite pentru descifrarea celui de-al 
treilea tip de inscripţii, fapt care, la rîndul lui, a dat posibilitatea 
să se citească tabletele cu toate scrierile aflate în 
Mesopotamia. 

Vom expune pe rînd cum a decurs descifrarea scrierii 
akkadiene. Ruinele oraşului Persepolis au fost cunoscute de 
ambasadorul Veneţiei în Persia, Geosofat Barbaros, care le-a 
descris în 1543. însă inscripţiile şi scrierea de pe aceste 
monumente au fost descrise de primul ambasador al Spaniei şi al 
Portugaliei în Persia, Antonie de Gonaca, într-o carte apărută la 
Londra în 1611. Ambasadorul ce i-a urmat, Don Garcia Silvia 
Figueroa, a relatat într-o carte apărută la Anvers măreţia acestor 
ruine, identificîndu-le cu ruinele palatului lui Darius ; în ceea ce 
priveşte scrierea, el a arătat că nu este nici greacă, nici latină, 
nici arabă, nici chaldeană, iar caracterele nu diferă unele de 
altele decît prin poziţie. 

Pietro della Valle sugerase încă din 1621 că scrierea aflată de 
el în ruinele din Persepolis trebuie citită de la stînga la dreapta. 
Mai tîrziu, în 1693, s-a publicat de către un slujbaş al Companiei 
Indiilor de Est, Samuel Flower, o copie a unei inscripţii de două 
linii din Persepolis, deşi s-a dovedit mai apoi că grafemele erau 
luate din diferite inscripţii, nu dintr-una singură. După cîţiva ani 
această scriere a fost numită de către Thomas Hyde «cuneiformă 
». Prima inscripţie completă provenind din Persepolis a fost 
publicată în 1711 de către Jean Chardin. Dar copii corecte şi 
complete de inscripţii n-au fost publicate decît mult mai tîrziu de 
către danezul Carsten Niebuhr el demonstrînd că scrierea 
mergea de la stinga la dreapta şi că fiecare dintre cele trei 
inscripţii copiate cuprindea trei tipuri diferite de scriere 
cuneiformă pe care le numea cu apelativul « clasă » (clasa I, II şi 
III). Apoi el a arătat că clasa I-a a inscripţiei conţinea o scriere 
alfabetică, întrucît nu conţinea decit patruzeci şi două de 
grafeme. Totuşi el exprima părerea greşită că cele trei tipuri de 
scrieri nu traduceau limbi diferite, ci exprimau aceeaşi limbă în 
trei modalităţi de scriere, opinie cel puţin bizară. Un an mai tîrziu 
tot un danez, Frie-drich Munter, a publicat observaţia importantă 
că scrierea din clasele I şi III era una silabică, cealaltă fiind 
ideografică, şi că fiecare clasă exprimă forme diferite de 
scriere. 

Pe la sfîrşitul secolului al XVIII-lea existau aşadar reunite 
toate elementele care ar fi făcut posibilă descifrarea scrierii 
numită acum cuneiformă. Dar procesul descifrării propriu-zise a 
necesitat aproape o jumătate de secol şi s-ar fi dovedit cu totul 
imposibil dacă doi învăţaţi n-ar fi deschis calea —prin 
descoperirile lor —în acest domeniu dificil. Unul era învățatul 
francez A. H-Anquetil Dupeyrron, care a trăit multă vreme în 
India şi a învăţat să citească şi să traducă vechea limbă persană 
în care era redactată cartea sacră a zoroastrismului, religia 
magilor iranieni, numită Avesta. Cărţile învățatului francez au 
apărut în 1768 şi în 1771 şi au oferit cunoştinţe precise asupra 
limbii persane vechi a lui Darius şi a regilor achemenizi, deci 
temeiuri sigure pentru descifrarea scrierii în care, se 
presupunea, erau redactate cele trei clase de scrieri ale inscrip- 
Dei de la Persepolis. 

Celălalt învăţat era tot un francez, A. I. Silvestre de Sacy, care 
în 1793 a făcut să apară o traducere a inscripţiilor redactate în 
limba pahlavi. Aceste inscripţii în limba pahlavi — vorbită de 
persani în secolele mai tîrzii, în vremea epocii sasanide (care a 
durat pînă la 640 era noastră, cînd Iranul a fost cucerit de arabi) 
— au dezvăluit o formulă ce se repeta frecvent în inscripţiile 
regale: « X, mare rege, rege al regilor, rege al... , fiul lui Y, 
mare rege, rege alregilor...». 

Prima încercare de descifrare a inscripţiilor de la Persepolis a 
fost făcută de Oluf Gerhard Tycbsen, care, studiind grafemele din 
prima clasă, a identificat exact patru din ele, apoi a recunoscut că 
unul din semne, ce se repetă des, slujeşte la despărţirea 
cuvintelor. Astfel a fost cu putinţă să se afle începutul şi sfîrşitul 
unui cuvînt din inscripţie. Totuşi el afirmă că cele trei inscripţii 
datează din epoca părţilor — o eroare de o jumătate de mileniu în 
raport cu data lor reală. Apoi traducerile sale erau cu totul 
fanteziste. 

Un profesor german de greacă de la liceul din Gottingen a fost 
cel care a reuşit să descifreze inscripţiile de la Persepolis, mai 
întîi grafemele din prima clasă. de caractere existente în cea 
dintîi inscripţie. El a început să aleagă acele semne grafice care 
se repetau cel mai frecvent şi a postulat că acestea sînt vocale. 
Apoi a preluat modelele din inscripţiile în limbă pahlavi publicate 
de către de Sacy şi cu ajutorul lor a găsit locurile în care era 
probabil că se aflau nume de regi şi de fii sau taţi ai lor. După 
aceea a îneercat să aşeze numele de regi achemenizi cunoscute în 
spaţiile libere, astfel ca fiecărei litere din numele unui rege 
achemenid să-i corespundă o grafemă cuneiformă. Pentru aceasta 
el a folosit denumirile în persană avestică ale numelor regilor 
achemenizi aflate în volumele lui Anquetil-Dupeyrron. în felul 
acesta a reuşit să identifice în mod exact zece dintre grafeme 
(trei nume proprii) şi a dat o traducere conținînd erori dar 
inteligibilă şi apropiată de sensul adevărat al inscripţiei. 

Grotefend a publicat în 1805 o relatare completă a interpretării 
sale, dar a pretins că a descifrat mult mai mult decît reuşise să 
facă, ceea ce a stîrnit critici. Totuşi G. F. Grotefend era pe calea 
cea bună a descifrării, deşi inscripţia de la Persepolis era prea 
scurtă şi nu conţinea destui termeni spre a se putea efectua un 
control al exactităţii descifrării. 

în acel stadiu al descifrării cuneiformelor survin 
descifrările făcute de H. C. Rawlinson, ofiţer britanic în 
Persia. Acesta a început să copieze unele din inscripţiile 
trilingve din Persia; acea de la muntele Alvand, de lîngă 
Hamadan, şi inscripţia de pe o stîncă de la Behistun SC 
treizeci de mile de Kerman-şah. Prima inscripţie cuprindea 
două scurte texte în trei limbi, pe care ofiţerul britanic o 
interpretează corect după ce o copiază fără să ştie nimic 
despre lucrările lui Grotefend şi a învăţaţilor din Europa. El 
foloseşte aceeaşi metodă ca şi Grotefend, dar îşi dă seama 
că este necesar să aibă o inscripţie mult mai lungă, 
cuprinzind mai multe nume proprii, spre a putea cunoaşte 
bine şi descifra scrierea 

cuneiformă. O astfel de inscripţie era aceea de la Behistun săpată 
pe o stîncă pe o suprafaţă de cîteva sute de metri pătraţi şi care 
conţinea cîteva sute de rînduri. Insă textul se găsea săpat pe 
munte la o înălţime de circa o sută de metri şi era foarte greu de 
ajuns la el. Rawlinson a fost silit să-şi facă o schelă spre a ajunge 
la această inscripţie şi uneori a fost obligat să stea agăţat de o 
fringhie spre a copia cît mai exact cu putinţă grafemele 
inscripţiei. 

Rawlinson a început să copieze inscripţia de la Behistun în 
1835 şi de abia în 1844 a reuşit să copieze tot textul, redactat în 
persană veche, al inscripţiei care avea 414 rînduri. In 1848 el 
trimite transliterarea, traducerea şi copia inscripţiei de la 
Behistun, scrisă şi în persană veche, Societăţii Regale Asiatice 
din Londra. în acelaşi an un învăţat irlandez, Edward Hincks, 
publică un articol în care anticipează aceleaşi interpretări şi 
traduceri ca şi Rawlinson, el reuşind să citească exact un număr 
de vocale, silabe şi nume proprii ca şi pronumele « eu » în 
babiloniană a — na — hu, asemănător cu termenul 
corespondent ebraic. 

Consulul francez de la Mossul, Paul Emile Botta, care făcuse 
mari descoperiri arheologice în Asiria, a publicat în 1848 un 
studiu asupra scrierii cuneiforme, studiu extrem de amănunţit. El 
arată că un număr de cuvinte, identice ca sens şi ca citire, erau 
scrise în diferite feluri. Această descoperire a variantelor grafice 
a facilitat constatarea, de către Edward Hincks în 1850, a 
faptului că scrierea babiloniană cuprindea sute de semne, şi a 
motivelor pentru care existau atîtea variante în acea scriere. 
Edward Hincks a arătat că scrierea babiloniană nu era alfabetică 
ci, în acelaşi timp, şi silabică şi ideografică, adică semnele grafice 
puteau semnifica silabe (sau consoane plus vocale) care erau 
combinate în felurite chipuri. Pe de altă parte scrierea putea fi 
pur ideografică, adică fiecare semn grafic să reprezinte un 
cuvînt întreg. 

în 1847 Rawlinson s-a dus din nou la Behistun şi a reuşit 
să facă prin estompaj o copie a versiunii babiloniene, de 112 
rînduri, a acestei inscripţii. Apoi a putut să o traducă şi să 
descifreze cu ajutorul textului paleo-persan deja descifrat. 
Pe de altă parte el a reuşit să pună în evidenţă un alt 
caracter de seamă al scrierii babiloniene: polifonia, adică 
acelaşi semn grafic să reprezinte mai multe sunete. 

Totuşi ideea polifoniei a suscitat opoziţie şi neîncredere 
printre învățații vremii care nu admiteau posibilitatea unui 
asemenea caracter al scrierii babiloniene, ce exista totuşi şi în 
egipteana veche, deşi nu se întilnea î în greacă, latină, ebraică şi 
siriacă (aramaică). Se reuşise însă să se citească peste 350 de 
semne grafice babiloniene. 

în 1857 însă, un matematician, W. F. Fox Talbot, care 
contribuise şi la progresele artei fotografice, dar care era 
un orientalist pasionat, a făcut o traducere a inscripţiei 
regelui asirian Tiglatpileser (1116—1076) şi a trimis-o, 
sigilată, Societăţii Regale Asiatice din Londra la 15 martie 
1857. EI cerea ca această societate să-i invite pe Rawlinson 
şi pe Hincks 

să alcătuiască fiecare traducere separată a acestei inscripţii şi sa 
o trimită sigilată societăţii de mai sus. Societarea regală asiatică 
a făcut întocmai dar 1-a invitat şi pe Jules Oppert, care publicase 
o serie de lucrări despre descifrarea scrierii cuneiforme, să 
trimită şi el o traducere sigilată. Toţi au acceptat invitaţia ce li se 
făcuse şi după primirea descifrărilor un comitet format din cinci 
membri ai societăţii, examinînd traducerile, a putut conchide că 
cele patru versiuni erau asemănătoare mult şi prin urmare se 
reuşise descifrarea scrierii babiloniene şi asiriene precum şi a 
celei paleo-persane. 

în 1859 Jules Oppert face să apară lucrarea 
fundamentală PDechiffrement des inscriptions cuneiformes, 
care reprezintă tratatul fundamental pentru citirea şi 
înţelegerea scrierii asiro-babiloniene. Pe urmă, în anii ce au 
urmat, au fost publicate de către savanţi din toate ţările de 
cultură ale lumii cărţi şi studii de asirologie, cum a fost 
numită această nouă disciplină a orientalistică (fiindcă 
primele săpături şi descoperiri arheologice au fost făcute în 
nordul Mesopotamiei pe teritoriul fostei Asirii). Cu timpul 
asirologia, numită acum studiile akkadiene, s-a dezvoltat 
mult şi constituie obiectul unor reviste de specialitate şi al 
unor mari dicţionare în curs de publicare. 

Totuşi pînă la mijlocul secolului al XIX-lea nu se amintea nimic 
despre Sumer, despre sumerieni şi limba sumeriană, şi nimeni nu 
bănuia pînă la acea dată că un popor numit sumerian ar fi creat o 
mare civilizaţie în Mesopotamia. 

Primul care a bănuit existenţa unui popor care a creat şi 
scrierea cuneiformă şi începuturile civilizaţiei mesopotamiene a 
fost strălucitul lingvist irlandez Edward Hincks. In 1850, într-o 
comunicare citită la Asociaţia britanică pentru progresul 
ştiinţelor, el şi-a exprimat unele îndoieli asupra faptului, admis 
unanim, că asirienii şi babilonienii ar fi fost inventatorii scrierii 
cuneiforme. In limbile semitice consoanele sînt fixe, iar vocalele 
pot varia mult în structura unui radical compus numai din 
consoane. După părerea lingvistului irlandez era cu neputinţă ca 
un popor semitic să creeze un sistem de scriere în care şi vocalele 
şi consoanele sînt fixe, imuabile. Deosebirea între palatalele moi 
şi dure şi între dentalele moi şi tari este un element important în 
limbile semite, dar scrierea cuneiformă nu pare să exprime 
această distincţie în chip limpede. In fine dacă akkadienii ar fi 
inventat scrierea cuneiformă s-ar fi putut găsi că silabele 
cuvintelor scrise cu cuneiforme corespund unor cuvinte semite, 
dar faptul acesta nu se constată. De aceea lingvistul irlandez a 
emis primul bănuiala că un popor oarecare, nesemitic, care i-a 
precedat pe babilonieni, a inventat scrierea cuneiformă. 

Pe de altă parte Rawlinson — conform unei note publicate de 
Hincks — studiind silabarele excavate în actuala localitate 
Kuyungik, a ajuns la concluzia că ele erau bilingve, şi că 
vocabulele babiloniene explicau termeni dintr-o limba cu totul 
aparte şi necunoscută pînă atunci — limbă 

pe care el o numea « akkadiană » şi pe care o considera « scitică 
» sau « turanică ». 

In 1853 Rawlinson a făcut o comunicare Societăţii Regale 
Asiatice din Londra, în care afirmă că, printre tăbliţele şi 
cărămizile găsite în sudul Babiloniei, erau unele scrise într-o 
limbă «scitică». Doi ani mai tîrziu, într-o altă comunicare făcută 
înaintea aceluiaşi for ştiinţific, el afirma că sc din Babilon, 
care se numeau «akkadieni», au inventat scrierea cuneiformă, au 
înălţat cele dintîi temple şi oraşe mari din Babilonia. El conchide 
că limba aceasta are unele afinități în ceea ce priveşte sistemul 
pronominal cu limbile mongolă şi manciuriană, dar vocabularul 
ei este diferit de al lor. Astfel această mare descoperire a 
sumerienilor a fost făcută de un fost ofiţer în armata britanică, 
fără diplome şi grade academice, tot aşa cum alţi mari 
orientalişti n-au avut o pregătire universitară de specialitate (de 
n-ar fi să cităm decît pe Ventries, arhitect, cel ce a descifrat 
scrierea liniară B a alfabetului egeo-cretan, sau pe Max Schliem- 
man care a dezgropat ruinele Troiei, negustor angrosist). 

Numele exact al poporului nesemit care a inventat scrierea 
cuneiformă a fost precizat apoi de francezul Jules Oppert. într-o 
comunicare făcută dinaintea Societăţii Franceze de Numismatică 
şi Arheologie, el arată că acest popor trebuie să fie numit 
sumerian, după titlul de rege al Sumerului şi Akkadului ce şi-l 
luau regii din Mesopotamia, numele de Akkad urmînd să fie dat 
semiţilor babilonieni şi asirieni din această ţară. Jules Oppert, 
însă, afirmă în comunicarea sa că limba sumeriană ar avea 
legături apropiate cu limbile turcă, finlandeză şi ungară. 

Totuşi apelativul de sumerieni nu a fost dat imediat 
predecesorilor semiţilor din Mesopotamia şi ei au rămas să fie 
numiţi înainte akkadieni, vreme de mai multe zeci .de ani. Faptul 
acesta se datorează mai cu seamă unui mare orientalist francez, 
profesorul Joseph Halevy, care nega cu înverşunare existenţa 
sumerienilor şi a unei limbi sumeriene. Pe la sfîr-şitul secolului al 
XIX-lea (şi mai precis începînd de la 1870) acest profesor francez 
a publicat un noian de articole demonstrînd că sumeriană era un 
limbaj secret şi sacru al preoţilor din Babilon inventat chiar de 
semiţi. Fapt demn de observat e că aserţiunile sale au putut fi 
acceptate pentru o vreme foarte lungă de cunoscuţi semitologi. 

« Insă puţin timp după concluziile perspicace ale lui 
Jules Oppert cu privire la un popor nesemitic din Babilonia 
şi limba lor, două săpături arheologice începute în sudul 
Babiloniei au adus pe sumerieni înaintea noastră aşa cum 
erau, prin descoperirea statuilor şi stelelor care au revelat 
aspectele lor fizice, nenumărate tăblițe cu inscripţii 
semnificative pentru istoria lor politică, religia, economia şi 
literatura lor» (S. N. Kramer, The Sumerians, Chicago, 
1962, p. 21). 

Primele săpături arheologice fuseseră făcute în Mesopotamia 
în nord, pe teritoriul fostei Asirii, dar primele excavații făcute pe 
teritoriul unui oraş sumerian au fost cele de la Tello, unde se 
aflau ruinele marelui stat- 

oraş Lagaş. Ele au fost realizate de arheologi francezi avînd drept 
conducător pe Ernest de Sarzec, care a iniţiat între anii 1877 şi 
1900 unsprezece campanii de săpături. Acest arheolog a reuşit să 
descopere mai multe statui ale regelui Gudea, apoi cîteva stele, 
printre care şi stela vulturilor, cilindri ai lui Gudea şi un număr 
considerabil de tăblițe. După Ernest de Sarzec, alţi arheologi 
francezi au condus săpăturile de la Lagaş: Gaston Cross şi Henri 
Genonillac apoi Andre Parrot cu colaborarea a doi remarcabili 
epigrafişti: Arthur  Amiaud şi Francois Thureau 
Dangin. 

La rîndul lor arheologii americani au trimis o expediţie în Irak 
spre a excava ruinele marelui centru religios Nippur. In 1887 
expediţia americană pleacă sub conducerea lui John P Peters, 
apoi a lui J. H. Haynes, în cele din urmă sub conducerea lui N. V. 
Hilprecht. 

Expediția americană reuşeşte să găsească circa treizeci de mii 
de tablete sau fragmente de tablete la Nippur, cea mai mare 
parte din ele redactate în sumeriană. Publicarea acestor tablete 
cu traducerea lor a început din 1893 şi continuă şi astăzi. 

De fapt pînă la tabletele găsite la Nippur tot materialul pentru 
studiul limbii sumeriene consta în silabarele bilingve şi în 
traducerile interlineare găsite la Ninive în biblioteca regelui 
Assurbanipal, iar toate au fost publicate în volumele Cuneiform 
Inscriptions of Western Asia, apărute sub redacţia lui Rawlinson. 
Dar excavaţiile de la Lagaş au fost publicate de Leon Heuzey în 
volumul său intitulat Decowertes en Chaldee par Ernest de 
Sarzec, Paris, 1884. Săpăturile de la Lagaş şi cele de la Nippur au 
pus la dispoziţie cercetătorilor mii de tăblițe redactate în 
sumeriană, pe care le puteau traduce cu ajutorul silabarelor şi 
textelor  juxtaliniare  asiro-sumeriene găsite la  Kuyungik. 
Majoritatea textelor găsite la Lagaş şi la Nippur erau texte 
economice: acte de vînzare — cumpărare, închiriere, contracte, 
sentinţe judecătoreşti şi ele puteau să aducă oarecari informaţii 
despre societatea sumeriană. Ele conţineau şi multe nume proprii 
de oameni şi de zei. 

La Nippur s-au aflat texte gramaticale sumeriene ce erau de 
mare folos pentru înţelegerea limbii sumeriene. însă la Nippur au 
fost regăsite cîteva mii de tăblițe de argilă cu texte literare, deşi 
acestea erau mult mai greu de înţeles. 

Primele gramatici sumeriene apar la începutul secolului al XX- 
lea, cea dintii fiind a lui Arno Pobel, Grundzuge der sumerischen 
Grammatik, Berlin, 1923, unde autorul expune regulile 
fundamentale ale gramaticii acestei limbi; aceste reguli sînt 
valabile şi astăzi, iar o altă gramatică sumeriană a lui Anton 
Deimel Sumerische Grammatik, Roma, 1939, nu vine să introducă 
modificări majore. 

Pe tărîmul arheologiei o expediţie germană, sub conducerea lui 
Robert Koldewey, a făcut săpături în anticul oraş Suruppak (azi 
Fara) ţara de baştină a lui Noe sumerian, Ziusudra. 

Textele de la Fara sînt cele mai vechi texte sumeriene găsite şi 
tăbliţele de acolo arată existenţa şcolilor în secolul al XXV-lea 
î.e.n. 

In acelaşi an 1903 o expediţie americană condusă de E. J. 
Bank face săpături la Adab (actuala Bismaya), fostă capitală a 
regelui Lugalan-nemundu si găseşte tabletele sumeriene datînd 
din mijlocul mileniului al IlMea.' 

In fine în 1912—1914 o expediţie franceză condusă de Henri 
de Geno-villac a început să facă săpături în anticul oraş Kiş, 
prima cetate după Potop. Dar săpăturile, întrerupte de primul 
război mondial, au fost continuate de o expediţie anglo- 
americană condusă de Stephen Langdon, care a reuşit să 
descopere temple, ziggurate, locuinţe şi cimitire, precum şi 
foarte numeroase tăblițe. O parte din expediţia arheologică 
trimisă la Kiş a făcut săpături într-o aşezare — Djemdet-Nasr (al 
cărei nume sumerian nu este cunoscut) şi a reuşit să găsească 
cîteva sute de tăblițe şi fragmente acoperite cu semne semi- 
pictografice ce datau dinainte de 2800 î.e.n, şi constituiau astfel 
cele mai vechi inscripţii sumeriene. 

Un alt oraş sumerian a devenit celebru în lume; este vorba de 
Ur, patria lui Terah şi a lui Abraham, fiul său. Herran, fiul lui 
Terah, ar fi murit la Ur şi atunci tatăl său Terah şi-a luat familia, 
a scos-o din Ur şi a dus-o spre ţara Canaanului. Ei trecură prin 
oraşul Harran unde locuiră o vreme (Geneză, XI, 31 sq). După 
moartea tatălui său, Abraham se îndreaptă spre Canaan. Desigur, 
se pot formula multe ipoteze în legătură cu plecarea lui Terah şi 
a fiilor săi precum şi a numeroaselor sale rude, slugi şi robi din 
Ur, dar nu se poate face abstracţie pentru motivarea plecării sale 
într-o regiune atît de îndepărtată de Mesopotamia, cum este 
Canaanul, de luptele aprige între statele — oraşe sumeriene de la 
începutul mileniului al III-lea după sfîrşitul celei de a Il-a dinastii 
din Ur. Este probabil că o grupare sumeriană avînd în frunte pe 
Terah a fugit din Ural atacat de semiţii din Babilon şi s-a 
strămutat la Harran, de unde Abraham vine în Canaan. 

Oraşul Ur, pe care irakienii de azi îl numesc Musgayyar este la 
10 km sud de Nazirie (unde se întîlnesc Eufratul cu Şott el Hai) 
pe o colină plată, care se aseamănă cu o insulă în vremea 
inundaţiilor. Regiunea a fost străbătută de Pietro della Valle în 
1625, iar în 1835 un arheolog englez aduse la cunoştinţa Europei 
că această regiune, atît de pustie şi acoperită de nisip risipit de 
vînt, fusese acoperită de o multitudine de oraşe în Antichitate şi 
aici trăiseră noianuri de oameni. Viceconsulul englez la Bossora 
începu să facă săpături aici în 1854 şi săpînd la cele patru colţuri 
ale unui edificiu în ruină, el află că se găseşte înaintea Templului 
zeului Nannar (= Sin), zeul lunii, zidit de ultimul rege al 
Babilonului, Nabonide (555—538 î.e.n). Inscripţiile, aflate la 
temelia celor patru colţuri ale templului, dădeau numele 
templului şi oraşului, şi astfel lumea a aflat că s-au regăsit 
ruinele străvechii cetăţi biblice Ur. După primul război 

mondial săpăturile au fost reluate în 1922 sub conducerea lui C. 
L. Wooley, fiind finanţate de British Museum şi de Universitatea 
din Pensylvania. Cercetările arheologice la Ur au continuat pînă în 
1934 şi i-au adus lui C. L. Wooley un renume mondial, din cauza 
descoperirii surprinzătoare a mormintelor regale intacte din 
dinastia I-a din Ur — descoperire tot atît de senzaţională ca şi 
aceea a mormîntului lui Tut-ankh-amon în Egipt. Arheologul 
englez a început prin a determina care este traseul real al incintei 
sacre a templului şi după ce a înlăturat zidurile ridicate în epoca 
neo-babiloniană, el a găsit incinta templului înălţat de regele 
Urnammu, şi isprăvit de succesorul său, regele Bursin. Apoi C. L. 
Wooley începu degajarea zigguratului — şi a apărut un turn al 
cărui ultim etaj cuprindea nu mic sanctuar unde se retrăgeau zeul 
şi zeiţa pentru căsătoria sacră (hierogamia) şi probabil regele cu 
marea preoteasă. Acest sjanctuar înalt de 4 metri era acoperit cu 
cărămizi emailate albastre. Înălţimea totală a zigguratului trebuie 
să fi fost de 18 m. Sub acest templu s-a găsit o platformă de 
cărămizi plan-convexe aşa cum se foloseau de către sumerieni în 
mijlocul mileniului al 111-lea, iar sub această platformă un mozaic 
făcut din conuri de argilă colorată în chip felurit şi asamblate ca 
pietrele unui mozaic. Acesta data din perioada Uruk. Aşadar 
regele Urnammu restaurase un templu care data de peste un 
mileniu. Alături de acest ziggurat au fost cercetate ruinele 
templului lui Ekişnungal, zeu al lunii, apoi alte temple în 
apropiere. 

Descoperirea cea mai senzaţională care a adus la lumină cele 
mai multe comori a fost cimitirul regal cu mormintele sale din 
perioada Ur I şi Ur III. La sud-est de incinta sacră a templelor, se 
întindea un mare cimitir a cărui cercetare a durat mai mulţi ani şi 
ale cărui straturi cele mai profunde datau din epoca Djemdet-Nasr 
şi chiar din epoca Uruk sau din cea preistorică, Obeid. Aici se afla 
un adevărat cimitir în sensul că nu se găsea nici o locuinţă 
propriu-zisă, iar numărul mormintelor depăşea cifra de 1800. Dar 
şaisprezece dintre ele, morminte din perioada Ur I, au atras mai 
cu seamă atenţia. Pe planşeul lor se construise din piatră de 
calcar un mormînt cu boltă sau cu cupolă, care avea una sau două 
încăperi, şi un culoar descendent, sau dromos, scobora în aceste 
mausolee subterane. De obicei nu s-a putut identifica regele 
decedat căruia îi era destinat mormîntul fiindcă fusese jefuit de 
podoabele şi de giuvae-rurile sale dar în aceeaşi încăpere, în alta 
vecină sau pe culoarul de acces spre mormînt se găseau cadavrele 
slujitorilor săi: ostaşi îmbrăcaţi în armuri şi cu arme în mîini, 
preotese, muzicanți, sclavi, conducători de vite înaintea unui car 
tras de boi, în total 80 de persoane cel puţin. Muzicanţii păstrau 
încă în mînă instrumentele lor. Cupe cu otravă se aflau lîngă ei, 
ceea ce ne face să deducem că moartea a putut fi, cel puţin pentru 
unii, voluntară, toţi aceşti slujitori dorind să-l urmeze pe rege în 
viaţa de dincolo. 

Mobilierul şi obiectele găsite în aceste morminte au depăşit 
tot ceea ce cercetările arheologice găsiseră pînă atunci şi 
dovedeau înaltul nivel artistic la care se ajunsese către anul 2500 
î.e.n, pe vremea epocii Ur I. Astfel s-a descoperit casca de aur a 
regelui Meskalamdug şi sigiliul său cilindric tot din aur, un 
mozaic înfăţişind scene de pace şi de război, pietre scumpe, 
piepteni de aur, instrumente de muzică, jocuri încrustate şi 
numeroase alte obiecte de o înaltă factură artistică. 

Colinele unde se întindea altădată statul-oraş Kiş 
(actualmente el-Oheimir), la 20 km nord—est de Babilon, sînt 
împărţite în partea de est şi cea de vest de urmele unui mare 
curs de apă, presupus a fi Eufratul ce trecea pe acolo. în 1912 H. 
de Genouillac făcu săpături în jurul ziggura-tului din cărămizi 
roşii consacrat lui Zababa, zeul războiului. în 1923 marele 
arheolog englez Stephen Langdon începu la Kiş săpături subven- 
Donate de Universitatea din Oxford, săpături pe care le-au 
continuat alţi arheologi. în cartierul sumerian al oraşului Kiş s-a 
putut găsi un palat datînd poate din epoca primului rege 
sumerian atestat istoric, Mesilim. Construit în întregime din 
cărămizi plan convexe, era format din două corpuri de locuinţe 
cu încăperi mari şi mici, dreptunghiulare, cu peroane, cu stilpi, 
cu ziduri avînd încastrate în ele coloane şi cu peris-tiluri. Frize de 
ardezie avînd aplicate deasupra basoreliefuri săpate în piatră de 
calcar alb prezentau procesiuni lungi de animale sau un rege 
aducînd prinşi de război, aceştia din urmă sînt goi în afară de un 
mic şort şi poartă în cap o curioasă « buclă de scalp » cum a fost 
numit puţinul smoc de păr rămas după ce au fost scalpaţi. Părăsit 
în epoca presargonică, acest palat n-a mai fost reclădit, s-au pus 
pe mormintele ce se găseau acolo sigilii care toate sînt din epoca 
anterioară regelui Sargon I, deci sumeriene. Dar acest palat a 
constituit mai apoi un mare cimitir unde s-au găsit foarte 
numeroase obiecte şi unelte de cupru, perle, bijuterii de aur, de 
argint, în fine, foarte multe sigilii săpate în calcar, lapis-lazuli, 
hematită sau scoici. Ouăle de struţ se găseau de asemenea des în 
aceste morminte. La nord de acest palat se aflau temple care 
aveau un ziggurat mare şi unul mic, dar etajele lor nu aveau decît 
1,50 m înălţime şi erau şapte etaje pentru fiecare ziggurat. Dar şi 
cartierul de vest al oraşului Kiş conţinea vestigii din epoca 
sumeriană, în special un cimitir numit convenţional cimitirul Y. 
Acesta data din vremea regelui Mesilim şi mormintele sale 
amintesc de cele din perioada Ur I prin arhitectura lor şi prin 
prezenţa unei întregi curţi de slujitori înmormîntaţi alături de 
suveranul mort, dimpreună cu care de luptă şi ustensile de 
aramă. 

Grosimea stratului de vestigii de la Kiş e atît de mare, încît 
straturile cele mai profunde ale acestui cimitir ce datează din 
anul 2600 î.e.n. cu aproximaţie ating astăzi nivelul apei freatice, 
şi mai sînt încă 3 metri pînă la solul pe care nu s-a construit 
nimic. Dar către mijlocul acestor ultimi 3 metri s-a găsit ceramica 
atît de caracteristică pentru epoca Djemdet-Nasr. 

Aşezarea de la Dejmdet-Nasr la 40 km nord — est de Babilon 
cuprinde trei deluşoare. în cel din centru s-au găsit, încă din 
1924, tăblițe de argilă foarte arhaice şi vase frumos pictate care 
erau perfect conservate. ellu-rile de la Djemdet-Nasr cercetate 
în 1928 au scos la iveală un vast edificiu — palat sau templu — 
construit din cărămizi mici plate, care măsura 90 pe 50 metri. S-a 
găsit aici această ceramică pe care sînt pictate, cu roşu şi negru, 
animale şi motive geometrice, şi care a primit mai tîrziu numele 
de ceramică Djemdet-Nasr datînd din perioada 2800—2700 î.e.n. 

Apoi au fost găsite aici vase oferite ca prinos desigur, în formă 
de animal, avînd o gaură în spate spre a se turna un lichid în el şi 
o altă gaură în bot spre a se scurge acest lichid. Aceste vase 
figurate pe sigilii şi pe basoreliefuri erau de pildă un porc lung 
de 20 cm şi înalt de 12 cm. în acest palat s-au găsit multe 
tăblițe de argilă arhaice, de obicei nearse. 

Este cu neputinţă să enumerăm lungul şir de tell-uri şi deci de 
aşezări antice care se întind de-a lungul celor două fluvii 
mesopotamiene, căci întreaga Mesopotamie fusese pe vremuri o 
regiune extrem de populată cu sute de sate şi zeci de oraşe peste 
care acum se întind nisipurile pustiului. Astfel s-au făcut săpături 
în vechile oraşe Umma (azi Dyoche), Adab (azi Bismaya), Sippar 
(azi Abu Habba), Larsa (azi Senkerch), Kuta (azi "Ten Ibrahim), 
Isin (azi Işan Bahriyat), sau în aşezarea de azi Teii Ugair unde 
într-un templu din epoca Djemdet-Nasr (circa 2800 î.e.n) s-au 
descoperit frescele sumeriene cele mai vechi cunoscute pînă azi. 
Tot aşa s-au cercetat aşezarea de la Teii Umair (vechiul Akşak) şi 
mai ales cea de la el Obeid unde regele sumerian Aannipadda din 
I-a dinastie din Ur a clădit un templu. 

în nordul Sumerului, în regiunea numită azi Diyala, la 
circa 50 km nord de Bagdad, s-au putut face descoperiri 
arheologice importante, mai ales în aşezarea de la Teii 
Asmar (în epoca sumeriană: Aşnunnak) unde s-a găsit 
templul zeului sumerian al fecundității Abba. Sub acest 
templu care datează din vremea regelui Mesilim, aproape 
de altar, se găseau aşezate în ordine 12 statui votive de 
mărimi diferite, toate mai mici decît statura umană şi 
reprezentau zece bărbaţi şi două femei, cu mîinile 
încrucişate în atitudinea celui ce se roagă în faţa unui zeu. 
Cel mai ciudat era stilul acestor statuete care poate D 
calificat drept expresionist. Marea antichitate a acestei 
aşezări reiese din aceea că sub nivelul ceramicii de tip 
Djemdet-Nasr, se mai găseau încă 3,5 metri de vestigii de 
locuinţe pînă la solul neclădit. 

La 15 km est de Bagdad, pe malul drept al rîului Diyala, se află 
trei dealuri mici, tell-uri de la Khafadje. S-a putut constata că 
unul din aceste dealuri mici cuprindea în centru o terasă cu 
temple, terasă ovală cu diametrul maxim de 80 metri, cu un zid 
exterior şi interior, pentru care se folosiseră cărămizi plan- 
convexe, specifice construcţiilor sumeriene. De-a lungul zidului 
interior se aflau ateliere şi încăperi de locuit, iar în centrul terasei 
un templu mic, ce datează dintr-o epocă foarte veche a aşezării 

sumeriene în Mesopotamia, întrucît zidul exterior, interior şi 
templul se aflau aşezate pe un strat de nisip fin şi nu aveau sub 
ele vreun strat de pămînt locuit. Acest templu este un exemplar 
unic al epocii cînd templul constituia centrul vieţii sociale. 

S-au mai descoperit de asemenea ruinele unui templu, al 
zeului lunii, Nannar, iar lîngă el un templu al zeului Nintu. în 
aceste două temple se aflau frumoase plăci votive cu 
basoreliefuri, dar şi splendide sculpturi, printre care numeroase 
statuete de oameni ce se rugau zeului, reunite într-o cavitate sub 
dalele podelei templului. în fine, s-au mai găsit două statuete mici 
de aramă, reprezentînd luptători purtînd pe cap un vas înalt. 

în jurul acestor clădiri pentru închinăciune au fost 
dezgropate numeroase morminte care datau din epoca 
Djemdet-Nasr şi Uruk. Mormintele constau în mici bolți de 
cărămidă cuprinzînd sarcofage din nuiele de răchită; alteori 
răposatul era acoperit doar de o rogojină. Straturile şi mai 
adinci ale acestui cimitir aveau morminte de incinerare. 

între Aşnunnak şi Khafadje, la 15 km spre răsărit de rîul 
Diyala, se află un deal abrupt, Teii Agrab, al cărui povîrniş 
provine din zidurile bine conservate, construite din cărămizi 
plan-convexe, ziduri care aveau turnuri semicilindrice. In 
1936/1937 Seton Lloyd, de la Institutul de Studii Orientale 
din Chicago, începu săpăturile şi află lîngă ziduri un templu 
sumerian al zeului Sara, din care s-au putut excava 
splendide sculpturi, statuete de calcar şi de bronz 
reprezentind oameni în rugăciune (oranți), dar şi plăci de 
bronz împodobite cu reliefuri. 

Marele număr de tăblițe de argilă găsite vreme de un secol 
prin excavații pe teritoriul anticului Sumer a făcut ca 
actualmente, alături de tell-urile din această regiune, colecţiile 
muzeelor să devină mine preţioase de informaţii pentru 
sumerologi. Căci un singur muzeu, Muzeul de Antichităţi din 
Istanbul, cuprinde circa 75000 de tăblițe provenind din 12 
aşezări, cele din statul-oraş Lagaş cuprinzînd aproape jumătate 
din aceste texte, pe cînd 17 000 alte tăblițe provin de la Nippur. 
Nu poate fi vorba de un catalog al acestor nenumărate tăblițe şi 
această comoară este încă neexplorată, surprizele aşteptîndu-l 
mereu pe cel ce le cercetează. Astfel S. N. Kramer, cercetînd 
tăbliţele de argilă încă inedite provenind de la Nippur şi aflate cu 
50 de ani în urmă, aflate în parte la Istanbul, în parte la 
Philadelphia, a găsit tăblițe care descoperă părţi întregi din 
mitologia sumeriană şi mai cu seamă primele versiuni ale epopeii 
lui Ghilgameş. Tot aşa R. Steele a descoperit un fragment dintr- 
un text legislativ sumerian care venea să completeze informaţiile 
tăbliţelor găsite la Nippur în 1898 şi permitea astfel să se publice 
codul de legi al regelui Lipit-Iştar (1875 — 1865 î.e.n) din oraşul 
Isin, de circa 1200 rînduri. 

Rămîne totuşi o problemă nerezolvată încă, cea a cronologiei 
sumeriene. Căci metoda de datare cu ajutorul carbonului 14 dă 
rezultate ambigue în această regiune, iar marginea de eroare 
este prea mare spre a se pune temei pe rezultatele ei. 

îndeobşte se poate spune că datele de domnie atribuite 
suveranilor sumerieni sau monumentelor înălțate de ei erau 
prea îndepărtate. Faptul acesta trebuie pus insă pe seama 
vechilor liste de regi intocmite de sumerieni înşişi, pentru că 
ele dădeau dinastiile consecutiv, dinastii care au fost 
contemporane în diferitele state-oraşe din Sumer. 

Data esenţială pentru o cronologie sumeriană exactă este 
sfîrşitul celei de a Il-a dinastii din Ur, cînd sumerienii şi-au 
pierdut poziţia lor dominantă în Mesopotamia şi a început domnia 
regelui Hammurabi din Babilon (cînd sumerienii au încetat să 
existe ca entitate politică, etnică şi lingvistică). Această dată este 
1750 î.e.n., cu o aproximaţie de plus sau minus 50 de ani. 

In ceea ce priveşte sfîrşitul celei de a treia dinastii din Ur, el a 
survenit cu cel puţin 195 ani înainte de domnia regelui 
Hammurabi, deci a treia dinastie din Ur se termină în jurul anilor 
1945 î.e.n., plus sau minus cincizeci de ani. Domnia regelui 
sumerian Mesilim trebuie însă datată la 2500 î.e.n. Dincolo de 
această dată orice datare depinde de inferenţe arheologice, 
stratigrafice şi epigrafice şi de rezultatele examenelor cu carbon 
14 radioactiv, care, precum am văzut, nu s-au dovedit a fi o 
metodă sigură ce ar putea da indicaţii foarte exacte. 

Dar efortul penibil al arheologului, făcut pe o căldură 
copleşitoare, sub razele arzînde ale soarelui, fără apă, în supliciul 
şi înţepăturile muştelor, ameninţat tot timpul de furtunile de nisip 
din deşert, în unire cu strădania mai subtilă a orientalistului care 
se luptă pentru descifrarea şi reconstituirea textului aflat pe 
tăbliţele de lut sumeriene, a reuşit să ne faciliteze, în decurs de 
cîteva decenii, cunoaşterea unei lumi căreia înaintaşii noştri nici 
nu i-au bănuit existenţa, nici marele rol în edificarea civilizaţiilor 
din Orientul Apropiat. 


SCURTĂ SCHIȚĂ 
ISTORICĂ A 
SUMERULUI 


Aşezările omeneşti din Mesopotamia apar în nordul acestei 
regiuni, în jurul anilor 6500 î.e.n. după datele furnizate de testele 
cu carbon 14, şi se regăsesc întîi la Jarmo, ţinut muntos din nord- 
estul Irakului. 

Săpăturile  Expediţiei Siriene a Institutului Oriental al 
Universităţii din Chicago conduse de Robert E. Braidwood au 
găsit la Qal' at Jarmo — la jumătatea drumului dintre Kerkuk şi 
Suleimanije în Kurdistanul iranian — primele mărturii ale 
civilizaţiei mesopotamiene. Straturi din epoca preceramică au 
dezvăluit figurine de piatră şi de argilă, statuete de animale, feţe 
şi capete de oameni şi ale zeiţei mame, apoi morminte cu cadavre 
culcate. 

Cultura Jarmo este anterioară descoperirii olăritului şi 
oamenii ce trăiau în această cultură erau probabil pe jumătate 
nomazi, trăind mai cu seamă din creşterea vitelor — căci s-au 
găsit aici oase de oaie şi bovine. Dar se practica şi o agricultură 
rudimentară, cu ajutorul unor săpăligi de piatră. Acestei culturi îi 
urmează, tot în nordul Mesopotamiei, cultura Hassuna, după 
numele unei coline artificiale Tell-Hassuna, la vreo patruzeci de 
kilometri depărtare de Mossul în Irak, căreia i se poate stabili o 
vechime de 5700 ani î.e.n. cu testele de carbon 14. Oamenii 
acestei culturi creşteau vite — bovine şi oi — după cum arată 
vasele regăsite sub mormanele de detritusuri, ce au înălţat colina 
artificială, dar practicau şi ei o agricultură rudimentară cu 
ajutorul unor săpăligi de piatră, înfipte sau legate de un mîner 
lung de lemn. Aici se regăsesc cioburi de olărie făcută manual, la 
început poate coşuri de răchită sau de papură căptuşite cu lut. 
Alteori e vorba de olăria făcută manual, uneori şlefuită şi 
împodobită cu cîteva linii de vopsea roşie. 

în această epocă viaţa devine sedentară şi nomazii 
crescători de vite încep să-şi construiască sate cu case 
făcute la început din chirpici, apoi din cărămizi nearse şi de 
format mare. Planul caselor devine regulat. Urmele de 
ceramică ne indică vase vopsite cu culori diferite, apoi vase 

incizate cu linii frînte, ascuţite şi figuri geometrice felurite. în 
jurul caselor culturii Hassuna se regăsesc fusaiole, ceea ce eo 
dovadă că lina oilor se torcea şi se ţesea la război, iar sapâligi şi 
seceri făcute din lame sau bucăţi ascuţite de silex arată că 
recoltarea cerealelor ocupa un loc de seamă. 

Alături de ceramica Hassuna încep să se găsească şi bucăţi de 
ceramică posedînd caractere noi şi mai evoluate, adică ceramica 
de la Samarra (după numele unei aşezări situată la sud de 
Bagdadul actual). Această ceramică introduce forme noi, un decor 
mai bine figurat, cu numeroase elemente geometrice dar şi 
figurative. 

In nordul Mesopotamiei, mai întîi pe valea rîului Kbabur, a fost 
identificată cultura Tell-Halaf căreia testele cu carbon radioactiv 
14 îi fixează vechimea la 5300—4300 ani î.e.n. Cultura Tell-Halaf 
este deci posterioară celei din Hassuna şi apare la sfîrşitul culturii 
din Samarra. Cultura 'Iell-Halaf creează o ceramică policromă, 
frumoasă, lucrată cu grijă, ce pare să-şi aibă originea în Valea 
Tigrului de sus. Cultura Tell-Halaf se răspîndeşte în tot nordul 
Irakului şi, răspîndite printre produsele ei, apar primele unelte de 
aramă. Astfel cultura Tell-Halaf reprezintă începutul epocii 
chalkolitice în Mesopotamia. La nord de Ninive, în aşezarea de la 
Arpaşiyah s-au mai scos la lumină, în afară de ceramică de Tell- 
Halaf, figurine ce reprezentau o zeiţă mama, apoi desene ale 
bucra-niului (= cap de taur), în fine, unele urme de morminte 
circulare de tipul tholosului mediteranean care arată o viaţă 
spirituală mai dezvoltată. Tot în această aşezare s-au aflat primele 
sigilii figurind doar linii şi pătrăţele. Cultura Tell-Halaf se 
răspîndeşte pînă pe malurile Mediteranei, în Asia Mică, apoi pe 
malurile lacului Van la Tilki-Iepe. In sudul Mesopotamiei ea nu s-a 
răspîndit aproape deloc fiindcă întreg suaul văii fluviilor Tigru şi 
Eufrat se considera că rămăsese nelocuit, zona fiind mlăştinoasă şi 
acoperită cu trestie, papură şi plante de baltă. De altfel pînă de 
curînd se admitea că fundul Golfului Persic se afla cu 250 km mai 
spre nord decît îl arată hărţile din vremea noastră. Geografii 
actuali consideră — cel puţin în parte — că, dimpotrivă, fundul 
Golfului Persic s-ar fi aflat cu mult mai la sud şi la est decît azi, iar 
aluviunile Tigrului, Eufratului şi ale rîului Qarun se scurgeau într-o 
groapă tectonică ale cărei mişcări continue o împiedicau să se 
umple. Totuşi, resturile celei mai vechi aşezări locuite din sudul 
Mesopotamiei s-au găsit la Eridu, ceea ce e confirmat de altfel de 
tradiţiile care afirmă că cel mai vechi oraş sumerian a fost Eridu. 
Ceramica aflată la Eridu — epocă ce s-a datat între anii 5300 şi 
4300 î.e.n. — prezintă unele caractere iraniene, dar în decorul 
vaselor de la Eridu se găsesc şi asemănări cu ceramica de la Tell- 
Halaf, ceea ce ne-ar putea îndritui să afirmăm că ceramica şi 
cultura de la Eridu este contemporană cu cea de la Tell-Halaf. 
Peste nivelul ceramicii de la Eridu s-a putut găsi un alt tip de 
ceramică, numită de arheologi de la Obeid (după numele unui sit, 
Tell-el-Obeid, aşezat puţin mai spre nord, aproape de vechiul oraş 
Ur). Şi cultura Obeid, considerată multă vreme 

cea mai veche din Mesopotamia, are unele caractere iraniene şi a 
fost datată între 4300—3500 î.e.n.; dar şi în nordul Mesopotamiei 
se constată că în aceeaşi epocă se întinde cultura Obeid. într-un 
mare număr de situri din Mesopotamia, în nord şi în sud, apare 
ceramica Obeid, lucrată cu mîna şi fără roată, poate folosindu-se 
în unele cazuri turneta (mic platou pe care olarul îl pune înainte, 
învîrtindu-l în vreme ce fasonează vasul). Formele ceramicii 
Obeid sînt fie simple, fie complicate (cum e acel urcior lenticular 
cu ciocul lung caracteristic perioadei el-Obeid). Pasta e gălbuie, 
adesea acoperită cu un smalţ crem-verzui pe care este pictat 
decorul, în negru sau brun închis, figurînd desene geometrice, 
dar şi capre de stîncă ori păsări. Alături de ceramică în straturile 
culturii el-Obeid s-au găsit instrumente de piatră şlefuită: 
ghioace, săpăligi şi seceri făcute din lamele de silex fixate cu 
bitum în mînere de lut ars. Nu s-au putut găsi în sudul 
Mesopotamiei unelte de aramă, poate datorită umezelii 
pămîntului care nu a putut conserva metalul. Un alt caracter 
insemnat al perioadei el-Obeid, este suprafaţa mare a aşezărilor, 
care nu mai sînt sate, ci mici tîrguri cu construcţii mari, clădite 
din cărămidă nearsă, dar şi cu temple de plan complex. 

Epocii el-Obeid îi urmează, după 3500 ani î.e.n., în sudul 
Mesopotamiei, perioada Uruk, cînd ceramica pictată este folosită 
mult mai puţin şi se iveşte o olărie monocromă, roşie şi cenuşie, 
şlefuită, lucrată pe roata olarului alături de o ceramică neagră 
lucrată cînd de mînă, cînd pe roată. Se creează numeroase forme 
de vase în perioada Uruk, urcioare zvelte sau cu cioc. O invenţie 
însemnată o constituie, desigur, apariţia roții olarului care a 
uşurat mult munca şi a sporit productivitatea olăritului. Este 
probabil că venirea unor populaţii noi a introdus nu numai roata 
olarului dar şi o ceramică mult diferită de cea a epocii anterioare, 
el-Obeid. Noii veniţi erau mari constructori, căci, de pildă, la 
Uruk s-au putut număra şase niveluri succesive în fundaţiile unor 
temple. Apoi se introduc tehnici noi: se foloseşte piatra pentru 
construirea fundațiilor; pentru  împodobirea templelor se 
utilizează mozaicul făcut din conuri de argilă, avînd baza de 
culori diferite înfipte cu vîrful în tencuiala încă proaspătă. Se 
creează sigilii cilindrice, cu un repertoriu bogat figurativ: chipuri 
de zei, de zeițe, de animale, plante etc. 

Perioada Uruk se termină în momentul cînd apare perioada 
Djemdet-Nasr, ce poate fi caracterizată prin crearea unei 
ceramice pictate de un tip cu totul nou. Dar în ultimele 
desfăşurări ale perioadei Uruk (ce începe după 3500 î.e.n.) apare 
scrierea. Mai întîi pur pictografică şi pe plăci de piatră sau 
incizată pe tăblițe de argilă, scrierea va evolua în timpul peri- 
oadei  Djemdet-Nasr într-o scriere fonetică, destul de bine 
conturată. 

începutul perioadei Djemdet-Nasr, în care scrierea 
devine curentă şi capătă o perfecţionare considerabilă, a 
fost numită pre-dinastic (Andre Parrot). Ceramica epocii 
Djemdet-Nasr are un decor roşu şi negru închis şi a apărut 
în jurul lui 3100 î.e.n., dar putem distinge cu greutate 
ceramica 

epocii Uruk de cea a perioadei Djemdet-Nasr fiindcă în cele din 
urmă cea de-a doua este doar o dezvoltare. Templele, a căror 
apariţie o constatăm din epoca el-Obeid, devin monumentale în 
perioada Djemdet-Nasr cînd se înalţă şi primele ziggurate, turnuri 
clădite alături de temple, avind mai multe niveluri suprapuse. în 
aceeaşi perioadă sigiliile, care descind din cele ale epocii Uruk, 
reprezintă o mare varietate de teme, mai cu seamă din mitologie. 
Pe plan economic şi social în perioada Djemdet-Nasr se poate 
afirma că se pioduce ceea ce s-a numit revoluția urbană, adică 
apar mari aşezări care sînt oraşe veritabile. Cît priveşte 
producerea unor obiecte de uz casnic, ele nu mai rezultă din 
ocupațiile anexe ale unor oameni care în primul rînd trebuie să 
producă hrană. Ci acum sînt creaţia unor artizani specializaţi care 
îşi consacră întreaga activitate utilă doar producerii de bunuri de 
uz casnic: olărie, pielărie, metalurgie. Este de presupus că viaţa 
diversificată de acest tip nu s-a putut organiza decît în jurul 
templelor şi a gospodăriilor templelor. însăşi scrierea se dezvoltă 
şi se perfecţionează în preajma gospodăriei templelor şi a 
templelor înseşi pentru înregistrarea contabilităţii curente a 
acestor aşezăminte. 

Perioada Djemdet-Nasr, cu marile ei realizări în domeniul 
contruc-ţiilor şi al tehnicilor, în special al agriculturii (care ajunge 
sa satisfacă pe deplin necesităţile de hrană ale oamenilor din 
acea epocă şi să creeze un surplus important), precede 
începuturile istoriei în Mesopotamia de sud. Această istorie este 
sumeriană şi este denumită perioada dinastică arhaică, de la ea 
rămînîndu-ne primele liste de suverani şi de dinastii. 

Continuitatea dintre epocile Uruk, Djemdet-Nasr şi dinastia 
arhaică, atit de evidentă în ceramică, în tehnicile de construcţii, 
dar şi în sfragistică de exemplu, ne impune concluzia că oamenii 
acestor epoci au fost sumerienii, pe care îi cunoaştem bine din 
epoca istorică. 

în nordul Mesopotamiei, corespunzînd perioadei Uruk, s- 
au găsit la Iepe-Gaura fragmente de ceramică pictată, iar la 
Ninive o ceramică pictată, alături de alta incizată cu motive 
geometrice. Sigiliile nu sînt cilindrice ca în sud, ci găsim 
cilindre plate, de tipul peceţii, cu motive întâlnite şi pe 

SCC din sudul Mesopotamiei. Templele sînt clădite după 
nici şi planuri deosebite în mod fundamental de templele 
din sud. Apoi nu s-a putut regăsi în nord, mai sus de Diyala, 
nici o tăbliță scrisă pe argilă sau purtînd pictograme, dovadă 
că scrierea este o creație a sudului sumerian. Pe de altă 
parte, între două aşezări învecinate din nord, cum sînt cele 
de la Tepe-Gaura şi de la Ninive, se pot constata deosebiri 
importante în ceramică, în planurile clădirilor, în gliptică 
ceea ce dovedeşte o mare diversificare a comunităţilor 
aşezate în nord, cu particularisme nete locale, în contrast cu 
uniformitatea civilizaţiei din sud, pe care trebuie să o 
atribuim sumerienilor. Dar această diversificare a culturilor 
din nordul Mesopotamiei, apoi diferenţele marcante faţă de 
sudul acestei regiuni nu îşi găsesc explicaţia decit în 
prezenţa unor populaţii cu totul deosebite de cea din sud, 
adică prin migrarea semiţilor în partea de miazănoapte a 

Văii Celor două Fluvii şi crearea unor aşezări semite, făuritoare 
ale unei culturi întru totul diferită de cea sumeriană. 

Totuşi, dezbaterea cu privire la prioritatea culturii nordului 
Meso-potamiei asupra sudului trebuie rezolvată afirmîndu-se că 
cea din nord, semită, este anterioară celei sudice. De asemenea 
şi apariția aramei, deci începutul erei chalkolitice, este 
constatată în cultura el-Obeid în regiunea izvoarelor rîului 
marelui Zab, deci în nordul Mesopotamiei. Astfel, putem 
conchide că primii locuitori ai Mesopotamiei au fost mai mult ca 
sigur semiţi, iar sudul acestei regiuni a fost locuit iniţial de semiţi 
peste care s-a aşezat un popor venit din afară, purtător al unei 
culturi mult mai dezvoltate — sumerienii. Căci aceşti noi sosiți nu 
puteau veni din pustiul Arabiei, întrucît ei erau în posesia unei 
culturi dezvoltate şi a unor tradiţii străvechi. Numai un popor cu 
un înalt nivel cultural putea transforma aşa de repede pămîntul 
agricol al Mesopotamiei, dîndu-i o nouă înfăţişare. Dar mai ales 
tehnica săpării canalelor, a irigaţiei, a barajelor trebuie să fi fost 
adusă în Mesopotamia de un popor care o cunoştea bine fiindcă o 
folosise veacuri de-a rîndul în ţara sa de baştină — Valea fluviului 
Indus. Astfel este probabil — credem noi — că sumerienii au 
emigrat în sudul Mesopotamiei din Valea fluviului Indus, unde de 
asemenea înălţaseră palate, temple, oraşe şi mai cu seamă 
creaseră numeroase canale de irigație. 

De altfel tradiţia vechilor cărţi sacre ale iudeilor afirmă 
răspicat că locuitorii Sumerului au venit dinspre răsărit în sudul 
Mesopotamiei, deci din direcţia civilizaţiei de pe Valea Indusului 
(cf. Geneză XI, 2: « Plecînd de la răsărit, oamenii au găsit în 
ţinutul Senear un şes şi au descălecat acolo»). 

Desigur există deosebiri între civilizaţia răsărită la Ur în 
Mesopotamia şi cea de la Mohenjo-Daro de pe Valea fluviului 
Indus. Astfel, la Ur nu se folosesc decît cărămizi nearse, pe cînd 
la Mohenjo-Daro se utilizează pe scară largă cărămizile arse, 
alături de cele nearse. Lipsa cărămizilor arse la Ur se datorează 
paucităţii combustibilului în sudul Mesopotamiei. Vom observa că 
s-au folosit totuşi cărămizi arse în Asiria şi în Babilon într-o epocă 
mai tardivă. Oraşul Ur preia planul satului primordial şi se 
dezvoltă neregulat, pe cînd Mohenjo-Daro păstrează un plan 
regulat. Cele două scrieri sînt diferite sub aspectul grafiei. Apoi, 
aşa cum scrie Jean-Marie Casai « sistemele sociale prezentau, din 
cîte ne putem da seama, mari diferenţe, unul (cel de la Mohenjo- 
Daro n.n.) — esențialmente agricol — fiind centrat pe templu, dar 
lăsînd să transpară în administraţia comunităţii o anume egalitate 
între membri, în vreme ce celălalt,într-un sistem puternic 
ierarhizat, pare să se fi sprijinit pe o clasă de negustori 
privilegiați» (cfr. Jean-Marie Casai, Cwilizaţia Indusului şi 
enigmele ei, trad. română, prefaţă de Constantin Daniel, 
Bucureşti, 1978, p. 244). 

Trebuie să recunoaştem că acestea sînt deosebiri minore, care 
au putut să apară în decursul dezvoltării celor două civilizaţii 
separate între ele de 

peste 1500 km. Mai însemnat ni se pare că au existat schimburi 
comerciale între oraşele de pe Valea Indusului şi cele din sudul 
Mesopotamiei (şi o dovadă este găsirea în regiunile locuite de 
sumerieni a circa treizeci de sigilii de Indus sau influențate de 
Indus). Schimbările mai active între cele două regiuni ar fi avut 
loc între 2350 şi 1900 î.e.n. S-au căutat de asemenea în textele 
sumeriene indicaţii cu privire la oraşele de pe Valea Indusului. 

Astfel regele Sargon (2350—2300 î.e.n.) afirmă că în portul din 
apropierea capitalei sale se află ancorate corăbii care navighează 
spre Tilmun, Mekkan şi Meluhha. Dacă Tilmun este insula 
Bahrein, destul de probabil că Meluhha indică regiunea Văii 
Indusului, fiindcă din Meluhha se importa fildeş (Jean-Marie 
Casai, Op. cit, p. 247). La Mohenjo-Daro s-a găsit un fragment de 
vas din şist cenuşiu-verzui care e decorat în relief cu un desen de 
rogojină împletită. Ori un fragment foarte asemănător a fost găsit 
la Kiş în Mesopotamia şi a fost atribuit epocii dinasticului arhaic 
(circa 2500 î.e.n.). Un fragment identic a fost găsit şi la Susa şii 
se atribuie şi lui o vechime de 2500 ani î.e.n. (Ibidem). Tot aşa la 
Mohenjo-Daro s-au descoperit mărgele făcute din foiţe de aur în 
formă de disc, cu un tub axial; acelaşi tip de mărgele se găseşte şi 
în Mesopotamia în dinasticul arhaic. 

Pe de altă parte, condiţiile geomorfologice, inundaţiile, 
crearea unui baraj artificial, cutremurele, ori poate invazia 
arienilor veniţi din nord au putut sili pe locuitori ai oraşelor de pe 
Valea Indusului să emigreze, fie spre Est, întemeind oraşele 
Harappa şi Kalibangen, fie în direcţia sud-vest cu întemeierea 
oraşului Lothal, în fine pe mare spre Golful Persic, cu aşezarea lor 
în sudul Mesopotamiei. Numai imigrarea unui popor cu un nivel 
ridicat de civilizaţie, care cunoştea bine agricultura prin irigație, 
poate explica explozia bruscă a unei noi civilizaţii, atit de 
dezvoltate în sudul Mesopotamiei. Tot aşa se poate explica şi aşa- 
zisul «miracol sumerian ». 

Sumerienii, ca şi grecii vechi, cu care au fost adesea 
comparati (fiind numiţi grecii Orientului), au moştenit o cultură 
înaintată, de la vechii locuitori de pe Valea Indusului. 

Nu credem că putem admite ipoteza ce afirmă descendența 
sumerienilor dintr-o seminţie înrudită cu popoarele turcice, deci 
protoaltaice. Această teză e dedusă din similitudinea unor termeni 
— destul de puţini de altfel —existenţi în sumeriană şi în limbile 
turcice, cum ar fi de exemplu termenul «zeu» dingir sau prezenţa 
armoniei vocalelor în ambele limbi. Dar înrudirea lingvistică între 
sumeriană şi limbile dravidiene vorbite în sudul Indiei (de ex. în 
statul Kerala) ni se pare un argument valabil în sprijinul tezei 
migraţiunii locuitorilor oraşelor de pe Valea Indusului în sudul 
Mesopotamiei şi a întemeierii civilizaţiei sumeriene. într-adevăr, 
dacă migraţia populaţiei ariene şi invaziile ariene sînt 
răspunzătoare de nimicirea oraşelor de pe Valea Indusului şi a 
civilizaţiei ce s-a născut acolo, pare probabil că autohtonii indieni 
de pe Valea Indusului s-au retras 

spre centrul şi sudul Indiei. De fapt zeul Indra al Vedelor este 
înfăţişat ca nimicitor al cetăților duşmane, el este zeul «care 
doboară cetăţile precum nimiceşte timpul o haină veche ». Unul 
dintre textele vedice dă ca loc al bătăliei cu autohtonii Indiei din 
nord, cetatea Hariyupiya, al cărei nume este destul de apropiat 
de cel de Harappa, marea cetate de pe Valea Indusului, distrusă 
de năvălitorii arieni desigur. Şi apropierile între civilizaţia 
Indusului şi cea din ţinuturile tamile (dravidiene) din sudul Indiei 
sînt destule în iconografia religioasă. Astfel zeul Siva nu este 
menţionat în textele vedice (ariene deci) şi în mitologia indiană 
apare ca o reîntruchipare a zeului vedic Rudra. Chipul său cel mai 
timpuriu atestat literar este al unui Siva ascet, zeu în care se 
concentrează toate energiile religioase, el fiind Marele Yoghin 
(Mahayogin) şi Stăpînul yoghinilor (Yogicvara) numit şi Dhurjati « 
cel ce poartă povara cocului ». Este reprezentat pe jumătate gol, 
încins cu cranii, cu un colier de şerpi. Or, un sigiliu în care apare 
Siva, în postura de meditaţie, purtînd greutatea cocului în ceafă, 
şi însoţit de un cortegiu de animale aşa cum este şi zeul Siva 
numit şi Stăpîn al animalelor (Pasupati) a fost găsit la Mohenjo- 
Daro (cf. Jean-Marie-Casal, Op. cit. p. 167). Vom adăuga că zeul 
Siva este adorat mai cu seamă în ţinuturile dravidiene din sudul 
subcontinentului indian. Tot aşa, una din ipostazele zeiţei 
Mahadevi este Durga, « cea inaccesibilă » — o tînără frumoasă 
călare pe un tigru, dar această scenă este reprezentată de 
nenumărate ori pe sigiliile de la Mohenjo-Daro şi Harappa. 

De asemenea, civilizaţia de pe Valea Indusului pare să fi 
acordat o mare însemnătate dansului: în săpături s-au găsit 
numeroase statuete de dansatori şi dansatoare. Se ştie că dansul 
s-a dezvoltat în India mai cu seamă în regiunile dravidiene din 
sud şi astăzi chiar sudul Indiei adăposteşte cele mai celebre şcoli 
de dans clasic; în sud, mai cu seamă templele au celebrele 
baidadere « dansatoare sacre » (deva dosi). în plus, în tradiţiile 
literare tamule (dravidiene) se menţionează existenţa a trei 
Academii literare Sangam, care ar fi lucrat cu milenii înaintea 
erei noastre şi din care primele două ar fi fost înghiţite de ape. 
Or, oraşul Mohenjo-Daro pare să se fi sfîrşit şi el înghiţit de o 
inundație uriaşă a apelor Indusului. 

Putem trage concluzia că similitudinile dintre limbile 
dravidiene şi sumeriană trebuie puse pe seama asemănărilor 
lingvistice dintre limba locuitorilor civilizaţiei Indusului şi cea 
sumeriană, întrucît sumerienii, cum am mai arătat, au emigrat pe 
mare în sudul Mesopotamiei din Valea Indusului fie din pricina 
năvălitorilor arieni, fie din cauza condiţiilor geomorfologice ostile 
ale acestei regiuni din India. O parte din autohtonii Văii Indusului 
împinşi, biruiţi şi oprimaţi de invadatorii arieni veniţi din nord s- 
au perpetuat în regiunile sudice ale Indiei, formînd populaţiile ce 
vorbesc limbi dravidiene, pe cînd o mică parte din aceşti 
autohtoni şi-au continuat existenţa în nordul Indiei în munţii 
Belutchistanului, deci în apropierea Văii Indusului, unde vorbesc 
limbile brahui şi kurdi care vădesc un fond ce le înrudeşte cu 
limbile dravidiene. 

Astfel este probabilă înrudirea lingvistică între sumeriană şi 
limbile  dravidiene (cf. Hartmut Schmokel, Handbuch der 
Orientalistik, Da Bând, Iller Abschnitt, Geschichte des Alten 
Vorderasiens, Leiden, 1957, p.4.). 

Pe de altă parte s-au găsit înrudiri între limba elamită vorbită 
în Elam (ţară situată la hotarul de răsărit al Sumerului şi vecină 
cu regiunile din nordul Indiei unde se vorbesc limbile kurdi şi 
brahui) şi limbile dravidiene din sudul Indiei (cf. Diakonov, 
Limbile Asiei Anterioare antice, Moscova, 1967, III. p. 85—112). 
Tot astfel s-a putut demonstra o înrudire între limbile dravidiene 
şi cele uralo-altaice, astfel că interferenţele dintre limbile turcice 
şi sumeriană de care scriam mai sus, se pot explica prin prezenţa 
elementelor uralo-altaice în limbile dravidiene care par a fi în 
relaţie evidentă cu sumeriană, (cf. Kamil V. Zvelebil, Dravidian 
and Elamite, a Real Break-Through? în Journal of the American 
Oriental Society,  July-Sept. 1974, p. 384 sq). 

Este posibil însă ca în migrarea lor pe mare, din regiunile Văii 
Indusului spre sudul Mesopotamiei, sumerienii să se fi oprit în 
insula Bahrein (Til-mun) unde vechile mituri sumeriene situau 
paradisul terestru şi palatul zeului Enki (Ea). Dar şi faptul că 
ultimele dintre dinastiile sumeriene şi-au găsit un refugiu în 
«Ținutul Mării » adică în regiunea din jurul Golfului Persic este un 
indiciu că expansiunea sumeriană a început de aici şi de aici s-a 
întins în tot sudul Mesopotamiei (cf. Hartmut Schmokel, Op. 
cit, p. 5). 

I. Listele de regi sumerieni menţionează o serie de oraşe 
existente «înainte de potop»: Kiş, Uruk, Sippar, Şuruppak, Larok 
şi Badtibira, în afară de Eridu « unde s-a întemeiat prima domnie 
sumeriană coborînd din cer». Eridu, numit adesea în sumeriană 
NUNI!*! «oraşul arbore », este locul de cult cel mai însemnat al 
zeului esenţial al sumerienilor Enki (Ea), biruitorul lumii de jos, 
Kur, şi al Oceanului Apzu. Centrul politic al sumerienilor la 
sfîrşitul mileniului IV şi începutul mileniului III pare a fi fost însă 
oraşul Uruk, aşezat la 75 km nord-vest de Eridu, pe cursul actual 
al Eufratului (actualmente Warka). Importanţa movilelor de ruine 
din acest punct, Warka de azi, 1-a determinat încă din anul 1949 
pe arheologul englez W.E. Loftus să înceapă săpături care au fost 
continuate apoi pînă în epoca noastră. Aici se află templul zeului 
Cerului, An şi al zeiţei dragostei, fertilităţii şi maternității Inanna; 
aici au înălţat construcţii mai toţi marii suverani sumerieni şi 
babilonieni. Templul zeiţei Inanna, numit E-anna, datează din cele 
mai vechi timpuri ale civilizaţiei sumeriene; s-a dat denumirea de 
epoca Uruk perioadei care cuprinde intervalul dintre anii 3000— 
2800 î.e.n. Lista de regi sumeriană enumera 22 de regi din oraşul 
Kiş înainte ca să prezinte numele suveranilor din Uruk. Primul 
rege din Uruk este numit de această listă Meskiaggaser şi se 
afirmă că este fiul zeului soarelui Utu (sau Babbar) purtînd titlul 
de regele din E-anna, fiind în acelaş timp şi rege şi preot. El s-a 
scufundat în mare şi de acolo s-a suit în munţi, în vreme ce regele 
Enmerkar cel 

dintii — care a trăit 420 ani — a întemeiat oraşul Uruk. Dar 
Enmerkar, fiul lui Meăkiaggaăer, rege din Uruk şi Stăpînul din 
Kullab, apare într-un epos de 637 versuri (publicat în 1952 de S. 
N. Kramer) în rivalitate cu un Stăpîn din Aratta (Luristanul de 
azi) în străduinţele sale de a înălța templul E-Apzu din Eridu şi de 
a inventa scrierea pe tăblițe de argilă, în persoana acestui rege 
Enmerkar ni s-a păstrat poate figura unui rege din perioada Uruk 
IV. 

Fără îndoială, pentru cucerirea de către sumerieni a sudului 
Mesopo-tamiei s-au purtat lupte crîncene, dar şi războaie între 
regii sumerieni, iar faptul acesta se poate deduce din temele 
înscrise pe sigiliile cilindrice care înfăţişează scene de luptă, 
învinşi care cer îndurare, prizonieri legaţi şi regi care poartă 
arme. 

Apariţia unei ceramici diferite de cea din Uruk IV, policromă, 
colorată în roşu şi negru, aflată întîi în 1924 în aşezarea de la 
Djemdet-Nasr la 40 km nord-est de Babilon, a dat posibilitatea să 
împărţim istoria arhaică a Sumerului într-o perioadă Uruk (către 
3000—2800 î.e.n.) şi o perioadă Djemdet-Nasr (către 2800—2700 
î.e.n.). Este posibil ca din Elam, ţară învecinată, şi din Iran să fi 
apărut influenţa asupra culturii Uruk IV care a dus la apariţia 
ceramicii de tip Djemdet-Nasr, la o diminuare a înălţimii 
templelor şi a suprafeţei ocupate de ele şi la o schematizare a 
figurilor reprezentate pe sigilii. Dar şi epoca Djemdet-Nasr e 
dominată de sumerieni, şi textele economice din această epocă 
sînt foarte numeroase, lungi şi dovedesc o viaţă comercială 
înfloritoare pe lîngă o simplificare a scrierii şi o îmbunătăţire a ei. 
Se fac schimbări comerciale cu Elamul, a cărui scriere este 
asemănătoare cu cea sumeriană şi influenţată de aceasta. Pe de 
altă parte vase similare celor din Uruk şi influenţe ale ceramicii 
din Djemdet-Nasr se regăsesc însă foarte departe, de pildă la 
Cioba Hiijuk, la jumătatea drumului între Golful Issus şi Eufrat. 
Aceste produse par a fi fost exportate din ţinuturile sudice ale 
Mesopotamiei locuite de sumerieni. De asemenea în cultura 
Nagada II din Egipt s-au aflat articole de lux, importate din 
Sumer, vase cu toarta, măciuci dar mai cu seamă sigilii cilindrice, 
care sînt cu totul străine de civilizaţia egipteană. Apoi motivul 
înlănţuirii gîtului a două animale fantastice, motiv tipic perioadei 
Uruk, se întil-neşte şi pe placa de ardezie aparţinînd celui mai 
vechi rege al celor două Egipturi, regele Menes-Narmer. De 
asemenea cuțitul cu miner de fildeş găsit la Djebel el-Arak apare, 
prin tema aleasă şi reprezentarea desenului, ca un obiect 
importat în Egipt din Sumer. Este posibil chiar ca ideea scrierii 
hieroglifice să fi trecut din Sumer în Egipt în epoca primelor 
dinastii. De fapt culturile Djemdet-Nasr şi Uruk s-au răspîndit în 
întreaga Asie Anterioară şi ceramica lor se întîlneşte la depărtări 
mari de aceste două situri. în ceea ce priveşte prezenţa unor 
creaţii sumeriene în Egiptul dinastiilor tinite, trebuie să admitem 
că transportul nu s-a făcut pe mare ci pe uscat prin caravane de 
măgari, întrucît cămila nu e folosită pentru străbaterea regiunilor 
deşertice decît în mileniul II î.e.n., iar în Egipt 

cămila nu este introdusă decît în epoca romană, poate fiind 
socotită animal impur, aparţinînd zeului dezordinii Seth, din 
pricina culorii pielii sale. 

II. Există opinii diferite asupra istoricităţii, originii şi perioadei 
de întocmire a aşa-ziselor liste sumeriene de regi, mai cu seamă 
cei de dinainte de « Potop », dar în ceea ce priveşte lista de regi 
din oraşul Kiş, care- au domnit după Dilaviu, avem informaţii şi 
din alte izvoare care vin să ne confirme existenţa unor suverani 
din această listă. Două din monumentele sumeriene cele mai 
vechi, stela vulturilor — a regelui Eannatum şi inscripţia regelui 
Entemena, provenind amîndouă din oraşul Lagaş, ne relatează 
despre rolul de arbitru al unui rege din Kiş, numit Mesilim, în 
lupta dintre oraşul Lagaş şi cetatea învecinată cu el, Umma. Şi 
acest rege Mesilim ne-a lăsat un cap de măciucă lucrat în relief şi 
trei inscripţii. Intrucît şi Eannatum şi Entemena au domnit pe la 
mijlocul mileniului al III-lea î.e.n. trebuie să considerăm că aceşti 
regi sumerieni atestaţi documentar au trăit posterior epocii 
Djemet-Nasr. Perioada aceasta a fost numită epoch, lui 
Mesililm. 

Kiş, oraşul în care a domnit Mesilfni, se afiă în partea de nord- 
vest a Sumerului, nu departe de viitorul Babilon, şi la 160 km de 
Uruk. 

Este probabil ca spre sfirşitul perioadei Djemet-Nasr să fi 
pătruns din pustiul Siriei sau din deserturile Arabiei un puternic 
grup de năvălitori semiţi care au întemeiat oraşul Mari, pe 
Eufratul superior, şi apoi au adus la Kiş adorarea zeului semit al 
războiului, Zababa. Faţă de acest val de invadatori, sumerienii au 
trebuit să ia măsuri defensive şi o mărturie a acestora este primul 
mare zid de apărare construit în lume care avea circa 9,5 km 
lungime, era dublu, avea circa 800 de turnuri semicirculare dar 
numai două porţi de intrare. Zidul, construit în timpul lui Mesilim, 
înconjura la Uruk o suprafaţă de circa 3 km pătraţi cuprinzînd 
grădini şi ogoare. 

Lista sumeriană de regi atribuie lui Ghilgameş, nume scris cu 
determinativul pentru zeu, care era mare preot la Kullab, 
construirea acestui mare zid din jurul oraşului Uruk. Lista acestor 
regi se continuă cu fiul lui Ghilgameş,  Urnungal, rege din 
Uruk. 

Lista regilor oraşului Kiş începe cu Etana, care s-ar fi înălţat în 
cer şi el ar fi unit toate ţările din Sumer. Dar aceste liste de regi 
sînt fragmentate şi din ele lipsesc mulţi suverani, de exemplu 
Mesilim, atestat documentar, lipseşte din ele. 

în lupta oraşelor sumeriene pentru supremație apar o 
serie de state-oraşe sumeriene, unele îndepărtate, care 
obţin pentru scurtă vreme dominaţia asupra celorlalte. 
Suveranul acestor state-oraşe poarte numele de ensi şi lui îi 
sînt subordonați stăpinitori purtînd titlul de Jugal şi patesi. 
Asemenea oraşe sumeriene, care le-au dominat pentru un 
timp pe celelalte, sînt Hamazi, Adab şi Akşak „apoi oraşul 
Kiş (unde o hangiţă Kubaba dă numele unei dinastii, întrucât 
şi fiul şi nepotul său devin regi). 

Pe la mijlocul mileniului III, rege al oraşului Adab a fost 
Lugalanne-mundu, care ne-a lăsat o lungă inscripţie privitoare la 
victoria pe care a obținut-o asupra a treisprezece prinți coalizaţi 
împotriva sa. Se poate deduce că Adab, aşezat între Nippur şi 
Lagaş, a dominat un timp statele-oraşe sumeriene, după ce a 
înfrînt şi statul-oraş Ur. Un alt rege din Adab ne-a lăsat statuia 
sa, cu capul ras, toracele dezgolit, şi purtînd o rochie din smocuri 
de lînă. Acest rege Lugaldalu, ca şi alţi regi din Adab, pare să fi 
avut o puternică influenţă asupra guvernămîntului tuturor 
statelor-oraşe sumeriene. 

III. Sub numele de Imperiu de Mijloc sumerian se înţelege 
perioada în care statele-oraşe Ur şi Lagaş au avut supremaţia şi 
în vremea căreia a domnit La Dinastie din Ur. Primul rege al 
acestei dinastii se numea Mesannepadda, iar pe fiul său îl chema 
Aannepadda. Statul-oraş Ur pare a fi avut o oarecare însemnătate 
căci este menţionat în cartea Genezei, XI, 28 la fel ca şi Eridu, 
numit acolo Erech (Geneză X, 10). Totuşi în listele de regi 
sumerieni care ne-au parvenit nu-l aflăm menţionat pe Amrafel, 
rege în Sumer, după Geneză, XIV, 1, 9, şi aflat într-o coaliţie de 
regi ce s-au luptat, pe locul actual al Mării Moarte, împotriva 
altor regi. 

Este posibil ca textul Genezei, XIV, 2 să menţioneze şi un alt 
rege din Sumer. Căci în Septuagintă (dar nu în textul masoretic) 
citim: Kai meta Sennaar basileos Adama, ceea ce e tradus de 
obicei prin « şi cu Sennaar regele (ţării) Adama », dar se poate 
presupune că s-a produs o inversiune de termeni, textul exact 
fiind: kai meta Adama basileos Sennaar « şi cu Adama rege al 
(ţării) Sumerului ». Aceasta întrucît în versetul I al aceluiaşi 
capitol, adică în versetul imediat anterior, se menţionează că 
regele Amrafel este rege al (ţării) Sennaar. Este greu de 
presupus că Sennaar în versetul următor nu mai este numele 
unei ţări, Sumer, ci al unui rege. In plus, în listele de regi 
sumerieni, în prima dinastie din Kiş, a domnit regele Etana, al 
cărui nume se apropie fonetic de cel de Adama. Pe de altă parte 
textul Septuagintei care atestă denumiri de regi şi ţări este cel 
mai vechi. Textul Septuagintei (text canonic pentru Biserica 
Ortodoxă) precede cu peste 1000 de ani textul ebraic masoretic 
stabilit în secolul al VUl-lea al erei noastre de învățații iudei în 
jurul lacului Tiberiada, text masoretic care este canonic pentru 
protestanți. 

Manuscrisele de la Marea Moartă, care păstrează cele mai 
vechi texte biblice, redau textul Septuagintei în general şi se 
pare că el ne-a păstrat numele altui rege din Sumer. 

La Ur se afla templul zeului lunii sumerian Nanna, fiu al lui 
Enlil. şi al soţiei sale Ninlil. Cîteva inscripţii aflate la Ur 
menţionează numele regelui Mesannepadda şi al soţiei sale 
Nintur, dar la 6 km de Ur, la el-Abed s-au găsit ruinele unui mic 
templu consacrat zeiţei fertilităţii, Ninhursag, care cuprinde 
frumoase frize de calcar ce descriu scene din mitul păstorului 
Dumuzi şi al iubitei sale, zeiţa Inanna, alături de un relief în 
aramă înfă-ţişîndu-l pe demonul Imdugud jumătate leu, jumătate 
vultur. Un alt 

rege, urmaş al celor doi de mai sus, menţionat de listele de regi 
din Ur, este Meskiagnanna, care ar fi desfăşurat mai curînd o 
viaţă consacrată adorării zeilor decît politicii. 

Descoperirea care a dus la cunoaşterea mai exactă a vieţii din 
vremea primei dinastii din Ur a fost senzaţionala aflare a 
mormintelor regale din Ur, numite azi mormîntul reginei 
Ninşubad (cf. C. Leonard Wooley, Vor 5000 Jahren, Ausgrabungen 
von Ur trad. germ. Stuttgart, f.a). Regina Ninşubad, care trăia în 
preajma anilor 2500 î.e.n., a fost înmormîntată împreună cu 80 de 
curteni, preoţi, muzicanți, ostaşi, dansatoare, servitoare care au 
băut o otravă, desigur nu în mod voluntar, cum s-a pretins, ci siliţi 
de puterea regală care îndeplinea astfel de jertfe umane cu 
prilejul decesului unui rege sau unei regine. Trebuie să adăugăm 
că şi în Egipt, ca şi în China antică, s-au găsit morminte de regi în 
care se aflau numeroase cadavre ale curtenilor şi servitorilor 
executaţi în chip de sacrificii umane în ziua înmormîntării acestor 
suverani (cf. Constantin Daniel, în Studia et Acta Orientalia, voi. 
III. p. 211—213). 

Sacrificiile umane făcute la moartea unor suverani s-au 
perpetuat de altfel pînă aproape de era noastră la sciți, după cele 
arătate de Herodot (Istorii, IV, 71 şi 72) şi se ştie că în India pînă 
în secolul al XX-lea exista ritul morţii văduvei virtuoase (sati) prin 
arderea sa pe rug alături de cadavrul soţului ei decedat. 


Nu cunoaştem relaţiile exacte între statul-oraş Ur şi Lagaş, dar 
se pare că primul îl supusese pe cel de al doilea. Lagaş se afla la 
circa 75 km nord de Ur, în locul unde există actualmente colina 
Tello pe care arheologii francezi au explorat-o începînd din 1878 
(cf. A. Parrot, Tello, Paris, 1948). Zeii statului-oraş Lagaş sînt zeul 
războinic Ningirsu, fiu al lui Enlil şi soţ al zeiţei Baba, apoi zeiţa 
dreptăţii, Nanşe, şi Geştinanna, scriitoarea Infernului. In fine, 
Gatumdug « maica oraşului ». Lagaş era un oraş opulent care 
făcea negoţ cu toate oraşele Sumerului dar şi cu ţări îndepărtate, 
printr-un canal ce îl lega de Tigru şi Eufrat, canal pe care regele 
Rimsin îl va numi mai tîrziu canalul de la Lagaş. Regele care a 
întemeiat dinastia din Lagaş a fost Urnanşe, pe la mijlocul 
mileniului al IlI-lea, care într-o inscripţie votivă arată că cei patru 
fii ai săi şi o fiică a lui ajută Ia înălţarea templului, aduc jertfe şi 
prinoase templului zeului Ningirsu, apoi îi consacră statui, sapă 
canale, construiesc ziduri şi importă lemne din muntele Mah 
(poate o regiune din Elam). Tablete cuneiforme găsite la Lagaş 
arată înflorirea remarcabilă a acestui centru prin comerţ şi 
transporturi făcute pe canalele de navigaţie din jur. Urmaşul şi 
fiul lui Urnanşe a fost Akur-gal, ce i-a consacrat o statuie tatălui 
său după moarte. După Akurgal domneşte la Ur regele Eannatum 
(circa 2400 î.e.n.) despre care avem informaţii mai abundente. 
Căci aşa-zisa stelă a vulturilor pare a fi cel mai vechi document 
istoric care expune faptele şi victoriile unui rege. Stela are 130 pe 
150 cm lungime; e constituită dintr-o placă de calcar pe care sînt 
reprezentaţi vulturi care sfîrtecă cu ghearele şi ciocurile trupurile 
unor 

vrăjmaşi ai regehii. Inscripţia acestei stele pomeneşte de vechile 
legături între statul-oraş Umma şi "vecinul său Lagaş, despre 
naşterea regelui Eanjiatum, despre atacul regelui (ensi) din 
Umma şi despre înfringerea sa, în fine despre tratatul de pace, 
încheiat între cele două oraşe, care ducea la restabilirea vechilor 
hotare statornicite de regele Mesilim du Kiş. Pe această stelă 
este apoi reprezentat în relief regele Eannatum în fruntea 
ostaşilor săi purtînd coifuri, suliţi lungi şi scuturi mari dreptun- 
ghiulare mergînd în formaţia unei falange, apoi vedem cum regele 
se sprijină în bătălie pe carul său de luptă. In fine, cum aduce 
jertfă o vită pentru ostaşii căzuţi în luptă. Această victorie i-a 
permis regelui să supună şi Elamul, apoi să se îndrepte spre sud 
spre a cuceri statele-oraşe Ur şi Uruk şi în cele din urmă spre a 
înfrînge pe regele Zuzu din statul-oraş Akşak, ce se afla poate în 
locul oraşului Seleucia de mai tîrziu pe fluviul Tigru. Astfel regele 
Eannatum domină o mare întindere din Mesopotamia, pînă la 
oraşul Mari, adică la o distanţă de peste 500 km în amonte, pe 
cursul Eufratului de la Lagaş. Dar imperiul creat de Eannatum nu 
durează mult căci fratele acestui rege, care i-a succedat pe tron, a 
avut de luptat cu statul-oraş Umma, iar fiul său Entemena a 
trebuit să desfăşoare mari eforturi pentru a birui acest stat-oraş. 
într-o altă inscripţie istorico Entemena descrie pacea stabilită de 
tatăl său cu oraşul Umma, iar într-o inscripţie votivă a aceluiaşi 
rege se descriu construcţiile de temple pe care Le-a înălţat zeilor 
oraşului său, dar şi canalele şi îndiguirile pe care le-a făcut. Este 
probabil că prin asemenea construcţii de temple numeroase, 
aceşti regi au căutat că compenseze influenţa pe care preoțimea o 
căpătase asupra orăşenilor. In orice caz, se observă o oarecare 
diferenţiere şi segregare între preoţime şi căpeteniile politice, 
regi sau prinți, pe cîtă vreme în epoca arhaică în Sumer exista o 
unitate strînsă între preoţime şi regalitate, marele preot fiind de 
obicei şi rege al oraşului. Din numeroasele acte de vînzare, 
închiriere sau de împrumut ce ne-au parvenit din această epocă 
putem constata că palatul regelui este un centru de putere 
economică deosebit de templu şi oarecum de sine stătător. 
Cunoaştem numele unui rege din Lagaş, Lugalanda, care a urmat 
la tron şi de la el ne-au rămas numeroase texte care dovedesc 
marea influenţă a palatului alături de cea a templului în viaţa 
economică. Lugalanda poseda mai multe loturi de pămînt în 
suprafaţă totală de 161 hectare, iar soţia sa Baranamtarra, ca 
multe soţii sumeriene, încheia tranzacţii comerciale cu soţia 
regelui (ensi) din Adab cu privire la averea ei proprie de 60 
hectare. Dar regele a cărui domnie a fost mult mai importantă a 
fost Urukagina care pe lingă înălţarea de temple şi săparea de 
canale a făcut numeroase reforme legislative. Deşi recunoştea 
dominaţia statului-oraş Kiş, totuşi politica sa a fost independentă 
si în el putem vedea pe primul reformator din istorie, căci ne-a 
lăsat o relatare a reformelor sale, care se prezintă ca un tratat 
încheiat cu zeul Ninpirsu, principala divinitate a statului-oraş 
Lagaş. Regele Urukagina se făleşte în inscripţie că a scăpat pe 
locuitorii supuşi 

ai săi din acest stat-oraş de opresiune, de crime, de furturi, a 
apărat pe văduve şi pe orfani de apăsătorii lor şi astfel a instaurat 
«libertatea zs Dar el realizează aceste reforme pentru că mai 
înainte în Lagaş domneau multă nedreptate, asuprire şi 
exploatare a păturilor de jos. Cu privire la cauzele care au 
determinat această situaţie S.N. Kramer scrie: «Putem însă 
presupune că această situaţie se datora forţelor economice şi 
politice pe care se sprijinea regimul autoritar instaurat de Ur- 
Nanşe şi urmaşii săi. Unii dintre aceşti suverani ... se lansaseră 
în războaie ... şi în cuceriri sîngeroase. Cîteodată ei reuşiseră să 
obţină victorii importante şi în timpul unei scurte perioade ... 
unul dintre aceştia îşi întinsese chiar dominaţia asupra întregului 
Sumer, ba chiar asupra mai multor ţinuturi vecine, în mai puţin de 
un secol Lagaş a fost redus la graniţele sale de la început... Cînd 
Urukagina a venit la putere cetatea era atît de slăbită încît 
devenise o pradă uşoară pentru neîndurătorul ei duşman din 
nord, Urrima » (S. N. Kramer, Istoria încape la Sumer trad. rom. 
Buc. 1962, p. 107). Regele Urukagina reduce mult tributul pe 
care trebuia să-l plătească locuitorii statului-oraş regelui din 
Lagaş, care îşi însuşise şi bunurile templului, iar preoţilor sanga li 
se confiscaseră de către rege boii, asinii şi o mare cantitate din 
grînele lor. Dacă ar fi să dăm crezare inscripţiilor ce ne-au rămas 
de la Urukagina de la un capăt la celălalt al ţării nu mai exista 
perceptor. Dar această reformă a lui Urukagina venea prea tîrziu, 
căci statul-oraş Umma condus de regele (ensi) Lugalzaggesi 
jefuieşte şi nimiceşte statul-oraş Lagaş, deşi cruţă centrul său 
religios. Dar Lugalzaggesi cucereşte rînd pe rînd toate statele- 
oraşe sumeriene şi chiar oraşul Kiş unde domneau urmaşi ai 
regelui Kubaba, mai apoi face expediţii de pradă şi de cucerire 
spre nord şi spre apus pînă la coasta siriană a Mediteranei. El îşi 
ia drept capitală vechiul oraş sumerian Uruk, după ce se 
proclamă preot al zeului Enlil (ce îşi avea teSmplul în acel oraş), 
avînd în acelaşi timp demnitatea de rege şi de mare preot. 

Regele L.ugalzaggesi a domnit 25 de ani în Sumerul unificat în 
care încetaseră războaiele intestine între statele-cetăţi sumeriene, 
dar către sfîrşitul domniei sale este învins de regele semit Sargon 
din Akkad, care cucereşte toate oraşele din Sumer ce formau 
regatul sumerian, ocupă capitala regatului, Uruk, şi închide pe 
Lugalzagessi într-o cuşcă pe care o aşază înaintea templului 
zeului E*nlil din Nippur. Aceste evenimente au avut loc către anul 
2350 î.e.n. şi pentru două secole nu vor renaşte state sumeriene. 

Imperiul semit din Akkad fundat de Sargon I avea să dureze 
pînă la 2150 î.e.n. 

IV. Nu ştim exact unde se afla oraşul Akkad, de unde îşi trag 
semiţii din Mesopotamia denumirea de akkadieni, dar se pare că 
era situat pe malul stîng al Eufratului, în locul unde acesta se 
apropie cel mai mult de fratele său geamăn, fluviul Tigru. Oraşul 
Akkad, aşezat la o răscruce însemnată a drumurilor comerciale, a 
dobîndit o mare prosperitate şi a 


45 


jucat un rol important în comerţul dintre nordul semit şi sudul 
sumerian al Mesopotamiei. 

Legenda afirmă că regele Sargon, cel care a fundat dinastia 
semită din Akkad, ar fi fost copilul nelegitim al unei sărmane 
femei din acel oraş, iar fratele mamei sale locuia în munţii din 
nordul Mesopotamiei. Regele Sargon povesteşte despre sine într- 
un text: «Maica mea m-a zămislit şi m-a născut în taină, m-a 
aşezat într-un coş de trestie şi mi-a dat drumul pe apa Eufratului 
». Coşul a fost găsit de un grădinar — în Meso-potamia copiii 
erau abandonaţi în acest mod şi nu expuşi în pieţe sau locuri 
virane ca să fie mîncaţi de cîini, ca în Roma şi în Grecia antică. 
Iar grădinarul i-a dat copilului găsit de el aceeaşi meserie, luîndu- 
1 desigur mai tîrziu ca ajutor al lui. Mai apoi tînărul Sargon ar fi 
ajuns pivnicerul unui rege din oraşul Kiş, regele sumerian Ur- 
zababa, cel care întemeiase oraşul Akkad. Este posibil ca pe 
vremea urmaşilor acestui rege sumerian, Sargon să fi uzurpat 
domnia în oraşul Akkad, să-l fi întărit şi să-şi fi creat o armată 
permanentă puternică, cu care a cucerit oraşul sumerian Kiş. 
Cunoaştem destul de bine evenimentele din vremea lui Sargon 
din textul inscripţiilor gravate pe statui aşezate în templul din 
oraşul Nippur. Deşi aceste statui au fost nimicite, totuşi 
inscripţiile de pe aceste statui au fost copiate de un scrib care le- 
a aşezat cu grijă în biblioteca templului din acel oraş, unde au 
fost regăsite. Ele ne arată cum regele Sargon 1-a biruit pe regele 
sumerian Lugalzaggesi dimpreună cu oastea oraşului Uruk şi cu 
50 de prinți (patesi) sumerieni. După victorie, Sargon 1-a dus pe 
regele sumerian învins închis într-o cuşcă în faţa templului zeului 
Enlil şi apoi 1-a ucis. Mai apoi regele Sargon cucereşte statul- 
oraş Ur şi multe alte state-oraşe din Sumer, ajungind pînă la 
Golful Persic unde îşi spală armele în apele mării. 

Cuceririle lui Sargon se explică în primul rînd prin tehnica sa 
militară, mult superioară celei a sumerienilor. Akkadienii aveau în 
rîndurile lor arcaşi, apoi prăştiaşi şi aruncători cu sulița. 
Sumerienii, dimpotrivă, aveau mai mult armament defensiv, erau 
înveşmîntaţi cu platoşe şi erau acoperiţi de scuturi mari care le 
împiedicau mişcările, apoi aveau sulițe lungi şi erau rînduiţi în 
falange greoaie. în urma victoriilor sale — ce trebuie puse şi pe 
seama nemulțumirilor din  statele-oraşe sumeriene, unde 
exploatarea locuitorilor de către rege era sălbatică —regele 
Sargon îşi ia numele sub care este cunoscut în istorie, Sargon 
Sarru-kKen « rege legitim ». Odată realizată unirea nordului cu 
sudul Mesopotamiei, Sargon porneşte la expediţii de jaf şi pradă 
împotriva tuturor popoarelor învecinate. Armata sa permanentă 
de ostaşi « profesionişti » numără 5400 de oameni, supuşi direct 
autorităţii regelui. Aceştia, antrenați pentru lupta corp la corp, 
înarmaţi cu arcuri, săbii, sulițe scurte, nu aveau grelele care de 
luptă cu patru roţi ale sumerienilor, ci care de luptă uşoare, cu 
două roţi, trase de cai iuți, după modelul hurrit. 

Regele Sargon sapă canale noi pentru uşurarea legăturilor 
comerciale şi introduce o măsură unică de lungime şi o greutate 
unică în tot imperiul său. Campaniile sale militare îl poartă pînă în 
insula Bahrein de azi (Tilmun) dar şi în Elam, apoi în ţinutul care 
va fi mai tîrziu Asiria, în Anatolia, în Siria şi chiar în insula Cipru 
unde s-au găsit sigilii cilindrice akkadiene din vremea sa. în 
inscripţiile templului din Nippur —pe care le-am menţionat mai 
sus —regele Sargon se laudă că Libanul îi dă lemn de cedru 
şi muntele  Amanus argint. 

Toate aceste expediţii militare — ce pot fi comparate cu acelea 
ale lui Alexandru cel Mare — au fost cîntate într-o epopee scrisă 
în akkadiană Sar tamhari « Regele bătăliei », care a fost găsită la 
Hattusas (Bogoskoi), capitala statului hittit, dar şi literatura 
sumeriană scrisă în epoca Isin W— Larsa, de care vom pomeni mai 
tîrziu. Sargon se proclamă « stăpînitor al celor patru ţinuturi ale 
lumii » (cum se vor proclama după el unii împărați chinezi, 
urmaşii lui Ghinghis-Khan şi unii sultani ottomani). El îşi 
organizează imperiul sub cîrmuirea aşa-zişilor « fii ai palatului ». 
Regele este înconjurat de un mare număr de curteni dintre care 
făceau parte nobilii sumerieni şi akkadieni; apoi vechiul său palat 
regal din oraşul Akkad este mărit de cinci ori şi lîngă oraşul Akkad 
se construieşte alt oraş pentru curtenii săi. 

Este neîndoios că acest stat imens pentru vremea sa, creat de 
Sargon, a fost sprijinit de nobilimea din Sumer şi din Akkad, care 
a găsit în noul stat creat un instrument ideal pentru împilarea şi 
exploatarea păturilor populare în cadrul orînduirii tributale (sau 
asiatice). De aceea masele populare jefuite şi înrobite s-au 
răsculat în vremea cînd regele Sargon era vîrstnic şi el a trebuit 
să se apare în propriul său palat regal împotriva celor ce nu îl mai 
puteau răbda. Nu ştim care a fost sfîrşitul regelui Sargon, dar 
după domnia sa de cincizeci de ani, i-au urmat la tron cei doi fii ai 
săi, Rimuş şi Maniştusu. 

Regele Rimuş, care i-a succedat imediat lui Sargon, a avut de 
făcut faţă şi el unei puternice răscoale populare izbucnite din 
cauza foametei. Inscripţiile aflate în templul din Nippur ne 
informează că au fost ucişi mii de oameni, ceea ce dovedeşte că 
răscoalele au fost efectuate de masele largi ale populaţiei. Dar 
după înăbuşirea mişcării, regele Rimuş n-a putut domni în pace 
căci după nouă ani de domnie a fost ucis într-o conspirație de 
curte instigată de fratele său Maniştusu, care va sta pe tron cinci- 
sprezece ani. 

Acestuia îi succede un nepot al lui Sargon, regele Naramsin 
care aduce imperiul, în cursul domniei sale de treizeci şi şapte de 
ani, la culmea puterii sale. De abia urcat pe tron, el avea să lupte 
cu o răscoală a maselor populare din oraşul sumerian Kiş. Dar 
după reprimarea ei, regele îşi dă numele de zeu, este înfăţişat cu 
cununa zeilor şi se numeşte pe sine « rege al celor patru părţi din 
lume >», ceea ce reprezintă intenţia lui de a domina toată lumea 
cunoscută în acea epocă. Spre o dobîndi cît mai 

multă putere, Naramsin începe un mare număr de războaie de jaf 
şi de cotropire, ajungînd poate şi în Egipt, care în vremea aceea 
se găsea într-o epocă de răzmeriţă şi de mari frământări 
lăuntrice. Sfirşitul domniei lui Naramsin a fost plin de lupte 
crîncene cu răsculații din imperiul său, mînia populară izbucnind 
de multe ori în vremea sa. Fiul său, SargaUsari, a trebuit să 
poarte războaie cu numeroase seminţii ce atacau imperiul din 
Akkad dinspre apus şi dinspre răsărit, atrase de rodnicia şi de 
bogăţia ogoarelor sale, dar şi de slăbiciunea oştirilor akkadiene 
care nu mai puteau să înfrunte un număr atît de mare de duşmani 
înlăuntrul şi în afara ţării. Dinspre apus triburile semite ale 
amoreilor atacau imperiul din Akkad pornind din pustiul Siriei, 
iar dinspre răsărit năvăleau de dincolo de fluviul Tigru seminţiile 
gutilor. Un mare număr de lucrători agricoli, plugari, semănători, 
secerători, plătiţi cu ziua, erau recrutaţi dintre aceşti munteni 
guti, care munceau în locul semiţilor sau sumerienilor ajunşi la 
oarecare opulenţă, ori recrutaţi în forţele militare ale regelui. 
Gutii, neavînd loturi de pămînt, nu puteau lupta ca ostaşi în 
armată, iar pe de altă parte un mare număr de cetăţeni liberi din 
Akkad sărăciseră sau pieriseră în războaie, ceea ce a avut ca 
rezultat slăbirea armatelor akkadiene. De asemenea, desele 
comploturi de la curtea regală, ca şi răscoalele din oraşele 
sumeriene mai cu seamă, i-au ajutat mult pe muntenii guti, la 
început lucrători cu ziua, să cucerească tot imperiul din Akkad. 
Astfel, în jurul anului 2150 î.e.n. gutii au pus capăt stăpiînirii 
akkadiene jefuind templele şi palatele, care de altfel se ridicaseră 
şi ele prin prădarea sistematică a popoarelor învecinate şi 
exploatarea nemiloasă a maselor populare. 

V. Prăbuşirea imperiului akkadian a permis unor ţinuturi aflate 
la periferie să-şi recîştige independenţa. Cele două ţări reunite de 
Sargon întruna, Sumerul şi Akkadul, s-au separat acum, iar 
Sumerul însuşi s-a scindat în mai multe oraşe, deşi dinastia a IV-a 
din Uruk sub regii săi ajunge la o mare strălucire fără ca să poată 
totuşi dobîndi supremaţia peste întreg Sumerul. 

Dar ţinuturile sumeriene, ca şi cele akkadiene, sînt, după 
destrămarea imperiului sumero-akkadian, ţinta invaziilor şi 
atacurilor repetate ale unor seminţii ce sălăşluiau în munţii din 
nord, gutii. Căci după ce fiecare stat-oraş începuse să se lupte cu 
vecinul său şi sumerienii se ridicau împotriva semiţilor după 
nimicirea marelui imperiu fondat de Sargon I, vremea gutilor 
sosise. Ei soseau din văile munţilor Zagros, între cursul superior 
al rîului Diyala şi marele Zab, şi s-au îndreptat mai cu seamă 
împotriva capitalei imperiului, oraşul Akkad, pe care l-au nimicit 
din temelie. Dar şi marile oraşe din sudul Mesopotamiei, Uruk şi 
vestitul Ur, au avut aceeaşi soartă ca şi Akkadul. Năvălitorii din 
nord nu se sinchiseau de zeii sumerieni sau semiţi, nu erau opriţi 
în loc de zidurile templelor, ci dimpotrivă dărimau templele, 
nimiceau altarele, jefuiau tezaurele sacre şi nu cruţau nici pe 
copiii mici, nici pe femei. Sumerienii şi 

semiţii ti numeau „balauri ai munţilor », dar nici astăzi nu se 
cunoaşte precis apartenenţa etnică a gutilor. Se pare că vorbeau 
o limbă de tip caucazian. Atunci apare în literatura sumeriană 
acel tip de creaţn poetice numite în Vechiul Testament PUngeri 
(de ex. Plîngerile lui Ieremia, în greceşte Threni) care jelesc 
nimicirea oraşelor şi templelor distruse de năvălitori. Printre 
puţinele oraşe care au scăpat de distrugere se numără şi oraşul 
Lagaş, poate datorită importanţei sale de centru comercial. 
Dominația gutilor este indicată în listele de regi sumeriene, prin 
numele a douăzeci şi unu de regi ale căror denumiri nu pot fi 
atribuite unei grupe de limbi cunoscute (de ex. Imta, Inkişuş, 
Sarlagab, Sulmeetc). Sumerienii îşi aminteau cu groază de secolul 
de dominație a gutilor şi afirmau că soțiile acestor năvălitori erau 
mari meştere în magie neagră. Dar pe încetul regii gutilor par să 
accepte religia sumeriană şi posedăm astfel un buzdugan adus ca 
ofrandă de un rege al gutilor, Lasirab, zeiţei Iştar şi lui Sin, ceea 
ce dovedeşte că pe încetul gutii au început să se asimileze 
autohtonilor din Sumer. Pe de altă parte, este posibil ca să se fi 
epuizat numărul gutilor care scoborau în Mesopotamia. In orice 
caz spre anul 2100 out erau cu totul asimilați. 

în această vreme statul-oraş Lagaş, care fusese cruțat de 
năvălirea gutilor, căpătă iarăşi o poziţie centrală în Sumer, şi 
o nouă dinastie este întemeiată de Urbaba care se 
intitulează doar guvernator al oraşului Lagaş, deşi este 
practic autonom. Înscripţiile ce ni s-au păstrat pe statuetele 
sale relatează de construcţiile de temple pe care le înalţă 
vechilor zei ai Sumerului. Cel de al treilea urmaş al său 
Gudea ne este cel mai bine cunoscut prin numeroasele sale 
inscripţii pe care le-a lăsat pe statuete de argilă, pe cilindri, 
pe conuri de argilă şi pe ofrande de tot felul, apoi prin 
numeroasele sale imnuri consacrate clădirilor. De fapt 
Gudea este personalitatea cea mai bine cunoscută din 
întreaga antichitate sumeriană. Sculptorii au dăltuit cu 
multă exactitate chipul său, care ne-a fost păstrat în mai 
multe statuete, iar inscripţiile ce ni le-a lăsat amintesc de o 
campanie împotriva oraşului Anşan din Elam, apoi afirmă că 
oraşele Nippur şi Uruk erau stăpînite de Gudea. Dar mai cu 
seamă inscripţiile ce le avem din epoca sa pomenesc despre 
clădirea a numeroase temple, apoi a zig-gurat-ului din 
Lagaş, în fine despre prinoase şi ofrande bogate aduse 
zeilor. Se menţionează de asemenea construirea unui tron 
pentru zeiţa Nanşe şi dăruirea unui buzdugan de luptă 
zeului Ningirsu. Ne-au parvenit de la el tăblițe care 
amintesc de întreprinderile sale comerciale, de importul 
lemnului de cedru din muntele Amanus (în Anatolia), de 
lemnul de platan din oraşul Ebla (pe cursul superior al 
Eufratului), de aurul, de dioritul şi de toate bogăţiile ce 
soseau în oraşul Lagaş din toate direcţiile. Gudea afirmă în 
inscripţiile sale că au izgonit din ţara pe vrăjitorii cei răi 
care * chinuiau poporul său ». Apoi, în imnurile consacrate 
clădirii templelor el se laudă că în vremea sa: « Mama nu se 
desparte de copilul său / Copilul nu contrazice pe maica sa / 
Pe robul care a greşit / Stăpinul său nu-l loveşte 

peste cap / Nimeni nu se plînge căpeteniei oraşului / Lui Gudea 
care a clădit casa zeului». 

Soarta a conferit o viaţă îndelungată lui Gudea, adică zeii 
cărora le cerea un trai prelung i-au împlinit dorinţa aşa cum 
cereau toţi regii în inscripţiile lor. Fiul lui Gudea, Urningirsu, i-a 
urmat la domnie, apoi pe tron s-a urcat nepotul său Ugme. 
Mormintele subterane ale acestor suverani au fost dezgropate de 
arheologul francez Parrot în 1933. Dar toţi aceşti suverani erau 
sub autoritatea regală supremă a unui ușaku din statul oraş Ur, şi 
toate actele administrative din acea epocă emise la Lagaş au 
pecetea dregătorului ce le controla (care reprezenta pe regele din 
Ur). Succesorul lui Ugme, Nambani, a fost răsturnat de un prinţ. 
Mai apoi în situaţia politică din Sumer s-a produs o puternică 
schimbare: suveranul statului-oraş Uruk, Utuhengal, reuşeşte să 
nimicească armata ultimului rege al gutilor din Sumer şi Akkad, 
Tirigan, şi îl ia prins de război pe el şi pe întreaga sa familie. 
Biruitorul este aclamat de către preoțimea oraşului Nippur ca 
eliberator al Sumerului. 

Dar Utuhengal, eliberatorul de robia gutilor, nu a rămas multă 
vreme rege al Sumerului şi al Akkadului. Căci în statul-oraş Ur se 
afla locţiitorul său, principele Urnammu, care îşi trăgea obiîrşia 
din oraşul sacru Uruk şi afirma că este fiu al lui Ninsun şi frate cu 
Ghilgameş. Foarte repede el se leapădă de autoritatea lui 
Utuhengal şi se proclamă rege peste Sumer şi Akkad. S-a emis 
ipoteza că ostilitatea între sumerieni şi akkadieni ar fi fost una 
dintre cauzele prăbuşirii lui Utuhengal şi a înălţării pe tron a lui 
Urnammu (care a ştiut să restabilească unitatea dintre cele două 
etnii mesopotamiene). Domnia lui este o renaştere a culturii 
sumeriene într-o epocă în care totuşi populaţia sumeriană din 
Mesopotamia de sud diminua faţă de cea semită. Epoca lui 
Urnammu se distinge printr-o strădanie marcată de restaurare a 
edificiilor templelor, a zigguratelor şi a palatelor căzute în ruină. 
At la Uruk, la Eridu, la Lagaş, la Nippur, dar şi în noua capitală 
Ur, se întreprind mari lucrări de restaurare a templelor. Astfel 
este restaurat şi zigguratul din Ur consacrat zeului lunii, 
sumerian, Nanna (r), ziggurat înălţat în vremea primei dinastii 
din Ur. în oraşul Uruk, Urnammu resturează templul zeiţei 
Inanna, numit E-anna. In fundaţiile templelor reclădite de el în Ur 
şi la Uruk s-au găsit mici plăci de bronz care îl înfăţişează gol 
pînă la mijloc, purtînd pe cap un coş cu lut şi partici-pînd în 
persoană la resturarea templului. Ştim de asemenea că Urnammu 
a săpat canalul care lega Ur de Eridu, acest ultim oraş fiind la 
malul mării, dar nu la cel al Eufratului. Astfel comerţul şi 
transporturile către ţara Magan au fost mult facilitate. O serie de 
măsuri legislative au încercat să instaureze ordinea într-un ţinut 
care pe vremea gutilor nu mai era guvernat de nici un fel de legi. 
El ar fi « făcut să domnească dreptatea după legile zeului Utu » 
(al Soarelui). De curînd s-au găsit tăbliţele mult deteriorate ale 
unui Codex de legi al lui Urnammu. Spre deosebire de Codul de 
legi al lui Hammurabi nu domneşte în aceste legiuiri principiul 

talionului ci al despăgubirii prin compensaţii în uunuri. Codul de 
legi al lui Urnammu cuprinde un prolog istoric şi imnic, apoi se 
pot descifra cinci paragrafe din care unul cuprinde proba ordaliei 
prin aruncare în fluviu, altul redarea sclavilor fugiţi stăpînilor lor 
şi un altul despăgubirile pentru leziunile corporale. 

Fiul lui Urnammu, regele Şulgi (circa 2046—1998 î.e.n) a fost 
şi el un mare constructor de temple şi un restaurator al celor 
căzute în ruină. Domnia sa, cea mai lungă din acelea ale 
suveranilor din Dinastia a Ill-a din Ur, a fost de 48 de ani. Ela 
putut să dobîndească stăpînirea asupra oraşului Susa în Elam şi 
asupra oraşului Assur în nord, iar autoritatea i se întindea pînă în 
Siria de miazănoapte şi pînă la colonia asiriană de la Kaneş 
(Kultepe de azi) în Asia Mică (Capadocia). Ca de obicei copiii săi 
mai mari deţineau posturi de guvernatori ai oraşelor şi ținuturilor. 
Şulgi însuşi îşi arogă titulatura de «rege ale celor patru părţi ale 
lumii » şi primeşte onoruri divine, căci îşi dă apelaţia de « fiu al 
lui Ninsun şi al lui Lugulbanda», sau de «frate al lui Ghilgameş». 
Regele astfel divinizat a ridicat un monument deosebit de măreț, 
construit din cărămizi arse purtînd pecetea numelui său, şi aşezat 
la 10 metri sub pămînt. Urmează la domnie fiul său Bursin (circa 
1998—1989 î.e.n.) din vremea căruia ne-au rămas multe acte care 
dovedesc o intensă activitate economică, apoi ştim despre un 
război al său care a dus la nimicirea oraşului Urbilum (Arbela mai 
tîrziu) şi ni se consemnează înscăunări ale unor mari preoţi în Ur, 
Uruk si Eridu ca si instalarea unui mare tron zeului Enlil. 

Artele şi literatura au înflorit cu multă putere în vremea sa. 
Dar unitatea care se statornicise pe încetul între sumerieni şi 
akkadieni este zdruncinată în acea epocă de un nou val de 
migratori semiţi care năvălesc în Mesopotamia: amoreenii sau 
canaaneenii din răsărit, mai exact denumiți semiţi din vest. Aceşti 
semi erau pe o treaptă de cultură mult inferioară sumerienilor şi 
akkadienilor. în mitul căsătoriei fiicei zeului Numuşda din Kazallu 
cu zeul vest semitic Martu, acesta din urmă apare ca un zeu 
sălbatic, primitiv şi desigur este asemenea lui şi poporul său. El 
mănîncă carne crudă, nu posedă vreo casă niciodată în viaţă şi 
murind rămîne neîngropat şi gol pe pămînt. 

Bursin ar fi murit în urma unei infecţii la picior, şi lui îi 
urmează Şusin (1989—1980 î.e.n. ) căruia i se consacră un templu 
ca şi altor regi sumerieni. Imagini din sigilii îl arată pe regele 
Şusin ca zeu şezînd pe un tron şi primind cereri de la diferiţi 
solicitanţi prin mhnile duhurilor lor protectoare. în anii săi de 
domnie aflăm de consacrarea unui templu lui Enlil, de clădirea 
unui lăcaş zeiţei Sara din Umma şi de mai multe expediţii militare. 
Mai însemnat este că regele Şusin a început construirea unui zid 
de apărare împotriva semiţilor din vest, zid aşezat pe cursul 
mijlociu al Eufratului. Ceremoniile religioase care însoțeau cultul 
zeilor sumerieni au fost efectuate cu mult fast şi regularitate în 
cursul domniei 

acestui rege sumerian (ca de pildă riturile mitului Inanna- 
Dumuzi). Ni s-a păstrat imnul adresat regelui ca zeu, pronunţat de 
o preoteasă ce înlocuia pe zeiţa Inanna în ritul căsătoriei sacre 
(kieros gamos). Tot aşa posedăm inscripţiile pe colierele de perle 
ale unor soţii de zeu în această căsătorie sacră. Poate că aceste 
rituri nu erau însoţite de o credinţă fermă şi poate că ele 
deveniseră pur formale în decursul secolelor. Ultimul rege al celei 
de a treia dinastii din Ur a fost Ibbisin care a domnit 25 ani (1979 
—1955 î.e.n.) şi a întreprins expediţii războinice în oraşe 
îndepărtate.  Sigiliul său, găsit la Kaneş, colonie asiriană 
comercială în Asia Mică (azi Kultepe), dovedeşte influenţa sa 
politică şi în acest loc îndepărtat al propriului imperiu. 
Campaniile sale militare au fost îndreptate împotriva semiţilor din 
vest dar şi împotriva Elamului, înspre răsărit. De fapt enumerarea 
anilor lui de domnie, care poartă fiecare denumirea unui eve- 
niment mai însemnat, ne informează că « strălucirea lui Enlil a 
biruit toate ţările ». Tot de aici aflăm despre înălţarea unor 
temple, a unei tobe mari pentru zeiţa Inanna şi a unui tron înalt 
pentru zeul Enlil. Dar regele Ibbisin a încercat să încheie tratate 
de alianţă cu vechiul duşman al Sumerului, Elamul, spre a nu se 
găsi atacat şi dinspre nord şi dinspre est. Poate că în cele din 
urmă Ibbisin a fost prins prizonier de elamiţi şi dus legat în oraşul 
elamit Anşan, deşi lucrul nu pare verosimil fiindcă Elamul trebuia 
să se apere şi el de semiţii din vest. Conducătorul semiţilor din 
vest care invadau Mesopotamia era regele Işbierra din Mari, care 
a cucerit oraşul Isin, aşezat la 130 km la nord de Ur. O altă grupă 
de semiţi din vest, sub conducerea unui şef Naplanum, s-au aşezat 
în oraşul Larsa, dar mai întîi aliindu-se cu Ibbisin s-au luptat cu 
Işbierra în care vedeau un rival. 

Işbierra a reuşit să biruie atît pe Naplanum şi pe regele 
Ibbisin cît şi o forţă militară din Elam, venită în ajutorul regelui 
sumerian, în anul 1967 î.e.n. 

Posedăm o scrisoare a regelui Ibbisin către căpetenia oraşului 
Kazallu, Puzurnumuşda, din regiunea de răsărit a fluviului Tigru, 
în care regele învins îşi îndeamnă supuşii să-l ajute. Dar oraşul 
Nippur este deja în mîinile lui Işbierra şi preoţii lui Enlil din acest 
oraş l-au recunoscut drept «stăpîn al Sumerului». Ibbisin 
nădăjduieşte în ajutorul zeului Enlil, dar soarta a fost împotriva 
regelui ce se proclamase zeu şi Ibbisin a fost biruit. Oraşul Ur a 
fost nimicit în 1955 î.e.n. de către Işbierra şi Ibbisin a trebuit să 
fugă la Sirmaş, capitala de atunci a Elamului, în care în acea 
vreme se scria şi în sumeriană şi în akkadiană. 

Cei ce i-au succedat au considerat epoca sa drept o vreme 
plină de strălucire şi înălţare, iar cîntecele de jale (plîngerile) 
pentru nimicirea atîtor oraşe sumeriene au văzut în epoca acestui 
rege ultima perioadă de glorie a  Sumerului. 

VI. Astfel, în anul 1955 î.e.n. regele semit din vest, Işbierra, 
suveran asupra oraşului Mari, devine principe al oraşului Isin. 
Fostul rege al Sume- 

rului, care domnea la Ur, fuge în exil în Elam, Sumerul este astfel 
biruit în întregime, iar Elamul este respins către hotarul de răsărit 
al Mesopotamiei Alături de Işbierra în oraşul Larsa se află un alt 
semit de vest, rege al acestui stat-oraş, Naplanum. Vreme de două 
secole cele două oraşe Isin şi Larsa vor fi centrele cele mai 
însemnate din sudul Mesopotamiei. însă supremaţia acestor două 
state-oraşe nu se extinde nici în nordul nici în vestul 
Mesopotamiei, care rămîne împărţită în numeroase principate 
semite ale căror căpetenii sînt semi) din vest, iar supuşii lor sînt 
semiţii akkadieni. Stăpînitorii vest-semiţi nu s-au asimilat multe 
secole cu supuşii lor. Regele Işbierra din Isin nu 1-a putut nimici 
pe rivalul său din Larsa, dar cu timpul s-au stabilit relaţii amicale 
între cele două dinastii vest-semite din Larsa şi din Isin, ai căror 
supuşi erau sumerieni şi akkadieni semiţi care locuiau, precum am 
arătat, alături şi în mijlocul sumerienilor. La început regele din Isin 
a dominat întreg sudul Mesopotamiei, căci supuse lui erau Nippur, 
Ur, Uruk şi Eridu, dar chiar şi Sippar, precum şi oraşul nou apărut 
pe scena istoriei, Babilon. Regele din Larsa nu avea stă-pînirea 
decît pînă la hotarele acestui din urmă stat-oraş. Regele Işbierra 
de îndată ce s-a aflat stăpîn peste regatul său, s-a inserat în rîndul 
regilor din a Ill-a dinastie din Ur şi s-a intitulat « rege din Ur», 
considerîndu-se urmaş legitim pe tronul oraşului zeului lunii 
Nanna(r) şi al soţiei sale Ningal. Anii săi de domnie, numiţi după 
evenimentul cel mai important survenit în cursul ei (numele 
acestor ani au fost găsite în vechiul oraş Şaduppum, azi "Te 
Harmal, nu departe de Bagdad), nu se deosebesc cu nimic de 
numirile date anilor de ultimii regi din dinastia a Ill-a din Ur. Ei 
primesc apelaţia după consacrarea unui mare preot, clădirea unor 
ziduri la Isin, sfinţiri de embleme sau de jilţuri zeilor Enlil, 
Ninurta, Inanna sau Ninlil, apoi după victorii militare asupra 
Elamului sau a ținutului din nord, Subartu. Regele îşi dă titlul de « 
rege al Sumerului şi al Akkadului », întocmai ca regii din dinastia 
a Ill-a din Ur, iar fiul acestuia, Şuilişu (circa 1926—1917 î.e.n.) reia 
pretenţia de a fi zeu pe care o aveau regii din dinastia a Il-a din 
Ur. Tăbliţele de argilă găsite la Nippur care enumera anii de 
domnie ai acestui rege, dau aceleaşi denumiri obişnuite anilor: 
înălţarea unui tron ridicat pentru zeul An şi pentru Inanna sau 
construirea marii porţi a oraşului Isin. Următorii regi, descendenţi 
din Işbierra, care au domnit la Isin au fost: Iddindagan, Işmedagan 
şi Lipitiştar. Este cu neputinţă de scris istoria domniilor acestor 
regi din lipsă de surse, în afară de listele cu anii de domnie şi 
unele întîmplări mai neobişnuite ce puteau caracteriza respectivii 
ani. Ştim astfel despre invazia unui rege din Assur, Iluşuma, care 
nu era semit din vest, ci akkadian. Acesta ocupă Babilonul, apoi 
oraşele Ur şi Nippur pe vremea regelui Iddindagan şi a urmaşului 
său Işmedagan, dar în cele din urmă este respins şi izgonit. Din 
denumirile anilor pe vremea regelui Lipitiştar (circa 1875—1865 
î.e.n.) ştim că acesta a făcut o reformă legislativă « restabilind 
dreptatea în Sumer şi Akkad ». Dar acest rege şi-a pierdut tronul 
fiind izgonit de un uzurpator 

vest-semit (amoritj. Acesta îşi ia un nume sumerian Urninurta 
(circa 1864—1837 î.e.n.). Epoca sa se poate defini prin creşterea 
puterii militare a statului-oraş Larsa, care pînă atunci trăia în 
pace alături de regii din Isin. Noul rege din Isin îşi dă o titulatură 
fastuoasă: « marele păstor din Nippur, oierul din Ur, care curăţă 
deciziile din Eridu, ciobanul milostiv din Uruk, rege din Isin, rege 
al Sumerului şi al Akkadului, soţ şi iubit al zeiţei Inanna » şi îşi 
aşază determinativul pentru zeu înaintea numelui. El decretează 
unele reforme mai ales în oraşul Nippur. Se pare că strănepotul 
său, Irraimitti, ar fi murit — după cum relatează istoricii greci — 
după ce ar fi instalat pe tron, pentru o singură zi, un rege 
înlocuitor spre a înlătura prevestirile rele ce se făcuseră despre 
moartea sa. Acest rege de înlocuire, Enlilbani, a domnit însă 24 
de ani (circa 1803—1780 î.e.n.) şi denumirile aniler săi arată că 
ar fi « uşurat sarcinile oamenilor din Isin ». O inscripţie găsită în 
fundaţiile unui templu îl numeşte pe Enlilbani rege peste statele- 
oraşe Nippur, Ur, Eridu, Uruk şi Isin şi i se dă titlul de « rege al 
Sumerului şi al Akkadului ». Dar puterea militară şi influenţa 
statului sumero-akkadian cu capitala la Isin au diminuat 
considerabil sub domniila următorilor cinci urmaşi ai lui Enlilbani 
(numele său înseamnă « Zeul Enlil este creatorul meu»). Statul- 
oraş Larsa ajunge acum principala putere politică şi militară din 
Mesopotamia, şi chiar statul-oraş Uruk devine de sine stătător 
sub domnia principilor săi Singaşid şi Singamil. Mai cu seamă un 
suveran elamit, Kudurmabug, căpetenie a ținutului Iamutbal, 
devine puternic. Iar ultimii regi din Isin, cu care se şi încheie lista 
acestor suverani sumerieni, sînt: Sinmagir şi Damigilişu. 

Regii din Larsa, a căror dinastie fusese întemeiată de către 
Işbierra din Naplanum, s-au intitulat şi ei « Regi ai Sumerului şi 
ai Akkadului». Lista regilor din Larsa enumera adesea odată cu 
anii de domnie şi activitatea lor în fiecare din aceşti ani, marcați 
printr-o realizare mai proeminentă. Astfel unul din regii din 
Larsa, Gungunum (circa 1867—1841 î.e.n.) enumera, alături de 
acte cultice, săparea de canale şi de ziduri, dar şi expediţii 
militare împotriva cetăţii Anşan din Elam şi a cetăţii Malgu. 
Statul-oraş Ur era supus lui. Urmaşul său, Abisare (circa 1840 — 
1830 î.e.n.), începe un război victorios cu statul Isin. Lui îi 
succede Sumui-lum (circa 1829—1801 î.e.n.) care se laudă cu 
victorii asupra statelor-oraşe Kazallu şi Kiş. Acestui rege îi 
urmează la domnie un rege cu nume semit Nuradad («zeul Hadad 
este lumină», circa 1800—1785 î.e.n.) care începe să 
reconstruiască oraşul sacru Eridu în care instaurează cultul său. 
în vremea acestui rege un amorit, Sumnabun, întemeiază un stat 
vest-semitic menit să capete o mare dezvoltare: Babilonul. 
Nuradad arată că are stăpînirea peste Larsa, Uruk, Ur şi Eridu. 
Tot în vremea sa începe să se ivească puterea unui alt cuceritor 
vest-semit: Iluşuma din Asiria care creează statul asirian ce va 
încerca să cucerească pe rînd nu numai Larsa şi Isin, dar şi 
Babilonul. 


54 


Pentru o jumătate de secol devin stăpîni ai statului Larsa, pe 
care îl cuceresc, suverani elamiţi. Cel dintîi este Kudurmabug, 
principe al ținutului lamutbal din Elam. După ce regele din Larsa, 
Şilliadad este înfrînt în războiul ou statul-oraş Kazallu, 
Kudurmabug atacă pe regele biruit, ocupă oraşul Larsa şi 
instalează drept rege pe fiul său, probabil minor, Waradsin (circa 
1770—1759 î.e.n.), care începe să clădească temple, înalţă ziduri, 
consacră mari preoţi şi preotese. 

Urmaşul său, Rimsin din Larsa, constituie cu Şamşiadad din 
Assur şi Hammurabi din Babilon, triada marilor personalităţi care 
au dominat istoria Mesopotamiei vreme de o jumătate de veac şi 
s-au luptat între ei pînă cînd victoria a revenit lui Hammurabi. 
Regele Rimsin din Larsa a domnit şaizeci de ani şi în acest timp a 
edificat un stat puternic şi întins, dar a putut să construiască şi 
lucrări paşnice în folosul supuşilor. împotriva lui s-au format 
coaliţii şi Rimsin a trebuit mai întîi să înalțe ziduri de apărare şi 
mici cetăţi la hotarele statului. I-au fost necesari cincisprezece 
ani pînă a putut să dea o lovitură zdrobitoare alianţei ce se 
alcătuise împotriva sa din statele-oraşe: Uruk, Isin, Babilon, 
Rapiqu avînd alături mai multe triburi de beduini. Pe rînd 
căzuseră statele-oraşe grupate în jurul regelui din Isin, în cele din 
urmă Rimsin îl biruie pe Damigilişu, ultimul rege din Isin şi 
cucereşte reşedinţa Durdamigilişu (dur are sensul de « cetate » în 
babiloniană, cf. în siro-aramaică, doiro «locuinţă »). Astfel regele 
Rimsin este stăpîn pe tot Sumerul şi pe tot Akkadul în afară de 
Babilon. Dar războiul a început cu Hammurabi, regele din 
Babilon, şi se sfirşeşte pentru Rimsin printr-o înfrîngere totală: 
este silit să fugă în Elam în ţinutul său natal lamutbal unde este 
totuşi urmărit de Hammurabi, prins, şi ultimul rege din Larsa îşi 
sfirşeşte zilele în temniţa babiloniană. 

Cu Hammurabi începe însă istoria babiloniană a semiţilor din 
Mesopo-tamia care mai folosesc în cultul reHgios — e drept — 
limba sumeriană, dar locuitorii sumerieni ai sudului 
Mesopotamiei devin din ce în ce mai puţini şi sumeriană rămîne 
doar o limbă liturgică. 


MODUL DE PRODUCŢIE 
TRIBUIAL 


ÎN SUMER 


Modul de producţie al bunurilor materiale într-o societate 
condiţionează în general procesele istorice care au loc în această 
societate, viaţa ei socială şi politică. De aceea esenţial pentru 
cunoaşterea unei civilizaţii este modul său de producţie care 
explică în parte şi în totalitate desfăşurarea ei istorică, dar şi 
structura socială, politică şi economică. Se ştie că prin mod de 
producţie se înţelege modul istoriceşte determinat prin care se 
creează bunurile materiale necesare societăţii umane şi dezvol- 
tării ei. Cunoaştem următoarele moduri de producţie: cel al 
comunei primitive, modul de producţie sclavagist, feudal, 
capitalist, modul de producţie socialist şi cel comunist. Dar unele 
popoare au cunoscut pentru un timp aşa-numitul mod de 
producție tributal sau asiatic. Despre acesta Dicţionarul de 
Economie Politică, Buc. 1974, p. 475 scrie: «Modul de producţie 
asiatic, mod de producţie bazat pe exploatare, cunoscut de o 
serie de popoare din Asia, dar şi din Africa şi chiar din America, a 
apărut în condiţiile în care descompunerea comunei primitive nu 
a fost urmată decît de forma patriarhală a robiei. Mai este numit 
şi tributal. Particularitatea fundamentală a modului de producţie 
asiatic o constituie faptul că propietarul funciar suprem era 
statul. Nu exista proprietatea privată asupra pămîntului. Celula 
economică de bază a modului de producţie asiatic a fost 
comunitatea sătească. 

în esenţă suveranitatea consta în proprietatea funciară 
concentrată la scară statală. Drept urmare dependenţa 
politică şi economică a producătorilor se prezintă ca o 
relaţie de supunere faţă de stat, iar renta pe care supusul 
trebuia să o plătească propietarului funciar, respectiv statu- 
lui, coincidea cu impozitul sau mai bine-zis nu exista un 
impozit distinct de această formă a rentei funciare. Modul 
de producţie asiatic a cunoscut o oarecare dezvoltare a 
capitalului comercial şi cămătăresc. Statul despotic controla 
comerţul exterior. K. Marx a remarcat existenţa modului de 
producţie asiatic într-o serie de state ale Asiei antice, ca şi 
dincolo de hotarele Asiei, în Egiptul antic, în Peru şi 
Mexic. Spre deosebire de 

alte moduri de producţie, modul de producţie asiatic a fost puţin 
studiat » (Ibidem, p. 475-476).' 

Un studiu bibliografic al scrierilor lui Marx şi Engels asupra 
modului de producţie asiatic a fost publicat în 1965 de Maurice 
Godelier (Les icriis de Marx et Engels sur le mode de production 
asiatique în « La Pensee », Nr. 114, 1965, p. 56—66), studiu citat 
de I. Banu în Filozofia Orientului Antic, I, Buc. 1967, p. 18. în 
limba rusă de M. A. Vitkin şi N. B. Ter-Acopian publică o serie de 
surse necunoscute lui M. Godelier (menţionate de I. Banu). Tot N. 
B. Ter-Acopian a schiţat modul în care a evoluat de-a lungul 
timpului gîndirea lui Marx şi a lui Engels în problema modului de 
producţie asiatic, felul în care, pe măsura descoperirilor 
succesive ale istoricilor şi ale etnografilor, ei şi-au îmbunătăţit 
neîncetat definirea acestui concept pînă la finele vieţii lor, sub 
raportul conţinutului, al formei şi al expresiei lui terminologice (I. 
Banu, Op. cit, p. 18). 

La noi în ţară profesorul Ion Banu are meritul de precursor 
(aşa cum scrie prof. Miron Constantinescu în Memoria 
Oeconomica XXVIII (1972) p. 25) căci în două lucrări apărute în 
Bevista de Filozofie (nr. 2 (1966) şi nr. 3(1966) apoi în cartea sa 
atit de consistentă Filozofia Orientului antic, Buc. 1967, pag. 15— 
36 a studiat modul de producţie asiatic exami-nînd în mod 
amănunţit toate elementele sale constituente. 

Prof. I. Banu arată că este necesar să se acorde o atenţie 
deosebită lucrării lui Karl Marx, Forme premergătoare producției 
capitaliste (Bucureşti, E.S.PL.A. 1956) spre a se studia modul de 
producţie asiatic, dar trebuie de asemenea să se ţină cont şi de 
numeroase alte indicaţii din lucrările lui Marx şi Engels. 

Lăsînd la o parte etapele prin care a trecut gîndirea lui Marx 
în chestiunea modului de producţie asiatic, prof. I. Banu descrie 
acest mod de producţie prin următoarele caractere 
generale: 

1. Baza socială în cadrul modului de producţie tributal este 
comu 


nitatea agrară sătească. . . Comunitatea lucrează pămîntul ei fie 
în comun, 
fie pe temeiul muncii asupra unor loturi familiale care sînt 
obiectul unei 
redistribuiri periodice. O descriere a comunităţilor săteşti din 
India, pe 
care Marx le-a socotit mult timp drept caracteristice pentru 
modul de 


producţie « asiatic », se află în lucrarea sa Stăpinirea britanică în 
India 

(K. Marx — Fr. Engels, Opere, voi. 9, Editura Politică, Bucureşti, 
1959, p. 137 sq). 

Marx face o netă distincţie între această comunitate şi 
comunitatea primitivă pe care o numeşte «arhaică», enumerînd 
deosebirile dintre ele (K. Marx, Ciornele răspunsului la 
scrisoarea lui V I. Zasulici, în K. Marx şi Fr. Engels, Opere, voi. 
19, Editura Politică, Bucureşti, 1964, p. 419-420 şi 434). 

2. Există o categorie socială suprapusă compusă din persoane 
care 
îndeplinesc o serie de funcţii publice, provenite din îndeletniciri 
impuse 
cîndva de însăşi existenţa comunităţii. în virtutea faptului 
că acest 

grup social reprezintă interese comune, el prelevă o parte din 
plusprodusul obţinut de comunităţile agrare. Marx subliniază, ca 
pe un factor de prim ordin ce a condus spre asemenea relaţii 
sociale în Orient, necesitatea înfăptuirii şi întreţinerii permanente 
a unor lucrări publice de mari proporţii şi în special a lucrărilor 
de irigare şi îndiguire; acestea sînt de neconceput în condiţiile 
proprietăţii private asupra pămîntului şi în lipsa unei forţe 
suprapuse, de constrângere extraeconomică; 

3. Tendinţa acestui grup social suprapus de a smulge o parte 
cît mai 
mare a plusprodusului transformă pe ţăranii din comunităţile 
săteşti 
într-o masă supusă exploatării — care poate fi la fel de dură ca şi 
exploa 
tarea sclavagistă —, iar întreaga societate întemeiată pe 
antagonism şi 
exploatare de clasă. Comunitatea sătească, spune Marx « poartă 
stigmatul 
deosebirilor de castă şi al sclaviei » (K. Marx si F. Engels, Opere, 
voi. 9, 
p. 140). 

Exploatarea poate să fie atît de aspră, încît, în ciuda 
caracterului aparent independent al comunităţii agrare, 
extorcarea plusprodusului să fie dusă pînă la zădărnicirea 
producţiei lărgite (K. Marx, Capitalul, voi. III, partea a Ii-a, 
E.S.PL.A Bucureşti, 1955, p. 749). 

4. După cum se ştie, pentru a caracteriza un anumit mod de 
producţie, 
criteriul principal îl constituie chestiunea proprietăţii asupra 
mijloacelor 
de producţie şi, în societăţile antagoniste, a relaţiilor de 
dominație şi 
supunere de clasă ce derivă din relaţiile de proprietate. Deşi în 
privinţa 
proprietăţii, situaţia nu este aceeaşi în toate societăţile de tip 
«tributar», 
totuşi există peste tot un factor comun care, pe deasupra 
variantelor, 
imprimă tuturor cazurilor un anumit specific, deosebit de acela 
din toate 
celelalte orînduiri sociale antagoniste: lipsa proprietății private a 
membrilor 
comunităţii săteşti asupra pămîntului si prezenţa proprietății 


(uneori a 
posesiunii) agrare colective. SE 
« In forma asiatică — spune Marx (cel puţin în cea 


predominantă) individul nu este proprietar, ci numai 
posesor; adevăratul proprietar este propriu-zis comunitatea, 
aşadar proprietatea există numai ca proprietate colectivă 
asupra pămîntului. » 

Pe de altă parte însă, funcţiile proprietăţii colective se 
deplasează  Bdinspre comunități înspre unitatea politică 
supraordonată acestora, adică «pre stat. în asemenea cazuri 
unitatea înglobantă, care stă deasupra tuturor acestor mici 
colectivităţi, apare ca proprietarul suprem sau ca unicul 
proprietar, iar comunităţile reale apar numai ca posesori 
ereditari. . . 


5. Forma economică a obştiilor agrare determină forma 
politică a statului. Acesta are caracter despotic, aşa încît despotul 
(rege, împărat) «din fruntea statului apare confundîndu-se cu 
statul şi — drept corolar — apare ca unic proprietar al 


pămîntului. .. Amintindu-ne de faptul, adesea subliniat de Marx, 
că modul de producţie în cauză apare ca o expresie a unui anumit 
stadiu al dezvoltării forţelor de producţie, în condiţiile 

necesităţii unor vaste lucrări de interes general (ca de pildă, cele 
de îndiguire şi irigare) vom înţelege de ce, definind funcţiile — 
existente «din timpuri imemoriale zs — ale statului „asiatic", Marx 
va arăta că acestea sînt: a) jefuirea propriului popor (funcţia 
«financiară»); b) jefuirea altor popoare (războiul) şi c) 
lucrările publice. — 

6. Se constată şi existența sclavilor, cîteodată destul de 
numeroşi; 
dar ca regulă generală, ei nu se află în proprietatea privată a 
cuiva, ci 
aparțin mai ales statului şi templelor. Obştea sătească are uneori 
sclavi, 
fără însă ca vreodată să treacă asupra lor centrul de greutate al 
muncii 
productive pe care obştea o prestează. Acest din urmă criteriu 
atîrnă greu, 
credem, în discuţia actuală cu privire la faptul dacă modul de 
producţie 
«tributar» nu este cumva o simplă variantă a sclavagismului. 

In lucrarea Forme premergătoare producţiei capitaliste, Marx 
subliniază că sclavia sau iobăgia existente nu pot să modifice 
forma « asiatică » între altele şi pentru că «în această formă 
individul nu devine niciodată proprietar, ci numai posesor, el 
însuşi fiind au fond proprietatea, sclavul aceluia (în) persoana 
căruia este întruchipată unitatea comunităţii şi de aceea sclavia 
nu subminează aici condiţiile muncii şi nu modifică relaţia 
esenţială. .. » 

Ti Există, aşadar, atît exploatarea exercitată asupra 
comunităţilor săteşti, cît şi exploatarea sclavagistă; există atît 
antagonismul de clasă dintre comunităţile săteşti şi exploatatorii 
lor, cît şi antagonismul de clasă dintre sclavi şi proprietarii de 
sclavi. Dar ţinînd seama de cele relatate mai sus, de caracterul 
subordonat al sclaviei (ea nu este factorul hotăritor al producţiei, 
nu constituie motorul principal al economiei tributare) se poate 
aprecia că fundamentala contradicţie de clasă a orîn-duirii « 
tributare » este aceea dintre comunitatea sătească şi pătura domi- 
nantă din stat, formată din despot şi casta funcţionărească aflată 
la ordinele sale; 

8. Organizarea socială « tributară » apare adesea ca avînd o 
îndelungată stabilitate uneori de-a lungul mai multor 
milenii. 

Pe marginea celor enumerate mai notăm: înmănuncherea unor 
elemente ca: proprietatea comunitară şi monarhică, caracterul 
despotic al statului, exploatarea pe grupe a oamenilor în favoarea 
unui grup, forma tributară a exploatării, constrîngerea 
extraeconomică specifică —«toate acestea sînt cu necesitate 
legate de acea slabă productivitate a muncii care este proprie 
formațiilor sociale precapitaliste » 

Istoricul japonez Jiro Hayahawa urmînd o sugestie făcută în 
scrierile sale de Karl Marx, propune ca modul de producţie asiatic 
să fie numit «mod de producţie tributar» (de la tribut, contribuţie 
silită) şi acest termen este adoptat în multe lucrări ale gînditorilor 
marxişti (cf. I. Banu, Op. cit, p. 25). 

în Dicţionarul de Filozofie (Buc. Edit. Politică, p. 467) dar 
şi în Mica enciclopedie de politologie (Buc. 1977 p. 295), ca 
şi în Dicţionarul de eeonomie 

politică (Buc. 1979 p. 475) modul de producţie asiatic sau tributar 
este numit tributal, apelaţie acceptată unanim în publicaţiile de 
specialitate. 

La noi a fost studiat modul de producţie tributal de asemenea 
de regretatul prof. Miron Constantinescu, care în două lucrări a 
sintetizat datele esenţiale cu privire la acest mod de producţie: 
Miron Constantinescu, Modul de producție tributal si orînduirea 
tributală în « Probleme economice » nr. 11 (1972) şi Idem, Despre 
formațiunea social-economică tributală, în « Probleme economice 
» nr. 4 (1973). Apoi într-un studiu Despre formațiunea social- 
economică tributală în «Memoria Oeconomica», XXVIII, f, a, p. 7 
—10, a reluat această chestiune analizînd caracterele specifice 
ale modului acesta de producţie. 

Miron Constantinescu enumera formele tributului: tribut în 
natură, în produse, prestații, corvezi, tribut în bani, tribut în 
oameni. 

Dar spre a aprecia importanţa fiecăreia din aceste forme de 
tribut, trebuie, spune Miron Constantinescu, să se ţină seama de 
două aspecte: 

a) în epoca istorică a orînduirii tributale economia de schimb 
şi mai 
ales economia bănească era puţin dezvoltată; între unele triburi 
sau unele 
neamuri schimburile se făceau chiar în cadrul tributului, iar 
comerţul 
era doar «la periferia comunităţilor». 

Cu atît mai mult prelevarea tributului în bani era rară pentru 
că înşişi banii erau puţini şi rari; adesea proveneau din alte zone 
ale lumii în care predomina  orînduirea  sclavagistă; 

b) Comunitățile puteau exploata munca unor prizonieri luaţi în 
războaie, îi puteau întreţine ca sclavi la anumite lucrări generale 
sau parti 
culare. Dar aceasta nu altera caracterul modului de producţie 
oriental 
sau tributal; în aceste comunităţi munca era comunitară, nu 


sclavagistă; 
nu erau exploatate mari proprietăţi agrare de către latifundiari 
prin munca 


sclavilor — aceştia erau o anexă, un raport social subsidiar, ceea 
ce 
domina era exploatarea muncii colective a comunităţilor. 

Existenţa sclavilor în comunităţile orientale, africane sau sud- 
americane nu transforma modul de producţie şi orînduirea în care 
relația de tribut rămînea esenţială. 

Astfel, în modul de producţie tributal nu găsim proprietatea 
privată a unor membri ai colectivităţilor săteşti asupra 
pămîntului, producătorii direcţi nu sînt cîtuşi de puţin 
proprietatea privată a unor stăpîni ca în modul de producţie 
sclavagist, ci producătorii lucrează cu unelte proprii şi alcătuiesc 
comunităţi agrare dotate cu oarecare autonomie, avînd un 
oarecare drept de proprietate asupra pămîntului. Pe de altă parte 
proprietar funciar eminent este statul reprezentat prin rege, 
despot, tiran, iar forma specifică de exploatare de clasă constă în 
faptul că plusprodusul muncii devine tribut sau impozit către stat, 
care în fapt este regele, tiranul sau despotul. 

Sclavii care există nu au un rol esenţial în procesul de 
producţie, nu determină esenţa modului de producţie. 

Scriind despre modul de producţie « asiatic » (sau tributal) 
Karl Marx arată că în diferite regiuni « aceeaşi bază economică 
are nesfîrşite variaţii şi gradaţii» (Karl Marx, Capitalul, voi. III 
partea a Da pag. 745). Orice orînduire economică este 
caracterizată în funcţie de elementele ei dominante şi tocmai de 
aceea nu se poate confunda orînduirea sclavagistă cu cea 
tributală. 

Trebuie să menţionăm o remarcabilă lucrare românească 
apărută recent despre orînduirea tributală. Este vorba de cartea 
marelui sociolog român Henri H. Stahl, care ne-a fost profesor şi 
de la care am preluat atitea învăţăminte nepreţuite, în urmă cu 
trizeci şi patru de ani cînd ne susţineam licenţa în filozofie. 

Venerabilul maestru al sociologiei noastre a publicat recent 
volumul: Teorii şi ipoteze privind sociologia orinduirii tributale, 
Editura Ştiinţifică şi Enciclopedică, Bucureşti, 1980, 194 pagini. 
După ce prezintă o bibliografie completă şi după ce discută în 
două capitole mari aspectele felurite ale orînduirii tributale, aşa 
cum s-au reflectat în operele clasicilor marxismului dar şi ale altor 
cercetători români şi străini, în capitolul al treilea, profesorul 
Henri H. Stahl face o analiză sociologică a orînduirii tributale 
româneşti. Domnia sa demonstrează că Dacia preromană şi 
romană trăia într-o orînduire tributală şi nu sclavagistă cum s-a 
susţinut. De asemenea în Moldova şi în [ara Românească a 
dominat orînduirea tributală care a fost moştenită de la 
populaţiile migratoare ce au stăpînit în spaţiul carpato-dunărean 
peste un mileniu. In acest sens profesorul Henri H. Stahl scrie în 
concluziile sale: « Cît priveşte orînduirea tributală ne putem bizui 
mai mult pe tăcerea documentelor decît pe locvacitatea lor. Ceea 
ce constatăm este de fapt lipsa oricărei dovezi a unor relaţii 
feudale în epoca întemeierii domniilor noastre autohtone; ceea ce 
îndri-tuieşte să credem în posibilitatea existenţei unei orînduiri 
tributale mai ales ţinînd seama de faptul că aceste domnii 
autohtone nu pot fi concepute decît ca născîndu-se prin procesul 
statelor de substituire, adică preluind pe seamă proprie 
mecanismele de exploatare organizate de nomazii 
antemergători». (p. 194). 

într-o serie de articole şi comunicări Liviu Ştefănescu 
conchide de asemenea că în Dacia preromană şi romană a 
existat modul de producţie tributal sau asiatic (cf. Liviu 
Ştefănescu, Relaţiile agrare ca esenţă a continuității 
poporului român, în Culegere de materiale privind istoria 
agrară a României, Buc. 1981, p. 339 sq; Idem, Modul de 
producție tributal în sud-i>estul României, Comunicare la 
Sesiunea Ştiinţifică a Centrului Muzeal Bănăţean, Timişoara, 
1973; Idem, Modul de producție tributal şi agricultura geto- 
dacilor, Comunicare la al Ill-lea Simpozion naţional de istorie 
agrară a României, Timişoara, 1974). în articolul său mai sus 
menţiont Liviu Ştefănescu conchide: 

« Dacia de la Burebista şi Deceneu. . . la Decebal a 
însemnat înflorirea şi ridicarea pe o treaptă înaltă de 
afirmare a celui de-al doilea moment istoric denumit de 
Marx cu un termen general şi mod de producţie « asiatic » 

într-o lucrare recentă, Studii dacice, apărută sub 
redacţia Prof. Univ. Hadrian Daicovici (Quj-Napoca, 1981), 
în capitolul intitulat Societatea dacică în epoca statului, 
Andrei Bodor dar ai Hadrian Daicovici însuşi conchid: 
«Totuşi, este probabil că statul dac îşi păstrează şi în aceste 
două decenii de existenţă caracterul de comunitate 
înglobantă, tipică pentru orînduirea tributală, pe care îl 
avusese la închegarea sa » (p. 45). 

Cunoaştem o serie de date asupra structurii economice şi 
politice a Sumerului şi aceste date vrem să le sintetizăm spre a 
contura modul de producţie ce a dominat în societatea 
sumeriană. 

Un prim punct pe care trebuie să-l scoatem în relief este că 
spre deosebire de situaţia din Egiptul antic, atît templele cît şi 
preoţii, dar şi dregătorii, trebuiau să plătească dări uneori 
insemnate regelui, iar perceperea impozitului era urmărită în 
mod riguros. Este drept că în mod excepţional în Babilonia şi în 
Asiria s-au acordat scutiri de impozite templelor şi aceste scutiri 
de impozite, valabile doar pe timpul domniei suveranului care le-a 
acordat, erau înscrise pe nişte pietre de hotar speciale Kudurru. 
Dar aceasta la asiro-babilonieni, nu la sumerieni, unde chiar 
ogoarele acordate ostaşilor, în schimbul serviciului militar pe care 
îl prestau în armata regelui, nu erau scutite de impozite şi mai 
ales beneficiarul unui asemenea bun ilk, adică acordat unui ostaş, 
trebuia să îndeplinească cu stricteţe obligaţiile impuse de rege: 
săparea canalelor, curăţarea lor, întreţinerea lor şi ridicarea 
digurilor. 

în ceea ce priveşte sclavii, numărul lor era destul de 
redus în statele-oraşe sumeriene faţă de marea masă a 
locuitorilor, iar producţia agrară şi chiar artizanală nu se 
efectua în cea mai mare parte cu sclavi. 

Cel care a cercetat cel mai temeinic structura societăţii 
sumeriene a fost N. M. Diakonoff, în volumul său: Sumer: 
Societatea şi Statul în Meso-potamia antică, Moscova, Ed. 
Academiei de Ştiinţe a U.R.S.S., 1959, dar foarte multe date noi 
pot fi culese şi din numeroasele texte economice şi juridice 
publicate pînă în prezent. 

După N. M. Diakonoff, aserţiunea făcută de Anton Deimel, unul 
din cei mai cunoscuţi sumerologi şi autor al unei gramatici 
sumeriene, ca şi a unui lexicon sumerian, cum că templul fiecărui 
stat-oraş poseda tot pă-mîntul agricol, este inexactă. După 
cercetările orientalistului N. M. Diakonoff populaţia unui stat-oraş 
sumerian se compunea din patru categorii: 1. Nobilii; 2. Oamenii 
din popor; 3. Clienţii şi 4. Sclavii. 

Nobilii posedau domenii întinse, fie ca posesiuni personale, fie 
ca posesiune a familiei lor. Acest păminturi erau lucrate de 
oameni din popor, 

de clienţi şi de sclavi. Nobilimea stăpînea şi ogoarele templelor la 
început, dar aceste pămînturi au ajuns pe încetul sub stăpînirea 
regelui statului-oraş, iar mai apoi au devenit proprietatea sa. 
Sfatul bătrînilor din oraş era probabil format din membri ai 
nobilimii. 

Omul din popor poseda ogorul său, dar mai degrabă ca 
membru al unei familii decît ca individ. Este probabil că oamenii 
din popor formau Adunarea poporului, celălalt consiliu 
consultativ de pe lîngă rege. 

Clienţii reprezentau trei categorii: 

9. Slujbaşii mai mari ai templului, cum ar fi fost 
administratorii templelor şi  artizanii mai însemnați; 

10. Marea masă a personalului templelor; 

11. Cei ce depindeau şi erau în slujba nobililor. Mulţi dintre 
clienţii care făceau parte din primele două categorii căpătau mici 
bucăţi de pămînt ale templului ca pe nişte posesiuni temporare, 
cu toate că unii primeau de la temple şi retribuţii în alimente şi 
lînă. 

Clienţii nobililor lucrau domeniile lor, şi erau plătiţi desigur 
conform unor înţelegeri prestabilite, dînd desigur o dijmă din 
produsul recoltelor lor. 

Concepţia mai veche a lui Anton Deimel că economia 
sumeriană a sta-tului-oraş din Sumer a fost o teocraţie totalitară, 
dominată de templu, caie ar fi posedat tot pămîntul agricol şi ar fi 
putut controla toată economia, nu mai este aşadar actualmente 
acceptată. Faptul că o mare parte din documentele sumeriene 
dinainte de 2400 î.e.n. sînt inventare ale templelor din Lagaş care 
se referă doar la personalul şi pămîntul templelor a dus pe mulţi 
sumerologi dimpreună cu Anton Deimel la concluzia greşită că tot 
pămîntul statului-oraş Lagaş — şi probabil şi al altor state-oraşe 
sumeriene — era proprietate a templelor. 

însă există un mare număr de tăblițe — mai ales 
publicate recent — care arată că locuitorii statelor-oraşe 
puteau cumpăra şi vinde ogoarele şi cîmpurile lor ca şi 
casele sau vitele. Chiar din Lagaş provine o tabletă de piatră 
care relatează că regele Enehegal al Lagaşului, un 
predecesor al lui Urnanşe, a cumpărat o bucată de pămînt. 
Aceasta arată că un rege chiar nu putea confisca o 
proprietate cînd vrea el, ci trebuia să o plătească. 

Tot aşa o insoripţie pe piatră arată cum Lummatur, fiu al 
regelui Enan-natum I, a cumpărat bucăţi de pămînt de la diferiţi 
particulari şi de la familii întregi. în textul relatînd reformele lui 
Urukagina — despre care vom pomeni în continuare — se scrie că 
însuşi omul sărac şi omul de jos posedau case, grădini şi pescării. 
Astfel concepţia unei teocraţii a templului care poseda tot 
pămîntul în statele-oraşe sumeriene nu mai poate fi admisă. 

Desigur, templul era clădirea cea mai mare şi cea mai 
importantă din statul-oraş sumerian şi după credinţele străvechi 
sumeriene, statul-oraş în întregime aparţinea principalului zeu al 
templului căruia i-a fost atribuit de la facerea lumii. Dar de fapt 
de cele mai multe ori templul poseda numai o parte din pămîntul 
agricol al statului-oraş pe care îl dădea fie în dijmă, fie ca 
posesiune temporară spre a salariza pe preoţi şi pe unii din 
personalul 

administrativ al lui. Iar restul pămilntului agricol al statului-oraş 
sumerian era proprietatea cetăţenilor statului, de obicei însă al 
comunităţilor agrare. 

Poate că în primele secole ale civilizaţiei sumeriene puterea 
pontică se afla în mîinile cetăţenilor liberi şi guvernatorul 
statului-oraş, numit ensi, nu era decît egalul tuturor cetăţenilor. 
Cînd se lua o hotărîre importantă cetăţenii se reuneau în două 
adunări — cea a tinerilor şi cea a bătrînilor. Dar cu vremea şi mai 
ales cu ocazia războaielor de apărare împotriva năvălitorilor din 
munţi sau din pustiu veniţi să jefuiască ţinuturile bogate în 
cereale ale sumerienilor, şi cîmpiile încărcate cu holde mănoase, 
a fost nevoie de un conducător militar al armatelor sumeriene, şi 
acesta a fost regele Ju-gal (« omul mare » în sumeriană). Este 
posibil ca la început să fi fost ales şi numit de adunările poporului 
într-o vreme turbure şi pentru un timp limitat (ca în Grecia antică 
sau în Roma republicană). Dar regalitatea cu privilegiile şi cu 
drepturile ei a ajuns să fie o instituţie permanentă, fiindcă de 
organizarea şi de forţa militară depindea supraviețuirea oraşelor- 
state sumeriene. Pe de altă parte, în decursul timpurilor, palatul 
regelui a ajuns să fie rivalul şi într-o măsură inamicul templului. 

Apoi regii au pretins că sînt reprezentanţii zeului stăpîn al 
statuhii-oraş, mai pe urmă chiar la asirieni şi babilonieni s-au 
numit pe ei înşişi zei. 

Marea majoritate a populaţiei statelor-oraşe sumeriene erau 
plugari şi crescători de animale, apoi pescari, corăbieri, 
negustori, scribi, medici, arhitecţi, zidari, timplari, giuvaergii, 
arămari şi olari. Existau fără îndoială multe familii care posedau 
întinderi mari de pămînt; dar chiar omul sărac avea o căsuţă, 
cîteva animale şi o grădină. Artizanii îşi vindeau produsele în 
pieţele publice, ca şi negustorii, primind drept plată ori cereale, 
ori un disc sau un inel de argint de o greutate determinată. 
Existau fără îndoială şi negustori care aveau prăvăliile lor. 

Dar toţi aceştia, inclusiv preoţii şi nobilii, erau supuşi la 
impozite, uneori foarte importante, apoi la numeroase servituti, 
de repararea, amenajarea, curăţarea canalelor şi de construire a 
digurilor. Date mai complete avem despre situaţia din statul-oraş 
sumerian Lagaş pe vremea regelui Urukagina şi mai ales a 
înaintaşilor săi. lată cum descrie S. N. Kramer situaţia din statul- 
oraş Lagaş: 

« In general locuitorii din Lagaş erau plugari şi 
crescători de vite, pescari şi luntraşi, negustori şi meseriaşi. 

Pămîntul aparţinea în teorie zeului cetăţii, adică probabil 
Templului, care îl administra în folosul tuturor cetăţenilor. 
De fapt, însă, dacă personalul Templului stăpînea o parte 
importantă a pămîntului pe care o arenda, o bună parte era 
proprietatea unor particulari. Chiar cei săraci posedau o 
bucată de pămînt, o grădină, o casă sau vite. Întreţinerea 
sistemului de irigație, atit de hotă-ritoare pentru viaţa 
populaţiei în această ţară aridă, trebuia în mod necesar să 
De asigurată în comun. Dar în multe alte privinţe economia 
era liberă de orice altă constringere. Bogăția sau sărăcia, 
succesul sau 


64 


eşecul depindeau în mare măsură de iniţiativa şi eforturile 
individuale. Cei mai harnici dintre meşteşugari îşi vindeau 
produsele muncii lor pe piaţa liberă a oraşului. Negustorii 
ambulanti întreţineau pe uscat şi pe mare un comerţ înfloritor cu 
statele vecine şi nu încape îndoială că printre ei se aflau, în afara 
reprezentanţilor Templului, şi particulari. Cetăţenii din Lagaş 
erau foarte conştienţi de drepturile lor şi erau bănuitori faţă de 
orice acţiune guvernamentală în stare să lovească în libertatea 
îndeletnicirilor lor. Această libertate, socotită de ei cel mai mare 
preţ dintre bunuri, locuitorii din Lagaş o pierduseră după cum ne 
arată vechiul nostru document în anii dinaintea domniei lui 
Urukagina. 

Nu se amintesc deloc împrejurările care au dus la această 
stare de ilegalitate şi de asuprire. Putem însă presupune că 
această situaţie se datora forţelor economice şi politice pe care 
se sprijinea regimul autoritar instalat de Ur-Nanşe şi urmaşii săi. 

Unii dintre suveranii care dăduseră dovadă de o ambiţie 
nemăsurată, atît pentru ei cît şi pentru statul lor, se lansaseră în 
războaie. .. şi în cuceriri sîngeroase. Cîteodată ei reuşiseră să 
obţină victorii importante si în timpul unei scurte perioade, aşa 
cum s-a văzut, unul dintre aceştia îşi întinsese dominaţia asupra 
întregului Sumer, ba chiar asupra mai multor ţinuturi vecine. 
Primele victorii n-au avut însă nici un fel de urmări. In mai puţin 
de un secol Lagaş a fost redus la graniţele sale de la început şi 
adus în starea sa iniţială. Cînd Urukagina a venit la putere, 
cetatea era atît de slăbită, încît devenise o pradă uşoară pentru 
neîndurătorul ei duşman din nord, Umma. 

Cetăţenii din Lagaş îşi pierduseră libertatea în descursul 
războaielor crude şi a urmărilor lor dezastruoase. Pentru a putea 
ridica armate şi a le înzestra cu arme şi echipament, stăpînii 
cetăţii au socotit necesar să încalce drepturile indivizilor, să 
mărească impozitele, ba chiar să-şi însuşească avuţiile Templului. 
Cît timp ţara fusese în război, ei nu au întîmpinat nici un fel de 
împotrivire, căci în război toate pîrghiile de comandă trecuseră în 
mîinile oamenilor Palatului. Odată pacea instaurată, aceştia nu s- 
au lăsat dispuşi să-şi părăsească posturile şi prerogativele de pe 
urma cărora aveau foloase atît de mari. De fapt birocraţii 
găsiseră mijlocul să-şi mărească sursele de venit, veniturile după 
buget, taxele şi impozitele în asemenea proporţii, încît ar fi putut 
stîrni invidia colegilor lor moderni... 

Inspectorul luntraşilor confisca luntrele. Inspectorul vitelor 
confisca vitele mari şi mici. Inspectorul pescăriilor confisca 
produsul pescuitului. Atunci cînd un cetăţean aducea la Palat un 
miel miţos pentru a-l tunde, trebuia să plătească 5 siclii (Siclu 
era o unitate de greutate şi în consecinţă de « monedă ». Aici este 
vorba fără îndoială de siclul de argint de aproximativ 8 grame — 
nota autorului) dacă lîna era albă. Dacă un bărbat divorța de 
nevasta sa, isakku, primea 5 siclii şi vizirul său unul. Dacă un 
droghist făcea o unsoare, isakku primea 5 siclii, vizirul unul, iar 
intendentul Palatului încă unul. Cît despre Templu şi bunurile 
acestuia, isakku 

şi le însuşise. « Bou zeilor — acestea sînt chiar cuvintele 
povestitorului — munceau loturile, semănau loturile cu 
ceapă ale isakku-lui, udau laturile semănate cu ceapă şi 
castraveți ale isakku- lui, ocupau cele mai bune pămînturi ale 
zeului ». Cei mai respectabili demnitari ai Templului, între 
alţii sanga, vedeau cum li se confiscau un mare număr din 
asinii şi boii lor, o mare cantitate din grîne. însăşi moartea 
era impusă cu taxe şi impozite. Atunci cînd se aducea un 
mort la cimitir, la faţa locului se găseau totdeauna 
funcţionari şi paraziți, care să stoarcă familiei îndoliate tot 
ce era cu putinţă: orz, pîine, bere sau mobilier. De la un 
capăt la celălalt al statului, observă cu amărăciune 
cronicarul nostru, « existau perceptori ». în aceste condiţii 
nu este deloc de mirare că Palatul prospera. Pămîntul şi 
bunurile sale formau un domeniu vast şi neîntrerupt: « 
Casele isakku şi ogoarele isakku, casele haremului Palatului 
şi ogoarele haremului Palatului, casele familiei Palatului şi 
ogoarele familiei Palatului se ţineau lanţ» (S. N. Kramer, 
e începe la Sumer trad. rom. Bucureşti, 1962, p. 106- 

Astfel, modul de producţie care domnea în statele-oraşe 
sumeriene nu era evident nici comuna primitivă în sensul lui Karl 
Marx şi nici comunitatea agrară sătească. Dar existau unele 
comunităţi agrare săteşti care erau exploatate de către rege ca 
reprezentant al zeului sau de către temple. Pe de altă parte 
numărul sclavilor era redus şi marea masă a producătorilor 
agricoli nu erau sclavi, deci nu avem de-a face cu modul de 
producţie sclavagist. Necesitatea înfăptuirii de lucrări publice de 
mari proporţii, adică săparea, întreţinerea, amenajarea canalelor, 
digurilor şi a stăvi-larelor, dar şi necesitatea apărării de vrăjmaşi, 
au creat în Sumer o clasă suprapusă, care prelevă o parte din 
plusprodusul obţinut de producătorii agricoli. Pe de altă parte 
proprietar eminent al pămîntului în statele-oraşe este zeul, adică 
în primele vremi ale civilizaţiei sumeriene, templul, după aceea 
regele (issaku, lugal sau ensi). Ţăranii sînt doar posesori ai 
pămîntului în cel mai bun caz, dar de cele mai multe ori ei 
lucrează în dijmă o parte sau toate domeniile templului, ale 
regelui şi ale nobililor. Impozitul, adică tributul, poate fi extrem 
de ridicat ca în Lagaş pe vremea dinaintea regelui Urukagina, sau 
poate fi diminuat, cum a fost după reformele acestui rege; totuşi, 
statul-oraş prin reprezentantul lui, regele, prelevă o mare parte 
din plusprodus. 

Astfel putem trage concluzia că în statele-oraşe sumeriene la 
fel ca în Babilon şi în multe state antice din Asia şi în Egiptul 
antic, a existat modul de producţie tributal şi nu cel sclavagist 
sau feudal. 


REGELE 


Ca şi în Egiptul faraonic sau la Roma Cezarilor, suveranii 
mesopotamieni îşi afirmau sacralitatea în mod constant de-a 
lungul vremurilor şi o serie de rituri, de ceremonii şi de mituri vin 
să confirme caracterul sacru al regalității la sumerieni mai întâi, 
la  akkadieni mai apoi. Simbioza  sumero-akkadiană din 
Mesopotamia a impus ca religia sumeriană să fie preluată în 
întregime de akkadieni. lar sărbătoarea anului nou numită 
zagmuk în sumeriană şi akitu în akkadiană, care se desfăşura în 
primele zile ale lunii Nisan, vădeşte în chip limpede acest 
caracter sacral al regalității sumero-akkadiene. Nu ştim ritualul 
care însoțea sărbătoarea zagmuk (a începutului anului) la 
sumerieni, dar cunoaştem în mod amănunţit ritualul sărbătorii 
acestuia, a începutului anului, la akkadieni, ritual care trebuie să 
fi fost foarte asemănător, dat fiind că religia sumeriană a fost 
preluată în mod fidel de akkadieni. 

Sărbătoarea anului nou cuprindea mai multe etape din care 
reținem pe cele mai însemnate: 1 / ziua ispăşirii regelui, 
corespunzînd captivităţii lui Marduk (a lui Enlil la sumerieni); 2/ 
Liberarea lui Marduk (a lui Enlil la sumerieni); 3/ Lupte rituale şi 
procesiune triumfală sub conducerea regelui la « casa anului nou 
» unde avea loc un ospăț; 4/ Căsătoria sacră (hieros gamos) a 
regelui cu o preoteasă ce lua chipul unei zeițe, Inanna la 
sumerieni; 5/ Stabilirea soartei pentru anul ce începea, soartă ce 
era statornicită de zei. 

Primul act al acestui ritual — ispăşirea regelui şi captivitatea 
lui Marduk — simboliza reîntoarcerea lumii în haosul pre- 
cosmogonic. In templul lui Marduk (al lui Enlil la sumerieni) 
preotul cel mare dezbracă pe rege de emblemele sale: sceptrul, 
inelul, paloşul şi coroana, apoi îl loveşte pe faţă. După aceea, în 
genunchi, regele pronunţă o enunţare a nevinovăţiei sale: « Nu 
am păcătuit, o Stăpîn al ţării acesteia, nu am uitat îndatoririle 
mele către înălţimea ta divină! » Marele preot răspundea în 
numele zeului: « Nu te teme, zeul va asculta de ruga ta. El va 
spori puterea ta. » 

în vremea aceasta poporul îl caută pe zeu care era închis 
în munte (Kur în sumeriană), acest munte însemnîind lumea 
de dincolo, Infernul, unde zeul mort se află închis. Ca şi 
pentru zeiţa Inanna în alt mit sumerian, moartea nu era 
definitivă, dar şi acesta zeiţă a trebuit să fie răscumpărată 
din Infern (Kur). în cele din urmă zeul era eliberat şi ceilalţi 
zei se întruneau — mai exact se adunau la un loc statuile lor 
— spre a statornici soarta fiecărei luni a anului ce va veni. 
Regele conducea o procesiune sacră pînă la o locuinţă pe 
care akkadienii o vor numi Bit akitu (« casa noului an »), 
casă aşezată afară din oraş. Este posibil ca tot acest alai să 
fi figurat armata zeilor care atacă pe Tiamat, cea care vrea 
să obţină stăpînirea asupra tuturor zeilor. Se pare că era 
mimată lupta primordială între sprijinitorii lui Tiamat şi 

adversarii ei şi aici regele personifica pe Enlil (sau pe 
Marduk la babilonieni, ori pe Assur la asirieni). Căsătoria 
sacră (hieros gamos) care reprezenta probabil un act sexual 
între rege şi preoteasa ce figura pe zeiţa Inanna (Iştar la 
babilonieni) se petrecea după ospāțul mare dat în edifisiul 
Bit Akinu. Ultimul act era determinarea de către rege, care 
era un analogon al lui Enlil, a soartei fiecărei luni a anului 
ce începea. Astfel regele crea în mod magic anul, îi hărăzea 
norocul, bogăţia şi fertilitatea în lunile ce aveau să vină. 

Desigur căsătoria sacră a regelui imită pe cea a păstorului 
Dumuzi cu zeiţa Inanna, căci regele este pentru sumerieni un 
păstor al poporului său. De aceea regalitatea care mimează pe 
pămînt regalitatea din ceruri este pentru gîndirea sumeriană 
pogorită din ceruri şi are o obiîrşie divină, această concepţie 
menţinîndu-se neschimbată pînă la pieirea civilizaţiei sumero- 
akkadiene. 

Sacralitatea suveranului era proclamată în felurite chipuri, 
căci se dădea acestuia o denumire de «rege al Universului» sau « 
rege al celor patru părţi ale Universului», titluri ce se acordau de 
obicei doar zeilor; ca şi la zei o aureolă, un nimb luminos iradia în 
jurul capului regelui (acest nimb luminos se numea melammu în 
semită); chiar înainte de naşterea sa zeii îl predestinau să fie 
rege. Apoi, deşi regele admitea că are un tată şi o mamă 
omenească, el totuşi afirmă că este născut dintr-un zeu (aşa de 
pildă Hammurabi susţine că e zămislit de zeul lunii Sin, iar regele 
Lipitiştar este odrasla zeului Enlil). Dar această dublă 
descendență făcea ca regii să fie nişte mijlocitori foarte potriviţi 
între oameni şi zei. Astfel, regele înfăţişa poporul său dinaintea 
zeilor, iar pe de altă parte el trebuia să ispăşească prin suferinţă 
şi moarte chiar păcatele poporului său. Uneori trebuia să 
primească moartea spre ispăşirea păcatelor săvir-şite de poporul 
său şi de aceea asirienii aveau întotdeauna « un înlocuitor » al 
regelui, care era ucis în locul regelui. Regele mesopotamian 
apare în imnuri şi în textele sacre ca «trimisul zeilor», « păstorul 
popoarelor», chemat de zei spre a statornici pacea şi dreptatea în 
lume. 

Regele sumerian şi akkadian participă la esenţa divinității, 
totuşi el nu se făcea zeu, nu devenea zeu, ci doar înfăţişa, 
închipuia pe zeu. 

în calitatea sa de mijlocitor între oameni şi lumea divină, 
regele săvîrşea în persoana sa proprie o unire rituală între 
cele două moduri existenţiale, cel divin şi cel uman. Tocmai 
datorită acestei firi duble a sa, acestei ambivalenţe 
ontologice, regele era considerat, cel puţin analogic, drept 
creator al vieţii şi al fertilităţii ca şi zeii. Regele sumerian 
sau akkadian nu era el însuşi un zeu, un nou membru al 
panteonului mesopotamian, aşa cum era faraonul egiptean, 
considerat un zeu viu, căruia i se aduceau jertfe şi i se 
înălţau rugi. Supuşii regelui sumero-akkadian nu îi înălţau 
rugi, nu-l  implorau, dimpotrivă rugau pe zei să 
binecuvînteze pe rege. Căci regii aceştia cu toată căsătoria 
lor sacră, cu toată contiguitatea şi strinsa lor legătură cu 
lumea zeilor, nu reuşeau să depăşească condiţia lor umană, 
rămîneau muritori, supuşi legilor umane. însuşi cel mai 
viteaz şi vestit rege, Ghilgameş, nu putuse dobîndi 
nemurirea, nu putuse deveni zeu, aşa cum vădea celebra 
epopee a regelui din Uruk. In ultimă instanţă faimoasa 
epopee sumeriană dezvăluie neputinţa oricărui erou sau 
rege — cît de viteaz, puternic, şi celebru ar fi el — de a se 
inalţa pină la condiţia divină. Astfel sacralitatea regelui nu 
implică în sine divinitatea regelui la sumero-akkadieni. 

De fapt sumerienii care îşi creaseră o multitudine de state- 
oraşe, independente unele de altele şi adesea în luptă între ele, 
aveau mai multe apelaţii pentru suveranii lor, apelaţii care au 
corespuns uneori unor realităţi deosebite. 

Unii din suveranii statelor-oraşe sumeriene îşi dădeau titlul de 
isakku, titlu religios şi civil totodată, avînd sens de suveran pontif 
al celui mai înalt dregător care cîrmuia statul după porunca şi în 
numele zeilor înşişi. Prinţ sau rege în general se numea în 
sumeriană lugal, avînd sensul literal de « om » (lu) şi « mare » 
(gal), dar cei ce cîrmuiau un stat-oraş, adesea supuşi unui isakku, 
se numeau patesi (titlu care se citeşte ensi actualmente), în 
akkadiană, termenului sumerian Jugal îi corespunde acela de 
şarru (cf. iranian şah) în sensul de « rege ». 

Suveranii sumerieni, faptele şi viaţa lor ne sînt adesea 
descrise cu multă plasticitate în literatura sumeriană. Un astfel 
de suveran (lugal) sumerian este şi Ghilgameş, pe care epopeea 
sa ni-l descrie ca un tiran libidinos: «O Ghilgameş, domn din 
Kulab, mare este faima ta ! » în cetatea Uruk el a înălţat ziduri, a 
ridicat un mare val de pămînt şi a clădit templul E-anna, întru 
slava zeului boitei cereşti, Anu, precum şi a lui lIştar, zeiţa 
dragostei şi a războiului . . . Ghilgameş s-a dus peste hotare în 
lume dar nu a întîlnit pe nimeni care să fie în stare să i se 
împotrivească. Şi s-a întors înapoi la Uruk. Dar oamenii din 
cetatea Uruk murmurau împotriva lui în casele lor grăind: 
Ghilgameş trage clopotul ca să se distreze. Trufia lui nu e 
curmată nici ziua, nici noaptea. Nici un fiu nu este lăsat în 
preajma tatălui său căci Ghilgameş îi ia pe toţi. Dar regele ar 
trebui să fie un păstor al poporului său. Pofta lui trupească nu 
cruţă nici pe fecioara credincioasă iubitului ei, nici pe fiica 
războinicului, nici pe soţia 

dregătorului. Totuşi el ar trebui să fie păstorul cetăţii, înţelept 
plăcut şi hotărît. Zeii auziră văicărelile oamenilor şi din ceruri 
strigară către stăpînul cetăţii Uruk, către Anu zeul cetăţii Uruk: « 
O zeiţă 1-a făcut pe el puternic, vînjos ca un taur sălbatic, nimeni 
nu se poate împotrivi armelor sale. Nici un fiu nu este lăsat în 
preajma părintelui său, căci Ghilgameş îi ia pe toţi. El este într- 
adevăr rege, păstor al poporului său? Pofta lui nu cruţă nici pe 
fecioara credincioasă iubitului ei, nici pe fiica războinicului, nici 
pe soţia dregătorului. » Zeul Anu cere zeiţei Aruru să făurească 
un potrivnic pe seama lui Ghilgameş, şi aceasta îl creează pe 
Enkidu, omul sălbatic, care după multe peripeții ajunge în cetatea 
Uruk. Acolo află că Ghilgameş vrea să dobîndească favorurile unei 
mirese înainte ca aceasta să se fi unit cu mirele său. Ghilgameş 
vrea să intre în camera nupţială a miresei înainte de mire, dar 
este oprit de Enkidu şi se încinge o luptă înverşunată. 

Astfel regii sumerieni cîrmuiau pe supuşii lor cu multă 
cruzime, aşa cum putem deduce şi din multele sacrificii umane pe 
care le săvirşeau la moartea lor, a soțiilor sau a concubinelor lor, 
sacrificii asupra cărora vom reveni cînd vom descrie mormintele 
regale sumeriene. 

In ceea ce priveşte listele de regi sumerieni care ne-au 
parvenit, ele trebuie considerate cu multă prudenţă, dat fiind că 
ni se arată domnii fabulos de lungi şi vîrste de secole la care ar fi 
ajuns unii dintre suverani. Poate nu trebuie să considerăm 
ansamblul listelor de regi ca nişte simple ficțiuni şi nici nu 
trebuie să le respingem în totalitatea lor. Este probabil că regii 
menţionaţi în aceste liste au domnit cu adevărat, numele lor sînt 
corect redate, dar în aceste liste schematice s-au strecurat 
greşeli de calcul şi greşeli în succesiunea şi orînduirea lor exactă. 
Longevitatea imposibil de admis e datorată poate unui sistem de 
calcul — pe luni de viaţă şi nu pe ani — sau poate fi pusă pe 
socoteala unei scheme astronomice pe care nu o mai înţelegem 
acum. 

Un alt factor de eroare e datorat faptului că diferitele dinastii 
sînt enumerate ca şi cum ar fi fost consecutive şi nu 
concomitente. 

într-adevăr, unele din aceste dinastii au fost 
contemporane între ele, fiecare domnind în alt stat-oraş. 
Apoi de pe unele din aceste liste mulţi regi au fost omişi, 
cum este de pildă regele Eannatum din Lagaş. Trebuie să 
presupunem că această omisiune era întemeiată pe o 
interdicţie de ordin magic, nomen odiosum, a unui suveran 
care comisese de pildă nelegiuiri şi era obiectul unui 
blestem al erasio nominis, « ştergere a numelui », aşa cum 
au cunoscut-o şi egiptenii dar şi vechii romani. Desigur, 
dacă analele care au stat la temelia întocmirii acestor liste 
de regi ar mai exista şi azi, am putea înţelege motivul 
omisiunii numelui unor regi importanţi, cum a fost de pildă 
Fannatum, stăpîn peste tot Sumerul, vreme destul de 
îndelungată. 

Totuşi nu trebuie să considerăm întru totul inexacte listele de 
regi fiindcă trebuie totdeauna să ţinem seama de faptul că pentru 
sumerieni, 

ceea ce nu este scris nu are existenţă ontologică, nu există. Şi cea 
mai bună metodă pentru a ucide un suveran odios, urit de toţi, 
este de a-i şterge numele, a nu-l pomeni, a-l omite. 

De fapt cîteva nume de regi se regăsesc în documente 
independente, inscripţii pe piatră, conuri aşezate pe temeliile 
unor temple, cum este acela al regelui Mesilim din Kiş, şi astfel 
se verifică istoricitatea listelor regale. 

Desigur, regele era iniţial doar un om mare (lugal), care se 
deosebea de supuşii săi prin forţa corporală, vioiciunea spirituală 
şi bogăţia sa. Se poate ca această concepţie prea umană a 
regalității să se fi modificat sub influenţa preoţimii templelor: 
după concepţia preoţilor întreaga ţară era proprietate a unui zeu, 
zeul statului-oraş respectiv, care alege pe împuternicitul său pe 
pămînt, pe rege, care îl reprezintă în lumea de aici. în vremurile 
cînd nu existau regi — afirmă miturile sumeriene, insignele 
regalității: sceptrul, brîul de rege, coroana sau pălăria regală, ori 
toiagul de păstor, nu erau folosite. Atunci, se afirmă în aceste 
mituri, că zeiţa Inanna şi Enlil au căutat un păstor în cer şi un 
rege pe pămînt. Şi acest rege a fost zămislit în pîntecele zeilor şi 
crescut de ei ca de un tată şi de o mamă (desigur în chip 
spiritual), apoi zeiţa Ninhursag 1-a alăptat cu laptele său cel sfînt, 
iar zeiţa Inanna i-a hărăzit un nume norocos, zeul Ningirsu i-a 
dăruit putere, iar zeul Enki (=Ea) i-a dăruit pătrunderea minţii. In 
felul acesta regele a devenit un chip, o asemănare a zeilor, dar 
aşa cum am arătat mai sus, el nu este niciodată zeu. însuşi 
Ghilgameş este două treimi zeu şi o treime om. Dacă o serie de 
suverani sumerieni, cum ar fi Urnina sau Gudea, şi-au aşezat 
statuile în temple, nu au făcut-o ca să fie adoraţi ei, ci ca să se 
închine mereu zeilor prin acest substitut reprezentat de statuia 
lor. Regii babilonieni şi mai ales asirieni şi-au aşezat înaintea 
numelui lor determinativul pentru zeu, o stea, şi numeroşi regi 
asirieni se denumeau pe ei înşişi zeul din Akkad, purtind de 
asemenea boneta cu două coarne rezervată zeilor. Mai apoi regii 
din dinastia din Ur, cei din Isin şi Larsa au urmat aceeaşi datină, 
de care” Hammurabi, rege akkadian, pare să se fi îndepărtat. 

In vremurile vechi din mileniul III, veşmintele regilor par să nu 
se fi deosebit prea mult de cele ale supuşilor lor, căci regii 
sumerieni ca Urnina fi Lugaldalu purtau doar o fustă de smocuri 
de lînă (kaunakes o numeau mai tîrziu grecii), iar tot pieptul le 
răminea descoperit. Ca semn al titlului de rege, ei purtau fie un 
toiag recurbat la un capăt în felul unei cîrje episcopale, fie o sabie 
curbă ca o seceră. Primii suverani sumerieni îşi râdeau barba şi 
se râdeau şi pe cap, dar poate că regii preistorici, dimpotrivă, îşi 
lăsau să crească părul de pe cap şi barba. Regii semiţi, care i-au 
succedat pe cei sumerieni — cum ar fi Sargon I — nu şi-au tuns 
nici părul din cap nici mustăţile sau barba. Primii suverani 
sumerieni purtau adesea peste fusta lor, ca să-şi acopere pieptul, 
o mantie cu franjuri care le acoperea .umărul stîng, în vreme ce 
umărul drept rămînea dezgolit. 


71 


Regii posedau mari întinderi de pămînt pe care le exploatau 
fie aren-dîndu-le, fie dîndu-le în dijmă. Aşa, de pildă, regele 
sumerian Lugalanda poseda în al patrulea an de domnie circa 161 
hectare, iar soţia sa avea şi ea 66 hectare. Dar stăpiînitorii 
sumerieni făceau şi comerţ intens prin caravane de măgari care 
plecau cu negustori trimişi de ei la distanţe mari. In special se 
importau materiale ce nu se găseau în Sumeria: lemn, pietre şi 
metale. 

Regele sumerian Urnina punea să se adune lemne în munţi şi i 
se aduceau din ţinuturi îndepărtate piatră de dolerit, iar regele 
Urukagina importa din Elam vinuri. In special regele Gudea pare 
să fi avut relaţii comerciale foarte întinse. El obținea dolerit (rocă 
magmatică efuzivă avînd compoziţia bazaltului de care se 
deosebeşte prin lipsa olivinei) din ţara Makan (poate Yemenul de 
azi), praf de aur din ţara Meluha (poate Egipt), argint din munţi 
şi aramă din Elam. Dar negustorii, trimişi ai regelui Gudea, 
aduceau smirnă, mir şi tămiie atît de necesare slujbelor din 
temple. Regele poseda depozite mari de mărfuri care îi soseau 
prin canalele celor două fluvii, dar şi prin caravane de măgari pe 
uscat. Se pare că acest rege reuşise să creeze o situaţie 
economică înfloritoare în întreaga ţară, care ar fi avut 216 000 
locuitori în vremea sa. Şi alţi regi sumerieni au descris în 
inscripţii vremea domniei lor ca o epocă înfloritoare cum nu a 
mai cunoscut Sumerul în trecut. Trebuie să punem însă la 
îndoială aceste laude dată fiind frecvenţa răscoalelor populare 
care dovedeau că exploatarea supuşilor de către rege în cadrul 
orînduirii tributale era aprigă. 

Una din sarcinile regelui, care sporea veniturile supuşilor şi 
deci ale sale, iar pe de altă parte îi ţinea ocupați cu munci 
istovitoare nedîndu-le răgaz să se răscoale (cf. Constantin Daniel, 
Orientalia Mirabilia |, Buc, 1976, p. 32), era marile construcţii, 
adică săparea canalelor, înălţarea digurilor şi construirea 
stăvilarelor. La acestea trebuie să adăugăm şi construcţia 
palatelor regilor şi a templelor cu marile lor ziggurate. Regii 
sumerieni Urnina, Entemena şi Urukagina au pus să se sape mari 
canale care au irigat vaste întinderi de pămînt din ţările lor. 

O îndeletnicire constantă a regilor sumerieni era războiul de 
pradă în care un stat-oraş mai puternic biruia, jefuia şi înrobea 
pe unul mai slab. Nu ni s-au păstrat cronici ale războaielor 
purtate de regii sumerieni, dar posedăm texte literare în care ni 
se relatează care erau preliminariile unei astfel de expediţii de 
jaf şi de pustiire a unui vecin mai slab. 

Un poem sumerian istoriseşte pregătirile care au precedat o 
astfel de campanie de pradă. In oraşul Uruk domnea regele 
sumerian Enmerkar şi departe, în Elam, se afla un alt stat-oraş, 
Aratta, despărţit de Uruk prin şapte lanţuri de munţi, aşezat fiind 
sus pe vîrful unui munte la care se putea ajunge cu greu. Aratta 
era un stat-oraş înfloritor, bogat în pietre de construcţie şi mai 
ales în metale care lipseau din cîmpiile joase din jurul oraşului 
Uruk. De aceea regele Enmerkar şi-a îndreptat ochii spre oraşul 
Aratta poftind să-l cucerească cu orice preţ. In acest scop 
regele 

Enmerkar trimite un sol cu misiunea de a face cunoscut regelui 
din Aratta că oraşul său va fi jefuit şi nimicit dacă el şi poporul 
său nu vor preda aurul şi argintul lor regelui din Uruk. Solul 
descrie războiul ce va avea loc şi modul cum va fi prădat şi 
distrus oraşul Aratta. Vorbind în numele regelui Enmerkar el 


spune: 


Voi face să fugă locuitorii acestui oraş, 

Ca pasărea care-şi părăseşte copacul 

li voi face să fugă ca o pasăre pînă la cuibul vecin 
Voi face ca Aratta să fie pustiită 

O voi acoperi cu praf 

Ca pe un oraş fără milă distrus 

Aratta această aşezare pe care Enki a blestemat-o. 
Da, voi distruge acest loc 

Ca pe un loc pe care îl reduci la neființă 

Inanna s-a ridicat înarmată împotriva lui 


Ca o îngrămădire de praf voi îngrămădi praful de pe el (S. N. Kramer, 
Istoria începe la Sumer; trad. rom. Buc, 1962, p. 83). 


Războaiele purtate între ele de statele-oraşe sumeriene au 
diminuat însă considerabil puterea lor militară şi a făcut uşoară 
cucerirea totală a Sumerului de către regele akkadian Sargon |. 


PREOTH SI TEMPLELE 


Preoţii au avut un rol de seamă în civilizaţia sumeriană şi de 
aceea au constituit o pătură socială numeroasă şi influentă. 

După gîndirea prevalentă în mitologia Orientului antic, zeii i- 
au creat pe oameni ca să-i slujească, ca să muncească pentru ei, 
iar zeii să trăiască în pace. De aceea cultul religios este în esenţă 
muncă, travaliu pentru zei şi trebuie să arătăm că în multe 
societăţi antice o mare parte a timpului locuitorilor era consacrat 
cultului, adică slujirii zeilor. (Pînă la două treimi din timp, dacă se 
adună slujbele în templu, procesiunile, posturile, ceremoniile 
sacre, riturile multiple, şi desigur munca prestată gratuit temple- 
lor). In vremurile arhaice existau relaţii directe între individ şi 
zeul său familiar, fără nici un intermediar. Căci zeul era implorat, 
lui i se aduceau prinoase, jertfe, şi el pronunţa oracole. In 
decursul timpurilor s-a produs o separare între zeu şi omul 
particular. I s-a construit zeului o casă a lui — un templu — apoi i 
s-au hărăzit slujitori proprii, preoţii zeului. De altfel şi în Vechiul 
Testament se poate urmări acest proces în /ud. XVII, 1 sq unde 
un om şi-a construit un idol, a angajat un preot şi a avut astfel un 
templu al său. Acelaşi lucru este realizat în vremea regelui 
sumerian Sumu-ilu din Larsa, cînd un oarecare Nur-ilişu clădeşte 
un templu pentru zeii săi Lugal şi Şullat şi găseşte un om care 
face oficiul de preot. Mai tîrziu oamenii particulari n-au mai putut 
clădi temple la care să le slujească un om oarecare ci trebuia 
găsit un preot avînd o pregătire specială pentru această funcţie. 

La începuturile istoriei sumeriene nu exista o delimitare 
strictă între funcţiile civile şi cele preoţeşti şi regele issaku era în 
acelaşi timp mare preot, dar şi principe independent, astfel că 
reunea în persoana sa cele două calităţi — cea de preot şi de 
rege. Mai tîrziu, cele două demnități au fost separate net Ia 
sumerieni, totuşi, suveranul accentua totdeauna calitatea sa de 
preot. Astfel, suveranul sumerian Gudea se intitula cu mîndrie « 
preot al zeului Ningirsu », ba chiar mai tîrziu regii asirieni nu 
uitau niciodată să adauge la titlul lor şi pe acela de « preot al 
zeului Aşşur » 

Pe de altă parte regele sumerian era silit să ia parte în persoană 
la anumite festivități, cum era acea a anului nou, şi la efectuarea 
unor rituri. De aceea regii au întreţinut strînse relaţii cu 
preoțimea şi au ajutat-o de multe ori. Totodată rudele apropiate 
ale regilor sumerieni, ca şi ale celor akkadieni mai tîrziu, au 
ocupat funcţii înalte preoţeşti. 

Funcţiile preoţilor erau în timpurile istorice specializate. 
Exista o clasă de preoţi care se îndeletniceau numai cu 
rugăciunea, alţii cu jertfele, alţii cu muzica din templu, unii cu 
divinaţia sau cu interpretarea oracolelor. 

Ca strămoş al tuturor preoţilor era considerat, înainte de 
Potop, Enmeduranki din Sippar. Cei doi zei ai oracolelor, Utu şi 
Enlil, i-ar fi dăruit acestui rege puterea de a citi prezicerea făcută 
de untdelemn în apă, de a cunoaşte intestinele oilor jertfite şi 
tainele cerului. Din acest rege Enmeduranki descind în linie 
directă din tată în fiu — după credinţele sumeriene — toţi 
prezicătorii, ceea ce este de altfel relatat şi de Diodor din Sicilia 
cu privire la preoţii chaldeeni (Diodor din Sicilia, II, 29). Tot astfel 
cum în vechiul Israel proorocii erau numiţi « fii ai proorocilor» în 
Sumer, preoţii văzători erau denumiți « fii de văzători ». întrucît 
descendența din acest rege legendar era o condiţie sine qua non 
spre a deveni preot prezicător, ne-au parvenit numeroşi arbori 
genealogici care dovedesc descendența unor preoţi din miticul 
rege. Doar slujitorii templelor nu trebuiau să facă dovada originii 
lor din acest rege. Totuşi, descendența aceasta nu era suficientă, 
şi nu era destul să te tragi din neam ales de preoţi spre a deveni 
preot. Ci trebuia să ai o înălţime medie, să nu fii nici prea slab, 
nici prea gras, să nu ai strabism (să fii saşiu), să nu ai dinţii 
implantaţi neregulat, să ai întreaga dantură existentă, să nu ai 
degetele strimbe sau noduroase, să nu suferi de o afecţiune 
testiculară (celebra testis unus testis nullus, condiţie pentru ca un 
cardinal să fie ales papă), să nu ai vreo afecţiune cutanată şi să nu 
ai o scurgere uretrală (spermatoree sau poate gonoree?). Pe 
deasupra pentru unii preoţi exista o interdicţie de a se căsători; 
de asemenea unele clase de preotese nu aveau voie să se căsă- 
torească şi să aibă copii. Desigur, viitorul preot trebuie să înveţe 
în mod temeinic o serie de discipline teologice în particular — 
mantica, arta de a ghici viitorul. Acela care îşi însuşea aceste 
cunoştinţe era introdus de preoţii mai vîrstnici în aditonul (Sfînta 
Sfintelor) unde se afla statuia zeului. Nu ştim exact cît timp dura 
învăţătura viitorului preot, dar mai probabil este că se întindea pe 
o durată de mulţi ani, fiindcă un simplu muzicant în templu învăţa 
trei ani arta sa. 

In primele secole ale istoriei sumeriene se pare că preoţii se 
înfăţişau complet goi înaintea altarelor zeilor. Aceasta nu era o 
rămăşiţă a unor vremuri străvechi în care oamenii ar fi umblat 
goi şi nu îmbrăcaţi cu veşminte, ci un nud ritual, omul trebuind să 
se înfăţişeze în faţa zeului gol pentru ca zeul să-l privească lipsit 
de orice întinare, lipsit de orice pată şi fără nici o acoperire a 
păcatelor sale, în toată goliciunea reală a persoanei sale, fără 
mască am spune astăzi. 


7.5 


Mai tirziu preoţii, în special cei care făceau incantaţii, se 
înfăţişau înaintea altarelor zeilor înveşmîntaţi în îmbrăcăminte 
albă de in. In ceremoniile de ispăşire a păcatelor, preoţii 
îmbrăcau veşminte roşii, care i-ar fi înspăimîntat pe demoni. într- 
un relief de pe vremea regelui Tukulti-Ninurta I se observă un 
preot cu capul gol, avînd barbă, dar în alte reliefuri preoţii apar 
avînd un fel de fes pe cap, sau poartă un fel de tiară ascuţită şi 
lungă. Adesea preoţii poartă măşti, sau un veşmînt care îl 
aseamănă cu un peşte, ca să ia chipul zeului Ea (= Enki), zeul 
vindecător prin excelenţă. Alteori preoţii poartă un cap de leu şi 
gheare de vultur spre a-i speria pe demoni, silindu-i să iasă afară 
din trupul” unui om bolnav. Totuşi, în viaţa de toate zilele, prin 
portul şi ţinuta lor, preoţii par să nu se deosebească de mireni. 

Preoţii locuiau în temple sau în propriile lor locuinţe. Erau 
plătiţi de administratorii templelor în produse agricole de obicei, 
dar erau salarizaţi în chip inegal după rangul lor. De pe vremea 
regelui Bur-Sin din Ur posedăm o listă cu retribuţia preoţilor şi 
slujbaşilor din zece temple. Marele preot al templului zeului 
Ningirsu primea lunar 250 gur (= 30000 1) cereale, dar marele 
preot al zeului Ningirzida primea numai 80 gur (= 9600 1) 
cereale lunar (1 gur sau kur = 120 litri) Ceilalţi slujbaşi ai 
templului sau preoţi mai mici primeau doar o cincime sau chiar o 
zecime din această cantitate. Cel mai mic salariu primit de un 
preot era de 1 sila (= 400 grame) pîine şi 1 sila vin de curmale, 
dar de obicei preoţii primeau retribuţii mai mari, fiindcă primeau 
şi o parte din jertfe şi veşminte. O retribuţie mult mai mare avea 
acel preot care înmănunchea mai multe funcţii preoţeşti în 
acelaşi timp. Lucrul acesta nu era chiar aşa de uşor căci de pildă 
un oarecare preot Elumuşu, pe vremea regelui Samsuiluna (rege 
akkadian, dar tradiţiile religioase şi riturile nu s-au schimbat 
odată cu venirea regilor akkadieni) întrunea în acelaşi timp 
retribuţia de secretar al templului, portar, preot purificator şi 
fabricant de bere pentru templu. 

Pe de altă parte preotul putea dispune precum voia de venitul 
său, putea încheia tranzacţii, închirieri, vînzări. Numărul 
preoţilor era diferit de la un templu la altul, dar categoriile joase 
de preoţi erau mult mai numeroase. Aşa, bunăoară, în vremea ce 
a precedat domnia lui Sargon I se menţionau la un templu 72 
preoţi bocitori. Tot aşa o listă de pe timpul lui Urukagina 
cuprindea 736 persoane din care nu toţi erau preoţi, dar 
îndeplineau cu toţii funcţii pe lîngă temple. Nu toţi preoţii se 
consacrau exclusiv îndatoririlor lor spirituale, căci chiar regele 
Urukagina se plinge că preoţii «răpesc măgarul, vitele cele 
frumoase ale locuitorilor», «în grădina mamei omului sărac rup 
pomii şi iau fructele pentru ei ». 

Influenţa preoţilor era oarecum invers proporţională cu 
puterea regelui din statul-oraş respectiv, cînd acesta era puternic, 
preoţii nu aveau o mare influenţă, dar cînd regele era slab, 
puterea preoţimii devenea considerabilă, în general preoţii aveau 
mult mai mare influenţă în Babilon decît în 

Asiria, unde regele conducea cu o mînă de Der destinele 
templelor. Am arătat că, spre deosebire de Egiptul antic, templele 
şi preoţii plăteau biruri statului-oraş. Insă tocmai în această 
direcţie se îndreptau eforturile preoţilor: să obţină scutirea de 
impozite din partea regilor. Această scutire de impozite era 
adesea înscrisă pe pietrele de hotar kuduru. Totuşi niciodată regii 
nu au renunţat la un drept, acela de a ocupa ei sau rudele lor 
apropiate funcţiile înalte de preoţi ai templelor. Cu toată 
rivalitatea între templu şi palatul regal, regii sumerieni au socotit 
ca cea dintii îndatorire a lor să doneze daruri, ofrande şi 
pămînturi bogate templelor, ca şi o cantitate notabilă de cereale 
şi de vite, de veşminte şi de case. 

Preoţii erau împărţiţi, precum am arătat, în mai multe clase şi 
aceste clase au fost statornicite încă din vremea sumeriană şi s- 
au continuat şi în Babilon şi în Asiria, avînd aceleaşi denumiri 
sumeriene. Dar funcţiile reale ale preoţilor nu sînt traduse de 
numele lor care nu a variat în decursul timpurilor, deşi 
însărcinările acestor preoţi au putut fi cu totul altele. 

Termenul general pentru « preot » este în sumeriană sanga 
sau şanga şi îndatoririle sale sînt legate de prezenţa şi slujirea sa 
la sărbători, apoi aducerea de jertfe. Preotul era cel care 
conducea pe slujbaşii mireni ai templelor. Funcţia de preot era 
rezervată numai fiilor din familii bogate şi renumite, adică din 
aristocrație. 

Cariera unui preot începea cu titlul de fu de preot, apoi 
tînărul ucenic devenea preot, în fine mare preot, mai tîrziu 
superior peste marii preoţi (în sumeriană sangarmach). în 
timpurile mai vechi ale primelor dinastii sumeriene marele preot 
se numea en, iar regi ca Gudea îşi dădeau numele de en al zeului 
Ningirsu. Instalarea unui astfel de mare preot era un eveniment 
atît de însemnat încît se dădea numele anului după anul 
instaurării sale (preot eponim). 

Tot o denumire pentru mare preot este acea de mach. 

Un alt preot superior care a devenit în decursul vremurilor 
marele preot al unui templu este acela numit urigallu în 
sumeriană. Fiecare mare templu avea preotul său urigallu, iar în 
Babilon la sărbătoarea anului nou, cînd se recita poemul creaţiei 
lumii (Enuma eliş), preotul urigallu avea un rol esenţial căci el lua 
regelui însemnele regalității pe care i le restituia mai tîrziu. Un 
alt preot care avea un rol important era acela numit ummanu. 
După aceştia veneau preoţi care aveau funcţii mai puţin 
importante: preotul catart, care curăța, spăla în ceremonii de 
curăţare de păcate. Acest preot, numit sussir (în sumeriană), 
îndeplinea slujba sa sub patronajul zeului Ea (— Enki) şi al zeului 
Tişpak. Funcţii similare par să fi avut preoţii numiţi nisag şi 
işippu. Apărătorul acestei ultime categorii de preoţi era tot zeul 
Ea, în ipostaza sa numită Nunurra. Aceşti preoţi trebuiau să 
spele, să curețe statuile zeilor ca şi întreg templul. In fruntea lor 
stătea un preot numit isibgellu. 

Preoţii, numiţi în sumeriană guda, trebuiau să ungă cu miruri 
şi unsori bine mirositoare statuile zeilor. 

Preotul vrăjitor, magician, machchu, este posedat de divinitate 
şi are în stare de extaz vise, apoi face vrăji, iar la sărbători 
însoţeşte procesiunile zeilor. Este vorba bineînţeles de ceea ce se 
numeşte magia albă, benefică, cea neagră fiind pedepsită cu 
moartea, deşi distincţia între aceste două forme de magie este 
foarte puţin consistentă. 

Dar cei care intrau cel mai mult în contact cu credincioşii erau 
preoţii conjuratori şi vrăjitori, numiţi aşipu sau maşmaşu, care se 
numeau în sumeriană şi nigru şi kakuggal. Datoria lor era să 
înlăture mînia zeilor şi a demonilor prin vrăji. Ei erau urmaşi 
vrednici ai zeului Ea, care, prin vrâjile sale, a obţinut victoria 
asupra lui Apsu şi a lui Mummu şi aceşti preoţi îşi trăgeau obiîrşia 
din oraşul Eridu. 

Ei foloseau ca mijloace de acţiune vrăjile, în sumeriană en sau 
tu, şi puteau să izgonească prin acţiuni magice şi de exorcizare, 
boala, spurcăciunea, prihănirea, întinarea, păcatul, care erau 
provocate de demoni, de vreun blestem sau de o altă acţiune 
magică. Funcţiile sale erau mult mai reduse în statele-oraşe 
sumeriene, unde credinţa în demoni şi vrăji nu era atît de 
puternică şi de răspîndită ca la babilonieni şi asirieni mai tîrziu. 

Grupul preoţilor văzători (în sumeriană azu sau maşsububu) 
stătea sub conducerea unui mare preot şi prin ajutorul lor cei 
mici şi cei mari nâdăjduiau că vor cunoaşte viitorul. Predicţiunile 
preoţilor se realizau prin mijloace diferite, dar mai cu seama prin 
cercetarea ficatului unei oi jertfite (hepatoscopie), dar şi cu 
ajutorul viselor, tresăriturilor din membre (aşa-zisele miochimii 
sau mioclonii, care aveau un sens după locul unde se produceau) 
apoi a naşterilor anormale. Preoţii stabileau dacă o zi oarecare 
este fastă sau nefastă, deci dacă trebuie întreprins ceva sau nu în 
cursul ei. Pentru unele din aceste tehnici mantice existau preoţi 
specializaţi în domeniu, aşa erau de pildă tilcuitorii de vise (în 
sumeriană şabra) pentru cunoaşterea viitorului din zborul 
păsărilor (dagil işşure) şi din evocarea morţilor şi a duhurilor lor 
erau de asemenea preoţi anume, ca şi preoţi care mînuiau şerpii 
(muşlachchu). "Top făceau parte din marea obşte a preoţilor 
văzători. Proteguitorul lor era zeul Soarelui Utu (Babar), a cărui 
lumină clară descoperea tot ce este ascuns. 

Preotul bocitor (în sumeriană gala) era protejat de zeul Ea, 
dar el era şi un muzicant care « potolea cu muzica sa inima 
marilor zei ». In fruntea lor era un preot mai mare (gala 
machchu). El atingea scopul său, de a linişti mînia zeilor mari, 
prin recitarea de rugăciuni însoţite de muzică, uneori prin bătăi 
de tobă, apoi prin imnuri cu mîinile ridicate în sus. Preoţii 
bocitori aveau un rol însemnat în ceremoniile de restaurare a 
templelor vechi, apoi la confecţionarea tobei sacre. în fine, aveau 
un rol important şi la înmormîntari. In cultul zeilor de obicei se 
aflau mai mulţi preoţi gala, şi la încheierea liturghiei zeilor unul 
din ei pronunţa o binecuvîntare « pentru inima celui ce implora 
pe zei ». Se pare că această 

binecuvîntare era plătită foarte scump, fiindcă regele Urukagina 
a statornicit ca ea să fie recompensată mai puţin. 

O altă categorie de preoţi erau cei numiţi surru a căror 
căpetenie se numea surmachchu. 

îndatoriri doar muzicale aveau preoţii cîntăreţi (în 
sumeriană nar) avînd drept înainte-stătător pe marele preot 
cîntăreţ nargallu. Erau însărcinaţi cu muzica în temple, dar 
şi cu acompanierea muzicii din temple, cîntată prin muzică 
instrumentală. Ei aduceau şi jertfe însoţite de muzică şi 
apar în temple din cele mai vechi timpuri. Chiar şi mult mai 
tirziu o ceremonie religioasă fără prezenţa lor nu este de 
conceput. 

Preotul urlător (munambu) şi preotul care jeleşte pe morţi ar 
putea fi o subdiviziune a clasei preoţilor cîntăreţi. 

In fine în cult, mai ales în cultul zeiţei Inanna, găsim preoţi 
pederaşti (assinu, Kurgaru) « a căror bărbăţie » Inanna a 
preschimbat-o în feminitate. Asemenea preoţi au existat şi în 
templul din Ierusalim, probabil sub influenţă asiro-babiloniană şi 
feniciană, şi aceştia se numeau Kadeş «prostituat bărbat» (cf. IV 
Regi'XĂIII, 7; Osia, IV 14). 

In afară de preoţii propriu-zişi existau pe lîngă temple un 
mare număr de slujbaşi care aparţineau şi ei colegiului de preoţi 
(hiniştu) căci templele erau mari întreprinderi agricole şi 
mercantile chiar, unde se găseau scribi, directori de arhive, 
portari, zidari şi tot felul de artizani. Mai exista însă şi un mare 
număr de sclavi, care se recrutau mai ales din prinşii de război. 
Adesea părinţii nevoiţi de sărăcie îşi dădeau copiii ca sclavi pe 
lîngă temple, în timpul dinastiilor sumeriene, totuşi, numărul 
acestor sclavi nu era prea mare, dar după cuceririle asiriene şi 
babiloniene numărul a ajuns foarte însemnat. Alături de preoţii 
bărbaţi existau, din timpuri străvechi, şi preotese femei. Mai cu 
seamă în vremea primelor dinastii sumeriene preotesele jucau un 
rol mare şi ele primeau veniturile lor din acelea ale templului. 

Adesea preotesele se ocupau cu ghicirea viitorului, dar ele sînt 
menţionate că locuiesc împreună într-un fel de mănăstire (gagu 
în sumeriană). Unele preotese se consacrau prostituţiei sacre; ele 
puteau să se căsătorească totuşi fără să aibă copii. în acest caz 
aduceau soţului lor o soţie secundară. Căci preotesele aveau de 
obicei o avere însemnată. în sumeriană « preoteasă » se spunea 
sangitu sau sagitu şi numele unui templu se dădea şi preoteselor 
lui. Marea preoteasă purta titlul de entu, corespondent titlului 
numelui marelui preot en, sau preotesele mari se numeau şi nin- 
dingirra, « doamnă a zeilor ». Instalarea unei mari preotese se 
făcea cu mult fast şi această consacrare dădea numele său anului. 
Marile preotese entu erau de obicei căsătorite, dar trebuiau să 
aibă o viaţă decentă şi retrasă, căci erau pedepsite cu moartea 
dacă frecventau un local unde se bea bere. Nu trebuiau să aibe 
copii în căsătoria lor, şi dacă o mare preotesă era însărcinată, 
atunci se considera că aceasta e o prevestire de foarte rău augur. 
De un rang ceva mai scoborit erau preo- 

tesele natitu, din care erau mai multe la un templu; nu putem 
preciza exact funcţiile lor, dar locuiau într-un fel de mănăstire pe 
lîngă templu, aveau voie să se căsătorească dar nu să aibă copii. 
Tot o preotesă de rang înalt era cea numită ummantu. 

Hierodulele care făceau prostituţia sacră se numeau în 
sumeriană nugig, puteau să se mărite dar mergeau pe stradă 
voalate ca şi femeile cinstite. Dacă totuşi nu erau căsătorite nu li 
se îngăduia să umble voalate. Tot un fel de prostituate sacre erau 
în epoca akkadiană aşa-zisele ista-ritu, consacrate zeiţei Iştar (= 
Inanna la sumerieni) dar şi acelea denumite zermaşitu (cele care 
uită sămînţa). 

Nu se ştie exact dacă preotesele numite asirtu erau un fel de 
călugăriţe zăvorite şi închise într-o locuinţă de lîngă temple ca 
într-o mănăstire, sau erau un fel de sclave ale templelor. 

în cultul zeilor preotesele erau vrăjitoare, descîntătoare, 
dar şi ghicitoare şi muzicante. Prectesele vrăjitoare, 
magiciene machchutu, tîlcuiau şi ele visele. Preotesele 
muşlachchatu făceau vrăji cu şerpii, ca şi cele ce se numeau 
chemătoare (ragintu) Si zeilor sau ale demonilor, buni 
desigur. Muzica templelor era îndeplinită de cîntăreţe în 
sumeriană nartu şi de preotesele bocitoare ama-ir. 

Templele şi preoţii posedau o serie de obiecte care erau 
necesare cultului. Podoabele cele mai de seamă ale templelor 
erau constituite fără îndoială de statuile zeului principal şi ale 
soţiei şi rudelor sale apropiate. Aceste statui aveau adesea un 
nucleu de lemn acoperit cu plăci de aur sau de argint, mai rar 
erau de aur masiv. Zeii erau înfăţişaţi fie în picioare, fie şezînd pe 
un tron fastuos — şi ei stăteau în Sfînta Sfintelor din templu 
(aditon) unde statuile lor erau aşezate pe un postament înălţat. 
Rudele şi însoțitorii zeului aveau fie nişe în aditon fie o capelă 
proprie. Alte statui din temple erau la intrare (demoni care 
păzeau porţile sau în epocile mai tardive tauri, monştri, lei şi 
grifoni sau şerpi). De asemenea se aşezau în temple statui ale 
regilor care erau acolo ca adoratori ai zeilor — prin statuile lor —, 
dar se instalau şi statui ale unor personaje mai puţin însemnate. 
Tot în temple se aşezau şi emblemele zeilor: săbii, arcuri, coşuri, 
sceptre « mîna cea mare » (în sumeriană: șumach). 

într-o cameră separată se afla un pat, adesea decorat cu 
pietre scumpe şi încrustaţii din fildeş — era patul zeului, în 
care acesta venea să doarmă şi care avea un rol mare în 
sărbătorile consacrate zeilor. Pentru călătoriile lor zeii 
aveau în temple corăbii şi care, după cum voiau să umble pe 
uscat sau pe ape. Carele zeilor erau construite din lemnul 
cel mai scump, împodobite cu tot felul de nestemate, alteori 
erau construite în întregime din aur sau din argint. 

în incinta templului se găsea o masă mare (sumerian: 
banşur) pe care se făceau jertfele în timpurile arhaice. Din 
această masă s-a dezvoltat Altarul, care avea diferite forme, 
după felul jertfelor ce se aduceau: de sînge, vegetale, libaţii, 
jertfe de tămiie. Alături de altar se aflau suporturi 

făcute din argilă în care se aşezau buchete de flori, făclii, fructe, 
ori se aprindea tămiie. 

Se folosea multă apă în temple. Ea era aşezată în recipiente 
mari, şi cel mai mare vas umplut cu apă era comparat cu Tigrul şi 
Eufratul fiind numit mare; afară de aceste recipiente existau 
bazine mari şi căzi de apă. La jertfe erau necesare vase mari ca 
nişte urne, dar şi vase mici care serveau la libaţiuni. Toate aceste 
numeroase vase se ţineau într-o magazie de lîngă templu. 

Prin cultul divin se credea că omul intră în legătură cu zeii, iar 
mijlocul cel mai direct pentru aceasta era rugăciunea. Ea nu 
trebuia făcută cu mîinile goale, aşa cum în viaţa de toate zilele 
sumerienii nu mergeau la un dregător cu mîinile goale, ci le 
aduceau unele daruri. Tot aşa o rugăciune, ca să se realizeze cele 
cerute, trebuia să fie însoţită de daruri, aduse de om zeului. In 
general la sumerieni, dar şi la akkadieni mai tîrziu, rugăciunea 
apare ca o relaţie comercială, de do ut des (dau ca să dai). Un om 
se roagă zeului soare şi îi făgăduieşte că-i va da o treime de mină 
şi cinci sekeli dacă i se va îndeplini dorinţa sa. In felul acesta 
rugăciunea şi jertfa cu prinoasele se împleteau la sumerieni, şi nu 
exista una fără alta. Era însă nevoie de un mijlocitor, un 
intermediar între om şi divinitate, căci distanţa între cele două 
entităţi era prea mare. Mijlocitorul era preotul (şi nu regele- 
faraon ca la egiptenii antici), dar puteau să fie şi zei mai mici care 
să ia de mină pe protejaţii lor şi să transmită dorinţele 
protejaţilor lor, zeilor celor mari. 

Prilejuri pentru rugăciune erau zilele de sărbătoare de tot 
felul, consacrarea templelor, eclipsele de soare şi de lună, dar şi 
bolile sau alte nenorociri ale oamenilor. Desigur diferitele soiuri 
de rugăciuni purtau nume diferite, iar gesturile care le însoțeau 
erau şi ele de mai multe feluri. Cel ce se ruga se aşeza înaintea 
zeului, îşi ridica mîinile, îşi deschidea palmele, îngenunchea, 
făcea apoi închinăciuni şi mătănii mari şi mici, săruta veşmintele 
zeului, picioarele lui, plingea şi se văita în gura mare (cel puţin ia 
rugăciunile de pocăință). Apoi, în timpul recitării rugăciunii, se 
cînta muzică instrumentală. 

Plastica diferitelor epoci redă în chip diferit postura omului 
care se roagă, dar este posibil ca artistul să fi redat alt moment al 
rugăciunii ori o altă rugăciune. Vechii sumerieni cuprindeau mina 
stîngă a lor ou mîna dreaptă şi ţineau în felul acesta palmele 
înaintea pieptului. în epoca lui Gudea se ţinea mîna dreaptă în 
palma stingă deschisă şi în general se lua postura unui om 
sărman care cerşeşte. Dimpotrivă, semiţii akkadieni întindeau 
mîna dreaptă deschisă în sus cînd adorau un zeu, mîna stîngă 
strînsă era ţinută cu pumnul strîns înaintea pieptului, mai tîrziu 
atîrna de-a lungul trupul. 

Un al doilea element însemnat al cultului erau jertfele ce se 
aduceau zeilor, şi existau numeroşi termeni pentru a exprima 
diferitele varietăţi, forme şi feluri de jertfe ce se hărăzeau zeilor. 

Ideea jertfei în lumea sumeriană era fundată pe două concepţii 
esenţiale. Mai întîi se socotea că zeii — consideraţi întru totul 
similari oamenilor în cadrul antropomorfismului care a dominat 
religia sumeriană — au aceleaşi nevoi ca şi oamenii, adică de 
veşminte, de unsori parfumate. Aceste nevoi ale zeilor erau 
împlinite prin aducerile de jertfe. Se afirmă că zeii sînt atît de 
lacomi de miresme parfumate că se repezeau ca muştele în jurul 
jertfelor. Pe de altă parte, jertfele erau un mijloc de a potoli mînia 
zeilor, mînia pe care omul a provocat-o prin păcatele lui. în urma 
comiterii unui păcat, omul trebuia să plătească prin însăşi viaţa 
sa. Sumerienii dau zeului un substitut pentru trupul lor: capul 
mielului de jertfă era dat pentru capul omului păcătos, spatele 
mielului era dat zeului ca jertfă pentru spatele omului păcătos. 
Aducerea de jertfe era una din îndatoririle esenţiale ale regilor şi 
chiar dacă în vremuri tulburi jertfele din temple au fost 
suprimate, datoria unui rege era să le restabilească grabnic. 

Jertfele trebuiau să fie de cea mai bună calitate şi curate din 
punct de vedere religios. De cea mai bună calitate erau socotiți 
primii născuţi ai animalelor sau primele flori ori fructe apărute 
(deşi din punct de vedere biologic lucrurile stau exact invers, şi 
primii născuţi ai animalelor pot avea mai curînd unele tare pe 
care ceilalţi născuţi nu le au). Dintre animale se jertfeau mai cu 
seamă oi, capre, vite cornute, porci şi tot felul de animale 
sălbatice, ba şi peşti. Este îndoielnic dacă s-au făcut sacrificii 
umane propriu-zise de către sumerieni, spre deosebire de Grecia 
antică şi de Roma unde se făceau asemenea jertfe umane, dacă nu 
ar fi să menţionăm decît celebrele lupte de gladiatori (cf. 
Constantin Daniel, Civilizaţia feniciană, Bucureşti, 1979, p. 253 
sq.) Totuşi sacrificii umane la moartea unei regine sau a unui rege 
au fost efectuate de sumerieni la începuturile istoriei lor căci 
anticii locuitori ai Sumerului înmormîntau pe suveranii lor 
împreună cu un mare număr dintre slujitori în mormintele regale 
(cf. C.L. Wooley, Les Sumeriens, trad. franc, Paris, 1930, p. 47). 

Aşa cum alimentaţia oamenilor era mai ales vegetală, tot astfel 
şi jertfele şi prinoasele ce se aduceau zeilor erau mai cu seamă 
vegetale: cereale, făină, curmale, smochine, ulei şi lapte, uneori 
amestecat cu miere şi făină. Ori se aduceau pîine şi prăjituri. Ca 
băutură, vin de curmale, bere, lapte, vin din struguri şi apă chiar. 
în fine se aduceau ca jertfe multe feluri de parfumuri: mirt, 
smirnă, tămiie, mir, un fel de trestie bine mirositoare sau prinoase 
ca podoabe, veşminte şi bijuterii. 

Jertfele se divizau în jertfe obişnuite şi jertfe excepţionale. Cea 
mai mică jertfă obişnuită era pentru un rege 1 sila (= 400 g) de 
băutură zilnic şi 1 sila pîine. Regii aduceau jertfe abundente în 
zilele de sărbători. De către particulari se aduceau ca jertfe case 
şi acoperişuri de case, însă era îndrăgită aducerea de jertfe Ia 
izvoare, pe vîrfuri de munte sau pe malul mării. 


Anumite condiţii trebuiau împlinite ca să poată să se efectueze 
o jertfă. Cel ce voia să aducă o jertfă trebuia să se încredinţeze 
dacă era 

timpul nimerit, propice, fast unei jertfe. Atingerea animalului de 
jertfă era o gravă încălcare a ritualului. Apoi cel ce făcea o jertfă 
trebuia să se spele pe miini şi să se îmbrace cu haine curate. Era 
nevoie ca animalul de jertfă să nu aibă nici un defect, de pildă 
jertfa era ineficientă dacă oaia nu avea decît un singur rinichi. 

Ceremoniile de jertfă erau cu totul diferite după scopul jertfei, 
dar şi după cine efectuează jertfe. De asemenea jertfa se efectua 
în alt fel dacă era vorba de un om de vază sau de un om simplu. 
Preoţii îşi opreau şi ei o parte din carnea jertfită, dar şi cei care 
aduceau jertfe mîncau şi ei din carnea adusă într-o masă ce avea 
loc în templu. 

în afară de rugăciuni şi jertfe în cultul sumerian existau o 
serie de rituri de purificare (constituind domeniul 
catarticei), dar şi de vindecări prin izgonirea demonilor 
(deci un fel de magie albă) ca şi îndepărtarea demonilor 
propriu-zisă. 

Punctul culminant al religiei sumeriene era atins în timpul 
sărbătorilor, care erau legate de anotimpuri, de echinoxuri, apoi 
de unele aniversări ale zeilor, cum ar fi căsătoriile lor, biruinţele 
lor asupra demonilor, sau erau prăznuite inaugurările diferitelor 
temple. Aceste sărbători erau extrem de multe, mai multe decît 
zilele lucrătoare ale anului, iar acela care ar fi vrut să le ţină pe 
toate ar fi trebuit să alerge de la un oraş la altul şi de la un 
templu la altul tot timpul anului. 

Deşi riturile au o mare tendinţă de a se conserva neschimbate, 
totuşi unele din ele au suferit mutații. Aşa de pildă la sumerieni 
diferitele faze ale lunii erau prilej de sărbătoare, în zilele de 1, de 
7 şi de 15 ale lunii (adică în zilele de lună nouă, cînd se vede doar 
o jumătate din lună şi în zilele de lună plină) erau celebrate cu 
fast chiar pe vremea lui Hammu-rabi, ca şi ziua a 28-a cînd luna 
dispărea cu totul. Dimpotrivă, la asirieni ziua 7, 14, 21 şi 28 erau 
socotite zile nefaste, aducătoare de nenorocire, în special zi 
nefastă era ziua a 19-a « ziua mîniei» (adică adunîndu-se cele 30 
zile ale lunii ce a trecut cu cele 19 zile ale lunii în curs se 
obțineau 49 zile, cifră care este produsul a 7 înmulţit cu 7 = 49), 
cînd păstorul nu trebuia să mănînce carne, piine coaptă, nu 
trebuia să-şi schimbe  veş-mîntul. Regele nu trebuia să 
călătorească pe carul său de luptă, medicul nu trebuia să trateze 
un bolnav. Se ştie că la egipteni nefastă era ziua a 17-a a lunii, 
ziua în care zeul Osiris a fost ucis de zeul Seth şi de conspirația 
făcută împotriva sa. 

Centrul activităţii oraşelor sumeriene era templul care era nu 
numai un loc religios ci şi unul economic, şi administrativ chiar, 
fiindcă poseda averi însemnate. 

Pentru sumerieni zeul însuşi locuia în templul său, iar oraşele 
din Sumer construite pe dealuri erau înconjurate de ziduri, care 
uneori despărţeau şi un cartier al oraşului de altul. Centrul 
fiecărui cartier era templul unde locuia zeul local, care era socotit 
drept stăpîn al oraşului, 

regele fiind doar înlocuitorul său şi purtînd titlul de ensi sau de 
lugal ori de  issaku. 

Unul din cele mai vechi temple sumeriene a fost excavat la 
Eridu, în oraşul a cărui divinitate proteguitoare era Enki (= Ea), 
cel puţin în ultimele secole sumeriene. Acesta este un sanctuar 
destul de strimt şi mic, de patru metri pe cinci, cuprinzînd cele 
două elemente esenţiale ale oricărui templu sumerian: o nişă 
pentru statuia zeului sau emblema sa şi o masă de prinoase făcută 
din cărămizi. în decursul vremurilor acest sanctuar din Eridu a 
fost mărit mult şi i s-a făcut în centru o cella, înconjurată de o 
serie de camere subsidiare; altarul era aşezat în dreptul unui zid 
avînd în faţă o masă de prinoase. întregul templu era clădit pe o 
platformă la care se ajungea prin mai multe trepte care duceau la 
intrarea clădirii, ce era aşezată pe latura lungă a construcţiei. Mai 
la nord la Erech s-a excavat un templu dedicat probabil zeului An 
(tatăl zeilor) şi datînd circa din anul 3000 î.e.n. Acest sanctuar 
este similar în linii mari celui din Eridu, dar platforma este 
înlocuită printr-un mic deal artificial care se ridică la circa 15 
metri deasupra nivelului cîmpiei înconjurătoare. O scară, 
construită în partea sa de nord, ducea la templu unde se afla 
sanctuarul zugrăvit în alb. Un templu asemănător a fost 
descoperit la Uqair; deşi platforma sa nu avea decît cinci metri, 
pare că ea avea două niveluri, fiind deci prototipul unui viitor 
ziggurat, turnul cu etaje tipic pentru arhitectura templelor din 
Mesopotamia. Poate că zigguratul era o trăsătură de unire, atît 
reală cît şi simbolică, între divinităţile cereşti şi lumea de jos. 
Pereţii interiori ai templului din Ugair erau acoperiţi cu fresce 
deasupra unor benzi orizontale de culoare roşiatică şi deasupra 
unei benzi cu ornamente geometrice. O altă inovaţie arhitecturală 
la Erech, în templul E-auna, a fost acoperirea pereţilor şi 
coloanelor templelor construite din cărămizi cu zeci de mii de 
conuri de argilă de culori diferite (care erau înfipte în ziduri sau 
coloane atunci cînd cărămizile de lut nears erau încă moi). Aceste 
conuri colorate erau inserate unele lîngă altele în aşa fel încît 
alcătuiau triunghiuri, romburi, zigzaguri şi alte figuri geometrice. 

Templele au fost construite după acelaşi model în tot mileniul 
al treilea şi au devenit apoi mai încăpătoare, construindu-se alte 
încăperi. Planul templului era sau oval sau dreptunghiular şi avea 
o curte mică înainte, în construcţia lor s-au introdus însă alte 
materiale: cărămizile plan-convexe, plane pe o faţă şi încurbate pe 
cealaltă faţă. De asemenea temeliile au început să fie făcute din 
blocuri mari de piatră de calcar. 

în vremea celei de a Ill-a dinastii din Ur, templele din 
oraşele mari au devenit construcţii vaste şi complicate. 
Astfel templul zeului Nanna (r) (al lunii, Sin la akkadieni), 
care se numea E-Kişnugal (reamintim că templele aveau un 
nume, la fel ca şi zigguratele la sumerieni şi apoi la 
akkadieni), consta într-o îngrădire de 120 pe 70 metri, unde 
se afla 

şi zigguratul, dar şi mai multe sanctuare, ee depozite, 
curţi şi case de locuit pentru personalul templului. 
Zigguratul însuşi avea o înălţime de 22 metri, fiind clădit pe 
o bază de 70 m pe 50 metri. Tot SE era o masă solidă 
de cărămizi acoperită cu un strat de cărămizi nearse care, 
la rîndul lui, avea deasupra încă un strat de cărămizi nearse 
tencuite cu asfalt. Avea trei etaje şi la el se ajungea prin trei 
scări, fiecare cu circa o sută de trepte. în vîrf era un mic 
sanctuar, construit în întregime din cărămizi emailate 
albastre. 

Herodot, care a fost în Babilon atunci cînd acest oraş şi întrea 
ga  Mesopotamie se aflau sub dominație persană, descrie 
zigguratul E-te-menamki al templului E-sagila din Babilon al lui 
Marduk. Desigur nu este o descriere din epoca sumeriană, dar 
cum riturile religioase babilonie ne sînt preluate de la sumerieni 
şi dat fiind marea tendinţă conservatoare din toate credinţele 
religioase, este puţin probabil că un ziggurat din epoca sumeriană 
să fi fost prea diferit de unul din vremea stăpînirilor babiloniene şi 
persane. Deci Herodot, părintele istoriei, scrie astfel cu p ri-vire 
la zigguratul mai sus arătat: « El este un pătrat regulat care are 
două stadii în toate sensurile (1 stadiu la grecii vechi avea 180 m, 
n.n.). în mijlocul lui se vede un turn masiv care are un stadiu atît 
în lungime cît şi în lăţime; pe acest turn se ridică altul şi pe cel de 
al doilea altul, şi aşa la rînd astfel că se pot număra pînă la opt 
turnuri. Urcatul se face pe dinafară cu ajutorul unei rampe care 
dă ocol succesiv tuturor etajelor. La mijlocul urcuşului, există o 
cameră şi scaune, unde se aşază şi se odihnesc cei ce n-au apucat 
să se urce pînă la vîrf. în ultimul turn este un templu şi în acest 
templu un pat mare şi bogat împodobit, lîngă care este întinsă o 
masă de aur. Nu se vede aici nici o statuie, şi nimeni nu-şi petrece 
noaptea aici, decît o femeie din acest loc pe care a indicat-o zeul 
însu şi, dintre toate soțiile zeului, după cîte spun chaldeenii care 
sînt preoţi i locurilor acestora » (Herodot, I. 181). 

De obicei templele erau clădite de regi şi adesea la porunca 
unui zeu care le apărea în vis şi le poruncea să înalțe un templu. 
Cel puţin aşa a clădit regele Gudea un te mplu în Lagaş. Ni s-au 
păstrat două cilindre excavate la Lagaş, care conţin 54 coloane şi 
1400 linii de text în care se povestesc împrejurările în care s-a 
înălţat acest templu. Redăm ace ste împrejurări după relatarea lui 
S. N. Kramer (S. N. Kramer, The Sumerians, Univ. Chic. Press 
1963 p. 137): «Acest document, care este în mod practic singura 
lucrare literară ce ni s-a păstrat din acea vreme, a fost probabil 
compus de către unul din poeţii templului E-ninnu din Lagaş ca să 
celebreze construirea sa de către piosul rege Gudea. Stilul său 
literar este mai degrabă umflat, grandilocvent şi difuz şi 
descrierile pe care le redă asupra riturilor şi ritualurilor ce au 
însoţit construcţia templului E-ninnu par să cuprindă mai multă 
fantezie decît fapte reale. Dar chiar şi aşa acest t ext 

este foarte semnificativ şi aduce bogate informaţii, precum 
următoarea schiţă a conţinutului său ne va arăta. 

Dacă dăm ascultare poetului care ni le povesteşte, totul a 
început după ce soarta a fost decretată şi cetatea Lagaş a fost 
binecuvîntată cu bogata revărsare a fluviului Tigru. Atunci zeul 
Ningirsu, zeitatea ce tutela cetatea Lagaş, a decis să-l pună pe 
Gudea să construiască templul E-ninnu într-un stil grandios. El 
atunci a apărut lui Gudea într-un vis care pare să fie o invenţie 
ad-hoc din partea poetului, cu toate că el relatează evenimentele 
ca şi cum s-ar fi întîmplat în realitate. 

In visul său Gudea a văzut un om, de o statură foarte înaltă, cu 
o coroană divină pe cap, cu aripile unei păsări ce avea cap de leu, 
şi şuvoaie de apă multe în partea de jos a trupului său, iar leii se 
ghemuiau la dreapta şi la stînga sa. Omul acela gigantic a 
poruncit lui Gudea să-i construiască templul său, dar regele nu a 
putut să înţeleagă limpede sensul cuvintelor sale. Au apărut zorii 
unei zile în vis — şi s-a arătat o femeie care ţinea un vîrf ascuţit 
de aur şi studia o tabletă de argilă pe care era reprezentat cerul 
înstelat. Apoi a apărut un erou care a desenat pe o tabletă de 
lapis-lazuli planul unei case; el a aşezat apoi cărămizi în tiparul de 
cărămizi care se afla înaintea lui Gudea alături de un coş de cărat. 
în acelaşi timp un măgar armăsar de o rasă specială lovea cu 
picioarele pămîntul, fiind nerăbdător. 

întrucît sensul acestui vis nu era clar pentru el, Gudea s-a 
hotărît să consulte pe zeiţa Nanşe, care tilcuia visele zeilor. 
Dar Nanşe locuia într-un district al oraşului Lagaş, la care 
se putea ajunge cel mai uşor printr-un canal. De aceea 
Gudea a călătorit la ea cu barca, luînd măsuri ca aceasta să 
se oprească în dreptul mai multor sanctuare importante de-a 
lungul drumului spre a oferi jertfe şi rugăciuni divinităţilor 
lor şi spre a dobîndi ajutorul lor. în cele din urmă corabia a 
ajuns la cheiul districtului Nina, şi Gudea a mers cu capul 
ridicat în curtea templului unde el a adus jertfe, a turnat 
libaţiuni, şi a înălţat rugăciuni. Apoi el spuse visul său şi 
zeiţa i-a tilcuit visul lui punct cu punct: 

Omul de statură înfricoşătoare care purta o coroană divină pe 
cap, aripile unei păsări cu cap de leu, un şuvoi de ape în partea de 
jos a trupului său, acesta era fratele ei, zeul Ningirsu care i-a 
poruncit regelui să clădească templul E-ninnu. Apariţia luminii 
zilei deasupra orizontului, acesta este Ningişzida —zeul personal 
al lui Gudea, care se înălța ca soarele. Femeia care ţinea un virf 
ascuţit de aur şi o tabletă de argilă pe care era reprezentat cerul 
înstelat şi ea o studia, aceasta era zeiţa Nidaba (zeiţa scrisului şi 
divinitatea care patrona şcoala e-dubba în sumeriană) care te 
îndrepta să construieşti templul de acord cu « stelele cele sfinte 
». Eroul care ţinea în mînă o tablă de lapis-lazuli, acesta este zeul 
arhitect Nindub care desena planul templului. Coşul de cărat şi 
tiparul de cărămizi în care 

«_ cărămida soartei » a fost aşezată, acestea prevestesc 
cărămizile pentru templul E-ninnu. Măgarul armăsar care 
loveşte pămîntul cu copitele fiind plin de nerăbdare, acesta 
este Gudea însuşi care este nerăbdător să înceapă lucrarea 
sa. 


Nanşe se apucă apoi să sfătuiască pe Gudea să construiască 
un car de război nou şi frumos împodobit pentru zeul Ningirsu şi 
să i-l dăruiască lui dimpreună cu un atelaj de măgari armăsari şi 
emblemele cu armele zeului însoţite de bătăile tobei. După ce a 
săvirşit acestea, Ningirsu, într-alt vis, i-a dat îndrumări mai 
amănunțite, a binecuvîntat oraşul Lagaş din plin, şi I-a asigurat 
pe Gudea că poporul său va lucra cu sîrguinţă la clădirea 
templului E-ninnu cu tot felul de lemne şi pietre aduse la el din 
diferite ţări ale lumii. 

Gudea s-a sculat din somnul său, şi după ce a făcut un 
sacrificiu şi aflînd prezicerea dedusă din jertfă că este bună, 
începu să execute el însuşi îndrumările lui Ningirsu. Mai întîi el 
curăţă de spurcăciune morală oraşul; nu trebuiau să mai fie 
cereri şi plîngeri ca unii să fie pedepsiţi. Mama nu trebuia să 
dojenească pe copilul ei, nici copilul nu trebuia să-şi ridice glasul 
împotriva maicei sale; sclavul nu trebuia să fie pedepsit pentru o 
faptă rea, şi sclava nu trebuia să fie lovită de stăpîna ei pentru că 
nu a fost cuviincioasă, tot ce era necurat trebuia să fie înlăturat 
din oraş. După o altă serie de preziceri, oracole, jertfe, ceremonii 
şi rugăciuni, regele Gudea a început cu îndrăzneală sarcina de a 
construi templul E-ninnu, care este apoi descris de poet în 
amănunte măreţe, repetate, dar din nefericire adesea obscure. 

Poemul înscris pe primul cilindru se sfîrşeşte cu împlinirea 
deplină a construcţiei complexului templului E-ninnu. Relatarea 
imnică se continuă mai apoi pe al doilea cilindru, începînd cu o 
rugăciune a lui Gudea către zeii Anunnaki, urmată de vestirea 
făcută de zeul Ningirsu soţiei sale zeiţa Bau că templul este 
terminat şi gata de a fi locuit. 

Cu ajutorul unui număr de divinităţi, Gudea atunci a purificat 
templul şi a pregătit toate mîncărurile, jertfele de vărsare 
(bbaţiunile) şitămiîia ce urmau să fie folosite în ceremonia ce avea 
să celebreze intrarea zeilor în locuinţa lor. încă o dată Gudea a 
purificat oraşul din punct de vedere etic şi real. Apoi el se apucă 
să fixeze un grup întreg de divinităţi spre a purta de grijă de 
nevoile templului; un portar, un majordom, un mesager, un vizitiu, 
un şambelan, doi muzicanti, un supraveghetor peste grîne şi unul 
peste pescării. . . Aceste numiri sînt descrise într-un stil care 
aminteşte de numirea divinităţilor de către zeul Enki în mitul « 
Enki şi ordinea lumii ». După ce Ningirsu şi Bau s-au unit într-o 
îmbrăţişare maritală, a urmat celebrarea de şapte zile, a 
inaugurării templului, urmată de un ospăț pentru zeii cei mari An, 
Elil şi Ninmah. Urmează o binecuvîntare dată de zeul Ningirsu şi 
poemul se sfîrşeşte printr-un imn de slavă adus templului E-ninnu 
şi zeului său Ningirsu. » 

în felul acesta se încheie relatarea despre construirea 
templului regelui Gudea, dar noi vom observa că tema 
ordinului primit în vis de a înălța un templu ori o mănăstire 
este răspîndită în lumea întreagă, şi se regăseşte şi în 
Moldova; de pildă Alexandru Lăpusneanu primește în somn 
porunca de a clădi mănăstirea Pângăraţi. (cf. V. Gruia 
lonescu şi Constantin Daniel, Alexandru Lâpusneanu văzut 
de medici în « Clinici şi Studii ale Spitalului de Boli Interne 
Ploieşti» Buc. 1944, p. 242—243). Acest domn al Moldovei 
este silit de vise repetate să se apuce să zidească mănăs- 
tirea de mai sus (cf. Econ. Ion Antonovici, Un manuscris din 
Mănăstirea Pângăraţi, în Revista de istorie, arheologie 
şi filozofie, voi. X, 1909). 


DREGĂTORII, 
ADMINISTRAŢIA, 
OŞTIREA SI JUSTIŢIA 


Deşi teoretic regele era locţiitorul zeului care stăpînea cetatea 
sumeriană, totuşi, puterea sa era limitată şi îngrădită oarecum de 
două corpuri de cetăţeni: sfatul celor bătrîni şi sfatul celor tineri. 
în poemul lui Ghil-gameş chiar, vedem cum toţi locuitorii oraşului 
Uruk, al cărui rege era vestitul erou sumerian, cîrteau împotriva 
abuzurilor şi nedreptăţilor făcute de acesta: violul tinerelor 
logodnice, violul soțiilor de dregători şi războinici, folosirea 
pentru munci istovitoare a tinerilor sau chemarea lor la război. 
Dar în poemul lui Ghilgameş locuitorii oraşului Uruk se pling 
zeului Enlil, nu se răscoală aşa cum au făcut de atitea ori 
mesopotamienii împotriva stăpînirilor tiranice care îi exploatau, 
răpindu-le cele mai elementare drepturi, precum făcea şi 
Ghilgameş (cf. Constantin Daniel şi Ion Acsan, Tăblițele de argilă, 
Buc. 1981, p. 71.). într-un alt poem, care reprezintă un alt episod 
din poemul lui Ghilgameş, intitulat Ghilgameş şi Agga din Kiş, 
regele legendar din Uruk se sfătuieşte cu un consiliu al bătrînilor 
şi cu un sfat al tinerilor spre a lua hotărîrea de a declara război. 
în acest poem, regele Agga din Kiş îl ameninţă pe Ghilgameş că îl 
va ataca cu război dacă nu îl va recunoaşte ca stăpîn al său. Poe- 
mul începe cu sosirea la Uruk a crainicilor regelui Agga din Kiş, 
purtători ai unei cereri ultimative către Uruk. înainte de a 
răspunde regelui din Kiş, Ghilgameş se sfătuieşte cu « adunarea 
bătrînilor oraşului », rugîndu-i însă să nu se supună regelui din 
Kiş, ci să ia armele în miîini şi să lupte pentru izbîndă. 

Redăm după S.N. Kramer traducerea acestui poem: 


« Trimişii lui Agga fiul lui Enmebarragesi 

Părăsiră Kiş pentru a se îndrepta către Ghilgameş la Uruk 
Stăptnul Ghilgameş bătrinilor oraşului său 

a înfățișat pricina şi a cerut sfat: 

„Sănune supunem casei din Kiş 
S-o lovim cu armele noastre" 

Adunarea bâtrinilor oraşului său 

Răspunse lui Ghilgames: 

„Să ne supunem casei din Kiş 

Să n-o lovim cu armele noastre" 
Ghilgames stăpin peste Kullab 

Care a îndeplinit fapte vitejeşti pentru zeiţa Inanna 
Nu a închis în inima sa 

Cuvintele bâtrinilor oraşului său, 

A doua oară Ghilgames stăpîn peste Kullab 
înaintea luptătorilor oraşului său 

A înfăţişat pricina şi a cerut sfat: 

Nu vă supuneți casei lui Kiş ! 

S-o lovim cu armele noastre ! 

Adunarea luptătorilor oraşului său 
Răspunse lui Ghilgames: 

„Nu vă supuneţi casei din Kiş ! 

S-o lovim cu armele noastre |" 

Atunci Ghilgames, stăpîn peste KuUah 

La această părere a luptătorilor oraşului său 
Inima i s-a înveselit, sufletul i s-a luminat» 


(S.N. Kramer, Op. cit. p. 93 
—94). 


Aşadar sfatul bătrinilor a fost de părere ca statul-oraş Uruk 
(Kullab este o parte din el) să se supună celui din Kiş, pe cînd 
sfatul tinerilor a cerut să se lupte pînă la victorie. în mod evident 
cele două consilii aveau un cuvînt greu de spus în hotărtrile 
importante privitoare la statul-oraş Uruk. Şi trebuie să deducem 
că şi în celelalte state-oraşe sumeriene existau — ca şi la grecii 
vechi, mult mai tîrziu — cele două adunări: ale bâtrinilor şi ale 
tinerilor. 

Pe lîngă regii sumerieni existau o serie de dregători, a căror 
funcţie s-a modificat cu timpul, dar nu trebuie să considerăm bine 
delimitate atribuţiile unui dregător nici în statele sumeriene nici 
în cele semite de mai tîrziu, căci acelaşi dregător, avînd o funcţie 
civilă, putea să exercite o comandă militară de pildă, iar în 
funcţiile civile putea să aibă însărcinări foarte diferite, fără nici 
un raport cu apelaţia dregătoriei sale. 

Cel mai înalt dregător în statul-oraş sumerian era adesea acela 
care purta titlul de isakku, titlu care originar se pare că ar fi 
aparţinut unor principi independenţi sumerieni, şi care de fapt 
era purtat adesea şi de regi independenţi sumerieni. Astfel regele 
Entemena numeşte isakku al statului-oraş Umma, cucerit de el, 
pe marele preot Iii. Regele semit Sargon I îl înfrînge pe regele 
sumerian Lugalzaggsi, rege al  Sumerului 

cu capitala la Uruk, şi arată că îl prinde captiv dimpreună cu 50 
de isakku. Un alt mare demnitar al statelor-oraşe sumeriene era 
acela numit şakkanak, dar în unele vremuri acest titlu este purtat 
de mulţi locuitori ai unei cetăţi, ceea ce dovedeşte că apelaţia 
acestei dregătorii nu corespundea unor atribuţii foarte 
importante. Treburile unui mare vizir în Egiptul faraonic (sau mai 
tirziu în statele islamice) sînt efectuate în sta-tele-oraşe 
sumeriene de dregătorul numit sukkal căruia i se adaugă şi 
adjectivul de mare cînd are atribuţii foarte întinse (sukkal-mabh, în 
akka-diană rab sukkalim). Un astfel de dregător ajuta pe rege în 
administraţie, dar se îndeletnicea şi cu probleme de politică 
externă, de pildă în ceea ce priveşte încheierea tratatelor şi a 
trasării hotarelor. 

Cît de mare putea să fie autoritatea unui astfel de demnitar ne- 
o arată exemplul lui Arad-Nannar, sukkal-mah al regelui Gimil-Sin 
din Ur care era în acelaşi timp isakku în Lagaş şi în mai multe alte 
oraşe foarte îndepărtate, era preot al zeului Enki ( = Ea) şi în fine 
şakkanak a altor şapte oraşe. în calitate de conducător al 
finanţelor era dregătorul numit mu-banda, care organiza lucrările 
publice, administra vistieria regelui şi era în acelaşi timp 
consilierul său juridic, cum am spune astăzi. Prin mîinile sale 
treceau toate veniturile statului-oraş: argint, cereale, vin şi lemne, 
şi tot el îi plătea pe slujitori. I se mai atribuiau multe alte 
îndatoriri. Alături de dregători civili, regele avea şi o gardă care îl 
păzea şi oprea intrarea în palat. Relaţiile palatului cu cei dinafară 
erau orînduite de către intendent nimgir. Regele are crainici sau 
olăcari lu-gia care ajung în oraşe îndepărtate cu poruncile regale, 
iar expedițiile comerciale sînt conduse de un negustor sumerian: 
damkar care este adesea un slujbaş şi are o calitate oficială: 
încheie tranzacţii pentru rege, pentru isakku sau pentru haremul 
regal. Dregătorul care conducea un oraş sau o regiune se numea 
în sumeriană nubanda. Judecătorul diku făcea parte din marii 
dregători. 

Spre deosebire de Egipt, preoţii sumerieni nu erau scutiţi de 
plata unor dări importante şi aduceau la palatul regal veşminte, 
ţesături, obiecte de bronz, cereale, păsări, capre şi felurite vite. 
Ţăranii plăteau impozitele în natură, cereale, produse ale 
grădinilor lor, vite. In afară de aceste dăjdii se mai dăruiau 
regelui contribuţii voluntare. Perceptorii care încasau impozitele 
se numeau maskim, în sumeriană, dar ei erau tot atit de puţin 
îndrăgiţi precum erau perceptorii în toate timpurile. Regele 
Urukagina se laudă că a instaurat libertatea în ţară, împiedicînd 
să fie percepute dări în mod nedrept. Desigur perceptorii aveau 
arhive, e-dubba, în care se înregistrau cu minute încasările 
făcute şi datoriile fiecărui locuitor. Aceste arhive erau cîrmuite de 
un şef arhivar, pisan-dubba, care primea tăbliţele aduse la arhive 
şi le depozita în vase mari (pisan). Arhivele aveau scribi, dubsar 
care înregistrau cu exactitate încasările şi debitele locuitorilor. 


Dar nu numai preoţii nu erau scutiţi de impozite ci si ostaşii, 
care primiseră o bucată de moşie; ca să o exploateze trebuiau să 
plătească un 

impozit. Templele înseşi trebuiau să plătească impozite ca şi 
dregătorii lor. La oraşe aceste impozite se achitau în argint, mai 
cu seamă strin-gerea dărilor plătite în argint de către negustori 
era una din sarcinile perceptorilor regelui. La ţară dările se 
plăteau în natură, precum am arătat, dar puteau fi plătite şi în 
argint. Asupra cuantumului acestor biruri nu avem date prea 
sigure, dar se pare că ele reprezentau ca pretutindeni în Orient a 
zecea parte din recoltă (ca şi în Ţările Române cf. dijmă de la 
decima subînţeles pars « a zecea parte zl dar în practică 
impozitul reprezenta se pare o cincime, un sfert şi chiar o 
jumătate din recoltă. De anul nou (în luna lui Nisan BR 
primăvara) se făcea număratul oilor şi al mieilor şi în acea vreme 
stăpînii oilor veneau cu turmele lor spre a le smulge lîna în oraşul 
regelui (foarfecele de tuns oi nu apare decît în mileniul II). Dacă 
un baci întîrzia, primea pe dată o chemare a regelui să se 
prezinte grabnic cu turmele sale. Toate aceste bunuri erau 
înregistrate şi primite de scribii şi de dregătorii regelui. 

Armatele sumeriene erau foarte diferite de cele ale 
akkadienilor. în fruntea lor lupta de cele mai multe ori regele 
sumerian care purta ca semn al regalității o sabie de aramă în 
formă de seceră, iar ca armă reală avea o lance şi sulițe mai mici 
de aruncat. Carul de război cu două roţi era mai rar folosit şi era 
rezervat doar suveranului, care purta rochia din smocuri de lînă, 
iar pe cap un coif rotund de aramă sau de piele. Ostaşii de rînd 
purtau, la fel ca şi conducătorul lor, fuste din smocuri de lînă şi 
un coif de aramă, iar arma lor ofensivă era o lance, iar pentru 
apărare aveau un scut mare dreptunghiular. Ofițerii purtau în 
afară de lance o sabie. întreaga armată înainta ca o falangă 
strinsă în rînduri de cîte şase,  îndreptîndu-se contra 
vrăjmaşului. 

Desigur, progresele civilizaţiei de-a lungul istoriei se arată mai 
întîi în ştiinţa şi organizarea militară. Sumerienii, locuind un 
spaţiu neapărat de munţi sau de mări, ori obstacole naturale cum 
ar fi deserturile, se aflau într-o ţară bogată unde munca lor 
crease o mare rodnicie a pămîn-tului; de aceea ei erau supuşi 
pizmei şi lăcomiei vecinilor lor săraci venind din munţii Elamului 
sau din pustiurile Arabiei şi ale Siriei şi nu ar fi putut rezista 
atacurilor acestor popoare dacă nu ar fi avut o organizare 
militară puternică. Sumerienii au întemeiat o civilizaţie şi un 
imperiu pentru că au avut o armată mai bună şi arme mai 
eficiente decît vecinii lor. Războiul a avut o mare însemnătate în 
istoria acestui popor, după cum reiese din analele lor şi din faptul 
că au trebuit să se apere mereu de năvălirile şi cotropirile 
popoarelor din jur. 

Materialele pe care se poate întemeia o schiţă a armatelor 
sumeriene sînt, în ceea ce priveşte mileniul al IV-lea, un « drapel 
» găsit într-un mor-mînt regal la Ur, arme găsite în acelaşi loc, 
precum şi în cimitirul regal din Kiş, apoi încrustaţiile din Kiş. 
Pentru prima parte a mileniului al III-lea posedăm Stela Vulturilor 
a regelui Eannatum şi stela regelui Naram-Sin, iar pentru 
vremurile mai tîrzii dispunem de unele capitole din Codul 

lui Hammurahi care reproduc măsuri legislative sumeriene mult 
mai vechi. « Drapelul » găsit la Ur este un panou de mozaic 
alcătuit din scoici şi din lapis-lazuli avînd trei registre; el datează 
aproximativ din anii 3000 î.e.n. Pe una din părţi este înfăţişată o 
scenă de război şi pe registrul inferior apar care de război trase 
fiecare de patru măgari (calul nu apare în văile Tigrului şi 
Eufratului înainte de mileniul al II-lea î.e.n.) Carele sînt solide, 
joase, făcute cu patru roţi solide avînd în jur bandaje de piele 
care fixează roţile. Carul propriu-zis este destul de uşor, compus 
dintr-un cadru de lemn acoperit cu panouri de piele. Partea 
dinainte a carului era ridicată şi prin ea trecea o despicătură pe 
unde se aşezau hăţurile. Măgarii nu aveau zăbale, ci pe giturile 
lor se vedea un fel de colier larg. Pe acest car de război erau 
aşezaţi un luptător şi vizitiul carului, iar armele, sulițe de lansat 
împotriva dușmanului, erau aşezate pe un fel de tolbă fixată pe 
peretele dinăuntru al carului. Au fost găsite mai multe astfel de 
sulițe de aruncat care puteau fi lansate cu un fel de praştie, dar şi 
sulițe care puteau sluji la lupta corp la corp. Al doilea registru al 
stindardului sumerian figura pedestrimea care mergea în rînduri 
strînse. Ostaşii au pe cap coifuri conice cu lanţuri sub bărbie şi 
poartă fuste poate făcute din bucăţi de piele ataşate de briu; în 
spate au nişte mantale făcute dintr-un material gros, poate piei 
de animale. Mantaua era legată la git cu o agrafă, iar în faţă era 
desfăcută. Ostaşul pedestrimei purta un fel de ţeapă cu miner 
scurt. înaintea frontului pedestrimei se zăresc luptători care sînt 
prinşi în luptă corp la corp cu duşmanul; ei sînt înarmaţi cu 
topoare, pumnale şi cu o lance scurtă, alături de o sabie mică. în 
registrul superior se vede regele înarmat cu lance şi o toporişca 
stînd înaintea carului său de război spre a-i lua în primire pe 
prizonieri. Regele poartă o cască similară aceleia a soldaţilor săi. 

Mormintele regale de la Ur au procurat numeroase exemplare 
de arme sumeriene din mileniul al IV-lea, mai cu seamă virfuri de 
lance de aramă avînd secţiunea pătrată, cu o lungime de 0,75 cm. 
Arma aceasta nu se găseşte pe stindardul sumerian descris mai 
sus, tot aşa cum nu aflăm nici arcaşi. Dar nu găsim arcaşi nici pe 
Stela Vulturilor, de unde s-a conchis că în primele dinastii 
sumeriene nu se folosea arcul. în morminte regale s-au aflat însă 
şi vîrfuri de săgeți, ba chiar şi arcuri. Unele din aceste vîrfuri de 
săgeți erau din silex. Trebuie să admitem deci existenţa arcaşilor 
în mileniul IV în oştirile sumeriene. 

O altă armă folosită de sumerieni şi regăsită în morminte era 
buzduganul, ghioaga avînd un cap piriform, considerat simbol al 
puterii. în cimitirul sumerian din Ur, explorat de C. Leonard 
Wooley s-a găsit un buzdugan de aramă cu virfuri scurte şi 
apropiate. O altă armă găsită aici este o lamă de sabie subţire, 
necurbată, făcută din aramă şi fixată într-un mîner de lemn. Tot 
în mormintele acestea s-au găsit scuturi mari, dreptunghiulare, 
ornate cu plăci de metal şi cu basoreliefuri pe ele. 

în vremea regelui Fannatum armamentul şi oştirea 
suferiseră unele schimbări. Pe Stela Vulturilor nu este 
figurată nici un fel de oştire urcată în care de război, doar 
regele este reprezentat într-un car şi acesta este de tipul 
binecunoscut, cu două roţi. în alt registru al Stelei Vulturilor 
regele apare luptind pe jos în fruntea ostaşilor săi. Carul 
pare să fi fost folosit doar ca mijloc de transport şi nu pe 
cîmpul de luptă. Oştirea este în marş, purtînd oblic lăncile, 
iar rîndurile ei se compun din şase ostaşi mergînd strîns 
uniţi unul lîngă altul, avind drept arme sulițe grele şi securi; 
cei din primul rînd au cu ei mari scuturi dreptunghiulare. 
Costumul este aceeaşi fustă din smocuri de lină (kaunakes), 
pieptul gol, fără mantaua de pe umeri care îi proteja. Regele 
are o fustă cu volane şi o eşarfă care este petrecută peste 
umărul stîng şi sub braţul drept. Pe cap poartă o cască cu 
coamă şi urechi modelate în relief. 

Nu există la sumerieni o armată regulată, plătită, căci orice 
cetăţean dintr-un stat-oraş putea fi chemat la serviciul militar. 
Regele conducea personal în luptă poporul său şi mergea în 
fruntea oştirilor, dar se pare că a existat şi la sumerieni, ca la 
akkadieni mai tîrziu, un grup de armată permanentă printre 
aceşti ostaşi care erau chemaţi la arme numai în caz de război. 
Este foarte probabil că regele sumerian avea un corp de gardă, 
căci mai tîrziu la akkadieni Sargon I are 5400 ostaşi permanenţi. 
Existau dregători însărcinaţi cu recrutarea ostaşilor, care 
deveneau ofiţeri pe cîmpul de luptă. 

Desigur era nevoie de mult antrenament şi de disciplină pentru 
a instrui unităţile militare care erau formate în regimente după 
cartierele oraşelor, fără îndoială. Forţele militare ale statelor- 
oraşe sumeriene erau bine organizate şi dădeau bătălii 
sîngeroase. Astfel regele Eannatum afirmă că a ucis 3800 de 
duşmani în lupta împotriva oraşului Umma şi relatează că a 
îngropat douăzeci de grămezi din ostaşii săi. Un rege akkadian, 
Rimuş, se laudă că într-o bătălie împotriva oraşelor sumeriene Ur 
şi Umma a ucis 8400 de inamici şi a prins 5460 dintre ei, iar în 
războiul împotriva statului-oraş Kazallu afirmă că a ucis 12 650 
vrăjmaşi şi a adus ca prinşi de război 5864 inşi. De obicei victoria 
chiar la sumerieni, nu numai la akkadieni mai tîrziu, era urmată 
de masacrarea prizonierilor care erau jertfiți zeilor, fiind vorba 
deci de sacrificii umane. Acelaşi rit al uciderii tuturor prinşilor de 
război, dar cu nimicirea şi a vitelor şi a tuturor bunurilor 
aparţinîind dușmanului, dimpreună cu femeile şi copiii, se 
întîlneşte şi la semiţi. Este vorba de ritul cherem, cunoscut şi din 
Vechiul Testament (Deuteronom Il, 34; I Regi XV, 7—9 după 
Septuagintă) în care se ucide odată cu bărbaţii şi femeile şi vitele 
şi copiii unui oraş cucerit. Caracterul necruţător al acestor 
războaie între statele-oraşe a fost poate cauza esenţială a 
decadenţei puterii sumeriene şi a dispariţiei ei finale. Totodată 
războaiele fără curmare între statele-oraşe au dus la o profundă 
schimbare în structura socială. In timpul celei de a treia dinastii 
din Ur (şi aşa cum se vede şi din Codul lui Hammurabi care 
exprimă o stare de 

lucruri mult mai veche decît vremea stăpînirii sumeriene), 
armata folosită este alta decît gloata care era chemată în caz de 
război să se înroleze în oştire. Existau trupe permanente care 
deveniseră astfel cetăţenii cei mai importanţi ai statului-oraş; ei 
primeau întinderi de pămînt sau grădini pe care trebuiau să le 
cultive neapărat. 

Aceste pămînturi erau inalienabile şi ereditare, iar fiul era 
obligat să împlinească aceeaşi datorie militară ca tatăl său. O 
treime din recoltă era atribuită ţăranului care îngrijise de ogor, îl 
arase, îl semănase şi îl secerase în vremea în care se afla la oaste 
cel ce primise un astfel de domeniu de la rege. Era deci vorba de 
o dijmă ce se plătea ostaşului absent de la pămîntul ce-l avea de 
la rege. Dacă ostaşul sumerian sau akkadian cădea prizonier, el 
trebuia să plătească suma de răscumpărare (dacă nu era ucis cu 
toţi prinşii de război) din propria sa avere, iar dacă nu avea bani, 
templul local sau regele plăteau pentru el. Desigur, cu vremea 
moravurile s-au mai îmblinzit şi în mileniul al II-lea era 
preferabil să obţii o sumă de răscumpărare pe un prins de război 
decît să-l ucizi aducîndu-l jertfă unui zeu. Luptătorii care 
primeau un bun ereditar de la rege, în vremea celei de-a treia 
dinastii din Ur, erau la dispoziţia regelui, şi dacă erau chemaţi la 
oaste trebuiau să vină numaideciît. Se pedepsea cu moartea 
refuzul de a veni la război, deşi uneori se putea obţine o scutire 
dacă se plătea un impozit, Uhu. 

Chemarea  gloatei la război însemna chemarea tuturor 
locuitorilor unui stat-oraş sumerian, care nu erau soldaţi de 
profesie. Dar sclavii erau scutiţi de orice obligaţie militară. în 
vremea celei de a treia dinastii din Ur nu exista un corp de 
armată cu care de război, nici cavalerie propriu-zisă. însă în 
timpul regelui Şulgi existau arcaşi numeroşi şi poate arcaşii nu 
erau soldaţi de profesie, aceştia făcînd parte din pedestrime, care 
ataca în formaţii de falangă în rînduri de cîte şase, cum am mai 
spus, unde era nevoie de o strictă disciplină şi de un antrenament 
centinuu. 

Este probabil că folosirea mercenarilor a fost impusă — şi în 
statele-oraşe sumeriene ca şi în Egiptul antic — de frecventele 
răscoale ale locuitorilor băştinaşi, care se ridicau împotriva 
exploatării în cadrul orînduirii tributale pe care o exercita regele 
prin dregătorii săi. Ca mercenari au fost desigur folosiţi semiţii 
akkadieni sau amoreeni (canaaneeni de răsărit) care, ca şi în 
Egipt, au ajuns pe încetul să deţină puterea în statele-oraşe 
sumeriene. Mai cu seamă mercenarii semiţi au fost folosiţi într-o 
vreme cînd akkadienii începuseră să se amestece cu sumerienii. 
Este cu putinţă ca renaşterea sumeriană din timpul regelui 
Urnammu şi a succesorilor săi să fie datorată tocmai utilizării 
mercenarilor semiţi. Armatele celei de a treia dinastii din Ur erau 
superioare celor din mileniul al IV-lea, dar statele-oraşe 
sumeriene erau mai slabe din cauza folosirii mercenarilor, a căror 
influenţă şi putere puneau în primejdie stabilitatea statală. 

Justiţia şi acordarea ei în cele mai bune condiţii a fost o 
preocupare constantă a tuturor suveranilor. De fapt, pe lîngă 
unele trăsături detesta- 

bile de caracter reprobabil, popoarele din Valea celor două fluvii, 
Tigrul şi Eufratul au avut o trăsătură aparte a structurii lor 
culturale — care le deosebea de multe alte popoare din 
antichitate — cinstirea şi respectul faţă de Drept. Orice vînzare, 
cumpărare, închiriere, înfiere, căsătorie chiar era considerată mai 
întîi din punct de vedere legal, şi se încheiau acte scrise pentru 
orice fel de asemenea tranzacţii. Nicăieri în Orientul antic, 
jurisprudenţa nu a fost mai devreme studiată şi o foarte mare 
parte din tăbliţele de argilă găsite se referă la asemenea acte 
juridice. 

Desigur, ca multe alte popoare din antichitate, sumerienii şi 
akka-dienii mai tîrziu au căutat originea dreptului la zei, şi în 
special la zeul soarelui Utu sau Bahar la sumerieni. Zeul soare 
limpezeşte cu lumina sa tot ceea ce este întunecat, el este 
«judecătorul ce priveşte cu un ochi binevoitor pe cel slab ». 
Printre zeițe, Kadi este aceea care orînduieşte dreptatea în oraşe, 
dar şi Inanna (Iştar la akkadieni) este cea care «îndreaptă 
dreptatea pentru oameni în ce este drept şi ce este nedrept». 
înlocuitorul de pe pămînt al acestor zeități este judecătorul care 
după faptele sale primeşte «laudă sau certare de la zeii săi». 

Posedăm tăblițe de argilă cu conţinut juridic din oraşul 
Surappak, dar şi din vremea dinastiei lui Urnina, tăblițe care 
dovedesc că încă de pe atunci transportul şi comerţul erau 
reglementate îndeaproape. Primul legislator pe care istoria pare 
să-l cunoască este Urukagina, care se lăuda că a eliberat poporul 
de oprimarea scribilor şi a preoţimii prin o. serie de măsuri 
legislative, ce nu au avut o durată prea lungă, fiind abolite repede 
de potrivnicul şi urmaşul său, Lugalziggesi. 

Pe vremea regelui Gudea judecăţile se făceau într-o parte a 
templului numită gir-nun, de către judecători-preoţi. Şi acest rege 
se lăuda că administraţia sa înţeleaptă a făcut ca procesele să fie 
aproape imposibil de intentat. în decursul secolelor mulţi suverani 
sumerieni s-au fălit cu dreptatea pe care ar fi instaurat-o legiuirile 
lor. Aşa a fost regele Urengur din statul oraş Ur, sau Lipit-lştar 
din Larsa care ar fi « stabilit dreptatea în Sumer şi Akkad », ori 
regele Sinidinnam din Larsa care scria despre sine că « păstorul 
dreptăţii a bucurat inima zeului soarelui şi a lui Du-muzi ». Regele 
Singaşid din Uruk a fost se pare cel dintii care a fixat preţuri 
maximale pentru cele mai importante articole: grîne, lînă, cupru 
şi untdelemn. 

O viziune mai exactă asupra raporturilor juridice şi a 
modalităţilor în care se administra justiţia în vremea celei de-a 
treia dinastii din Ur ne este dată de o serie de documente juridice 
şi de resturile unui cod de legi sumerian care aparţine, de 
asemenea, aceleiaşi epoci. în ceea ce priveşte modul cum se 
desfăşura judecarea diferitelor cauze, citim despre prezenţa 
vameşilor, perceptorilor la aceste procese, perceptori numiţi în 
sumeriană maşkim. Trebuia să se indice în scris un număr de 
martori (lu-inimusa). în cazurile în care perceptorii singuri nu 
erau competenţi, li se adăugau judecători (dikud), de la doi Ia 
patru. Se depunea jură- 

mînt pe zeu sau pe rege. Procesul se înfăţişa mai întîi înaintea 
perceptorilor, maskim, iar dacă aceştia nu reuşeau să împace 
părţile, procesul era adus înaintea judecătorilor. Cauzele care 
erau judecate se refereau la cumpărări de sclavi sau de mărfuri, 
la împrumuturi, schimburi, închirieri dar şi căsătorii ori 
divorţuri. 

Acelaşi cod de legi sumerian pe care l-am amintit mai sus — şi 
din care ni s-au păstrat nouă paragrafe — dă îndrumări asupra 
pedepselor de aplicat în cazul provocării unui avort. Legislatorul 
distinge eventualitatea că avortul a fost provocat de o lovitură 
dată din întîmplare sau de o lovitură voită şi intenţionată. în 
Codul lui Hammurabi, capitolul 209, se pedepseşte un om dacă 
femeia lovită a murit în urma avortului. In codul sumerian citim 
însă: «Dacă cineva loveşte din întîmplare pe fiica unui om şi o 
face să avorteze, el va trebui să plătească 10 sekeli de argint. 
Cînd cineva loveşte intenţionat pe fiica unui om şi o face să 
avorteze, va trebui să plătească 1/2 mină de argint ». într-un alt 
capitol legislatorul sumerian stabileşte despăgubirile de plătit 
dacă o corabie s-a scufundat. 

In capitolul 4 se stabilesc pedepsele ce se dau unui fiu adoptat 
care nu mai vrea să asculte de părinţii lui adoptivi: el va pierde 
toată averea sa şi calitatea de fiu. Capitolele 6 şi 7 ale aceluiaşi 
cod de legi se referă la răpirea femeilor, care probabil se mai 
practica în mileniul III. « Cînd un om răpeşte pe fiica unui om 
impotriva voinţei lui şi a mamei ei, dar cu voia ei (a fiicei) atunci 
tatăl şi mama ei o vor da în căsătorie. » Dimpotrivă, acela care 
răpeşte o fată împotriva voinţei ei şi a părinţilor ei, «va fi 
pedepsit cu moartea». 

Codul de legi sumerian al regelui Lipit- Iştar, de care am 
amintit anterior, se compune dintr-un prolog, un epilog şi un 
mare număr de legi din care 37 sînt în întregime sau parţial 
conservate. Acest cod sumerian de legi a fost publicat de Francisc 
Stelle (apud S.N. Kramer, Istoria începe la Sumer trad. rom. Buc. 
1962 p. 111). Un alt cod de legi sumerian este acela al regelui 
Urnammu (circa 2050 î.e.n.) şi el a fost descifrat şi publicat de 
S.N. Kramer (Ibidem p. 112—115). Codul începe cu un prolog 
istoric, unde se spune cum acest rege — care a întemeiat cea de-a 
III-a dinastie din Ur — a intrat în conflict cu statul-oraş Lagaş, 1-a 
ucis pe regele lui, Hamhani şi a cucerit şi acest oraş. Apoi a venit 
vremea să se ocupe de reforme sociale şi morale. A destituit pe 
perceptorii jefuitori care răpeau boii, oile şi asinii locuitorilor 
oraşului. A instituit un sistem de măsuri şi greutăţi invariabil. A 
vegheat ca « orfanul să nu cadă pradă bogatului, văduva să nu fie 
apăsată de cel puternic, omul cu un siclu avere să nu ajungă 
pradă celui ce are o avere de o mină ». Trebuie să amintim că 
astfel de aserţiuni erau foarte des făcute de regii sumerieni, fără 
ca să corespundă întotdeauna adevărului, şi dovada o constituie 
multele răscoale ale locuitorilor oprimaţi. în acest cod de legi, 
după cum arată S.N. Kramer, legea talionului « ochi pentru ochi şi 
dinte pentru dinte » nu era aplicată. Căci se dau în trei paragrafe 
pedepsele ce trebuie aplicate 

în cazul unei răniri grave, şi dacă un om va tăia piciorul 
altuia va trebui să plătească zece sicii de argint. Sau dacă 
un om a fărîmat cu o armă oasele unui om (probabil de la 
mînă) va trebui să plătească 1 mină de argint. Dacă un om 
va tăia nasul altuia cu o unealtă de tăiat va trebui să 
lătească două treimi de mină de argint. Desigur în Codul 
ui Hammu-rabi se aplică în asemenea cazuri legea 
talionului, de care am pomenit mai sus, dar trebuie să 
observăm că, în istoria evoluţiei spirituale şi sociale a 
omului, legea talionului « dinte pentru dinte » a constituit 
un progres. Pentru că anterior, aşa cum citim în Geneză, IV, 
23 « Şi-a zis Lamech către femeile sale: pa e e AM ucis un om 
pentru rana mea şi un tînăr pentru vinătaia mea" », adică 
pedeapsa era cu mult mai mare decît delictul efectuat, iar 
legea talionului a restabilit o egalitate între delict (rană, 
vînătaie) şi pedeapsă. 

Este sigur că legea şi justiţia erau noţiuni foarte importante 
pentru sumerieni. La sumerieni elevul din ultimul an de şcoală 
dedica o mare parte a timpului său studiului legilor, antrenîndu-se 
în mod regulat în folosirea unei terminologii extrem de 
specializate ca şi în transcrierea codurilor de legi şi a sentinţelor 
care intraseră în jurisprudenţă. Textul complet al unei astfel de 
sentinţe a fost publicat în 1950. El este atît de remarcabil şi cazul 
de care se ocupă atît de interesant, încît merită să ne oprim 
asupra lui. Aproape am fi tentaţi să vorbim aici, în termeni de 
roman poliţist, de « cazul femeii care n-a vorbit ». 

Aşadar, se comisese un omor în ţara Sumerului, într-o zi din 
preajma anului 1850 î.e.n. Trei bărbaţi — un bărbier, un grădinar 
şi un alt individ a cărui profesiune nu ne este cunoscută — au 
omorît un demnitar al Templului numit Lu-Inanne. Ucigaşii, dintr- 
o cauză ce nu ni se arată, au informat pe soţia victimei, pe nume 
Nindada, că bărbatul ei a fost omorît. Fapt destul de ciudat — ea 
a păstrat secretul şi nu a înştiinţat autorităţile. Justiţia avea însă 
braţul lung chiar pe vremea aceea, cel puţin într-o ţară cu o 
civilizaţie înaintată ca Sumerul. Crima a fost denunţată regelui 
Ur-Ninurta în capitala sa de la Isin, şi acesta a trimis cazul în faţa 
adunării cetăţenilor ce îndeplineau funcţia de tribunal la Nippur. 

Nouă bărbaţi s-au ridicat în această adunare pentru a cere 
condamnarea acuzaților. Ei susțineau că după părerea lor trebuie 
executaţi nu numai cei trei ucigaşi, ci şi femeia. Fără îndoială că 
ei considerau că, păstrînd tăcere asupra crimei, aceasta putea fi 
considerată complice după săvîrşirea crimei. 

Doi bărbaţi din adunare au luat însă apărarea femeii, arătînd 
că ea nu luase parte la omor şi că, în consecinţă, nu trebuie să fie 
pedepsită. 

Membrii tribunalului s-au alăturat părerii apărării. Ei au 
declarat că femeia avea motivele ei să tacă, deoarece se pare că 
bărbatul ei nu făcuse faţă îndatoririlor sale de a o întreţine. Ei 
traseră concluzia printr-un 

verdict care arăta că «pedepsirea celor care au ucis în mod 
efectiv e suficientă si numai cei trei bărbaţi au fost condamnaţi » 
(la moarte). (S. N. Kramer, Op. cit. p. 116-117). 

Astfel cauzele criminale erau judecate la Nippur în secolul al 
XIX-lea î.e.n. de un fel de curte cu juri, în care juraţii erau 
membrii Adunării Poporului. Sentința publicată de S. N. Kramer 
redă numele acelor membri ai Adunării Poporului care au vorbit 
cerînd condamnarea şi a femeii, pe lîngă cea a celor trei ucigaşi, 
dar sentinţa precizează numele celor ce au vorbit în apărarea 
femeii. Adică sentinţele acestei curţi din Nippur erau întocmite 
cu cea mai mare minuţie, similare întrucîtva sentinţelor ce se 
pronunţă în zilele noastre. 


SCRIBII 


Scrierea a fost creată în Mesopotamia în perioada Warka IV b, 
adică pe la jumătatea mileniului al IV-lea î.e.n. şi din această 
perioadă au fost găsite documentele cele mai vechi de scriere 
mesopotamiană. Warka este o aşezare în apropiere de ruinele 
marelui stat-oraş Uruk şi în cadrul perioadei Warka, Warka 1 este 
cea mai recentă, iar Warka IV b cea mai veche, căci numerotaţia 
se face de la sol mergînd în adîncime. Perioada Warka III şi Warka 
II corespund perioadei Djemdet-Nasr, iar după aceste perioade 
urmează epoca dinastică arhaică sumeriană. Din tot cursul 
acestor perioade s-au găsit tăblițe de argilă cu scriere pre- 
cuneiformă ideografică. 

Pentru perioada cea mai veche a scrierii mesopotamiene din 
epoca Warka IV b s-au găsit un mare număr, forma acestor semne 
este constantă şi nu variază prea mult, ceea ce este o dovadă 
deplină că încă din această vreme existau, dacă nu şcoli de scribi, 
cel puţin scribi care învățau la un maestru şi urmau o anumită 
convenţie în arta scrisului lor. Pe de altă parte, dat fiind marele 
număr de semne, scrierea din perioada Warka IV b este 
ideografică, adică fiecare grafemă reprezintă doar un obiect sau 
fiinţă fără valoare fonetică, şi nu sîntem în faţa unor fonograme. 
Această complexitate a scrierii proto-sumeriene —B cum a fost 
denumită scrierea din perioada Warka IV — ne sileşte să admitem 
de asemenea că existau de pe atunci şcoli de scribi, mai cu seamă 
că scribii erau necesari vastei administrații a templelor şi a 
statelor-oraşe sumeriene. Este foarte posibil ca primele şcoli de 
scribi să fi existat în temple sau să fi fost anexe ale lor, iar primii 
scribi să fi fost preoţi ai acestor temple care aveau o gospodărie 
foarte vastă ce trebuia contabilizată şi înregistrată. Un argument 
care pledează pentru existenţa unui studiu sistematic al 
profesiunii de scrib, poate într-o şcoală specială din acea epocă 
îndepărtată încă — 3200 î.e.n. — este faptul că în tăbliţele găsite 
în straturile Warka IV s-au aflat însemnări administrative, iar alte 
tăblițe cuprind şiruri de cuvinte a căror scriere trebuia învățată pe 
dinafară. Nu au existat pro- 

grese rapide în decursul celei de-a doua jumătăţi a mileniului IV 
în domeniul scrisului, dar în mileniul III scrierea a devenit mult 
mai simplă şi se foloseau un număr mult mai mic de semne; 
scrierea proto-sumeriană, care era la început pictografică, devine 
scriere cuneiformă — unde grafema trasată de scrib nu mai are 
nici o similitudine cu obiectul pe care vrea să-l semnifice. 
Imaginea unei grafeme cuneiforme pierde orice raport cu 
realitatea pe care vrea să o înfăţişeze. Toate aceste date ne 
îndrituiesc să eonchidem că pe la jumătatea mileniului al III-lea 
existau şcoli de scribi în care se preda scrierea, deşi astfel de 
şcoli, poate pe lîngă temple, au existat desigur cu mult înainte. 
De fapt în 1902—1903 s-a descoperit în ruinele vechiului oraş 
Şuruppak, oraşul lui Utnapiştim (Noe) un mare număr de «texte 
şcolare » ce datau din anul 2500 î.e.n. într-adevăr, sistemul şcolar 
sumerian s-a dezvoltat mai cu seamă din această epocă înainte. 

Scribii sumerieni, ca şi cei akkadieni, proveneau din familii 
bogate, poate fiindcă învățămîntul era scump. Ştim cu certitudine 
căror pături sociale le aparţineau scribii sumerieni, căci în 1946 
asirologul german Nicolaus Schneider a putut să definească în 
mod exact apartenenţa socială a scribilor. Pe miile de tăblițe 
administrative, publicate pînă astăzi şi datînd din anii 2000 î.e.n., 
se găsesc menţionaţi în calitate de scribi aproximativ 500 de 
indivizi care spre a-şi defini mai bine persoana scriau după 
numele lor pe acela al tatălui şi menţionau şi profesiunea 
părintelui lor. Confruntînd aceste tăblițe, Nikolaus Schneider a 
putut face constatarea că aceştia, care ipso facto urmaseră o 
şcoală de scribi, aveau părinţi care fuseseră guvernatori, 
căpetenii de oraşe, ambasadori, administratori de temple, ofiţeri, 
căpitani de vase, înalţi funcţionari fiscali, preoţi de felurite 
ranguri, intendenţi, supraveghetori, meşteri, scribi, arhivari şi 
contabili. Cu alte cuvinte părinţii scribilor făceau parte din pătura 
cea mai înstărită a oraşelor. Nici o singură femeie nu se afla 
printre ei. (ef. S. N. Kramer, Istoria începe la Sumer trad. rom. 
Bucureşti, 1962, p. 67—68). Totuşi, mai tîrziu, în Babilon au 
existat şi scribi femei. 

Este probabil că în Sumer existau şi şcoli de preoţi, în special 
de preoţi prezicători, aşa cum ştim că existau la iudei şcolile de 
prooroci care profetizau viitorul, şi unde pe lîngă profet existau 
«fii ai proorocildr », adică ucenici, elevi de-ai lor care făceau 
prezicerile lor probabil în stare de extaz (cf. cu privire la aceşti 
elevi ai profeților la iudei: IV Regi, II, 3, 5, 7, 15; IV, 1,38). 

Şcolile de scribi au fost la început, după cum am arătat, o 
anexă a templelor, dar cu timpul devin instituţii mirene cu 
program tot mai laic. Şcoala ajunge focarul din care se 
dezvoltă cultura sumeriană, căci printre scribii din şcoli se 
găseau unii care posedau cele mai multe cunoştinţe 
teologice, dar şi literare, apoi gramaticale, matematice, in 
fine botanice şi zoologice; Absolvenţii şcolilor ajungeau 
scribi ai administraţiei templelor, apoi ai palatelor regale 
sau intrau în slujba marilor proprietari de pămînt 

agricol. Totuşi, unii rămîneau în şcolile de scribi ca să-i 
instruiască şi pe urmaşi în tainele scrierii. Dar nu exista 
învăţămînt gratuit şi fiecare elev trebuia să plătească pentru 
instruirea sa. 

Şcoala de scribi, numită casa tăblițelor e-dubba, era 
condusă de ummia « specialistul », « profesorul » căruia i se 
spunea « părinte al şcolii ». Elevii scribi erau numiţi «fii ai 
şcolii ». Există apoi un profesor asistent, « fratele mai mare 
», apoi un profesor de desen şi un profesor de limbă 
sumeriană. De asemenea, supraveghetori şi un «responsabil 
cu biciul», eare avea misiunea să sancţioneze pe elevii leneşi 
sau pe cei neastîimpăraţi. 

Printre numeroasele tăblițe găsite la Nippur s-au aflat şi 
următoarele fragmente din care s-a reconstituit textul de mai jos, 
care redă plastic modul de învăţămînt din şcolile sumeriene: 


Școlarule unde te duceai în zilele de odinioară ? 

Mă duceam la scoală 

Ce făceai la scoală? 

Socoteam pe tăblița mea si îmi făceam lecţiile. 

îmi pregăteam tăblița, o scriam şi apoi o terminam. 

Mi se pregăteau după aceea tăblițe nescrise. 

După prînz mi se pregăteau tăblițe care să slujească drept model 
La terminarea şcolii mergeam acasă 

Intram în casă şi pe tatăl meu il găseam şezind, 

Citeam tema tatălui meu 

Iar el controla adunarea pe tăblița mea şi o găsea bună. 
După aceea stăteam înaintea tatălui ca să-l slujesc 

Mi-e sete ! Dă-mi bere ! zicea el 

Mi-e foame ! Dă-mi să mănînc ! 

Spală-mi picioarele !  înalță-mi patul, vreau să dorm. 
Trezeşte-mă miine de dimineaţă ! 

Nu trebuie să fiu în întîrziere, altfel dascălul mă va bale cu 
ciomagul 

M-am sculat dis-de-dimineaţă 

Și m-am dus la mama mea 

l-am spus: « Dă-mi să mănînc, trebuie să mă duc la şcoală. f> 
în casa tăblițelor ajutorul de profesor îmi zicea: 

<i De ce vii cu întirziere ?» Mă cuprindea frica şi inima-mi bătea 
cu putere. 

Mă duceam înaintea profesorului, îi făceam o închinăciune 
Tatăl meu de şcoală citea tăblița mea 

Și spunea: Sirul textului este întrerupt şi mă bătea cu 
ciomagul 

Cînd profesorul mă întreba despre regulile şcolii 

El îmi spunea:« Te-ai uitat în jurul tău pe stradă şi nu te-ai periat* 
şi mă bătea. 

în sfirsit tatăl meu de şcoală îmi dădea tăblița mea. 
Supraveghetorul curții îmi spunea: « De ce vorbeşti fără 


îngăduința mea ?» şi 
mă bătea. 

Supraveghetorul curţii îmi spunea: a De ce nu ridici cupa ? » si 
mă bătea Cel răspunzător de purtarea elevilor îmi zicea: «De ce- 
ai ieşit fără permisiunea 

mea ? » şi mă bătea cu 
ciomagul. Portarul şcolii spunea: « De ce stai în picioare fără 
permisiunea mea » şi 

mă bătea şi el cu bastonul 
Biciuitorul îmi zicea: « De ce ai luat. . . fără permisiunea mea?* şi 
mă 

bătea şi el cu bățul, 
învățătorul de sumeriană îmi spunea: « Tu vorbeşti (greşit) şi mă 
pătea 
cu 

bastonul învățătorul îmi spunea: « Mina ta nu este dibace » şi mă 
pătea şi el cu ciomagul. 


Vedem dar în acest text sumerian care erau membrii 
personalului didactic al unei case a tăbliţelor (şcoala de scribi) 
sumeriană şi mai ales care erau metodele pedagogice ale 
acestora, metode care par a nu fi fost decît reprimarea cu bătaia 
spre a-i sili pe elevi să-şi însuşească pe deplin cunoştinţele 
necesare unui scrib, dar şi disciplina şcolii. 

Cît priveşte programele şcolilor de scribi, avem la dispoziţie 
nu surse indirecte care să ne descrie aceste programe, ci chiar 
lucrările scrise ale învăţăceilor de la primele începuturi ale 
începătorilor pînă la lucrările scrise avansate, care cu greu se pot 
distinge de cele ale unui ummia, magistru în scriere sumeriană. 
După cercetarea acestor lucrări scrise s-a putut trage concluzia 
că învățămîntul în şcolile de scribi cuprindea două diviziuni 
esenţiale: prima treaptă şcolară dădea un învăţămînt mai mult 
ştiinţific şi mnemotehnic, iar a doua mai mult literar şi creator. în 
prima treaptă de învăţămînt, care ar cuprinde ceea ce numim azi 
clasele primare şi primele de liceu, se căuta să se înveţe elevii să 
scrie şi să folosească în mod corect limba sumeriană. Adăugăm că 
scrisul era foarte complicat şi limba sumeriană era şi ea foarte 
dificilă, cu atît mai mult cu cît chiar în statele sumeriene o mare 
parte a populaţiei era de limbă akkadiană, deci semită. S. N. 
Kramer scrie referitor la sistemele de învăţămînt sumeriene : « 
Pentru a face faţă acestei necesităţi pedagogice (de a scrie şi a 
vorbi bine sumeriană, N.n) profesorii sumerieni au creat un 
sistem de învăţămînt care consta în special în stabilirea unor 
repertorii: adică ei clasau cuvintele limbii lor în grupe de 
vocabule şi de expresii legate unele de altele prin înţelesul lor, 
după aceea ele erau învăţate pe dinafară, copiate şi răscopiate de 
către elevi pînă ce aceştia erau în stare să le repro. ducă cu 
uşurinţă. în mileniul al treilea î.e.n. aceste « manuale şcolare » au 
devenit din secol în secol mai dense şi cu timpul au constituit 
manuale mai mult sau mai puţin stereotipe folosite în toate şcolile 
din” Sumer. în unele dintre ele se găsesc liste lungi de nume de 
copaci şi de”trestii de animale de tot soiul, inclusiv insecte şi 
păsări, de ţări, oraşe şilsate, de pietre şi minerale. Aceste 
compilaţii dezvăluie remarcabile cunoştinţe în materie de 
botanică, zoologie, geografie şi mineralogie şi acesta este 

un fapt inedit de care abia acum încep să-şi dea seama istoricii 
ştiinţei ». (S. N. Kramer, Op. cit, p. 68—69). 

Pe de altă parte şcolile de scribi sumerieni acordau o mare 
importanţă studiului gramaticii, căci foarte multe tăblițe sînt pline 
de rînduri strînse de substantive şi de forme verbale atit de 
numeroase ale limbii sumeriene. 

In mileniul al Ill-lea au început să fie întocmite primele 
dicţionare cunoscute, în care termenului sumerian îi corespundea 
cel akkadian. Dar au fost redactate şi vocabulare sumero-akkado- 
hurrite şi sumero-elamite. 

După studiul scrierii şi al gramaticii sumeriene, viitorii scribi 
erau 
iniţiaţi într-a doua «treaptă » a şcolii, cea în care se studiau 


creaţiile 
literare şi se învățau noţiuni de poetică şi proză literară. 
învăţăceii în 


această nouă etapă copiau, învățau pe de rost, apoi imitau 
lucrările 

literare care au fost întocmite probabil în a doua jumătate a 
mileniului 

III î.e.n. Creaţiile acestea literare vecbi erau foarte numeroase şi 
unele 

aveau pînă la o mie de rînduri de scriere, cuprinzînd toate 


genurile literare 
din această epocă: mituri şi povestiri epice, imnuri către zei şi 
regi; 


lamentaţii la nimicirea unor mari oraşe cucerite de vrăjmaşi, apoi 
fabule 
şi eseuri. LI 
Trebuie remarcat că dintre numeroasele opere literare 
sumeriene cunoscute de noi, multe sînt copii scrise de elevii 
şcolilor de scribi care copiau poeme lungi sau mituri, ori imnuri 
ce au ajuns în felul acesta pînă la noi. 
Se pare că şcoala sumeriană era destul de grea şi impunea 
tinerilor elevi să memoreze o cantitate imensă desemne, de nume, 
dar şi de reguli. Este sigur că profesorii întovărăşeau lecţiile de 
foarte cuprinzătoare expuneri şi de comentarii explicative care 
lămureau multe din dificultăţile ce ni se par astăzi de nedezlegat 
ale textelor sumeriene. Dar bătaia, folosită ca adjuvant esenţial 
pentru asimilarea cunoştinţelor şcolare, pare că a avut adesea ca 
efect imediat captarea bunăvoinţei profesorului prin dăruirea de 
plocoane însemnate. Cel puţin aşa reiese din textul ce ne-a ajuns 
cu privire la « şcoala scribilor » şi aici se constată după expresia 
lui S. N. Kramer « primul exemplu de şperţuire de care se 
pomeneşte în întreaga istorie a învăţămîntului » (S. N. Kramer, 
Op. cit, p. 75). într-adevăr învăţăcelul sumerian spune tatălui său: 


«Dâ-i leafă lui şi el se va purta cu mine prieteneşte 

Ca să mă scutească de calcule şi de socoteli , 

Și în cursul anunţurilor cu privire la şcoală 

Să-i numere pe şcolari, şi să mă numere şi pe mine printre 
ei! 

Spusele şcolarului, tatăl le-a ascultat cu luare aminte, 
învățătorul a fost chemat de la şcoală numaidecit 
Jntrînd în casă a fost poftit să stea pe scaunul de cinste 
Scolarul îl serveşte plin de atenție. » 

Tatăl tînărului elev cere dascălului să-l înveţe pe tînăr toate 
tainele meşteşugului scrisului, apoi îl îmbracă cu un veşmînt nou, 
îi dă o cantitate de argint drept leafă, îi pune un inel în deget, îi 
aşază o panglică în mînă, îi umple un vas cu parfum şi un ulcior 
cu vin bun (de curmale desigur). 

Atunci: 


« învățătorul înveselit grăi către şcolar 
— Tinere de ce oare n-ai luat seama la cuvintele mele ? 
De ce ai părăsit sfaturile mele ? 
Tu poți să dobindeşti iscusinţa de scrib de la început pînă la 
sfirşit, 
Căci tu... mi-ai dăruit o leafă mare în afară de ciştigurile mele 
şi mi-ai 

arătat 
cinste ! Fie ca zeiţa Nidaba, regina, îngerul călăuzitor, să te 
îndrumeze t> 


în urma darurilor primite, dascălul,  adresîndu-se 
elevului, spune: 


« Tinere îţi urez să atingi culmea artei scribului 

îţi urez să ti-o însuşeşti din plin . 

hi urez să fii povăţuitorul fraților tăi, conducă torul e tăi 
IJ urez să atingi cel mai înalt rang printre elevi ! . 

Ţi-ai îndeplinit bine îndatoririle tale şcolare 

Iată-te un om cu multe cunoştinţe » 


(cf. Constantin Daniel şi Ion Acsan, Tăblițele de argilă. Buc. 
1981). 


Dar acest text sumerian a devenit o operă clasică, bucurîndu- 
se de o mare răspîndire printre şcolile de scribi, căci s-au 
descoperit 21 de copii ale lui, mai mult sau mai puţin bine 
păstrate. Acest fapt ne îndrituieşte să presupunem că pasajul cu 
obţinerea bunăvoinţei profesorului prin plocoane grase avea 
menirea să dea să înţeleagă tinerilor şcolari sumerieni care este 
calea cea mai bună pentru dobîndirea favorurilor şi atenţiilor 
profesorilor lor. (Nihil novi sub sole). « Nimic nou sub soare !>. 


Scribul se numea în sumeriană dupsar iar arta sa, scrisul, 
dupsarut. Scrierile se păstrau în « arhivă », e-dubba, mai exact în 
recipiente mari de lut, vase numite în sumeriană pisan. Alături de 
scribii comuni erau un mai mare peste scribi şi un scrib al 
regelui. Desigur o parte din înalții dregători erau şi scribi, de 
pildă secretarul palatului regal, aba-e-kalli sau interpreţii, 
turguman, ori administratorii provinciilor, sau primarii. 

Fără îndoială că scribii, formaţi la şcoli ce fiinţau pe lîngă 
temple, erau folosiţi mult de gospodăriile templelor. Pe de altă 
parte Sumerul era o ţară în care se încheiau numeroase 
tranzacţii comerciale — vînzări, cumpărări, închirieri etc. — care 
erau efectuate în baza unui act scris cu valoare legală. De aceea 
numărul scribilor profesionali, dar şi particulari, 

trebuie să fi fost considerabil, iar în şcoli trebuiau să înveţe 
scrisul şi cititul numeroşi negustori, proprietari de pămînturi, 
dregători, militari poate. Desigur şcolile de scribi formau 
profesionişti care cunoşteau şi scriau o limbă semitică 
(akkadiana) pe lîngă sumeriană, fiindcă găsim printre tăbliţele 
sumeriene multe liste de cuvinte în care sinonimele sumeriene şi 
semitice sînt date în paralel, adică s-a găsit ceea ce numim astăzi 
un dicţionar. Unii dintre scribii care ajunseseră la o înaltă pregă- 
tire rămîneau în temple ca scribi religioşi, şi copiau textele 
păstrate în biblioteca templului, sau scriau tabletele pentru 
serviciul religios, adică litaniile, rugile, imnurile, în fine alţii 
păstrau socotelile multe ale administraţiei templului ori redactau 
acţiunile înaintate tribunalelor ecleziastice. 

O altă parte dintre scribi au copiat vechile inscripţii de pe 
tăblițe de argilă sau de pe pietre care erau în relaţie cu trecutul 
templului şi al oraşului lor şi aşa se face că aproape tot ce ştim 
despre acest trecut al oraşelor şi templelor sumeriene se 
datorează străduinţelor acestor scribi. 

Dintre scribi unii deveneau slujbaşi ai regelui, ai statului-oraş, 
dar alţii foloseau cunoştinţele lor în domeniu particular, scriind 
acţiuni judecătoreşti ale părţilor, reclamaţii, sau acte de vînzare şi 
de cumpărare. 

Totuşi, unii din scribi, care exercitau o profesiune mai 
specializată — arhitecţi sau medici, de pildă — erau în legătură 
constantă cu templele ande se formaseră. Astfel, vedem pe 
Gudea, patesi al oraşului Lagaş către 2400 î.e.n., ţinînd în mîna sa 
o tăbliță de argilă în care este figurat planul unui templu desigur 
desenat de el. Ne-au rămas planuri numeroase ale domeniilor 
templelor, ale traseului canalelor şi ale oraşelor, toate desenate 
de scribi în slujba regilor şi a statelor-oraşe. 

Scribii au fost cei care au scris istoria statelor-oraşe 
sumeriene, a regilor şi a luptelor ce se purtau între ei. Dintre 
aceşti scribi-istorici cei dintii au fost aceia din Lagaş, oraş din 
sudul Sumerului care a jucat un mare rol politic pe la mijlocul 
mileniului al III-lea î.e.n. 

Lagaş era guvernat de o dinastie de regi întemeiată de 
Urnanşe şi s-a făcut celebru prin faptele nepotului acestuia, 
Fannatum, care a putut să unifice pentru puţin timp întreg 
Sumerul. Celebra Stelă a Vulturilor, care-i slăveşte biruinţele a 
fost ridicată de el. Scribii istorici din Lagaş ne-au redat şirul 
evenimentelor politice din vremea domniei lui Urnanşe pînă la 
acea a lui Urukagina, al optulea rege după Urnanşe, cu care se 
stinge această dinastie. Scribii istorici din Lagaş par a fi fost 
arhivari în slujba palatului regal şi a templului, avînd astfel acces 
la unele informaţii din izvoare de cea mai mare valoare, 

O relatare a unui astfel de scrib-arhivar al regelui Entemena din 
Lagaş 

istoriseşte conflictul armat ce a avut loc între acest rege şi cel al 
cetăţii 

Umma, apoi urmările pe termen lung ale acestui conflict, 
consecinţele 

ce s-au produs în întregul sud al Mesopotamiei. Conflictul nu a 

fost însă 
ezolvat în cele din urmă pe calea armelor, ci în urma unui 
arbitraj. 

Activitatea cea mai marcantă a scribilor în domeniul creaţiei 
literare, istorice şi preştiinţifice s-a desfăşurat în vremea 
decadenţei civilizaţiei sumeriene. în timpul dinastiei din Larsa, 
scribii au început să scrie opere istorice şi să descrie epoci care 
sînt rezumate în listele regale. Tot atunci ei au redactat cărţi de 
presagii în care au cercetat semnificaţia semnelor găsite în 
ficatul oilor sacrificate (hepatoscopia) sau prevestirile pe care le 
anunțau fenomenele meteorologice: tunetul, fulgerul şi norii. 
Apoi, în această epocă desfîrşit al lumii sumeriene propriu-zise, 
scribii au redactat imnurile din temple, au transcris vechile 
legende cu privire la facerea Lumii, la Potop, la faptele semi- 
zeilor şi apoi au întocmit lista completă a Panteonului sumerian. 

Este foarte straniu că marea epocă a celei de a treia Dinastii 
din Ur nu ne-a lăsat practic nici un document scris de tipul celor 
arătate mai sus. Dimpotrivă, rîvna scribilor sumerieni s-a 
deşteptat numai în epoca de decadentä Mai curios este de 
remarcat cîtă intoleranţă au arătat scribii din această epocă de 
sfîrşit a lumii sumeriene pentru toate numele de divinităţi — 
pentru toţi zeii care nu erau sumerieni. Căci popoarele de limbă 
semită din Mesopotamia — babilonieni, amoriţi, eblaiţi şi asirieni 
— au primit cei dintîi, odată cu scrierea şi cultura sumeriană, şi 
religia sumeriană. Dar religia sumeriană devine un sistem în care 
este înlăturat tot ce nu este sumerian. Nici un zeu semit nu a fost 
admis în Panteonul oficial şi nu a fost pomenit în slujbele din 
temple, chiar dacă era încă venerat în popor. Riturile şi legendele 
privitoare la zei au fost fixate de scribii sumerieni din această 
epocă de sfîrşit, conform unor tradiţii pur sumeriene. Semiţii au 
tradus în limba lor acest canon strict din care tot ce era semit 
fusese exclus cu rigurozitate şi două mii de ani mai tîrziu asi- 
rienii din Ninive, care cuceriseră un mare imperiu în Asia 
anterioară, rămăseseră încă strict legaţi de tradiţiile sumeriene, 
fără să aducă aproape nici o modificare în vechile ritualuri, 
imnuri, ceremonii şi mituri. 


TRANSPORTURILE 


Energia, inteligenţa şi puterea de muncă a sumerienilor într-o 
ţară lipsită de orice fel de materii prime în afară de mlaştini, 
trestie şi argilă au creat una din cele mai grandioase civilizaţii din 
lume. Dar datorită irigaţiei, surplusul de cereale, de lină şi de 
carne, apoi situaţia culturală a  Sumeruiui, între Marea 
Mediterană şi Oceanul Indian, au făcut ca această ţară să devină 
ţinutul clasic al schimbului de mărfuri, al comerţului exterior şi 
interior. De la începuturile civilizaţiei sumeriene pînă la Imperiul 
Neo-Babilonian, comerţul a jucat un rol extrem de important în 
Sumer şi apoi în Babilon şi Asiria. Şi comerţul a fost una din 
îndeletnicirile cele mai îndrăgite de mesopotamieni, aceasta din 
cele mai vechi timpuri. De altfel, din domeniul negustoriei, 
popoarele învecinate cu Valea Tigrului şi a Eufratului au preluat o 
mulţime de termeni şi de unităţi de măsură. Cuvinte ca « negustor 
», « a cumpăra », « arvună », apoi denumiri de greutăţi au fost 
preluate de la babilonieni care la rîndul lor le împrumutaseră de 
la sumerieni. Dar cum un popor preia odată cu cuvîntul şi obiectul 
însuşi care îl semnifică, este de admis că multe din aceste 
împrumuturi lexicale dau o indicație sigură de unde au învăţat 
tehnica vînzării şi a cumpărării popoarele Orientului Antic. 
Aceasta cu atît mai mult ca cît în Egipt, care a stăpînit un timp în 
Asia anterioară, comerţul era monopol de stat si nu se făcea decît 
de către faraon. 


J 

Din mileniul al IV-lea î.e.n. apare argintul ca mijloc de plată 
pentru schimbul de mărfuri, care nu se mai face prin troc decît 
atunci cînd este vorba de bunuri în cantitate redusă. Apoi se 
stabilesc valori unitare ale mărfurilor: 1 gur este egal cu 120 kg 
grîu, cereale sau curmale şi cu arendă pentru 1 gan, adică 3600 
metri pătraţi (= 1/3 hectar) pămînt arabil, ceea ce iarăşi 
reprezintă 1 sekel, adică 8 g argint în inele sau bare; deci se 
stabileşte încă în epoca sumeriană un fel de etalon monetar. 
Argintul în bare, inele, plăcuţe, purtînd adesea o pecete care 
certifică puritatea sa, rămîne etalonul, iar cuprul este valoarea 
metalică divizionară. 

Sistemele de greutăţi ale diferitelor state-oraşe, la început 
foarte diferite şi neunitare, se unifică şi se ajunge la măsura de 
lichide regală şi la normele de stabilire a greutăţii ale templului 
lui Utu. Fiecare stat-oraş din Sumer avea piaţa lui în care se 
vindeau produsele sale caracteristice. Regii au stabilit adesea 
preţuri maximale, dar acestea erau uneori depăşite. Existau în 
aceste pieţe şi negustori ambulant, care îşi purtau marfa de la 
un stat la altul. 

Comerţul, chiar cel intern, presupunea multe călătorii şi o 
circulaţie mare a. mărfurilor şi a negustorilor. Se importau multe 
mărfuri, materii prime înainte de toate, căci acestea lipseau în 
Sumer mai cu seamă. De remarcat este că în Sumer nu existau 
tîrguri de sclavi ca mai tîrziu în Babilon şi Ninive. 

Săpăturile şi descoperirile arheologice făcute în Egipt, Siria, 
Asia Mică şi Elam dovedesc că încă din vremea perioadei 
Djemdet-Nasr, civilizaţia sumeriană şi produsele ei iradiaseră 
departe, şi în mileniul III documentele mărturisesc limpede 
multitudinea întreprinderilor comerciale sumeriene. 

Povestea sumeriană a regelui Enmerkar şi a suveranului din 
Aratta (S. N. Kramer, Istoria începe la Sumer Buc. 1962, trad. 
rom. p. 78 sq) arată comerţul şi relaţiile cu oraşe situate în munţi 
în nordul Sumerului. Regele Ur-Nanşe din Lagaş aduce către anul 
2500 î.e.n. lemn de cedru şi grinzi din acelaşi material din munţii 
Amanus, şi totul vine pe cale fluvială prin vase pe Eufrat. în jurul 
anilor 2300 î.e.n. găsim în Sumer sigilii importate din cultura văii 
Indusului, de la Harappa. Regele Sargon I în aceeaşi epocă se 
făleşte că vasele sale leagă oraşul Akkad cu oraşul Kai de pe 
malurile Golfului Persic. De asemenea neguţătorii sumerieni de la 
Kannes în Asia Mică (Capadocia) se pun sub protecţia marelui 
rege. Regele sumerian Gudea pe la anul 2000 î.e.n. ne relatează 
succesul unei expediţii comerciale pe care a făcut-o în 
străinătate. 

Un rol important în comerţul cu ţările străine îl joacă insula 
Tilmun (Bahrein de azi) situată la circa 1000 km de Sumer, unde 
sînt depozitate mărfurile sumeriene pentru Arabia de Sud, 
India, Africa şi Egiptul. 

Desigur un comerţ aşa de întins, care se face pe scară 
mondială, impune o organizare temeinică şi investiţii importante, 
care au fost efectuate în mileniul al III-lea de către palatul regal 
şi de către temple. 

Negustorii care călătoreau erau în acea vreme năimiţi ai 
templelor sau ai palatelor regale, fiind plătiţi de cei care îi 
angajau. Ei trebuiau să depună cîştigul caravanelor lor de măgari 
la temple sau la palate. 

Negustorii umblau de obicei cîte doi, împărțind cîştigul la 
sfîrşitul călătoriei. Alteori negustorul avea ca ajutor un om de 
încredere. Dar cu timpul neguţătorii nu au mai înfruntat ei înşişi 
primejdiile unor drumuri nesigure, ci trimiteau pe ajutorul lor, 
omul lor de încredere desigur. Acesta primea — aşa cum se 
prevedea în Codul lui Hammurabi ($ 100) — un salariu zilnic şi 
avea obligaţia, după reîntoarcere, să consemneze în scris tot ce a 
realizat drept cîştig în drumul său. Dacă nu se dobîndea nici un 

cîştig, atunci acel ajutor al neguţătorului trebuia să dea înapoi de 
două ori valoarea mărfurilor sau a argintului investit. Aceasta 
dovedeşte că ajutorul negustorului era oarecum asociat de-al său. 
Numai dacă a fost prădat de hoţi sau a pierdut argintul atunci 
despăgubirea era mai redusă 18 102). 

Condiţia prealabilă a oricărei expediţii comerciale era, însă, să 
se găsească măgari pentru transport, căci cămilele deşi folosite de 
arabi din mileniul al Jean nu au fost întrebuințate pentru 
transporturi de sumerieni şi nici de akkadieni decît din a doua 
jumătate a mileniului I î.e.n. După ce s-au găsit măgari (de 
observat că preţul unui măgar era destul de ridicat, mai mare 
decît al unui sclav) negustorul şi tovarăşul lui se duceau în 
templul zeului Utu (Babar) al soarelui implorîndu-l1 să le vină într- 
ajutor în expediţia lor. După aceea îl întrebau cerîndu-i să le dea 
un răspuns printr-una din metodele de divinaţie dacă drumul lor 
va fi sau nu lipsit de primejdii. înainte de a părăsi Sumerul îşi 
scriau testamentul, fiindcă pe drumurile pustiului din Siria şi din 
Arabia chiar caravanele mari ale regilor au fost jefuite de tilhari. 
Totuşi stăpînitorul acelui ţinut în care s-a săvirşit tilhăria era 
îndatorat — după legea mesopotamiană — să despăgubească 
pagubele pricinuite de tilhari. Călătoriile comerciale ale neguţăto- 
rilor se făceau în caravane, unde se întovărăşeau mai mulţi spre a 
străbate împreună pustiurile de nisip. Negustorii străbăteau 
drumurile sub protecţia regilor sumerieni, şi este probabil că 
existau înţelegeri între statele-oraşe care să permită caravanelor 
comerciale, ca şi flotelor, să meargă, fără teamă de a fi jefuiţi şi 
atacați, în ţinuturi îndepărtate. Existau şi vămi şi este sigur că ele 
se stabiliseră chiar pe căile comerciale dintre statele-oraşe. 
Posedăm şi tăblițe de argilă prin care regii din Ur, Mari sau 
Babilon intervin în favoarea negustorilor lor. 

Se pare că în vremea celei de-a Ill-a dinastii din Ur existau 
ceea ce am numi astăzi comunicaţii poştale, căci scrisorile regale 
ajungeau repede la destinaţie. Pentru expedițiile comerciale ale 
negustorilor era nevoie însă de drumuri. Inlăuntrul oraşelor 
ulițele erau de pămînt bătătorit şi în unele oraşe mari exista chiar 
şi canalizare, astfel că apele reziduale nu se scurgeau în şanţuri. 
Dar între localităţi nu au fost construite drumuri de către 
sumerieni aşa cum au construit asirienii mult mai tîrziu. Un obsta- 
col major în calea îegăturilor comerciale îl constituiau rîurile şi în 
genere cursurile de apă, care trebuiau trecute prin vad sau pe 
bărci ori pe burdufe umplute cu aer. 

Dar comerţul cu ţările străine era o necesitate vitală pentru 
sumerieni, căci în ceea ce priveşte hrana, Sumerul avea destulă, 
la fel ca şi lînă şi îmbrăcăminte. Numeroasele turme de oi dădeau 
o lînă de bună calitate şi în mare cantitate, apoi din in — ce 
creştea foarte bine în Sumer — se făcea o pînză foarte trainică. 
Fabricarea pînzei pare a fi fost concentrată în gospodăriile 
templelor, deşi mai tîrziu au existat şi numeroase ateliere 
particulare. Am menţionat anterior că stofele din Sumer (cărţile 
sacre ale iudeilor îl numesc Sinear) erau vestite în întreg Orientul 
antic. 

în ceea ce priveşte celelalte materii prime, prosperitatea 
Sumerului, ca şi a Babilonului mai tirziu, depindea în 
întregime de importurile din ţările străine de unde se 
aduceau lemn, piatră şi metale în special. Aşadar Sumerul 
era silit să facă un vast comerţ, cu o mulţime de ţări. Se prea 
poate ca prosperitatea acestuia să fi fost datorată în primul 
rînd faptului că oraşele sumeriene controlau Golful Persic şi 
pe aici soseau mărfuri din Arabia, India, Bahrein, aduse de 
corăbiile sumeriene. De la Eridu, port pe atunci la apele 
Golfului Persic, plecau o serie de canale dar şi drumuri care 
trimiteau mărfurile în toate statele- -oraşe. 0 altă cale prin 
care soseau multe mărfuri era Eufratul, căci prin el veneau 
mărfuri din Siria şi din Liban: minereuri de cupru şi argint, 
lemn de cedru din Liban, lemn de nuc. Totuşi este foarte 
probabil că în epoca sumeriană, în special în timpul celei de 
a III-a dinastii din Ur, comerțul făcut prin Golful Persic să fie 
mult mai însemnat decît cel cu Siria şi Libanul. Posedăm 
inventarul încărcăturii unei corăbii trimisă de templul zeului 
Nin-Gal pentru a face comerţ în Golful Persic. Această 
corabie părăsise Dilmun (Bahrein) de doi ani, cînd a ajuns 
pe cheiurile statului-oraş Ur pe vremea domniei regelui 
Sumu-llum din Larsa (începutul mileniului II î.e. n.). 
încărcătura sa cuprindea aur, minereu de cupru, ivoriu, 
lemne preţioase şi pietre fine pentru fabricarea statuilor şi 
vaselor. Aceste materii prime brute lucrate de către 
artizanii din Sumer erau apoi reexportate în oraşele din 
nord pe cale terestră. 

Este posibil ca prăbuşirea civilizaţiei de pe valea fluviului 
Indus de la Mohenjo-Daro şi Harappa, care a avut loc în jurul 
anilor 2000 î.e.n., să fi suprimat una din pieţele de import ale 
negustorilor sumerieni. Cert este că asiro-babilonienii au avut 
mai puţine relaţii comerciale cu ţinuturile de la sud de Golful 
Persic. Este sigur însă că negustorii aveau sucursale, am spune 
astăzi, în oraşe îndepărtate din Dilmun, Magan şi Melukhe, 
aceste două din urmă regiuni putînd fi identificate poate cu 
Egiptul şi Nubia. Se făceau tranzacţii comerciale cu aceste oraşe 
îndepărtate şi se încheiau afaceri prin scrisori de credit. 
Sucursale de acest fel au existat în Siria şi în Asia Mică, unde 
desigur căile de legătură erau mai dificile. Se făcea comerţ 
plătindu-se de obicei în sekeli de argint (1 sekel — 8 grame), căci 
era mai uşor să se facă plăţile în argint decît în orz cum se făceau 
pentru afaceri locale. Pe vremea lui Sargon din Akkad aurul 
valora de opt ori greutatea sa în argint (8 g aur = 64 g argint). 
Uneori argintul era plătit sub formă de inele, bare, plăcuţe etc, 
ceea ce uşura calculul, dar adesea trebuia să se verifice valoarea 
sa cîntărindu-se cu cîntarul. Astfel Abraham, venit din Ur, 
cumpăra peştera Macpelah de la hittitul Efron, fiul lui Tohar, şi « 
a cîntărit lui Efron atîta argint cît a spus el în auzul fiilor lui Het, 
patru sute de siclii de argint după preţul negustoresc ». Astfel 
cîntărirea argintului însoțea de obicei tranzacţiile mai mari (400 
sekeli reprezintă circa 6 mine şi jumătate, o mină avînd 60 de 
sekeli). 

De fapt în cea mai mare parte din cazuri orice tranzacţie 
comercială trebuia să fie confirmată printr-un act scris făcut 
dinaintea unor martori; 

era o culpă pedepsită sever de lege faptul de a încheia o 
tranzacţie comercială cu un sclav sau cu fiul unui om din popor 
fără a face contract legal şi fără a fi primit o chitanţă. încheierea 
unei afaceri, cumpărare sau vînzare, era adeverită de dăruirea 
unui dar peste preţul stabilit. Femeile făceau negustorie tot atit 
de liber ca şi bărbaţii şi adesea actele de vînzare şi cumpărare 
sînt în numele lor. 

Desigur pentru o reţea comercială atît de vastă, împrumuturile 
erau neapărat necesare şi dobinzile erau stabilite de legi. Pentru 
acele împrumuturi calculate pe bază de orz sau de alte cereale, 
maximum legal pentru dobînda cerută era de 33 1/3 la sută pe an. 
Dacă împrumutul era pe bază de argint, dobînda era mult mai 
mică de 20%. Dar la Ur, în vremea celei de a Il-a dinastii, la 
împrumuturile în argint se percepea o dobinda de 25% poate 
datorită marii prosperităţi a comerţului internaţional. 

Comerţul îmbrăca în Sumer diferite forme după regiuni. în 
oraşe negustorul avea un loc mai larg în piaţă sau într-o 
dugheană. Artizanii aveau după specialităţile lor locuri aparte în 
cartiere deosebite. Aşa bunăoară în oraşul Sippar, pe vremea 
regelui Hammurabi, exista o stradă a cîrnăţarilor. Dar comerţul 
en gros, cu ridicata, se făcea la « poarta de comerţ » (bab mahiri) 
şi mai cu seamă la cheiurile canalelor şi ale riurilor. Aici erau 
aşezaţi negustorii în dughenele lor sau slujbaşi plătiţi ai unor 
negustori bogaţi. Aceştia din urmă, la rîndul lor, angajau 
comisionari care încheiau tranzacţii în numele lor, avînd din 
partea patronilor o împuternicire scrisă. 

Afaceri fructuoase se încheiau de aceşti negustori dar şi de 
administratorii templelor şi palatelor, dîndu-se bani cu împrumut, 
la care se percepea o dobinda însemnată. încă din vremea lui 
Hammurabi, dar şi înainte de el, ţăranii ajunseseră să depindă de 
aceşti cămătari. 

Obiectul ce îl caracteriza cel mai bine pe negustorul acelor 
vremi era cîntarul, care era neapărat necesar în prăvălia din acele 
vremuri. Negustorul ambulant ducea cu el un cîntar mic, 
transportabil, cu greutăţi de piatră. Pentru mărfurile voluminoase 
existau cîntare, cumpene foarte mari, iar greutăţile lor aveau 
forma unei rațe sau a unui leu culcat. Cum preţurile tuturor 
mărfurilor erau fixate prin tarife maximale, nu se putea cîştiga 
prea mult asupra diferenţei de preţ, toată nădejdea negustorului 
stătea deci în potrivirea inexactă a cîntarului şi în greutăţile sale 
false. Legile pedepseau pe cei ce înşelau la cîntar sau aveau 
greutăţi false, şi zeii înşişi făgăduiau pedepse crunte negustorilor 
necinstiţi dar cu toate acestea înşelăciunea era foarte 
frecventă. 

In ceea ce priveşte preţurile de vînzare-cumpărare ale 
mărfurilor, trebuie să constatăm că regii aveau un interes major 
să nu îngăduie creşterea prea mare a preţurilor. Căci mărfurile 
ieftine erau semnul unei domnii fericite şi binecuvîntate de zei. 
De aceea în Mesopotamia s-au emis preţuri maximale încă din 
epoca sumeriană. Pe de altă parte interesul regilor de a menţine 
preţurile coborite era dictat şi de dorinţa de a nu permite negus- 

torilor să acumuleze prea multă avere, căci veniturile trebuiau să 
parvină mai degrabă în visteria regală. Se fixau îndeobşte preţuri 
maximale pentru uleiul de susan, pentru cereale şi pentru lină. 
Prin preţurile maximale, care de cele mai multe ori nu erau 
respectate, regii urmăreau să capete venituri din amenzi, 
confiscări mai ridicate. De fapt constatăm că în textele judiciare 
şi astronomice preţul multor produse era mai mare decît cel fixat 
de tarifele maximale, şi ele constituiau valoarea reală a preţurilor 
achitate. 

Bunurile cu care făceau negustorii sumerieni comerţ în ţări 
îndepărtate erau cerealele, uleiul de sesam (susan), curmalele şi 
poate peştele uscat şi sărat care erau trimise în ţinuturile 
deşertice din sud, în regiunile din nord şi dinspre răsărit. Aici se 
exportau şi vite, poate şi carne sărată. în insula Dilmun (Bahrein) 
şi în ţările de pe coastele Golfului Persic se trimiteau ţesături, 
pînzeturi şi lînă, produse care ajungeau pînă în Siria. In fine se 
exporta ceramică (şi ceramica sumeriană a fost găsită şi în Asia 
Mică şi în Palestina, ba chiar în insula Cipru) dar şi asfalt, care se 
obținea în regiunea din jurul cursului de mijloc al Eufratului. Pe 
deasupra, toate ţările învecinate cu Sumerul preţuiau mult 
produsele finite ale artizanilor sumerieni, în special sigiliile 
cilindrice, apoi parfumurile, cremele şi fardurile. Mai tîrziu s-au 
exportat cai pentru carele de luptă care au ajuns pînă în Egipt, 
unde era de asemenea foarte căutat lapis-lazuli trimis din Sumer. 

Se importau materii prime, în special grinzi grele de lemn de 
cedru din muntele Amanus, la răsărit de Golful Issus, apoi lemn 
de cedru din munţii Liban şi Antiliban care era adus pe corăbii 
de-a lungul Eufratului. Lemnul de chiparos şi de conifere din 
munţii Armeniei venea tot pe cale fluvială. Din Nubia se importa 
lemn de abanos şi acesta ajungea în Dilmun; din sudul Arabiei, ca 
şi din Nubia, se aduceau pietre pentru statui. Argintul era 
importat din munţii Taurus, aurul din Nubia, din regiunea situată 
între Nil şi Marea Roşie, dar şi din Elam, din India şi din Asia 
Mică. Arama se aducea din insula Cipru, din Asia Mică, şi din 
Elam dar şi din sudul Arabiei, din Oman. Fierul a constituit un 
monopol al hittiţilor pînă la prăbuşirea imperiului nou bitt (sec. 
XIII î.e.n.), iar după aceea a fost adus tot din Asia Mică în 
Babilonia. 

Pietrele preţioase erau foarte căutate, precum am arătat, şi 
ele trebuiau aduse în Sumer pe căi îndepărtate. Piatra albastră 
delapis-lazuli se importa din Pamir sau din Afghanistan. Din India 
se aducea de către caravanele de negustori sau prin corăbii 
pietrele roşii de caraeol şi feluritele nestemate de berii, piatra 
cafenie de iasp din regiunea lacului Urmia, la răsăritul Asiei Mici, 
cristalul de rocă din Armenia, fiind folosit pentru confecţionarea 
de lentile măritoare. Piatra albastră de turcoază se importa din 
Egipt căci se găsea în minele din peninsula Sinai. Perlele erau 
cunoscute şi utilizate în podoabe, importindu-se din regiunile 
vecine Golfului Persic sau Mării Roşii. Tot mărfuri străine erau 
feluritele soiuri de mirodenii, 

ca şi smirna şi tămiîia ce se adăugau la uleiuri sau alifii folosite în 
cultul religios din diferite temple, dar şi la palatele regilor. Aceste 
substanţe atît de scumpe pentru care Roma antică a cheltuit 
milioane de sesterţi pe vremea cezarilor, erau aduse probabil din 
Arabia de Sud. Fildeşul era utilizat pentru împodobirea multor 
obiecte de lux, dar şi în templele zeilor. Pe la anul 2000 î.e.n. 
regele sumerian Gudea menţionează că fildeşul se aducea de la 
Dilmun (Bahrein) ceea ce ne face să conchidem că era vorba de 
fildeş adus din India. Totuşi în mileniul I î.e.n. pe vremea lui 
Assurnassirpal II fildeşul provine din colții elefanților din Egipt şi 
din Africa Centrală. Se importau de asemenea urcioare cu vin de 
cea mai bună calitate din Siria, din Karkemiş, de pildă, sau de la 
Alep ori de la Tur Abdin. 

Traficul de sclavi nu constituie însă o ramură a comerţului în 
Sumer, şi nu existau tîrguri de sclavi după cum am arătat 
anterior. Dar se cumpărau sclavi străini de la negustori care 
aveau legături cu pieţe îndepărtate. Erau apreciaţi în special 
sclavii sănătoşi, cu pielea albă, proveniţi din ţinutul Gutium 
(situat între cursul superior al rîului Diyala şi micul Zab). Pe de 
altă parte fiecare cumpărător trebuia să obţină o garanţie valabilă 
trei luni cu privire la sănătatea sclavului (să nu fie suferind de o 
boală, poate epilepsie) şi cu privire la fuga lui. Preţul pentru 
această marfă umană — atît pentru un sclav adus în Sumer 
pentru prima oară cît şi pentru unul care îşi schimba stăpînul — 
era variabil şi în raport cu sexul, sănătatea, virsta, frumuseţea şi 
iscusinţa lui. 

în vremea dinastiei a Ill-a din Ur acest preţ ajungea la 55 

sekeli pentru bărbaţi, la 10 sekeli pentru sclave, preţul a 
scăzut mai apoi căci pe vremea regelui Hammurabi preţul 
unui sclav varia între 20—25 sekeli, dar se putea cumpăra 
un sclav şi cu 6—10 sekeli. 

Cîştigul obţinut din expedițiile comerciale în ţări îndepărtate 
trebuia să fi fost atît de însemnat încît negustorii nu erau opriţi 
nici de vămi, nici de tîlhari, nici de drumuri lungi şi primejdioase, 
nici de călătorii pe mare (care puteau să le scufunde corabia în 
străfunduri). Totuşi, iti-nerariile neguţătorilor sumerieni se 
întindeau pe mii de kilometri în toate direcţiile în jurul Sumerului, 
în afară poate de drumurile înspre miazăzi, unde oaza Teima 
constituia o piaţă de comerţ pe care mult mai tîrziu avea să o 
cerceteze ultimul rege al Babilonului, Nabonide. Drumuri stră- 
bătute des erau însă cele înspre apus, către Mari, apoi prin pistele 
deşertului sirian către Qatna şi Orantes, şi de acolo către oraşele 
feniciene de pe coastele Mediteranei (care erau în strînse relaţii 
comerciale cu Egiptul). Un alt drum mergea prin statul-oraş Mari 
către Karkemiş şi de acolo fie către Orantes spre Muntele Amanus 
cel bogat în copaci de cedru, fie spre Asia Mică. Amîndouă căile 
măsurau din Sumer peste 2000 de kilometri. De la Assur spre 
Kiiltepe şi Bogazkoi negustorii sumerieni mergeau pe o cale de 
peste 1500 kilometri în linie dreaptă, dar trebuiau probabil să 
facă un mare ocol pe un drum mai bun şi peste rîuri uşor de 
trecut pe la Nis- 

sibis, Harran şi Karkemiş — ceea ce prelungea călătoria cu peste 
300 km. Pentru comerţul cu ţările sudice negustorii aveau o cale 
care mergea de la Assur la Palmyra (Tadmor), Damasc şi prin 
Transjordania spre Golful Akaba şi de aici în Egipt. Calea spe 
miazănoapte mergea de-a lungul fluviului Tigru şi marele Zab 
către Armenia, ţară bogată în lemne şi în piatră, adică de la 
Babilon 1100 km. Drumul care mergea spre Hamadan prin 
Chorasanul de mai tîrziu avea peste 2500 km. 

Pentru comerţ cele mai sigure erau căile maritime şi 
călătoriile pe mare în corăbii, dar prin aceasta distanţele se 
dublau sau se triplau. Drumul pe mare din Sumer pînă la Marea 
Roşie era de cel puţin 4000 km, căci corăbiile erau cu o singură 
pînză, navigau doar ziua şi pe lîngă ţărmul mării; de aceea o 
astfel de călătorie dura luni de zile. Prin Golful Persic negustorul 
sumerian făcea escală la Failaka (în faţa coastei Kuweitului), la 
Bahrein către Oman, îndreptîndu-se cu corabia sa spre țărmurile 
Iranului, ale Indiei, ale Ceylonului, sau ocolea Peninsula Arabică, 
navigînd spre Hadramaut, Yemen, Somalia şi intra în Marea 
Roşie unde putea să abordeze în Egipt. Este probabil că 
negustorii sumerieni ştiau ceva despre muson şi puteau să 
navigheze cu unica lor pînză în sus în bătaia vîntului, posedînd 
tehnica navigaţiei împotriva direcţiei vîntului. 

Caravanele foloseau măgari şi mai tîrziu catîri, iar mărfurile 
voluminoase erau transportate în care cu două sau patru roţi 
trase de boi. 

Desigur pe uscat, dar şi pe mare, transporturile mărfurilor 
necesitau un timp îndelungat. Totuşi produsele ajungeau la 
destinaţie trecînd prin încercări, primejdii şi obstacole 
nenumărate. 


ARTIZANII ŞI 
MEŞTEŞUGURILE 


Circa nouă zecimi din tăbliţele de argilă sumeriene, dar şi 
akkadiene, sînt documente economice: —socoteli, acte de vînzare, 
cumpărare, închiriere, convenţii, contracte de tot felul şi acest 
fapt singur dovedeşte vitalitatea vieţii economice, a culturii 
mesopotamiene, dar mărturiseşte şi tendinţa vechilor locuitori ai 
văii Tigrului şi a Eufratului să fixeze totul în scris, precum şi 
caracterul oarecum birocratic al economiei sumero-akkadiene. 

Noianul acesta de tăblițe cu conţinut economic ne dă putinţa 
să reconstituim în mare măsură profilul şi caracterele activităţii 
economice şi mai ales a ceea ce s-a numit gospodăria templului, 
unitatea economică esenţială din statul-oraş sumerian. Cunoaştem 
gospodăria templului din statul-oraş Şuruppak (Fara de azi) de la 
mijlocul mileniului III î.e.n. şi avem date destul de complete 
despre gospodăria templului din Lagaş în jurul anilor 2400—2500 
î.e.n. care au luat fiinţă pe încetul cu cel puţin 500 de ani înainte 
şi s-au dezvoltat pînă la atingerea unei organizaţii complexe. 

In statul-oraş Lagaş, regele Urukagina, care trăia pe la 2400 
î.e.n., accentua în reformele sale că revine la o stare ce exista în 
vremurile vechi. Pe de altă parte construcţia enormă a templului 
din Uruk, ce poate fi datată la anul 3000 î.e.n. aproximativ, arată 
că numai o colectivitate existentă într-un stat-oraş dezvoltat a 
putut crea un asemenea monument. Tot în sensul importanţei 
gospodăriei templelor din epoca de mai sus arătată, pledează şi 
faptul că relaţiile comerciale ale Sumerului s-au extins pînă în 
Egipt şi în Persia, dar şi în oraşele de pe Valea Indusului (care 
avea drept capitale Mohenjo-Daro şi Harappa). 

Templul zeului din statul-oraş sumerian era punctul central de 
unde porneau şi se întindeau toate activităţile economice, şi lui îi 
aparţinea tot ce era clădit în oraş şi tot pămîntul folosit pentru 
agricultură. Templul nu era numai un centru religios şi cultic, ci şi 
unul administrativ, legislativ şi mai cu seamă economic. Ca 
reprezentant al zeului statului-oraş în primele 

secole ale istoriei sumeriene în mileniul IV şi în prima jumătate a 
mileniului III era un preot, principe în acelaşi timp, numit ensi 
sau Jugal care locuia în templu. Fiecare membru al acestei 
gospodării a templului primea o bucată de pămînt care îi asigura 
existenţa şi pentru care reda zeului o parte din recolta în cereale, 
o parte din vitele născute sau o parte din produsele meşteşugului 
pe care îl practica. Regele-preot concentra în persoana sa cele 
mai înalte funcţii religioase, juridice, militare şi administrative, în 
vreme ce mai mulţi preoţi îndeplineau îndatoririle cultice, iar un 
număr de scribi erau însărcinaţi cu administraţia propriu-zisă a 
templului şi a domeniilor sale. De templu depindea de asemenea 
o mulţime de locuitori ai Sumerului: plugari, pescari, păstori, 
artizani, artişti, neguţători şi scribi. Fiecare membru al acestei 
gospodării complexe a templului primea cele necesare pentru 
hrană, iar magaziile mari ale templului puneau la dispoziţia 
tuturor materialele, uneltele şi materiile prime necesare 
împlinirii îndeletnicirii fiecăruia. 

Pe de altă parte oricare din cei ce formau această comunitate 
economică înjghebată în jurul templului poseda o casă unde 
locuia, vite şi alte bunuri mobile şi poate şi sclavi, însă fiecare 
avea trei sarcini esenţiale: 1. Menţinerea, repararea şi 
împodobirea templului; 2. Construirea şi întreţinerea canalelor, 
digurilor şi stăvilarelor; 3. Serviciul militar ca oştean ce apără 
templul. 

Aceasta pare să fi fost forma primitivă şi esenţială a statului- 
oraş grupat în jurul unui templu, obşte de muncă, grupare 
economică, religioasă şi statală (cf. H. Schmokel, 
Kulturgeschichte des alten Orients, Stuttgart, 1961, p. 48). Dar în 
decursul primelor secole de istorie sumeriană, această situaţie s- 
a schimbat. Mai întîi s-au creat într-un stat-oraş mai multe temple 
(la Uruk două, la Lagaş patru), fiecare avînd o gospodărie 
separată. Apoi au existat tendinţe de mărire a suprafeţei agricole 
posedată de fiecare templu şi lucrată de locuitorii adunaţi în 
gospodăria sa colectivă. Aceste tendinţe expansioniste se percep 
bine în oraşul Kiş şi chiar la Uruk. Prin aceasta regele Jugal sau 
ensi reprezentant al zeului statului-oraş devine căpetenie peste 
mai multe gospodării ale templelor, fie în statul-oraş al său, fie în 
mai multe state-oraşe. Drept urmare fiecare templu s-a văzut silit 
să-şi alcătuiască o gospodărie separată de statul-oraş cu care 
pînă atunci se identifica şi se confunda întru totul. Astfel mai 
multe gospodării de temple se aflau concomitent una lîngă alta, şi 
în acelaşi timp devin o singură gospodărie fără ca regele să 
renunţe la legătura sa tradiţională cu zeul protector al oraşului- 
stat al cărui mare preot rămîne. In acelaşi timp soţia regelui 
ajunge mare preoteasă a soţiei zeului statului-oraş, iar copiii 
regelui devin mari preoţi ai copiilor zeului şi zeiţei oraşului. In 
felul acesta evoluţia descrisă mai sus conduce la crearea mai 
multor gospodării de temple şi de gospodării de palate într-un 
stat oraş (H. Schmokel, Ibidem, p. 49). 

în situaţia de mai sus se găsesc, la mijlocul mileniului al 
Ill-lea, statele-oraşe Şuruppak şi Lagaş. Regele care 
domneşte la Lagaş stă în fruntea unei organizaţii foarte 
birocratice şi conduce un sistem social şi administrativ 
extrem de complex, căruia îi servesc un mare număr de 
scribi şi de slujbaşi inspectori şi supraveghetori ai fiecărei 
ramuri de activitate şi ai fiecărui grup de artizani şi de 
agricultori. 

Conducerea cultică a templului este în mîinile unui mai mare 
peste preoţi (sanga), dar conducerea administraţiei cade în 
sarcina unui şef administrativ şi economic al templului (nubanda). 
Pămîntul rămîne pe mai departe şi oficial proprietatea zeului, care 
este proprietar eminent, dar practic e în mîinile palatului, ale 
templului şi ale comunităţilor agrare săteşti. Posedăm aceste date 
din arhivele templului zeiţei Baba, soţia zeului Ningirsu al statului- 
oraş Lagaş. Acest templu, al doilea ca mărime din Lagaş, poseda 
4500 hectare şi de el depindeau circa 1000—1200 de locuitori 
(fără membrii familiilor lor). Pe de altă parte regele avea circa 162 
hectare, iar soţia sa circa 62 hectare. 

Gospodăria templului din Lagaş şi din Şuruppak cuprindea un 
mare număr de artizani şi pe listele de dependenţi ai acestor 
temple s-au putut număra pînă la 70 de profesiuni: cioplitori în 
piatră, croitori, tîmplari, lucrători în metale, ţesători, măcelari, 
olari, fabricanți de unsori, de coşuri, grădinari, păstori, corăbieri 
pe lingă clerici şi personalul religios al templului. 

Astfel, la începuturile istoriei sumeriene, artizanii sînt grupaţi 
în gospodăriile templelor, unde îşi făceau meseriile din tată în fiu. 
Ca zeu şi patron al lor, artizanii îl aveau pe zeul Enki (=Ea) despre 
care preotul babilonian Berossus, ce trăia în secolul al III-lea î.e.n, 
ne relatează că el ar fi învăţat pe sumerieni toate tehnicile utile 
omului: « în primul an ar fi ieşit din Marea Roşie (aici Golful 
Persic n.n) acolo unde se învecinează cu Babilonia o fiinţă 
raţională al cărei nume ar fi fost Oannes, al cărei cap era de peşte 
dar care avea sub capul său de peşte un cap de om şi avea şi 
picioare ca de om care ieşeau din coada sa de peşte. El ar fi avut 
un glas de om şi chipul său s-ar fi păstrat şi astăzi chiar. Această 
fiinţă s-a întîlnit cu oamenii ziua, fără să ia cu sine mîncaruri, şi el 
a transmis oamenilor semnele scrierii, ştiinţelor şi artele de tot 
felul, i-a învățat clădirea oraşelor, înălţarea templelor, 
introducerea legilor, măsurarea pămînturilor, le-a arătat cum se 
face semănatul şi recoltarea roadelor, şi i-a învăţat tot ce era de 
folos oamenilor pentru cultivarea viței. De atunci din vremea 
aceea nu s-a descoperit nimic de seamă. » (Eusebiu din Cezareea, 
Praeparatio Evan. |, 14). Despre reapariţia unor asemenea fiinţe, 
Berossus afirmă că au revenit şi sub domnia primilor regi şi au 
adus alte dezvăluiri, graţie cărora meşteşugurile au făcut 
progrese, şi mai mari încă. 

Oannes corespunde fără îndoială zeului Ea (=Enki) care ar fi 
fost acela care a adus sumerienilor meşteşugurile şi el era sub 
diferite nume 

protectorul olarilor,  tîmplarilor, lucrătorilor în metale, 
al ţesătorilor, bărbierilor, al corăbierilor, al cizmarilor şi al altor 
îndeletniciri încă. 

Astfel, meşteşugurile constituiau o ocupaţie divină care îi 
făcea pe artizani să fie cu mult superiori lucrătorilor, ce nu 
cunoşteau nici o profesiune şi lucrau doar cu palmele, superiori 
mai cu seamă ţăranilor. 

Prin faptul că zeul Enki însuşi în persoana lui Oannes, zeul 
civilizator sumerian, a dăruit acestora meşteşugurile şi i-a învăţat 
tehnicile esenţiale, nu era socotit frumos şi bine făcut decît ce 
era lucrat după modele vechi, care se apropiau de cele lăsate de 
zeul Ea oamenilor. în scopul menţinerii acestei continuităţi a 
tehnicilor, a meşteşugurilor lăsate de acest zeu oamenilor, ni se 
istoriseşte în mitul lui Zisudra (corespondent lui Utnapiştim la 
akkadieni şi lui Noe la iudei) că acesta i-a suit în arca sa şi pe 
artizani, scăpîndu-i astfel de moarte, înecaţi de apele Potopului. 
De aceea toţi regii sumerieni şi akkadieni au afirmat că au înălţat 
temple şi palate după tehnicile vechi, utilizate de demult. 

Meseriile sînt amintite în Codul lui Hammurabi (care am 
arătat ca a fost akkadian, dar culegerea sa de legi reproduce legi 
mult mai vechi sumeriene, promulgate cu secole înaintea lui) şi 
se specifică salariul zilnic pe care trebuia să-l aibă un cizmar, un 
fierar, un tîmplar, un cioplitor în piatră, un zidar şi un constructor 
de corăbii (8274). 

Dacă la început artizanii îşi exercitau profesiunea pe lîngă şi 
în cadrul gospodăriei templelor — aşa cum am arătat mai sus — 
şi erau plătiţi în natură cu cereale, lină şi poate vite, la sfîrşitul 
mileniului al III-lea şi în vremea celei de a III-a dinastii din Ur, un 
număr de artizani au prăvălioarele lor separate pe străzile 
oraşului şi nu mai sînt toţi dependenţi de templu. Acum artizanii 
încep să fie reuniți într-un fel de bresle, avînd un soi de staroste 
al lor, şef al breslei, care era mijlocitor între ei şi autorităţile 
statului-oraş, în special în ceea ce priveşte impozitele şi 
recrutarea în serviciul armatei. Toţi aceşti artizani erau liberi, 
dar în Babilon, ca şi în Asiria mai tîrziu, alături de artizani liberi 
exercitau o meserie şi sclavii. în acest scop oamenii avuţi dădeau 
un tînăr sclav de-al lor să înveţe o profesiune de la un meşter în 
vîrstă, care bineînţeles putea fi la rindul lui tot un sclav. Vremea 
uceniciei era diferită în raport cu meseria ce urma să fie învățată, 
pentru ţesătorie dura 5 ani, pentru cioplirea pietrei 4 ani, pentru 
brutărie 1 34 ™- Meşterul dascăl ce îl instruia pe ucenic nu 
primea o plată aparte în acest scop, ci cel mult un dar, pe 
deasupra trebuia să asigure întreţinerea ucenicului său, dar el 
cîştiga prin aceea că putea să-l folosească pe ucenic în folosul 
său. Totuşi meşterul era îndatorat să-şi ia obligaţia de a-1 învăţa 
pe ucenic, iar dacă acesta nu învăţa meşteşugul, dascălul trebuia 
să-l despăgubească pe stăpînul sclavului dat la ucenicie. 

Răspîndirea şi dezvoltarea meseriilor s-a produs în 
Mesopotamia în raport cu materiile prime existente în ţară. Din 
aceste motive o serie de meserii au întîmpinat mari greutăţi în 
dezvoltarea lor, cum ar fi aceea 

de tîmplar, dată fiind raritatea lemnului sau aceea de cioplitor în 
piatră datorită greutăţii de a se procura piatră. Produsele 
fabricate din lemn şi din metale erau rare şi scumpe. De aceea s- 
au căutat înlocuitori ai acestor materii, mai cu seamă argila grasă 
a pămîntului irigat de fluviul Tigru şi de Eufrat, apoi trestia, 
papura, cornul, care au înlocuit cu succes piatra şi lemnul. 

Meseria cea mai preţuită era aceea de olar, întrucît ea crea 
produse similare celor făcute de zei (care au creat pe oameni din 
argilă). Pe de altă parte, corpul omului era asemănat cu un vas de 
argilă căci la fel ca un vas care era spart, el lăsa să curgă lichidul 
din el, sîngele; şi corpul omului, ca şi persoana umană, erau 
numite «vas » cf. « Vas al bunei alegeri, bine ales,» (leremia 
XLVIII, 12; 38; VI, 34; etc). Lichidele erau ţinute iniţial în 
burdufuri de piei de oaie întoarse, apoi oala imita fructe de 
cucurbitacee (pepene, dovleac, tărtăcuţă etc.) în care se păstrau 
în timpurile preistorice lichidele; apoi coşul din papură sau din ră- 
chită căptuşit cu argilă a constituit, după uscare, prima schiţă a 
oalei. Vasele modelate cu mîna, fără roata olarului, au fost folosite 
la începutul mileniului IV, căci în mijlocul acestei epoci apare 
roata olarului. Cărămizile erau făcute dintr-un amestec de argilă, 
paie sau trestie, dar marea lipsă a lemnelor de foc a făcut ca să fie 
arse la soare şi nu în foc. 

Se ştie că este foarte dificil să se dateze vasele mesopotamiene 
după forma lor, căci aşa cum am arătat, se căuta să se reproducă 
multe modele vechi şi imitarea formelor arhaice împiedică 
datarea cu certitudine a lor. Multe vase sumeriene aveau fundul 
ascuţit şi prin urmare nu puteau sta decît înfipte în pămînt, prinse 
pe un inel sau agätate Se făceau tot felul de vase cu o mare 
varietate de forme. Vasele erau arse în cuptoare care atingeau 
temperatura de 400—800*C. S-au găsit asemenea cuptoare de ars 
vase, cel mai vechi este cel din Nippur, lung de 4 metri, lat de 
2,13 metri şi înalt de 1,20 metri. Sticla n-a fost cunoscută de 
sumerieni şi exemplarele de sticlă descoperite datează din 
mileniul I în Mesopo-tamia, astfel că trebuie să acordăm prioritate 
Egiptului care în Imperiul Vechi încă a cunoscut sticla, deci în 
mileniul III î.e.n. 


Sumerienii erau foarte ataşaţi de argilă şi din ea fabricau o 
mulţime de obiecte pe care noi astăzi le facem din lemn, sau din 
metale ori din piatră, adică: sarcofage, sigilii, lămpi, opaițe, 
casete, sobe, tuburi etc. Chiar în producerea unor obiecte 
artistice argila juca un rol însemnat fiindcă din ea se făceau 
micile figurine votive care se puneau în morminte sau pe pragul 
uşilor, ori figurinele apotropaice cum ar fi oameni, peşti, centauri, 
demoni cu cap de cîine. 

Tot din argilă se făceau plăcile emailate mai apoi, care 
înlocuiau pictura pe pereţii palatelor. O altă profesiune frecventă 
în Mesopotamia era măcinatul grînelor. Se folosea o moară de 
mînă primitivă în care o piatră grunţuroasă se îavirtea deasupra 
altei pietre. De multe ori pietrele de moară erau învh tite de sclavi 
sau de vite (de boi şi de măgari). 

Băuturile alcoolizate se foloseau din timpurile cele mai vechi. O 
zeiţă a băuturilor era Siris, creată de către Ea. în Sumer existau 
cîrciumi în care se bea bere şi vin de curmale sau rachiu de susan. 
Toate aceste băuturi , erau pregătite de specialişti, mai cu seamă 
femei-cîrciumărese. 0 astfel de cîrciumăriţă ar fi fost una numită 
Kubaba, care a început o nouă dinastie regală în statul-oraş Kiş. 
Rachiul de susan era băut de zei, în poemul lui Ghilgames, de regi, 
de dregători şi de ofiţerii din armată. Tot cu rachiu de susan se 
făceau libaţiuni pentru morţi. Codul lui Hammurabi este neasemuit 
de aspru cu bietele cîrciumăriţe: dacă ele nu vor să fie plătite în 
cereale ci în argint, sau dacă ele înşeală la cîntar şi la măsurarea 
lichidelor, dacă ele scad conţinutul în cereale (deci în alcool) al 
berei, atunci vor fi înecate în apă după dovada vinovăţiei lor. Berea 
era fabricată uneori de un berar şi posedăm un document din 
Lagaş care ne arată că sub ordinele unui berar-şef lucrau patruzeci 
de ucenici şi făceau şase feluri de bere din alac, grîu, orz, malţ şi 
anumite rădăcini de plante. Berarul-şef ţinea o contabilitate precisă 
a berei lucrată de el. 

Din curmale se fabrica şi un rachiu mult mai alcoolizat. 
Xenophon scrie că această băutură era plăcută, dar provoca 
dureri de cap (Ana-basis, II, 5,14). După o informaţie din Talmud, 
acest rachiu se amesteca cu 13 părţi de apă (S. Kransz, 
Talmudische Archăologie, Berlin, 1912, voi. II p. 245). Calitatea 
lui era mai bună dacă i se adăugau foi de cassia (cassia fistula) şi 
ulei de susan. în Imperiul Nou Babilonian 1 kur de curmale (120 
litri) producea 1 tonă (=1000 litri) de rachiu de curmale. Se pare 
că se ajunsese la un procedeu de conservare a acestei băuturi 
care putea să fie băută şi peste an. 

Cît priveşte vinul de orz, de care pomeneşte Xenophon (în 
Anaba-sis, IV, 5, 26), acesta era bere de orz care se bea printr-un 
pai sau o trestie spre a nu înghiţi orzul nedecorticat care se afla 
la suprafaţă. Acest tip de bere din orz era băut nu numai de 
Karducii din Munţii Armeniei, ci şi de asirieni, de hittiţi, după 
cum se vede din sigiliile ce ne-au parvenit. 

O profesiune răspîndită era aceea de producător de 
parfumuri, de miresme bine plăcute, căci se afirma de către 
preoţi afecțiunea zeilor pentru miresme şi însuşi Zisudra 
(=Utnapiştim), după ce s-a sfîrşit Potopul, ar fi adus jertfe de 
tămiie şi smirnă zeilor. De aceea miresmele aveau un mare rol în 
desfăşurarea cultului zeilor. Se foloseau lemne de cedru în 
construirea tavanului şi a coloanelor sau a interiorului templelor 
din pricina mirosului plăcut pe care îl degaja acest lemn. Se 
ungeau cu parfumuri atît încăperea cea mai sacră a templului 
(adyton) cît şi tavanul ei, dar şi pereţii templelor, pietrele şi 
inscripţiile chiar.” Aceeaşi afecţiune pentru mirosurile plăcute o 
arătau de altfel şi oamenii. într-adevăr, uleiul parfumat cu care se 
ungeau sumerienii, şi mai tîrziu akkadienii, aparţinea, alături de 
hrană şi de băutură, întreţinerii vieţii zilnice. Chiar Herodot 
observa: «Babilonienii îşi ung trupul cu miruri» (Herodot, L 195). 
Se folosea ulei de mirt, de chiparoase, de cedru, apoi smirna, 
tămiia şi nardul. 

Toate aceste substanţe se amestecau şi se făceau diferite 
combinaţii cu uleiuri, parfumul administrindu-se sub formă de 
unsori, de lichide sau fumigaţii. 

Femeile şi bărbaţii utilizau produse cosmetice numeroase şi în 
primul rînd stibiul, care era utilizat şi în Egipt pentru 
înfrumusețarea ochilor, căci pleoapele şi sprincenele apăreau mult 
mai bine pronunţate, iar ochii mai mari, mai profunzi şi mai 
strălucitori. De asemenea se întindea un fard pe obraz: o pastă 
roşie, una galbenă şi una aurie. 

Alături de fabricantul de parfumuri erau bărbierul şi frizerul 
care-şi aveau dughenele lor pe străzi. Sumerienii se duceau la 
bărbier cum se duceau şi romanii. într-adevăr, pe vremea lui Ur- 
Nammu şi a regelui Gudea sumerienii erau raşi, nu purtau bărbi 
şi erau şi raşi în cap, aşa cum se vede şi pe friza templului de la 
Al-Ubaid unde servitorii mulg vacile. Mai apoi se pare că regii şi 
dregătorii au început să poarte bărbi mari, aşa cum se vede pe 
stela regelui Ur-Nammu. Barba lor era uneori ondulată, cu fierul 
desigur. După cum vedem din diferite statuete sume-riene, 
femeile îşi coafau părul şi îl ondulau. 

Din trestii se făceau nenumărate obiecte mari şi mici. Mult 
folosită era papura, din care se făceau coşuri, cufere, casete care 
puteau fi întărite cu piele. Pe jos se întindeau rogojini făcute din 
papură, rogojini care erau folosite şi la construcţii, căci se puneau 
mai multe straturi pentru a împiedica igrasia. 

Tot din trestie se construiau adesea căsuțe pentru păstori şi 
pentru ţărani, mai ales în regiunile mlăştinoase din sud, unde nu 
existau decît asemenea construcţii fragile, aşa cum întîlnim şi azi 
în ţinuturile acestea. Stilpii susţinători ai acestor case se făceau 
din snopuri de trestie legate împreună şi tot din trestie erau 
pereţii, tavanul, grajdul de vite şi coteţul păsărilor. Fără îndoială 
că vijelia ridica în sus întreaga casă şi o distrugea, dar construcţia 
ei nu era nespus de dificilă. 

Tot din papură şi trestie erau construite cele mai vechi corăbii 
şi prin ungerea cu bitum (asfalt) ele deveneau impermeabile la 
pătrunderea apei. Pînzele erau tot din rogojini, împletite din 
papură, iar din tulpinile lungi şi groase ale trestiilor se făceau 
visle şi prăjini de împins bărcile prin mlaştini. 

Totuşi lemnul era de neînlocuit şi regii sau înalții dregători 
aveau lemne aduse din Liban sau din munţii Elamului învecinat. 
Insă tîmplarul nu dispunea de mult lemn. De aceea obiectele din 
lemn erau foarte scumpe şi rare. Din trunchiuri de palmieri uscate 
se putea obţine lemn, dar lemnul bun trebuia importat. De aceea 
uşa făcută din lemn era scumpă şi chiriaşul unei case venea cu 
uşa lui şi pleca cu ea cînd i se sfirşea contractul de închiriere. 
Insă mobilierul caselor sumeriene era foarte simplu, şi de cele 
mai multe ori se compunea dintr-un pat şi cîteva scaune, căci în 
Meso-potamia nu se lua masa culcat, aşa cum făceau grecii vechi 
şi romanii. Alteori scaunele şi mesele nu erau confecţionate din 
trestie ci din lemn 

scump şi în acest caz erau împodobite cu nestemate sau erau 
lucrate din fildeş (importat din Africa şi nu din India, după cum s- 
a putut constata). 

Meşterul căruţaş era acela care construia casele şi căruțele de 
transport cu două sau cu patru roţi. Aceste roţi în mileniul IV şi 
chiar III erau pline, şi nu au fost roţi cu spiţe decît mai tîrziu. De 
altfel iniţial carele erau destinate doar pentru război, cele mai 
bune fiind construite de hurriţi; greutăţile erau transportate De 
de măgari, fie pe spinarea oamenilor, fie transportate pe apă 
prin numeroasele canale din Sumer. 

Construirea unei corăbii era o muncă dificilă care cerea 
colaborarea unui tîmplar cu aceea a năierilor. La început se 
desena un plan, apoi se asambla « şira spinării », adică kila 
corăbiei căreia i se adăugau coastele, apoi se aşezau pereţii ce se 
întăreau prin ungerea cu asfalt. în general forma acestor corăbii 
varia mult, unele din ele aveau un coş deasupra catargului şi la 
proră un cap de cal sau de peşte, semnul zeului Enki. Un alt tip 
de corabie 1-a uimit mult pe Herodot obişnuit totuşi să vadă 
marea şi vasele de pe ea: « Dar după oraşul (Babilon, n.n) el 
însuşi cea mai mare minune, este cea despre care voi vorbi. 
Babilonienii nu au alte soiuri de corăbii decît cele ce coboară 
Eufratul pînă la oraşul Babilon; aceste corăbii sînt rotunde şi 
făcute cu totul din piele, căci după ce au lucrat coastele corăbiei, 
tăind sălcii care cresc în Armenia deasupra Asiriei, întind peste 
ele piei tăbăcite astfel că pieile alcătuiesc fundul, fără să se 
distingă prora sau pupa. Aceste corăbii sînt rotunde ca nişte 
scuturi; ei le căptuşesc pe dinlăuntru cu trestie, apoi pleacă spre 
a-şi face transporturile scoborînd fluviul. încărcătura lor constă în 
mărfuri de tot felul şi mai ales în vase de argilă pline cu vin de 
curmale. Doi oameni care stau în picioare dirijează barca, fiecare 
ţinînd o prăjină, unul retrage prăjina în timp ce tovarăşul său o 
înfige pînă în fundul apei. Se construiesc după acest model 
circular bărci mari şi bărci mici. Cele mai mari primesc o 
încărcătură de 5000 talanti (1 talant Ia greci = 33 kg în total, 
deci 165 000 kg). Fiecare barcă posedă un măgar viu şi unele duc 
cu ele mai mulţi măgari. După ce au navigat şi au ajuns la 
Babilon şi după ce coră-bierii îşi vînd încărcătura, ei scot la 
licitaţie trestiile şi carcasa corăbiei. După aceea pun pieile pe 
spinarea măgarilor şi se întorc pe jos în Armenia ; căci este cu 
neputinţă să se urce cu barca pe cursul fluviului în sus din cauza 
rapidităţii curentului său. Aceasta este pricina pentru care nu fac 
corăbiile lor de lemn ci din piele » (Herodot, I, 194). Acest tip de 
vas de navigat există desigur şi în epoca sumeriană, cum există şi 
azi, şi se numesc guffa, numai că acum sînt acoperite doar cu 
asfalt şi nu cu piele. O altă modalitate de a naviga era pe 
burdufuri umplute cu aer, care sînt utilizate şi azi pe malurile 
rîului Tigru (numite azi Kelek pe vremuri Kelakku). Mai multe 
burdufuri legate la un loc serveau de fund unei ambarcaţiuni care 
avea o platformă unde se instalau mărfuri şi călători. 

In epoca sumeriană veşmintele erau lucrate mai mult în casă, 
dar acele fuste făcute din smocuri de lină (Kaunakes) erau 
confecţionate 

probabil de meşteri iscusiţi. Şi mai tîrziu regii şi dregătorii au 
purtat veşminte lungi, scumpe, care le îmbrăcau se pare tot 
corpul şi care erau brodate în chip fastuos. Se pare că veşmintele 
confecţionate în Sumer erau vestite pentru luxul, eleganța şi 
valoarea lor, căci aflăm din textul cărţii sacre a iudeilor Iosua VII, 
21 că după căderea oraşului Ierihon, cucerit de Iudei, unul dintre 
războinici Acar a furat « o haină frumoasă pestriță de Sinear ». 
Termenul pestrit înseamnă aici colorat în mai multe culori (tonuri) 
şi poate brodat. Acesta este unul din locurile Bibliei unde apare 
menţionată ţara Sumer (text masoretic) şi termenul ebraic este 
tradus deseori prin «babilonian», deşi se menţionează Sumerul şi 
nu Babilonul. Locurile unde Sumerul este citat în Biblie sînt: 
Geneză X, 10; XI, 2; XIV, 1, XIV 9; Isaia VII, 21; Zacchar, V, 21; 
Dan I, 2 si Isaia XI, 11. 

Nu se găseau pietre în Sumer, doar Tigrul şi Eufratul 
rostogoleau pietre mici în apele lor. Dar se putea înlocui într-o 
măsură oarecare piatra cu asfaltul, căci amestecul de bitum şi de 
argilă era tare şi avea toate caracterele pietrei; de aceea 
sumerienii au folosit-o, ca şi akkadienii după ei. Fără de amestecul 
cu argilă, asfaltul putea sluji însă ca mortar la unele clădiri, în 
special la cele ce erau în contact cu apa, pentru a întări pereţii 
bărcilor şi corăbiilor precum am arătat, şi la confecţionarea unor 
vase de împletitură tapisate cu asfalt. 

Cu toată această lipsă de piatră, a existat şi o epocă de piatră 
în Mesopotamia, cînd acest material era adus de la depărtări 
mari. într-adevăr, în toate săpăturile arheologice au fost găsite 
vîrfuri de săgeți, virfuri de lăncii, ciocane de cremene, topoare de 
piatră etc. Din steatită, onix şi alabastru se lucrau vase pentru 
parfumuri. Pe ele se gravau scene mitologice, procesiuni sau 
figuri de zei. 

O formă specială a gravurii în piatră era confecţionarea 
sigiliilor, iar lucrătorul de sigilii juca un oarecare rol în societatea 
sumero-akkadiană, căci exista obiceiul ca fiecare om mai înstărit 
să-şi aibă sigiliul său (Hero-dot, I, 195). 

Aceste sigilii erau nişte cilindri care se rulau, rostogolindu-se 
pe argila moale a tăbliţei. Se purtau aceste sigilii — care erau în 
forma de cilindru şi găurit la mijloc ca să poată trece sfoara prin 
ele — în jurul gitului, adesea fiind lucrate din pietre semi- 
preţioase. 

Temele reprezentate pe sigiliile sumeriene figurau adesea pe 
zeul Utu (Babar) zeu al înţelepciunii, ori pe Ghilgameş sau 
teomachii. 

Pare foarte sigur că pentru gravarea acestor sigilii, artizanii 
specialişti foloseau lentile măritoare, poate din cristal de rocă, 
fiindcă nu ne putem explica în alt fel cum au putut fi gravate 
amănunte minuscule, chiar şi scrierea cuneiformă. 

Artizanii care lucrau metalele aveau şi ei la dispoziţie puţine 
metale, căci cîmpiile irigate ale Mesopotamiei sudice au o bogăţie 
doar agricolă, nu există nici piatră, nici metale şi materialele 
brute, din care cea mai 

mare parte a comorilor găsite în mormintele regale de la Ur sînt 
compuse, au fost toate importate. Bitumul era importat din 
nordul Mesopotamiei, din ţara Subartu, cuprul venea din Oman, 
argintul din Asia Mică, aurul din Elam, lapis-lazuli era adus din 
Iran, unde ar fi existat un munte format numai din această piatră 
semi-preţioasă. Arama se lucra în mileniul al IV-lea (aramă în 
sumeriană este urudu) şi tot în Sumer s-a descoperit că aliajul 
cuprului cu plumbul sau antimoniul dă bronzul (sumerian zaber). 
Fierul nu a fost cunoscut de sumerieni, el este menţionat doar în 
epoca lui Hammurabi (sec. XVIII î.e.n). Dar se fabricau statuete 
de bronz» k cire perdue » încă din vremea lui Gudea. 

Sumerienii cunoşteau multe pietre preţioase şi semi-preţioase 
pe care giuvaergiii le montau în podoabe fastuoase. 

Perfecţiunea acestor realizări ale giuvaergiilor sumerieni, aşa 
cum s-au arătat în mormintele regale din Ur, ne pune în 
dificultate să decidem dacă sînt obiecte de artă sau produse 
meşteşugăreşti. Căci în civilizațiile meso-potamiană, sumeriană şi 
asiro-babiioniană, artistul nu este deosebit de artizan. 


ȚĂRANII ŞI ECONOMIA AGRARĂ 


Sumerul îşi datora prosperitatea, şi în cele din urmă întreaga 
sa înflorire, economiei agrare, întemeiată pe culturi de cereale 
irigate prin canale de apele Tigrului şi Eufratului. De aceea ar 
trebui să acordăm cea mai extinsă descriere studiului agriculturii 
şi ţăranilor din Sumer. Dar dacă avem unele date despre producţia 
agricolă şi îndeobşte despre economia agrară a Sumerului, ne 
lipsesc informaţiile despre ţăranii sumerieni, despre viaţa lor zi de 
zi, despre crunta exploatare la care erau supuşi în cadrul 
orînduirii tributale, exploatare ce a motivat numeroasele răscoale 
din această parte a Mesopotamiei. 

Suprafaţa agricolă a Sumerului de la Sippar la Eridu era de 
375 km în lungime şi de 75 km în lăţime, adică aproximativ 28 000 
—30 000 kilometri pătraţi. Pămîntul Sumerului era desigur de o 
fertilitate diferită, căci existau suprafeţe deşertice, unde nu 
creşteau decît spini şi mărăcini, sau în loc să crească plante, 
exista pe alocuri o crustă de salpetru sau de sare care acoperea 
pămîntul. în sudul Sumerului exista o regiune mlăştinoasă unde 
nu creşteau decît papură şi trestie. Este probabil că în timpurile 
preistorice sumerienii au reuşit să sece aceste regiuni băltoase, 
recu-perîndu-le pentru cultura cerealelor. 

Spre a mări suprafaţa de pămînt cultivabilă şi spre a regla 
scurgerea apelor primăvara, toată suprafaţa Sumerului era 
acoperită cu o reţea de canale. 

Condiţiile climaterice nu s-au modificat în mod esenţial din 
antichitate pînă acum. în lunile octombrie — noiembrie (luna lui 
Tişri) se deschideau porţile oceanului ceresc şi începea să plouă. 
în luna următoare, noiembrie — decembrie (luna lui Marheşvan), 
începeau pregătirile ogoarelor, adică aratul şi însămînţatul. Iarna, 
care începea în decembrie, era aspră şi atunci ca şi acum în Irak, 
căci adesea temperatura cobora sub zero grade şi uneori zăpada 
rămînea zile întregi pe cîmp. Iarna plouă destul de des, dar mai cu 
seamă ploaia face ca drumurile noroioase să fie cu totul 
impracticabile. însă în februarie începe primăvara, şi răsar 

toate buruienile care sînt mîncate cu mare poftă de toate vitele. 
Pe măsura căldurii care sporeşte, firele de grîu dau în spic şi 
curînd se coc. In Irakul modern secerişul începe în luna mai; se 
pare că în Sumerul antic secerişul se făcea mai devreme (în 
primele dinastii babiloniene, la sfîrşitul lui aprilie — luna Adar) şi 
era sfîrşit în mai. în Asiria însă, unde clima era mai rece, 
secerişul se făcea mai tîrziu. Soarele devenea arzător şi arşiţa de 
nesuportat, căci temperatura putea să crească pînă la 50° la 
umbră. Pe ogoare totul se usucă dar şi în grădini se pălesc toate 
dacă nu se face o irigație intensă a culturilor. Acuma se coc 
curmalele care vor fi cu totul bune de mîncat în octombrie. 

Herodot care trece prin Mesopotamia în ţinuturile Babiloniei, 
unde în vechime se întindea antica ţară Sumer, o vede ca un 
adevărat Eldorado al rodniciei: «Nu plouă în Asiria (aici în 
Babilon, n.n.) şi iată cum se hrăneşte rădăcina griului: se udă 
planta cu apă din fluviu, ea capătă putere şi spicul se formează. 
Udarea se face cu mîna sau cu ajutorul maşinilor şi nu ca în Egipt 
unde Nilul inundă şi acoperă cîmpurile. Tot teritoriul Babilonului 
este, la fel ca şi Egiptul, întretăiat de canale din care unul mare 
este navigabil, el se îndreaptă oblic către sud-vest; de la Eufrat la 
Tigru.... Dintre toate ţinuturile pe care le cunoaştem este cu mult 
cea mai rodnică în daruri ale zeiţei Ceres. Nimeni nu încearcă să 
cultive pomi fructiferi pe acest pămînt; nici smochin, nici viţă de 
vie, nici măslin; dar acest pămînt este atît de fertil în grîne încît 
el dă două sute de măsuri pentru una semănată; ba ajunge chiar 
la trei sute de măsuri pentru una semănată cînd recolta este 
foarte bună. Frunza secarei şi cea a orzului este de patru degete 
în lărgime şi cu toate că eu cunosc prea bine înălţimea tulpinei de 
mei şi de susan, nu o voi menţiona fiind încredinţat că cei ce nu 
au fost în această ţară a Babiloniei ar socoti de necrezut chiar şi 
cele ce se spun despre cereale. Locuitorii nu folosesc ulei de 
măslin ci de susan. In cîmpie cresc în mod spontan palmieri; cea 
mai mare parte din ei poartă fructe din care locuitorii de aici fac 
multe feluri de mîncare, dar fac de asemenea din aceste roade ale 
palmierilor un fel de vin şi miere. Ei cultivă palmierii în felul cum 
se cultivă smochinii şi cît despre aceia pe care grecii îi numesc 
masculini, ei leagă roadele lor la fructele curmalilor pentru ca 
roadele palmierilor masculini să pătrundă în curmale, să le coacă 
şi să le împiedice să cadă, căci palmierii masculini poartă 
înlăuntrul roadelor lor o sămînţă aparte la fel ca şi smochinii 
sălbatici » (Herodot, I, 193). 

într-un fel cu totul asemănător relatează şi Strabon 
rodnicia acestei ţări: «Această ţară dă roade ca nici una 
alta, căci ea rodeşte precum se spune de trei sute de ori mai 
mult decît se insămînţează » (Strabon, XVI, 1, 14). 
Botanistul Theophrast care trăia în secolul al IV-lea î.e.n. dă 
cifre mai modeste, dar se referă la griu: « In Babilonia se 
seceră de două ori, iar a treia oară se lasă oile să pască 
peste grine . . . (Pămîntul) dă de cincizeci de ori sămînţa 
semănată şi de o sută de ori dacă este bine 

îngrijit pămîntul. Lucrarea ogoarelor constă în faptul că se 
lasă să stea pe cîmp apa cît mai mult cu putinţă, ca să se 
facă mult noroi. Cînd pămîntul a devenit moale şi umed în 
adîncime, trebuie afînat. Pămîntul nu rodeşte însă trestii şi 
buruieni ca solul egiptean. Aceasta este urmarea unui 
pămînt de bună calitate » (Theophrast, Hist. plant. VIII, 7). 
Aşadar se obţin două recolte pe an, ceea ce în Egipt s-a 
obţinut doar pe timpul regilor Ptolemei. 

Agricultura se bucura de o înaltă preţuire şi era socotită de 
origine divină. Zeul Ninurta era protectorul agriculturii, şi se 
credea că plantele strigă numele său. Un alt zeu — o ipostază a 
celui dintii — era Ningirsu care trasează şanţurile şi canalele şi 
face să se coacă spicele. în sumeriană « om al zeului Ningirsu » 
însemna ţăran, plugar. Tot un patron al truditorilor de pe ogoare 
era zeul Dummuzi (lamuz în akkadiană). Zeta Nisaba era 
apărătoarea griului; pe reprezentările ei grafice vedem cum spice 
îi răsar din umeri şi numele ei înseamnă « cereale zs Dar şi alte 
soiuri de grîne erau zeificate, cum erau de pildă Aşnan şi Lachar. 
O altă serie de zei participă indirect la apărarea ogoarelor: astfel 
zeul Enki era inventatorul instrumentelor agricole şi al muncilor 
ce trebuiesc efectuate pe ogoare, zeul soarelui Utu (Babar) face să 
crească roadele cîmpurilor, iar zeul lunii (Nanna) să prospere 
mîncarea şi băutura. în fine zeului Enlil i s-au încredinţat vitele 
mari si mici de pe cîmpuri. 

în teorie tot pămîntul unui stat-oraş sumerian era 
proprietatea zeului cetăţii, iar în timpurile de început ale 
preistoriei, templul era proprietarul tuturor ogoarelor dintr-un 
stat-oraş. Studiile lui N.M. Diakonoff (Sumer Societatea şi statul 
în Mesopotamia antică, Moscova, 1959) au constituit o piatră de 
hotar în precizarea repartiţiei proprietăţii agrare în Sumer. 
Anterior acestor studii, pe temeiul lucrărilor lui Anton Deimel, 
unul din cei mai mari sumerologi, se admitea că templul din 
fiecare oraş (stat) sumerian poseda ca proprietar tot pămîntul 
agricol. Acest savant, studiind tăbliţele găsite la Lagaş cu conţinut 
economic, şi adunînd la un loc toate bucăţile de pămînt 
menţionate în aceste documente şi aparţinînd templului din 
Lagaş, ajunsese Ia concluzia că ele reprezintă împreună între 200 
şi 300 de kilometri pătraţi. Apoi el făcea aserţiunea că aceşti 200 
—300 km pătraţi reprezentau întreaga suprafaţă a statului-oraş 
Lagaş care ar fi aparţinut întreagă templului. Or N.M. Diakonoff 
arată că teritoriul statului-oraş Lagaş cuprindea probabil 3000 de 
kilometri pătraţi, din care 2000 km? era pămînt irigat. 

Suprafaţa posedată de templu reprezenta astfel numai o parte 
din această întindere de pămînt. 

Terenul agricol al templului, care nu putea fi nici cumpărat, 
nici vîndut şi nici alienat în nici un fel, era constituit după N.M. 
Diakonoff din trei părţi deosebite: 1. nigenna, pămînt care era 
rezervat pentru întreţinerea templului; 2. Kurra, teren atribuit 
ţăranilor care lucrau pămîntul; de asemenea artizanilor, 
precum şi unora din personalul administrativ 


128 


al templului spre a plăti serviciile lor (aceste ogoare nu puteau fi 
moştenite şi puteau fi schimbate sau cerute înapoi de templu ori 
de cîte ori ar fi hotărît să facă aceasta pentru un motiv sau altul; 
3. urulal, pămînt acordat în schimbul unei părţi din recoltă la 
diferiţi ţărani, dar mai cu seamă la personalul templului spre a le 
mări veniturile. 

Aşadar o parte din pămînturile templelor erau date în dijmă, 
cum a in zice noi astăzi, iar altă parte era atribuită temporar fără 
să li se ceară ţăranilor dijmă, socotindu-se că li se acordă aceste 
terenuri — desigur provizoriu, drept plată a serviciilor lor. Poate 
că şi pămîntul nigenna era lucrat în dijmă, dar este posibil ca 
templul să lucreze în regie cu boii şi personalul său acest pămînt. 

Cit priveşte pămîntul care nu aparţinea templului şi care 
cuprindea cea mai mare parte a teritoriului unui stat-oraş, 
documente găsite pe tăblițe de argilă dovedesc că el era în 
proprietatea nobilimii. Ea era alcătuită din regii statelor-oraşe, 
familia lor, rudele lor, apoi administratorii palatelor precum şi 
preoţii de rang mai ridicat. Aceste familii nobile, mai ales regii 
(isakku, ensi, lugal) posedau adesea domenii de sute de hectare, 
pe care le dobindiseră prin achiziţionarea de la cetăţeni mai 
sărmani. Important este de accentuat că muncile pe pămînturile 
nobilimii, adică aratul, semănatul, întreţinerea canalelor, 
digurilor, săparea lor, secerişul, grăpatul etc, se efectuau în dijmă 
de către clienţi sau de persoane dependente de nobili. Restul 
terenului agricol, adică cel care nu era în proprietatea templului 
şi a nobilimii, aparţinea oamenilor din popor, ţăranilor statului- 
oraş, cetăţeni care reprezentau mai mult de jumătate din 
populaţie. Este însemnat de accentuat că aceşti ţărani liberi sau 
oameni din popor erau organizaţi în familii mari patriarhale şi în 
clanuri sau în comunităţi urbane. Desigur, nu există comună 
primitivă arhaică, dar există comunitatea sătească, care era 
exploatată în întregime în cadrul orînduirii şi modului de 
producţie tributal. Căpeteniile comunităţilor agrare săteşti se 
numeau guraş « viteji » la Şuruppak şi şublugal « supuşii regelui 
əla Lagaş. 

Ogoarele moştenite ereditar şi aflate în posesiunea familiilor 
patriarhale din timpuri îndepărtate puteau fi vîndute sau alienate 
de un membru sau mai mulţi membri ai familiei — care nu erau 
în mod obligatoriu şeful familiei — care acţiona ca reprezentant 
ales al comunităţii familiale. De cele mai multe ori şi alţi membri 
ai familiei luau parte la actul de vînzare ca martori, arătînd că 
consimt şi sînt de acord cu tranzacţia efectuată. Aceşti martori 
primeau o plată ca şi vînzătorii înşişi, cu toate că nu se menţiona 
suma acordată fiecărui martor în parte, ci se indica o sumă 
totală. Alteori pe actul de vînzare se indicau şi martori neplătiţi 
din partea cumpărătorului, uneori martorii reprezentind pe 
isakku luau parte Ia vînzare. 

Trebuie să adăugăm că în timpurile arhaice proprietar 
eminent al părmîntului era zeul, deci proprietar eminent era 
templul, şi preoţii lui 

care îl reprezentau pe zeu, dar cînd regii au pretins că reprezintă 
pe zeu, că sînt locţiitori ai zeului pe pămînt, proprietar eminent a 
devenit regele. Astfel trebuie să distingem net între proprietar al 
pămîntului şi posesor al pămîntului. Proprietar era zeul, templul 
sau regele, dar posesor putea fi şi templul, regele şi nobilimea, 
dar şi ţăranii prin comunităţile lor agrare. Beneficiari ai 
pămiînturilor erau însă unii preoţi, personalul administrativ sau 
artizanul templelor care dădeau pămînturile în dijmă ţăranilor, sau 
le închiriau, cerînd o arendă în bani. 


Astfel populaţia unui stat-oraş sumerian putea fi clasată în 
patru pături sociale diferite, aşa cum am arătat în capitolul 
consacrat Orîn-duirii tributale: 1. Nobilimea; 2. Oamenii din 
popor; 3. Clienţii şi 4. Sclavii. 

Nobilimea (regi, familiile lor, administratori ai palatului, 
dregători, preoţii de rang înalt) poseda moşii întinse, fie în calitate 
de indivizi particulari, fie ca membri ai unor familii cu pămînturi 
întinse. Dar aceste ogoare erau lucrate fie de clienţi liberi ai lor, 
fie de dependenţi ai lor, fie de sclavi. Tot nobilimea controla 
ogoarele templelor, cu toate că aceste pămînturi mai tîrziu au fost 
preluate de rege, ba au devenit chiar proprietatea sa. 

Oamenii din popor posedau pămînt pe teritoriul statului-oraş 
dar mai curînd ca membri ai unor familii decît ca indivizi 
particulari şi aparte. 

Clienţii erau formaţi din trei categorii: 1. Dependenţii 
templelor în funcţii mai importante, precum erau administratorii 
templelor sau artizanii (mai necesari şi însemnați); 2. Marea masă 
a personalului templelor; 3. Dependenţii de nobilime. Cei din 
primele două categorii, cei mai mulţi, căpătau întinderi mici de 
pămînt din ogoarele templului ca posesiuni temporare, cu toate că 
primeau ca salariu de la templu şi hrană şi lînă. Clienţii nobililor 
erau şi ei plătiţi în acelaşi fel. 

Sclavii erau ai templelor, ai regilor sau ai nobililor, dar 
numărul lor nu era mare. 

Condiţia principală pentru dobîndirea unei recolte bogate era 
captarea apei şi distribuirea ei pe terenul propriu. De aceea se 
săpau canale de către stat şi se căpătau astfel noi terenuri fertile. 
Cel ce voia să aibă apă suficientă trebuia să aducă daruri 
însemnate în cereale, fructe şi vite nobililor proprietari de 
pămînturi. Dar ţăranii erau cu toţii obligaţi — fie că erau 
proprietari ai pămîntului, fie că îl lucrau ca arendaşi în bani sau ca 
dijmaşi, ori primeau pămîntul ca o completare a salariului plătit 
de templu — să curete în mod periodic canalele, să le întreţină, să 
menţină în stare de funcţionare perfectă stăvilarele, să facă 
diguri, să îndepărteze tendinţa de înmocirlare a canalelor care se 
puteau astupa uşor. Pe de altă parte, prin deschiderea şi 
închiderea neglijentă a unui stăvilar, se putea nimici ogorul unui 
vecin, de aceea se cerea multă grijă în mînuirea stăvilarelor. 

Aproape în tot timpul unui an, suprafaţa ogoarelor se afla mai 
sus decit suprafaţa apei din canale (cu excepţia poate a 
primăverii) şi de aceea era nevoie ca apa să fie înălţată printr-un 
sistem mecanic şi condusă prin şanţuri la plantele de 
irigat. 

Nu avem reproduceri ale instalaţiilor de irigat sumeriene, dar 
este foarte probabil că se utiliza acelaşi aparat ca la babilonieni, 
adică acela pe care egiptenii îl numesc șaduf: o cumpănă care 
are la o extremitate o găleată, iar la cealaltă o greutate. Se 
scoate apa din canalul de irigat ca dintr-o fîntînă cu cumpănă ce 
se varsă într-un şanţ, de unde se scurge pe ogor. 

în afară de irigatul ogoarelor, aratul cu plugul era o 
lucrare esenţială. Plugul consta la început, la fel ca în Egipt 
— dintr-o ramură mare de copac îndoită la care se puneau 
să tragă doi boi. La acest plug de lemn era nevoie de trei 
oameni, unul ca să ţină coarnele, altul să mine boii, în fine 
altul să vină pe urmă şi să semene. Mai tîrziu la babilonieni 
a apărut un plug de lemn care avea o pilnie alături de 
brăzdar prin care se turnau seminţele ce trebuiau 
semănate. După ce se făcea arătura, ogorul trebuia grăpat, 
ca să se sfarme bulgării mari de pămînt, şi această operaţie 
se făcea cu un fel reble mari. Se trecea apoi cu un fel 
de tăvălug spre a în da esa pămîntul. După semănat ogorul 
trebuia irigat, apoi după ce răsărea orzul sau grîul trebuiau 

livite  buruienile, apoi gonite păsările şi mai ales 
impiedicate lăcustele ce veneau în nori deşi să se aşeze pe 
locurile semănate sau pline cu cereale în pîrg. 

Cunoaştem destul de exact cantitatea de sămînţă semănată pe 
o întindere de pămînt, pentru că se măsura întinderea unui ogor 
după un raport sigur dintre sămînţă aruncată şi suprafaţa bucății 
de pămînt. Interesant pare faptul că se semăna o foarte mică 
cantitate de sămînţă, adică sămînţă era răspîndită pe ogoare mult 
mai rar decît în vremurile actuale. De pildă, pe timpul regilor 
kasiţi se semănau 30 sila de sămînţă la 1 iku, adică 12,12 litri de 
sămînţă la 4465,5 metri pătraţi. Se pare că în epoca 
neobabiloniană se semăna mai mult, 55 litri la hectar (actual- 
mente griul se seamănă mult mai des, adică 150 kg la 1 hectar în 
ţara noastră), dar în general în Mesopotamia, după tăbliţele ce le 
posedăm, se semăna foarte rar, în medie 20—55 litri la hectar în 
toate timpurile. 

O serie de alte primejdii pîndeau grînele după ce răsăreau în 
afară de lăcuste, viermii, gazelele care veneau să pască, ciorile 
mai cu seamă, apoi inundaţiile. Dacă toate aceste pericole erau 
înlăturate plugarul putea să aştepte recolta în aprilie şi mai. 
Deseori însă pentru seceriş nu ajungeau puterile stăpînului 
ogorului — mai cu seamă că trebuia să se secere repede, ca să nu 
se scuture boabele de grîu — şi de aceea erau închiriaţi sclavi de 
la oraşe sau chemaţi alături de autohtoni oameni din popoarele 
vecine sumerienilor: akkadieni, amoriţi, elamiţi şi kasiţi. Pentru 
seceriş se foloseau seceri (gamlu), unele din argilă, altele din 
pietre ascuţite încastrate într-o teacă de lemn, mai rar seceri de 
bronz şi de 

aramă. Se tăiau spicele foarte sus, după aceea se tăiau paiele şi se 
dădea foc miriştii. Spicele tăiate scurt erau încărcate pe spinarea 
măgarilor sau puse în care şi duse la o arie unde erau treierate 
prin călcarea lor de către vite mari şi mici. Boii care treierau 
cerealele nu trebuiau să aibă botul legat, dar se luau pentru 
treierat vite de la vecini. După călcarea şi treieratul cu vite, paiele 
erau vînturate şi se alegeau boabele, după ce erau strecurate prin 
site. Din recoltă se înfrupta proprietarul pămîntu-lui, care lua 1/3 
pînă la 1/2 din recoltă, după ce primele spice erau duse la templu, 
zeului. Apoi se dădea o parte din recoltă perceptorului care venea 
să perceapă impozitul. 

Fără îndoială, recolta nu era atît de bogată pe cît o descrie 
Herodot sau Strabon (vide supra) şi nu se putea găsi vreun loc 
unde sămînţa să rodească de două sute sau trei sute de ori 
cantitatea însămîntată în pămînt. După informaţiile ce le avem din 
documente sumeriene sau akkadiene în genere sămînţa rodea de 
treizeci şi şase de ori mai mult decît se însămînţase, ceea ce este 
foarte mult fiindcă în climatul şi în condiţiile noastre în general, 
pentru grîu se obţine de 14—15 ori cantitatea de grîu 
însămîntată, dacă terenul nu este irigat. Totuşi în climatul nostru 
se seamănă o cantitate de sămînţa mult mai mare ca în Mesopo- 
tamia şi randamentul la hectar neirigat nu este mai mare (75 kg 
grîu de sămînţa la pogon — 150 kg la hectar). 

In tăbliţele de lut ale regelui Lugalbanda se afirmă că se 
recoltau la hectar circa 22 hectolitri de orz (= 2200 kg) ceea ce 
este un randament scăzut, la 42 litri de sămînţa. 

Cereala cea mai răspîndită în Sumer era orzul (așnan) şi 
alături de el griul (sumeriană gig) care poate a început să fie 
cultivat în această parte a lumii şi de aici s-a răspîndit 
pretutindeni. Alături de el există o altă cereală foarte apropiată 
de el alacul sau emerul (sumerian zizna), specie de grîu foarte 
rezistentă, cultivată încă din timpurile preistorice, avînd un 
singur bob în spiculeţ. Dar alacul, răspîndit şi în Egipt, se cocea 
rnai tîrziu, apoi el trebuia decorticat fiind totuşi cultivat mult 
pentru că era adăugat pentru fabricarea pîinii, dar şi a berei, 
precum şi a unor pră-jituri. Grîul era de două ori mai scump ca 
orzul, dar alacul era la fel de scump ca şi orzul. Cereala 
cunoscută sub numele de durrah juca de asemenea un mare 
rol în alimentaţie. 

După Herodot, în Mesopotamia se folosea doar ulei de susan, 
ceea ce este confirmat şi de arătările Talmudului din Babilon (S. 
Krauss, Talmudische Archeologie voi. Il, Berlin, 1911, p. 226), 
fapt ce se poate observa şi în zilele noastre. Uleiul de susan era 
folosit nu numai în alimentaţie ci şi în medicină, pentru iluminat 
(cu opaițe), în cultul zeilor şi pentru ghicit viitorul cu tehnica zisă 
a lecanoscopiei. 

In hrană se foloseau o serie de leguminoase, în primul rînd 
lintea şi bobul (cf. lezechiel, IV, 9). Trebuie făcută o distincţie netă 
între ogoarele unde cresc cereale şi grădinile unde se cultivau 
arbori fructiferi şi zarza- 

vaturi îngrijite de un grădinar (nukaribbu). Acesta era un om 
mult mai iscusit decît plugarul şi cunoştea o serie de tehnici 
legate de grădinărit. Totuşi, arenda pe care o plătea el era de 
patru ori mai mare decît a plugarului, fiindcă şi pămîntul pe care 
il lucra era mai mănos. Este probabil că grădinarii erau 
exploataţi mult de către proprietarul pămîntului, căci Codul lui 
Hammurabi (care cuprinde în el vechi legislații sumeriene, deşi 
Hammurabi era akkadian) decretează: «Curmalele care sînt 
produse într-o grădină, trebuie să le ia numai proprietarul 
grădinii» (§ 66). 

O grădină bogată, cu pomi fructiferi rodnici şi irigată de 
canale de apă curgătoare, a reprezentat totdeauna în Orient 
imaginea paradisului terestru. De aceea Ghilgameş — eroul 
sumerian care caută nemurirea — se bucură nespus de mult cînd 
după multe peregrinări prin beznă ajunge la lumină şi la ţărmul 
mării dă de o grădină fermecată ai cărei pomi poartă în loc de 
fructe pietre nestemate. Arborele cultivat cel mai des în Sumer 
era curmalul (sumeriană gişimmar) care are nevoie însă, spre a 
da roade, de o temperatură medie de 21 —23*C. Şi astăzi limita 
nordică pînă unde se întinde cultura curmalului este linia ce 
uneşte oraşele Ana de Tekrit. Poate în antichitate această limită 
era mai la nord, dar la Ninive, în Asiria, curmalii nu mai dădeau 
fructe coapte. Pe de altă parte, spre a produce curmale, acest 
pom are nevoie de multă apă, pe lingă soare şi căldură; de aceea 
el creşte bine în apropierea unui rîu, unui canal sau lac. 
înmulţirea curmalilor nu se face prin sîmburi, ci prin vlăstari care 
trebuie aşezaţi nu prea departe unul de altul, pe cînd pomul adult 
are nevoie, dimpotrivă, de cel puţin 100 metri pătraţi pentru a 
rodi. Dar creşterea curmalului impunea fecundarea sa artificială, 
— pe care sumerienii au cunoscut-o din cele mai vechi timpuri — 
şi de asemenea îngrijiri atente şi continue. Un curmal putea să 
dea pînă la 1 kur (= 120 litri) de curmale, dar în medie această 
cantitate era mult mai mică. Xenophon, autorul celebrei Anabasis 
(« retragerea celor 10 000 de ostaşi greci prin Persia pînă la 
ţărmul Mării Negre si laudă calitatea curmalelor din 
Mesopotamia care erau minunat de frumoase şi de mari 
asemănîndu-se la culoare cu chihlimbarul (Xenophon, Anabasis, 
II, 5, 16). Curmalele erau mîncate crude şi constituiau o parte 
însemnată din hrana oamenilor, sucul de curmale era utilizat 
pentru prepararea unui soi de miere, iar după fermentare se 
făceau din el vin, rachiu şi oţet. Sîmburii de curmale erau folosiţi 
drept combustibil, sau măcinaţi şi daţi ca hrană vitelor. In 
grădinile din Sumer se găseau viţă de vie, grenade (rodii) şi 
smochine. In privinţa smochinelor Herodot afirmă că nu se 
găsesc smochine în Mesopotamia (I, 193), dar ele sînt totuşi 
menţionate în textele sumeriene. 

Vinul (în sumeriană geştin) era cunoscut din timpuri vechi de 
sumerieni şi regii Lugalanda şi Urukagina îl foloseau, dar poate 
era importat. 

Intr-o tăbliță de pe vremea lui Gudea se pare că e vorba de 
plantarea viței de vie care dădea un mare număr de ciorchini. 
Vechii sumerieni ca şi babilonienii au cunoscut lămiiul care 
creştea de altfel şi în Asiria. Lămiia 

a fost introdusă în Grecia după victoriile lui Alexandru cel Mare 
sub numele de măr persan sau al mezilor. 

Se cultivau cu multă grijă în grădini tot felul de zarzavaturi şi 
se utilizau îngrăşăminte naturale. Zarzavaturile erau răsădite cu 
multă atenţie. Se plantau ceapă multă, usturoi dar şi alte 
zarzavaturi pe care le avem şi astăzi. 

Foarte iubite, ca în tot Orientul, erau florile şi ceremoniile în 
temple se efectuau cu buchete mari de flori, cel ce se ruga zeilor 
luînd în mînă un buchet de flori şi o ramură de palmier. înşişi regii 
purtau la ei flori ca să se desfete cu parfumul lor. De aceea multe 
ornamente în temple şi în palate au chip de flori, iar pe stele 
întîlnim flori de lotus stilizate. Pretutindeni primăvara creşteau 
crini sălbatici. 

In contrast cu multele flori, plante, cereale ce se aflau în 
Sumer era raritatea arborilor care să fie buni pentru construcţii 
sau de lucrat. Ca pomi autohtoni se pot cita plopul de Eufrat, care 
creştea pe malurile acestui fluviu, şi mai cu seamă tamariscul, 
care este adesea înfăţişat în fabule dar şi în poeme. Chiparosul 
creştea uşor şi în vremea lui Alexandru cel Mare era folosit la 
construcţia corăbiilor. In locul lemnului se utiliza însă în Sumer 
trestia (sumeriană gi, gin) care avea nenumărate utilizări în viaţa 
de toate zilele. Regii sumerieni, cum era Gudea de exemplu, au 
plantat trestia de-a lungul canalelor. Trestia era proprietatea 
regilor, a templelor şi era interzis ca să se taie aşa cum era oprită 
tăierea plantelor de pe un ogor, căci trestia era folosită pentru 
construcţii şi pentru confecţionarea a numeroase obiecte. 

Asiro-babilonienii aveau un mare număr de animale domestice, 
dar istoria domesticirii lor ne este cu totul necunoscută. E de 
notat însă că taurul, măgarul (onagrul), oaia, capra şi porcul, 
poate şi pisica se aflau în stare sălbatică în Mesopotamia. 

Creşterea vitelor era una din îndeletnicirile cele mai îndrăgite 
de zei şi de pildă zeiţa Iştar (= lInanna) îi făgăduieşte lui 
Ghilgameş: «caprele tale vor naşte cîte doi iezi, oile tale vor făta 
gemeni ». Păstoritul era cîntat şi de epopee, căci eroul zeificat 
Lugalmarda era un păstor (reu în sumeriană) de care s-a 
îndrăgostit Iştar. Ciobanii erau angajaţi ai templelor şi ai nobililor 
sau îşi îndeplineau profesiunea pe cont propriu. Plata celor din 
prima categorie nu era prea strălucită. Regele sumerian 
Urukagina plătea unui păstor care purta de grijă la douăzeci de oi, 
50 sila (= 20 kg) de cereale pe lună şi, după împrejurări, o plată 
suplimentară anuală de 120 sila (1 sila = 400 g). Țăranul nu-şi 
putea angaja singur un cioban, şi de aceea se asociau mai mulţi 
punîndu-şi vitele împreună, încredinţîndu-le, după ce le-au marcat 
la ureche, unui păstor pentru un salariu anual. Păstorul cu 
ajutoarele sale, cîinii şi măgarul, petreceau ziua pe cîmp şi intrau 
seara în stîne. Se pare că aceşti ciobani erau plătiţi mai bine, dar 
aveau şi îndatoriri mai multe. Mai întîi trebuiau să se îngrijească 
de păşuni, oilor nu le era îngăduit să pască pe un ogor 

străin fără încuviințarea proprietarului pămîntului. Altfel 
ciobanul era amendat şi turma sa era dusă şi ţinută închisă pînă 
plătea despăgubirea. Dacă vreo vită i se pierdea sau îi lipsea din 
turmă, trebuia să înlocuiască vita lipsă. Dacă nu se îngrijea de 
reproducerea vitelor, trebuia să plătească o despăgubire pentru 
viţeii sau mieii care nu s-au născut. 


Vita cea mai preţuită era boul (sumerian gud) şi existau în 
Sumer o specie cu coarne lungi şi una cu coarne scurte. Par să 
nu fi existat speciile de boi fără coarne ca în Egipt. La 
gospodăriile ţărăneşti erau puţine vite, dar ele făceau, ca să 
spunem aşa, parte din familie şi li se dădea un nume ca şi 
oamenilor. O vacă se numea « posesiune a zeului Lunii » poate 
din cauza coarnelor ei frumoase, un taur se numea « arma divină 
Şarur este tatăl meu ». Hrana ce se dădea vitelor era bogată căci 
în afară de iarbă căpătau în medie 6 sila (2,4 kg) de grine pe zi. 
Vitele erau ţinute pentru munci: irigare, arat, grăpat, dar şi 
pentru transport. Dar se consumau şi laptele şi brinza provenite 
de la ele. Rareori se mîncau vitele; ele erau aduse ca jertfă zeilor 
şi erau ucise în mod ritual. Vitele se închiriau pentru un preţ bun 
şi doar dacă un leu le mînca sau un zeu le lovea (cu fulgerul) cel 
ce închiria o vită nu era obligat să-i achite costul. Se întîmpla ca 
un taur să împungă mortal pe un trecător. Atunci se făcea 
distincţia existentă şi în Fsire, XXI, 28, dacă taurul era cunoscut 
că împunge sau nu era cunoscut ca atare. Dacă nu era cunoscut 
că împunge, atunci nu se puteau cere despăgubiri pentru 
uciderea ce o făcuse. Dacă era cunoscut că împunge şi 
proprietarul lui nu îi protejase coarnele (prin aşezarea unui inel 
în jurul ascuţişului coarnelor) atunci el trebuia să plătească dacă 
era vorba de un om liber 1/2 mină, dacă era un sclav doar 1/3 
mină. 

Oile şi caprele se găseau în gospodăria fiecărui ţăran. Oile 
erau mai înalte şi mai vînjoase decît cele de la noi şi aparţineau 
unei rase cu coada groasă. Preţuită era oaia din oraşul Ur sau 
cea amorită. Caprele erau negre sau galbene şi aveau coarnele 
răsucite înapoi. Şi oile şi caprele în afară de iarba ce o păşteau 
pe cîmp mai primeau şi 2 sila de cereale (= 800 g). Se deosebeau 
din cele mai vechi timpuri oi pentru lînă şi oi pentru carne de 
mîncat. 

Animalul de povară era însă măgarul (sumeriană anșu) care se 
dezvolta bine în Mesopotamia unde existau patru feluri: măgari 
albi şi cenuşii, pătaţi sau cafenii. Cu măgarii se lucra mai greu 
pămîntul decît cu boii dar pentru transporturi el era animalul 
ideal. Măgarii erau înhămaţi de sumerieni şi la carele lor de 
luptă, dar şi la carele zeilor. De aceea şi regii şi templele aveau 
un mare număr de măgari, cu toate că o pereche mînca lunar 900 
sila de cereale (378 litri). 


Mult mai tîrziu, în mileniul II î.e.n., apare calul (sumeriană 
sisu) şi el este semnalat în timpul dinastiei din Isin, precum şi 
mai tîrziu la babilonieni. Caii se bucurau de o îngrijire şi de o 
hrană aleasă (circa 2 litri de cereale pe zi). încrucişarea între 
cal şi măgar —catirul —pare să 

fi fost realizată de sumerieni, fiindcă sub regele Sulgi catîrul 
există. Se foloseau cat însă în epoca akkadiană. Cămila apare 
în Mesopotamia in mileniul II î.e.n., dar nu este îndrăgită prea 
mult, şi se pare că sumerienii nu au cunoscut-o, transporturile 
prin pustiu făcîndu-se în vremea lor cu măgarii. 


Porcii erau crescuţi de sumerieni în oraşe unde mîncau 
resturile si 


se bălăceau în murdării. De aceea erau socotite animale impure şi 
în anumite zile era interzis să se mâănince carnea lor. 


Tot impur era considerat şi cîinele căci el consuma resturile 
menajere, gunoaiele, apoi copii expuşi şi cadavrele neîngropate 
ale vrăjmaşilor sau ale celor săraci. Din această pricină era socotit 
o fiinţă necurată, spurcată, în special cîinele negru era adesea 
întruparea demonului rău Labartu. Existau însă şi cîini păzitori, 
adesea şi porţile oraşelor erau păzite de cîini. Ciobanii aveau şi ei 
cîini pe lingă turmele lor sau la stîne, iar la vînătoare se 
foloseau în mod special cîini dresați. 

Păsările de curte erau găinile, rațele, giştele şi porumbeii. Din 
Mesopotamia au fost aduse primele găini în Egipt, unde «pasărea 
care naşte zilnic », adică face ouă, a stîrnit mare senzaţie pe 
vremea lui Thutmosis al III-lea (sec. XV î.e.n.) Grecii socoteau că 
găinile vin din Persia şi din Media, iar arameenii numeau găina « 
pasărea akkadiană ». 

In afară de munca ogoarelor, de grădinărit şi de viticultură, 
ţăranii se îndeletniceau cu pescuitul şi cu vînătoarea, în special a 
vînatului mărunt, fiindcă vinatul mare era rezervat nobilimii. In 
Sumer existau însă şi o serie de animale astăzi dispărute: 
elefantul şi măgarul sălbatic (onagrul). 

Vînatul mic era adesea prins cu ajutorul plaselor şi al curselor, 
acestea din urmă fiind folosite mai cu seamă pentru gazele şi 
păsări. 

Cel mai primitiv mod de a pescui în apele atît de bogate în 
peşte era de a se tulbura apa şi a se prinde peştele cu mîna. Mai 
tirziu s-au folosit undiţe, căci s-au găsit cîrlige de bronz în 
Mesopotamia. 


Desigur avem puţine informaţii despre viaţa de toate zilele a 
ţăranilor sumerieni. Dar viaţa le era reglată de orînduirea 
tributală şi de modul de producţie tributal care îi exploata în mod 
sîngeros, ţăranii trebuind să achite arendaşului şi proprietarului 
terenului, impozite mari, dar mai ales să facă nenumărate corvezi: 
săparea canalelor, curăţarea digurilor construirea  stăvilarelor, 
înlăturarea plantelor de baltă etc. 

Pe de altă parte ţăranii erau furaţi şi jefuiţi de către cămătari 
care le împrumutau grîne de sămînţă cu dobiînzi exorbitante. 
Codul lui Ham-murabi stabilise o dobîndă de 20% pe an, dar în 
realitate cămătarii luau pentru un împrumut 33 !/-% dobîndă pe 
an. în afară de aceasta exista 

o mare fluctuaţie a preţurilor la cereale, primăvara cînd se 
împrumuta ţăranul pentru sămînţă, valoarea în argint (1 sekel = 
8 g argint) era mare, pentru 1 sekel se lua o cantitate relativ 
mică de sămînţă. Țăranul trebuia să plătească toamna, cînd 
preţul grînelor era mic (pentru 1 sekel se vindea mult grîu), din 
pricina abundenței grînelor. în felul acesta şi în epoca sumeriană 
a celei de a Ill-a Dinastii din Ur şi în epoca babiloniană, ţăranul 
pierdea de două ori, plătind o dobîndă mare şi pierzînd la 
diferenţa de preţ. Era însă sulicient ca ogorul să fie mîncat de 
lăcuste, sau recolta mîncată de şoareci şi de viermi, ori să se 
producă o scădere a preţului cerealelor, ca săteanul ce făcuse un 
împrumut la un cămătar să fie vîndut ca sclav întrucît nu-şi putea 
plăti datoria. Aceşti sclavi, foşti clienţi ai cămătarilor de la care 
se împrumutaseră, erau apoi închiriaţi cu ziua ca să lucreze 
ogoarele altor săteni. Tot din pricina datoriilor lor la cămătari, 
unii ţărani îşi vindeau copiii, încît se crease şi un proverb: «Omul 
puternic trăieşte prin mîinile sale, iar omul slab cu preţul copiilor 
săi. » 

Ţăranii sumerieni din comunităţile săteşti agrare locuiau 
în case de trestie lipite cu argilă, ori în case de chirpici 
acoperite cu papură. li vedem figuraţi pe un basorelief 
arătînd o turmă de vaci şi ţărani care le mulg şi prepară 
brinza sau untul (originalul în Muzeul Universităţii din 
Bagdad). 

Ei sînt goi pînă la brîu, cu capul ras, neacoperit de nici o 
pălărie, purtînd în jurul şalelor o fustă din smocuri de lină 
(kaunakes). 

Comunitățile agrare din Mesopotamia au început să se 
destrame odată cu dezvoltarea cametei si a economiei băneşti. 
Ele erau conduse de un sfat al celor mai vîrstnici, dar mai tîrziu 
în fruntea comunităţii nu mai este decît un funcţionar al regelui 
şi nu un om ales de sfatul celor vîrstnici. Pare probabil că în 
vremea lui Hammurabi deja nu mai exista dreptul de control din 
partea comunităţii asupra averii membrilor ei, întrucît acum 
pămîntul putea fi dat în arendă, lăsat moştenire sau vîndut fără 
nici o oprelişte din partea comunităţii agrare. Ea continua să 
existe în ceea ce priveşte distribuţia apei, lucrul la canale, la 
diguri, la stăvilare şi întreţinerea acestora. 


SCLAVE 


Sclavii constituiau una din păturile sociale care compuneau 
societatea sumeriană, dar ei erau mult mai puţin numeroşi ca în 
Asiria sau ca în Babilon mai tîrziu. Ei nu au jucat nici pe departe 
rolul pe care l-au avut în Imperiul roman sau la Atena, unde 
modul de producţie era sclavagist, fiindcă marea masă a forţei de 
muncă era alcătuită acolo din sclavi. La sumerieni, în primele 
secole ale istoriei lor, numărul sclavilor era mic, dar epocile de 
război, cînd captivii deveneau sclavi, măreau mult numărul 
acestora. Desigur numărul lor a devenit mult mai mare în 
Imperiul asirian de mijloc sau nou; sclavii în Asiria au fost foarte 
numeroşi în temple, în palatul regal sau la locuinţele locuitorilor. 
în epoca babiloniană în mileniul II î.e.n. o gospodărie înstărită 
poseda douăzeci sclavi şi mai mult chiar; numărul femeilor sclave 
îl întrecea cu mult pe cel al bărbaţilor, gospodăriile foarte bogate 
avînd în total peste o sută de sclavi. 

In societatea sumeriană se pare că soarta sclavilor era ceva 
mai bună decît în Babilon şi în Asiria. într-adevăr ei erau uneori 
trataţi ca membri ai familiei şi acesta era desigur cazul unor 
sclave care erau silite de către stăpînii lor să practice prostituţia. 
Dar alţi stăpîni sumerieni, ca si cei babilonieni mai tîrziu, 
închiriau forţa lor de muncă ca să secere ogoarele sau să lucreze 
pentru statul-oraş, on să învîrtă la piatra de moară spre a măcina 
cereale (moara de apă apare mult mai tîrziu, iar moara de vînt în 
mileniul II al erei noastre). Prinşii de război erau reduşi la situaţia 
de sclavi, deveneau proprietatea regilor (ensi, isakku sau lugal) 
ori a templelor, care îi ţineau închişi în încăperi speciale şi îi 
sileau să lucreze. 

Tăbliţe de argilă din vremea regelui Rim-Anum din Kiş, de la 
începutul mileniului II î.e.n. (epoca Isin-Larsa) amintesc de un fel 
de lagăr de sclavi ai cărui deţinuţi trebuiau să lucreze pentru 
palat şi pentru templu; şi din epoci mai tardive există menţiuni 
similare ale unor astfel de lagăre de sclavi. 

Pe de altă parte, ştim că în împrejurări favorabile sclavii 
puteau obţine o oarecare independenţă şi un oarecare grad de 
bunăstare. 

în principiu, sclavul se afla întru totul în stăpînirea 
proprietarului său şi depindea de bunăvoința şi de toanele lui. 
Dacă fugea, stăpînul său cerea ajutorul regelui şi al dregătorilor 
spre a-l aduce înapoi. Totuşi, sclavul avea şi el anumite drepturi. 
De exemplu, el putea pretinde că stăpinul său nu este cel 
adevărat, şi atunci trecea la stăpînul său real. în caz contrar — 
dacă se dovedea că este totuşi sclav al stăpînului de care se 
lepăda — i se tăia o ureche (cf. Codul lui Hammurabi § 282). Apoi 
sclavul bătut sau maltratat putea să reclame în faţa judecătorilor. 
De fapt în epoca sumeriană tardivă sclavul nu era un obiect ca la 
asiro-babilonieni, fiindcă el putea să depună mărturie în faţa 
judecății ca martor. De asemenea avea dreptul să dobîndească şi 
să posede o anumita avere, ba chiar să posede sclavi (aceştia în 
Imperiul roman se numeau servi vicari), putea tot astfel să se 
răscumpere şi să se căsătorească. Sclavul (în sumeriană uru sau 
arad) nu este menţionat în documente cu numele tatălui, adesea 
nici numele lui nu era pomenit, ci se scria doar sag « un cap » (de 
sclav subînţeles). Sclavul putea fi eliberat iar legile privitoare la 
sclavi erau mult mai blînde la sumerieni decît la akkadieni. Un 
sclav putea fugi de la stăpînul său, la alt locuitor, şi dacă trecea 
un răstimp de o lună în care nu era găsit de stăpînul său, acesta 
trebuia să se mulţumească cu alt sclav care i se dădea în schimb. 
Prin această legislaţie erau împiedicate maltratările sclavilor care 
puteau să-şi găsească şi alt stăpîn. Dar în Codul lui Hammurabi 
— rege babilonian — se pedepseşte cu moartea cel ce a găzduit 
un sclav fugit, sau a ajutat să fugă un sclav ($15). Dacă cineva a 
ajutat să fugă prin poarta cetăţii pe sclavul unui palat sau sclava 
unui palat sau sclavul unui muşkenu sau sclava unui muşkenu, va 
fi omorît ($16). Dacă cineva a ascuns în casa lui un sclav sau o 
sclavă refugiaţi din palat ori de la un cetăţean oarecare militar şi 
la cererea acelui palat, nu-i predă, stăpînul casei aceleia va fi 
omorît (cf. Codul lui Hammurabi în: Athanasie Negoiţă, Gîndirea 
asiro-babiloniană, în texte, Buc. 1975 p. 315). Mai mult, după 
legislaţia babiloniană de mai sus cel ce găseşte un sclav evadat şi 
îl reţine în casa sa şi sclavul este găsit în posesia sa, omul acela 
va fi omorît ($ 19). Aşadar legislaţia sumeriană şi aici este mult 
mai blîndă şi umană. 

Printre sclavi se făceau diferenţe şi deosebiri notabile. Prinsul 
de război sau sclavul cumpărat din străinătate era socotit laolaltă 
cu compatrioţii sumerieni, care au ajuns sclavi fiindcă nu şi-au 
putut plăti datoriile sau cu aceia care s-au vîndut ei înşişi ca 
sclavi din sărăcie ori cu aceia care au fost cumpăraţi de copii de 
la părinţii lor. Sclavul care a fost crescut de copil în casă se 
bucura de o îngrijire şi de un tratament mai omenesc. Ca în 
societăţile patriarhale, sclavul crescut şi născut în casă făcea 
oarecum parte din familie şi nu era maltratat din motive eco- 
nomice, căci maltratarea ar fi dus la scăderea randamentului său 
în muncă. Orice sclav reprezenta o sumă şi valoarea sa era acea 
a unei vite scumpe, iar păstrarea unui sclav capabil de muncă era 
mai ieftină 

deet închirierea muncii unui muncitor cu ziua. Pe de altă parte, 
sclavele care deveneau concubine ale stăpînului lor şi îi năşteau 
copii nelegitimi aveau o soartă mai bună, iar după moartea 
stăpînului trebuiau să fie eliberate. 


întotdeauna unui sclav i se dădea o femeie în căsătorie, 
ceea ce era rentabil fiindcă se năşteau copii care deveneau 
şi ei sclavi. însă sclavul căsătorit şi cu copii era mai ataşat 
de stăpînul său, mai ascultător şi nu mai avea gînduri de 
evaziune. Se întîlnesc şi sclavi care aveau două soţii, fără 
îndoială spre a spori numărul descendenților săi ce aveau să 
devină şi ei sclavi. Intîlnim însă adoptarea ca fii a unor sclavi 
şi sclavii care posedau o avere o lăsau moştenire stăpînilor 
lor (Codul lui Hammu-rabi $176 sq). Mai cu seamă în zilele 
de sărbătoare, deosebirile între diferitele stări sociale se 
ştergeau adesea cu totul, aşa cum se întîmpla si la Roma, în 
timpul sărbătorilor denumite Saturnalia, cînd rolurile se 
inversau şi stăpînii slujeau sclavilor lor vreme de o zi sau 
mai multe zile. In Sumer stăpînii slujeau pe sclavii lor în 
timpul sărbătorilor de anul nou. Ba chiar regele cobora de 
pe tron pentru o zi şi era înlocuit de un om sărman care 
putea da orice fel de porunci vreme de o singură zi. Pe de 
altă parte, după hemerologele akkadiene (care reproduceau 
fără îndoială pe cele sumeriene) regele trebuia în anumite 
sărbători să elibereze un sclav şi să dea drumul unui osîndit 
din închisoare, datină ce a trecut la iudei şi este atestată în 
Marc. XV, 7—9; Mat. XXVII, 15—21, Le. XXIII, 17—20 şi In, 
XVIII, 39—40, unde este eliberat un osîndit în ziua sărbă- 
toririi Paştilor. 

Totuşi soarta unui sclav era grea şi negustorul care întilnea în 
străinătate un concetăţean prins de război şi devenit sclav era 
obligat să-l răscumpere şi să-l elibereze din robie. Dacă robul 
însuşi nu avea mijloacele necesare spre a se răscumpăra, el 
trebuia să fie răscumpărat de templu sau de regele statului sau 
oraşului. Sclavul trebuia să meargă cu capul ras şi să poarte ca 
indice al stării sale o marcă de sclav făcută cu fierul roşu pe 
frunte sau pe mînă, ori era tatuat pe frunte sau pe mînă. Sclavii 
templelor purtau drept semn al robiei o stea — emblemă a zeiţei 
Inanna — făcută cu fierul roşu. în anumite epoci cel puţin, sclavii 
trebuiau să poarte în jurul gitului o tăbliță cu datele lor de 
identitate. Numele sclavilor era notat într-o listă aflătoare la 
templu sau la dregătorii palatului. Un sclav fugit şi prins avea 
urechea găurită; sclavului care a fugit de mai multe ori i se 
puneau la picioare cătuşe. Se ştie că asirienii, la fel ca sciţii 
(Hero-dot IV,2) orbeau pe unii din prinşii lor de război deveniți 
sclavi, la fel făceau şi filistinii în Palestina (cf. Jud. XVI, 21) 
scoţîind ochii duşmanilor prinşi ca prizonieri şi reduşi la sclavie, 
ca să-i împiedice să fugă. Asirienii orbesc astfel pe regele iudeu 
Sedechia (IV Regi, XXV, 7), aşa cum obişnuiau să orbească şi pe 
alţi prinşi de război pe care îi puneau la munci grele. Alteori le 
tăiau degetul mare de la mînă ca să nu poată ţine o sabie. 

Desigur starea sclavilor la sumerieni era mai bună, totuşi un 

proverb 

suna: « La ce slujesc visele unei sclave, la ce sînt bune 
rugăciunile pentru un sclav ?» ceea ce dovedeşte starea 
precară în care se aflau sclavii. Un alt proverb sumerian 
era: « 0 linină lepădată capătă copilul de sclav, doar o 
boarfă i se dă lui ». De aceea orice sclav dorea să capete 
tăbliţa prin care devenea liber, prin ceremonia curăţării şi 
izbăvirii lui de povara robiei, după care devenea om în 
adevăratul înţeles al cuvîntului, avînd dreptul să poarte 
numele tatălui său şi să fie cetăţean al statului-oraş în care 
se găsea. 

Preţul de vînzare al sclavilor a variat mult în decursul 
istoriei sumerieni', dar în vremea celei de-a HI-a dinastii din 
Ur un sclav costă douăzeci de sekeli (1 sekel = 8 g argint în 
bară sau inele), dar acesta era şi preţul unui măgar. Cel ce 
lua cu chirie un sclav trebuia să plătească o chirie de 10 
sila de cereale pe zi (circa 4 litri), însă trebuia să suporte şi 
costul sclavului dacă acesta fugea, murea sau devenea 
incapabil de muncă, fiind bolnav. De asemenea sclavii 
slujeau ca amanet pentru stăpînii lor pentru contractarea 
de împrumuturi, iar creditorul care lua un sclav amanetat 
avea aceleaşi drepturi asupra lui ca şi stăpînul său. Dar 
dacă o sclavă năştea copii stăpînului ei, era interzisă cu 
totul vînzarea ei, şi trebuia eliberată cît mai curînd 
(conform Codului lui Hammurabi S 118 sq), dar desigur 
stăpînul sclavei nu recunoştea copilul ca al său, ca să nu 
piardă sclava eliberînd-o. 

Vînzarea unui sclav se făcea cu un act scris pe tăblițe de 
argilă, şi se incheia prin dăruirea unui baston mic, simbol al 
stăpînirii asupra robului. Insă vînzarea era nulă dacă în 
decurs de un interval fix sclavul se îmbolnăvea de o boală 

ravă, în special cea numită bennu (poate epilepsie) ori 

acă în decurs de trei zile se produceau reclamaţii 
justificate care contestau drepturile de proprietate ale 
vînzătorului asupra sclavului. 

Copiii născuţi dintr-un om liber şi o sclavă erau socotiți 
liberi şi erau puşi pe aceeaşi treaptă cu ceilalţi copii 
născuţi liberi. 

Eliberarea unui sclav se însoțea de o ceremonie cu multe 
acte simbolice «la ţărmul unui fluviu, la locul unde se face 
judecata oamenilor». Stăpînul ce îl elibera pe sclav spăla cu 
apă curată faţa robului său şi îşi îndrepta fața spre răsărit. 
Apoi era tăiată tăbliţa care era atîrnată de git cu datele de 
identitate ale robului, i se spăla fruntea şi i se scoteau cătu- 
şele dacă le avea. In cele din urmă i se dădea un act prin 
care se consemna eliberarea de către fostul său stăpîn şi de 
câtre moştenitorii săi. 

Codul lui Hammurabi împărțea populaţia în mai multe 
straturi sociale: patricienii (akkadian —amelu); oamenii din 
popor (akkadian — muşkinu) şi sclavi (akkadian — 
wardum). Acest faimos cod al cărui text este acum la 
muzeul Luvru din Paris a fost descoperit la Susa, în Elam, 
dar nu este alcătuit dintr-o serie de decrete arbitrare emise 
de un rege babilonian, ci este o compilaţie a unor coduri de 
legi sumeriene mai vechi. 

Tradiţia care se găseşte înlăuntrul acestui cod era, ca şi 
toată civilizaţia babiloniană, derivată din cea sumeriană. Un 
cod de legi fusese pro- 

mulgat de către Sulgi, rege al primei dinastii din Ur, şi el a servit 
de temei Codului lui Hammurabi. Alte coduri de legi l-au precedat 
cum este cel al regelui sumerian Urukagina; regii din Isin 
creaseră şi ei o culegere de legi, şi există tot astfel o asemenea 
culegere de legi ale zeiţei Nisaba şi ale zeului Hani. Pe toate 
acestea Hammurabi le-a încorporat în codul său, dar pedepsele 
din acest nou cod erau mult mai grave decît cele din codurile 
sumeriene. 

Am arătat că ascunderea unui sclav fugit era o pedeapsă 
capitală, pe cînd pentru legile sumeriene acest delict era pedepsit 
doar prin restituirea sclavului sau cu o amendă de 25 sekeli (1 
sekel = 8 g argint în inele sau bară). 

Dar Codul lui Hammurabi stabileşte pedepse mai grave pentru 
sclavi decît pentru oamenii din popor (muşkenu). De pildă, dacă 
un om liber a dat o palmă unui alt om liber cu care este egal, să 
plătească o mînă de argint ($ 203) dar: « Dacă sclavul cuiva a dat 
o palmă unui om liber să i se taie o ureche» ($205). Sau, după 
acelaşi cod: « Dacă cineva a lovit pe sclava cuiva şi aceea a murit, 
el va plăti o treime dintr-o mină de argint» ($ 213), dar dacă 
cineva a lovit-o pe fiica unui om liber şi aceea a murit i se va omori 
şi lui o fiică (§ 210). Tot astfel, dacă un om loveşte pe fiica unui om 
liber şi îi provoacă un avort va plăti cinci sekeli de argint ($ 211), 
dar dacă este o sclavă va plăti doi sekeli de argint ($ 213). 

Din felul cum cineva putea să ajungă sclav în Sumer — prin 
datorii, prin capturare, ca prizonier de război, prin vinderea sa de 
către părinţi cufundaţi în datorii — rezultă că nici un stigmat real 
nu era ataşat totuşi de condiţia de sclav. Nu exista la sumerieni 
această îngiîmfare rasială a grecilor vechi, care socoteau pe a 
barbari » ca nişte sclavi naturali. Se ştie că Aristotel chiar a scris 
că zeii înşişi i-au destinat pe sclavi să se robească stăpînilor lor, 
căci i-au înzestrat cu o mînă menită să muncească, spre deosebire 
de stăpînii lor. La sumerieni nu exista prăpastia aceea care îi 
separa pe sclavi de oameni liberi, prăpastie existentă la grecii 
antici şi la romani. In Sumer sclavia era considerată ca un 
accident şi nu ca un stigmat care ar fi existat în natura însăşi a 
individului (pentru Aristotel toţi barbarii erau meniţi să fie sclavi 
după natura lor). Căci în Sumer un om liber pentru o greşeală 
putea deveni sclav; de exemplu un fiu adoptiv care se lepăda de 
părinţii lui; sau spre a plăti datoria sa un sumerian putea vinde ca 
sclavi pe soţia şi pe copiii săi spre a-i sluji ca sclavi vreme de trei 
ani. Invers, dacă o femeie liberă se căsătorea cu un sclav —ceea 
ce se întîmpla fără nici o reprobare socială — copiii săi moşteneau 
libertatea maternă şi deveneau liberi, iar la moartea tatălui lor 
sclav, jumătate din bunuri reveneau acestor copii, iar cealaltă 
jumătate proprietarului sclavului (am arătat că sclavii puteau şi ei 
avea o avere). Tot astfel, aşa cum am menţionat, un om liber putea 
să ia drept concubină o sclavă a sa şi să aibă copii cu ea, dar 
atunci ea nu mai putea fi vîndută, şi la 

moartea bărbatului ea şi copiii ei deveneau liberi. Dacă nu exista 
însă un act de adoptare legală a copiilor, aceştia nu moşteneau 
pe tatăl lor. 

Cu privire la soarta sclavilor trebuie să adăugăm că, în 
timpurile arhaice, ei erau sacrificați dimpreună cu ostaşii din 
gardă şi dregătorii în mormintele regilor sumerieni. Aşa, de 
pildă, în mormîntul reginei Şubad (circa 3500 î.e.n.) s-au găsit 
insoţitoare ale reginei ucise (probabil cu o otravă) care erau 
jertfite ca să fie alături de stăpina lor şi în lumea de dincolo. Tot 
astfel, un alt mormînt de rege este plin de corpuri de bărbaţi şi 
de femei, iar alături două care mari trase fiecare de trei boi, ce 
aveau lîngă ei conducătorii carelor şi slujitorii lor, desigur sclavi 
ai regelui (cf. C.L. Wooley, Les Sumeriens, trad. franc. Paris, 1930 
p. 47) cu toţii jertfiți ca sacrificii umane spre a-l însoţi pe rege în 
viaţa de apoi. C.L. Wooley explică sacrificiile umane prin 
zeificarea regilor şi arată că în epocile istorice astfel de sacrificii 
nu s-au mai făcut în Sumer. Totuşi, chiar dacă soarta sclavilor a 
fost mai bună în epocile istorice şi chiar dacă sclavii din Sumer 
au fost mai bine trataţi decît în Babilon şi decît în Asiria, trebuie 
să fim de acord cu aserţiunea lui H. Schmokel: « Edificiile uriaşe 
din Sumer au fost desigur clădite cu sudoarea frunţii sclavilor, cu 
toate că era un lucru lăudat pentru un om liber să pună mîna şi 
să lucreze şi el şi că poporul în întregime a fost chemat desigur 
să construiască cele mai mari edificii » (H. Schmokel, Les 
Sumeriens et la civili-sation sumerienne, trad. franc. Paris, 1964, 
p. 98). 

într-adevăr, îi vedem'pe regele Gudea şi pe copiii săi 
lucrînd personal şi purtînd în cap coşul cu cărămizi pentru 
înălţarea templului pe care acest rege 1-a construit în 
Lagaş. Dar era o datorie rituală ca toţi locuitorii să ia parte 
la construcţia templului din statul-oraş al lor, aşa cum în 
evul mediu toţi locuitorii unui oraş în Franţa participau la 
înălţarea catedralei lor. E probabil însă că cea mai mare 
parte a lucrărilor necesare ridicării uriaşelor ziggurate 
sumeriene şi a templelor lor au fost efectuate de sârmanii 
clau închişi în lagărele de care ne pomenesc tăbliţele de 
argilă. 


VIATA DE TOATE ZILELE IN 
SUMER 


Civilizaţia sumeriană a fost o civilizaţie urbană cu toate 
că se întemeia pe o bază mai curind agricolă decît 
artizanală. Cel puţin trei cauze îi determinau pe sumerieni 
să vieţuiască în oraşe şi să locuiască perete lingă perete în 
case aglomerate, în oraşe înconjurate de ziduri. Mai întîi 
ameninţarea continuă a invaziei nomazilor ce veneau din 
deşert sau din munţi. In al doilea rînd inundaţiile periodice 
îi obligau să stea în locuri ferite de potopul apelor. In al 
treilea rînd erau obligaţi să întreţină canalele, să ridice 
diguri şi stăvilare şi să controleze în permanenţă irigaţia 
terenurilor lor, toate lucrări ce nu se puteau efectua decit 
în comun. lar de lucrările de irigație depindeau hrana şi 
viaţa lor. Nu au putut să se dezvolte sate nefortificate decit 
în societăţile în care nu exista pericolul unor invazii străine. 
Se ştie că însuşi termenul românesc « sat » provine de la 
latinescul fossatum, « aşezare apărată de şanţuri », ceea ce 
dovedeşte că şi în Dacia post-romană satele au fost 
fortificate. Dar în Sumer bogăţia mare a ogoarelor irigate 
constituia o pradă rivnită mereu de năvălitorii străini veniţi 
din munţii Elamului sau din pustiurile Arabiei şi Siriei. 0 
platformă în apropierea imediată a fluviului era locul ideal 
pentru întemeierea unui oraş. Ziduri au început să De 
ridicate de sumerieni pe la sfîrşitul primei jumătăţi a 
mileniului III, în jurul oraşelor lor. 

între aceste oraşe care creşteau şi se compuneau din 
templu, dintr-o piaţă şi un hambar cu cereale — se aflau 
desigur la început aşezări săteşti. Dar despre sate, care 
deveneau o pradă uşoară pentru orice invazie străină, noi 
ştim foarte puţin căci au fost nimicite fără a rămîne urme. 
Un astfel de sat sau mai exact urmele lui au fost aflate la 
Redau Şarki şi această aşezare rurală aparţine epocii Uruk 
primitive, existînd aici curţi fără ziduri de îngrădire, în 
mijlocul cărora se aflau locuinţe, cu resturile unor focuri şi 
ceramică în mijlocul lor. Şi la Uruk s-au găsit urme de 
aşezări săteşti care au fost însă abandonate repede. 


IM 


Totuşi, este sigur că între oraşele sumeriene erau stîne, 
ţarcuri pentru oi, colibe mici şi aglomerări de adăposturi pentru 
aceia care efectuau munci agricole sau de irigare la ogoarele lor 
întinse. Dar acestea nu erau stabile, nu constituiau sate în 
adevăratul înţeles al cuvîntului, ci sălaşuri provizorii pe care le 
abandonau repede, cu atît mai mult cu cît adesea erau cotropite 
de apele canalelor şi ale fluviilor. Astfel, locuinţele reale ale 
sumerienilor se aflau în oraşe, la adăpostul zidurilor lor înalte, 
unde de altfel se refugiau de îndată ce năvălitorii din munţi sau 
din deşert năvăleau în Sumer. 

De aceea viaţa pulsează în oraşe în Mesopotamia şi nu în 
aşezări săteşti. Oraşele sînt marcate prin prăbuşirea rapidă a 
caselor lor de cărămidă nearsă, ridicarea lor şi reclădirea lor pe 
un platou amenajat din nou, care se înălța din ce în ce mai sus pe 
deasupra cîmpiei peste ruinele şi dărimă-turile provenite din 
vechile sălaşuri. 

Călătorul care se apropia de un oraş sumerian, pe jos, pe 
măgar sau într-un car, pe pămînt sau pe apă, zărea oraşul aşa 
cum se înfăţişează şi astăzi pe o movilă aşezarea Erbil (Arbela de 
altădată) la 80 km la răsărit de Mossul pe drumul către lacul 
Urmia, adică ziduri de cărămidă nearsă, înalte, care înconjoară 
localitatea situată pe o movilă care este dominată de turnul 
templului. Călătorul pătrunde printr-o rampă în-lăuntrul unei 
porti înalte flancate de turnuri; la dreapta şi la stînga se ridică din 
ziduri turnuri puternice şi sugerează oricărui invadator care ar 
vrea să cucerească oraşul o apărare puternică. Incinta ce 
înconjura oraşul era de cele mai multe ori un zid gros, dublu de 
obicei, care avea înlăun-trul său încăperi de locuit, pentru 
hambare sau pentru ostaşii care apărau oraşul. Uneori existau 
două întărituri de ziduri în acest fel. Babilonul, mai tîrziu în 
perioada akkadiană desigur, avea şi el două ziduri de incintă, 
zidul interior avea 6,5 metri grosime şi poseda la fiecare 18 metri 
mici turnuri de apărare. Zidul exterior era de 3,7 metri lăţime şi 
7,20 metri înălţime, iar la fiecare 20 metri se înălţau turnuri de 
apărare de 5 m grosime. înaintea acestui zid exterior era un şanţ 
adînc de apărare plin cu apă. De asemenea fortificațiile oraşului 
sumerian Uruk înălțate pe la 2000 î.e.n. — Uruk reprezentind 
probabil capitala Sumerului unificat — constau dintr-un zid dublu. 
In spatele unui zid slab se afla zidul principal de 4—5 metri 
grosime şi 9,5 km lungime, apărat de 800 turnuri în formă de 
jumătate de cilindru, o poartă neexistind decît la nord şi la sud. 
Această din urmă poartă avea o lăţime de 3,5 metri. Aşa cum rela- 
tează versurile epopeii lui Ghilgameş, el însuşi, eroul sumerian, ar 
fi construit această poartă din cărămizi arse. Tot astfel zidurile 
oraşului Tutub (astăzi Chafagi, pe rîul Diyala) aveau 6 metri 
grosime, fiind înălțate în vremea primelor dinastii, iar zidurile 
oraşului sumerian, ale cărui ruine au fost explorate la Teii Acirab, 
aveau turnuri de apărare la distanţa de 19 metri. 

Ridicarea acestor ziduri şi turnuri atît de puternice însemna o 
muncă executată în comun de toţi locuitorii oraşului. Iar clădirea 
şi întreţinerea întăriturilor constituia una din îndatoririle cele 
mai de seamă ale regilor, căci ei se făleau în inscripţiile lor, dar şi 
în denumirile ce le dau anilor, cu înălţarea unor astfel de ziduri. 
Porţile care străpungeau zidurile constituiau ele însele o clădire 
impozantă cu un culoar lung, avînd mai multe ieşiri şi intrări care 
dădeau în nişte curţi mici unde năvălitorii ce ar fi vrut să 
cucerească porţile erau opriţi şi nimiciţi pe rînd. 

Totuşi, ziduri aşa de extinse ca ale statului-oraş Uruk erau o 
excepţie, de cele mai multe ori zidurile înconjurau cartierele de 
locuinţe care se lipeau îndesîndu-se între ele şi de pereţii 
lăuntrici ai zidurilor de apărare. Cu cît populaţia unui oraş 
creştea, cu atît devenea mai mic spaţiul în care se aglomerau 
casele. Astfel că vizitatorul unui oraş sumerian, după ce trecea 
de porţi, se găsea în faţa unui labirint vast de ulicioare şi de 
străduţe strimte, late de 2 —3 metri, care făceau foarte dificilă 
orientarea prin oraş. Rareori aceste uliţe se lărgeau spre a face 
faţă unei pieţe. Uliţele erau nepavate şi murdare. Casele aveau o 
uşă strimtă de intrare, uneori o ferestruică ce da în stradă. 

I>ar pe aceste uliţe, în care se înghesuiau un număr atît de 
mare de locuitori, canalizarea şi scurgerea defecţiunilor în afară 
de oraş era o necesitate imperioasă; tuburile de canalizare, de 
argilă, erau lipite între ele cu asfalt spre a nu lăsa să treacă afară 
lichidele. Canalul conducea dejecţiunile fie în mari depozite 
subterane, fie mult mai frecvent într-un fluviu. Dezgroparea unui 
mare număr de oraşe din Orientul antic ne-a dezvăluit existenţa 
acestor canalizări. Astfel C. L. Wooley a aflat în statul-oraş Ur din 
epoca Isin-Larsa, adică din secolul XIX—XVIII î.e.n., canalizarea 
în cartierul de locuinţe. 

Praful şi deşeurile, apoi căderea unor cărămizi nearse, au 
înălţat străzile în decursul vremurilor din ce în ce mai sus, astfel 
că deseori erau necesare trepte şi scări care plecînd de la porţi 
mergeau către cartierele de locuinţe. 

Cercetările comparative ale împrejurimilor unui oraş, 
numărului locuinţelor şi resurselor alimentare au dus la 
concluzia că oraşul sumerian avea către mijlocul mileniului al II- 
lea în medie circa 17 000 locuitori. Ei se găseau pe străzi, în 
pieţe, la poartă sau în curţile templelor sau ale clădirilor 
administrative, însă viaţa de familie se desfăşura înlăuntrul 
curților şi al caselor, ceea ce se întilneşte şi astăzi în multe ţări 
din Orient. Locuinţa din Mesopotamia antică era construită din 
cărămizi nearse, trestie, rogojini şi puţine lemne, care din 
mileniul al IV-lea a căpătat o formă tipică, ce a rămas constantă 
dc-a lungul mai multor milenii şi nu s-a modificat deloc în 
vremurile istorice, fiind mult asemănătoare locuinţelor arabe din 
satele Irakului de azi. în vremurile preistorice, casa era 
construită din snopuri de trestie, aşa cum apare în vechile sigilii, 
dar în epoca istorică casa surnerienă—striînsă între zidurile 
oraşelor —este de un tip care s-ar 

putea numi « orientul antic ». Construită din cărămizi uscate la 
soare şi făcute din argilă amestecată cu paie, ea are un acoperiş 
din grinzi de palmier sau de lemn. Acoperişul era învelit cu 
rogojini peste care se întindea un strat de pămînt şi de argilă 
care avea ca scop esenţial să menţină răcoarea în încăperile 
casei. Aşa cum a fost aflată prin săpăturile făcute şi în 
Mesopotamia dar şi în alte regiuni din Asia anterioară locuinţa 
este constituită dintr-o curte interioară pătrată sau 
dreptunghiulară, în jurul căreia se află spaţii de locuit. Camerele 
erau destul de strimte — din cauza greutăţii acoperişului, care nu 
permitea o suprafaţă largă a tavanului, mai cu seamă că grinzile 
destul de fragile erau din lemn de palmier — iar întreaga clădire 
nu era prea trainică şi adesea se prăbuşea. Porţi monumentale 
existau doar la temple şi la palatele regilor, dar nu întotdeauna. 
Casele aveau însă intrări strimte şi scunde căci exista UD aforism 
sumerian care afirma că: «dacă porţile unei case sînt strimte, 
bunăstarea va fi stăpînă acolo, şi se va dobîndi acolo un cîştig 
bogat ». Poarta ce se deschidea către interiorul casei era făcută 
din lemn, şi cînd se închiria o casă, chiriaşul venea cu poarta sa 
pe care o lua cu el la terminarea contractului. Cel ce intra în casă 
pătrundea mai întîi într-un vestibul strimt, unde un urcior cu apă 
şi o gură de canalizare îi dădeau putinţă să-şi spele mîinile şi 
picioarele, după străvechiul rit sumerian, preluat apoi de 
babilonieni de la care desigur l-au împrumutat iudeii şi se află 
menţionat şi în Noul Testament (cf. Mat. XV, 2 sq; Marc, VII, 2 sq; 
Luca, XI, 38 sq) şi în scrierile Talmudului de la Ierusalim şi de la 
Babilon. Din acest vestibul se intra în curtea interioară, dar nu 
printr-o uşă situată în prelungirea vestibulului ci pe o uşă 
laterală, împiedieîndu-se astfel privirile trecătorilor dar şi 
pătrunderea prafului aducător de multe boli. Casele sumeriene 
din Ur şi din Lagaş, datînd din perioada Ur I, erau mici, avînd o 
suprafaţă de 25—30 metri pătraţi şi puţine camere. Cei bogaţi 
aveau case cu multe încăperi şi mai ales cu un etaj, care se 
întindea şi pe un balcon ce înconjura curtea centrală a casei. La 
parter se afla bucătăria, cu loc de gătit, moară de mînă şi o 
scurgere la canal. Tot la parter se afla şi o cameră de baie şi 
dormitorul sclavilor. Toată familia locuia într-o singură cameră, 
iar în casă se afla un hambar; pe cît era cu putinţă, grajdurile cu 
vite erau lîngă casă, într-o mică curte închisă de un gard. Zidurile 
exterioare ale casei se văruiau, însă ptnă la jumătate se ungeau 
cu asfalt, dar şi cu benzi roşii, albe şi negre sau roşii şi albe. 
Culorile aveau desigur o semnificaţie magică bine determinată, 
căci roşulera culoarea care speria pe demoni şi îi izgonea. 

în casele bogătaşilor, pereţii interiori erau împodobiţi cu 
cărămizi emailate şi' poate şi cu zugrăveli felurite. Nu 
existau ferestre, ci uneori găsim un spaţiu deschis între 
acoperiş şi pereţii casei prin care pătrundea lumină şi aer. 
Acolo unde era posibil se instala în mijlocul casei o fintînă 
din care se scotea apă cu o găleată pe un scripete. Dacă o 
casă nu avea fîntînă, apa era adusă de la rîu sau de la un 
izvor cu urciorul sau cu 

burduful (cf. Facere, XXIV, 16—17), sarcină care cădea în seama 
femeilor. In casele săracilor trebuiau să stea două sau trei familii, 
ceea ce ducea la certuri şi la judecăţi înaintea dregătorilor 
oraşului. Aceste case nu aveau canalizare şi apa murdară şi 
dejecţiunile erau pur şi simplu aruncate pe uliţe. In locuinţele 
sărace se pripăşeau însă — dată fiind supraaglomerarea lor — 
diferite insecte, apoi şoareci, şobolani, uneori şopîrle şi chiar 
şerpi. 

Mobilierul acestor case nu era prea luxos; era constituit din 
obiecte confecţionate din trestie mai cu seamă: mese, scaune, 
polite, rezemă-toare de picioare. La bucătărie vase de pămînt, 
sau coşuri împletite dar şi cratiţe de aramă, potire, urcioare, 
linguri mari, căni, opaițe care serveau ca lămpi (cu ulei de 
sesam), apoi sobiţe cu cărbuni. Pe podea se întindeau rogojini, 
care, rulate şi aşezate lîngă pereţi, serveau şi drept scaune. Se 
aşezau în camere, deseori, covoare frumos împodobite, căci lina 
bogată a oilor din Sumer permitea țesutul unor covoare 
minunate, uneori puse şi pe pereţi. într-o nişă era aşezată statuia 
zeului protector al casei şi al familiei, şi, alături de el, un mic 
jertfelnic de argilă; într-un dulap îşi păstra stăpînul casei tăbliţele 
cuneiforme cu afacerile, contractele şi cbitanţele sale. 

Se instaurase obiceiul ca alături de îngroparea decedaţilor în 
cimitir, aceştia să fie înmormiîntaţi sub podeaua casei, şi în multe 
din locuinţele sumeriene o scară într-un fel de subsol ducea la 
criptele în care erau înhumați toţi membrii familiei. Lor li se 
aduceau şi jertfe şi prinoase în mici ulcioare de alabastru. Uneori 
se înălța şi o capelă mică, consacrată celor răposaţi. 

Pentru că la sumerieni legăturile familiale erau strînse, se 
socotea că familia închipuie însăşi imaginea statului-oraş. în 
acelaşi chip în care un rege domneşte peste statul-oraş, la fel 
domneşte tatăl peste familia sa — aceasta era credinţa generală. 
Dar în familia sumeriană, spre deosebire de cea asiro- 
babiloniană, femeia avea mai multă libertate şi autoritate. Ea 
trebuia să nască un număr cît mai mare de copii, căci copii mulţi 
erau doriţi de fiecare tată, ei reprezentînd şi forţa de muncă a 
familiei, tot ei fiind aceia care purtau de grijă părinţilor lor la 
bătrîneţe, iar după moarte îndeplineau riturile şi ceremoniile 
menite să le asigure mai puţine suferinţe în împărăţia zeiţei 
Ereşkigal. 

Cu toate acestea, numărul membrilor unei familii era destul 
de redus din cauza marii mortalităţi infantile, condiţionate 
desigur de lipsa unei igiene alimentare în oraşele 
supraaglomerate. 

Tatăl lua dimineaţa la sculare pe fiul său pe genunchi, îl 
săruta. Mama îi pregătea mîncarea de dimineaţă şi îi dădea un 
covrig la plecare — aşa cum aflăm dintr-o operă sumeriană 
asupra şcolarului (cf. Constantin Daniel şi Ion Acsan, Tăblițele de 
argilă, Buc. 1981, p. 37. sq.). Cînd se întorcea de la şcoală, tatăl 
său îl asculta şi îl controla dacă a învăţat, apoi adesea invita la 
masă pe dascălul fiului său, dîndu-i cîteodată şi daruri. 

Se afirmă că într-o familie nu trebuie să existe certuri şi 
disensiuni, şi faptul acesta îl vedem exprimat prin numeroase 
proverbe, aforisme şi maxime sumeriene, precum: « Cînd o casă 
nu are ţipete în ea, atunci celor din ea le merge bine ». 

Căsătoria era la sumerieni monogamă, iar legiuirile şi 
documentele judiciare (în special cele ale dinastiei a Ill-a din Ur) 
atribuie femeii o situaţie foarte importantă. Este drept că 
akkadienii au considerat femeia mult inferioară bărbatului şi au 
încercat să o lipsească de multe drepturi, dar Hammurabi în 
codul său de legi a îngreunat mult despărţirea soţilor între ei, 
apoi a prescris iarăşi căsătoria monogamă în exclusivitate. Dar şi 
în epoca sumeriană capul familiei rămîne bărbatul, iar femeia are 
drepturi şi o capacitate juridică mai redusă decît a soţului ei. 
Totuşi ea are averea ei pe care o administrează singură şi încheie 
singură tranzacţii: Baranam-tarra, soţia regelui Lugalanda, ensi 
din Lagaş către 2350 î.e.n., avea bunurile sale şi încheia afaceri 
cu soţia unui ensi din Adab. Tot aşa soţia lui Urukagina, Şagşag, 
ca şi fiica ei Amattar — Sirsirra poseda întinse terenuri agricole. 
Aceasta din urmă a fost destul de avută ca să dăruiască unui 
templu opt sclavi şi trei sclave. De cele mai multe ori o femeie 
energică putea să ţină în friu cererile şi năzuinţele unei sclave 
frumoase care era amanta soţului ei şi îi dăruia şi mai mulţi copii. 
Unele preotese, căsăto-rindu-se, dar neavînd voie să aibă copii, 
aduceau soţului lor şi o sclavă care năştea copii soţului ei, 
legitimaţi mai apoi; dar şi o femeie stearpă cumpăra adesea o 
sclavă tînără care năştea copii soţului ei (cf. Geneză, XVI, 1 sq). 

Numărul de copii rămînea destul de redus, poate şi datorită 
mortalităţii infantile. Astfel, regele Urnanşe din Lagaş (către 
2500 î.e.n.) arată într-un basorelief patru băieţi şi o fată. Dar 
fetele erau adesea după naştere părăsite pe locuri virane, unde 
erau mîncate de cîini sau de porci. 

Viaţa de toate zilele a unei familii sumeriene se scurgea după 
un ritm dinainte stabilit: bărbatul se ducea la îndeletnicirea sa 
din templu, de la prăvălia sau de la atelierul lui, în vreme ce soţia 
împlinea muncile grele ale casei, împreună cu fiicele şi sclavele 
sale, țesutul, măcinatul cerealelor, creşterea copiilor, sau dacă 
făceau parte dintr-o familie de agricultori, ele trebuiau să ajute la 
lucrările pămîntului, muncind cot la cot cu soţii lor. Cei tineri 
trebuiau să lucreze straturile de răsaduri şi mai ales să rupă în 
bucățele mici tijele mari şi lungi de trestie pentru a aduce acasă 
combustibil pentru gătit. Fiii îl urmau de cele mai multe ori pe 
tatăl lor, făcînd aceeaşi meserie ca şi el. 

Mimca de toate zilele era întreruptă de foarte desele zile de 
sărbătoare, cînd se celebrau festivități la templu, se făceau 
plimbări pe malurile fluviilor, se dansa şi mai ales se bea rachiu 
de susan sau vin de curmale, mai rar vin de viţă de vie, prea 
scump pentru mulţi. Desigur excesul de băutură ducea la beţie şi 
reţete sumeriene prescriau ce e de făcut în asemenea cazuri. 
Cîrciumile erau ţinute mai cu seamă de femei, care se 
pricepeau 

prea bine să potrivească băuturile, astfel că mai tîrziu Codul lui 
Hammu-rabi pedepseşte pe cîrciumăriţele ce storc de bani pe 
clienţii lor (8108 — 111) şi nu acceptă cereale drept plată, cerînd 
argint. Copiii aveau jucării, ca şi cei de azi, mai ales păpuşi, 
coarde de sărit, arcuri, mingi. Copiii mai mari mergeau să facă 
baie în rîu, pescuiau sau vînau, iar seara dăntuiau sub privirile 
indulgente ale bătrînilor. 

Cu toţii luau parte la marile sărbători ale anului însoţite de 
jertfe, liturghii, spectacole cultice, mai mult sau mai puţin 
dramatice, apoi la procesiuni ce se sfirşeau adesea cu scene 
orgiastice (cînd se ştergea orice deosebire între stăpîn şi sclav). 
Căsătoriile tinerilor erau un prilej de sărbătoare însemnat, 
pregătit cu mult înainte. De cele mai multe ori tatăl alegea soţia 
fiului său şi el plătea tatălui fiicei — cel puţin în anumite epoci — 
un preţ de cumpărare, a cărui importanţă varia desigur în limite 
mari. Dar şi logodnica primea un dar de la viitorul soţ, dar 
însemnat care rămînea proprietatea ei. Această plată dată pentru 
o nevastă este inversul zestrei ce se cerea fetei în lumea noastră 
pe vremuri. 

Moartea —al treilea moment solemn după naştere şi căsătorie 
în viaţa oamenilor — le zguduia din străfunduri pe rudele celui 
răposat, mai cu seamă că pentru sumerieni în viaţa de dincolo nu 
era de aşteptat decît suferinţă şi durere în lumea zeiţei Ereşkigal. 
Rudele apropiate boceau, plîngeau îşi frîngeau mîinile, îşi rupeau 
veşmintele de pe ele, îşi puneau ţărină în cap şi îşi scrijeleau 
obrajii şi mîinile cu tăieturi făcute cu cuțite de piatră dinaintea 
celui mort. Cei ce aveau putinţă chemau şi bocitoare de profesie, 
care înălţau strigătele lor de jale îmbrăcate în saci. Rudele 
apropiate nu mîncau cîteva zile, nu se spălau, nu se râdeau, nu-şi 
tundeau părul o vreme după pierderea unei fiinţe dragi, aşa cum 
a făcut şi Ghil-gameş după moartea prietenului său 
Enkidu. 

Intre tineri se înfiripau iubiri statornice, şi posedăm mai 
multe creaţii poetice în care este zugrăvită puterea vijelioasă a 
acestui sentiment atît de omenesc care este dragostea. Martore a 
intensității dragostei atît la fete cît şi la băieţi sînt imnurile şi 
poemele erotice scrise de preotese pentru regele — iubitul lor în 
aşa-zisul hieros gamos « căsătorie sacră », dar şi miturile în care 
o zeiţă iubeşte un păstor şi îi declară iubirea sa, precum Inanna 
îndrăgeşte pe Dumuzi. (cf. S. N. Kramer, The Sumerians, 
Chicago, 1963, p. 250 sq). 

Mesele erau luate de familie în comun dimineaţa şi seara doar, 
nu se mînca la prînz de obicei, şi acest obicei corespundea nevoii 
de activitate existentă atît la sumerieni cît şi la akkadieni. După 
ce se spălau pe mî.ini cu toţii, şedeau la masă comună pe scaune. 
Mîncarea era gătită la un foc întreţinut cu bucăţi de trestie, 
mărăcini sau paie, dar nu exista decît o singură masă caldă pe zi. 
Focul se aprindea cu amnarul şi nu prin frecarea unui lemn într- 
un orificiu al altei bucăţi de lemn ca în Egiptul antic. De pe o zi 
pe alta focul se păstra în cenuşă, aşa cum făceau şi vechii 
romani. Hrana era aproape exclusiv vegetală, dacă facem 
abstracţie de peşte şi consta 

în principal din fierturi de făină, mîncăruri de bob sau 
curmale, miere şi zarzavaturi de tot felul. Carnea de cămilă, 
de capră, de oaie sau de vită era scumpă şi se mînca doar în 
zilele de sărbătoare. Totuşi, carnea de porc era mîncată mult 
mai des de sumerieni, care nu aveau nici o interdicţie rituală 
pentru consumarea ei, aşa cum au avut-o semi dar şi 
vechii egipteni. Rareori locuitorul unui oraş putea să vîneze 
vreun iepure, sau o rață sălbatică. în schimb, creşteau gişte, 
rațe, porumbei şi mai cu seamă găini (care le dădeau ouă ce 
se mîncau la mese zilnic). Totuşi hrana de temelie, esenţială, 
rămiînea tot pîinea, ce se frămînta şi se cocea acasă în 
cuptorul plat şi boltit sau se cumpăra de la brutar. Ea era 
din făină de orz amestecată des cu făină de alac sau de grîu 
şi se mînca cu brînză, ceapă şi zarzavaturi. Turta dulce şi 
plăcintele din făină de grîu erau rezervate pentru zilele de 
sărbătoare. Peştele se usca la soare după ce era sărat, apoi 
măcinat şi din făina aceasta se făceau piinişoare sau un fel 
de terci. Lăcustele se prăjeau şi se ronţăiau ca delicatese. 
Nu se utiliza decît ulei de sesam (susan) şi unt pentru a 
satisface necesarul de grăsimi (lipide) al hranei. 

Apa se bea după ce se punea într-un urcior, atîrnat afară, şi 
după ce era strecurată. Deseori ea era conservată în burdufuri 
care erau atîrnate şi ele în exteriorul casei. Caprele şi vacile 
dădeau lapte, băut cu poftă, de copii mai cu seamă. Din fructe, în 
special din rodii, se făceau limonade dar se bea mai cu seamă 
bere, fabricată din orz cu felurite adausuri. Se bea printr-un pai 
sau o trestie spre a evita înghiţirea paielor de orz. Se înţepau 
palmierii ce produceau curmale la extremitatea superioară a 
tulpinii şi se obținea un suc dulce care, după trei zile de 
fermentare, avea un mare conţinut de alcool. Acest vin de palmier 
era foarte îndrăgit, dar se fabrica şi vin de curmale. Vinul de viţă 
de vie era scump şi importat din ţări învecinate ca Siria şi Elam 
sau Armenia. Mesenii mîncau cu degetele hrana solidă, dar 
foloseau şi lingura şi cuțitul (furculita apare în evul mediu 
european). 

Uleiul de sesam nu era doar un aliment ci se amesteca cu 
diferite par-fumuri şi substanţe spre a se obţine produse 
cosmetice pe care le foloseau din vechime femeile. Mormintele de 
femei de la Djemdet-Nasr au scos la iveală oglinzi din plăcuţe de 
aramă de 6—12 centimetri, iar în mormintele din epoca Ur I s-au 
găsit oglinzi de cupru avînd un diametru mai mare, pînă la 30 
centimetri, cutii mici cu farduri din piatră sau argilă precum şi 
spatule mici de întins fardul, din cupru. 

Bărbații (dar şi unele femei, care aveau mai multe drepturi 
decît cele akkadiene) purtau ca podoabe la gît sigiliile lor cu care 
pecetluiau actele. Acesta a devenit un fel de talisman, apoi un 
semn exterior al demnității şi prosperității lor. Sigiliul era purtat 
la gît, la centură sau la încheietura pumnului mîinii stingi. 
Bărbaţii purtau inele şi lanțuri la gît cu perle şi alte pietre 
scumpe, sau lanțuri de aur. Aceste lanțuri se puneau adesea în 
jurul turbanului de pe cap sau al legăturii ce o aveau pe cap. 
Desigur podoa- 

bele femeilor erau mult mai bogate, cercei (dar bărbaţii 
sumerieni nu purtau cercei spre deosebire de asirienii şi 
babilonienii din mileniul I î.e.n.), coliere, pandantive, brățări şi 
felurite alte giuvaeruri cu cele mai diverse pietre scumpe; 
talismanele se aflau alături de obiecte de podoabă pure, fără 
semnificaţii magice. 

Portul părului la femei şi la bărbaţi s-a modificat mult, urmînd 
o modă schimbătoare în decursul secolelor. Astfel în mormintele 
regale din perioada Ur I, coiful de aur al regelui Merkalamdug, 
care se mulează după coafura sa, arată o frizură complicată a 
părului capului: două rînduri de bucle pe frunte şi mai multe cozi 
pe ceafă. Către sfîrşitul mileniului al III-lea î.e.n., Gudea din 
Lagaş are părul şi barba rasă complet. Totuşi, regele Umammu 
din Ur apare pe o stelă cu barbă lungă. Regii akkadieni poartă 
însă cu toţii barbă. Preoţii, doctorii şi ostaşii umblă de obicei raşi, 
doar la asirieni ofiţerii aveau barbă lungă. 

Femeile sumeriene apar în decursul veacurilor cu cele mai 
variate coafuri ale părului, iar unele poartă perucă, la fel ca în 
Egiptul faraonic. 

Veşmintele au fost de multe feluri în decursul timpurilor, deşi 
în epoca arhaică sumerienii erau goi pînă la brîu, purtau o fustă 
din smocuri de lînă, iar în anotimpul rece aveau un fel de mantie 
peste jumătatea de sus a corpului. Am arătat că preoţii în epoca 
arhaică se duceau complet goi în temple spre a oficia înaintea 
zeilor. Sclavii şi oamenii sărmani se mulţumeau cu un sort Pe 
cap sumerianul se lega cu o basma, sau purta o bonetă. Am 
arătat că femeile măritate ieşeau pe stradă voalate, acoperite cu 
un văl mare, ceea ce nu făceau sclavele şi femeile de stradă. 

Societatea cunoştea însă epoci de crize puternice în timpul 
războaielor cînd statul-oraş era înconjurat de oştire vrăjmaşă şi 
foametea bîntuia cu mare violenţă, mamele ajungînd să-şi ucidă 
copiii şi să-i mănînce. Sau statele-oraşe sumeriene cunoşteau 
opresiunea tiranică a unui rege, cum este cea descrisă de regele 
Urukagina din Lagaş, şi iniţiată de regii din dinastia lui Ur-Nanşe 
din jurul anilor 2500 î.e.n. Se poate deduce că unii din aceşti regi 
au făcut războaie de cucerire şi au obţinut biruinţe sîngeroase, 
cum a fost de exemplu regele Eannatum care a extins dominaţia 
Lagaşului peste întreg Sumerul şi chiar peste unele ţinuturi 
vecine. Dar aceste victorii au fost efemere şi în mai puţin de un 
secol Lagaşul a revenit la vechile sale graniţe şi a devenit o pradă 
uşoară pentru puternicul său vecin din nord statul-oraş Umma. în 
cursul acestor războaie locuitorii Lagaşului au fost deposedaţi de 
drepturile lor politice şi economice, şi în textul rămas de Ia 
regele Urukagina aflăm pentru prima oară menţionat în istorie 
cuvîntul «libertate » (amargi în sumeriană). Cetăţenii sumerieni 
ai  Lagaşului sufereau abuzurile, furturile,  vexaţiunile, 
persecuțiile din partea regelui, a preoţilor şi a dregătorilor, avînd 
conştiinţa că ele încalcă grav o serie de legi promulgate anterior. 
într-adevăr, legea scrisă şi codurile de legi par a fi existat din cele 
mai vechi timpuri ale Sumerului şi tribunalele 

au orinduit prin sentinţe scrise relaţiile între locuitorii unui stat- 
oraş sumerian. 

Chiar la Lagaş au fost descoperite arhivele unor tribunale 
sumeriene şi sentinţele acestor curţi de justiţie au fost publicate 
de Adam Falkenstein (Die neusumerische Gerichtsurkunden voi. | 
— III, Miinchen, 1956—1957), împreună cu comentarii şi discuţii 
asupra lor. Procesele verbale ale tribunalelor erau numite de 
scribii sumerieni ditilla, care are sensul de « urmărire legală 
completă ». Teoretic cel puţin, în vremea celei de a Ill-a dinastii 
din Ur, regele întregului Sumer era răspunzător de dreptate şi de 
lege, dar în practică aplicarea legilor era în mîna căpeteniilor 
statelor-oraşe numite ensi. « Numele acestui ensi apare la început 
ca un fel de semnătură legală, mai apoi numele său se găseşte 
alături de acela al judecătorilor » (S. N. Kramer, The Sumerians, 
Chicago, 1962, p. 86). Mai apoi judecătorii singuri semnează 
sentinţele. 

Preoţii şi templele nu interveneau şi nu aveau nici un rol în 
procese. Tribunalul era format de obicei din 3 sau 4 judecători, 
mai rar unul ori doi, dar nu existau judecători de profesie, ci toţi 
judecătorii aveau şi alte îndeletniciri. Totuşi, 6int menţionaţi 
uneori «judecătorii regelui » şi aceştia ar putea constitui un fel de 
curte de apel. După numele judecătorului, sentinţa enunţă numele 
unui maşkim, care pare a fi echivalentul grefierului din zilele 
noastre, dar nici acest maşkim nu avea drept profesie numai pe 
aceasta, el era însărcinat cu pregătirea amănuntelor procesului, 
ca să fie înfăţişat judecătorilor. Este posibil ca acest maşkim (e 
grefier ») să fi fost plătit pentru osteneala sa. 

Procedura urmată de un astfel de tribunal sumerian era în linii 
mari următoarea: se deschidea o urmărire legală în urma unei 
reclamaţii a unei persoane particulare sau a regelui ori a 
căpeteniei oraşului. Mărturiile făcute înaintea tribunalului erau 
aduse de martori sub prestare de jurămînt, Sau sub formă de acte 
scrise, întocmite de persoane de încredere şi pricepute în 
problemele aflate în litigiu. Sentința era condiţionată şi se aplica 
numai după ce una din părţi depunea un jurămînt în templu, şi 
anume partea căreia i se cerea acest jurămînt de către tribunal. 
Jurămîn-tul îl prestau fie martorii, fie părţile aflate în proces. Nu 
se cerea nici un jurămînt dacă exista un document scris. Sentința 
era dată în termenii următori: « s-a confirmat că sclavul aparţine 
lui X (partea ce a cîştigat procesul) » 

Asemenea litigii erau frecvente în statele-oraşe sumeriene, 
între locuitorii unor oraşe supraaglomerate, şi mulţi dintre 
cetăţeni îşi petreceau timpul asistînd la asemenea procese sau 
fiind implicaţi în ele. 


PANTEONUL 


Zeii sumerieni au fost preluaţi în cea mai mare parte de către 
akka-dieni şi de aceea panteonul sumerian nu este prea deosebit 
de cel akka-dian. Zeii primesc apelaţii diferite cînd sînt adoraţi în 
statele-oraşe akka-diene, ceea ce nu este de mirare dat fiind că 
zeii sumerieni erau denumiți în felurite chipuri şi fiecare 
divinitate avea cel puţin patru-cinci apelaţii. Pe de altă parte, zeii 
sumerieni au continuat să fie adoraţi sub numele lor vechi, mult 
după ce sumerienii dispăruseră ca popor, pentru că limba cultică 
în Mesopotamia akkadiană a continuat să fie sumeriană. în felul 
acesta panteonul sumerian se interpătrunde cu cel asiro- 
babilonian, tot aşa cum panteonul grecilor vechi a fost preluat de 
romani şi cum aceştia din urmă au primit în lumea divinităţilor 
pe zeii etrusci, adesea Împrumutați de ei tot de la vechii elini. 

Din aceste motive ar fi mai exact să studiem panteonul 
sumero-akka-dian pentru că totdeauna divinităţile sumeriene se 
regăsesc la akkadieni şi invers. Totuşi, pentru necesităţile unei 
cunoaşteri, trebuie să separăm net zeitățile sumeriene de cele 
akkadiene, deosebite între ele prin denumiri dar nu prin miturile, 
riturile şi credinţele ce le însoțesc. Ne îngăduim să trimitem pe 
cititorul acestei probleme la volumul Civilizația asiro- 
babiloniană, capitolul « Zeii şi zeițele panteonului asiro- 
babilonian » (Buc. 1981, Ed. Sport-Turism p. 227) — care va 
aduce completări cu privire la religia akkadiană în măsura în 
care este diferită de cea sumeriană. 

Sumerienii credeau că sînt înconjurați de nenumărați zei, 
duhuri, demoni, genii bune sau rele care se amestecau în viaţa 
lor de toate zilele şi de care depindea soarta lor. De fapt 
panteonul sumerian întrecea cu mult în varietate şi număr pe 
acela al religiilor greceşti şi romane luate împreună, iar o simplă 
enumerare a zeilor ar cuprinde peste cinci mii de nume; mai cu 
seamă că mulţi zei aveau patru-cinci apelat sub care erau 
invocaţi. Mai tîrziu akkadienii, adică babilonienii şi asirienii 
semiţi, au adăugat unele zeități de mică însemnătate la această 
listă lungă de zei. In epoca de dezvoltare maximă a 
teologiei sumeriene — secolele 

XXV—XXIII î.e.n, panteonul sumerian a fost redus însă la o 
schemă mai simplă şi mai logică. Slujbele, rugăciunile, implorările 
etc. erau întemeiate pe el. Panteonul a fost preluat şi considerat 
ca sacru şi canonic de către babilonieni şi asirieni, rămînînd 
neschimbat în liniile sale mari pînă Ia sfîrşitul imperiului asirian şi 
căderea capitalei sale Ninive în 613 î.e.n. în Babilon însă, 
credincioşii acestei religii sumeriene au continuat să-şi 
săvirşeascâ liturghiile şi slujbele lor zilnice fără să fie împiedicaţi 
de cuceritorii perşi, apoi greci şi de învingătorii părţi, după 
căderea imperiului neo-babilonian la 538 î.e.n. şi cucerirea 
Babilonului de către regele Cyrus al perşilor. Şi în realitate, 
traducerile babiloniene ale liturghiilor sumeriene, listele de zei şi 
miturile sumeriene au continuat să fie recitate pînă în secolul al 
II-lea î.e.n. înrîurirea exercitată de gîndirea teologică şi mitologică 
sumeriană asupra fenicienilor, arameenilor şi a iudeilor a fost 
covirşitoare, ea  realizîndu-se prin intermediul puternicului 
imperiu babilonian şi asirian. De aceea o expunere temeinică a 
mitologiei semiţilor — akkadieni, fenicieni, iudei sau arameeni — 
este imposibil de realizat fără cunoaşterea mitologiei şi 
panteonului sumerian. Pe de altă parte, mitologia asiro- 
babiloniană, aşa cum o cunoşteau aceste popoare, numele de zei, 
de locuri, de demoni erau esențialmente sumeriene. 

Panteonul sumerian, atît de vast şi de complicat, nu a fost 
creaţie populară spontană, ci era opera unor teologi, şi el s-a 
dezvoltat sporind încetul cu încetul. Aproape toate numele 
divinităţilor exprimă unele aspecte ale cultelor naturale sau ale 
adorării unui element din natură, personificări ale puterilor 
naturale, ale unor funcţii morale ori culturale. Astfel chiar numele 
trinităţii celei mai vechi a sumerienilor nu este de origine 
populară. An —« zeul cerului », Enlil — « zeul pămîntului » şi Enki 
« zeul apei ». Acestea sînt nume date spre a defini concepţii 
mitologice, nume date de teologi şi preluate apoi de credinţele 
populare. Dacă zeii se numeau astfel, înainte ca sumerienii să 
emigreze în sudul Meso-potamiei, este o chestiune insolubilă în 
lumina cunoştinţelor noastre actuale. în săpăturile de la Djemdet- 
Nasr, la circa 25 km răsărit de oraşul Kiş, s-au găsit tăblițe datînd 
din preajma anilor 4000 î.e.n. şi pe ele nu sînt menţionaţi decît An, 
Enlil, Enki şi poate şi Babar, zeul soarelui. întru-cît în mitologia 
sumeriană toţi zeii descind din An, zeul cerului, este posibil ca 
preoţii care au edificat acest panteon să fi avut o concepţie 
monoteistă, într-o perioadă primitivă cel puţin, necunoscînd decît 
pe zeul An, al cărui nume înseamnă « înalt ». în acelaşi sens, al 
unui monoteism iniţial în fiecare stat-cetate sumerian, scrie şi S. A. 
Tokarev (Religia în istoria popoarelor lumii, Buc, Editura Politică, 
1976, p. 320—321): «Fiecare comunitate —iniţial, probabil, de tip 
gentilic-tribal —avea zeul său protector local, el era considerat 
suveranul localităţii respective şi avea drept slujitor pe prinţul 
comunităţii — patesi (isak) ». Acest lucru poate fi dedus şi din 
aceea că mitologia sumeriană nu izvorăşte 

dintr-o religie primitivă populară, ci din speculaţii teologice 
asupra naturii şi asupra valorilor etice şi spirituale. 

Tăbliţele de argilă sumeriene de la Djemdet-Nasr au adesea 
pe ele întipărirea unor peceţi bizare în care este dificil să 
distingem clar vreun sistem mitologic: animale sălbatice şi 
domestice sînt reprezentate des, alături de şerpi sau de monştri 
fantastici şi într-un caz un om ţine în mîini un şarpe lung. Locuind 
în ţinuturile mlăştinoase ale unei delte străbătute de canale de 
irigație, este de înţeles această predilecție pentru reprezentarea 
şerpilor. Pe un sigiliu se distinge un turn cu cinci etaje, avînd la 
vîrf un etaj mai mic dar mai înalt, ceea ce dovedeşte că în această 
perioadă chiar, sumerienii începuseră să înalțe celebrele lor 
ziggurate, consacrate zeului Enlil al pămîntului. Este probabil că 
şarpele era considerat drept simbol al puterilor de creştere şi de 
rodire ale pămîntului în perioada aceasta primitivă. Zeita mamă a 
pămîntului era de pildă reprezentată printr-un şarpe ce se 
incolăceşte în jurul unui toiag, iar pe sigiliile ce ne-au rămas din 
această epocă, zeiţa pămîntului şi a grinelor apare alături de o 
divinitate masculină secundară, care şi ea este o divinitate a 
vegetației. Aceasta poate fi Tammuz, în unele sigilii este arătată 
ca purtînd barbă, dar în altele e figurată ca un tînăr sau ca un 
copil chiar. Sigilii foarte arhaice reprezintă o zeitate al cărei corp 
şi cap şînt umane, dar care se sfirşeşte cu un trup de şarpe, ceea 
ce fără îndoială este zeul şarpe Mus, al cărui nume akkadian este 
Şerah « grîne, vegetaţie » şi de asemenea şi Sahan « focul » 
(ceea ce arată conexiunea sa cu căldura de foc a soarelui, care 
face să răsară şi să crească grinele.) O altă zeitate care este 
adesea figurată pe sigiliile arhaice alături de Tammuz este 
Ningiszida, o zeitate a arborilor, care este reprezentată în mod 
constant cu un şarpe ce iese din fiecare din umerii săi; el de 
asemenea apare purtînd barbă, deci este adult. Cultul zeiţei 
pămîntului şi al fiului său Tammuz este deci atestat dintr-o 
perioadă arhaică. 

Preoţii  statelor-oraşe din Sumer, dînd diferite nume 
multiplelor funcţii ale fiecărei zeități, au creat astfel un vast 
panteon, apoi numeroase funcţii au fost atribuite fiilor, nepoților, 
strănepoţilor zeilor principali. 

Pe deasupra, într-o epocă primitivă încă, constelaţiile, stelele 
şi planetele au fost identificate cu numeroase zeități şi s-au 
inventat în felul acesta nume astrale pentru fiecare zeitate, ceea 
ce a adus un mare număr de zei în panteonul sumerian. De îndată 
ce un zeu devenea ocrotitorul unei activităţi religioase sau 
intelectuale, el primea denumiri adiţionale pentru aceste 
activităţi. De exemplu zeiţa pămîntului, ca principiu feminin al lui 
An (zeul cerului), a primit titlul de Ninanna, Nininni, Innini, dar 
ca zeiţă a naşterii copiilor a fost numită Nintud, Aruru, 
Ninhursag, Ninkarraka, în fine ca zeiţă a planetei Venus, 
Ninanasianna, ISinsianna, Ninsinna, Ninisinna sau « Stăpîna din 
ceruri, lumina cerului» iar ca patroană a medicinii a primit 
denumirea de Gula. 

Dar toate aceste denumiri erau socotite ca aparţinînd unor 
zeițe separate în cultul din temple şi în literatură. 

Fiecare dintre zeii cei mari au primit între cincizeci şi o sută de 
nume diferite şi fiecare avea curtenii şi curţile lui în ceruri sau în 
lumea  subpă-mînteană. Fiecare avea cîntăreţii, muzicanţii, 
mesagerii, consilierii, brutarii, slugile, bărbierii,  grădinarii, 
căruţaşii lor etc. 

Anu nu era însă cel dintii zeu ivit în lume, căci el cobora din 
strămoşi slăviţi, începînd cu Apsu, întinsul ocean de apă dulce din 
lumea de jos, şi cu Tiamat, balaurul din ocean. Această speculație 
teologică tardivă, conform căreia zeii şi toate fiinţele îşi au obiîrşia 
în apă, nu a fost fără îndoială o parte a sistemului de gîndire 
iniţial al sumerienilor cu privire la zei şi la lume. Această 
concepţie, după care toate îşi trag începutul din apă, este bine 
conturată în poemul akkadian al Creaţiei (Enuma Eliş) care 
reprezintă desigur o traducere akkadiană a unui original 
sumerian: 


« Cind acolo sus Cerul nu avea un nume 
Și jos nu se afla nimic 
Apsu, începătorul, cel ce le-a zămislit pe toate 
Și « chipul » Tiamat care i-a purtat în sînu-i pe 
toți, 
Și-au amestecat apele laolaltă 
Cămările tainice nu fuseseră clădite şi ținuturile 
mărginaşe nu se văzuseră 
încă Cind nici unul dintre zei nu a fost adus la viaţă Si 
nu li se dăduse un nume, si nu li se menise o 
soartă! 
Atunci au fost zămisliţi zeii în mijlocul acelei lumi 
Lahmu şi Lahamu au fost aduşi la viaţă şi li s-a 
pus 
un 
nume Vremuri îndelungate ei crescură şi se 
făcură înalţi Iar Anşar şi Kişar fură zidiți mai 
puternici ca ei Zilele lor se alungiră şi anii lor 
sporiră Anu era fiul lor, potrivnicul părinţilor 
săi Dar Anşar lăsă pe Anu întiiul său născut să 
fie 
deopotrivă cu el 
Și cît despre Anu el născu pe 
Nudimmud ». 


Astfel poemul Creaţiei Lumii face din Anu prima zeitate 
personală; căci Anşar şi Kişar au sensul doar de « oaspete al 
Cerului» şi « oaspete al Pămîntului », sau duhurile creatoare a 
ceea ce este deasupra şi ceea ce este dedesubt. Din Anu descinde 
zeitatea apelor Enki, numit mai tîrziu Ea, « zeul casei apelor », 
care, în calitatea sa de creator al oamenilor, a primit numele de 
Nudimmud « creatorul formei umane ». Zeul pămîntului, Enlil, nu 
este nicăieri descris ca « fiu al lui Anu >». Etimologia numelui 

Enlil este controversată, unii consideră câ se apropie de 
sumerianul 1il (vînt, suflare, umbră, spirit). în texte Enlil capătă 
epitetele «regele inundaţiilor », « muntele vîntului », « regele 
țării » ş.a. (cf. S. A, Tokarev, Religia in istoria popoarelor lumii, 
Ed. Politică, trad. rom., Buc, 1976, p. 321). Enlil este numit « 
rege al vîntului » fiindcă se presupune că vintul iese din 
peşterile mari de sub pămînt. 

Zeul lunii este numit la început En-Zu, apoi Zu-en, în fine Sin, 
dar titlul lui cel mai de seamă este Nanna, care are sensul de « 
stăpîn al cerului ». E acelaşi termen ca şi Ninanna, Innini, apelaţii 
care admit că zeul a devenit « Stăpînul înţelepciunii » şi zeu al 
divinaţiei. Scribii din perioada arhaică aşază pe zeii sumerieni în 
ordinea următoare: An, Enlil, Ininni, Enki, Nanna, Utu, adică: 
Cerul, Pămîntul (zeiţa pămîntului ca principiu feminin al cerului), 
zeul apelor, zeul Lunii, Zeul Soarelui. Cei doi copii ai zeului 
pămîntului, Ninurta şi Nergal, care sînt aşa de frecvent 
menţionaţi în mitologia tardivă sumeriană, nu apar încă în epoca 
arhaică. 

Termenul pentru zeu este în sumeriană dingt dar lucru 
remarcabil de observat este că sumerienii folosind un 
determinativ pentru cuvîntul « zeu » — o stea gravată înaintea 
numelui — scriu acest determinativ înaintea apelaţiei oricărui 
zeu, afară de zeul An. Sumerienii scriau dingir Enlil — « zeul 
Enlil », dingir Sin — « zeul Sin », dar niciodată nu scriau dingir 
An. 

Aceasta ar putea să însemne că zeul An este mai vechi decît 
toţi zeii, căci ideograma (şi nu determinativul), spre a scrie « zeu 
», « înalt », « cer », « strălucitor », dar şi pentru zeul An era 
conturul unei stele. Adică simbolul stelei era acela care închipuia 
pe zeul An şi întrucît era singurul simbol religios semnificînd un 
zeu în această epocă, trebuie să conchidem că a existat în acea 
perioadă un monoteism sumerian. 

Zeul An avea locul său de cult în oraşul Uruk (Erech biblic) 
unde se înălţase templul său — E-anna —<«casa cerului», unde era 
slăvită în acelaşi timp şi zeiţa fecioară Innini (Iştar pentru 
babilonieni). Fiind tată al tuturor zeilor, el era într-o legătură 
foarte îndepărtată cu speța umană, şi a rămas mai curînd un 
principiu teologic decît un zeu căruia i se închinau credincioşii. 
Toate listele de zei începeau cu zeul An şi uneori numele său este 
înlocuit prin acela de zeu fără denumirea sa de An, zeul prin 
excelenţă, ceea ce denotă un monoteism iniţial sau un henoteism 
care ar fi existat în primele epoci ale istoriei sumeriene. în mitul 
lui Etana, zeul An stă în cerurile cele mai de sus şi posedă iarba 
vieţii, precum în mitul lui Adapă zeul An are pîinea şi apa vieţii 
veşnice. Zeul An este acela ce a hărăzit stăpînirea primului rege 
sumerian. Pentru akkadieni zeul An este identificat cu steaua 
polară a noastră, adică steaua ce străluceşte în capătul oiştii 
carului mic (Ursa minor), stea vizibilă tot anul în emisfera 
nordică şi stea care indică nordul, numită feniciană de către 
navigatorii greci, fiindcă se afirma că fusese descoperită de 
corăbierii fenicieni. La Uruk se aduceau jertfe şi se înălţau rugi în 
fiecare dimineaţă stelelor 

ce arătau nordul, steaua polară a lui Anu şi steaua soţiei sale 
Antum (poate steaua numită Kochab « stea » în ebraică,) tot în 
constelația Ursei minor. 

De fapt astronomii babilonieni împărțeau stelele fixe în trei căi 
sau benzi paralele. Cea a lui An era partea din cer care li se părea 
astronomilor babilonieni cea mai de sus. După ea venea «calea » 
lui Enlil, apoiaceea a lui Ea. 

Enlil era zeu al lumii pămîntene şi nu al infernului, unde 
domnea zeiţa Ereşkigal. Iniţial el fusese zeu al ploii şi al furtunilor 
şi în imnuri are caracterul unui zeu care aduce nenorociri peste 
popor pentru păcatele sale şi peste duşmanii ţării Sumer. Unealta 
mîniei sale este totdeauna « cuvîntul » care iese din gura sa şi se 
duce în lame pricinuind vijelii, revărsări de ape, foc, jefuiri ale 
cetăților, foamete şi surgbiun. Cuvîntul de blestem poate fi 
pronunţat şi de unul dintre feciorii săi: Ninurta, zeu al războiului, 
Işkur, Ningirsu şi Nergal, dar este primordial unul dintre 
privilegiile lui Enlil. Pe cînd zeul Anu are trimişi care poartă «apa 
vieţii », mesagerii zeului Enlil aduc răzbunare şi nimicire. Aceşti 
mesageri ai lui Enlil se numesc: Kingaludda, Kenigida, 
Uddagubba, şi Ghibil, zeul focului. 

Nu a ajuns pînă la noi nici un mit sumerian cu privire la 
facerea lumii, dar este probabil că în epoca arhaică acest act a 
fost atribuit lui Enlil, deşi mai tîrziu miturile sumeriene au afirtnat 
că facerea lumii se dato-reşte fiului lui Enlil, Ninurta, iar 
babilonienii socoteau că zeul Marduk este ziditorul lumii. Dar 
într-un singur imn către Enlil se cîntă: 


« Intemeierea cerurilor tu ai făcut-o ţi 
nici o mină n-a adăugat nimic Bolta 
cerului tu ai zidit-o ţi nimeni nu se 
poate urca pe eat> 


cf, T beling Ea io au texte aus Assur juristisdien Inhalts, 
eipzig, 19 Nr. E Reisner G. Siurerisch-Babylonische 
Hymnen, Kin, 1595 51 


în mitologia EE se aminteşte des de «<tăbliţele 
destinului » care la început ar fi aparţinut lui Enlil şi au fost 
apoi furate de zmeul sau pasărea măiastră Zu. Acest mit 
există şi într-un text sumerian. 


« (Pasărea ZU ) a cugetat în inima sa să apuce 
stăpînirea 

lui Enlil 
(zicînd) Voi pune mina pe tăbliţele Soartei ale zeilor; 
Și voi avea sub controlul meu poruncile tuturor 
zeilor, Voi ocupa tronul si voi fi stăpinul tuturor 
hotărtrilor Ea a aşteptat la intrarea sălii tronului In 
zori de zi; în vreme ce Enlil se spăla cu apă limpede 
Și se urca pe tronul său punlndu-şi în cap coroana 
lui Ea a apucat în mina sa tăbliţele Soartei Ea a luat 
cu sine domnia lui Enlil, hotăririle legiuite Zu a 
zburat In grabă înspre munţi ». 

Aceasta a constituit o mare nenorocire pentru zei, căci legile 
care cîrmuiau lumea fuseseră statornicite în sfatul cel mare al 
zeilor şi purtate pe pieptul lui Anu. Se hotărăşte ca pasărea 
măiastră Zu să fie nimicită, dar nici un zeu nu vrea să 
îndeplinească această misiune. în cele din urmă fiul lui Enlil, zeul 
Lugalbanda sau Ninurta, a găsit cuibul păsării Zu în muntele 
Sabu şi cu ajutorul zeiţei vinului Ninkasi a reluat tablele des- 
tinului. Aceste tăblițe ale destinului erau scrise în fiecare an în 
sala de adunare a lui Enlil — Ubăukkinna, la începutul anului 
nou. Mai tirziu s-a afirmat că tăbliţele erau în posesiunea lui 
Marduk, zeul suprem din Babilon, iar Nabu scribul zeilor le-ar 
purta. 

Al treilea membru al triadei sumeriene era Enki sau Ea, care 
era slăvit la Eridu la revărsarea Eufratului în Golful Persic. 
Numele acesta de Enki are înţelesul de « stăpîn al pămîntului», 
prin această apelaţie înţelegîn-du-se partea cea mai de jos a 
pămîntului unde locuiesc zeitățile Anunnaki, în oceanul Apsu din 
care izvorau rîurile, fluviile, şi pîriurile după credinţele 
sumeriene. Enki era zeul apei limpezi şi de aceea era un zeu al 
purificărilor, al lustraţiilor, ca şi Marduk şi Gibil. Denumirea lui 
Enki, de zeu Ea, e-a « zeu al casei apelor » nu apare decît în 
perioada lui Dungi din Ur şi după aceea se foloseşte în textele 
akkadiene apelaţia de Ea în loc de Enki, denumirea sumeriană. 
Mitografii greci numesc pe Enki, Oannes, şi afirmă că el ar fi 
apărut din valurile mării, avînd corp de peşte şi sub capul său de 
peşte avea alt cap iar picioarele sale erau de om. El îşi petrecea 
ziua printre oameni şi îi învăţa ştiinţele, artele, legile, construcţia 
de cetăţi şi de temple, precum şi geometria, dar şi cum se 
lucrează pămiîn-tul. Noaptea el intra iarăşi în mare. După 
Berossos, preot babilonian care trăia în vremea lui Alexandru cel 
Mare, Oannes, adică zeul Enki, ar fi venit de patru ori la intervale 
foarte mari şi totdeauna ca om-peşte. Zeul Enki este la sumerieni 
stăpîn peste arte şi peste înţelepciune, iar cultul său în oraşul 
Eridu constituie una din cele două şcoli de teologie babiloniană şi 
sumeriană. Aici, la Eridu, preoţii învățau o doctrină care pare a fi 
inspirat în parte pe filozofii greci ionieni, anume că toate fiinţele 
şi lucrurile îşi au originea în apă şi au început să existe prin 
cuvîntul de viaţă făcător al lui Enki, cuvînt numit Mummu. Tot 
Enki, după şcoala de la Eridu, ar fi zămislit pe om din argilă. 
Cuvîntul lui Enki (= Ea) numit Mummu este analog Logos-ului lui 
Filon din Alexandria şi celui din Zn. I, 1, precum şi conceptului de 
Memra din apocrifele Vechiului Testament, dar mai ales « 
cuvîntului » din doctrinele cosmologice egiptene. Zeul Enki are 
numeroase apelaţii, denumiri, epitete, calificative: Nini-gikug, 
Engur, Dunga, Lumha, Nimbubu, Nurra, în total treizeci şi şase 
de apelaţii de acest fel. In simbol zeul Enki este reprezentat 
printr-un ţap cu corp de peşte care are peste el un tron din care 
iese un stilp cu un cap de berbec. 

Sarcina esenţială a zeului Enki era aceea de a purifica şi în 
catartică — arta magică a purificării — acest zeu juca up rol 
esenţial. Ritualurile 

catartice « descîntecele casei lui Nuru « e — nu — ru », Nuru fiind 
o ape-laţie a zeului Enki, sînt numeroase şi ele sînt folosite în cele 
mai felurite întîmplări adverse: boală, rănire, naştere, pagube etc. 
Căci zeul Enki este un prieten al oamenilor, cărora nu le poartă 
ură precum zeul Enlil sau Anu, aşa cum îi vedeau şi grecii vechi 
pe unii zei care « pizmuiau » pe oameni. In vasta literatură cultică 
sumeriană nu se face niciodată menţiunea despre furia sau 
răzbunarea lui Enki, afară doar dacă acest zeu este pomenit 
împreună cu alţi zei răzbunători şi răi. De aceea nu existau 
ritualuri de «<îmblînzire, de potolire, de calmare » a mîniei lui 
Enki, aşa cum se recitau pentru alţi zei a căror furie se dezlănţuia 
împotriva oamenilor. De aceea zeul Enki şi simbolul său berbecul 
— peşte (Capricornul mai tîrziu) este denumit Karubu «zeitate 
protectoare » care a trecut în ebraică în scrierile sacre ale 
iudeilor sub forma Kerub, plural Kerubim: româna veche heruvimi 
în sensul de « îngeri păzitori ». 

Zeita mamă a sumerienilor, distinctă de treimea Anu, Enlil şi 
Enki, poseda o mulţime de atribute. Astfel că ea a fost disociată în 
mai multe zeițe separate. Numele cel mai vechi al zeiţei mame 
sumeriene era Ninanna, sau Innini «regina cerului », iar 
pictograma folosită mai tîrziu spre a scrie numele ei era un şarpe 
ce se încolăceşte în jurul unui toiag — simbolul artei medicale de 
mai tîrziu. Numele ei era în relaţie cu planeta Venus şi cu ideea că 
a fost creată de Anu, ca soţie a lui. Se pot distinge cel puţin trei 
zeițe separate în această divinitate primordială: Innini care este 
zeiţa akkadiană Iştar; Mah « zeiţa cea puternică » este akkadiana 
Belit-ili «regină a zeilor» şi zeița  Infernului, Ereşkigal. 

Pentru asirieni zeiţa Mah, dingir Mah, era sora lui Enlil şi 
venea în ordinea de mărime a zeilor imediat după acest zeu, dar 
panteonul oficial sumero-akkadian acordă cincizeci şi unu de 
nume zeiţei Mah, printre acestea cinci fiind cele mai însemnate: 
Nihmah «regina puternică», Ninhursag «regină a muntelui 
pămîntului», Nintur «regină a mitrei femeieşti », Ninmea « regină 
care hărăzeşte soarta » şi Ninsikilla » « regina cea pură ». Alte 
nume ale acestei zeițe a pămîntului apar în mituri,dar fiecare oraş 
avea un templu al ei numit de obicei E-Mah, sau avea cel puţin un 
altar consacrat, dar centrele cultului său erau oraşele Adab şi 
Kiş în sudul Sumerului. 

Despre oraşul Kiş se afirmă că a fost primul întemeiat după 
Potop, dar era în orice caz cea mai veche capitală a întregului 
Sumer. Templul zeiţei pămîntului din Kiş se numea Hursag- 
Kalamma şi a fost reclădit de Nabuchadnezar. 


Mitologia sumeriană afirmă că zeiţa Mah l-ar fi zămislit pe om 
din lut, astfel în mitul nimicirii oamenilor prin foame, ciumă şi 
secetă, zeiţa Mami, alt nume dat lui Mah, ar fi zidit pe oameni din 
humă la porunca zeului Enki. După ce ar fi rostit deseîntece peste 
lut, a aşezat şapte bucăţi de argilă la dreapta ei şi şapte la stînga 
şi între ele a pus o cărămidă arsă. Aceste bucăţi de argilă s-au 
făcut prin descîntecul zeiţei şapte femei şi 

şapte bărbaţi şi ea i-a zidit pe toţi după asemănarea ei. în alt 

episod acelaşi mit descrie cum un potop a nimicit omenirea 
şi zeiţei Mami i s-a poruncit de către zei să zidească pe om 
(ullu « cel slab ») pentru ca să « poarte jugul ». După acest 
mit oamenii erau necesari pentru fericirea zeilor, dar în alt 
miţ zeul Ea (= Enki) a poruncit zeilor să ucidă un zeu şi 
sîngele lui să-l amestece cu lutul pentru ca zeița Ninhursag 
(== Mah) să poată zămisli pe oameni din acest amestec de 
lut, sînge şi trup divin. Atunci cînd devenea necesar, aceeaşi 
zeiţă într-unui din avatarurile sale primea poruncă să creeze 
un om nou; aşa, de pildă, cînd Ghilgameş, regele din Uruk, 
oprima cu cruzime poporul său, zeii au ascultat plîngerea 
supușilor şi zeiţa Aruru a zidit un chip omenesc de argilă şi 
1-a facut pe Enkidu, viitorul prieten al lui Ghilgameş. Aşadar 
creaţia omului din argilă, pe care o întîlnim în Geneză, Il, 7 
(« Atunci luînd Domnul ţărină din pămînt, a făcut pe om, şi a 
suflat în faţa lui suflare de viaţă şi s-a făcut omul fiinţă vie ») 
este prefigurată în mitologia sumeriană. 

Fiii zeului Enlil, Ninurta şi Nergal, sînt divinităţi foarte 
puternice în mitologia sumeriană, şi la babilonieni Ninurta a fost 
identificat cu zeul Marduk, preluînd funcţiile şi atributele celui 
dintîi. Numele iniţial al lui Ninurta era Ninuras, unde uras are 
sensul de « auroră, zori»; de aceea soţia sa, zeiţa Gula sau Bau, 
purta titlul de Ninudzali, « doamnă a aurorii ». Zeul Ninurta este 
zeul războiului din Sumer şi simbolul său înscris pe pietrele de 
hotar (kudurru) era vulturul, fie aşezat pe un scut, fie pe un stilp. 

Vulturul era simbol al zeului Ninurta în calitatea sa de soare de 
primăvară şi soare al dimineţii care biruise puterile întunericului. 
Zeu al soarelui arzător, copleşind cu arşiţa sa vara pe oameni, era 
considerat mai cu seamă Nergal, dar şi Ninurta păstra uneori 
acest caracter cînd i se da apelaţia de zeul Mah, avînd două 
denumiri —  Umunlua, « stăpînul care dă plinătate » şi 
Umunesiga, « stăpînul cel crud ». 

Ninurta are ca funcţie esenţială războiul şi sub numele de 
Ningirsu — aşa cum este numit în oraşul Lagaş — îl găsim pe 
sigilii purtînd o sabie curbată cu cap de leu pe umărul său — un 
cap de leu îi pleacă din fiecare umăr iar mîna dreaptă ţine şapte 
sulițe fiecare cu un cap de fiară. Sigiliile tuturor oraşelor care îl 
aveau pe Ninurta drept zeu protector şi unde cultul său era 
important constă dintr-un vultur cu cap de leu care apuca în 
ghearele sale coapsa unui animal sălbatic, fie lei, fie antilope. Un 
alt simbol al zeului războiului Ninurta este vulturul cu două 
capete, care apare mai tirziu pe inscripţiile hittite şi precum se 
ştie pe stema împăraţilor Constan-tinopolului. Pe de altă parte 
zeul suprem al Elamului, Susinak, « stăpînul Susei », a fost 
identificat cu Ninurta, iar pe ceramica pictată din Elam se 
întîlneşte simbolul acestuia, un vultur cu aripile desfăşurate care 
reapare şi în iconografia hittită, unde se găseşte apucînd în 
gheare doi şerpi. Dar la sumerieni, ca şi la akkadieni, vulturul 
apare ca simbol al soarelui biruitor sol invictus reprezentind pe 
zeul Ninurta şi acesta, sub numele 

de Zamania, este identificat cu constelația Aquila (situată în 
regiunea ecuatorială a cerului şi traversată de Calea Lactee). Este 
foarte probabil că vulturul din iconografia feniciană, arameană şi 
persană este preluat din reprezentările sumeriene şi akkadiene 
ale acvilei zeului Ninurta. Dar lui Ninurta i se atribuie iniţial 
celebrul dragon al lui Marduk, cu care este împodobită poarta lui 
Iştar din Babilon, aflătoare astăzi la Muzeul de istorie din Berlin. 
Identificat iniţial cu zeul Tammuz (Dumuzi la sumerieni), fiu al 
zeiţei pămîntului, el murea ca şi Tammuz în fiecare an odată cu 
vegetaţia, dar separaţia deplină a celor doi zei a fost foarte 
timpurie, în textele sumeriene arhaice Ninurta poartă denumirea 
de Ninkilim « stăpîn al porcului » şi este probabil ca porcul să fi 
fost un animal sacru consacrat zeului războiului Ninurta. Porcul 
este bine cunoscut în Sumer şi în Babilon, dar în numeroasele 
acte de vînzare el nu este menţionat ca animal cu carne 
comestibilă, şi un calendar al unui templu interzice mîn-carea 
cărnii de porc în a 13-a zi a lunii a cincea. lar o fabulă asiriană 
afirmă că porcul este necurat şi un blasfem adus zeilor. Este greu 
de explicat din ce motive sumerienii, babilonienii şi canaaneenii, 
dar şi iudeii (cf. Marc. V, 13—14) ţineau şi creşteau porci, căci 
pare sigur că nici unul din aceste popoare nu folosea carnea de 
porc drept o hrană. Se ştie că şi în Egiptul antic porcul era un 
animal spurcat. 

în Canaan cultul lui Ninurta a pătruns de timpuriu şi el 
este numit Sikkut, « regele vostru » şi Kayvan (cf. Amos, V. 
26), « steaua dumnezeului vostru ». La Byblos, în Fenicia, 
întîlnim numele Abdi-ninurta încă din secolul al XV-lea î.e.n. 
Astrologia babiloniană 1-a reprezentat pe Ninurta mai tîrziu 
cu cea mai strălucitoare stea de pe sfera cerească, steaua 
Sirius, situată în constelația Caniş Major de magnitudine 
absolută — 4,46. însemnat ni se pare că steaua Sirius este o 
stea dublă, adică putem presupune că astronomii babilonieni 
au ţinut seama de faptul că Ninurta şi Nergal sînt doi fraţi, 
copii ai lui Enlil şi ai zeiţei Pămîntului, şi pe firmament 
aceşti zei fraţi trebuiau să fie reprezentaţi de două stele 
apropiate. Companionul stelei Sirius este o stea care are 0,9 
din masa soarelui, şi a fost descoperită de abia în 1844 
datorită perturbaţiilor produse de ea asupra mişcărilor stelei 
Sirius. Numai în 1861 acest companion al lui Sirius, Sirius B, 
a fost observat şi pe cale optică. Nu poate fi o întîmplare că 
sumerienii au numit o stea care are un însoțitor, Ninurta, 
aşa cum zeul Ninurta este însoţit de fratele său Nergal- -zeul 
Infernului. Trebuie să presupunem că astronomii sumerieni 
l-au putut zări pe Sirius B, ce însoţeşte pe Sirius A, cu 4000 
de ani înainte ca el să fi apărut în telescoapele moderne, în 
această chestiune trebuie să menţionăm anchetele efectuate de 
savantul francez Marcel Griaule din 1931 asupra folclorului unei 
populaţii de culoare din Africa de vest, dogonii, care locuiesc pe 
marele platou Badiagara încă din secolul al Xl-lea. Textele 
folclorului dogonilor înregistrate de Marcel Griaule au fost 
publicate abia în 1965 după moartea savantului francez. Or, 
miturile dogonilor afirmă că există două stele 

Sirius şi că cea mai mică, Sirius B, se roteşte în jurul lui Sirius A 
în 50 de ani şi este cea mai mică şi cea mai grea dintre toate 
stelele. Iar datele astronomice exacte aflate la dispoziţia noastră 
ne arată că Sirius B execută o rotaţie completă în 49,9 ani şi este 
într-adevăr o stea pitică şi extrem de grea. Dar Sirius B nu este 
vizibilă cu ochiul liber (cf. Titus Filipaş, în « Ştiinţă şi tehnică », 
nr. 4, 1981, p. 25). Totuşi calendarul dogonilor era întemeiat pe 
un ciclu de 50 de ani, timp în care Sirius B efectuează o rotaţie 
completă în jurul lui Sirius A. Dar nu numai dogonii posedau 
acest ciclu de 50 de ani, ci şi esenienii, autorii Manuscriselor de 
la Marea Moartă, socoteau timpul în perioade de 50 ani (jubileu), 
după cum reiese diri celebra lor Carte a Jubileelor Apoi 
conceptul de jubileu şi de an jubiliar care se repetă la 50 de ani 
(adică după o rotaţie completă a lui Sirius B) există şi este 
menţionat îndelung şi în Levitic, XXV, 10 —13 ceea ce dovedeşte 
că pe o cale sau alta — fie din Egipt sau mai puţin probabil din 
Babilon — iudeii cunoşteau această perioadă de rotaţie de 50 de 
ani, care este altceva decît 7 înmulţit cu 7 , cifra sacrală, ceea ce 
dă 49 ca rezultat. Dar steaua Sirius este cea numită Sothis de 
greci şi Sodpet de egipteni şi apariţia ei înaintea răsăritului 
soarelui pe latitudinea oraşului Memfis reprezenta începutul 
anului nou în calendarul egiptean (19 iulie în calendarul iulian). 
Babilonienii credeau că în constelația zodiacală a Săgetătorului, 
unde se află şi steaua Sirius, se putea discerne un vînător cu un 
arc întins trăgînd o săgeată. 

Fratele bun al lui Ninurta, zeul Nergal, este un rege al 
infernului, şi titlul cel mai vechi este «regele din Meslam», 
Meslam fiind apelaţia unor peşteri subpămîntene unde regele 
Infernului rămînea peste noapte. Multe din apelativele şi titlurile 
date lui Nergal îl descriu ca un zeu aducător de moarte, de 
ciumă, stăpîn al mormiîntului şi judecător al celor ce mor. Alte 
apelaţii îl numesc « zeul cel râu » care, ca şi Satan la semiţii din 
vest, era stänn peste focurile Infernului. Fără nici o îndoială 
Nergal era la început stăpînul « soarelui arzător » şi numele ce i 
s-a dat, Gira, înseamnă «foc », iar un text scrie că Samas şi 
Nergal sînt unul; ca şi fratele său Ninurta, Nergal este un zeu al 
războiului care duce cu el arme neîndurătoare. Chiar luna în 
perioadele ei de dispariţie aparţinea lui Nergal şi atunci i se 
aduceau jertfe. în principalele temple ale zeului războiului se 
aflau alături una de alta emblemele lui Nergal şi ale lui Ninurta, 
cei doi fraţi. Dar în calitatea sa de zeu al Lumii de jos, Nergal era 
şi zeu al turmelor de vite, apoi el făcea să crească grinele şi 
dădea viaţă oamenilor, şi în această calitate primea numele de 
Gira, Ira, Irra. Se cunoaşte un imn în cinstea lui scris în Babilon, 
imn cuprinzînd peste cinci sute de versuri în care zeul Nergal 
apare ca un zeu rău, vrăjmaş al oamenilor, care doreşte nimicirea 
oraşelor şi a tot ce au creat oamenii şi trebuie îmblînzit cu orice 
preţ. 

Ca rege al Infernului, Nergal era judecătorul implacabil din 
iadul sumerian  Arallu. I s-a atribuit planeta Marte care e 
numită «steaua 

judecății destinului celor morţi » şi i s-au dat nume diferite în 
această calitate. Dar tablete găsite la Susa au dovedit că 
sumerienii şi mai apoi babilonienii credeau într-o judecată după 
moarte, aşa cum închipuiau şi egiptenii, în celebra judecată a lui 
Osiris ce se făcea după moartea cuiva. Dar Nergal nu putea, ca 
Osiris, că dăruiască fericire celui răposat ci doar o suferinţă mai 
mică în Arallu (infernul) sumerian. 

Cele două zeități solare, Ninurta şi Nergal, trebuie distinse în 
mod net de principalul zeu al soarelui sumerian, Utu sau Babar (în 
akkadiană Samaă), termeni care au sensul de «căldură, lumina 
zilei, strălucire». Dar cele două zeități solare Ninurta şi Nergal 
sînt mai importante în mitologie decît zeul Utu care avea două 
mari centre de cult la Ellasar, în sudul Sumerului şi Sippar în 
nordul Babilonului. De obicei textele mitologice îl numesc pe Utu 
fiu al lui Ningal şi al lui Sin, zeiţa Lunii şi zeul Lunii (căci în 
climatul Mesopotamiei luna părea să aibă o circumferință mai 
mare decît soarele), iar alteori scriau că este fiul lui Enlil, ceea ce 
pare să fie tradiţia primitivă. în listele de zei Utu vine după zeul 
Lunii, şi în miturile sumeriene şi babiloniene Samas nu este un 
zeu prea însemnat. El avea ca simbol crucea cu patru braţe 
similare crucii Sfîntului Andrei şi era zeul divinaţiei şi al catarticii 
prezidInd lustraţiile, purificările, curăţările de păcate, dar şi de 
spurcări fizice. în această calitate zeul Utu-Babar era des chemat 
în rugile oamenilor aflaţi în nenorocire. El era păzitorul legilor şi 
al dreptăţii, întrucît soarele vede toate şi el descoperise legile cele 
mai juste lui Hammurabi care a întocmit codul său de legi. Zeul 
Utu-Babar nu trece prin infern şi nu are vreo legătură cu lumea de 
ios. dar este zeul soarelui în lumea de aici. 

Zeul sumerian al lunii se numea iniţial Zu-en « stăpînul care 
cunoaşte » şi el aparţine seminţiei divine a zeului Enlil. La început 
era totuşi numit de sumerieni Nanna sau Innana « stăpînul cerului 
» şi ideografic numele său era scris ses-ki «frate al pămîntului ». 
Akkadienii, stabilind o falsă etimologie a numelui zeului lunii pe 
care îl derivau de la termenul akkadian nannaru « lumină », au 
denumit totdeauna pe zeul lunii Nannar. In afară de aceste 
denumiri — care sînt întemeiate pe proprietăţile de luminator al 
lunii şi pe acelea de zeu al divinaţiei, graţie cărora se stabilesc 
relaţii cu celelalte stele şi se fac preziceri, zeul lunii mai poseda şi 
alte apelaţii dintre care următoarele sînt cele mai însemnate: 
Udsar « coasa, semi-luna, luna nouă », apoi de aici denumirea de « 
zeu al bărcii s> (luna nouă fiind comparată cu o barcă cerească) 
care era numit: Ma, Magur, şi Magula-anna, « marea barcă a 
cerului >». Tot ca zeu al Lunii noi era numit Asimur. A 
cincisprezecea zi a lunii, sau zi a lunii pline, era numită la 
akkadieni sepettu, o zi de veselie, de rugi şi de jertfe în calendarul 
babilonian. Este foarte probabil că termenul ebraic sabbath este 
derivat din cel babilonian şi este prefacere a marii sărbători a 
lunii pline din Babilon, aplicată de iudei în ziua a şaptea a 
săptămînii, şi apoi la a 14-a, a 2l-a şi a 28-a zi a lunii, 
corespunzînd fiecare unui pătrar al lunii care creşte şi descreşte. 

Este poate cu putinţă ca babilonienii să fi sărbătorit fiecare din 
aceste pătrare ale lunii şi astfel să se fi perpetuat în calendarul 
iudaic sărbătoarea zilei de sîmbătă (Sabbath). Pe de altă parte în 
calendarele babiloniene, aşa-zisele hemerologe unde se înscriau 
zile faste şi nefaste, ziua a 7-a, a 14-a, a 21-a şi a 28-a 
corespunzînd unui pătrar al lunii erau zile nefaste, « zi rea ». 
«Păstorul popoarelor celor mari nu va mînca din carnea coaptă pe 
cărbuni şi nici piine coaptă în cuptor, nici nu-şi va schimba 
veşmintele trupului său, ca să-şi pună unele noi, nici nu va aduce 
jertfe. Regele nu va merge într-un car, nici nu va cuvînta ca un 
cîrmuitor. Văzătorul nu va face prorociri în locul tainelor. Doftorul 
nu-şi va pune mîna sa pe o persoană bolnavă. Este o zi 
neadecvată pentru săvîrşirea unor asemenea acţiuni». Oraşul în 
care se aduceau închinările cele mai bogate zeului Lunii a fost 
pentru sumerieni ca şi pentru babilonieni Ur în partea cea mai de 
sus a Sumerului, nu departe de oraşul Ellasar, unde era cultul 
zeului Soare. Un alt centru al cultului lunii era Harran (Harrae), 
pe rîul Balik, la sud de Edessa. Cultul zeului lunii la Harran, în 
nordul Mesopotamiei, a putut fi adus din Sumer. Căci Terah, tatăl 
lui Abraham, care iniţial locuia în Ur, unde era slăvit zeul lunii, s-a 
stabilit la Harran mai pe urmă. (« Şi a luat Terah pe Avram, fiul 
său... ca să meargă în ţara Canaanului; dar au mers pînă la 
Harran şi s-au aşezat acolo », Geneza, XI, 31). Desigur nici Terah, 
nici Abraham, nici Lot nu erau indivizi singuri şi izolaţi, ci şefii 
unor triburi, care puteau purta război cu regii unor ţinuturi şi să-i 
învingă după cum reiese şi din Geneză XIV, 14—15. Astfel, nu este 
imposibil ca să fi fost adus cultul zeului Sin din Ur la Harran de 
către Terah. Regele asirian Salmanasar II a înălţat templul E- 
hulhul zeului Sin din Harran şi soţiei sale Ningan, şi acest templu 
a fost restaurat de către Assurbanipal, dar după aceea mezii l-au 
distrus şi ultimul rege al Babilo-nului Nabonide 1-a reclădit 
strîngînd o mare mulţime de oameni de rînd, nobili şi prinți din 
tot imperiul său; el a aşezat în acest templu chipurile zeilor Sin, al 
soţiei sale Ningal, al lui Nusku, zeul lunii noi şi al soţiei sale 
Sadarnunna, făcînd ca acest templu să « strălucească ca luna ce 
răsare ». Cultul lui Sin, « stăpînul din Harran », a exercitat o 
profundă influenţă asupra religiei arameenilor şi a canaaneenilor 
(semiţii de vest), şi chiar după ce oraşul a devenit reşedinţa unui 
episcop creştin o mare parte din locuitorii săi au rămas 
închinători ai lui Sin, cult care a continuat să se perpetueze şi sub 
arabi în evul mediu islamic. Aderenţii la cultul zeului Sin din 
Harran au fost numiţi harranieni sau sabeeni de către scriitori 
arabi sau sirieni şi doctrinele lor au fost influențate de 
gnosticismul creştin şi de doctrinele filozofice platoniciene 
(trebuie distinşi sabeenii aceştia de sabeenii din Arabia de sud ce 
locuiau la Saba, ţara reginei din Saba, dar şi de mandeeni, care 
erau numiţi uneori sabeeni (cf. Constantin Daniel, Scripta 
Aramaica, 1, Buc, 1980 p. 276 sq). 

Zeul Marduk a căpătat în Babilon o însemnătate capitală, fiind 
zeul principal al acestei cetăţi dar pentru sumerieni el se numea 
Asar, o zeitate 

minoră din oraşul Eridu, iar ideograma folosită pentru scrierea 
numelui său se putea citi şi ishura, numele unei zeițe a grînelor. 
De obicei numele de Asari era pronunţat Asaru şi avea sensul de « 
dătător al gospodăriei ». La origine Marduk era un zeu al 
vegetației la sumerieni şi fiu al regelui apei Enki din Eridu, şi e 
greu de explicat ascensiunea sa vertiginoasă în cultul din Babilon. 
Marduk, ca zeu babilonian, avea cincizeci de nume care i-au fost 
acordate de adunarea celor 600 de zei după ce a cîştigat lupta 
împotriva lui Tiamat şi a creat părnîntul şi cerul. Explicaţiile 
acestor cincizeci de nume constituie cartea a şaptea a poemei 
babiloniene Enuma Eliş. Dar alt text identifică pe Marduk cu 
paisprezece zei mari, ceea ce evidenţiază tendinţa spre 
monoteism în perioada tardivă a lumii babiloniene, cînd exista de 
altfel o şcoală teologică ce făcea din Enlil un zeu unic care îi 
absorbea pe toţi ceilalţi zei. 

Zeul Nabu, al cărui nume are sensul de « prooroc, crainic >», 
era zeu al scrisului, iar templul său principal E-zida se afla la 
Borsippa la 15 km, sud-est de Babilon. Numele său este semitic 
desigur, (cf. n ab i, « profet ») dar această apelaţie a sa este o 
traducere semită a numelui sumerian Me « cel ce proclamă, cel ce 
este înţelept » sau Sa. Cele mai vechi titluri ale sale sînt Ur şi 
Dubbisag « scribul ». Zeul Nabu, ca şi Marduk, pare să fi fost 
preluat de către Babilon dintre divinităţile oraşului Eridu, şi îşi 
datorează proeminenţa sa, într-o epocă mai tirzie, însemnătăţii 
căpătate de centrul cultului său Borsippa. In vechiul panteon 
sumerian zeiţa Nidaba, a grinelor, era aceea care stăpinea 
scrierea, pe scribi şi creaţiile literare. Totuşi Nabu era un scrib 
divin încă de la începuturile religiei sumerienilor şi i se atribuia ca 
sălaş insula Dilmun, poate insula Bahrein de azi unde s-ar fi aflat 
raiul. Soţia lui Nabu se numea Tasmetu « iertare, ascultare », tot 
un nume semit, de la verbul S m h « a asculta ». In mitologia 
sumeriană, Nabu este zeu al înţelepciunii şi al creaţiilor literare, 
ca şi al scrisului, fiind identificat cu Mummu ori cu Logos-ul 
creator al zeului Ea; el poarta tăbliţele destinului şi este un 
puternic mesager al zeilor fără de care nici un plan nu se iniţiază 
în ceruri. Simbolul său este un pupitru de scris aflat pe o masă în 
spatele unui balaur. 

La Borsippa zigguratul templului E-zida se numea E- 
urmeiminenki « casa acelui care controlează cele şapte porunci 
ale cerului şi ale pămîn-tului». Acest ziggurat avea şapte etaje 
(zigguratele, turnuri înalte ale templelor sumero-babiloniene, 
purtau şi ele un nume deosebit de cel al templului) şi fiecare era 
vopsit în altă culoare, fiecare culoare corespunzînd unei planete: 
negru (lui Saturn), roşu-cafeniu (lui Jupiter), roşu spre roz (lui 
Marte), auriu (Soarelui), alb auriu (lui Venus), albastru închis (lui 
Mercur) şi argintiu (Lunii). întrucît planeta Mercur este vizibilă 
totdeauna îîngă soare, înainte de răsăritul soarelui şi după apusul 
lui (ca şi planeta Venus), Nabu ca mesager şi prooroc al zeului 
Soarelui a fost identificat cu planeta Mercur. Un imn sună: « Stea 
a răsăritului de soare şi a apusului, la apariţia căruia zeii Igigi şi 
Anunnaki se bucură cu veselie. » 

Dar ca stea fixă zeul Nabu a fost identificat cu steaua Aldebaran 
— cea mai strălucitoare stea din constelația Taurus, situată la 
circa 68 ani lumină de Soare, care în perioada constituirii 
astrologiei (prima dinastie babiloniană) răsărea aproximativ la 
începutul anului babilonian — adică la sfîrşitul lui aprilie — şi 
prin aceasta vestea începutul anului. Aldebaran se mai numea şi 
« steaua tăbliţei » căci zeul Nabu scrie tabletele destinului în 
fiecare an la sărbătoarea de primăvară. Nabu apare şi în scrierile 
sacre ale iudeilor, iar numele său intră în compunerea multor 
denumiri akkadiene, cf. Nabucbodonosor. 

Zeul naţional al asirienilor, Aăur, este preluat în întregime de 
la sumerieni şi are caracterele zeului pămîntului Enlil şi al zeului 
soarelui. In textele asiriene numele lui ASur (iniţial Asir) este 
substituit lui Bel şi lui Marduk. 

Termenul uzual pentru «infern » (din sumeriană Arallu) are 
sensul de « cetatea cea mare, muntele casei morţilor », dar 
Arallu are numeroase sinonime, pentru că şi sumerienii şi 
akkadienii nu pronunţau bucuroşi acest nume de rău augur 
nomen odiosum şi numeau infernul « Ţara fără de întoarcere 
înapoi ». Sufletele răposaţilor pătrundeau în Infern prin cele 
şapte porţi care erau situate spre apus, locul unde apunea 
soarele. Se mai chema Infernul şi « muntele » şi o expresie 
obişnuită pentru a exprima verbul « a muri » era « a ajunge la 
munte ». Întrucît erau judecaţi morţii în Arallu, cuvîntul munte 
(hursag în sumeriană) era utilizat pentru «locul judecății f>. Un 
alt termen pentru Infern era ganzir care avea sensul de irkaUu, « 
oraşul cel mare », sau « poarta zeiţei Lumii de jos » ori « întu- 
necime ». Regina lumii de jos era Ereşkigal, zeiţa Infernului, 
numită şi Ganzir sau Hilib. 

în textele magice greceşti, ca şi în cele cartagineze, 
apare Ereşkigal identificată cu Persephona a grecilor 
(numele ecesc al Proserpinei latine, zeiţa Infernului). 
Numele akadan al lui Ereşkigal era Allatu şi vizirul ei se 
numea Namtar, « soarta, destinul », căpetenie a celor şapte 
demoni, a cărui soţie Huăibăag purta tăbliţele lui Aral în 
care erau înscrise ceasurile morţii fiecărui om. în Infernul 
sumerian, ţinut al întunecimii, populat de monştri şi de 
sufletele celor ce nu au fost înmormîntaţi după ritualurile 
cuvenite, mergeau sufletele tuturor oamenilor. Umbrele 
oamenilor răi (gigiru în sumeriană) sînt demoni care urcă 
din Infern spre a chinui pe muritori. Vizirul Namtar îi ţine în 
friu pe aceşti demoni răi scăpîndu-i de ei pe acei oameni 
care i se închină lui Namtar. Soţul zeiţei Ereşkigal este 
Ninazu şi una din lunile calendarului sumerian este numită 
Kisig — Ninazu « sărbătoare a rudelor lui Ninazu ». în 
cinstea lui sumerienii au instituit o sărbătoare a tuturor 
sufletelor. Luna următoare era numita de sumerieni Ezen- 
Ninazu, « sărbătoarea lui Ninazu ». Zeta Ereşkigal a fost 
identificată cu constelația Hydra (constelație foarte întinsă, 
situată în regiunea ecuatorială a cerului, steaua sa cea mai 
strălucitoare fiind Alphard). 


COSMOLOGIA 


Ca orice societate umană, chiar aflată pe o treaptă inferioară 
de cultură, sumerienii au conceput o explicaţie coerentă a lumii în 
care trăiau, explicaţie care era bineînţeles la nivelul cunoştinţelor 
lor despre viaţă şi despre natură. Este foarte probabil că sistemul 
cosmologic sumerian, moştenit apoi în cea mai mare parte de 
asiro-babilonieni, nu a fost cel iniţial al populațiilor sumeriene 
care s-au aşezat în mileniul al IV-lea în regiunea mlăştinoasă din 
sudul Mesopotamiei. într-adevăr, cosmologia sumeriană pare 
elaborată de oameni al căror nivel cultural era mult mai ridicat 
decît al unor populaţii primitive. Fiindcă la primitivi, sistemul 
cosmologic este ilogic, incoerent, contradictoriu, variabil şi ideile 
lor despre lume, despre natură, despre Univers rămîn 
inconsistente şi uneori absurde. 

Este adevărat că sumerienii, şi apoi urmaşii lor akkadienii, nu 
au reuşit să elaboreze o adevărată filozofie, nici nu le-a trecut 
prin minte că natura ultimă a realului ar putea ridica vreo 
problemă, cum nu au putut concepe o teorie a cunoaşterii. 

Dar sumerienii, — şi foarte probabil preoţii templelor care 
aveau mai mult răgaz şi nu erau siliţi să muncească cu palmele — 
au meditat şi au putut face unele speculaţii despre Univers, 
despre natura şi originea sa, asupra organizării şi funcţionării lui. 

Cosmologia sumeriană s-a născut fără îndoială în cursul 
mileniului III î.e.n. cînd templele aveau mai mulţi preoţi şi 
însemnătatea templelor devenise mai considerabilă. Iar sistemul 
cosmologic sumerian a fost preluat apoi de asiro-babilonieni, de 
hittiţi şi într-o mare măsură de fenicieni şi de iudei. 

Desigur nu întîlnim în tăbliţele ce ne-au rămas de la sumerieni 
o expunere sistematică a problemelor filozofice fundamentale. Nu 
găsim un enunţ coerent al unei logici formale, expunerea de pildă 
a principiului tertium non datur, sau al principiului cauzalităţii. 
Toate datele noastre despre gîndirea sumeriană au fost deduse 
din mituri, poeme, imnuri în 

care s-a putut pune în evidenţă structura gîndirii sumeriene, în 
esenţă, si fundamental puţin diferită de a noastră, dată fiind 
universalitatea în timp şi spaţiu a raţiunii umane. Cu privire la 
acest punct S N. Kramer scrie: « Gînditorii sumerieni, cel puţin 
cei mai evoluaţi şi mai profunzi dintre ei, erau desigur în stare să 
judece cu logică şi coerenţă orice probleme, inclusiv cele 
privitoare la originea şi funcţionarea Universului. Slăbiciunea lor 
nu era de ordin mental ci, ca să spunem aşa, de ordin «tehnic»; 
ei nu cunoşteau încă datele ştiinţifice de care dispunem astăzi, le 
lipseau metodele noastre ştiinţifice, dobindite încetul cu încetul 
de-a lungul secolelor ce au urmat, în sfirşit, nu bănuiau nici 
existenţa, nici importanţa principiului evoluţiei ...» (S.N. 
Kramer, Istoria începe la Sumer trad. rom, Buc. 1962, p. 137). 

Desigur, o altă deosebire de esenţă între gîndirea noastră de 
azi şi cea a sumerienilor constă în faptul că savantul actual pune 
la îndoială orice răspuns absolut, definitiv şi ultim al problemelor 
ce le cercetează şi nu refuză să admită caracterul relativ al 
concluziilor sale. Dimpotrivă, preoţii sumerieni care au elaborat 
sistemul lor cu privire la Univers, par să fie absolut încredinţaţi 
că viziunea şi concepţia lor despre Univers este cea adevărată şi 
că ea nu poate suferi nici cea mai mică modificare. Dar aeeastă 
atitudine mentală e datorată faptului că sumerienii socoteau pe 
zeul Enki (= Ea), cel ce le-a revelat toate tainele lumii văzute şi 
nevăzute, drept singurul deţinător al adevărului, care le-a fost 
revelat printr-o ipostază a sa, fiinţa fabuloasă, Oannes, ieşită din 
mare spre a dezvălui oamenilor cele mai ascunse taine. Astfel 
concepţia despre Univers a sumerienilor este de origine divină şi 
ea nu putea fi pusă la îndoială sau discutată, ci acceptată tale 
qiwle. în realitate însă nu poate fi îndoială că toată concepţia 
despre Univers a fost elaborată de preoţii unui templu — poate a 
zeului Enki, templu situat la Eridu — pe malurile Golfului Persic. 

Preoţii sumerieni au pornit de la o serie de date concrete şi 
obiective, adică de la aparențele pe care le percepeau asupra 
constituţiei pămîntului şi a lumii. Căci lumea empirică, Universul 
perceptibil, le apărea ca o boltă ce lua forma unei jumătăţi de 
sfere imense, a cărei bază plată şi întinsă era suprafaţa 
pămîntului. Ei dăduseră numele de An-ki « cer — pămînt» 
Universului, adică acestui ansamblu format din «cer » An şi Ki «i 
pămînt ». Cerul era desigur bolta înstelată ce se întindea 
deasupra lor, iar pămîntul le apărea ca o suprafaţă plană în formă 
de disc înconjurat de mare, aşa cum era înconjurată de mări şi 
Asia anterioară ce avea în jurul ei Marea Neagră, Marea 
Mediterană, Marea Caspică şi Golful Persic cu Oceanul Indian. 
Cum admiteau şi existenţa unui Infern, ce trebuie neapărat să fie 
aşezat sub pămînt, sumerienii au conceput ideea unei bolți 
similare celeia cereşti, situată sub suprafaţa pămîntului şi în care 
ar fi fost Infernul. 

Bolta cerească era socotită, se pare, constituită din cositor căci 
acesta purta numele de «metal al cerului» în sumeriană, poate 
fiindcă era strălucitor ca bolta cerească. Intre cer şi pămînt se 
postula existenţa unui element impalpabil, corespondent etherului 
din cosmologia greacă, pe care sumerienii îl numeau 1il, termen 
ce avea propriu-zis înţelesul de « vînt, aer, suflu ». Preoţii 
sumerieni credeau că planetele ca şi stelele erau compuse din lil, 
dar ele posedau pe deasupra strălucire. Dincolo de lumea vizibilă, 
perceptibilă empiric, exista un Ocean cosmic infinit şi tainic, în 
mijlocul căruia pluteau Pămiîntul, planetele şi stelele. Desigur, 
Pămîn-tul era socotit imobil şi în centrul Universului însuşi. 
Pentru sumerieni, Universul a fost totdeauna la fel, adică nu au 
avut ideea unei evoluţii a pămîntului. Pe de altă parte, nu au putut 
concepe că exista şi altceva dincolo de Oceanul cosmic ce 
înconjura lumea, sau cel puţin socoteau incognoscibile realităţile 
ce transcendau acest Ocean. Totuşi, pentru preoţii sumerieni 
exista o cauză primă, un motor primar care dăduse naştere 
Pămîntului. Acest principiu cauzal primar ar fi fost Oceanul 
primordial infinit (zeiţa Nammu) din sinul căreia se născuseră şi 
Pămîntul şi Cerul şi Oceanul cosmic şi Infernul. Aşadar Oceanul 
primordial infinit (zeiţa Nammu, a cărei pictogramă e scrisă ca 
Oceanul primordial) născuse, procrease totul, deşi nu ştim nimic 
şi nu se afirmă nicăieri ceva precis despre originea şi naşterea ei, 
poate ea ar fi existat dintotdeauna, neavînd un început. 

Oceanul primordial infinit a creat la rîndul lui Muntele Cosmic, 
format din Pămînt şi din Cer contopite împreună într-o singură 
sferă. Insă sumerienii au personificat atît Cerul cît şi Pămiîntul, 
identificînd cerul cu zeul An, iar pămîntul cu zeiţa Ki. Din unirea 
zeului bărbat An cu zeiţa femeie Ki (de remarcat că pămîntul este 
feminin şi la sumerieni, şi la akkadieni, şi la iudei şi la grecii 
vechi, iar aratul şi însămînţarea sînt asimilate cu actul sexual) se 
naşte zeul Enlil, « aerul ». Cerul este separat de Pămînt de către 
zeul Enlil, iar tatăl său, An, ia cerul, pe cînd zeul Enlil ia cu sine 
pămîntul şi pe mama sa Ki. Dar din unirea sexuală a zeului Enlil 
cu mama sa, zeiţa Ki, ia naştere lumea fiinţelor vii (omul, 
animalele, plantele). 

In felul acesta Universul este o creaţie a zeilor, iar cei dintii 
zei sînt: Cerul, Pămîntul, Aerul, Apa. Aceşti zei primordiali, 
cosmici dau naştere la alţi zei care cu timpul creează toate 
făpturile vii ale lumii. Cei dintii zei erau însă creatori, ceilalţi mai 
mici erau zei păzitori, păstrătorii şi organizatorii lumii văzute şi 
percepute empiric. Ţările mari din jurul Sume-rului erau sub 
protecţia marilor zei creatori. In felul acesta sumerienii şi-au 
întemeiat un imens panteon cu mii de zei şi de zeițe, cu demoni, 
cu genii, atît din cer cît şi din Infern. Existenţa zeilor era un 
adevăr incontestabil, care nu putea fi pus în discuţie de 
sumerieni, care, constatind existenţa lumii văzute, deduceau că 
trebuie să aibă şi un creator sau mai mulţi creatori. Căci 
experienţa umană imediată nu putea concepe existenţa unei fiinţe 
sau a unui obiect fără un creator care a generat-o. 

Pe deasupra zeilor principali, alţi zei mai mici, subordonați lor, 
aveau drept sarcină să conducă şi să îndrume, după reguli bine 
stabilite, activitatea fiecărui component al Universului: soarele, 
luna, stelele, planetele, dar şi fenomenele meteorologice: vîntul, 
ploaia, furtuna, seceta, vijelia etc. Alţi zei guvernau rîurile, 
munţii, cîmpiile, statele, oraşele, ogoarele, dar şi diferitele 
activităţi umane. Pentru sumerieni celebra aserţiune a lui Thales 
din Millet: panta piere tkeon «toate sint pline de zei » (cf. Bio- 
gene Laerţiu, L L VI) era o realitate trăită de fiecare zilnic şi nu 
se punea la îndoială. 

Cum ajunseseră sumerienii la aceste concepţii? Este 
neîndoielnic că au raţionat analogic (raţionamentele analogice 
fiind cele mai des folosite în societăţile arhaice) şi au stabilit că 
trebuie să existe un analogon faptului că în lumea pe care o 
cunoaştem, familia, statul, oraşul au un stăpîni-tor care le 
dirijează, le îndrumă şi le conduce. Tot astfel trebuie să fie şi un 
stăpînitor al Pămîntului în întregimea lui, care să poarte de grijă 
de el, apoi trebuiau să fie stăpînitori peste vijelii, peste planete, 
peste soare, adică, aşa cum s-a arătat atît de des, sumerienii au 
proiectat în cer şi în lumea zeilor realităţile terestre şi 
organizarea statelor-oraşe în care trăiau. 

Dar în Mesopotamia au intervenit alţi factori care au impus în 
mod necesar convingerea că lumea văzută, perceptibilă, empirică 
este totuşi guvernată de zei, care există şi a căror existenţă nu 
poate fi pusă la îndoială. 

Sumerienii credeau că în spatele realităţii perceptibile se află 
o altă realitate numenală, opusă celei fenomenale, care în 
anumite situaţii se dezvăluia oamenilor. Care erau factorii ce au 
dus la sumerieni apoi la akkadieni la această concepţie? într-un 
remarcabil articol apărut în 1958, E. Ungar a arătat rolul mare 
pe care l-au jucat mirajele din deserturi, adică fenomenele de 
fata morgana, în formarea concepţiilor despre o lume numenală a 
sumerienilor (E. Ungar, Fata Morgana als  geistes 
wissenschaftliches Phănomen in Alten Orient, în Rivista degli 
studi Orientali » voi. 33, fasc. 1—2, 1958, pp. 1—51). Miraje au 
putut fi observate frecvent şi în zilele noastre în regiunile 
deşertice ce înconjoară văile fluviilor Tigru şi Eufrat. De cele mai 
multe ori aceste miraje sînt constituite de reflectarea în aer a 
unor obiecte, locuri, sau fiinţe mai ales, situate la mari distanţe 
de observator. Aşadar sumerienii vedeau dubluri gigantice, uriaşe 
ale unor fiinţe umane sau ale unor obiecte, şi în esenţă admiteau 
că există un Univers paralel cu al nostru, o lume a zeilor pe care 
o vedeau în anumite împrejurări. Aşa se face că sumerienii şi 
după ei akka-dienii credeau că tot ce există pe pămînt există într- 
un anumit fel şi în cer, fiecărui lucru de pe pămînt îi corespunde 
cu precizie un lucru identic în cer, după al cărui model ideal s-a 
realizat (cf. Mircea Eliade, Cosmologie si alchimie babiloniană, 
Buc. 1937, Ed. Vremea p. 21). Analogia strictă ce există între 
pămînt şi cer, microcosmosul căruia îi corespunde 

macrocosmosul din cer, a fost o temă reluată de multe credinţe 
de la China antică pînă la alchimiştii evului mediu european şi la 
gnosticii greci sau Kaballişti, dar această corespondenţă este 
reductibilă la experienţa sensibilă a mirajelor în ultimă instanţă. 

Nu numai mirajele sînt sursa imediată a credințelor sumeriene 
într-o lume divină, paralelă şi coexistentă celei a noastre, dar şi 
alte fenomene. Ca să cităm o operă recentă a lui Mircea Eliade: « 
Pe de altă parte, experienţa extatică în sine, ca fenomen original, 
este constitutiv al condiţiei umane; nu ne putem închipui o epocă 
în care omul nu avea vise, nici vise în stare de veghe şi nu cădea 
în transă, pierdere de cunoştinţă ce era interpretată ca o 
călătorie în lumea de dincolo, a sufletului. Ceea ce se schimba şi 
se modifica cu diferitele forme de cultură şi de religie era 
interpretarea şi valorizarea experienţei extatice » (cf. Mircea 
Eliade, Histoire des cro-yances et des idees religieuses, Paris, 
Payot, 1978, p. 29—30). Or, constatăm la sumerieni, şi la urmaşii 
lor culturali babilonieni, tehnici de cultivare şi de dirijare a 
viselor, apoi preoţi specializaţi în tilcuirea viselor, dar mai cu 
seamă însemnătatea mare ce se acorda viselor de noapte dar şi 
stărilor oniroide vigile în lumea babiloniană (de menţionat de 
pildă visul lui Nabuchodonosor (în Dan. II, 1 sq). In ceea ce 
priveşte distincţia între lumea visurilor şi lumea realităţilor 
concrete, la multe popoare «primitive » vom cita pe Nicolae 
Petrescu care scrie: « Se ştie că pentru primitivi visul este o 
realitate. Ceea ce le apare în vis se întîmplă aievea . . . Visurile au 
o semnificaţie multiplă pentru primitivi. Mai întîi visul introduce 
pe individ în lumea invizibilă, adică în lumea spiritelor, morţilor, 
divinităţilor, reprezentînd oarecum o revelaţie pentru el. Apoi 
ceea ce-i apare în vis este o prevestire că se va întîmplă, servind 
astfel de oracol, în sfîrşit, prin vis individul se pune în contact 
direct cu spiritul său protector, care-l călăuzeşte în toate 
acţiunile zilnice. De aici importanţa pe care toţi primitivii o 
dau visurilor. 

In cele mai multe visuri apar spiritele morţilor. Această 
credinţă se întilneşte la toate triburile, căci se leagă nemijlocit de 
ideea vieţii continue a sufletelor, atît de răspîndită, cum am văzut, 
în religia primitivă. Vizitele acestor spirite printre cei vii sau 
vizitarea lor de către aceştia în timpul somnului este o experienţă 
curentă pentru orice primitiv. în vis, mai mult chiar decît în 
viziuni, spiritele morţilor apar şi se întreţin cu individul care 
visează, comunicîndu-i dorinţele. Cînd spiritele înseşi nu apar în 
vis, atunci sufletul omului părăsind corpul călătoreşte în lumea lor 
» (cf. N. Petrescu, Primitivii, Buc, Casa Şcoalelor, 1944 p. 391). 
Este foarte probabil că visele constituiau pentru sumerieni o 
dovadă tangibilă a existenţei lumii de dincolo, a zeilor şi a 
nemuririi sufletului pentru că — cel puţin la începuturile societăţii 
sumeriene — nu reuşiseră să distingă net visul de realitatea 
obiectivă. De altfel, aşa cum remarcă bătrînul nostru profesor 
Nicolae Petrescu în cartea sa mai sus menţionată, nu numai 
sumerienii au crezut în realitatea obiectivă a visurilor: 

« Se ştie că atiţia oameni din ţările înaintate cred în visuri, 
în semnele şi prezicerile pe care le anunţă. Cărţile de visuri 
au o mare circulaţie printre pătura incultă sau chiar semi- 
cultă, că morţii îţi vorbesc în vis este o credinţă atît de 
răspîndită printre populaţiile rurale încît nu e necesar să 
mai insistâăm» (N. Petrescu, Op. cit, p. 395). Astfel, 
probabilitatea că visurile au putut genera o serie de 
convingeri la sumerieni este nemăsurat de mare. Dar nu 
numai visele reprezintă o fereastră asupra lumii nevăzute a 
zeilor, ci şi alte fenomene pe care noi le considerăm natu- 
rale şi explicabile prin legi ale fizicii. Am menţionat anterior 
mirajele, dar ecoul, ce se producea frecvent în munţii din 
răsăritul şi nordul Sume-rului (şi este consemnat şi de 
Xenophon în a sa Anabasis), părea că este un fenomen legat 
de o intervenţie limpede a divinității, cum manifestări ale 
prezenţei zeilor erau numeroase fapte extraordinare 
survenite într-o colectivitate, naşteri de monştri la oameni 
sau la animale, tunetul şi fulgerul, erupții de vulcani, 
inundaţii, eclipse etc. 

Odată instaurată convingerea că lumea de aici este condusă 
de lumea de dincolo a zeilor, lumea de aici de o antilume care 
putea fi zărită uneori în miraje, auzită în ecou şi dedusă din 
multele întîmplări extraordinare survenite în lume, sumerienii au 
edificat un panteon complex pe care l-am expus în capitolul care 
îi este consacrat în acest volum. Trebuie să adăugăm că, spre a 
da o explicaţie coerentă activităţii creatoare şi cîrmui-toare a 
divinităţilor, adică proniei cereşti, preoţii sumerieni au construit o 
teorie pe care o întîlnim răspîndită mai tîrziu şi în Egiptul antic, 
dar şi la iudei şi la greci. Este vorba de concepţia puterii 
creatoare a Verbului divin. 

Spre a crea, zeii mari, cosmici, scoteau un cuvînt care se 
materializa imediat în act şi cuvîntul se prefăcea în fiinţă. E 
probabil că această concepţie a fost edificată după cele ce au fost 
observate în societăţile umane ; un rege poate să înfăptuiască tot 
ce vrea aici pe lumea aceasta printr-o simplă poruncă ce o 
exprimă printr-un cuvînt emis de gura sa. Dar concepţia Verbului 
divin care a prefigurat desigur pe aceea a Logosului divin era o 
concluzie obligatorie a teoriei asupra atotputerniciei zeilor şi a 
existenţei lor într-o lume spirituală, nematerială. 

De asemenea, pentru a găsi o explicaţie plauzibilă existenţei 
din lumea de aici, sumerienii au emis ideea teoriei me-urilor. Me 
a fost interpretat în chip felurit şi S.N. Kramer vede în el: «un 
ansamblu de reguli şi directive făcînd oarecum parte din toate 
lucrurile şi atribuite fiecăruia de către « zeii creatori » după 
planurile lor divine, pentru a le menţine veşnic în fiinţă şi în 
acţiune » (S.N. Kramer, Istoria începe la Sumer trad. rom. Buc. 
1962, p. 145). Această explicaţie a conceptului sumerian de me 
coincide cu aceea a lui G. Castellino (II concetto sumerico di ME 
netta sua accezione concreta în «Analecta Biblica » 17, 
Roma, 1959, 

p. 25—32) care vede în me ideile lui Platon. Marele filozof grec 
afirmă că dincolo de fenomenele perceptibile cu simţurile, dincolo 
de lumea empirică, există un univers de realităţi absolute, o lume 
de esențe eterne, invizibile, realităţi dotate cu un mod de 
existenţă diferit de cel al realităţii tangibile. Aceste realităţi 
ultime nu sînt o antilume fiindcă nu reproduc exact pe cele ale 
noastre, diferă de ele prin aceea că sînt esențe, arhetipuri, 
principii fundamentale. «Celebrul mit al cavernei redă într-un 
chip inteligibil această teză centrală la Platon: existenţa ideilor; 
oamenii sînt ca nişte prizonieri închişi din copilărie într-o cavernă, 
aflată la marginea unui drum. Aceşti prizonieri sînt strîns legaţi, 
cu feţele întoarse către peretele dinlăuntru al cavernei, pe care se 
proiectează umbrele celor ce trec pe drum, umbre create de un 
foc aprins pe acest drum. Or, umbrele corespund, scrie Platon, 
fiinţelor şi obiectelor concrete din lume. Prizonierii, nevăzînd 
niciodată lumea exterioară cavernei, îi acordă o realitate pe care 
ea nu o posedă. Aşa sînt şi oamenii ce viețuiesc acum, ei nu 
cunosc realităţile veritabile ce trec pe drum, ci doar umbrele lor. 
Aceste realităţi constituie pentru Platon „,ideile" » (cf. Constantin 
Daniel, Studiu introductiv la: Athanase Negoiţă, Gindirea asiro- 
babiloniană în texte, Buc. 1975, p. XX). Este foarte probabil că 
termenul me are sensul de «esenţă, substanţă» fiindcă el 
corespunde etimologic verbului me « a fi ». Dar aceste me, fiind 
manifestări ale lumii zeilor, nu pot fi văzute şi nici cunoscute de 
oameni. Este probabil că această concepţie despre me «idei, 
arhetipuri », care corespund realităţilor de pe pămînt, s-a format 
prin existenţa mirajelor, a unor dubluri percepute vizual ale 
oraşelor, oamenilor şi ale fiinţelor, dubluri imense, mari, 
puternice, care se proiectau pe cerul deserturilor ce înconjurau 
statele-oraşe din Sumer, constituind fenomene de Fata Morgana 
sau de miraj. 

Un poet sumerian ne-a lăsat în cadrul unui mit un catalog al 
feluritelor me existente, iar din alte tăblițe cuneiforme reiese că o 
serie de me, reguli, legi divine pentru existenţa elementelor 
constituive ale civilizaţiei umane, conduc viitorul omului şi 
civilizaţia. Din catalogul de me care ne-a parvenit, în total o sută 
de me, din care mai puţin de şaizeci sînt inteligibile, redăm pe 
cele mai însemnate: 1. Suveranitatea ; 2. Divinitatea ; 3. Coroană 
sublimă şi veşnică; 4. Tronul regal; 5. Sceptrul sublim; 6. 
Insignele regale ; 7. Sublimul sanctuar; 8. Păstorirea; 9. 
Regalitatea ; 10. Adevărul; 11. Potopul; 12. Raporturile sexuale; 
13. Prostituţia; 14. Arta; 15. Muzica; 16. Puterea; 17. Duşmănia; 
18. Bunătatea; 19. Arta de a lucra lemnul; 20. Arta de a lucra 
metalele; 21. Meseria de scrib; 22. Sentința judecătorului. 

Pentru toate acestea şi pentru alte multe există un arhetip 
divin me, esenţa ideală a sa, modelul a cărui împlinire este 
urmărită de zei şi trebuie desigur realizată şi de oameni. 

După cum arată GN Kramer (Op. cit. supra, p. 160 sq) acest 
catalog de me, bilanţ al civilizaţiei umane, dar şi ţel ideal a fost 
transmis într-un mit consacrat zeiţei dragostei Inanna, în care 
numeroasele me, legi divine, atribute divine esenţiale pentru 
edificarea civilizaţiei umane, sînt răpite şi duse la Uruk unde sînt 
aşezate în templul acestei zeițe. Cel care deţinea anterior aceste 
arhetipuri ale civilizaţiei umane me era zeul Enki (= Ea) în 
mijlocul străfundului apelor, Abz« (akkadian Apzu). 

Asiro-babilonienii au imaginat mai multe cosmogonii care în 
ultima instanţă sînt variante ale mitului cosmogonic sumerian 
expus mai sus. Cosmogonia cea mai cunoscută a asiro- 
babilonienilor este expusă în poemul Enuma elis, care se recita la 
Babilon în ziua anului nou, şi care pare a fi fost scris nu atît ca să 
descrie creaţia lumii, cît să slăvească pe Marduk, zeul principal 
al Babilonului. în Asiria însă, poemul Enuma eliş este recitat 
avînd ca zeu esenţial pe Aşşur, nu pe Marduk. Iniţial Enuma eliş 
în versiunea sa sumeriană originală avea ca zeu creator al lumii 
pe Enlil. Dar în versiunile babiloniene şi asiriene ale poemului se 
dau o serie de amănunte asupra procesului cosmogonic şi se 
descriu în detalii diferitele aspecte ale Cerului şi ale Pămîntului. 
Desigur în Poemul Creaţiei Lumii zeii sînt antropomorfizaţi şi 
versiunea sa babiloniană este redată în cartea lui At. Negoiţă, 
Giîndirea asiro-babiloniană în texte, Buc. 1973, p. 13 şi V. 
Kernbach, Miturile esenţiale, Buc. 1978, p. 23. 

Aici am vrea să precizăm că întreaga cosmogonie asiro- 
babiloniană este de origine sumeriană, cu unele schimbări de 
nume şi înlocuirea zeilor sumerieni cu Marduk şi Aşşur. 

Totuşi, ne-a parvenit un număr mai mare de tăblițe cu conţinut 
cosmogonic asiro-babiloniene şi graţie lor putem completa 
descrierea Universului aşa cum era concepută de sumerieni. 
Astfel, cerul ar avea pentru cosmogonia babiloniană (care 
reproduce fără îndoială texte mai rechi sumeriene) trei 
compartimente diferite: cerul de sus, format din piatra Judanitu, 
acolo se afla zeul Anu; cerul de mijloc, alcătuit din piatră saggil- 
mut şi aparţine zeilor Igigi şi acolo se găseşte şi Marduk într-o 
încăpere de lapis-lazuli; cerul inferior, în fine, compus din iasp şi 
acesta este cerul pe care îl vedem. Dar după textele neo- 
babiloniene şi după scriitorii greci tardivi, deasupra cerului lui 
Anu existau încă patru ceruri, deci în total şapte ceruri. Această 
concepţie cu privire la existenţa a şapte ceruri este reluată şi de 
Talmud (cf. A. Cohen, Le Talmud, trad. franc, Paris, 1933, p. 76) 
şi mai tîrziu de cărţile Kabalei, fără îndoială ca influenţă babilo- 
niană (întrucît cele mai multe din cărţile Talmudului au fost 
scrise în Babilonia şi există un Talmud din Babilon, alături de 
unul din Ierusalim). Cu toate că cerul era solid şi constituit din 
pietre scumpe, el nu era nemişcat şi zeii îl puteau mişca. El 
stătea ca şi o casă pe temelii, care ajungeau la limitele 
orizontului nostru. Aceste temelii erau fixate cu 

ţăruşi şi cerul era înconjurat de un zid mare care îl păzea de 
inundaţii ca un palat de pe pămînt. Partea cea mai înaltă era 
numită centrul cerului. Pe partea cealaltă a bolţii se afla 
«interiorul cerului », care şi el strălucea la lumină. Aici 
stătea zeul lunii Sin ( = Nannar) în timpul celor trei zile cînd 
era vizibil, tot aici stătea şi zeul soarelui şamaş (== Utu) în 
timpul nopţii. La răsărit şi la apus se aflau « Muntele 
Răsăritului » şi « Muntele Apusului» care sînt închişi prin 
porţi mari de o parte şi de alta. Dimineaţa zeul Soarelui 
deschide o poartă ca să iasă afară şi seara închide altă 
poartă ca să apună în interiorul Cerului. Pe bolta cerească se 
află stelele care trebuiesc înţelese ca scrieri sau ca chipuri, 
avînd fiecare locul său determinat. In general există teza că 
imaginea primitivă a tuturor ţărilor, riurilor, oraşelor şi 
templelor se afla în cer în anumite stele, iar chipul pămâîntesc 
al acestor ţări, rîuri, oraşe sau temple nu era în fond decît 
copii ale acestor imagini iniţiale din stele. Desigur, aveau 
dimensiuni diferite; în general un templu din cer era de două 
ori mai cuprinzător decit cel de pe pămînt. S-a ajuns astfel să 
se creeze o adevărată geografie celestă: Eufratul ceresc se 
află acolo unde este constelația zodiacală Pisces; constelația 
Racului corespunde oraş ului Nippur. Tot astfel soarele şi 
luna erau distribuite diferitelor ţâri: partea cea dreaptă a 
Lunii este Akkad, partea stingă, Elamul; partea de sus a 
Lunii, ţara Amurru şi partea de jos a ţârii, Subartu. 

Sub bolta cerească se află pămîntul ca un disc rotund (în 
sumeriană ki) sau mai exact « partea inferioară », aşa cum este 
traducerea termenului sumerian. Dar şi pămîntul se împarte în trei 
compartimente; partea de sus este locuită de oameni, partea de la 
mijloc a pămîntului este împărăţia zeului apelor Ea (= Enki,) iar 
partea inferioară a pămîntului este sălaşul celor 600 de zei 
Anunnaki, zei ai Infernului. După alte concepţii ar fi existat, aşa 
cum sînt, şapte ceruri şi şapte pămînturi. Ca să fie întărit şi bine 
fixat de pămînt, cerul este reţinut de ţăruşi şi de odgoane. Partea 
cea mai de sus a pămîntului este domeniul zeului Enl ii, şi după 
numele templului său este numită F-kur «casa muntelui». Pe acest 
munte o încăpere (cu numele duranki în sumeriană) conţine chipul 
odgonului care leagă pămîntul de cer. Acest munte al pămîntului, 
reşedinţă a zeului Enlil, a fost împărţit în patru sferturi 
corespunzînd celor patru ţări: Akkad, Elam, Subartu şi Amurru. 
Apoi muntele pămîntului a fost divizat în şapte părţi care erau 
concentrice în jurul muntelui: cele şapte etaje. La răsărit de 
muntele pămîntului se afla muntele apusului soarelui şi de la el 
pînă la mare era 1 ocul de adunare al zeilor cu încăperea în care 
se fixa la începutul fiecărui an destinul anului în curs. De la izvorul 
de deschidere a apelor (în sumeriană idim) se întindea Oceanul 
subteran (în sumeriană Abzu), adică apa freatică la care se 
ajungea cînd se săpa pămîntul. Oceanul subpămîntean înconjura 
pămîntul ca un inel, consti- 

tuind o apă amară în care înotau opt insule; tot el înconjura şi 
bolta cerească fiind Oceanul ceresc. Acesta, cînd se deschideau 
ferestrele cerului, lăsa să cadă ploaie pe pămînt. Din acest Ocean 
de apă dulce proveneau toate fluviile, dar şi mările cu apă sărată, 
adică împărăţia zeiţei rele Tiamat. 

înspre apus se aflau, după trecerea rîului Hubur, cei doi 
munţi ai Apusului Soarelui, unde se făcea intrarea în Infern 
(sumerian AraUu sau Kur-nu-gia), adică în partea cea mai 
de jos a pămîntului. Infernul era înconjurat de şapte ziduri, 
la el duceau el ul (Sau pa Drezo) porţi şi acolo domnea 
principele Infernului, atu, care se numea şi Ereşkigal, 
inconjurat de cei 600 zei Anunnaki, care stăpineau peste 
sufletele celor răposaţi. 


SCRIEREA 


Sumerienii au folosit pentru scris semnele cuneiforme, care au 
fost preluate apoi de babilonieni şi de asirieni, de elamiţi, de 
ugariţi, de eblaiţi, de persani, de hittiți şi hurt, 

Scrierea cuneiformă a fost creată de sumerieni la începutul 
mileniului al III-lea î.e.n. şi a avut o durata de circa trei mii de ani. 
Căci ultima tăbliță cu caractere cuneiforme care poate fi datată cu 
certitudine este din anul 50 e.n. Această scriere a început să fie 
înlocuită — încă din prima jumătate a mileniului I î.e.n. — de către 
scrierea aramaică, iar în epoca elenistică de către cea greacă; în 
cele din urmă cuneiformele nu au mai fost utilizate decît pentru 
notaţiile astrologilor şi astronomilor chaldeeni. 

Din toate vremurile materialul pe care s-a scris în 
Mesopotamia au fost tăbliţele de argilă în care semnele scrierii 
sînt săpate. Inscripţii pe piatră sau pe metal au fost menţionate 
din cele mai vechi timpuri, dar ele sînt extrem de rare. 
Instrumentul de scris a fost dintotdeauna capătul sau fragmentul 
unei trestii. In timpurile mai vechi acest instrument de scris avea 
la capătul său forma unui cuţit bont, al cărui vîrf era rupt. Mai 
tîrziu s-a utilizat un instrument mai gros, cu un vîrf mai ascuţit. 
Pentru marcarea cărămizilor, care purtau aceeaşi inscripţie, s-a 
folosit o ştampilă de argilă sau de lemn, săpată ca un negativ 
adesea, pentru a imprima pe cărămida moale textul înscris. După 
ce primeau textul scris pe ele, tăbliţele de argilă erau de obicei 
lăsate nearse, căci păstrau, după ce se uscau, o soliditate 
apreciabilă. Numai actele, cărora li se acorda o mare însemnătate, 
erau scrise pe tăblițe de argilă, ce erau apoi arse în cuptoare de 
olar. 

Semnele grafice ale scrierii cuneiforme se asemănau cu o pană 
de despicat lemnele sau cu un cui (în latineşte cuneus « cui, pană 
de despicat lemnele sl Grafemele cuneiforme ale scrierii 
sumeriene erau înscrise pe plăcuţe de argilă pe care scribul le 
tinea în mîna sa stîngă, iar cu dreapta înscria cu o frîntură de 
trestie, al cărei capăt era ascuţit, semnele cunei- 

forme. De fapt el lovea cu lovituri repezi şi scurte micile tăblițe 
de argilă pe care le ţinea în mîna sa stîngâ, înscriind astfel 
grafemele. 

Cele mai vechi texte mesopotamiene cuprind un număr de 
grafeme care au în mod evident un caracter pictografic. Aici 
trebuie deosebite două elemente: semne grafice care reprezintă 
cu certitudine obiectul semnificat şi care pot fi recunoscute 
imediat prin relaţia cu un lucru existent, în al doilea rînd semne 
grafice care reprezintă o abreviere sau o stilizare aşa de marcată 
încît devine greu de perceput obiectul originar de la care derivă 
pictograma. Primul grup de semne grafice este destul de limitat 
şi reprezintă obiecte sau fiinţe care se întîlnesc mai rar; de pildă 
capra de munte sau cerbul, care se găsesc rar în Babilonia. 
Grafema pentru bou este un cap de bou văzut din faţă, şi această 
reprezentare nu se întîlneşte în desenele primitive din Babilonia, 
pe cînd grafema pentru bourul sălbatic (bos primigenius) 
corespunde reprezentărilor acestui patruped în opere de artă din 
acea vreme. De aceea inventarea scrierii sumeriene este o creaţie 
independentă, care nu poate fi pusă în relaţia cu desenele mai 
vechi şi nici derivată din ele. Este probabil că au existat semne 
grafice pentru care nu se afla o corespondenţă evidentă cu 
obiectul sau fiinţa semnificată, precum de pildă grafema pentru « 
oaie », un cerc cu o cruce desenată în mijlocul lui. 

Pentru scrierea sumeriană este apoi absolut caracteristic 
faptul că — spre deosebire de hieroglifele egiptene — s-au evitat 
cu desăvîrşire desenele complicate cum ar fi de pildă oamenii în 
anumite posturi sau efectuînd anumite activităţi. Pentru scrierea 
numelui unui animal era suficientă doar desenarea capului. 
Semnul pictografic pentru « femeie » este triunghiul pubian. Căci 
pentru o scriere ca cea sumeriană — concepută de la început ca o 
reprezentare a unor noţiuni economice — scrierea cea mai scurtă 
şi mai simplă era cea mai bună. 

Forma semnelor grafice a suferit modificări însemnate chiar în 
epoca arhaică a scrierii sumeriene. De aceste modificări poate fi 
făcută vinovată folosirea unui instrument de scris mai gros — o 
bucată de trestie cu vîrf bont, care permitea impresii mai adînci 
şi mai vizibile, dar nu mai îngăduia trasarea liniilor curbe, ovale, 
întortocheate, ca în scrierea arhaică. Alături de aceasta exista 
tendinţa unei scrieri cursive care se poate observa în chip net, 
încă din jurul anilor 2500 î.e.n. în textele de Ia Şuruppak (azi 
Fara) unde nu se află aproape nici un grafem care să poată fi 
recunoscut drept o copie obiectivă a unui lucru sau a unei fiinţe. 

Se pare totuşi că pictogramele mesopotamiene nu reprezintă 
primul sistem de scriere din această regiune. încă din 1920 
arheologii, lucrînd la Susa, găsesc nişte bule sferice de argilă, şi 
aceste bule sînt goale în mijlocul lor, căci dacă sînt sparte, arată 
o cavitate centrală. Cele intacte dacă sînt agitate produc un 
zgomot, şi înlăuntrul lor se găsesc mici obiecte de argilă: conuri, 
piramide, pătrate, cuburi. S-a încercat să se afirme că aceste 
bule sferice şi obiectele dinlăuntrul lor ar fi nişte obiecte 

de cult religios. Dar Vincent Scheil a afirmat cel dintîi că ar putea 
reprezenta un sistem de numerotare. 

în 1957 L. Breton observă că micile obiecte găsite în 
bulele sferice de la Susa seamănă cu alte mici obiecte găsite 
la Warka, unde se înălța statul-oraş sumerian Uruk. Ca şi 
bulele de la Susa, cele de la Warka au pe faţa exterioară 
urmele unor sigilii, fără semne de scriere. Un alt arheolog a 
băgat de seamă că bula conţine pe faţa ei exterioară 
întipărirea obiectelor mici ce sint cuprinse în cavitatea ei 
lăuntrică, adică discuri, conuri mici sau mai mari; 
întipăririle sînt în acelaşi număr ca şi obiectele aflate în 
sfera de pămînt. Dar la Nuzi, în nordul Irakului, s-a găsit un 
fel de vas de argilă conținînd 48 de astfel de mici obiecte 
modelate, iar pe partea exterioară a vasului de argilă era o 
inscriptie cuneiformă care enumera o listă de animale, tot în 
număr de 48. Astfel, funcția acestor mici obiecte se preciza 
şi arheologul A. Leo Oppenheim conchide că scribii de la 
Nuzi în mileniul al Il-lea î.e.n. foloseau un sistem de 
înregistrare a animalelor aparte, deosebit de cel al scrierii 
cuneiforme. Aceste mici obiecte au fost numite calculi, după 
numele ce se dădea pieselor de numărare contabilă în 
antichitatea romană. 

Aceste bule sferice sînt datate, ele provin din perioada Uruk IV 
(deci între 3200—3100 î.e.n.) şi preced cu unul sau două secole 
apariţia scrierii propriu-zise. O cercetătoare, Denise Schmandt- 
Besserat de la Universitatea din Austin (Texas, SUA), a publicat 
recent în revista Technology and Culture (iulie 1981) o sinteză 
asupra unui număr de 200 bule sferice şi fragmente de bule 
cunoscute. Cercetătoarea americană ajunge la concluzia că ele 
reprezintă preistoria scrierii şi că aceasta provine din Sumer. 

Unele din micile obiecte (conuri, discuri, bule, tetraedre) au 
fost găsite perforate, dar cele conţinute în bulele sferice nu erau 
găurite. De aici concluzia că cele găurite erau înşirate pe sfori, 
reprezentînd deci aceeaşi tranzacţie ori aceeaşi ofrandă. Dar mai 
sigur decît înşirarea pe un fir era sistemul închiderii obiectelor 
într-o bulă sferică pe care cercetătoarea de mai sus le numeşte 
anvelope (prin asemănarea cu cele ce conţineau tăblițe 
cuneiforme la sumero-akkadieni). De multe ori s-a putut constata 
că obiectele conţinute în bula sferică erau imprimate în prealabil 
în peretele exterior al bulei, astfel ca cel ce examinează bula pe 
dinafară să ştie ce se află înlăuntrul ei, fără să o spargă. 

Pasul următor a fost desigur întipărirea obiectelor nu pe 
peretele exterior al unei bule, ci pe o tăbliță de argilă moale. 
Astfel anvelopa devine tăbliță de argilă propriu-zisă. 

însemnat lucru este de notat că astfel de obiecte mici au 
fost găsite cu zecile de mii în Mesopotamia, în straturile 
neolitice cele mai vechi. Şi aceste obiecte mici erau arse în 
foc la o temperatură de 600—800 grade, astfel ca să nu fie 
distruse. Arderea vaselor de lut este însă cu mult poste- 
rioară şi s-a început prin a se arde în foc micile obiecte de 
argilă care reprezentau, desigur, animale,  grine, fructe, 
sau cantităţi determinate. 

Arderea în foc a acestor obiecte într-o vreme cînd ceramica nu 
era arsă în cuptoare dovedeşte că ele erau foarte importante, şi 
trebuiau conservate cît mai mult. 

Astfel invenţia scrierii propriu-zise a fost precedată de 
folosirea acestui sistem de notare prin mici obiecte incluse sau 
nu într-o bulă sferică. Pe de altă parte, aceste mici obiecte 
jetoane se găsesc pretutindeni între Mediterana şi Golful Persic, 
deşi nu înainte de anul 8000 î.e.n. Dar la Jarmo de pildă, în 
Kurdistanul irakian (6500 î.e.n.), s-au găsit 1150 sfere mici, 200 
discuri şi 100 de conuri. 

Către mileniul al IV-lea o etapă nouă începe: micile obiecte 
devin mai variate şi mai numeroase odată cu revoluţia urbană, 
dar în plus pe ele se regăsesc semne şi cel puţin 55% din micile 
sfere, discuri, cilindri, conuri sau ovoide au pe ele o serie de linii 
ori de puncte, constituind nu mai puţin de 250 de subtipuri. Tot 
atunci apar şi perforaţiile pe 30% din obiecte. 

Trebuie văzut în ele un sistem de numărare, de notare, de 
contabilizare, cifrele înaintea literelor. (Henri de Saint Blanquet, 
Les premiers pas de Vdcriture, în Science et Avenir Juin 1981 p. 
57 sq). 

în 1961 la Tărtăria, localitate situată pe Mureş, s-au 
găsit trei tăblițe de lut ars de către cercetătorul clujean N. 
Vasa. Pe aceste tăblițe erau înscrise pictograme şi tot astfel 
de tăblițe au fost descoperite în Bulgaria la Karanovo şi la 
Gracialniţa. întemeiat pe aceste descoperiri, şi în acord cu 
arheologul britanic prof. Colin Renfrew, academicianul 
bulgar Vladimir Gheorghiev a emis ipoteza că aici, în sud- 
estul Europei, a apărut prima scriere din lume, căci tăbliţele 
de la Tărtăria sînt mai vechi cu un mileniu decît prima 
scriere mesopotamiană, scrierea proto-sumeriană (cfr. 
Magazin Istoric, no. 3/1972, p. 18) 

Dar în 1975 savantul sovietic Boris Perlov a publicat un studiu 
(cfr. Tehnika Molodeji, no. 12/1975 şi un capitol al cărţii sale 
Tainele veacurilor Moscova, 1977, p 171 —179, în limba rusă) în 
care traduce pictogramele de pe una din tăbliţele de la Tărtăria, 
arătind că este vorba de o scriere mesopotamiană, datînd din 
mileniul al V-lea î.e.n., deci cu un mileniu înaintea scrierii 
protosumeriene. Pictogramele de la Tărtăria sînt similare 
pictogramelor din cultura Djemdet-Nasr şi  pictogramelor 
întipărite ce aparţin culturii Kereş (apud Paul Tonciulescu, Știința 
sovietică in sprijinul istoriei patriei noastre, Tărtăria şi Șaue, zeul 
ei, în Flacăra, no. 45, din 12. nov. 1982, p. 17.). 

Mai tîrziu sumerologul sovietic A. Kifişim a confirmat întru 
totul aserţiunea lui Boris Perlov că tabletele de la Tărtăria 
datează din mileniul al V-lea î.e.n. (cfr. Buletinul Noi Tracii, no. 
27 din nov. 1976) şi ele sînt mărturii ale unei străvechi 
civilizaţii. 

Profesorul ieşean Ariton Vraciu, făcînd o expunere asupra 
scrierii şi limbii traco-dacilor, este întru totul de acord cu aceste 
concluzii şi arată 

că în mileniul al V-lea î.e.n, în Mesopotamia erau 
protosumerienii. Dar pictogramele protosumeriene ca şi cele de la 
Tărtăria, de pe tăbliţa rotundă, sînt similare celor de la Vinca şi 
de la Troia (din mileniul al III-lea î.e.n.) ca şi celor aflate în alte 
situri din spaţiul micro-asiatic. In ceea ce îi priveşte pe 
protosumerieni ei erau alt popor decît sumerienii şi se pare că au 
fost izgoniți de către sumerieni. Dar protosumerienii au inventat 
scrierea pictografică din care aveau să se dezvolte cuneiformele 
sumeriene şi babiloniene. 

Arheologul sovietic V. Titov a emis de asemenea ipoteza că 
scrierea primitivă din bazinul Mării Egee s-a născut în sud-estul 
Europei şi nu în Mesopotamia, iar protosumerienii ar fi preluat 
scrierea aceasta originară din sud-estul Europei. 

După interpretarea sumerologilor sovietici, tăbliţa rotundă de 
la Tărtăria ar purta următorul text pictografic protosumerian: 
NUN.KA.Ş. UGULA.PL.IDIM.KARA..I. şi s-ar traduce prin: « în (cea 
de a) patru-zecea domnie pentru buzele (gura) zeului Şaue cel 
mai vîrstnic după ritual (a fost) ars. Acesta-i al zecelea « (cfr. Paul 
Tonciulescu, Op. cit., 


Desigur trebuie să aşteptăm noi descoperiri arheologice şi mai 
ales descifrarea pictogramelor de la Turdaş-Vinca, Troia şi din 
Bulgaria ca şi cele din alte situri din Anatolia. 

Pe de alta parte, scrierea pictografică este larg răspîndită în 
lume, şi prin ea sînt înfăţişate fiinţe şi obiecte comune, care sub 
toate latitudinile au acelaşi contur. Nu se poate susţine în mod 
raţional că orice scriere pictografică descinde dintr-un proto- 
model iniţial, existent doar undeva în lume, fiindcă în fond 
desenul unei oale sau al unui car ori al unui măgar este acelaşi pe 
toate continentele şi copierea umbrei din care descinde pictura 
dă contururi similare oriunde în lume. 

S-a recunoscut de mult, atunci cînd s-a încercat să se arate 
modelele originale după care au fost concepute semnele 
cuneiforme, că toate cuneiformele tardive au suferit o rotire de 
90° în sensul acelor unui ceasornic în raport cu modelele după 
care au fost desenate. Această rotire şi schimbare de poziţie a 
cuneiformelor se explică prin faptul că la început se ţineau 
tăbliţele de argilă pieziş, oblic, în mîna stingă şi se înscria cu 
virful de trestie (calamus) în direcţia normală desenul 
cuneiformelor care era oarecum o copie a obiectelor reale. Cînd 
trebuia însă să traseze cuneiforme greu de desenat, scribul 
învîrtea tăbliţa de argilă (pe care o ţinea în podul palmei) şi grava 
în argilă semne care apăreau acum ca răsturnate. Dar 
răsturnarea aceasta a grafemelor nu a constituit pentru scribi o 
dificultate în citirea textelor. 

Dacă o tăbliță trebuia să cuprindă mai multe înscrieri 
separate, atunci scribul împărțea tăbliţa în compartimente prin 
linii perpendiculare Aceste compartimente se continuau unul 
după altul de la dreapta la sti”ja. Dacă o asemenea diviziune nu 
era suficientă, atunci tăbliţa era împărţită 


183 


prin linii transversale în două sau mai multe capitole, care se 
continuau de sus în jos. Aceasta este ordinea care s-a menţinut pe 
inscripţiile pe piatră şi pe metal pînă în jurul anilor 1500 î.e.n. 
Dar ca urmare a rotirii cuneiformelor, descrisă mai sus, 
compartimentele s-au continuat de la stînga sus spre dreapta şi 
coloanele s-au format de la stînga la dreapta. Pe reversul 
tăbliţelor însă, coloanele se continuă invers, de la dreapta la 
stînga, deci invers ca pe avers. 

Sistemul celei mai vechi scrieri mesopotamiene, aceea din 
stratul IV din Uruk, poate fi definit ca scriere verbală, adică 
fiecărui grafem sau grup de grafeme îi corespunde un cuvînt (de 
ex. UDU « oaie », GUD.AB «taur -f- vaca = vite »). Nu sînt indicii 
că în acea epocă se foloseau semne silabice, mai cu seamă 
datorită faptului că textele arhaice sînt insuficient înţelese şi 
descifrate. Dar nu este exclus ca semne silabice să fi fost utilizate 
chiar în epoca arhaică, fiindcă o scriere pur verbală este limitată 
la puţine cuvinte, în special substantive reprezentînd obiecte 
concrete. Nu se putea scrie prea mult dacă se consemnau doar 
fiinţe şi obiecte vizibile şi era necesar să se indice în scris verbe, 
prepoziţii, adjective care trebuiau să fie altfel exprimate în scris. 

Desigur, se puteau exprima, fără a se depăşi hmitele unei 
scrieri verbale, şi noţiuni mai complexe. Aceasta se realiza prin 
combinarea a două sau mai multe grafeme. De pildă grafema « 
femeie -f ţară străină » reprezenta noţiunea de « sclavă » sau 
semnul « cap 4- “pă » reprezenta noţiunea de « băutură » şi «a 
bea ». Apoi un grafem putea exprima nu numai un obiect real 
cunoscut, ci şi o noţiune învecinată. De exemplu desenul unui 
piug la început reprezenta « plugul», apoi a exprimat şi verbul « a 
ara », chiar dacă cuvîntul pentru «a ara » este mult diferit de 
acela pentru « plug » (sumer apin « plug », uru « a ara zl: tot cu 
acelaşi semn este indicată şi grupa de oameni care foloseşte 
plugul, ţăranii. Tot aşa în textele sume-riene arhaice grafema 
pentru adjectivul « alb » este aceea pentru « soarele care răsare 
», iar grafema pentru adjectivul « negru » este aceea pentru « 
noapte ». 

Tendinţa de a lărgi domeniile de expresie ale scrisului şi de a 
obţine preciziuni mai mari a dus la dezvoltarea semnelor silabice. 
Astfel în sumeriană s-a exprimat cuvîntul «viaţă» printr-un 
grafem reprezentînd o săgeată pentru că « viaţă » se spunea în 
sumeriană ti (l) şi « săgeată » «ti ». Aici, în acest exemplu, ne 
aflăm încă în limitele scrierii verbale, dar drumul către grafeme 
silabice este de acum deschis. Prin crearea semnelor silabice a 
grafemelor care exprimă o silabă, s-a creat posibilitatea ca să se 
exprime nu numai elementele fundamentale ale limbii ci şi parti- 
cularităţile gramaticale cele mai fine. 

Prin aşezarea determinativelor, scrierea a reuşit să înlăture 
multitudinea de sensuri ale aceleiaşi grafeme. Astfel se utiliza un 
semn care indica specia « zeu », « om >, « lemn », « loc », « oraş 
» şi acest semn numit determinativ se aşeza înainte sau mai rar 
după un grafem care reprezenta 

un cuvînt, sau după un cuvînt scris silabic (se ştie că în egipteană 
determinativul era aşezat totdeauna după cuvîntul pe care îl 
determina). Dacă la desenul reprezentînd un « plug » se adăuga 
determinativul pentru «lemn » era evident vorba de un plug, pe 
cîtă vreme grafema « plug » la care se adăuga determinativul « 
om » are sensul de « plugar zs, 

Pe de altă parte, în textele sumeriene arhaice pînă în jurul 
anului 2400 î.e.n., se remarcă o aşezare a grafemelor într-un 
capitol care nu corespunde secvenţei cuvintelor din limbă, în 
enunţuri, ceea ce produce mari dificultăţi în înţelegerea textelor. 
Tocmai acesta este obstacolul principal care împiedică înţelegerea 
textelor sumeriene arhaice. 

Trebuie să observăm că posibilitatea de a aplica un sistem de 
scriere ca acela al pictogramelor arhaice mesopotamiene unei 
limbi oarecare depinde de faptul dacă există în acea limbă 
grafeme pentru cuvinte sau silabe omonime. 

în stadiul cel mai vechi al scrierii mesopotamiene nu s-a 
putut găsi un astfel de exemplu, dar în stadiul imediat 
următor — acela zis Djemdet-Nasr-se află un nume de 
persoană en — UI — ti care are sensul de « (zeul) Enlil ţine 
în viaţă », iar termenul ti « a trăi », « a ţine în viaţă » este 
reprezentat printr-o «săgeată » care am arătat că este un 
termen omonim cu « a trăi » şi « viaţă ». întrucît numai în 
sumeriană « a trăi » şi « săgeată » sînt termeni omonimi se 
poate conchide că scrierea de la Djemdet-Nasr era 
sumeriană. Pentru texte mai recente este iarăşi limpede că 
textele erau exclusiv sumeriene. Astfel cei care au inventat 
scrierea mesopo-tamiană sînt sumerienii. 

Cele mai vechi documente scrise din stratul Uruk IV a (circa 
3000 î.e.n), care reprezintă începutul scrierii mesopotamiene, 
conţin o mare mulţime de semne grafice. Se evoluează la circa 
1000 de grafeme datînd din această epocă, dar numărul lor poate 
fi mult mai mare după alte evaluări. Chiar din stadiul acesta 
arhaic al scrierii sumeriene (pînă la 2500 î.e.n.) numărul 
grafemelor a diminuat mult. Tăbliţele de la Şuruppak, ale căror 
grafeme le cunoaştem exact, au circa 800 semne grafice. în 
următoarele secole au ieşit din uz încă 200 de semne grafice, iar 
în jurul anilor 2000 î.e.n. mai erau doar 500 de grafeme în uz. 
Acesta este însă numărul de semne grafice pe care le întîlnim în 
textele sumeriene, dacă facem abstracţie de cele foarte rare, 
create în mod artificial. Akkadiana are un număr şi mai mic de 
grafeme. 

Scrierea sumeriană a fost creată la început pentru înscrierea 
tranzacţiilor şi proceselor economice. Dar în acest fel, scrierea 
putea să nu utilizeze propoziţiuni formate şi fraze complexe. 
Astfel că a durat mult timp pînă cînd scrierea a fost folosită în alte 
scopuri şi pînă cînd a devenit utilizabilă în alte domenii decît cel 
economic. Aceasta s-a întîmplat către sfîrşitul stadiului arhaic al 
scrierii sumeriene, şi la începutul stadiului scrierii paleo- 
sumeriene. începînd de atunci s-au putut înregistra elementele 
formative gramaticale, dar chiar în texte mult mai tardive limba 

sumeriană scrisă nu s-a debarasat cu totul de obiceiul scrierii 
unei limbi fără de propoziţii şi de fraze. 

Scrierea s-a difuzat în întreaga regiune sudică a Mesopotamiei 
chiar din epoca Uruk IV, deşi nu cunoaştem în afară de Uruk decît 
o tăbliță de piatră din oraşul Kiş, în nordul Babiloniei. Totuşi este 
cert că scrierea a devenit un bun comun în Mesopotamia din 
epoca Djemdet-Nasr. 

Către anul 2500 î.e.n. s-au făcut primele încercări de adaptare 
a scrierii sumeriene limbii akkadiene, limbă semită avînd cu totul 
altă structură gramaticală decît sumeriană. Sigur este însă că 
limba akkadiană a fost scrisă cu aceste grafeme sumeriene după 
ce dinastia din Akkad, sub Sargon I (circa 2350 î.e.n) a ajuns să 
domine politiceşte toată Babilonia. Tot în această epocă scrierea 
cuneiformă s-a răspîndit în Elam, unde a fost utilizată pentru a se 
exprima în scris limba elamită, ca şi cea akkadiană, apoi 
cuneiformele au fost utilizate în Asiria tot pentru a scrie o limbă 
semită foarte înrudită cu babiloniana, asiriana. Dintr-o epocă 
puţin mai tardivă ni s-au conservat inscripţii cuneiforme în limba 
hurrită, vorbită în Mesopotamia centrală. Scrierea cuneiformă s-a 
folosit în statul Mari chiar din epoca presargonică, iar în jurul 
anilor 2000 a fost cunoscută în statele-oraşe canaaneene din Siria 
de Nord. 

La Ebla, stat-cetate semit, scrierea cuneiformă a fost 
receptată în jurul anilor 2300 î.e.n. după cum au arătat săpăturile 
recente ale unei misiuni arheologice italiene la "Ten Mardikh, 
unde s-au aflat zeci de mii de tăblițe cuneiforme în limba eblaită, 
a statului cetate Ebla. 

In jurul anilor 2000 î.e.n hittiţii, care locuiau în partea 
centrală a Anatoliei de azi, au preluat scrisul de Ia sumerieni în 
forma sa neo-sume-riană. In Siria şi în Palestina scrierea 
cuneiformă s-a menţinut pînă în jurul lui 1200 îe.n. Dar 
akkadiană scrisă în cuneiforme devenise Ia mijlocul mileniului al 
II-lea î.e.n. o limbă a diplomaţiei (şi s-au găsit în Egipt datînd de 
la 1400 —1500 î.e.n. texte akkadiene scrise în cuneiforme care 
constituiau corespondenţa regilor egipteni cu principii sau 
regişorii din Orientul de Mijloc). 

După invazia « Popoarelor Mării» în Asia Mică, în Siria şi în 
Palestina s-a utilizat mult mai puţin scrierea cuneiformă, dar 
odată cu întinderea Imperiului neo-asirian ea a căpătat iarăşi o 
importanţă considerabilă, în secolul al IX-lea î.e.n. regele din 
statul Urartu (Armenia) a preluat scrierea asiriana cuneiformă şi 
ea s-a folosit şi în inscripţiile zise chaldice sau urartice. 

O formă oarecum modificată a scrierii babiloniene a fost 
folosită în Elam înainte de dinastia regilor achemenizi şi după 
domnia lor. Şi în imperiul iranian, pe vremea achemenizilor, s-a 
folosit această scriere cuneiformă din Elam pentru ţinerea 
registrelor şi a contabilităţii statului. Scrierea propriu-zisă a 
regilor achemenizi — prima scriere a inscripţiilor de la Persepolis 
— este o variantă a scrierii cuneiforme, în măsura în care 
cuneiformele constituie componenta esenţială a acestei scrieri. 
Totuşi, 

grafemele acestei scrieri achemenide nu sînt cuneiformele asiro- 
babiloniene şi n-au nimic în comun cu ele decit forma 
cuneiformelor. Scrierea  ache-menidă este influenţată de 
cunoaşterea consoanelor şi de scrierea consonantică aramaică. 
Astfel scrierea paleo-persană este o replică a scrierii consonantice 
de la Ugarit (Ras Şhamra) care a împrumutat de la asiro- 
babilonieni şi de la sumerieni numai tehnica scrierii, dar au creat 
un sistem de scriere asemănător celei consonantice feniciene. 

Odată cu prăbuşirea imperiului asirian şi căderea cetăţii 
Ninive (612 î.e.n), scrierea cuneiformă nu a mai fost utilizată în 
întreg acest imperiu. Dar în Babilonia propriu-zisă scrierea 
cuneiformă s-a menţinut în epoca achemenidă, în cea seleucidă şi 
în cea arsacidă a părţilor. Ea mai era folosită de către astronomii 
şi astrologii babilonieni pînă către mijlocul secolului I al erei 
noastre, după cum am arătat. 

în tot cursul acestor trei milenii — de la 3000 î.e.n. pînă 
la 52 e.n. — scrierea cuneiformă a fost cea mai însemnată şi 
poate singura scriere utilizată curent în tot Orientul de 
Mijloc. Cel mai vechi sistem de scriere, după cel sumerian, a 
fost cel elamit, scrierea zisă « proto-elamită » care era 
folosită la Susa şi pe podişul iranian în inscripţii pe piatră în 
jurul anilor 1700 î.e.n. Scrierea proto-elamită este o creaţie 
originală, care a fost inspirată însă de vechea scriere 
babiloniană. 

Cît de veche este scrierea hieroglifică hittită utilizată în Asia 
Mică, apoi în Cilicia, în nordul Siriei şi în Mesopotamia, nu s-a 
putut determina cu precizie. Cea mai veche inscripţie hieroglifică 
hittită a fost găsită pe un vas dintr-un mormiînt găsit la Kiiltepe în 
stratul I b (către 1800 î.e.n). Mai recentă este inscripţia regelui 
din Kizzuwatna (către 1650 î.e.n) şi cea mai nouă este o inscripţie 
din secolul al VUl-lea î.e.n. 

Din Siria de nord, scrierea cu cuneiforme de la Ugarit a aflat 
un concurent în vechea scriere de la Byblos şi apoi în scrierea 
consonantică feniciană. Scrierea egipteană, însă, nu s-a putut 
impune în Asia Anterioară, iar scrierea aramaică preluată de la 
fenicieni a fost aceea care a înlocuit în această regiune a lumii 
scrierea cuneiformă, cu începere din a doua jumătate a mileniului 
I î.e.n. 

Scrierea sumeriană utilizează semne pentru cuvinte întregi, 
pentru silabe şi de asemenea determinative. Semnele grafice 
pentru cuvinte predomină în scrierea substantivelor şi verbelor, în 
timp ce semnele pentru silabe sînt mai frecvente pentru 
exprimarea elementelor formative gramaticale, mai rar pentru 
redarea substantivelor gramaticale, pentru redarea substantivelor 
şi a verbelor. Ortografia acceptată de scribi stabileşte dacă un 
fonem se va scrie cu semne verbale sau silabice. In genere, texte 
scrise silabic sînt rare şi mai cu seamă sînt libere. Spre a se 
indica diferenţa între dialectul sumerian principal şi eme-sal 
(vorbit mai ales de femei), textele eme-sal se scriu de cele mai 
multe ori silabic. 

Semnele exprimînd cuvinte pot fi reprezentate printr-o singură 
gra-femă, dar şi printr-o multitudine de grafeme: o «braţ» A.KAL 
«braţ 

tare» se citeşte usu «putere»; KI. SU. LU. UB. GAR se citesc 
ugnim « trupă >». Citirea semnelor care exprimă cuvinte 
(ideograme, logograme) se cunoaşte din datele vocabularelor şi 
ale textelor lexicale paleobabiloniene sau neobabiloniene, care 
arată pronunţarea semnelor verbale (= ideograme) ; ex: A se 
citeşte a « apă » DI se citeşte: si — li — im: « a fi bine păstrat, 
conservat», EN. ME. LI se citesc en-si «tilcuitor de oracole ». In 
cazuri rare este posibil să se cunoască valorile fonetice prin texte 
paralele care dau şi ideogramele şi scrierea silabică pentru 
aceleaşi cuvinte: DUMU.NITA în paralel cu i-bi-la dovedeşte că 
primul grup de semne se citeşte ibila. 

Semnele ce exprimă cuvinte (ideogramele) sînt adesea 
polifone: AN cu citirea an este « cer », cu citirea dingir « zeu » şi 
dingira, « zeiţă ». KA cu citirea ka « gură », cu'citirea zu « dinte 
ə», cu citirea gu sau inim « cuvînt », cu citirea dug, sau du, « a 
vorbi ». 

Intrueît semnele silabice derivă din semne exprimînd cuvinte, 
«ideograme », acelaşi semn poate fi utilizat pentru un cuvînt 
(ideograma) sau pentru o silabă; a «apă» este semn verbal, dar 
în uru-a «în oraş» este semn silabic. Semnele silabice pot 
corespunde unei singure vocale, legăturii între o vocală şi o 
consoană sau invers şi în fine legăturii între o consoană, 

O vocală şi alte consoane. In ultimul caz se pot utiliza însă două 
semne 

silabice, care au aceeaşi vocală la mijloc (g ab sau ga-ab). Semne 
silabice 

care exprimă două silabe sînt rare, dar pot fi şi polifonice. Cînd 
există 

sufixe la un substantiv sau un verb, consoana lor finală poate fi 
repetată 

an — a «în cer » se scrie curent an — na. Semne silabice care 
conţin 

vocala esînt adesea scrise cu vocala i. 

Pentru clarificarea sensului unor grafeme, se scriu înaintea 
sau înapoia lor semne grafice care le lămuresc sensul, aşa-zisele 
determinative. Acestea sînt foarte frecvent folosite în akkadiană 
si în bittită, dar mai rar în sumeriană. Doar determinativul pentru 
zeu este scris totdeauna. Prede-terminativele principale sînt: 
dingir « zeu », în transliteraţie marcat doar ca d; dug « vas » 
înainte de vase de orice fel; gi «trestie » înainte de toate felurile 
de trestii sau obiecte din trestie; ngis «lemn » înainte de numele 
de pomi, de obiecte din lemn, i» «rîu, canal » înainte de nume de 
canale, de rîuri; Kam « fel de mîncare »; Iu « om » înainte de 
profesiunile masculine; mi «femeie » înainte de nume sau 
profesiuni feminine; na, «piatră » înainte” de pietre sau obiecte 
de piatră; sim «plantă aromatică» înainte de plante bine 
mirositoare; u «plantă» înainte de plante; vru «oraş» înaintea 
numelor de oraşe; urudu «cupru» înaintea obiectelor de cupru şi 
bronz; uzu « carne » înainte de felurile de carne sau mîncăruri de 
carne; 

1 (semnul pentru 1) înainte de nume de persoane (aşa-zisul 
cuneiform, 
pană a persoanei). 

Post-determinative sînt ki «loc» după nume de oraşe şi 
aşezări; /eus « peşte » după nume de peşti şi animale acvatice; 
musen « pasăre » după 

numele de păsări sau insecte ce zboară; sar « zarzavat » după 
nume de plantă de grădină. 

In dezvoltarea scrierii sumeriene, sufixele şi infixele 
gramaticale au început să fie adăugate mai cu seamă începînd din 
epoca neosumerianâ. De exemplu e —gal —la tu —ra: «adus în 
palat» s-a scris în locul lui e —gal tu — ra fără adăugarea silabei 
— la care indica locativul. Sau s-a scris lugal-ni în epoca arhaică 
şi Jugal — (l) a —ni in epoca neosumerianâ. 

Către sfîrşitul epocii asiriene s-a ajuns ca ideogramele să fie 
aşezate înlăuntrul unei diviziuni (compartiment) a textului, după 
secvenţa cuvin telor rostite cu viu grai, căci înaintea ideogramelor 
erau orînduite fără o ordine precisă. Aşezarea determinativelor a 
crescut mult în decursul vremurilor. 

Transliterarea cuneiformelor se face prin redarea fidelă a 
valorii fonetice a fiecărui semn grafic. Dar pentru transliterarea 
gramaticală a unui text, deseori se poate folosi o transcriere care 
se îndepărtează de textul original.'Totuşi, mai exact este de redat 
transliteraţia exactă a textului, urmată de transcrierea 
gramaticală a textului. 

Transliterarea în alfabet latin a semnelor cuneiforme, care a 
fost stabilită de F. Thureau-Dangin, se întemeiază pe următoarele 
principii: Semnele omofone se deosebesc între ele prin accente şi 
numere folosite ca indicatoare. Astfel semnul gi e urmat de gi» 
(sau gi) apoi gis şi gia, gis etc. Accentele şi numerele nu arată cum 
se pronunţau, silabarele şi lexicoanele arată care este valoarea 
fonetică a numerelor indicatoare. Valorile fonetice care nu sînt 
înregistrate se marchează cu indexul X. 

Semnele a căror citire nu poate fi dată se scriu cu litere 
capitale. Legăturile se indică prin semnul -|- (PA 4- UZU), semne 
incluse sînt marcate cu semnul X (GA X ME X EN). Dacă o 
grafemă nu poate fi citită — ceea ce este cazul des în perioada 
veche a limbii sumeriene — atunci se menţionează semnul după 
numărul său din lista de semne grafice a vocabularelor şi 
dicţionarelor. 

Determinativele şi aşa-zisele complemente fonetice, semne 
simple reprezentînd o silabă, aşezate după o grafemă, polifonă 
(cf. Constantin Daniel, Civilizaţia asiro-babiloniană, Ed. Sport- 
Turism, Buc. 1981, Capitolul Scrierea Asiro-babiloniană) se 
plasează de obicei deasupra nivelului termenului transliterat. 

Trebuie observat că există un număr considerabil de omonime, 
cele mai multe monosilabice: 26 grafeme corespund silabei gi; 23 
grafeme silabei du; 17 grafeme silabei es; 16 vocalei u. De aici s-a 
tras concluzia că în sumeriană existau diferenţe de intonare a 
aceleiaşi silabe, ca în limba chineză. 

Se ştie că în limba chineză, cu care sumeriană are afinități, 
fiind şi ea tot o limbă aglutinantă, cuvintele monosilabice sînt cele 
mai numeroase, cele trisilabice sînt fie foarte rare, fie neologisme. 
Formele gramaticale 

ale declinării şi ale conjugării nu apar prin dezidenţele lor în 
chineză, aşa cum nu apăreau în sumeriană în textele vechi, din 
mileniul III î.e.n. De aceea, odată fixată grafema unui cuvînt, ea 
rămîne neschimbată orice formă gramaticală ar împrumuta un 
termen. Diferenţierea între cuvintele acestea monosilabice se 
face în chineză prin: 1. poziţia termenului în cuprinsul 
propoziţiunii; 2. gestul care îl însoţeşte; 3. accentul muzical, 
tonul sau intonaţia care îl acompaniază. Dintre acestea trei, cel 
mai important este tonul muzical. în limba chineză curentă există 
patru tonuri şi tonul moale cu care se poate pronunţa o silabă, iar 
în dialectele limbii chineze există zece tonuri. Trebuie să 
deducem că în sumeriană existau un număr de tonuri, de intonaţii 
deosebite ale aceleiaşi silabe. 

Vom adăuga că nici determinativele nici complementele 
fonetice, semne simple reprezentind o silabă aşezată după o 
grafemă polifonică, nu se citeau, ci indicau doar vizual valoarea 
şi sensul unei ideograme. Pe de altă parte sumerienii, ca şi 
akkadienii, au utilizat scrieri secrete, folosite de scribi în diferite 
scopuri. 

Dar scrierea sumeriană era extrem de complicată şi de dificilă 
şi de multe ori nici scribii înşişi nu se puteau descurca şi nu 
puteau citi anumite texte. De aceea se foloseau tabele în care 
grafemele erau clasate şi înregistrate. In aceste dicţionare antice 
pe o primă coloană era grafema în caractere cuneiforme, pe o a 
doua coloană era numele pe care îl purta acest semn în şcoala 
scribilor, o a treia coloană arăta ortografia lui în silabe, după 
aceea urma termenul sau termenii sumerieni pe care grafema din 
prima coloană îl reprezenta (traducerea sau citirea lui, am spune 
azi). Cîteodată citirea grafemelor este completată de un 
comentariu care explică, în scrierea uzuală, sensul exact al 
grafemului. 

Cît priveşte forma şi mărimea tăbliţelor de argilă, acestea 
erau fie pătrate, fie dreptunghiulare sau în formă de elipsă, avînd 
suprafaţa plană sau uşor curbată, iar mărimea şi grosimea lor 
variau. în perioada Uruk tăbliţele de argilă în formă de 
dreptunghi aveau 4—5 cm lungime pe 2—3 cm lăţime, şi puteau fi 
cuprinse în palmă. Mai tîrziu tăbliţele au putut fi şi mai mari, aşa 
de exemplu un tratat încheiat între regele Asar-hadon şi 
principele mezilor Ramataya era scris pe o tăbliță ce avea 45,8 
cm pe 30 cm. Pentru texte mai lungi se foloseau, în loc de tăblițe, 
prisme de argilă, sau cilindri de argilă. De pildă imnul consacrat 
de regele Gudea din Lagaş construcţiei unui templu, cuprins pe 
1365 de rînduri, este scris pe doi cilindrii mari de 60 cm înălţime 
fiecare. Asirienii au folosit pentru scrierea analelor lor regale 
prisme de argilă cu şase pînă la zece suprafeţe, aşa prismele lui 
Tiglatpileser I are 50 cm înălţime şi cea a lui Sanherib 38 cm. 

Alte documente cuneiforme sînt scrise pe conuri de argilă 
arse, apoi se scriau inscripţii pe piuliţe de piatră. în chip uimitor 
scribii sumerieni au putut să scrie cuneiforme minuscule, astfel 
texte economice datînd din a Il-a dinastie din Ur sînt scrise cu 
grafeme cuneiforme avînd o 

înălţime de 2 milimetri în medie, astfel că pe o tăbliță mică 
de 3,8 cm înălţime şi 3 cm lăţime apar 18—30 de rînduri 
bine vizibile, curate. S-a dezvoltat astfel o tehnică a 
micrografiei şi posedăm astăzi fragmente de tăblițe de 
mărimea unei mărci poştale (26 pe 22 milimetri), dar care 
cuprind treizeci de rînduri cu 144 de semne grafice fiecare. 
O fotografie mărită arată pe un centimentru pătrat nu mai 
puţin de 54 semne grafice. Spre a explica executarea unor 
astfel de inscripţii micrografice, trebuie să presupunem 
existenţa unei miopii foarte pronunţate la scriitorul acestor 
texte, în Orient miopia fiind destul de frecventă. Trebuie să 
presupunem de asemenea un fel de lupă din cristal de rocă 
sau de sticlă, a căror existenţă nu este confirmată însă de 
sursele noastre scrise. Pe de altă parte, marea virtuozitate 
cu care se confecţionau sigiliile şi inscripţiile din ele ne 
obligă să admitem existenţa acestor instrumente de mărire 
vizuală. 

Incepînd din secolul al VIII-lea î.e.n. s-au făcut inscripţii nu 
numai pe argilă, pe piatră sau pe metale, ci şi pe cărţi. Căci cu 
începere de atunci s-au folosit tăblițe de lemn sau de ivoriu chiar 
avînd deasupra lor un strat de ceară pe care se putea scrie graţie 
adăugirii la ceară a unui amestec de sulfura naturală de zinc şi de 
arsenic. Astfel de tăblițe erau menţionate în texte şi e probabil că 
în perioada imperiului Nou Asirian s-au scris texte economice şi 
legislative pe astfel de tăblițe de lemn acoperite cu ceară, căci din 
această perioadă lipsesc cu desăvirşire texte economice sau 
legislative, desigur din pricina distrugerii repezi a unor asemenea 
tăblițe de scris. 

In mai multe secole tabelele acestea de înregistrare şi de 
clasificare a ideogramelor scrise în cuneiforme s-au înmulţit 
considerabil, li s-au adăugat vocabulare de termeni vechi ieşiţi 
din uz, exemple gramaticale, culegeri de formule sumeriene 
traduse uneori în akkadiană. în felul acesta scribii sumero- 
akkadieni aveau la dispoziţie o documentare uriaşă şi se puteau 
descurca mult mai bine decît sumerologii şi asirologii din epoca 
noastră. Căci numărul vocabularelor, tabelelor, dicţionarelor, 
aflate în bibliotecile mesopotamiene, este uriaş. Majoritatea 
monumentelor de scriere cuneiformă cunoscute în ziua de azi -se 
compun din călăuze lexicale care slujesc la descifrarea multor 
altor documente (dr. Şerban Andronescu, Cadmos, Scurtă istorie 
a scrisului, Buc. Ed. Ştiinţifică, 1966 p. 122). 

Dar şi astăzi descifrarea cuneiformelor creează dificultăţi 
considerabile, folosirea unui timp îndelungat şi consultarea a 
numeroase dicţionare, gramatici, vocabulare şi repertorii. 


LIMBA 


Migrarea sumeriană a avut loc în epoca preistorică desigur şi 
un popor de altă origine, pre-sumerienii sauprotosumerienii, au 
populat aceste meleaguri înaintea lor, căci majoritatea 
denumirilor vechilor aşezări nu pot fi explicate prin sumeriană. 

Cert este că sumerienii s-au aşezat în aceste ţinuturi mai sus 
arătate în jurul anilor 3000 î.e.n. şi ei au fost şi inventatorii 
scrierii cuneiforme. 

De la începutul migrării semiţilor akkadieni veniţi probabil din 
Siria, sumerienii au fost împinşi să vieţuiască în mijlocul şi în 
sudul Babiloniei de mai tîrziu, şi această regiune constituie ţara 
Sumer sau Senaar (Geneză, X, 10), cum e numită în Biblie, dar şi 
aici sumerienii au populat aşezările urbane mai cu seamă, pe cînd 
cîmpiile cultivate au fost locuite de akkadieni, care formau 
majoritatea populaţiei active. în jurul anilor 1900 î.e.n. sumerienii 
dispar ca popor, absorbiți de akkadieni, al căror număr devenise 
preponderent în întreaga Babilonie, atît la ţară cît şi la oraşe. 

Drept urmare, în jurul anilor 1900 î.e.n. sumeriană încetează 
să mai fie o limbă vorbită, deşi ca limbă a cultului religios din 
Mesopotamia dăinuieşte pînă la sfîrşitul mileniului I î.e.n. şi pînă 
cînd nu s-a mai scris în scriere  cuneiformă. 

Numele sumerienilor derivă din titulatura regilor babilonieni 
care s-a menţinut pînă la sfîrşitul imperiului neobabilonian sar 
Sumeru u akkadi « rege din Sumer şi Akkad ». Termenul 
akkadian sumeru corespunde cuvîn-tului sumerian ke — en — ge 
fr). Acest nume ke —en —ge(-r) al Sume-rului, mai exact Kenger 
apare pentru prima oară într-o inscripţie a unui rege 
Enăakuăanna din Uruk (circa 2450 î.e.n.) şi denumeşte regiunea 
din jurul oraşului Nippur, dar mai apoi această denumire este a 
întregii Babilonii de sud şi de mijloc. Din această apelaţie 
geografică derivă denumirea mai rară hi-ke-en-ge-ra « om din 
Sumer, sumerian » şi eme -KU (= Kenger)-ra «limba sumeriană ». 

Sumeriană aparţine marelui grup de limbi neflexionare, din 
care fac parte limbile aglutinante. Încercări de a stabili relaţii 
între limba sumeriană 

şi alte limbi sînt tot atit de vechi ca şi descoperirea limbii 
sumeriene. Astfel s-a afirmat înrudirea între sumeriană şi 
limbile turcice. « Numele mongol al divinității supreme este 
tengri care înseamnă «cer » (cf. de asemenea tengeri a 
Du ALO tangere a tătarilor de la Volga, tingir a beltirilor, 

ara a iakuţilor) » (în Mircea Eliade, Trăite d'histoire des 

eligions, Paris, 1975, p. 63, Bibliografie în această 
SE Ibidem p. 107). 

S-a pretins apoi înrudirea sumeriană cu limbile din Caucaz, 
care nu constituie însă o grupă unitară de limbi, apoi cu limba 
bantu ori cu anumite limbi din Indonezia. Dar nu s-a putut ajunge 
la concluzii precise. 

Pe de altă parte sumeriană conţine, ca toate limbile scrise, 
termeni împrumutaţi. Textele noastre arată însă împrumuturi din 
akkadiană mai cu seamă. împrumuturile cele mai vechi din 
akkadiană arată radicalul termenului. Ex.: sum«usturoi» < țum ; 
sa-tu « munte » < sâdu; sau conţin sufixul de nominalizare -a: 
mas — gdna « tabără » < maskan; ra — gaba « trimis, călăreț » < 
rakib. în epoca neosumeriană sînt preluate cuvintele akkadiene la 
nominativ cu terminația Um: pu —uh —rum: adunarea consiliului 
» < puhrum. Din limbi nesemite sînt Împrumutați termeni ca 
sipar (mai recent zabar) « bronz »; ibira sau tibira «lucrător de 
metale ». 

Monumentele de limbă sumeriană se extind pe un răstimp de 
circa 3000 de ani şi pot fi împărţite în următoarele epoci: 


L DIN EPOCA SUMERIANĂ 


12. Perioada arhaică (între 3000 î.e.n. şi 2600 î.e.n.). Acest grup 
de monumente conţine textele din Uruk stratul IV a; stratul III c 
—a din ruinele situate în nordul Babiloniei de la Djemdet — Nasr 
şi Tell'Uqair; stratul numit « Seal Impression Stratum » V — IV 
sub cimitirul regal din Ur şi în fine, mai recente, tăbliţele de la 
Şuruppak, aproape exclusiv acte economice. 

13. Din perioada paleosumeriană (circa 2600—2350 î.e.n.) sînt 
textele de la Lagaş, cele de la Nippur, Ur şi Adab (azi Bismăja). 
Alături de texte cu conţinut economic se află aici şi primele liste 
de i ?gi, dar texte literare propriu-zise lipsesc şi de aici. Limba 
acestor tă > ţe poate fi numită « sumeriană clasică». 

14. Perioada sargonicăşi a gutilor (circa 2350—2140 î .n.). Cea 
mai mare parte a textelor din epoca dinastiei din Akkad fiind in 
akkadiană, iar epoca gutilor fiind aceea a unei stăpîniri străine, în 
acea tă grupă se întil-nesc puţine texte. 

15. Perioada neosumeriană (circa 2140—2020 î.e.n.). Epoca 
celei de a III-a dinastii din Ur a oferit pînă acum cele mai multe 
texte sumeriene. 

Numeroase texte economice din Lagaş, Umma, Puzuişdagan şi Ur 
aparţin acestei epoci. Aici găsim texte ale unor procese ori ale 
unor acte juridice şi mai rar scrisori. Din epoca lui Gudea din 
Lagaş (circa 2170—2150 î.e.n.), care a domnit cu puţin înaintea 
celei de a Il-a dinastii din Ur, a cărui limbă aparţine însă 
perioadei neosumeriene, apar primele texte literare. Din vremea 
celei de a Ill-a dinastii din Ur provin numeroase creaţii literare, 
care ne-au ajuns în copii datînd din jurul anilor 1750 î.e.n. 


n. DIN EPOCA POSTSUMERIANĂ 


16. Perioada paleobabiloniană timpurie (circa 2020—1850 
î.e.n.). Textele acestei perioade sînt apropiate de cele 
neosumeriene, deşi prezintă unele inovaţii ortografice şi 
lingvistice. Din această perioadă sînt şi copiile din perioada 
neosumeriană ale unor texte literare. Textele din această 
perioadă sînt cele mai importante pentru reconstrucţia 
gramaticală a limbii sumeriene. Tot de acum datează şi cele mai 
vechi vocabulare cu descompunerea în silabe a valorilor fonetice 
şi a listelor lexicale cu traducerea lor în akkadiană. 

17. Perioada paleobabiloniană recentă (circa 1850—1600 î.e.n.) 
cuprinde liste de regi ale dinastiilor din Larsa şi Babilon, texte 
economice şi documente juridice, ca şi un număr redus de 
compuneri literare. Dar acest grup de texte nu este unitar şi 
limba lor se deosebeşte considerabil de aceea a perioadei 
precedente; de aceea aceste texte trebuie menţionate şi 
considerate cu prudenţă. 

18. Perioada post paleobabiloniană (circa 1600—100 î.e.n.). De 
obicei se adaugă o traducere akkadiană textelor din această 
perioadă. Pe de altă parte, pe aceste texte se poate studia evoluţia 
limbii. Texte datînd din epoca kasită, ca şi unele creaţii literare 
din această epocă, sînt mult influențate de akkadiană, astfel că nu 
pot fi utilizate pentru studiul limbii sumeriene. 


Dialecte si limbi a 'ficiale 
) 


Există diferenţe minime între textele economice sau cele ale 
listelor de regi din Lagaş, Ur şi Nippur. însă diferenţele 
importante din Limba documentelor economice sau istorice nu 
sînt variante dialectale, ci tradiţii locale ale scribilor influenţaţi 
mai mult sau mai puţin de limba akkadiană. 

în textele sumeriene întîlnim însă următoarele apelaţii 
pentru variante lexicale folosite în scrieri: eme —si —sa« 
limba obişnuită », care ar constitui dialectul cel mai 
important, apoi eme — gal<«limbă mare » eme-sukud 

(-da) « limbă înălţată », eme — suh (a) « limbă aleasă »; eme — te 
— na « limbă greşită », iar alături de acestea jargoane folosite de 
anumite grupuri de indivizi: eme —md —lah —o «limba 
corăbierilor » şi eme —udula «limba păstorilor ». 

Un loc aparte îl ocupă înlăuntrul dialectelor literare eme — sal 
(akka-dian ummisallu) care are sensul de « limbă a disputelor ». 
Această formă de limbă e utilizată cînd vorbesc femei, în vreme ce 
bărbaţii şi părţile narative vorbesc în limba obişnuită, aceasta 
bineînţeles în textele literare. Deosebirea între dialectul femeilor 
şi cel obişnuit constă în modificări în consoanele radicalelor, apoi 
în folosirea unor termeni care nu se întil-nesc în limba obişnuită. 


Fonetica sumeriană 


Din scrierea silabică reiese că sumeriană poseda A ocalele a, e, 
i şi ulla care se pot adăuga i şi e nazalizate. Consoanele din 
sumeriană sînt: 


labiale b p m 

den tale d^ t n 

palatale g k n (= ng) 

sibilante z| S s" S 
Jaringale *h h 

liquide 1 r 


Sigur că consoanele emfatice, atît de specifice limbilor semite, 
lipsesc din sumeriană. 


Morfologie 


Pronumele sînt pronume personale independente şi pronume 
sufixe. Primele, pronumele personale independente, sînt puţin 
deosebite în epoca paleo-sumeriană față de cea neosumeriană ori 
de epocile ulterioare sau de dialectul emesal (al femeilor). Redăm 
mai jos numai formele paleo-sumeriene ale pronumelor personale 
independente: 


sg. 1 ngâ-e pi. | me-de 
sg. 2 za-e pi. 2 me-ze 
sg. 3 a-ne pi. 3 a-na-ne 


Pronumelui independent personal i se adaugă, ca şi 
substantivelor, post poziţiile cazurilor: ngă — k-âm « fiind al meu 
»> ce îmi aparţine; za-ra <tal tău ». 

Pronumele sufixe se adaugă substantivelor şi verbelor în 
conjugarea pronominală şi pînă la forma singularului 
persoana Ill-a sînt de fapt 

pronumele personale independente. Astfel «casă + el>« casa 
sa». Ele sînt astfel: 


sg 1: — ngu pi. 1: — me 
sg 2: — zu pi. 2: —zu —(e-) ne-ne 
sg 3: (pentru persoane): 
— (a) ne pi. 3: —(a) —ne-ne (pt. persoane) 
sg 3: (pentru obiecte): - 
be 


Pronumele demonstrative sînt: ne «acesta, aceasta», fie 
enclitic fie independent: Ju —ne «acest om », ne-en-nam« acesta 
este ăsta »> aceasta. 


a) Substantivul nu se deosebeşte de verb prin caractere 
exterioare, ci este ca şi verbul înţepenit, fix şi de nepătruns, adică 
impenetrabil prin sufixe sau infixe, ori modificat prin apofonie. 
Toate procesele gramaticale se desfăşoară în afara cuvintelor, 
înainte sau după ele. După forma lor, substantivele sînt 
monosilabice, în parte consecutive unui proces de contracție. Pot 
exista însă şi cuvinte de două sau de mai multe silabe, care nu pot 
fi considerate ca formate prin fuziunea a două sau mai multe părţi 
componente. 


Numărul substantivelor primare este limitat, dar este sporit 
prin unirea cu termenii simpli: an JL sâ« cer LR lăuntru>« 
interiorul cerului»; dumu —sang « copil + cap > întîiul născut»; 
dingir -l- ama «zeitate -+-mamă »>« zeiţă »; ki — nâ «loc -f- a sta 
culcat »>locul patului; gal -f- zu, « mare -f- a şti »> înţelept; gaba 
— su — ngar « piept -j- mînă -f' a pune sz «cel care pune mîna 
în pieptul» (duşmanului). 

Pentru diferenţa între masculin şi feminin se utilizează 
heteronimia: Iu « bărbat »; mi şi munus « femeie »; a (i) a « tată 
»; a — ma «mamă »; lugal « rege »; nin « regină »; gu: « taur zs: 
âb, Silam, immal « vacă »; anse « măgar zs: emS « măgăriţă ». Se 
exprimă diferenţa între sexe prin adăugarea unui substantiv 
feminin; dingir « zeu » dingir -l- ama « zeu + mamă> zeiţă »; 
dumu «copil»; dumu — mi « copil -f- femeie> fiică » 

Astfel în sumeriană lipseşte o diferenţă gramaticală între 
feminin şi masculin, dar există un sistem de două clase 
substantivale care aparţin clasei «persoanelor» şi celei a « 
obiectelor ». în clasa persoanelor intră zeii, semi-zeii, oamenii şi 
sclavii înşişi. 

în clasa obiectelor intră obiectele, substantivele 
abstracte şi animalele. Sumeriană distinge singularul de 
plural, dar nu are un dual. Singularul se exprimă prin 
substantiv în forma lui simplă, iar pluralul se indică în mai 
multe feluri: prin E substantivului Kur-kur « (toate) 
ţările muntoase »; da-nun-na-a-nun-na « (toţi) zeii Anunna; 
prin repetarea See atributiv (dingir — gal-gal « 
marii zei », ngarza — kal — Katia «mult slăvitele rituri»; 
prin adăugarea, unui sufix: —ene. Acest sufix: —ene nu poate 
D sugă at decît după substantivele din clasa persoanelor. 
Ale sufixe indicînd pluralul sînt  — mes şi -hi-a. Primul 
indică 

pluralul în substantivele din clasa persoanelor, iar cel de-al doilea 
se adaugă substantivelor din clasa obiectelor spre a exprima 
pluralul. 

Membrele unei propoziţii nominale pot fi reunite şi sînt 
aşezate conform principiului compunerii catenare. O astfel de 
formaţie catenară este alcătuită din: 1. substantiv ; 2. adjectiv 
atributiv ; 3. un substantiv la genitiv ; 4. un sufix pronominal; 5. 
un indicator al pluralului; 6. postpoziţia. Ex.: e —gal —a « în casa 
mare» (=l-j-2-|-6); ama —dingir —re —ne 
— ra « mamei zeilor » ( = 1-f-3+5-f 6); e — ngir— suki — ha — ni « 
casa sa din Girsu » (1+3-1-4). Dar catena poate fi lărgită prin 
faptul că substantivul la genitiv poate să constituie şi el o catenă: 
e— uru — ku — ga 
— ka —ni «pasa ei a oraşului sfînt » (1-f3<1+5>-f-6). Catena este 
despărțită de alte cuvinte sau de alte catene prin sensul liniar 
oblic de despărţire « o trăsătură de la stînga sus la dreapta jos. » 

Cazurile substantivelor sînt exprimate prin post-pozițiuni, 
totuşi unele cazuri nu sînt exprimate prin post-poziţiuni; nu sînt 
determinate de post-poziţiuni: 1. Subiectul, cînd verbul este 
intranzitiv sau pasiv; 2. Subiectul la verbele tranzitive non-finite; 
3. Vocativul; 4. Acuzativul. Dimpotrivă sînt determinate prin post- 
poziţiuni cazurile: 1. Agentiv, sau subiectul verbelor finite 
tranzitive, fie că sînt substantive semnificînd persoane, fie 
obiectul. Acestui subiect i se adaugă sufixul — e « aici ». Sufixul 
este contras de obicei după o vocală: lugal — e « regele » dar lu-e 
> Iu (u) e omul »; 2. genitivul se exprimă prin post-poziţiunea ak 
3. Dativul are ca sufix pe — ra, dar după termenii care încep cu o 
vocală, pierde pe-a: en-ra « stăpînului». 4. Locativul are ca sufix 
pe — a, care şi el dispare după un termen ce începe cu -a-; 5. 
Terminativul are ca post-poziţie: — ese. 6. Comi-tativul are ca 
post-poziţie — da. 7. Ablativ-instrumentalul are drept post-poziţie 
pe: -ta. 8. Eguativul are drept post poziţie, în fine — GIM: a — gim 
« ca apa >». Sumeriană foloseşte combinaţii şi legături între 
diferitele post-peziţii spre a exprima o serie de raporturi. 

Numeralul este cu totul deosebit de cel din alte limbi clasice. 
Numerele pînă la 5 au un nume al lor deosebit, numerele 6—9 se 
exprimă prin 5—f-l = 6, 5-f2 = 7 etc.; 40 se spune 20 de 2 ori; 50 
se spune 40-f-l0. Cifra 60 este ngis; 600 ngei-u; 3600 sar; 36000 
sâr-u. 

Există termeni separați pentru fracțiile cele mai importante. 

b). Verbul. Nu este deosebit în forma sa exterioară de 
substantiv. Adjectivele pot fi folosite şi ca verbe (gal « mare » şi « 
a fi mare »). Unele verbe nu pot fi utilizate decit cu subiecte la 
plural sau cu complemente directe la plural ca de ex. verbul 
durun « a sta ». Textele gramaticale babi-loniene fac o distincţie 
esenţială între verbele sumeriene, numindu-le pe unele punctuale 
(hamţu) şi pe altele durative (meru) după cum acţiunea lor se 
prelungeşte în timp sau este limitată la un moment scurt. Alături 
de cele simple, există în sumeriană numeroase verbe compuse, 
dar ale căror părţi componente nu constituie un întreg bine 
format ca în verbele indo-europene de ex: a compune, a constitui. 
Ci sînt verbe ca gu-de « a vărsa 

cuvîntul » ya vorbi; igi —du (h) « a deschide ochii »> a vedea; su- 
ti (ng) « a pune mîna pe ceva > a lua ». Aceste verbe sînt de tipul 
substantiv -|- un verb tranzitiv. Verbele compuse sînt de tipul: 
substantiv -j- adjectiv atributiv -f- verb tranzitiv; ex. igi-hul — ila 
«a înălța ochiul mînios y a arăta miînios. » Sau există verbe 
compuse de tip: adjectiv -f- verb tranzitiv ; gal-zu « a şti lucruri 
mari » ) a fi înţelept, in fine pot exista verbe compuse de alte 
tipuri ca: ti-ngar « a aşeza pe pămînt > a întemeia » ki — turn « a 
pune în pămînt > a îngropa »; ka-ki — su-ub « a apăsa gura pe 
pămînt y a săruta pămîntul»; mi-du, «a vorbi în chip femeiesc ya 
vorbi prietenos >». 

Verbele reduplicate sînt şi ele de mai multe tipuri. Verbele 
primare şi cele compuse pot fi reduplicate. Reduplicarea exprimă 
acţiunea repetată, sau subiectul la plural ori starea durabilă 
exprimată de verbe. Ex: Su-bar 
— bar — a « a da drumul »; guar — guar « a aşeza ». in 


reduplicare, sub 
acţiunea accentului, care e aşezat pe primul membru, se 
produc modificări 
fonetice. 


Formele nominale ale verbului sînt: a) participiul activ al 
verbelor tranzitive ; ki-ânga « cel ce iubeşte »; gu-nun-di « cel ce 
strigă tare »; e — du « cel ce construieşte casa », a — nu — tuku a 
cel ce nu are tată zs b). infinitivul verbelor tranzitive şi 
intranzitive este marcat prin sufixul — a sau 


— ed-a: ex.: du-a « acţiunea de a construi >», gi — a « 
întoarcerea înapoi », 
c. Participiul verbelor intranzitive şi pasive constituit cu 
sufixul — a 


sau cu -ed-a ex.: gin-a « cel ce merge ». 
c) Forma analitică scurtă a copulei «a fi» meeste: 


19. sg *—me-en 1 pi. *—me-en-de-en 
20. sg * me-en 2 pi. x — me-en-ze-en 
21. sg —am 3 pi. —me-—es 


Conjugarea pronominală se realizează prin adăugarea la 
rădăcina verbală simplă (sau cu sufixul — a al verbului finit) a 
sufixelor pronominale. Aceste forme se întîlnesc doar în textele 
literare şi trebuie considerate drept arhaice. Ex. git — mun — di- 
zu « a striga tare -f- tu ytu strigi tare ». 

Verbul finit se deosebeşte de formele verbale non-finite prin 
faptul că poate primi următoarele elemente: 1. Infixe şi sufixe 
pentru desemnarea persoanelor şi a momentului temporar; 2. 
Prefixe de conjugare şi alte prefixe; 3. Infixe verbale şi sufixe; 4. 
Preformative. 


d) Formarea timpurilor verbale 


Prezentul — viitor al verbelor tranzitive primeşte ca sufixe în 
formele sale reconstituite: 


22. sg*—en 1 pi * — enden 
23. sg*—en 2 pi * — enzen 
24. sg*—e 3pi* —ene 

Preteritul verbelor tranzitive se formează cu infixe şi sufixe 
care indică persoana. Acestea sînt în formele lor reconstituite 
(căci vocalele lor se asimilează cu vocalele din radicalele 
verbelor, sau cu alte sufixe): 


25. sg ? 1 pi. * — me — 
26. sg * — e — 2 pi. *—e—...a—(e) 
DO 

27. sg (persoane* —n — 3 pi. (persoane) —n—... 


—es 3 sg. (obiecte) * — b — 


e) Prefixele de conjugare şi prefixele 

Verbele finite conţin elemente formative care pot fi numite 
prefixe de conjugare şi prefixe. Acestea se aşază la sfîrşitul 
formei verbale, numai prefixele se scriu înainte. La verbele 
compuse se scriu înainte de forma verbală, care stă la sfîrşitul 
verbului compus. La imperativ toată catena de prefixe se scrie 
după rădăcina verbală. Prefixele de conjugare sînt i — , mu — şi 
al —. Nu s-a putut preciza sensul lor exact. 


f) Infixele fi sufixele verbale 

O particularitate a sumerienei este că verbele « finite » se pot 
referi nu numai la subiect ci şi la alte părţi ale propoziţiunii 
nominale componente, cu excepţia substantivelor la genitiv şi 
equativ. Verbele cuprind însă hi structura lor infixe sau sufixe 
care pot corespunde infixelor şi sufixelor substantivelor 
complemente ale aceloraşi verbe în care sufixele apar şi ca post- 
poziţiuni. De exemplu: verbul poate avea un infix — a — care este 
post-poziţiunea locativului, şi lui h corespunde post-poziţia —o din 
complementul verbului. Sau infixul comitativului — da — este 
post-poziţia comitativului şi se regăseşte uneori în complementul 
indirect al verbului. 


g) Preformativele se adaugă dimpreună cu prefixele de 


conjugare sau 
prefixele verbelor « finite ». Se pot descrie următoarele 
preformative: 


preformativul afirmativ na —exprimă o puternică afirmare a 
verbului 

de care este legat; un alt preformativ afirmativ este si — J sa — 
care 

şi el întăreşte afirmativ acţiunea exprimată de verbe; tot astfel 


are acelaşi 
sens şi preformativul inga —. Un preformativ important este nu 
Z care 


7 


exprimă negația în sumeriană. 


Sintaxa 


Construcţia propoziției sumeriene 

Propoziția sumeriană obişnuită este formată din două părţi: la 
început se află « partea de propoziţie nominală » care cuprinde 
toate elementele propoziției nominale, cu excepţia substantivului 
cuprins în predicat. La afirşit se află predicatul. Dacă predicatul 
este exprimat printr-o formă 

de verb «finit», atunci elemente importante din partea de 
propoziţie nominală pot fi preluate în complexul verbal. Prin 
aceasta se creează în sumeriană o diferenţiere importantă a celor 
două părţi de propoziţie. Propoziţii nominale cu o singură parte 
sînt: ma-mu-dam « este un vis », mina-kam « aparţine la doi > la 
al doilea » 

Părţile de propoziţie nominală — înşirate după principiul 
orînduirii catenare — sînt plasate după importanţa lor. Locul cel 
mai accentuat este la începutul propoziției, cu cît un membru al 
ei este mai îndepărtat de acest început, cu atît i se acordă o 
însemnătate mai mică. Acest principiu de aşezare dă următoarea 
secvenţă: subiectul, complementele indirecte, complementul 
direct, equativul. 

Ultimele două elemente sînt aşezate înaintea predicatului. 
Cînd există o emfază specială şi se accentuează asupra unui 
termen, atunci acesta este plasat la începutul propoziției: 

aênanna — ra ur— ° nammu — ke, 6—a—nimu-na 
— du «zeului Nanna a clădit Urnammu casa sa». 

Membrele părţii de propoziţie nominală sînt formate după 
principiul constituirii catenelor, arătat mai sus. 

a) Substantivul este utilizat în sumeriană după sistemul celor 
două 
clase. Dar există şi excepţii: astfel în povestiri animalele, pomii şi 


plantele 

sînt aşezate în clasa persoanelor, căci aici în basme acestea se 
comportă 

şi vorbesc ca oamenii. Chiar statuile pot apare ca persoane 
însufleţite, 


dacă vorbesc sau întrupează zeii. Invers, pluralurile unor termeni 
din 

clasa persoanelor pot să fie rînduite în clasa obiectelor dacă sînt 
înţelese 

ca substantive colective. 

Pluralul în cele mai multe cazuri nu este indicat la 
substantive. Pentru termenii din clasa obiectelor nici nu se poate, 
propriu-zis, forma un plural; tot astfel la verbele « finite » lipsesc 
formaţii care să reprezinte persoana a treia a pluralului. Tot aşa 
lipseşte semnul pluralului cînd numărul este exprimat de un 
numeral cardinal. Exprimarea pluralului unui substantiv nu este 
posibilă şi îngăduită decît atunci cînd unitatea se diferenţiază 
considerabil de pluralitatea acestor substantive. Oile unei turme, 
corăbiile unei flote, muncitorii conduşi de un supraveghetor sînt 
un substantiv colectiv singular. 


b) Cazurile 

1. Nominativul şi agentivul. Subiectul nu este indicat în 
sumeriană în mod unitar. El este aşezat la începutul propoziției, 
dar nu este indicat prin nici o terminaţie specială, ori prefix, infix 
sau sufix, cînd predicatul propoziției e o formă verbală non-finită, 
sau o formă verbală finită dar intranzitivă ori pasivă. Subiectul 
unor verbe tranzitive finite are însă sufixul agentului: —e. în 
textele sumeriene tardive, diferenţa între nominativul lipsit de 
sufix şi « agentiv » e în mare parte dispărută sub influenţa limbii 
akkadiene. 

28. Genitivul este utilizat doar ca un caz anexat alături de un 
substantiv, întrucît în sumeriană nu se poate deriva un adjectiv 
dintr-un substantiv, genitivul înlocuieşte adesea adjectivul; ex. e- 
nam-ligal-(a) k-ngu « casa mea a regalității > casa mea regală. » 
In legătură cu copula enclitică (verbul a fi) genitivul are sensul de 
« a aparţine ceva cuiva » sau « a poseda » ngeStu-dangal-a-kam, 
lit. « este al unui sens larg » = are un sens larg; ngă-kam « îmi 
aparţine ». Rareori termenul regens al genitivului poate lipsi: er- 
bi gig-ga-kam «această plîngere este a unui bolnav» 

29.  Acuzativul este indicat prin substantivul nemodificat şi el 
este complementul direct al verbului. Se evită în sumeriană 
acuzativul dublu şi nu se cunoaşte un acuzativ de timp. 

30.  Dativul indicat de post-poziţie-ra este utilizat exclusiv în 
conexiune cu substantive din clasa persoanelor. Verbele care cer 
dativul avînd complement direct o persoană, atunci cînd au un 
complement direct un obiect se construiesc cu locativul, locativ- 
terminativul sau mai rar cu terminativul. 

31.  Locativul indicat prin post-poziţia: -a este legat în mod 
precumpănitor cu substantive din clasa obiectelor. înlocuieşte în 
parte dativul, care poate fi folosit numai pentru termeni din clasa 
persoanelor. Locativul răspunde la întrebarea « unde ? » dar şi 
«încotro ? », uneori şi întrebării « cînd? ». Locativul este utilizat 
pentru înlocuirea adverbelor (ex. hul-la-ne « în bucuria sa » = 
bucuros). în arătarea materiei din care ceva este construit 
locativul se foloseşte alături de apoziţie şi de genitiv. De obicei se 
află în situaţiile în care este de aşteptat: ablativ-instrumentalul. 
32.  Locativul —  terminativ al apropierii nemijlocite este 
exprimat prin post-poziţia -e, şi indică un raport de contiguitate 
strinsă. Se găseşte după substantivele clasei de obiecte şi mai rar 
după cea de persoane (căci în această situaţie se utilizează mai 
des dativul şi terminativul.) 

33.  Terminativul indicat prin postpoziţia: -(e) se- exprimă 
raportul de mişcare spre un obiectiv, « înspre ». în conexiune cu 
post-poziţia ablativ instrumentală are sensul de « de la. . . pînă la 
». Alături de determinări temporale redă limitele temporale, dar 
formează şi adverbe din substantive şi din verbe. 

34.  Comitativul se exprimă prin post-poziţia: -da «parte» şi 
arată raportul de « împreună cu ». El se plasează după 
substantivele din clasa persoanelor şi a lucrurilor. în conexiune cu 
sufixul pronominal -bi creează un înlocuitor al conjuncţiei « şi ». 
Dar în sumeriană există conjucţia u « şi » împrumutată din 
akkadiană. Ex. An Ki-bi-da « cerul cu pămîntul său » > Cer şi 
pămînt. 

35. Ablativul — instrumental este marcat prin post-poziţia—ta şi 
arată raportul « de la », adică este contrariul terminativului care 
arată termenul « pînă la ». Ex. eridu ki-ta-nam-lugal ma-an-si «de 
la Eridu mi-a dat el mie regalitatea ». Ca în multe limbi, ablativul 
în sumeriană e folosit pentru a exprima instrumentalul. 

Verbul 


Rădăcinile verbale. Verbele sînt tranzitive sau intranzitive, 
fără ca morfologic, din punct de vedere al formei lor, să avem 
indicaţii asupra apartenenţei la o grupă sau alta. Dar verbele 
intranzitive pot fi utilizate tranzitiv şi invers, verbele tranzitive 
pot fi întrebuințate cu sens intranzitiv. In primul caz sînt 
cauzative sau factitive, în al doilea caz, pasive. Un grup aparte îl 
formează verbele « plurale », adică cele ce se utilizează cu un 
subiect sau un complement direct la plural. Verbele reduplicate 
indică un concept de pluralitate, dar numai din compunerea 
propoziției se evidenţiază cu care parte din aceasta este în relaţie 
verbul. Astfel cu aceste verbe se indică un subiect sau 
complement direct plural, dar terminaţiile pluralului lipsesc la 
substantivul subiect sau obiect. 

Copula enclitică provine din verbul intranzitiv me « a fi », ceea 
ce are drept consecinţe că nu se poate exprima momentul 
temporal, graţie copulei. Astfel copula exprimă un enunţ valabil 
atemporal. Copula «a fi » se leagă cu pronumele personal şi 
interogativ, cu un substantiv, apoi cu catene nominale şi cu forme 
verbale nominalizate prin sufixul -a. 

Prin diminuarea semnificației predicative iniţiale a copulei s-a 
dezvoltat elementul de accentuare, de afirmare şi a fost utilizată 
copula pentru a exprima în chip emfatic diferitele părţi ale 
propoziției nominale. Ex. sig-udu-gan-na-kam, su-a mi-ni-gar- gar 
« Lină de la oi-mame era »: în mîini le-a aşezat el > « Lînă de la 
oi-mame a aşezat el în mîÎini. » 

Singular şi plural. Formele de plural ale verbelor finite pot fi 
utilizate doar dacă subiectul face parte din clasa persoanelor. 
Totuşi, cu un subiect plural din clasa persoanelor se poate utiliza 
persoana Ill-a singular pentru obiecte a preteritului tranzitiv sau 
a formei normale intranzitive. 

Indicarea timpului se deosebeşte la verbele tranzitive şi 
intranzitive pasive. Verbul tranzitiv posedă două timpuri: un 
prezent — viitor şi un preterit, iar verbul intranzitiv-pasiv este 
limitat la o singură structură, « forma normală » în care nu se 
precizează timpul. 

Prefixele de conjugare sînt folosite deseori fără respectarea 
unor reguli precise, mai cu seamă în neosumeriană. Dimpotrivă 
prefixele, infixe” şi sufixele verbale, ca şi preformativele sînt 
utilizate conform unor reguli sintactice exacte. 

Trebuie să adăugăm că sumeriană fiind scrisă de akkadieni, 
două milenii după ce sumeriană a încetat să fie vorbită de 
locuitorii Sumerului, are foarte multe trăsături sintactice 
asirobabiloniene care au fost utilizate în sumeriană ultimelor 
două milenii înaintea erei noastre. 


LITERATURA 


Textele sumeriene vechi ne dezvăluie o literatură deja 
formată, de aceea se poate crede că la început sumerienii — ca şi 
multe alte popoare din antichitate — au avut o literatură orală. 
Dacă textele comerciale sau istorice au dezvoltat scrierea 
sumeriană, poeții au fost cei ce au creat o limbă aleasă, în stare 
să exprime o poezie originală. 

Putem data cu aproximaţie apariţia unei literaturi sumeriene 
scrise cu începere din domnia regelui Mesilim din Kiş (circa 2600 
î.e.n.), oraş care se află la 60 km depărtare sud-est de locul unde 
avea să se înalțe Babilonul. După această dată, textele sumeriene 
sînt scrise în oraşul Ur pe Eufrat, în sudul Sumerului, la Lagaş şi 
la Uruk. Din această epocă ne-au rămas texte istorice, texte 
administrative, lirico-religioase şi mitologice. 

Textele istorice sînt inscripţiile regilor şi guvernatorilor 
oraşelor care celebrează înfăptuirea unor lucrări civile, temple, 
canale, diguri, dar uneori şi victorii militare. Una din cele mai 
vechi inscripţii pe care o cunoaştem este aceea a regelui din 
Lagaş, Urnanşe, care clădeşte un templu pentru zeul Ningirsu, 
iar într-o altă inscripţie ce ne-a rămas de la acelaşi rege, acesta 
arată că a înălţat un templu zeului Ningirsu, dar şi un templu 
unei zeițe, împreună cu unele construcţii alăturate. De la un alt 
rege din Lagaş, Eannatum, ne-a rămas aşa-zisa « Stelă a 
Vulturilor » în care este proslăvit acest suveran cu ocazia unei 
sărbători religioase.  Inscripţiile regelui Urukagina expun 
reformele sociale, morale, şi economice săvirsite de acest 
stăpînitor sumerian din Lagaş. într-un alt text sumerian Lamen- 
tația pentru nimicirea oraşului Lagaş, scris probabil de un preot 
din acel oraş, se deplinge şi se jeluieşte distrugerea cetăţii sale 
Lagaş de către un rege sumerian Lugalzaggisi. Este foarte 
probabil că acest text,care cuprinde multe pasaje poetice şi în 
care se regăseşte paralelismul membrelor, a fost modelul după 
care babilonienii au scris Lamentaţiile pentru oraşele Akkad, Ur 
şi Uruk şi este posibil ca să fi fost imitat în unele Plîn-geri din 
Biblie, cum ar fi Plingerile lui Ieremia sau Psalmul al 136-lea: 

« La riurile Babilonului am şezut şi am plins cînd ne-am 
adus aminte de Sion » 

în orice caz, atit Lamentaţia pentru Lagaş cît şi Psalmul 
al 136-lea se sfi îrşeşte cu blesteme cumplite împotriva celor 
ce au nimicit aceste oraşe. 

Cert este că scrierile în limba sumeriană au continuat şi după 
ce această limbă n-a mai fost vorbită, fiindcă ea era limba sacră a 
preoţilor şi a templelor din Mesopotamia, aşa cum latina a 
continuat să fie limbă sacră pînă în epoca noastră, sau slava 
veche a rămas limbă sacră şi actualmente. Astfel, printre tăbliţele 
cuneiforme găsite la Hattuşaş (azi Bo-gozkoi), capitala hittiţilor, 
în centrul Asiei Mici, s-au aflat texte poetice sumeriene datînd de 
la 1400—1250 î.e.n. Aşadar patrimoniul literar care s-a difuzat 
din Asiria şi Babilonia către ţările si civilizațiile mai recente: 
hittite sau hurrite ori canaaneene, cuprindea texte poetice 
sumeriene. 

în Asiria s-au găsit texte poetice sumeriene datînd din 
vremea domniei lui Tukultininurta I (circa 1234—1198 
î.e.n.), dar la începutul acestor scrieri este redată mai întîi 
traducerea în limba babiloniană. în a doua jumătate a 
mileniului II şi în mileniul I, limba sumeriană este din ce în 
ce mai puţin înţeleasă şi e înlocuită cu asiro-babiloniana, 
totuşi se mai scrie în sumeriană, însoţindu-se orice 
producţie literară de traducerea sa akkadiană. De asemenea 
din literatura sumeriană asiro-babilonienii preiau o serie de 
teme pe care, le dezvoltă în limbile lor. 


In ceea ce "priveşte structura. poeziei sumeriene, orice poezie 
este împărţită în strofe, iar versurile sînt împărţite în stihuri cu 
paralelism al membrelor. Se ştie că aceasta se regăseşte în poezia 
semită şi în cea egipteană şi este prezentă în poezia ebraică, de 
pildă, foarte frecvent. Se distinge un paralelism sintetic al 
membrelor, un paralelism antitetic şi un paralelism sinonimic. Un 
vers (stih) este completat de un alt vers, constituind un distih, iar 
fiecare stih este format din două hemistihuri. Din strofele 
sumeriene se disting unele numite saghida (corzi lungi) şi altele 
numite sagarra (corzi fixe), cele două denumiri referindu-se la 
execuţia muzicală ce însoţeşte totdeauna poezia sumeriană. 

Cea mai mare parte a liricii sumeriene este destinată cultului 
public al zeilor şi constituie « cîntări sacre » legate de adorarea 
în temple. Destinația executării publice a acestor poezii este 
dovedită de notaţiile care însoțesc de obicei textele lirice 
religioase, mai ales la sfîrşit, unde se indică instrumentul care 
slujeşte la acompaniament. Aşa, de pildă, în imnurile sumeriene 
citim la finele textului tigi « timpan, un soi de tobă », zami « 
harpă », balar «liră » şi de asemenea se indică un anumit mod de 
execuţie al imnurilor sir-ghidda «cîntec prelung» şir-namursanga 
«cîntec eroic » (termenul şir a fost preluat şi de limbile semite cu 
sensul de « cînt, cîntare »; de exemplu «Cîntarea Cîntărilor» este 
în ebraică fir ha-Sirim). 

Putem deosebi în lirica cultică sumeriană: imnuri către zei, 
compuneri poetice de tip imnic, implorări şi lamentaţii. 

I. Imnurile către zei (adab în sumeriană) sînt compuse în mod 
foarte 
regulat şi cu o textură destul de fixă. Un exemplu este Imnul 
către zeița 
Baba, soţia zeului Ningirsu, zeiţa mamă adorată în oraşul Lagaş. 

Imnurile acompaniate de timpan (tighi) erau la început laude 
aduse zeilor, apoi au devenit cîntece de laudă aduse suveranilor. 
Un exemplu este imnul către zeul Nergal, stăpînul Infernului, 
temut de «capetele negre» (adică de «sumerieni»), de Anunna 
(divinităţile inferioare) dar şi de zeii cei mari (ilani rabuti în 
akkadiană). 

O altă compunere de tip imnic este aşa-zisul Imn către Inanna, 
zeiţa pe care babilonienii o numeau Iştar sau Astarte, zeiţa Venus 
a romanilor. Aici strofele sînt compuse din distihuri în saghidda 
(coardă lungă) şi tetrastihuri în sagarra (coardă fixă). Zeița este 
lăudată în cele două înfăţişări ale sale, de zeiţă a plăcerii şi de 
zeiţă a furiei. 

Alte imnuri se executau cu o muzică aparte şi erau recitate 
într-un mod special, fiind numite balbale. Aşa este imnul către 
zeul  Ninghişzida. Această divinitate este lăudată pentru 
descoperirile sale făcute cunoscute oamenilor. 

Prin apelaţia şir se numesc cînturi însoţite de muzică 
executată într-un fel particular. Din acest gen șirghidda este o 
cîntare lungă, pe cînd șirna-mursanga e o « cîntare eroică ». 
Fiecare şir este împărţit cu minuţie în subdiviziuni. Un exemplu 
de astfel de cîntare șirghidda este « Imnul către zeul Nusku », 
mesager şi vistiernic al zeului suprem sumerian Enlil. în fine, un 
alt tip de cîntări şir sînt cele numite șirnamşubaba « cîntare 
pentru destin ». 

O serie de alte imnuri sînt numite în tăbliţele sumeriene 
erşemma şi acestea au drept element comun faptul că sînt scrise 
în dialectul « folosit de femei » (emesal), deosebit de cel al 
bărbaţilor. Aceste cîntece erau executate de coruri de preotese. 
Se cunosc imnuri erșemma, acela către zeul Enlil, acela către 
zeul lunii, la sumerieni Nanna. în toate aceste imnuri, probabil 
cîntate de coruri, se regăsesc dese repetiţii — ceea ce ne îndrep- 
tăţeşte să credem că erau însoţite de dansuri rituale. Un alt imn 
este cel către zeul Ișkur (zeul uraganului — Hadad la babilonieni 
şi canaaneeni = Teșub la hurriţi şi hittiţi). 

II. Compuneri poetice de tip imnic. Sînt laude aduse unor 
entităţi 
devenite obiecte de cult, care nu sînt divinităţi şi sînt oarecum 
opuse 
divinităţilor. In special este vorba de imnuri către temple. 
Sumerienii 
venerau unele obiecte sacre, precum erau de pildă tronurile 


zeilor unele 
instrumente, folosite în cultul zeilor. Dar mai cu seamă erau 
adorate tem 


plele. Sacralitatea obiectelor care sînt în legătură intimă cu 
divinitatea 

este un fenomen general în istoria religiilor (aşa-zisul tabu de 
pildă). La 
sumerieni astfel de obiecte care au fost în contact cu divinitatea 
nu sînt 
numai sacre (în înţelesul latin sacer « sfînt» dar şi « interzis ») ci 
şi învestite 
cu un cult religios — care în alte religii erau rezervate doar zeilor. 
Aceste 

obiecte în contact cu divinitatea erau adorate ca şi cum ar fi fost 
vii, li 

se înălţau imnuri ca si zeilor. 

CD * i A să 
ntr-un a Cintec către templul E-sikil al zeului Nmazu din 
Eşnunna » 

se percep bine caracterele acestui gen literar (E-sikil înseamnă « 
casă pură»). 

Poetul se adresează acestui templu, chemîndu-l pe nume şi 
vorbeşte de 

« puterea sa divină pură », apoi îl numeşte « casa sfintelor 
puteri divine», 

după care descrie slava stăpînului său, zeul. Tot aşa este 
Cîntarea către 

templul E-duba al zeului Zababa din Kiş, sau Ciîntarea pentru 
templul E- 

engurra al zeului Enki din Eridu. 

Tot în acest grup de poeme se poate aşeza şi textul din 
Cilindrul lui Gudea. In poezia denumită « Descrierea unei 
sărbători la templul E-Kur » se înfăţişează fervoarea şi animația 
unui praznic sumerian. 

De tip imnic sînt şi cîntecele în cinstea regelui, divinizat sau 
asimilat cu divinităţile. Pe de altă parte, extrem de curioase şi de 
singulare sînt poemele care ar putea fi numite scrisori ale 
oamenilor către zei, şi invers, răspunsul sau scrisorile zeilor către 
oameni. 

III. Descîntecele şi lamentaţiile. Sînt un grup de compuneri 
poetice din care ne-au rămas numeroase texte, avînd la începutul 
lor termenul sumerian en « descîntec » în akkadiană șiptu. 
Uneori este arătat şi templul în care a fost compus descîntecul, 
de pildă « Descîntec din Enuru » (Enuru fiind templul zeului 
sumerian Enki, marele zeu al artei divinatorii.) Tar descîntecul, ca 
şi lamentaţia, îşi dezvăluie esenţa lui de la prima lectură a 
textului. Desigur descîntecul arată limpede scopul lui practic: 
acela de a izgoni un duh rău, pricină a vreunei boli oarecare. Dar 
prin exprimarea suferințelor şi a durerii în genere, descîntecul 
este acela care cuprinde cele mai multe accente umane. 
Structura formală a mai tuturor descîntecelor rămîne foarte 
constantă, schema lor regăsindu-se de altfel şi în descîntecele 
create în alte cercuri de cultură. De pildă asemănările între 
descîntecele sumeriene şi cele româneşti, aşa cum au fost 
adunate de Arthur Goro-vei în monumentala sa lucrare 
Desciîntecele Românilor nu pot să nu ne surprindă, îndeobşte, un 
descîntec cuprinde o descriere a incursiunii demonice şi a răului 
pricinuit de el, apoi o cerere a zeului Asalluchi, zeul vindecător 
către tatăl său, zeul Enki, cunoscător al buruienii dătătoare de 
viaţă şi al apei vii, ca şi al tuturor leacurilor. Se trimit de către 
zeul Asalluchi soli tatălui său care să-l informeze despre 
remediile utile. Tatăl răspunde apoi fiului indicînd tratamentul de 
urmat şi ritualurile de aplicare a lui. Descîntecul se sfirşeşte cu o 
formulă, de obicei: « Te descînt în numele cerului, te descînt în 
numele pămîntului! » 

în traducere, descîntecele prezintă multe dificultăţi din 
cauza arhaismului lexicului său. 

Un alt gen este acela al lamentațiilor (plingerilor) care este 
caracteristic pentru toate literaturile antice. Elegia este genul cel 
mai apropiat de lamentaţii, care sînt provenite din alte culturi 
decît ale noastre. Elegia funebră modernă este însă mult diferită 
de « lamentaţiile rituale » în cadrul 

cultului zeului Tammuz, a cărui moarte este jelită de 
credincioşii lui. 1Lamentaţiile au o structură poetică bine 
definită, de pildă « Lamentaţiile pentru sfîrşitul oraşului Ur 
» sînt împărţite în 11 strofe, cu indicaţia că unele strofe sînt 
cîntate antifonic. 

IV. Miturile sumeriene. Textele mitologice pe care le 
posedăm datează din epoca neo-sumeriană (2050—1950 
l.e.n.), dar unele din ele par a fi cu mult mai vechi, au fost 
conservate şi transmise pe cale orală, dar scrise în epoca 
neo-sumeriană. Căci astfel de fenomene literare se întîlnesc 
la mai toate popoarele antice, şi se ştie că poemele 
homerice Iliada şi Odiseea care relatează fapte petrecute în 
jurul anilor 1200 î.e.n. nu au fost consemnate în scris de 
către grecii din Atena decît pe vremea tiranului Pisis-trate 
(circa 600—527 î.e.n.), deci 600 de ani mai tirziu. 

Mitologia poetică a sumerienilor are un net caracter 
religios şi a trebuit să fie elaborată de preoţi în temple, 
locaşuri de cult, unde erau adoraţi zeii. Totodată miturile 
sumeriene exprimate în poeme au caracterul de «istorisiri 
sacre» şi au fost elaborate în interesul acestor centre 
cultjce şi spre a le susţine strălucirea. Aşa, de pildă, mitul 
sumerian numit Izbînda zeiţei Istar din Uruk asupra rivalei 
sale cu acelaşi nume din Khallab, mit elaborat mai tîrziu, 
este drept, exprimă clar vechea rivalitate dintre cele două 
temple. Zeița din Uruk este atacată, în acest poem, de o 
rivală, care vrea să-i ia locul. Ea atacă cu ostaşi mulţi 
drumurile către Uruk, răspîndeşte de jur-împrejur curse, în 
cele din urmă încearcă să răstoarne poarta templului 
Eanna, marele templu al zeiţei An-l1star, în care se 
refiugiaseră apărătorii zeiţei din Uruk. Textul sumerian redă 
upta: 


« Cea care dă asalt, urlă, mugeşte, o strălucire 
sinistră ii acoperă trupul 
Porţile templului Eanna vor fi sparte sub 


loviturile 
ei—... Pe 
străzile cetăţii Uruk năvălitoarea ucide o 
sumedenie 
de 


oameni Nimiceşte o grămadă cu armele 
sale Şi sfarmă poarta principală a 
templului. 


Dar în această clipă scena se schimbă în mod neaşteptat. 
Poetul vorbeşte cu năvălitoarea şi îi spune: 


« Apele care se scurg din Istar vor cădea 
peste tine Mina gigantică, mina care 
zdrobeşte, mina uriaşă 

a lui Istar 
Ținînd o măciucă care i-a nimerit în 
mină Ea va zdrobi pe năvălitoare, pe 
ucigaşă » | 


Se produce atunci o schimbare fundamentală în starea 
sufletească a zeiței care năvălea peste Uruk: 

« Nâvălitoarea o imploră, e acoperită de o paloare 
a morții (pe faţă) — O 
IStar dâruieşte-mi viaţa ! IJ voi trimite zeii 
cu chip de tauri din munte, 
şi iți voi umple grajdurile 
Iti voi trimite vite din munte, te voi 
copleşi cu 
(numărul) de oi. » 


Şi biruitoarea, plină de generozitate, nu numai că acordă 
viaţă celei biruite, dar admite să i se facă o procesiune în 
ținutul învecinat cu Khal-lab, în cinstea lui  lătar cea 
eroică. 

La începutul acestui text poetic se pomeneşte de un cîntăreţ 
care are « chip de rege » şi care se suie înainte pe o tribună, şi 
atrage asupra sa atenţia tuturor care pot să-l privească. El ia în 
mînă timpanul şi intonează cîntul care reprezintă apoi o 
ceremonie sacră. Este vorba, deci, de o ceremonie în care 
vorbitorul, într-un moment determinat al ritualului, merge înainte 
şi vorbeşte. Astfel trebuie să considerăm că cele mai multe din 
textele epice sau mitologice, fie ele sumeriene, fie akkadiene mai 
tîrziu, nu sînt decît pasaje din celebrarea unor rituri care mai 
cuprind şi rugăciuni, implorări, invocări, blesteme sau descîntece 
în afară de numeroase acte pe care le-am putea numi magice, 
tămiieri, dansuri, bătăi ale tobelor, spargerea unor vase, 
etc. 

Aceste ceremonii celebrate de sumerieni au avut cele mai 
multe din ele un scop eminamente utilitar, de a justifica un 
anume cult divin, de a confirma anumite drepturi ori privilegii ale 
unor temple, sau a sancţiona anume titluri de preeminenţă a unui 
sanctuar asupra altuia. Căci de aceste complexe de cult 
constituite de temple, erau legate mari interese politice şi 
economice. Acest aspect propagandistic — ca să ne exprimăm 
astfel — se întrevede bine chiar în texte mitologice ce par a avea 
o textură pur ideală, cum este de pildă Enmerkar şi domnitorul 
din Aratta, care cuprinde material epic pur şi exprimă predilecţia 
zeiţei Inanna pentru acel templu din Uruk. 

Desigur, în ceea ce priveşte compunerea acestor texte, trebuie 
considerată şi aici, ca şi în tot domeniul literaturilor antice, 
problema tradiţiilor orale. Căci nu mai putem reconstitui creaţiile 
orale primare. Dar putem defini o serie de grupuri sau de cicluri 
mitologice, care pot fi divizate în următoarele: mituri despre 
origini, mituri cu privire la Tammuz şi mituri cu privire la unii 
eroi anumiţi, cum este mitul lui Enmerkar sau mitul lui 
Ghilgameş. 

a) Mituri despre origini. Acestea sînt mituri cosmogonice 
cunoscute şi de grecii vechi, dar mesopotamienii au creat astfel 
de mituri cosmogonice mai vaste, întrucît nu cuprind doar o 
istorie a lumii şi a pămîntului. 

Sumerienii şi după ei akkadienii, ca şi iudeii, aveau mai 
degrabă tendinţa de a pune în relaţie toate aspectele realităţii, 
adică toate faptele 

politice, sociale, religioase, culturale, apoi naţiunile, oraşele, 
templele, toţi zeii, cu o singură origine, un singur autor sau un 
creator unic, de natură divină sau cu un erou din care toate 
acestea se trag. 

Desigur, ne-au rămas puţine texte sumeriene primitive, dar 
elaborările posterioare care s-au sintetizat în poemul Enuma Eliş 
arată limpede această reducere la o origine comună a tuturor « 
văzutelor şi nevăzutelor » după expresia biblică. Vom adăuga că 
pînă acum nu s-a regăsit originalul sumerian al acestui poem. 

Din această grupă de mituri face parte poemul despre Potop, 
dar textul sumerian, diferit de cel încorporat în mitul lui 
Ghilgameş, oferă numeroase trăsături arhaice şi multe dificultăţi 
lingvistice. In partea păstrată a poemului sumerian al Potopului, 
apare o zeitate care declară că vrea să izbăvească pe oameni de 
pieirea totală, în schimb oamenii vor înălța cetăţi şi temple în 
cinstea zeilor. După crearea omului, a animalelor şi a plantelor, 
un om credincios se iveşte în lume, numit Zisudra, care are unele 
trăsături comune cu Noe şi Utnapiştim akkadian. El află printr-o 
revelaţie divină că zeii au hotărit să-i nimicească pe oameni. Şi 
survine potopul — adică plouă vreme de şapte zile şi şapte nopţi 
— după care se arată Utu, zeul soarelui, dinaintea căruia Zisudra 
se închină şi îi hărăzeşte jertfe. lată cum înfăţişează potopul 
acest poem: 


« Toate vinturile, nemaivăzut de puternice, se 

năpustiră deodată, 
în aceeaşi clipă potopul se revărsă asupra 
capiştei După care şapte zile şi şapte nopți 
Potopul se prăvăli peste toată ţara Şi corabia cea 
largă era împinsă de vinturi pe apele 


întinse 
(Atunci) ieşi Utu care-şi întinse lumina peste 
cer şi 
pămînt 


Zisudra deschise o fereastră a corăbiei Eroul Utu 
îşi îndreptă razele spre corabia uriaşă (lar) 
Zisudra regele Se prosternă dinaintea lui Utu Şi 
regele aduse jertfă un taur şi ucise o vită ! 


Desigur unele pasaje, cum este nimicirea unei capişte, arată 
apartenenţa textului la o compunere rituală creată într-un 
templu. 

Tot în acest grup de mituri trebuie aşezat acela al lui Enki şi 
Nin-hursag în Dilmun, unde se relatează că zeul Enki ar fi făurit 
plante medicinale, de unde se poate trage concluzia că mitul avea 
unele relaţii cu un templu al unui zeu vindecător. 

b) Ciclul lui Tammuz. Caracterele exacte ale acestui zeu sînt 
puţin cunoscute şi s-a discutat mult structura epică a miturilor 
legate de el (a Ill-a reuniune internaţională de asirologie de la 
Leyda din 1952). 

De fapt, Tammuz este forma pe care o are numele acestui zeu 
în ebraică (cf. Ezechiel, VIII, 14) şi care prin babiloniană descinde 
din numele sumerian Dumu-zi, care nu trebuie confundat cu zeul 
Dumu-zi-Abzu. La origine este posibil ca Tammuz să fi fost un 
erou sau un rege în care s-au condensat caracterele altor 
personaje divine. 

In epoca sumeriană Tammuz era zeu al vegetației, a cărui 
coborîre în lumea Infernului era o mare sărbătoare a anului antic, 
oriental, la sumerieni apoi la babilonieni şi la numeroase alte 
popoare orientale (chiar la canaaneeni = fenicieni) cu ecouri şi în 
vremurile noastre în unele uzanţe arabe şi kurde, dar şi în mitul 
grec al lui Adonis. După cele relatate în mitul său, Tammuz 
coboară în Infern în locul iubitei sale, zeiţa Inanna (star a 
semiţilor). în mod diferit de mitul canaaneean al lui Baal, mitul 
sumerian nu face nici o referire la învierea sa. Riturile legate de 
cultul său cuprind plingeri şi lamentaţii cîntate de coruri de 
femei, care jelesc dispariţia lui Tammuz (« îndrăgitul femeilor» 
din Daniil, XI, 37). Pe această schemă generală se grefează 
dezvoltări poetice variate, compuneri poetice sau rituale sub 
forma unor litanii. Alte poeme sînt intermediare între imnuri şi 
litanii. Dar capacitatea de sincretism a acestui mit se poate 
întrevede bine din numeroasele epitete ce i se atribuie rînd pe 
rînd lui Tammuz păstor, stăpîn, domn, soţ, apoi taur (simbol al 
potentei masculine) etc. 

Redăm mai jos unele din frazele rituale însoţite de dans, 
desigur, şi de gesturi multiple dintr-o Lamentaţie pentru 
dispariţia lui Tammuz: 


« Ca un bou care mugeşte eu zac întins 
Ca o oaie care behâie după mielul ei şed eu. 


Eroul, stăpiînul meu unde este 
el? Bunul meu soț, unde este el? 
etc, 


într-un alt poem, cu un caracter mai mitografic, se 
celebrează Nunta lui Tammuz cu Inanna (Iştar) în Infern, şi 
zeița îşi adună podoabele risipite de supărarea dispariţiei 
lui Tammuz, se găteşte, se fardează şi orînduieşte avuţiile 
sale înaintea ceremoniei de nuntă. în acest text zeiţa Iştar 
este figurată mai întîi ca mamă a lui Tammuz, apoi ca soţie 
a zeului. 

Un alt mit este acela numit Dumuzi și Enkimdu, în care cei doi 
sînt rivali înverşunaţi întru dobîndirea dragostei zeiţei Inanna 
(star), Aici se vede opoziţia între un zeu păstor (Enkimdu, şi un 
zeu plugar Dumuzi, iar acest mit agrar este înrudit ca temă cu 
lupta dintre Cain plugar şi Abel păstor (cf. Geneză, IV, 2). 

Fără îndoială, această ostilitate între cei doi zei, ca şi aceea 
dintre Cain şi Abel, exprimă duşmănia dintre populaţiile 
sedentare care cultivau pămîntul şi cele nomade care practicau 
păstoritul, aşa cum putem să constatăm bine şi în istoria 
Egiptului antic, unde cei ce cultivau Valea 

Nilului erau în permanent război cu păstorii nomazi din Libia sau 
din Sinai şi Palestina. în mitul mai sus arătat Utu, zeul solar al 
sumerienilor, îndeamnă pe sora sa Inanna să ia în căsătorie pe 
zeul păstor Dumuzi (Tammuz) care îi va da lapte şi grăsime. Utu îi 


vorbeşte surorii sale şi îi cere să devină nevasta păstorului 
Dumuzi: 


«O, soră, lasă-l pe păstor să te ia de soţie ! 

O, fecioară Inanna pentru ce nu te-nvoieşti ? 

Smintina sa e bună, laptele său e bun. 

Păstorul pe tot ce pune mina sporeşte 

O, Inanna, lasă-l pe păstorul Dumuzi, să te ia de soţie ! 

0, tu împodobită cu giuvaeruri pentru ce nu te 
învoieşti 

? Smintina sa e bună, o va mînca cu tine 0, 

proteguitoare a regelui pentru ce nu te 

învoieşti ? » 


Dar Inanna este îndrăgostită de zeul plugar Enkimdu, şi ea afirmă 
că acesta îi va aduce daruri de pe ogoare, grîne şi fructe din 
belşug. Zeta pomeneşte munca plugarului sedentar, lucrările sale 
de construire a unui dig, a şanţurilor prin care se scurge apa, 
toate activităţile pe care păstorul nomad le dispreţuieşte, dar 
care reprezintă gloria civilizaţiei  sume-riene. într-adevăr, 
îndiguirea şi irigarea pămînturilor aşezate de-a lungul Tigrului şi 
al Eufratului este atestată arheologic din mileniul al IV-lea î.e.n. 
Dumuzi, zeul păstor, încearcă să o cucerească pe Inanna 
spunîndu-i că-i poate procura tot ce vrea. El zice: 


« Dacă îmi lipseşte piinea cea bună (a plugarului) 
Eu îi voi da lui în schimb vinatul meu cu miere 

Dacă îmi lipseşte boabele sale de bob 

îi voi da lui în schimb brinzeturile mele 

Și după ce a mincat şi a băut 

îi voi lăsa lui smîntina grasă 

îi voi lăsa lui laptele cel prea gustos 

Ce are el plugarul mai mult ca mine, 

Ce are el mai valoros decit am eu ? » 


Versurile următoare mută scena pe malurile unui rîu, unde 
păcurarul Dumuzi şi-a adus turma, căci viaţa sumeriană se 
petrece toată pe malurile canalelor şi ale rîurilor mesopotamiene. 
Aici va avea loc împăcarea celor doi rivali, căci plugarul, zeul 
Enkimdu îi oferă prietenia sa lui Dumuzi: el lasă vitele sale să 
pască pe malurile canalelor, şi să rătăcească păscînd pe cîmpiile 
sale, să se hrănească cu iarba grasă din jurul oraşului Uruk, şi 
îngăduie ca oile şi caprele păstorului să bea apă din canalul său 
Unum. Cei doi potrivnici se împacă şi Dumuzi se declară” 
prietenul apro- 

piat al lui Enkimdu. De observat că în Orientul de Mijloc prietenul 
mirelui este un personaj cu un rol aparte în cadrul ceremoniei 
nunţii, avînd drepturi şi îndatoriri speciale, aşa cum reiese de 
altfel şi din textul lui Joan, III, 28 sq. Acest mit sumerian atestă 
vechimea obiceiului de a se institui un prieten al mirelui, alături 
de mirele care se însoară. Dar Inanna, capricioasă, îl preferă în 
cele din urmă pe păcurarul Dumuzi, poate fiindcă în disputa 
verbală dintre el şi plugar, Dumuzi a ieşit învingător. 

Mitul sumerian al Coboririi lui Inanna în Infern este modelul 
după care a fost creat textul akkadic al Cobor lui Iştar în 
Infern, şi aceste mituri pot fi încadrate în miturile sumeriene ce 
ne-au rămas cu privire la Descrierea Lumii de Dincolo, care 
reprezintă paralele sumeriene ale numeroaselor tratate egiptene 
cu acelaşi subiect (cf. Constantin Daniel, Civilizaţia Egiptului 
antic, Buc, 1976 p. 221 sq., unde se menţionează următoarele 
scrieri egiptene: Cartea despre Amduat (Infern), Cartea despre ce 
se află în lumea de apoi, Cartea Peşterilor, Cartea Porţilor etc). 

c) Epica eroică. în această categorie pot intra ceea ce am 
putea numi «povestiri eroice», în care apar oameni alături de zei, 
dar eroii sumerieni nu luptă în conflicte de interese umane, ci mai 
degrabă dezleagă probleme teologice decît slujesc nevoi umane şi 
terestre. Este vorba de regi sau de prinți care se luptă cu forţe 
demonice, malefice, sau cu divinităţi din panteonul sumerian, şi 
fiecare din ei are un ciclu de poeme. Distingem printre aceşti eroi 
pe Ghilgameş, pe Enmerkar şi pe Lugalbanda. 

Ghilgameş are un ciclu vast de texte poetice bine definite. 
Acest erou are o istorie complexă şi întrucîtva puţin elucidată 
pînă în prezent, chiar lectura exactă a numelui său a fost stabilită 
cu multă greutate, nefiind încă bine cunoscută nici azi 
semnificaţia exactă a numelui. După unii sumerologi, numele real 
ar fi Bilgameş, unde Bilga ar avea sensul de «vechi, antic ». 
Miturile legate de Ghilgameş au fost transpuse în akkadiană şi 
dezvoltate mult într-un mare poem, care a avut o difuziune 
extraordinară în toată Asia Anterioară, dar şi în lumea greacă 
unde se vădeşte în Odiseea şi ajunge pînă tîrziu în evul mediu 
european. In epoca sumeriană Gilgameş se înfăţişează ca un 
suveran de la sfîrşitul mileniului al IV-lea î.e.n., căutător al unor 
taine pe care nu reuşeşte să le dezlege. Cîntările cele mai vechi 
ale acestui ciclu sînt: Ghilgameş şi Agga, Ghilgameş şi Ţara celor 
vii, Moartea lui Ghilgameş. In primul poem, cei doi eroi sînt 
oameni, primul (al cincilea rege al primei dinastii din Uruk, unde 
se afla templul Eanna), Agga, fiind rege în oraşul Kiş, cel din 
urmă rege al primei dinastii după Potop. Textul acestui poem este 
dificil fiindcă este laconic, omiţindu-se anumite părţi care erau 
repetate şi cîntate din memorie. In general este vorba de lupta 
pentru supremație între oraşele Uruk şi Kiş, cu victoria celui 
dintii. Tema epică a poemului nu are caracterul filozofic-teologic 
pe care îl vom găsi ulterior în textele acestui ciclu. De pildă 
Enkidu nu este încă un fel de Achile care se înfurie cumplit, ci 
doar un slujitor credincios 

al lui Ghilgameş, care ascultă destăinuirile stăpînului său. Lupta 
între cei doi regi este crîncenă, dar se sfirşeşte cu izbînda regelui 
din Uruk. 

In poemul Ghilgameş şi Ţara celor vii se istoriseşte că acest 
rege, pentru a fugi de moarte, se gîndeşte să se ducă în « ţara 
celor vii », o regiune aşezată înspre sud-est, către Iranul de azi şi 
către India. înainte de a porni într-acolo — după sfatul lui Enkidu 
— încearcă să dobîndească sprijinul zeului soarelui, Utu, şi îi 
propune să-i fie într-ajutor. Zeul Utu acceptă să-l ajute, probabil 
oprind puterile malefice şi rele, — ce ar fi putut împiedica pe 
erou să străbată cele şapte lanţuri de munţi. Atunci Ghilgameş 
pleacă cu 50 de oameni, arme şi bagaje, biruie multe piedici şi 
greutăţi, şi în cele din urmă ajunge la ultima: zmeul Huwawa care 
îi stă în cale şi i se împotriveşte, fiind păzitor al copacilor de 
cedru la care Ghilgameş trebuie să ajungă. Se citeşte apoi în 
acest cînt despre lupta aprigă cu zmeul care se sfîrşeşte cu 
prinderea şi biruirea zmeului şi cu uciderea lui. Uciderea se face 
la stăruinţele lui Enkidu, căci Ghilgameş, erou generos, ar vrea 
mai degrabă să-l pună în libertate pe învins. lată cum descrie 
Enkidu pe zmeul Huwawa: 


—0O, stăpinul meu, tu n-ai văzut pe acest om, n-ai 
fost 
~ pa a tat de 
el; 
— Eu care l-am văzut sînt înfricoşat; 
— Acest uriaş, dinţii săi sînt dinţi de balaur 
— Faţa sa e faţa unui leu 


Stăpine du-te tu în ţara celor vii, eu mă (voi duce 
în oraşul 
nostru) Şi voi povesti maicii tale slava ta, o voi 
face să 
plîngă 
îi voi istorisi moartea ta, o voi face să verse 
lacrimi. » 


întregul poem este plin de aventuri minunate, de 
întîmplări miraculoase, aşa cum le vom regăsi în povestirile 
egiptene mai tîrziu (cf. Constantin Daniel şi Ion Acsan, 
Faraonul Kheops şi vrăjitorii, Buc. 1978, Biblioteca pentru 
toţi, passim) şi aşa cum citim mult mai tirziu în ciclul de 
povestiri arabe O mie şi una de nopți. 

Moartea lui Ghilgameş continuă într-un fel poemul anterior 
descris, dar textul său destul de fragmentar, e uneori neclar. 
Totuşi, aflăm că Ghilgameş primeşte de la zei informaţia că nui 
se poate hărăzi nemurirea, în schimb zeul suprem sumerian Enlil 
îi acordă glorie militară, putere fizică, domnie îndelungată. Totuşi 
Ghilgameş hotărăşte să coboare în împărăţia celor morţi, în 
împărăţia subpămînteană a Infernului, şi aceasta reprezintă fără 
îndoială pieirea sa. 

în jurul eroului Enmerkar s-au scris o serie de mituri 
constituind ceea ce putem numi ciclul lui Enmerkar. Poemul 
cel mai însemnat al acestui 

ciclu este intitulat Enmerkar şi stâpinitorul din Aratta. După 
interpretarea dată de marele sumerolog S. N. Kramer, cîntul 
relatează un episod din lupta dusă de Enmerkar, căpetenia 
statului-oraş Uruk din sudul Meso-potamiei, cu stâpinitorul 
oraşului Aratta, aşezat poate în Iranul de sud, în provincia de azi 
Luristan. 

Din acelaşi ciclu fac parte poemul Enmerkar şi Sukuşsiranna şi 
Lugal-banda şi Enmerkar. Aceste cînturi aduc primele documente 
scrise cu privire la o civilizaţie proto-iranică, care fusese regăsită 
doar arheologic. Aici apare marele ciclu sumero-iranic, de cinci 
mii de ani, după care istoria reîncepe din nou. Dar se regăsesc 
aluzii enigmatice, puţin inteligibile pentru noi, referitoare la 
oamenii albi, negri sau roşii de pildă. 


Literatura epocii akkadice şi neosumeriene 


Perioada istorică, a cărei literatură o studiem în acest capitol, 
ocupa sfîrşitul mileniului III î.e.n. şi începutul mileniului II î.e.n. 
adică de la 2350 î.e.n. la 1950 î.e.n. aproximativ. Din punct de 
vedere istoric, această perioadă se poate divide într-o perioadă 
Akkad(2350—2150 î.e.n.), începută de Sargon cel Mare (a nu se 
confunda cu regele Sargon I al Asiriei, care a domnit cîteva 
decenii înainte de Hammurabi, şi cu Sargon II din epoca neo- 
asiriană 721—705 î.e.n.). Urmează o perioadă în care supremaţia 
politică au avut-o gutii, popor venit din munţi şi care a stăpînit în 
Mesopo-tamia între 2150—2050 î.e.n. în fine, acestora le-a urmat 
dinastia a Ill-a din Ur (2064—1955 î.e.n.) care era neo- 
sumeriană. 

Distincția dintre o epocă akkadică (sau sargonică), urmată de 
una neo-sumeriană, este o distincţie pe tărîim politic şi istoric, căci 
din punct de vedere al literaturii, cei care au fost activi şi au scris 
au fost numai sumerienii, sau semiţii akkadieni au scris în 
sumeriană. în perioada akkadică se ivesc doar primele începuturi 
ale unei literaturi semite. Perioada următoare neosumeriană a fost 
numită cea a renaşterii sumeriene, fiindcă sumerienii în vremea 
dinastiei a Ill-a reapar ca o forţă istorică şi culturală puternică, iar 
din punct de vedere literar creaţiile lor sînt acum cele mai 
valoroase. Multe din textele sumeriene, pe care le-am menţionat 
mai sus, datează din această epocă sau sînt copii scrise în această 
perioadă. 

Faptul cel mai însemnat al acestei perioade este trecerea 
supremaţiei politice din mîna sumerienilor în aceea a semiţilor, 
numiţi akkadieni, întrucît centrul lor politic era oraşul Akkad (în 
nordul Babiloniei, poate aproape de localitatea de azi: 
Abu-Habba vechiul  Sippar). 

Este foarte probabil că penetraţia akkadiană în Mesopotamia a 
fost mult anterioară lui Sargon cel Mare. încă din timpurile cele 
mai vechi, sumerienii apar în Mesopotamia alături de semiţi, care 
predomină numeric în nord, dar sînt atestaţi şi în sud. în izvoarele 
sumeriene dinainte de regele Sargon se întîlnesc nume 
semite de pildă:  Işlul-il;  Ur-elum;  Rabiiil; 

Umu-ili; Ilum-bani etc. Lista regilor conţine şi ea nume semite, 
mai ales în oraşele din sud. Apoi există împrumuturi lexicale 
semite în sumeriană, chiar într-o epocă foarte veche. 

Nu ştim exact care au fost cei care au întemeiat dinastiile 
akkadiene, dar cei mai însemnați regi akkadieni au fost Sargon, 
care a domnit 56 ani, Rimuş (9 ani), Maniştusu (15 ani), Naram- 
Sin (37 ani). în timpul domniei lui Şar-Kali-şari, au început să fie 
menţionaţi gutii. Epoca în care au avut supremaţia gutii se 
întinde de la 2150—2050 î.e.n. şi este îndestul de obscură. în 
vremea lor, dinastia akkadiană nu exercita desigur o putere 
efectivă. 

Limba akkadiană apare în documente scrise anterior lui 
Sargon, şi chiar din acele timpuri îndepărtate se întrevăd 
caracterele esenţiale ale babilonienei clasice: folosirea regulată a 
dezinenţei cazurilor, folosirea obişnuită a lui Il(u), (= El) în 
numele teofore. 

Primele texte akkadiene sînt calchieri servile ale celor 
sumeriene, şi poezia akkadiană cea mai veche o copiază fidel pe 
cea sumeriană. Pe vremea domniei regelui Sargon cel Mare şi a 
urmaşilor săi imediaţi, folosirea limbii sumeriene în Babilonia 
este în regres. în Sumer se foloseşte sumeriană, dar în chip 
inegal, căci oraşul Nippur scrie în mod exclusiv în sumeriană, iar 
Lagaş după numele proprii pare a fi o zonă mixtă, şi akkadiană 
este folosită des. Dar şi din Sumer se cunosc texte scrise în 
akkadiană şi se pare că această regiune este bilingvă. în 
akkadiană s-au găsit consemnate legende despre regii din Akkad, 
cea mai interesantă dintre acestea fiind Cronica regelui Sargon, 
iar nimicirea oraşului Akkad face obiectul unei Lamentații. 


Renaşterea neo-sumeriană şi a treia dinastie din Ur. 


Invazia gutilor a pus capăt dinastiilor akkadiene, care nu 
reuşise să-şi creeze o cultură proprie în limba ei. De această 
cotropire a gutilor au profitat în cele din urmă sumerienii, care 
renasc în sudul şi centrul Babiloniei, ce fusese mai puţin 
semitizată şi pe de altă parte, mai puţin ocupată de gutii. Un rege 
sumerian, Utukhegal din Uruk (către 2075 î.e.n.), a fost acela 
care i-a izgonit pe cotropitorii guti din Babilonia. Se produce o 
mare înflorire a culturii sumeriene, se scriu un mare număr de 
opere care justifică întru totul apelaţia de «renaştere sumeriană» 
atribuită acestei epoci. 

Se scriu de asemenea un număr imens de tablete 
administrative sau comerciale, care oglindesc dezvoltarea 
economică şi socială a Babiloniei, întrucît tabletele sînt datate cu 
exactitate, se poate reconstitui zi de zi activitatea economică a 
unor temple sau a unor suverani. Pe de altă parte, aurul găsit din 
abundență în mormintele regale din Ur, pietrele scumpe, clădirile 
templelor, zigguratul din Ur, palatele înălțate dovedesc marea 

înflorire a Sumerului în această epocă, ce a fost poate 
vremea după care Abraham a plecat din Urul Chaldeii (cf. 
Geneză XI, 31) dimpreună cu tatăl său Terah. 


Numeroasele texte literare şi legislative găsite, datînd din 
vremea aceea, arată o incontestabilă înflorire spirituală. 

Limba sumeriană, în care apar forme mai noi, predomină acum 
în toată Mesopotamia, akkadiana se întilneste arareori în scrisori 
ale regilor din Ur către guvernatorii lor din Der şi din Mari, apoi 
în puţine texte economice. 

Dimpotrivă, textele sumeriene sînt sute de mii. Dar se poate ca 
acest fenomen să se fi limitat doar la limba scrisă, si în realitate 
semitizarea — răspîndirea limbii  akkadiene — să fi continuat 
cu aceeaşi intensitate. 

Regii din a treia dinastie din Ur, care au favorizat această 
renaştere culturală sumeriană (între 2050—1950 î.e.n. 
aproximativ, adică vreme de un secol), au fost: Ur-Nammu (a 
domnit 18 ani), Sulgi (48 ani), Amar Suen sau Bur-Sin după altă 
citire (19 ani), Şu-Sin (9 ani), Ibbi-Sin (25 ani). Cel mai de seamă 
dintre aceştia a fost Sulgi, care a avut şi domnia cea mai lungă. 
Pe timpul regilor Şu-Sin şi Ibbi-Sin se produc, se pare, noi invazii 
semite din Siria de unde vin amoreii. Anii de domnie sînt notaţi 
prin consemnarea celui mai de seamă eveniment religios sau 
dinastic din anul ce s-a scurs. De exemplu: anul în care frumosul 
tron al zeului Enlil a fost construit; anul în care regele Amar-Suen 
a clădit cu bucurie tronul divin al lui Enlil. 

Poezia acestei epoci este exprimată în numeroase imnuri în 
cinstea regelui, căruia i se închină un cult. Adorarea aceasta a 
regelui, care devine astfel un zeu, nu se va întiîlni la babilonieni şi 
la asirieni decît în epoca neobabiloniană. Iată un pasaj din Imnul 
pentru divinul Sulgi: 


« Eu regele, sînt un erou de la sinul maicii mele 
Eu Sulgi din naştere sînt un om puternic 
Sint un leu, cu privire mîndră născut dintr-un balaur 
Sînt regele celor patru părți ale lumii 
Sînt păzitorul, sînt păstorul « capetelor negre » 

(= sumerienii ) 
Sînt eroul, sînt zeul tuturor ţărilor Copilul pe care 
zeița Ninsuna l-a zămislit Acela pe care zeul cel 
sfint An l-a chemat din inima sa. Căruia zeul Enlil 
i-a hărăzit soarta Sulgi îndrăgitul lui Ninlil sînt eu 
Apărat cu stăruinţă de zeiţa Nintur Dăruit cu 
istețimea minţii de zeul Enki Puternicul rege al 
zeului Nanna (zeul lunii) Leul zeului Utu care 
sfişie beregăţile 

Sulgi, cel chemat pentru destătarea zeiţei Inanna, 
eu sînt, 

Onagru superb care trece în trap pe drum Cal iute 
cu coada ridicată în vînt. Armăsar al lui Șakau 
(zeu al fiarelor), care aleargă 

în galop, acela 
sînt eu înțeleptul scrib al zeului Nisaba sint 
eu. La fel ca valoarea şi ca puterea mea Este 
şi ştiinţa mea desăvirşită. Eu excelez prin 
cuvintele mele clare Ce este drept eu îl 
E Răul îl urăsc Vorba duşmănoasă o 

etest 


Eu Sulgi sînt regele puternic care este înaintea tuturor » în 
afară de laudele ditirambice — pe care le vom regăsi şi în inscrip- 
tiile regilor asirieni — sînt de remarcat afirmaţiile despre virtuțile 
etice ale regelui, care ar putea corespunde şi unei realităţi din 
viaţa acestui suveran. 

Despre primul rege al celei de a treia dinastii din Ur, Ur- 
Nammu, aflăm menţiuni în un « Cînt -către zeul Enlil» cu prilejul 
reconstruirii templului său din Nippur. Regele apare aici ca 
obiect al recunoştinţei divine, destinat să săvîrşească fapte mari. 

In legătură cu ultimul rege al acestei dinastii, Şu-Sin, s-a 
descoperit o poezie de dragoste adresată lui de o curteană. Textul 
fiind scris de o femeie este în dialect emesal, vorbit la origine de 
zeițe şi de preotese, şi provine din oraşul Nippur. începe prin a-l 
lăuda pe rege, care este foarte pur: 


« Ea născu pe cel ce este neprihânit, pe Şu- 
Sin Regina a născut pe cel ce este preacurat 
Abisimti (numele reginei mame) a zămislit pe 


cel fără 

de 
prihană; Regina a născut pe acela ce este 
preacurat» 


Fără îndoială, textul poetic era însoţit de muzică vocală, 
instrumentală şi de un dans, fiindcă cuvintele acestei poezii de 
dragoste nu strălucesc prin originalitatea lor. In continuare 
preoteasa pomeneşte de obiecte preţioase pe care i le-a dăruit ei 
regele Şu-Sin. Apoi autoarea laudă pe rege pentru bucuriile pe 
care i le-a făcut: 


«0, Şu-Sin al meu ca+e m-ai mulţumit 


0, Șu-Sin al meu care m-ai bucurat şi m-ai vizitat 
O, Şu-Sin al meu care m-ai copleşit cu bucurii 

O, îndrăgit al meu al zeului Enlil, Șu-Sin al 
meu O, rege al meu, zeu al ţării tale. » 


Un mare număr de descîntece în versuri au fost găsite la Ur, 
unele reprezentînd creaţii poetice remarcabile, cum este 
descîntecul împotriva demonului Samana. Şi aici zeul vindecător 
Asalluchi comunică printr-un mesager tatălui său, zeul En, relele 
pe care le-a făcut demonul: 


« A răpit riului răspunsul său la consultarea sa 

(prin proba ordaliei) 
A răpit laptele celei ce alăptează A răpit flăcăului 
puterea sa bărbătească. » 


Sfîrşitul statului-oraş Ur a fost, fără îndoială, acela care s-a 
repetat de atîtea ori în istoria lumii, cînd un centru de cultură, de 
rafinament, de splendide realizări umane este nimicit de atacul 
unei puteri militare oarbe. Posedăm, însă, o Lamentaţie despre 
sfirşitul oraşului Ur scrisă în babiloniana veche şi din care s-au 
mai păstrat 450 versuri. In acest text zeiţa Ningal suferă pentru 
oraşul său, nu mai poate să doarmă şi plinge amarnic intonînd 
lamentaţia. 

La renaşterea sumeriană au contribuit şi alte centre din 
Sumer, ca de pildă oraşul Lagaş cu regele său Gudea, figură 
interesantă de căpe-tenie-preot. De la acesta ne-au rămas 
numeroase texte care ne-au lăsat o imagine destul de clară a 
personalităţii sale. Gudea nu ni se înfăţişează ca un stăpînitor 
mîndru, ce-şi afirmă meritele şi virtuțile — aşa cum o fac de 
obicei regii din Orient — ci el ni se prezintă ca un om smerit ce 
imploră divinitatea. In textele de la el lipseşte cu totul tema 
războiului: Gudea a întreprins puţine expediţii* militare şi a fost 
un domnitor iubitor de pace. Vorbind despre sine, Gudea se arată 
ca un rege credincios, ce îl iubeşte pe zeul său personal 
Ningişzida, şi face totul spre a-l mulţumi. Poate Gudea a domnit 
treizeci de ani, în vremea regilor din Ur, Ur-Nammu şi Sulgi. De 
la el ne-au rămas numeroase texte literare, dar şi administrative; 
tipice pentru limba sumeriană clasică. Trebuie citat între aceste 
texte imnul alcătuit în cinstea construirii unui templu, compoziţia 
poetică cea mai lungă păstrată de la sumerieni, avînd circa 1600 
de « versuri » din sistemul poetic al paralelismului membrelor. La 
noi au ajuns două texte ale acestui imn, cilindrul A şi cilindrul B. 
In textul cilindrului A după o introducere, zeul Ningirsu — care 
poate fi identificat cu Ninurta — ia cuvîntul şi îşi exprimă dorinţa 
că templul său să fie reconstruit. Zeul apare de mai multe ori în 
vis lui Gudea şi îi semnifică dorinţa de a vedea reclădit templul 
său, E — ninuu. Ca să priceapă bine sensul visului, Gudea cere să- 
i fie explicat de către zeiţa Nanşe. 

Atunci începe reclădirea templului, dar mai întîi trebuiesc 
sfinţite materialele din care se va ridica noua capişte, întrucît 
totul trebuie să 

De pur şi sacru. Astfel se aduc materiale din regiuni 
îndepărtate cum ar fi Libanul şi Siria. în fine, se săvirşesc 
riturile de aşezare a pietrei de temelie. Urmează descrierea 
templului în care se întîlnesc un noian de termeni tehnici 
care n-au putut fi traduşi şi se descriu cele şase statui ale 
lui Gudea care vor fi aşezate înlăuntrul templului. In 
cilindrul B se des-scrie intrarea zeului în noul său lăcaş. 
Gudea, prin intermediul zeiţei Anunne, căreia i se înalţă o 
rugă, pofteşte pe zeul Ningirsu şi pe soţia sa Baba să intre 
în templu şi să locuiască în el: 


Bunul păstor Gudea e înțelept şi a făcut lucrarea cu 
măreție 
; Bunul său Udug (demon protector) merge 
înaintea lui Bunul său duh apărător îl 
urmează Regelui său în locul casei sale 
căzute, cea veche, el 
a făcut o 
locuinţă Stăpinului său Ningirsu, Gudea îi 
aduce daruri mari Hai vino stăpine în templul 
E-ninnu Rege al meu — Ningirsu Domnul care 
dirijează apele sălbatece Domnul al cărui 
cuvint este mai presus de toate Moştenitor al 
lui Enlil, eroule, tu mi-ai poruncit Și eu am 
îndeplinit pentru tine cu fidelitate Ningirsu, 
eu am clădit-o ţie Vino în ea cu bucurie 
Baba a mea eu ţi-am ridicat 
încăperea ta Vino să primeşti 
locuinţa ta cea bună. » 


Intr-a patra zi a anului nou, de fiecare dată este 
reînnoită ceremonia intrării zeului şi a soţiei sale în templu, 
şi se fac festivități solemne în acest scop, care se descriu în 
amănunţime. Respectivele sărbători sînt cele mai însemnate 
din calendarul religios al statului-cetate Lagaş. 


Alte creaţii sumeriene din această perioadă 


Trebuie menţionate şi alte creaţii sumeriene din această 
epocă: 
36. Listele de regi însoţite de scurte notițe ale faptelor lor, 
care reprezintă începutul unei istoriografii, ce se continuă 
apoi în listele de regi babiloniene şi asiriene. 
37. Imnurile care ne-au parvenit în mare număr redactate 
în sumeriană pot cu greu să fie atribuite unei epoci precise. 
Aşa este un mare imn adresat zeului Ninurta, zeul care, sub 
diferite nume, are un cult foarte extins, el fiind zeu al 
agriculturii. 

în Imnul către zeul Martu, erou eponim al tribului semit 
nomad martu, care a pătruns pe încetul pe teritoriul 
Babiloniei, se arată că acestui zeu i s-a dat în dar un munte 
de lapis- lazuli. Se ştie că această piatră semipreţioasă se 
extrăgea din Afganistanul de azi, iar nomazii martu îl 
aduceau în Babilon din acea ţară muntoasă. Unele din 
imnurile sumeriene sînt bilingve, însoţite de traducerea lor 
în babiloniană. 

38. Textele legislative sumeriene sînt destul de numeroase, cel 
mai însemnat fiind aşa-zisul Codice al lui Ur-Nammu. 

39. O creaţie sumeriană destul de vastă este cea a textelor 
sapienţiale cărora A. van Dijk le-a consacrat un amplu studiu. Nu 
se poate determina o epocă precisă a compunerii textelor 
sapienţiale sumeriene, întrucît multe au fost scrise în Babilon sau 
în centre akkadiene, unde limba literară era sumeriană. Se ştie că 
sumeriană a rămas limba sacrală şi literară în Mesopotamia pînă 
în mileniul I. î.e.n. 

Problema înțelepciunii, sofiei sumeriene este în relaţie cu 
aceea a culturii sumeriene în general. Şcoala sumeriană edubba, 
« casa tăbliţelor de lut », avea ca scop esenţial formarea de scribi 
pentru administraţia publică, scribi care erau foarte numeroşi, 
fiind prezenţi în toate organismele civile şi religioase. Dar o astfel 
de « casă a tăbliţelor » implica o muncă temeinică de pregătire a 
viitorilor scribi, care trebuiau să înveţe să scrie, să compună, să 
citească în două sau trei limbi (sumeriană, akkadiană, poate şi 
hurrită sau canaaneeană), să catalogheze textele etc. Este posibil 
ca imnurile şi poezia sacrală să se fi învăţat în alte centre — 
poate pe lîngă temple. 

Şcoala sumeriană căuta să creeze un tip uman modelat 
după idealul de smerenie, pe care îl vom întilni şi în alte 
cercuri de cultură. De pildă, se sfătuia un viitor scrib: 


« Să nu treci traversind piața, cînd străbaţi o stradă 

nu te uita cine este în ea. 
Fii umil, teme-te de mai marele tău Dacă vei fi respectuos 
cu mai marele tău, el te va îndrăgi. » 


De fapt este vorba de aceleaşi sfaturi de supunere, de 
aplecare înaintea bunului plac şi al arbitrarului domnitorilor şi 
despoţilor din orînduirea « asiatică » sau tributală, pe care o 
întîlnim şi în Egiptul antic. 

Multe din sfaturile date viitorilor scribi în sumeriană ar fi 
putut fi creaţii ale unor akkadieni, semi care scriau în limba 
sumeriană. Din genul sapienţial, cele mai vechi texte sînt fără 
îndoială proverbele. In acestea se pune în evidenţă adesea 
structura lor similară cu vestitele maşal « proverbe » ebraice, 
adică proză ritmată, paralelism al membrelor şi dezvoltare a 
comparaţiilor. 

Proverbelor, maximelor şi aforismelor sumeriene le-au 
consacrat studii S. N. Kramer, dar şi Edmund Gordon (cf. S. N. 
Kramer, Istoria începe la Sumer trad. rom. Buc. 1962, p. 177 sq.) 

Redăm cîteva aforisme şi maxime sumeriene: 


« Poţi să ai un stâpîn, poți să ai un rege 
Dar omul de care să te temi este 
perceptorul. » 


ikCine clădeşte ca un domn, trăieşte ca un 
sclav Cine clădeşte ca un sclav, trăieşte ca un 
domn. » 


« Am scăpat de boul sălbatec 
Și m-am pomenit în faţa vacii sălbatice. » 


«încă n-a prins vulpea 
Dar i-a şi făcut un lat 
Ki 


«O inimă bucuroasă este 
mireasa O inimă mihnită este 
mirele. » 


« Nevasta mea este la 
templu Mama mea este 
pe malul rîului lar eu aici 
mor de foame. » 


« Cine n-a întreținut niciodată o femeie sau 
un copil N-a purtat niciodată laţul de nas. » 


« Poţi face copii fără să faci ` 
dragoste ? Te poți ingraşă fără 
să mâninci ? » 


« Sintem osîndiţi să murim, hai să cheltuim ! 
Trebuie să trâim multă vreme, hai să 
economisim Is 


« (Săracul) dacă are piine nu 
are sare. Dacă are sare, nu are 
pîine Dacă are carne, nu are 
miel Dacă are miel, nu are 
carne. » 


« Cel care are bani mulţi este fără îndoială 
fericit, Cel care are mult orz este fără 
îndoială fericit, Dar cel care nu are nimic 
poate dormi. » 


« O femeie nervoasă 
acasă Aduce şi boală 
peste necazuri. » 

« Pentru plăcere: | 
căsătorie După multă 
Chibzuială: divorţ. » 


e) Un alt gen literar este acela al disputelor al controverselor 
numit de sumerieni adamantuga. De pildă, controversa dintre 
Dumuzi şi Enkimdu, menţionată mai sus, este un exemplu de 
acest gen, care a fost cultivat şi în Europa evului mediu în vremea 
scolasticii. Desigur, adamatuga se apropie ca formă şi conţinut cu 
unele dialoguri socratice ale lui Platon şi bineînţeles cu multe din 
textele sofisticii greceşti. Discuţia se desfăşoară dialectic şi tinde 
să stabilească un adevăr cu privire la un fapt sau la o persoană. 
Aşa este Disputa între iarnă fi vară, dar există fragmente de texte 
adamantuga cu dispute oratorice, adevărate lupte oratorice între 
cîine şi vulpe, între urs şi lup, între curmal şi tamarisc, între taur 
şi cal, între sapă şi plug, între peşte şi pasăre etc. Un text mai 
lung ce ne-a rămas este o dispută între argintul metal preţios (Ku) 
şi arama (Urudu). 

Cu privire la aceste dispute, sau controverse pe care 
sumerienii le preţuiau mult, S.N. Kramer scrie: 

« Toate aceste obiecte, fenomene sau activităţi 
constituiau elemente familiare ale lumii cunoscute de 
sumerieni şi participau întrucâtva la civilizaţia lor. Totuşi, ele 
se opuneau, sau mai bine-zis puteau fi opuse între ele două 
cîte două. Argintul era un metal preţios, fără îndoială o 
bogăţie, dar din bronz se produceau obiecte mai folositoare, 
de asemenea creşterea vitelor dădea într-adevăr carne 
pentru sărbători şi jertfe, dar cultura cerealelor producea 
orzul, hrana zilnică a populaţiei. Care era deci mai 
folositoare ? Aceasta a fost în mare originea acestor dispute, 
a acestor controverse pe care sumerienii le preţuiau atît de 
mult şi pe care scriitorii lor le ridicaseră la rangul de gen 
literar, cu un meşteşug în care se amestecă deseori 
plăcerea jocului. 

în aceste dispute obiectele sau elementele personificate 
—de altminteri nu în mod artificial, căci multe dintre ele 
erau deja personificate de către religie şi mit — luau 
cuvîntul pe rînd şi începeau un fel de duel, în decursul 
căruia fiecare dintre rivali căuta să « umfle » propriile sale 
merite şi să micşoreze pe ale celuilalt. Sub stiletul scribilor 
sumerieni, aceste dueluri oratorice, care se înrudeau, fără 
îndoială, cu «jocurile » anticilor « menestreli » (cf. joute 
oratoire, n.m.) pe care le cunoscuse Sumer înainte de a 
inventa scrierea — au păstrat, datorită acestui fapt, forma 
poetică. Fiecare controversă era precedată de o introducere 
mitologică adecvată şi lua sfîrşit prin arbitrajul unuia sau 
mai multor mari zei, care desemnau pe învingătorul 
concursului ». S. N. Kramer publică de asemenea textul unei 
astfel de dispute oratorice sumeriene, disputa între vară şi 
iarnă, pe care am menţionat-o mai sus: 

« Introducere mitologică: Enlil, zeul aerului, a hotărît să 
facă să crească tot felul de arbori şi plante şi să domnească 
belşugul în Sumer. 

împărţirea funcțiilor: în acest scop el creează două 
persoane imaginare, doi fraţi Emeş (vara) şi Enten (iarna) şi 
atribuie fiecăruia funcţiile sale proprii: 


Enten face ca oaia să dea naştere mielului 
Capra să dea naştere iedului 

Vaca să se înmulțească 

Smtntina şi laptele să curgă, 

în cîmpie el face să se bucure 

Inima caprei sălbatice, a oii şi a măgarului, 
Păsările cerului pe întinsul pămînt, 

le face să-şi construiască cuiburi; 

Peştii mării în stufăriş 

îi face să-şi depună icrele; 

în plantaţia de palmieri şi în vie 

face să curgă miere şi vin; 

Pomii pretutindeni unde sînt sădiţi, 

îi face să dea roade; 

Grădinile le împodobește cu verdeață, 

dă plantelor lor bogăţie; 

El face să crească săminţa în brazdă; 

Ca şi Aşuan (zeița seminţei), fecioara binevoitoare 
o face să crească zdravân; 

Emeş cheamă la viaţă pomii şi ogoarele, 
măreşte (aja ui şi stine; 

în gospodării el înmulţeşte bunurile; 
Acoperă pămîntul cu . 

El face să intre în casă “recolte îmbelşugate; 
El face să se ridice oraşe şi locuinţe, 

să se construiască case în țară 

Și să se ridice temple la înălțimea munților. » 


Cearta: Odată misiunea lor îndeplinită, cei doi fraţi se 
hotărăsc să meargă la Nippur pentru a oferi daruri tatălui 
lor Enlil. Emeş aduce diferite animale sălbatice şi 
domestice, păsări şi plante, în timp ce Enten aduce pietre 
P şi metale rare, copaci şi peşti. Cînd ajung însă în 

aţa porţii « Casei Vietii », Enten, care este gelos pe Emeş, 
sfirşeşte prin a-i contesta drepturile sale la titlul de <t 
plugar al zeilor ». 

Disputa în fata zeului. Odată ajunşi la marele templu al 
lui Enlil, E-kur, fiecare dintre ei îşi expune cazul în faţa 
zeului. Enten se plînge în termeni simpli dar viguroşi: 


«0, Tată, Enlil tu mi-ai dat paza 
canaturilor eu am adus apă din belşug. 

Am făcut în aşa fel încît o gospodărie să atingă altă 
gospodă 

rie Am umplut din plin hambarele. Am înmulţit 

sămiînţa în brazde, Ca şi Aşnan fecioara cea 

binevoitoare am făcut-o să crească zdravănă 

Dar Emeş cel. . . care nu se pricepe la munca 

ogoarelor Mi-a îmbrincit braţul . . . si umărul meu . . . 

i ` 


La palatul regelui. 


Versiunea pe care o dă Emeş asupra certei începe, dimpotrivă, 
cu fraze măgulitoare, sortite să cîştige bunăvoința lui Enlil; 
urmarea este însă scurtă, şi cel puţin pînă în prezent de 
neînțeles. 

Judecata. După ce a ascultat pledoariile lor Enlil zeul 
răspunde lui Emes si lui Enten: 


Apele care dau viață în toate 
țările Enten le are în pază 
Plugar al zeilor el produce totul 
Emeş, fiule cum poţi să te 
asemui fratelui tău Enten? 


împăcarea şi încheierea: Intrînd totul în ordine după 
judecata fără apel a zeului, cei doi fraţi respectînd hotărîrea 
ui Enlil se împacă: 


« Cuvintele sfinte ale lui Enlil au înţeles 
adînc Cu hotărire de nestrămutat, cine ar 
îndrăzni să le 
încalce 
? Emeş îşi pleacă genunchii în faţa lui Enten, îi 
înalţă 
o 

rugăciune In casa sa el aduce nectar vin şi 
pere Ei beau pe săturate nectarul care 
înveseleşte inima, 

vinul şi berea, 
Emeş îi dăruieşte fratelui său aur argint, lapis- 
lazuli Ca fraţi şi ca prieteni ei fac vesele libaţiuni 


Şi poetul încheie: 


în cearta dintre Emeş şi Enten 
Enten credincios plugar al zeilor 
Arătîndu-se biruitor asupra lui 
Emeş ... Tată Enlil fii slăvit ! » 


f) Un număr de tăblițe sumeriene se referă la probleme etice şi 


în general Ia diferitele caractere umane. Acestea din urmă sînt 
texte care apostro- 

fează o persoană sau descriu o situaţie şi se tinde a se caracteriza 
acea persoană sau situaţie. îndeobşte astfel de texte sînt în 
dialect emesal, adică pronunţate de femei, şi sînt destinate să fie 
declamate sau cîntate de femei, deci ar putea reprezenta ceea ce 
numim noi epigrame. 

Texte centrate în jurul temei dreptului suferind, similar 
biblicului Iov, au fost găsite pe mai multe tăblițe, şi S.N. Kramer 
afirmă că se poate reconstitui din ele un mare poem sumerian al 
dreptului suferind (Opus citatum p. 283 sq). 

g) Posedăm Sfaturi ale zeiței Ninurta, un fel de instrucţiuni în 
materie de cultivarea pămîntului şi îngrijirea plantelor, text 
comparabil cu acela al lui Hesiod, Munci şi zile. în fine, ne-au 
parvenit o serie de explicaţii etiologice în legătură cu ştiinţele de 
tot felul, cu anumite tehnici şi cu rituri sau obiceiuri sumeriene, 
dar aceste explicaţii de cele mai multe ori fac apel la intervenţia 
divină, şi nu la cauze naturale. 


Cei din urmă sumerieni şi literatura sumeriană 
tardivă 


Prăbuşirea imperiului creat de a Il-a dinastie din Ur nu a 
însemnat sfîrşitul absolut al lumii sumeriene ca expresie politică 
a ei, dar nici creaţiile în limba sumeriană nu s-au terminat, ci vor 
continua în Mesopo-tamia pînă în mileniul I î.e.n. Pe de altă parte, 
s-au creat alte centre statale în care au coexistat şi semi), 
alături de sumerieni, cum ar fi statul avînd capitala la Isin, în 
Babilonia centrală şi cel de la Larsa, în sudul Babiloniei. 

Suveranii acestora poartă nume semite, hurrite dar şi 
sumeriene, însă în aceste state există « case ale tăbliţelor » în 
care scribii învaţă sumeriană alături de akkadiană, şi se scriu 
chiar şi opere literare sumeriene. 

Printre regii dinastiei de la Isin sînt de menţionat: Işbi — Irra 
(în jumătatea a Ii-a a secolului al XX-lea î.e.n.), Iddin-Dagan, 
nepotul său, Işme-Dagan (jumătatea a Ii-a a secolului al XIX-lea 
î.e.n.), Lipit-lştar, fiu al regelui de mai înainte, Urninurta, şi 
succesor al lui. Larsa a avut ca rege mai întîi pe Naplanum, 
ultimul rege de origine sumero-akkadică fiind Sinigişam (sfîrşitul 
secolului al XVIII-lea î.e.n.). Regii Warad-Sin şi Rim-Sin au domnit 
peste o populaţie de origine elamită (jumătatea secolului al XVII- 
lea î.e.n.). 

în acea vreme în Asiria domnea Şamşi-Adad I, 
contemporan cu Sin-muballit din Babilon, care a fost tatăl 
lui Hammurabi (1728—1686 î.e.n.). 

De numele acestor suverani se leagă creaţii literare în 
sumeriană ce au ajuns pînă la noi. 

în vremea regelui Iddin-Dagan se menţionează existenţa 
unei « case a tăbliţelor » care apare în context nu numai ca 
o şcoală, ci şi ca un centru 

de activitate literară. într-o poemă Iddin-Dagan este slăvit ca 
reprezentant pe pămînt al zeului Tammuz în « căsătoria sacră» cu 
zeiţa Inanna, reprezentată de o preoteasă. 

într-un Cîntec al zeiţei Baba se imploră zeiţa ca să aibă 
grijă de regele Işme-Dagan şi să-i hărăzească viaţă lungă şi 
prosperitate mare în ţara pe care o guvernează. 

„Şi pentru Işme-Dagan ne-a rămas o poemă celebrînd « 
căsătoria sa sacră ». 

Imn către Inanna şi Işme-Dagan, în care se menţionează şi un 
fel de dans sacru ce însoţeşte această nuntă rituală a regelui cu 
zeiţa, întruchipată printr-o preoteasă. Au ajuns pînă la noi poeme 
de laudă către regele Lipit-lştar, dar şi un Imn către regele 
zeificat Lipit-Iştar din care cităm următoarele pasaje: 


O, Lipit-Iştar 

Cap eminent, căpetenie a templului 
Piatră scumpă, temelie a regalității 
Care luminezi ca soarele ! 

O, strălucire a ţării 


O, tu care ai vorba dulce ca 
mierea care ai un nume drept şi 
o inimă trainică l 


0, mare înţelept, care dai răspunsuri 
Condu ţara noastră ! 

Inteligență vastă 

Care pătrunde adine în toate lucrurile ! 
Tuturor ţărilor 

Tu le dai îndrumări 


Tu faci să domnească 
dreptatea în Sumer şi în 
Akkad. 


Trebuie notată o oarecare monotonie în aceste poeme, deşi 
poeţi ce le-au creat s-au străduit probabil să înfăţişeze fapte şi 
lucruri noi. 


De asemenea demn de menţionat este şi Imnul către zeul 
Nanna, de tipul unei cîntări de slavă: 


Zeu tare ca ceafa unui taur ca temeliile trainice ale 


unei case 
Suveran care luminezi pe cel drept înaintea adunării 


(poporului) 

Stăpinitor care arăţi în lumină pe prinşi dinaintea 
regilor: 


Tot în sumeriană ne-a rămas un Cîntec de slăvire a lui Sargon 
din Akkad, vechiul rege, fost grădinar, a cărui figură devenise 
legendară. 

Există însă şi un imens număr de tăblițe sumeriene 
nedescifrate încă şi este sigur că din ele vor apare un număr 
însemnat de creații literare ale vechilor locuitori ai 
Mesopotamiei. 


ARIA 


Distincția modernă între artişti şi artizani nu există în cea mai 
mare parte din societăţile antice şi nici în Sumer artistul sculptor 
sau arhitect nu era socotit altceva decît un bun meseriaş. De 
aceea nu cunoaştem numele creatorilor de opere de artă din 
Sumer, cum nu-i ştim nici pe cei din Babilon sau din Asiria. Dar 
zeii au fost aceia care învăţaseră pe sumerieni primele 
meşteşuguri şi zeul Enki ( = Ea) era cel care în chipul omului- 
peşte Oannes se ivise pe malul Oceanului şi instruise pe strămoşii 
sumerienilor în cele mai felurite tehnici. 

Mici figurine de argilă care înfăţişau pe zei sau temple ale lor 
au fost primele creaţii artistice în Sumer. în sudul Mesopotamiei 
nu se aflau nici arbori, nici metale, dar argilă se găsea din belşug, 
argilă care, uscată, devenea tare ca piatra. Din argilă modelată 
cu mina se puteau face bucăţi de cărămidă, care puse în bătaia 
soarelui arzător constituiau un material de construcţie ieftin şi 
totdeauna la îndemînă. Construcţiile făcute din acest material — 
chirpici, adică argilă amestecată cu paie tocate mărunt, apărau 
pe om mai bine de razele soarelui, de ploaie şi de furtunile de 
nisip, în orice caz mult mai bine decît colibele de trestie 
primitivă. 

Arhitecţii din Sumer au folosit în chip minunat aceste 
cărămizi, căci ei au inventat nu numai zidul mai strimt sus decît 
la bază, dar au fost primii care au inventat şi bolta, necunoscută 
de vechii greci în epoca lor clasică. Bolta înlocuia grinzile de 
lemn de susţinere a tavanului — căci lemnul era rar şi scump în 
Mesopotamia — cel puţin acolo unde era vorba de spaţii mai 
reduse. Poate arcurile care limitau în părţile superioare ferestrele 
şi porţile, au dat ideia bolţii pe care putem să o constatăm chiar 
în mormintele regale din perioada Ur I (circa 2500 î.e.n.). 

Totuşi, cărămizile modelate în argilă aveau un defect major 
comparativ cu piatra, ce se utiliza rar în Sumer pentru temple 
(precum este templul din calcar din perioada Ur IV) sau mai ales 
pentru fundaţiile clădirilor. într-adevăr, cărămida nu era 
rezistentă şi cu timpul se sfârîma iar pe de altă parte, umezeala şi 
igrasia pe carele producea  diminuau 

mult durata existenţei unei construcţii. Arhitecţii din Sumer au 
folosit diferite soluţii spre a împiedica umezeala să se propage şi 
să atace clădirile: foarte des se aplicau straturi groase de 
rogojini, alteori se tencuia cu bitum sau se făceau puțuri cu 
scurgere a apei sau conducte de drenaj din pămînt ars. Dacă era 
vorba de un templu clădit de vreun rege, zidul de cărămizi nearse 
era acoperit de un strat de cărămizi arse, în stare să reziste 
umezelii. Mijlocul cel mai eficient şi mai la îndemînă pentru a 
înlătura efectele umidității asupra clădirilor (să nu uităm că în 
antichitate Sumerul nu era regiunea deşertică de azi, ci era 
străbătut de numeroase canale de irigație) era înălţarea unei 
construcţii masive: se aşezau cărămizi una peste alta, făcîndu-se 
ziduri de 10 metri grosime, opunînd astfel masivitatea 
construcţiei atacului apelor. 

I. Arta Sumerului a fost înainte de toate arhitectura, şi toate 
documentele scrise ce ne-au parvenit afirmă că înălţarea 
templelor a fost preocuparea de seamă a tuturor suveranilor. 
Totuşi, construcţii grandioase, impunătoare, nu s-a făcut decît în 
ceea ce priveşte zigguratele. 

Aceste turnuri înalte care voiau să ajungă la cer (« Haidem să 
ne facem un oraş şi un turn al cărui virf să ajungă la cer » 
spuneau locuitorii ţării Senaar, adică ai Sumerului, construind un 
astfel de ziggurat, cf. Geneză XI, 4) încep să fie înălțate din 
perioada Djemdet-Nasr şi într-adevăr pornesc parcă la asaltul 
cerului. Fiecare ziggurat — pare-se — avea în virful său o 
încăpere simplă, dar esenţială pentru credinţele sumeriene, adică 
o cameră nupţială unde se celebra căsătoria sacră (hieros gamos) 
a regelui cu marea preoteasă a templului, căsătorie care se 
realiza efectiv printr-o relaţie trupească între rege şi marea 
preoteasă în fiecare an, în această încăpere. 

Marele arheolog englez C. L. Wooley a excavat ruinele unui 
mare ziggurat datînd din perioada Ur III, ziggurat reconstruit de 
regele Urnammu. Acesta este un bloc masiv de 65 pe 43 metri, se 
ajungea în vîrf printr-o scară centrală şi două scări laterale. 

Templele sumeriene ating perfecțiunea lor chiar la începutul 
mileniului al III-lea avînd dimensiuni uneori surprinzător de mari 
(50 pe 80 metri), apoi un plan bine distribuit, cu numeroase porţi, 
cu săli hipostile vaste, apoi cu motive în zigzag ale mozaicului 
zidurilor, mozaic făcut din mii de conuri de argilă roşii, negre sau 
albe, implantate în argila moale a pereţilor. 

Templul din piatră de calcar descoperit în 1929/1930 are în 
jurul unei mari curţi în formă de T un plan perfect simetric, 
dreptunghiular şi bine proporţionat. Ramurile orizontale ale T-ului 
conţineau patru încăperi identice două cîte două. Templul D din 
Uruk are un mare număr de nişe simetrice, iar pereţii exteriori 
sînt formaţi din cărămizi plan convexe aşezate cu partea lor 
convexă în afară. Din epoca regelui Mesilim, templele capătă 
dimensiuni mai mici, dar se creează un nou tip de templu, templul 
oval, care constă în a aşeza sanctuarul propriu-zis 

pe o terasă ridicată în mijlocul unui temenos înconjurat de ziduri. 
Acest templu are fundaţii de piatră pe un strat de nisip. Zidul care 
înconjoară templul şi îl separă de cartierele locuite de laici devine 
un element esenţial al templului. în vremea dinastiei a III-a din Ur, 
arhitectura templelor redevine iarăşi monumentală şi este 
reînviat gustul pentru colosal. Ziduri înalte, care cuprind încăperi 
pentru preoţi şi localuri administrative, înconjoară clădirea şi la 
mijloc se înalţă templul avînd şi el multe încăperi alături de un 
ziggurat înalt de peste 20 metri. Spre a proteja aceste clădiri de 
umezeală, regele Urnammu a înconjurat zigguratul din oraşul Ur 
— capitala imperiului său — cu un strat de cărămizi arse, cubice, 
vîrîte într-o tencuială de asfalt, avînd în total 2,50 metri lăţime. 
Astfel acest ziggurat a rezistat tuturor intemperiilor şi se înalţă şi 
acum în deşertul de nisip. 

II. Cînd regii sumerieni au devenit mai despărțiți de temple şi 
de 
preoţime, arhitecţii au început să clădească palate şi pentru ei. 
Poate 
fiindcă palatul regal era oarecum un rival politic al templului, i s- 


au dat 
celui dintîi proporţii masive, dar mai ales fiindcă palatul regal 
trebuia să 


fie şi o fortăreață inexpugnabilă i s-au ridicat ziduri înalte şi largi, 
cu 

turnuri de apărare în jur. Palatul regal din Eridu avea 65 pe 45 
metri 

suprafaţă, iar zidurile sale erau tot atît de masive ca şi ale 
templelor 

de mai sus. 

Poarta palatului avea de o parte şi de alta turnuri groase şi 
ducea la o sală dreptunghiulară a cărei lungime era 
perpendiculară pe intrarea palatului. în curtea palatului se înălța 
palatul propriu-zis în formă de dreptunghi. în palatul de pe colina 
A din Kiş se găsea o mare sală de 21,70 pe 7,60 metri suprafaţă 
cu patru coloane de 1,50 metri în diametru şi o sală la deschidere 
către est, al cărei tavan era susţinut şi el de patru coloane, apoi 
venea o încăpere lungă ai cărei pereţi erau decoraţi cu fresce. 
Poate aici erau sala tronului, sala de audienţă şi tribunalul. 

Un alt palat din oraşul Ur, numit E-hursag (palatele ca şi 
templele şi zigguratele aveau un nume) în perioada Ur III, care a 
fost reşedinţa regelui Urnammu sau a lui Sulgi, se afla în incinta 
sacră şi avea o curte exterioară şi una interioară între care se 
găsea o mare sală de recepţie. Palatul din Aşnunnak, datînd din 
aceeaşi perioadă, avea un plan similar: se trecea prin mai multe 
încăperi strimte, în care călătorul se putea spăla de praful de pe 
drum; se intra apoi în curtea principală. De aici un coridor pavat 
traversa curtea în diagonală către o sală de recepţie de 12 metri 
lungime, dar numai 3,2 metri lăţime. Apoi printr-o încăpere 
strimtă se intra într-o curte de 17 pe 11 metri, în jurul căreia se 
aflau apartamentele regale, în vreme ce suita şi slujitorii locuiau 
curtea exterioară a palatului. Toate aceste încăperi sînt mici şi 
puţine, curtea regelui nu era deci prea numeroasă şi nici chiar 
familia regelui nu trăia în lux. 

III. La fel ca la grecii vechi, la romani dar şi în evul mediu 
european 
în Italia, Franţa şi Germania, zidurile unui oraş constituiau 
apărarea şi 

semnul său distinctiv. Dar în Sumer zidurile de apărare au 
devenit neapărat necesare din pricina războaielor între statele- 
oraşe sumeriene care se luptau între ele, şi aceasta încă din 
vremea regelui Mesilim. Aceste ziduri înconjurau templul, palatul 
regal şi oraşul cu locuitorii săi. Ele erau duble şi aveau din loc în 
loc turnuri semi-cilindrice de apărare, care ieşeau în relief din 
pereţii zidurilor. Aşa, bunăoară, oraşul Uruk avea ziduri gigantice 
duble, care cuprindeau înlăuntrul lor şi grădini şi ogoare. Se 
atribuie construcţia acestui zid eroului legendar sumerian 
Ghilgameş. Zidul interior avea 5 metri grosime şi nu avea decît 
două intrări, una la sud cealaltă la nord, iar porţile nu aveau decît 
3,5 metri lăţime fiecare. Aceste mari ziduri de argilă s-au 
prăbuşit pînă la nivelul solului, dar uneori traseul zidului se poate 
vedea cînd terenul din jur este foarte umed. 

Tot aşa de însemnat lucru era pentru sumerieni săparea 
canalelor de irigație care asigurau rodnicia pămîntului şi aduceau 
recolte  îmbelşugate, întreţinerea şi săparea canalelor, a 
stăvilarelor, a digurilor cerea din partea arhitecţilor sumerieni 
eforturi şi o competenţă deosebită, căci pereţii se prăbuşeau cu 
uşurinţă şi trebuia construit adesea în lut tot traseul canalului, 
apoi erau necesare reparaţii după fiecare revărsare a fluviilor 
Tigru şi Eufrat. 

Clădirea caselor din cărămizi de argilă era un meşteşug destul 
de complicat, fiindcă adesea acestea se prăbuşeau, sau un zid 
doar cădea şi ucidea pe cei ce locuiau înlăuntru. Codul lui 
Hammurabi pedepsea cu moartea meşterii dacă locuitorii unei 
case erau ucişi de prăbuşirea casei ($ 229 « Dacă un constructor 
a făcut o casă pentru cineva, dar n-a făcut lucrul destul de solid, 
încît casa pe care a făcut-o a căzut omorînd pe proprietarul ei, 
atunci să fie omorît şi constructorul. $ 230 Dacă a fost omorît un 
copil al proprietarului casei, atunci să fie omorit şi copilul 
constructorului; $ 232 Dacă (în dărîmare) au fost distruse bunuri, 
atunci va plăti tot ce s-a distrus şi deoarece casa pe care a 
construit-o n-a fost solidă de în dată ce s-a prăbuşit, atunci va 
reclădi casa care a căzut pe cheltuiala sa proprie ; cf. Athanase 
Negoiţă, Gindirea Asiro-babiloniană în texte, Buc. 1975, p. 347). 
Totuşi, de obicei arhitecţii sumerieni construiau în mod trainic şi 
multe ziduri făcute din cărămizi de argilă au rămas intacte pînă 
în vremurile noastre. 

De obicei o casă sumeriană a unui om mai avut cuprindea o 
curte centrală şi încăperi care o înconjurau, uşile şi ferestrele 
dădeau în curtea centrală. Din curte o scară ducea la etajul 
superior şi la acoperiş. Aşezarea pragului de piatră indică în 
fiecare caz locul intrării principale ce dădea spre uliţă. Peretele 
care se afla la dreapta porţii de intrare este adesea găurit de o 
mică ferestruică prin care se putea zări cine este cel ce vrea să 
intre în casă. în mijlocul curţii se afla de obicei focul casei 
întreţinut nestins; apa murdară se scurgea prin ţevi groase de 
pămînt ars şi se pierdea în pămînt sau era racordată la un sistem 
de canalizare. Casa 

avea totdeauna o cameră de baie, WC şi un canal prin care se 
scurgea apa de la bucătărie. 

IV. Morţii nu părăseau locuinţele sumeriene, căci de mult se 
instau 
rase obiceiul de a-i îngropa sub podeaua casei. Exista în fiecare 
casă un 
mic altar domestic unde se aduceau jertfe strămoşilor decedati. 
Uneori 
sub pămîntul bătătorit al casei se construiau morminte cu bolți, 
unde cel 
răposat înconjurat de vase cu prinoase îşi găsea odihna veşnică. 

De fapt în credinţele sumeriene cultul morţilor şi doctrina 
lumii de dincolo aveau un rol eminent. Cel decedat era în epoca 
arhaică mai întîi culcat pe o parte, apoi culcat pe spate, dar 
întotdeauna era însoţit de numeroase obiecte funerare: cupe, 
potire, care conţineau alimente pentru viaţa de apoi: în special 
curmale, cereale, untdelemn de susan, apă şi carne de animale; 
de asemenea se aşezau şi arme: topoare de piatră, măciuci, sulițe 
spre a se apăra răposatul în călătoria primejdioasă pe care o avea 
de înfruntat în lumea de dincolo, 

în epoca Djemdet-Nasr, mortul era pregătit pentru această 
lungă călătorie, i se extrăgeau viscerele şi se practica o ardere 
superficială, apoi se îngropa cadavrul într-un mare vas ovoid de 
argilă. 

La Ur au fost excavate morminte regale poate anterioare 
perioadei Djemdet-Nasr, alături de morminte ce datează din 
prima dinastie din Ur. Se găsesc morminte ale unor regi din Ur, 
care nu figurează pe listele regale ce ne-au parvenit. Dar 
mormintele particularilor constau dintr-un puț pătrat săpat în sol, 
măsurînd 1,50 metri pe 1,20 metri. în chipul cel mai simplu, 
corpul este culcat învelit în rogojini, uneori fundul mormîn-tului 
este şi el acoperit de rogojini. 

Mormintele regale sînt alcătuite din clădiri de cărămidă arsă 
sau de piatră construite în fundul unui puț săpat în pămînt. 
Pereţii sînt de piatră de calcar sau de cărămizi arse, acoperişurile 
în formă de boltă, cu extremităţi de absidă lucrate în piatră în 
formă de nişă. O văruire superficială era întinsă peste pereţii 
interiori ai mormintelor şi uneori chiar pe pămîntul de pe podea. 
Sumerienii în epoca aceea veche — jumătatea mileniului III î.e.n. 
—cunoşteau şi foloseau în chip obişnuit nu numai coloana, dar şi 
arcul, bolta şi chiar domul. Or, aceste structuri arhitecturale nu 
sînt cunoscute în lumea Mediteranei, decît multe secole mai 
târziu. 

Mormintele regale aveau un culoar de acces, dromos, care 
pătrundea în una sau două încăperi zidite cu pereţi de piatră, de 
calcar sau cărămizi arse. Unele din aceste morminte cuprindeau 
trupurile curtenilor şi slujitorilor ucişi cu otravă, care trebuiau să 
însoţească pe rege în lumea de veci. în mormîntul reginei Şubad, 
doamnele de la curte erau aşezate pe două rînduri paralele, iar la 
capătul acestora se afla un cîntăreţ cu harpa. 


V. Argila cu care se fasonau cărămizile — acel material de 
construcţie 
atît de abundent — oferea pe de altă parte posibilitatea de a se 
face şi 


mici statui ale zeilor, ale animalelor şi mai tîrziu ale regilor şi 
reginelor 

care erau aşezaţi ca închinători smeriţi înaintea altarelor 
divinităţilor. 

De la sculptura în argilă s-a trecut devreme la sculptura în piatră 
de calcar sau de alabastru, apoi la sculptura în bazalt şi aceea în 
diorit, pe urmă la turnarea unor statui în bronz, argint sau aur. 
Totuşi, dezvoltarea sculpturii nu a fost liniară în Sumer, fiind 
adesea întreruptă de invazii barbare şi de catastrofe naturale, 
care au făcut să stagneze pentru o vreme perfecțiunea artistică 
a creaţiilor sculpturale. 

Se pare că una din primele sculpturi sumeriene, datînd de la 
sfîr-şitul perioadei Uruk, este o statuetă de alabastru de 18 cm 
înălţime, repre-zentînd un principe în atitudinea de închinător 
care se roagă. Această creaţie este foarte expresivă prin 
atitudinea şi fineţea trăsăturilor ei. 

în celebrul cap al « Doamnei de la Warka » din Uruk se 
poate distinge o profundă spiritualitate. Cu toate că nasul 
este în parte nimicit, iar încrus-taţiile care alcătuiau ochii şi 
sprîincenele sînt pierdute, această capodoperă degajă în 
chip indubitabil un sentiment de perfecţiune. Sprincenele 
urmează traseul ochilor migdalaţi iar gura, cu toate că este 
închisă, pare să vorbească, bărbia este viguroasă şi bine 
conturată. Părul, despărţit la mijloc, se revarsă de-o parte şi 
de alta umflîndu-se deasupra urechilor. Sculptura este 
realizată în marmoră albă, aproape translucidă, deşi trebuie 
să presupunem că şi acest portret, ca şi majoritatea 
sculpturilor antice, era acoperit cu un strat subţire de gips 
peste care se întindeau culori de tempera ce reproduceau 
carnaţia naturală, culoarea obrajilor, a buzelor, a părului, 
ochii avînd încrustaţii de piatră semi-preţioasă sau scoici, 
ca şi sprincenele. S-a spus că această Doamnă din Warka 
sumeriană este întru totul comparabilă ca perfecţiune 
artistică cu celebrul portret al reginei Nefertiti care este cu 
un mileniu mai recent. Cu ochii săi mari, cu gura arcuită, 
zeiţa sumeriană ne înfăţişează masca unei tristeţi covîr- 
şitoare, dar şi a unei gravităţi profunde şi a unei ştiinţe 
eterne. Bărbia şi gura par a fi omeneşti, pe cînd ochii şi 
fruntea sînt ale unei divinităţi. Poate această sculptură 
înfăţişa o prinţesă sumeriană, care în calitatea sa de mare 
preoteasă a zeiţei Inanna (—lştar), rol deţinut de fiicele şi 
surorile regelui, o reprezenta pe zeiţă şi celebra căsătoria 
sacră cu regele. 

Un alt produs remarcabil al artei sumeriene este un portret 
sculptat în aramă repusată, care ar putea să fie atribuit lui 
Sargon, creatorul marelui imperiu akkadian, unde se citesc clar 
duritatea, voinţa şi energia stăpînitorului mesopotamian. Părul, 
sprîncenele arcuite deasupra ochilor sumbri, nasul viguros, 
buzele strînse dar pline, apoi barba reprodusă cu grijă creează la 
un loc un efect fascinant. 

Amîndouă aceste capodopere nu imită numai realitatea, ci tind 
să exprime fiinţa intimă a modelului, ideile-forţă subiacente, 
elanurile lor vitale. 

Templele sumeriene de la Aşnunnak, cel consacrat zeului Aba, 
cel consacrat zeului Sara de la Teii Agrab, în fine templul oval din 
localitatea de azi Khafadje conţin numeroase plăci votive, pe care 
sînt reprezentaţi regele şi marea preoteasă care iau masa 
împreună — o imagine alegorică 


233 


desigur a căsătoriei sacre (hieros gamos) ce era împlinită anual 
de către rege şi marea preoteasă închipuind o zeiţă, în încăperea 
cea mai înaltă a zigguratului. înaintea regelui şi a marii preotese 
joacă şi cîntă dansatoare şi muzicanți, apoi slujitorii le pun 
dinainte mîncăruri alese. S-ar putea ca aceste reliefuri să 
înlocuiască statuile propriu-zise. 

în templele sumeriene, dinaintea statuii zeilor, de-a 
lungul pereţilor camerei celei mai sacre (cella, adyton) se 
aşezau statuete ale regilor, ale marilor preotese sau ale 
principeselor. Aceste, statuete exprimă o desă-virşire 
artistică incontestabilă, pe de altă parte, sînt întru totul 
spiritualizate, căci nu constituie deloc o imitație fidelă a 
modelelor, ci mai degrabă întruchipează ideea şi substratul 
dominant al modelului lor. 

Aşa sînt rugătorii (oranțţii de la oro-orare « a se ruga zl de la 
Aşnunnak, al căror corp este aproape geometric, astfel încît 
părul, barba şi buzele, nasul şi ochii îşi pierd aspectul lor natural. 
Totul este lucrat în aceste statuete de rugători, închinători la zei, 
ca să exprim, prin postură, atitudine, gest şi fizionomie, ideea de 
rugăciune. Este ca şi cum sculptorul nu ar vrea să reţină din 
persoana şi din corpul omenesc decît ruga sa, implorarea 
adresată divinității şi închinarea sa smerită. Creatorii acestor 
statuete votive, lucrate în alabastru sau în piatră de calcar, n-au 
mai putut atinge niciodată acest grad de perfecţiune spirituală, 
iar oranţii de o dată mai recentă exprimă o oarecare asprime 
stereotipată. 

Statuile din perioada Ur III găsite la Lagaş, de exemplu, 
reamintesc în parte creaţiile de la Aşnunnak, prin expresia de 
voinţă rigidă pe care o degajă, aspiraţia arzătoare de a dobîndi de 
la zei o viaţă lungă şi fericită. 

In alte reliefuri, cum este Stela Vulturilor, aceea a lui Naram- 
Sin, sau stela din Lagaş care reprezintă o bătălie, statuile mici de 
aramă repre-zentînd nişte luptători sau atelaje găsite la Agrab şi 
la Khafadje, friza găsită la el-Obeid, sau mobilierul funerar din 
mormintele regale din Ur I, toate acestea mărturisesc limpede că 
arta de a sculpta în piatră sau de a turna metalul ajunseseră de 
mult, în mijlocul mileniului al II-lea, la o mare virtuozitate. în 
special animalele sînt reprezentate cu o desăvirşită perfecţiune. 
Aşa este capul de taur cu coarne (bucraniu), taurul fiind simbol al 
fecundității, aşa sînt chipurile de vultur şi de leu —imagini 
apotropaice menite a izgoni demonii răi. La el-Obeid au fost găsiţi 
în 1918 patru lei de mărime naturală, în gura lor larg deschisă 
dinţii erau făcuţi dintr-o pastă de scoici albe, limba de piatră de 
iasp roşie, irisul ochilor era tot de iasp, sclerotica de scoici albe 
iar pleoapele de ardezie albastră. La fel de impresionanţi sînt leii 
de piatră care păzeau templul zeului Enki la Eridu. Pe o placă de 
aramă dim templul zeului Ninhursag, clădit la el-Obeid de regele 
Aannipadda (din epoca Ur I), se poate zări pasărea legendară 
Imdugud, jumătate leu, jumătate vultur care zboară pe deasupra 
a doi cerbi cu coarnele întinse şi înalte. Măiestria sumerienilor în 
prelucrarea metalelor este vădită şi aici ca şi în multe obiecte de 
aur, de cupru sau de argint găsite în mormintele regale, cum ar fi 
casca de aur a regelui Meska- 

lamdug, harpele decorate, jocurile de table încrustate atît de 
elegant, armele somptuoase, giuvaerurile din pietre preţioase, 
sau celebrul drapel de mozaic din Ur. 

IV. înrudită oarecum cu sculptura este o altă artă, specific 
sumeriană şi apoi asiro-babiloniană — arta gliptică — acea a 
gravurii sigiliilor. Au fost regăsite mii de întipăriri în argilă ale 
acestor sigilii sumeriene, dar şi sigiliile însele ilustrează viaţa 
religioasă a Sumerului de la începuturile sale. Nu este îndoielnic, 
într-adevăr, că majoritatea temelor gliptice sînt religioase, de 
altfel sigiliul sculptat mai totdeauna într-o piatră prețioasă juca la 
origine rolul de amuletă. în scene variind la infinit vedem întreaga 
viaţă a Sumerului şi a sumerienilor: vînătorul de lei, păstorul care 
îşi păzeşte turma, omul cu caftan pestrit, masa sacră de prinoase, 
dar şi imagini sacre simbolice cum ar fi palmierul cu două capre 
care pasc din el, un centaur care se luptă cu un leu, vulturul cu 
cap de leu atacînd boi, apoi monştrii hibrizi înlănţuiţi. Arta 
aceasta a sigiliilor arată mai ales imagini religioase dar şi 
profane: şiruri de ţapi, boi din turme sacre păşind unii după alţii, 
scene de vînătoare, corăbii navigind una după alta. 

în epoca Ur III cele mai frecvente scene reprezentate pe 
sigilii sînt cele de adoraţie a zeilor sau de aducere de prinoase pe 
altarele lor. Alteori ţinînd pe cel ce se roagă de mînă, zeul tutelar 
se înfăţişează în faţa unui mare zeu şezînd pe un jilţ şi amindoi 
înălţîndu-şi mîna la cer să fie bine-cuvîntat titularul sigiliului. 

Sigiliile dau o întipărire foarte mică, uneori microscopică. 
Sigiliile arhaice au o înălţime mai mare de 7 —8 cm şi imaginea 
întipărită pe care o dau are dimensiunea de 2 centimetri. 

Dar în epoca Ur III sigiliul are 2,3 şi 1,5 cm înălţime, astfel că 
întipă-ritura lui poate avea 0,5 cm înălţime. 

Mai tîrziu, sub regele Hammurabi această artă a degenerat şi 
se vindeau în prăvălii sigilii gata făcute, pe care se scria doar 
numele cumpărătorului. 


ŞTIINŢA 


Fără îndoială cea mai veche dintre ştiinţe este medicina, care 
pare a fi existat nu numai din paleolitic, dar şi la animale, dacă 
prin medicină înţelegem folosirea mijloacelor de lecuire. în orice 
caz, la mult eanimale bolnave se înregistrează comportamente 
asemănătoare celor observate la om, încît acestea ar putea fi cu 
uşurinţă socotite activităţi tămăduitoare. Aceste acte pot avea fie 
un caracter restrictiv (evitarea eforturilor şi retragerea în culcuş, 
abţinerea de la unele alimente, sau chiar renunţarea pentru o 
vreme la orice hrană), fie un caracter «pozitiv » (precum 
curăţarea rănilor, alimentarea cu anumite ierburi şi fructe, 
îmbăierea în apele termale etc), (cf. N. Vătămanu şi G. Brătescu. 
0 Istorie a Medianei, Buc. 1975, p. 8). 

De aceea medicina se iveşte la sumerieni din primele 
începuturi ale istoriei lor şi medicul este numit a-zu, care în 
traducere ar însemna « cunoscător al apei », ceea ce arată că 
primii medici vindecau prin purificare, deci credeau că o boală 
survine în urma prihănirii fizice, morale şi spirituale a pacientului, 
iar lecuirea sa era o acţiune catartică, de curăţare. Pe de altă 
parte, zeul Enki (= Ea) fiind zeul apei, numele lui arată că în 
epoca arhaică preoţii lui Enki exercitau şi activităţi medicale. Cel 
dintii medic pomenit în textele sumeriene este un oarecare Lulu, 
menţionat în jurul anilor 2700 î.e.n. într-o tăbliță la Ur 
descoperită de C.L. Wooley. Mai tîrziu aflăm că medicii aveau o 
poziţie socială înaltă, căci unul din ei, Urlugaledinna, a lăsat o 
tăbliță votivă şi sigiliul său, fiind dregător al unui fiu al regelui din 
Lagaş, Gudea. Pe sigiliu se distinge un zeu vindecător numit în 
inscripţia însoţitoare Edinmugi, vizir al zeului Gir, care este 
desigur zeul personal al medicului menţionat mai sus. 

Sigur este că sumerienii aveau mulţi medici (dar şi veterinari 
numiţi « doftori ai boilor » sau « doftori ai asinilor ») pentru că în 
Codul lui Hammu-rabi o serie de articole — $ 215 — 8 223 — se 
referă la chirurgi, ba chiar şi la oftalmologi care execută o 
intervenţie chirurgicală pentru cata- 

ractă (§ 215 — § 218). Alte articole se referă la medicii veterinari 
— medic de boi sau de asini —(§ 224 —$ 225). Nu e mai puţin 
adevărat că asemenea operaţii presupun o lungă evoluţie a 
medicinei şi o dezvoltare remarcabilă a tehnicilor chirurgicale. 

Pe de altă parte, onorariile medicilor par a fi fost foarte 
ridicate, căci citim în paragraful $ 221: « Dacă un medic a 
vindecat osul rupt al unui om sau a însănătoşit tendonul bolnav al 
cuiva, pacientul va plăti medicului cinci scqeli de argint ». 
Intrucît un seqel avea 8 (opt) grame de argint, vindecarea unei 
fracturi se plătea cu 40 g de argint, circa 3000 lei. Pe de altă 
parte, chirurgii din Mesopotamia trebuie să fi fost foarte siguri de 
tehnica şi de rezultatele operaţiilor lor, căci acelaşi cod de legi 
pedepseşte cu tăierea miinii chirurgului moartea pacientului 
operat sau orbirea bolnavului supus operaţiei de cataractă (8 
218). Este drept că dacă pacientul decedat este un sclav, 
chirurgul nu este pedepsit decît prin obligaţia de a da alt sclav în 
loc (219). 

Deşi se cunoşteau sute de prescripţii medicale redactate de 
doctori babilonieni şi asirieni, care cuprindeau expresii şi 
propoziţiuni în sumeriană, pînă de curînd nu se găsiseră texte 
medicale sumeriene. Actualmente există însă două tăblițe cu 
texte medicale redactate în sumeriană care datează din mileniul 
al Ill-lea. Cea mai exactă traducere a uneia din aceste tăblițe, 
care cuprinde cincisprezece prescripţii medicale, este din 1960 şi 
are 145 de rînduri. Spre deosebire de textele medicale akkadiene, 
nu întîlnim la începutul prescrierii o propoziţiune de tipul celei 
următoare: «dacă un om suferă de. .. ». Ci prescripţiile pot fi 
împărţite în trei categorii după modul în care este aplicat leacul. 
Prima categorie cuprinde opt reţete în care remediile sînt 
aplicate sub formă de cata-plasmă. In a doua categorie leacurile 
sint pulverizate, topite în bere şi date bolnavului să le bea. In a 
treia categorie de reţete se prescrie să se aşeze papura peste 
picioarele şi mîinile bolnavului după ce s-au spălat organele 
bolnave cu o soluţie preparată special şi au fost acoperite cu un 
amestec de ingrediente. Desigur nu putem identifica nici toate 
plantele medicinale folosite, nici toate substanţele minerale sau 
vegetale utilizate în aceste reţete, dar constatăm că medicii 
sumerieni recurgeau la substanţe din lumea minerală, vegetală şi 
animală, ca şi cei de azi. Mineralele folosite de predilecție erau 
sarea şi bitumul, iar din regnul animal se utilizau lîna, laptele, 
carapacea de broască ţestoasă şi şarpele de apă. Dintre plante 
erau întrebuințate: grăunţele de muştar, perele, prunele 
smochinele, uleiul de susan, vinul de struguri, berea, precum şi o 
serie de plante medicinale. 

Ceea ce trebuie să subliniem este că aceste două tăblițe 
medicale sumeriene nu menţionează cîtuşi de puţin descîntece, 
vrăji şi în general nu se referă Ia procedee de medicină magică 
sau hieratică. Nu aflăm citați în aceste reţete nici măcar o singură 
divinitate vindecătoare sau vreun demon. Astfel, spre deosebire 
de medicina akkadienilor din Babilon şi Asi- 

ria (cf. Constantin Daniel şi Athanase Negoiţă, Medicina 
Mesopota-miană în « Istoria Medicinei Universale », Buc. 1970, p. 
80 sq), medicina sumeriană pare a fi fost mai empirică şi mai 
raţională, cel puţin în textele care au parvenit pînă la noi. Desigur 
ea nu a ajuns să efectueze experienţe terapeutice sau să verifice 
aceste terapeutici ale sale. Dar putem deduce că tratamentele 
prescrise de medici aveau oarecare valoare, fiindcă aceştia se 
aflau în concurenţă cu vindecătorii purificatori sau cu cei ce 
foloseau metode magice ori hieratice. 

In altă ordine de idei trebuie arătat că medicul sumerian era 
un om cult şi nu un vraci ignorant; el ştia să scrie în grafemele 
cuneiforme atît de complicate, absolvise aşadar o şooală de scribi 
edubba, învăţind de la un magistru, ummia, nu numai arta scrierii 
ci şi interminabilele liste de termeni sumerieni pe care elevul unei 
astfel de şcoli era dator să le înveţe pe dinafară. 

Marea dezvoltare a medicinei asiro-babiloniene, pe care am 
studiat-o şi în volumul nostru consacrat Civilizației Asiro- 
babiloniene, presupune neapărat o fundamentare care poate nu a 
parvenit pînă la noi sau care se află îngropată încă în pustiurile 
din Iraq ori în rafturile vreunui muzeu din lume care posedă, 
precum se ştie, zeci de mii de tăblițe mesopotamiene 
necatalogate încă. 

II. Astronomia a căpătat, la babilonieni, o mare dezvoltare [şi 
au fost consacrate de preoţi mari eforturi studierii planetelor şi 
stelelor, precum şi a itinerariilor lor. în ceea ce priveşte pe 
sumerieni, se pare că nu au existat preocupări astronomice 
propriu-zise. Posedăm însă o listă de douăzeci şi cinci de stele 
studiate de sumerieni, iar pe de altă parte, observaţii ale aştrilor 
erau efectuate fără îndoială pentru stabilirea calendarului. Dar 
observaţii scrise asupra mişcării aştrilor nu au ajuns pînă la noi. 
Astrologia însă îşi are începuturile la sumerieni, şi akka-dienii par 
să fi preluat această disciplină de la înaintaşii lor. Aşa reiese cel 
puţin din relatarea unui vis al regelui din Lagaş, Gudea, vis care 
l-a incitat să înceapă construcţia unui templu. In acest vis « 
Gudca a văzut un om de o statură enormă cu o coroană divină pe 
capul lui, iar în partea de jos a trupului său se zăreau aripile unei 
păsări cu cap de leu, şi valurile unei inundaţii, pe cînd lei se aflau 
la dreapta şi la stînga sa ghemuiţi. Omul gigantic i-a poruncit lui 
Gudea să clădească un templu, dar acesta nu a putut înţelege 
sensul cuvintelor lui. în vis, ziua s-a ivit, şi o femeie s-a arătat 
tinînd un vîrf de aur de scris şi cercetînd o tăbliță de argilă pe 
care era înfăţişat cerul înstelat . . . "(cf. S.N. Kramer. The 
Sumeriens, Chicago, 1963, p. 138). Interpretarea visului ce i s-a 
dat regelui Gudea a fost că femeia ce ţinea o tăbliță de argilă în 
mînă era zeiţa Nibada, zeiţa scrierii şi patroana şcolilor de scribi, 
care îi cere regelui să construiască templul conform arătării « 
Stelelor celor sfinte». Astfel, începuturile astrologiei, care avea să 
capete o răspîndire atît de mare în lume, atît în Asia Anterioară 
cît şi în lumea din jurul Mediteranei, dar şi în India 

şi în China, sînt de găsit în Sumer de unde au trecut la 
asiro-babilonieni şi au căpătat o mare dezvoltare. 

Totuşi, sumerienii făceau observaţii astronomice, cel puţin 
legate de structura calendarului lor. Sumerienii nu aveau decît 
două anotimpuri —« vara » emeş, începînd din februarie-martie, 
şi «iarna » enten începînd în septembrie — octombrie. Anul nou 
începea probabil în luna lui aprilie sau mai. Calendarul lor era 
lunar şi lunile erau strict lunare. Luna începea în seara apariţiei 
lunii noi pe cer şi avea 29—30 zile. Se dădeau nume diferite 
lunilor după statul-oraş în care se nota data, aşa cum se întîmpla 
de altfel şi în statele-oraşe din Grecia Antică. Numele lunilor 
deriva din acela al unor zei, sau erau în relaţie cu unele sărbători 
agricole. întrucît anul solar astronomic este mai lung decît cel 
lunar, se introducea, la intervale regulate, în calendar, o lună 
intercalată. Se măsura timpul cu clepsidre cu apă, dar era 
cunoscut şi cadranul solar. Noaptea avea trei a străji » de patru 
ore fiecare, « străji » care se regăsesc aidoma şi la iudei, iar ziua, 
care începea la apusul soarelui —de asemenea ca la iudei — avea 
douăsprezece ore duble ca lungime. 

III. Legat de succesiunea anotimpurilor, dar şi de inundaţiile 
periodice ale celor două fluvii mesopotamiene, Tigrul şi Eufratul, 
este meşteşugul cultivării pămîntului, care constituia baza 
economiei sumeriene. Grecii vechi au cunoscut din primele 
timpuri ale istoriei lor un astfel de tratat, Zile ţi Munci scris de 
Hesiod, iar romanii au avut un manual de agricultură scris de 
marele poet Virgiliu. Dar anterior, fenicienii din Cartagina 
scriseseră tratate de cultivare a pămîntului şi de creştere a 
vitelor, pe care romanii se grăbiseră să le traducă (cf. Constantin 
Daniel, Civilizaţia feniciană, Buc. 1979, p. 138—139). In 1950 a 
fost dezgropată o mică tăbliță de argilă la Nippur, care era de 108 
rînduri şi constituie un fel de tratat elementar de agricultură. Mai 
exact e vorba de instrucţiunile pe care un agricultor sumerian le 
dă feciorului său cu privire la cultivarea ogoarelor de la 
însămînţat şi pînă la treierat. Redăm după GN Kramer, care 
publică traducerea făcută de B. Landsber şi Th. Jacob-sen ca şi de 
el însuşi, acest text: « Pe vremuri un ţăran dădu aceste sfaturi 
fiului său: cînd va veni vremea să-ţi lucrezi pămîntul, ai grijă să 
deschizi canalele de irigație într-aşa fel încît apa să nu se ridice 
prea sus pe ogor. Cînd îl vei fi golit de apă, veghează asupra 
pămîntului umed al ogorului, pentru ca să rămînă neted; nu lăsa 
nici un bou rătăcit să-l calce pe picioare. Goneşte animalele 
străine şi lucrează-ţi ogorul ca pe un pămînt compact. 
Desţeleneşte-1 cu zece securi înguste care nu cîntăresc mai mult 
de 2/3 livre fiecare (circa 250 g n.n.). Miriştile (?) vor trebui 
smulse cu mîna şi legate în snopi; gropile sale strimte vor trebui 
umplute cu grapa ; iar cele patru laturi ale ogorului vor trebui să 
fie împrejmuite. în timp ce ogorul se usucă la soarele de vară, să 
fie împărţit în părţi egale. Uneltele tale să zbîrnîie de activitate 

Oiştea va trebui întărită. Noul tău bici să fie prins în cuie şi 
minerul cel vechi să fie reparat de către copiii lucrătorilor» (S.N. 
Kramer, Istoria începe la Sumer trad. rom. Buc, 1962, p. 126— 
127). 

Textul continuă dînd instrucţiuni destul de complete pentru 
munca ogoarelor: se acordă o mare atenţie « patului germinativ » 
pe care se seamănă sămînţă: pămîntul trebuie mărunţit de două 
ori cu hiîrleţul şi o dată cu săpăliga înainte de a începe aratul, se 
sfarmă cu maiul bulgării mari de pămînt, iar aratul se execută în 
acelaşi timp cu semănatul, graţie unui plug ce avea o pîlnie, după 
brăzdar, unde se turnau seminţele. Ogorul este împărţit în fişii de 
circa 6 m pe care se trag opt brazde, aşadar distanţa între brazde 
era mai mare decît cea folosită actualmente în agricultură. 
Important era ca sămînţă să fie îngropată la adîncime mai mare 
(poate din pricina păsărilor care ar fi putut-o ciuguli) şi totdeauna 
egală. Manualul sumerian sfătuieşte ca un ogor ce a fost arat într- 
un an de-a lungul, lui să fie arat în anul următor de-a curmezişul 
şi invers. După ce se termina aratul, se executa pregătirea patului 
germinativ, sfărîmîndu-se bulgării mari de pămînt, probabil cu o 
unealtă similară grapei, spre a nu împiedica răsărirea orzului. 

Dar munca ogoarelor trebuie ajutată prin rugăciuni aduse 
zeilor: astfel cînd orzul răsare mic de tot, plugarul trebuie să 
rostească o închinare zeiţei Ninkillim, zeiţa şoarecilor şi a 
viermilor, a omizilor şi a insectelor care vatămă cerealele, pentru 
ca aceştia să nu strice grinele. 

Atunci cînd firele plăpînde de orz au umplut fundul brazdei, 
plugarul trebuie să irige ogorul. De asemenea, cînd orzul este des 
şi răsărit mare trebuie udat a doua oară, deschizîndu-se 
stăvilarele şi dînd drumul la apă peste cîmp. 0 a treia irigare se 
efectua pentru sămînţă regală de orz. Dar orzul, ca şi celelalte 
cereale, putea să se înroşească, atunci era vorba de boala 
samana (rugina?). In fine trebuia făcută încă o udare a orzului 
cînd era crescut mai mare. 

Secerişul orzului trebuie să înceapă înainte ca firul de orz să 
se îndoaie sub greutatea spicului său. Seceratul se făcea în 
echipe de trei oameni, unul secera, altul lega spicele, iar al treilea 
probabil rînduia snopurile. 

Treieratul orzului cel puţin nu se făcea cu vite care călcau 
peste snopi, ci cu un tăvălug tras de boi în toate sensurile peste 
snopuri. Apoi paiele erau vînturate şi se separau de boabele de 
orz. 

Interesant este că manualul sumerian cere plugarului să lase 
pe ogorul său spice nesecerate pentru tineri şi pentru culegători. 
Dar o poruncă similară se găseşte şi în Biblie unde se cere: « Cînd 
veţi secera holdele voastre, în pămîntul vostru să nu seceri tot 
pînă la fir în ogorul tău, şi ceea ce rămîne după secerişul tău să 
nu aduni » (Levitic, XIX, 9, cf. Ruth, II, s sq). Desigur, este vorba 
de un vechi rit sumerian, pe care l-au preluat apoi semiţii din Asia 
anterioară. Tot un rit sumerian, preluat de semiţi, este şi porunca 
din Deuteronom: « Să nu legi gura boului care treieră » 

(Deuteronom, XXV, 4) căci în manualul nostru găsim aceeaşi 
injoncţiune adresată plugarului care îşi treieră grinele, ou privire 
la gura boului. 

După limba şi stilul folosite reiese clar că acest manual era 
utilizat în şcolile de scribi, fiindcă s-au găsit numeroase copii ale 
acestui tratat, iar plugarii adevăraţi nu ştiau carte şi nu puteau 
citi atît de complicate grafeme sumeriene. Manualul sfirşeşte 
prin afirmaţia că aceste sfaturi ale sale sînt chiar ale zeului 
Ninurta, care era adevăratul plugar al zeului Enlil (apud. S. N. 
Kramer, Loco citato). Desigur, dezvoltarea agriculturii în Sumer a 
dus la o mare prosperitate şi este de înţeles însemnătatea 
acordată acestei ramuri a economiei. 

IV. Ca şi în Egiptul antic, o mare însemnătate căpătase în 
Sumer măsurarea terenurilor agricole, care, spre a fi irigate, 
trebuiau măsurate din nou după retragerea apelor. Astfel a 
căpătai o oarecare dezvoltare geometria, căci în Sumer se 
cunoşteau bine nu numai eele patru operaţii aritmetice, ci şi 
ridicarea la pătrat, extragerea rădăcinilor pătrate, determinarea 
suprafeţelor celor mai felurite şi a volumelor. 

Sistemul sumerian de numerație a fost probabil sexagesimal 
iniţial, dar mai tîrziu s-a folosit şi sistemul decimal. Din punct de 
vedere grafic, sumerienii aveau de fapt aceste două sisteme de 
numerație: sistemul folosit în mod curent avea ca bază cifra 10 ca 
în sistemul nostru actual. Alături de acesta era sistemul pe care l- 
am putea numi « al învăţaţilor », folosit doar în textele 
matematice şi care era pur sexagesimal, adică se utilizau doar 
multiplii lui 6. Acest al doilea sistem era poziţional, ca şi sistemul 
nostru decimal, şi inventarea lui este o realizare însemnată a 
scribilor sumerieni. 


Astfel numărul scris 436 în sistemul decimal se scrie (4x10?) + 
(3x9) + 9 şi avea valoarea de 436, în sistemul sexagesimal 
numărul scris exact în acelaşi fel cu aceleaşi grafeme cuneiforme 
ar fi avut valoare diferită. Zero era necunoscut sumerienilor şi 
nici valoarea absolută a unui număr nu era indicată, astfel că el 
putea fi citit avînd valori diferite, după cum se citea în sistemul 
decimal sau sexagesimal. Dar sistemul sexagesimal permite 
împărțiri şi înmulţiri uşoare si el a fost foarte util dezvoltării 
matematicii. 

Cît priveşte textele matematice ce au ajuns pînă la noi, cele 
mai multe sînt tabele în care sînt înscrise rezultatele înmulţirilor, 
o tablă de înmulţire care merge pînă la numere cu două 
decimale, sau tabele cu împărțiri ori rădăcini pătrate, gata 
calculate, astfel ca avînd un număr, să se poată găsi repede 
pătratul său sau rădăcina sa pătrată, ori produsul său rezultat din 
înmulţirea cu un număr avînd una sau două decimale. Apoi ne-au 
parvenit tabele cu calcule arătînd suprafeţele diferitelor figuri 
geometrice, triunghiuri, cercuri, pătrate, dreptunghiuri 
de dimensiuni variabile. 

Pe de altă parte, au ajuns pînă la noi tăblite cuneiforme 
redactate în sumeriană, dar datînd dintr-o epocă mai tardivă, 
cea akkadiană, care 

cuprind probleme de rezolvat cum ar fi masa de pămînt ce trebuie 
excavată pentru facerea unui canal, ori numărul de cărămizi ce 
trebuie folosite pentru construcţia unui templu ori a unui palat. 

Este incontestabil că sumerienii au posedat temeinice 
cunoştinţe pentru a ridica enormele lor ziggurate sau pentru a 
crea în tot sudul Mesopotamiei acea vastă reţea de canale de 
irigație, care au adus rodnicia ţării lor. Dar aceste cunoştinţe ale 
sumerienilor despre ţara lor erau susţinute de o cultură 
matematică, ce era se pare superioară celei a egiptenilor (cel 
puţin dacă ne referim la cunoştinţele egiptenilor din papirusurile 
matematice care au ajuns pînă la noi). 

Pe de altă parte, este incontestabil că matematica babiloniană 
apare ca o continuare a celei sumeriene şi nu putem distinge clar 
ce se datorează sumerienilor în progresele atît de mari făcute de 
matematicienii babilonieni. Un fapt este incontestabil: în 
problemele de matematică babiloniană un foarte mare număr de 
termeni sînt sumerieni, ceea ce ne face să deducem că sumerienii 
au fost aceia care au realizat progresele cele mai mari în această 
ştiinţă, pe care akkadienii au preluat-o şi au continuat-o. 

Şi în acest domeniu ca şi în altele, trebuie să admitem 
existenţa unei simbioze sumero-akkadiene, care desigur a 
început prin descoperirile matematice sumeriene şi s-a 
continuat cu cele akkadiene, dar pe care nu putem să le 
separăm în mod categoric. 

V. Istoriografia începe în Sumer în prima jumătate a mileniului 
al III-lea, la început prin însemnarea numelui suveranului unui 
stat-oraş. Dar, credinţa că ridicarea unui templu întru slava unui 
zeu poate aduce noroc, fericire şi prosperitate atît regelui cît şi 
poporului unui stat-oraş, a incitat pe regii sumerieni să scrie 
alături de numele lor şi templul pe care l-au clădit, apoi altarele 
pe care le-au construit şi mai apoi evenimentele mai însemnate ce 
s-au produs în decursul domniei lor. înaintea inventării scrierii, 
clădirea de temple, cu toate că reprezenta un eveniment 
fundamental în viaţa unui stat-oraş sumerian, a rămas 
neconsemnată în scris. Odată cu descoperirea scrierii, preoţii 
templelor au început să înscrie toate daniile şi ctitoriile de temple 
făcute de regi, spre a se aminti de ele pînă în vremurile cele mai 
îndepărtate. în felul acesta a luat naştere istoriografia, 
menţionarea în scris a întîmplărilor trecute din viaţa unui stat- 
oraş. Fireşte că la început, primele însemnări cu caracter istoric 
aveau o valoare destul de redusă, fiind extrem de laconice. Dar 
încet-încet scribii au devenit mai volubili în scrierile lor, mai 
originali, şi au început să comunice mai multe amănunte cu 
privire la trecut. Astfel, în jurul anilor 2400 î.e.n. găsim redat 
conţinutul unui tratat de pace între statele-oraşe Lagaş şi Umma, 
tratat ce se află înscris pe Stela Vulturilor, apoi aflăm despre 
victoriile regelui Eannatum, ori despre războiul dintre Lagaş şi 
Umma, relatat de către regele Entemena, sau despre reformele 
sociale ale regelui Urukagina, care a restabilit libertatea în statul 
său, ca 

şi despre pacea şi prosperitatea ce au urmat unificării 
Sumerului de către regele  Lugalzaggesi. 

Vechii istorici din Sumer au scris pe tot felul de materiale: 
tablete de argilă, cărămizi, pietre, vase şi holuri, conuri şi prisme 
de argilă, pe ghioace de luptă, pe stele, pe plăci, dar şi pe 
statuete de piatră ori de metal. Au ajuns pînă la noi circa o mie 
de astfel de inscripţii care, deşi sînt scurte şi nu ne dau prea 
multe amănunte, totuşi sînt aproape contemporane cu 
evenimentele pe care le descriu, de unde marea lor valoare 
istorică. 


în volumul de faţă, ca şi în cel consacrat Civilizației asiro- 
babiloniene, am putut constata următorul fenomen straniu: 
cultura Mesopotamiei fusese dată cu totul uitării de mai 
bine de două mii de ani, şi nici măcar numele exact al 
creatorilor de început ai acestei culturi nu se păstrase în 
operele istoricilor greci şi romani, dar nici nu era cunoscut 
de istoricii moderni. Şi totuşi, precum cititorul s-a putut 
convinge din cele două volume consacrate culturilor 
mesopotamiene, acestea au putut crea opere din cele mai 
remarcabile în toate domeniile: artistic, literar, ştiinţific, 
tehnic, social chiar, iar pe de altă parte, influenţele 
exercitate de aceste culturi au fost durabile şi puternice şi s- 
au perpetuat pînă în zilele noastre. Aceste înriuriri ale celor 
două mari culturi din Mesopotamia au rămas multă vreme 
necunoscute. Doar descoperirile arheologice făcute în 
secolul al XIX-lea şi al XX-lea pe Valea celor două fluvii, 
Tigrul şi Eufratul, au fost în stare să lege firele rupte ce 
uneau vechea cultură sumero-akka-diană cu lumea ebraică, 
greacă, etruscă, romană şi cu civilizaţia noastră de azi. 

Desigur civilizaţia sumeriană, care începuse cu cinci mii de ani 
înainte de noi cei de azi, şi care a dispărut acum trei mii şapte 
sute de ani, ar părea că nu ne oferă un interes deosebit nouă, 
celor ce trăim acum. De fapt istoria cuprinde o multitudine de 
popoare, de ţări, de triburi, de civilizaţii si de societăţi şi adesea 
aruncăm asupra lor o privire rapidă, urmînd sfatul lui Dante din 
Divina Comedie: «guarda c passa — priveşte şi treci ». Dar cînd 
este vorba de civilizaţia sumeriană, nu este cu putinţă să cugetăm 
în felul acesta, căci marea mulţime a societăţilor cunoscute s-au 
format, s-au dezvoltat şi s-au dezintegrat (unele în limitele a cinci 
sute de ani, cum afirma Oswald Spengler) fără să lase după ele 
alte urme decît cele înregistrate de arheologi: civilizaţia Indusului 
de la Mohenjo-Daro şi Harappa, Elamul, Urartu, Ugarit, Ebla, 
Mari, Biblos şi chiar strălucita civilizaţie a faraonilor din Egiptul 
antic. Răsărit fără de veste 

din negurile preistoriei, către anul 3000 î.e.n., Sumerul reuşeşte 
repede să creeze o multitudine de oraşe şi de aşezări, dar mai 
ales o agricultură irigată cum nu întîlnim multe nici în zilele 
noastre, cu o enormă productivitate în cereale, ceea ce duce la o 
prosperitate nebănuită a acestui colţ de lume pînă atunci pustiu, 
sudul Mesopotamiei, devenit una din regiunile cele mai populate 
din lumea acelor vremuri, graţie muncii neostoite a « capetelor 
negre » cum îşi spuneau sumerienii. 

Strădania şi realizările lor extraordinare în domeniul 
productivităţii agricole sînt un exemplu viu pentru noi cei de azi, 
care trăim într-o epocă în care « ţările în curs de dezvoltare, 
unde trăieşte majoritatea populaţiei, suferind de foame şi de 
subalimentaţie, deşi reprezintă peste două treimi din populaţia 
lumii, produc abia o treime din resursele alimentare ale globului 
» (Mircea Malița, Idei în mers, voi. II, Buc. 1981, p. 47). Nici 
sumerienii nu dispuneau de maşini agricole perfecţionate, ca şi 
cele mai multe ţări din lumea treia, ci doar prin munca braţelor 
lor au putut să-şi făurească o mare reţea de irigație şi o 
agricultură rodnică. Dar nu numai în domeniul agriculturii 
sumerienii au fost remarcabili, ci şi în cel al invențiilor tehnice, al 
arhitecturii, al artei mai ales. Nobila gravitate a statuilor lor, 
liniile cizelate cu atîta minute ale sigiliilor lor, podoabele şi 
ceramica au impus arta sumeriană care a fost imitată apoi în 
toată Asia Anterioară. 

I. Dar cea mai de seamă creaţie a geniului sumerian a fost 
polisul, oraşul care apare la începutul mileniului al III-lea, poate 
la sfîrşitul celui de-al IV-lea. Anterior existau fără îndoială sate 
fortificate, aglomerări de locuinţe înconjurate cu ziduri ca la 
Ierihon (care nu cunoştea ceramica încă), dar, acestea nu 
reprezentau un polis, un stat-oraş în sensul grec, sau fenician al 
termenului, adică o organizare mini-statală a unui oraş. In sensul 
acesta civilizaţia oraşului sumerian este strămoaşa civilizaţiilor 
urbane greceşti, romane, medievale din Europa sau a civilizaţiei 
urbane de azi. Trebuie să notăm că în trecut imperii mari n-au 
cunoscut statul-oraş, aşa cum de exemplu Egiptul Antic, sau 
imperiile create de popoarele turco-mongole în Asia. Iar în alte 
regiuni oraşul era în fond un sat mare şi nu se putea vorbi despre 
o civilizaţie urbană, decît în cîteva centre ale unei ţări întinse 
cum ar fi Iranul. Dimpotrivă, în Sumer toată ţara era divizată în 
polisuri care-şi împărțeau teritoriul, iar fiecare din polisuri avea 
o organizaţie statală bine statornicită. 

La începutul unei zile de lucru, locuitorul unui oraş sumerian 
nu se afla nesigur cu privire la datoriile ce le avea. Sclavul 
trebuia să-si împlinească munca în casa stăpînului, pe ogorul său, 
în grădina lui; păstorul scotea din oraş turma de oi sau de vaci şi 
o ducea la păscut. în ateliere, care nu aveau acoperiş, lucrătorii 
se aşezau fiecare la locul lui, femeile începeau să ţese lînă la 
război. Se înjugau boii la care şi boii la căruţe mari, care duceau 
mărfurile peste hotare. Preotul se ducea în templul său, scribul 
lua în mînă tăbliţa, iar judecătorul se aşeza pe scaunul de 
judecată. 

în vreme ce femeile făceau curăţenie în încăperile casei şi în 
curte,  stâ-pinul acesteia aducea prinoase de jertfe 
strămoşilor săi, iar apoi se ducea la templu. In şcoli, tinerii 
elevi repetau lecţiile cu glas tare şi se căzneau să scrie pe 
tăblițe de argilă. Din atelierul sculptorului se auzeau 
loviturile de ciocan date asupra dălţii. Alături răsunau 
poruncile scurte ale arhitecţilor, care îndemnau la lucru pe 
zidari, în vreme ce pe uliţă trecea un pilc de ostaşi, iar în 
portul oraşului năieri se pregăteau să plece cu corabia în 
ţinuturi îndepărtate. Astfel, în oraşul sumerian se desfăşura 
neîncetat o activitate bine organizată şi nimeni nu lenevea. 
în statul-oraş sumerian se impun unităţi de măsură şi de 
reutate uniforme, care trebuiesc acceptate de toţi 
ocuitorii, iar în piaţă mărfurile se cumpără şi se vînd numai 
cu măsurile impuse de autoritatea templului şi a regelui. 
Ordinea care domneşte în toate sferele activităţii umane 
este caracteristică pentru ceea ce se cuprinde în conceptul 
de civilizaţie opus dezordinii, anarhiei şi domniei bunului 
plac. în statul-oraş sumerian se alcătuiesc reguli de schimb 
precise între cereale şi o anumită cantitate de argint sau de 
alte metale, iniţiindu-se în felul acesta începuturile utilizării 
monedei. In oraşul sumerian se proiectează construirea de 
drumuri şi de canale de irigație, apoi se instituie principiile 
esenţiale ale economiei agrare, dar şi ale artizanatului, 
dimpreună cu cele dinţii forme de manufactură. 

II. Invenţia scrierii a fost una din marile creaţii ale Sumerului. 
Trebuie să admitem că scrierea a apărut aproape concomitent în 
Egipt şi în Sumer, fiindcă nu se poate accepta o înrîurire 
reciprocă şi în nici un caz pictogramele protosumeriene nu au 
vreun raport cu scrierea hieroglifică egipteană din Imperiul Nou. 
De altfel, nu numai ductusul grafemelor este diferit, dar mai ales 
materialul pe care se scrie era cu totul deosebit. La urma urmei şi 
sumerienii ar fi putut confecţiona din papură un fel de papirus pe 
care să scrie, dacă ar fi existat o influenţă egipteană în apariţia 
cuneiformelor. Apoi stilizarea pictogramelor, care a dus la 
scrierea cuneiformă, este esenţial deosebită de hieroglifele 
egiptene. Astfel că vechile teorii ce afirmau o influenţă sumeriană 
asupra civilizaţiei egiptene (cf. C. L. Wooley, Les Sumeriens, trad. 
franc, Paris, 1930, p. 187 sq), precum şi teza că Egiptul preia din 
Sumer scrierea (cf. H. Schmokel, Sumer et la civMsation 
sumerienne, trad., franc. Paris, 1964, p. 171) nu pot fi acceptate, 
mai cu seamă că scrierea se regăseşte în Egipt din epoca 
predinastică, deci înainte de 3000 î.e.n. 

Scrierea protosumeriană pictografică a dat naştere scrierii 
cuneiforme sumeriene, care a fost preluată apoi de akkadieni, şi 
vreme de două milenii cuneiformele din Babilon şi Asiria, 
întemeiate pe scrierea sumeriană, au constituit instrumentul de 
comunicare universal în toată Asia anterioară. Dar sumerienii au 
fost stăpîniţi, ca şi urmaşii lor akkadieni, de o adevărată pasiune a 
scrisului, şi au scris pretutindeni pe tăblițe de argilă mai ales, şi 
pe tot felul de materiale. Şi tocmai această manie a scrisului (am 

putea vorbi de o adevărată furie a scrisului) a îngăduit creaţiilor 
sume-riene să parvină pînă la noi. 

III. Graţie scrisului, în Sumer se formează o castă de scribi, 
care acu 
mulează cunoştinţele cele mai variate tocmai datorită păstrării în 
scris 
a acestor cunoştinţe, dar mai ales în această castă încep să se 


aşeze funda 
mentele a numeroase domenii de cunoştinţe, care vor genera 
peste milenii 


ceea ce numim noi cei de azi ştiinţă. Scribul, ataşat pe lîngă 
administraţia 

templelor, socotea desigur bogăţiile şi recoltele ce le turna în 
hambare, 

în şcolile de scribi învăţăceii, precum şi dascălul lor mai mare, 
adîncesc 

tainele numerelor, spre a calcula mişcările stelelor, dar şi 
calendarul. 

Scribii sumerieni creează matematica pe care se înalţă apoi 


calculele babi- 
loniene şi descoperirile lor în acest domeniu. Trebuie să admitem 
că papi 


rusurile egiptene ce au ajuns pînă la noi (dar nu ne-au parvenit 
decît 

cele din Egiptul de sus din morminte) vădesc un nivel inferior 
cunoştin 

telor matematice  sumero-akkadiene. 

Sumerienii au folosit un sistem sexagesimal şi unul decimal de 
nume-rotație. Or, urme ale sistemului sumerian sexagesimal 
există pînă în zilele noastre în măsurarea circumferinței cercului, 
a orelor, minutelor şi a secundelor, dar şi a unghiurilor în grade 
din sistemul sexagesimal. Tot aşa unele greutăţi şi măsuri din 
acest sistem au fost utilizate pînă de curînd. Astfel, în vechiul 
sistem de măsuri engleze un inchi e ţol » este a 36-a parte dintr- 
un yard şi a 12-a parte dintr-un «picior » foot. Tot aşa un shilling, 
«monedă engleză», avea 12 penny (plural: pence), deci multiple 
ale sistemului sexagesimal. 

IV. Sumerienii sînt cei dintii care studiază cu acribie cerul 
înstelat 
iar numele modern al unor constelații, al semnelor zodiacului, al 
unor 
planete le aparţin. Cine putea să găsească uşor pe cer stelele şi 
plane 
tele se putea călăuzi uşor pe pămînt, şi aceste cunoştinţe de 
astronomie 
practică erau neapărat necesare negustorilor sumerieni care 


plecau în 
lungi călătorii spre sudul Arabiei, spre insula Bahrein, spre 
cetăţile din 


Valea Indusului, dar şi spre Siria şi spre Egipt. 
Graţie reperelor astronomice, sumerienii pot efectua nu 
numai călătorii lungi, dar şi descrie în numeroase tăblițe ce ne-au 


parvenit primele itinerarii, cu calcularea duratei 
călătoriei. 

IV. Astronomia a dat naştere astrologiei, disciplină menită să 
aibă (0) 
dezvoltare fantastică nu numai în lumea asiro-babiloniană şi 
greacă sau 


romană, dar şi în evul mediu european şi islamic, avînd aceeaşi 
actualitate 

în unele ţări din Apus, unde citim în fiecare zi în ziare cronica 
astrologică a 


zilei. Astrologia însă, prin pretenţia sa de a revela viitorul, a 


impus decizii 
de mare însemnătate unor conducători, regi şi a putut astfel 
influenţa 


într-o oarecare măsură desfăşurarea cursului istoriei în evul 
mediu. 
V. După toate probabilitățile, roata olarului, care a 


revoluţionat teh 
nica olăritului, mărind productivitatea muncii de mai multe ori, 
este (0) 


creație sumeriană. De fapt prima ceramică lucrată la roată apare 
în Meso- 

potamia în perioada Djemdet-Nasr şi odată cu ea se iveşte şi cea 
lucrată cu regularitate în forme bine conturate şi ordonate. 

Fără îndoială, ceramica de acest tip fusese precedată de o 
epocă în care se foloseau drept recipiente curcubitacee sau 
burdufuri din piei de animale, vase scobite în lemn şi trestie 
groasă, apoi recipiente de răchită sau papură, căptuşite cu argilă, 
în fine ceramica lucrată cu mîna fără roată, în cele din urmă 
ceramica lucrată la turnetă, apoi la roata olarului. Această 
evoluţie se poate urmări bine în produsele ceramice 
mesopotamiene. Ceramica lucrată la roată nu apare în Egipt decît 
după 2800 î.e.n. 

VI. Este de asemenea foarte verosimil că sumerienii au 
inventat navigația cu pînze. în orice caz, un model redus de barcă 
cu pînze a fost găsit într-un mormînt din perioada el-Obeid la 
Eridu, şi acesta constituie prima mărturie istorică a unei corăbii 
cu pînze (cf. Gordon Childe, De la preistorie la istorie, trad. rom. 
Buc. 1967, p. 89.). 

Graţie inventării pînzelor la corăbii, apoi a săpării canalelor, 
dar şi a existenţei celor două mari fluvii mesopotamiene în ţara 
lor, sumerienii au întreprins de devreme mari călătorii, pornind la 
drumuri lungi. Negoţul şi schimburile comerciale i-au incitat pe 
sumerieni, lipsiţi de cele mai necesare materii prime în ţara lor 
(lemne, metale, piatră de exemplu) să efectueze călătorii 
îndepărtate. Astfel, într-un poem sumerian « Enmerkar şi 
suveranul din Aratta » (publicat de S. N. Kramer în 1952 cf. Idem; 
The Sumerians, Chicago-London, 1962, p. 269 sq) se arată 
relaţiile comerciale între regele din Erech şi cel din Aratta, un 
stat-oraş situat în Iranul de azi aproape de Marea Caspică, de 
unde sumerienii vor să importe aur, argint, lapis-lazuli şi pietre 
scumpe, trimiţind în schimb cereale. într-un alt poem sumerian, 
acelaşi rege Enmerkar din Erech se luptă cu un alt suveran din 
Aratta, care în cele din urmă se supune regelui sumerian. în fine, 
un al treilea poem descrie acţiunile unui dregător al aceluiaşi 
rege sumerian Enmerkar, spre a veni în ajutor mai marelui său 
asediat la Erech de seminţia semită Martu, care pustia şi 
Sumerul şi ţinutul Uri (viitorul Akkad). Este chemată în ajutorul 
zeiţa Inanna (= Iştar) care şedea la Aratta. Dregătorul sumerian 
străbate şapte munţi ai lanţului Anşan (poate munţii Zagros) şi 
ajunge la Aratta, spre a chema pe zeiţă într-ajutor. 

Localizarea exactă a oraşului Aratta, care avea cele mai 
întinse relaţii comerciale cu Erech, e dificilă, dar se poate 
conchide că acest oraş se află sau la est de lacul Urmia, sau pe 
malurile Caspicii. 

Alte două ţinuturi cu care sumerienii aveau mari relaţii 
comerciale şi unde întreprindeau frecvente călătorii, erau cele 
două ţări Mangan şi Meluha. Cei mai mulţi asirologi afirmă ca 
acestea reprezintă respectiv: ţara Egiptului şi a Etiopiei (adică o 
Etiopia cunoscută sub acest nume de greci, ceea ce reprezintă 
Sudanul de azi). De fapt, este indubitabil că în textele asiro- 
babiloniene cele două ţări mai sus menţionate reprezintă cu 
adevărat Egiptul şi Etiopia. Dar s-a pus la îndoială că în epoca ce 
a prece- 


dat pe Sargon I, în vremea regelui Gudea din Lagaş de exemplu, 
Magan şi Meluha reprezintă Egiptul şi Etiopia, fiindcă s-a crezut 
cu neputinţă că în mileniul III î.e.n. sumerienii ar fi efectuat 
călătorii atît de lungi, care reprezentau mii de kilometri pe mare, 
implicînd ocolirea peninsulei Arabice şi pătrunderea în Marea 
Roşie, precum şi întoarcerea înapoi. De aceea s-a considerat că 
pînă în mileniul I î.e.m aceste două denumiri s-au aplicat unor 
regiuni de pe coasta de răsărit şi de sud-est a peninsulei arabice. 
Dar strălucita călătorie a lui Thor Heyerdahl, efectuată pe o 
corabie lucrată din trestie şi papură, similară întru totul navelor 
surne-riene, care a reuşit să înconjoare peninsula Arabică, apoi 
să ajungă în India, a dovedit pe deplin că asemenea navigaţii se 
puteau efectua curent de către sumerieni. 

Astfel nu rămîne îndoială că sumerienii ajungeau în mod 
curent cu vasele lor pînă în Egipt şi pînă în Sudanul de azi 
(Etiopia). 

în inscripţiile sale, Sargon I arată că în portul capitalei 
sale Agade se află corăbii din Magan, Meluha şi Dilmun. tar 
regele akkadian Naram-Sin scrie într-o altă inscripţie că a 
prins ca prizonier de război pe Manium, regele ţării Magan 
(°= Egiptului), a adus pradă multă din Magan şi de fapt s-au 
putut regăsi vase de alabastru pe care scria « pradă din 
Magan », alături de numele regelui akkadian. Tot astfel, 
regele Gudea din Lagaş afirmă că a căpătat piatră de diorit 
pentru statuile din ţara Magan şi lemne pentru construirea 
templului E-ninnu înălţat de el. In vremea dinastiei a Ill-a 
din Ur, dinastie sumeriană, se importau din ţara Magan 
aramă (care se extrăgea din minele situate în deşertul 
Sinai), fildeş (din Sudanul de azi şi din Africa centrală, 
vîndut în Etiopia şi în Egipt). Apoi pietre scumpe. Mai 
însemnat este că în mileniul II al erei noastre, ţara Meluha 
este arătată de mai multe ori ca fiind « ţara oamenilor negri 
» (ceea ce înseamnă în traducere şi Sudan dar şi Ethiopia, « 
tara oamenilor arşi zl astfel că Meluha trebuie să De 
Etiopia. 

In literatura sumeriană, aşa cum arăta S. N. Kramer (Op. cit. 
p. 277 sq) se menţionează destul de des relaţiile comerciale între 
Sumer, Magan şi Meluha şi identificarea celor două ţări cu 
Egiptul şi Etiopia este incontestabilă. 

In ceea ce priveşte ţara numită de sumerieni Dilmun, relaţiile 
sale comerciale cu Sumerul erau mult mai întinse, şi Dilmun este 
identificat de cea mai mare parte a asirologilor cu insula Bahrein. 
Dar o expediţie făcută în această insulă şi excavaţiile efectuate n- 
au putut pune în evidenţă relaţiile sigure cu Sumerul şi nici cu 
Akkadul. De aceea s-a emis ipoteza susţinută de unii asirologi, că 
Dilmun reprezintă în realitate civilizaţia de pe Valea Indusului cu 
cele două capitale ale sale Mohenjo-Daro şi Harappa. Un 
argument în favoarea acestei identificări este că în mitul 
sumerian al Potopului, Dilmun este ţara « unde răsare soarele ». 
Or, insula Bahrein nu este prea la est de Sumer. Credem că un 
argument  hotăritor împotriva identificării ţării Dilmun cu 
civilizaţia de pe Valea 

Indusului este că ea a fost nimicită de invazia indo-europenilor 
veniţi din nord în jurul anilor 1900 î.e.n. (cf. Jean Marie-Casal, 
Civilizaţia Indusului si enigmele ei, trad. rom. Buc. 1978, prefaţă 
de Constantin Daniel, p. 249) şi totuşi în textele sumeriene şi 
babiloniene se menţionează ţara Dilmun în tot mileniul al II-lea şi 
I î.e.n., cînd marile oraşe de pe Valea Indusului,  Mohenjo-Daro 
şi  Harappa, încetaseră de milenii să existe. 

Oricare ar fi localizarea ținuturilor Magan, Meluha şi Dilmun, 
influenţele culturale şi relaţiile Sumerului cu aceste ţări 
îndepărtate au existat cu adevărat. 

De fapt se pot decela o serie de înrîuriri sumeriene în Egiptul 
primelor dinastii: aşa sînt sigiliile cilindrice, folosirea sistrului 
(instrument muzical foarte deosebit şi caracteristic), unele tipuri 
de vase de piatră, desenele groteşti de animale, clădirea prin 
panouri a unor edificii, apoi roata olarului (introdusă în Egipt în 
cursul primelor dinastii, era cunoscută anterior de sumerieni), în 
fine aflarea în Egipt a unor securi de tip sumerian. De altfel chiar 
într-o epocă mult mai tîrzie apare influenţa sumeriană în Egipt, ca 
şi în toată lumea elenistică: e vorba despre boltă şi despre arc, 
elemente necunoscute arhitecţilor greci, şi în Europa pînă la 
Alexandru cel Mare şi pînă la cuceririle sale. In acea epocă (sec. 
IV—III î.e.n.) arhitecţii greci încep să construiască boite, 
cunoscute de sumerieni de milenii, introducînd bolta şi arcul în 
construcţiile lor — ele devenind un element predominant al 
clădirilor romane de mai tîrziu. 

VII. Arhitectura sumeriană a fost una din artele majore ale 
acestei 
civilizaţii, şi clădirile templelor sumeriene au fost imitate în toată 
Asia 
De Rosia: Templele cu temeliile lor de piatră, cu platformele, cu 
nişele 
lor în care se găseau statui de zei, cu pereţii pictaţi, dar şi cu 
coloanele 
acoperite cu mozaicuri, împreună cu fațadele lor impunătoare, au 
cons 
tituit modelul ce a fost imitat pretutindeni în Lumea Veche. Iar 


sculp 
turile, acelea ale zeilor, dar şi ale regilor şi ale dregătorilor, 
aşezate înaintea 
altarelor zeilor, sînt în mod sigur preluate de la sumerieni, căci 
pare 


sigur că sumerienii cei dintii şi preoţii lor au conceput ideea că 
statuia 
unui rege sau a unui dregător aşezată înaintea unui zeu 
reprezintă chiar 
pe omul care este înfăţişat în statuie, rugiîndu-se zeului (orant). 

Arhitectura sumeriană a iradiat pînă departe: denumirea de 
templu (în ebraică hechal) derivă din cuvîntul sumerian e-gal « 
casă mare ». Dar şi basilica creştină primitivă cu cele trei 
despărţiri ale ei (naos, pronaos şi opisthodomos) corespunde şi ea 
unui tip fundamental de templu sumerian, ba chiar forma 
esenţială a unei cetăţi cu porţile întărite, cu zidurile, paternele şi 
turnurile ei « rămîn de la 2000 î.e.n. pînă la 1500 e.n. aproape 
aceleaşi» (cf. Hartmut Schmockel, Kulturgeschichte des Alten 
Orient, Stuttgart, 1961, p. 304). 

VIII. Medicina sumeriană se leapădă de influenţele mistice şi 
magice 
care o năpădeau, şi din jurul anilor 2000 î.e.n. posedăm o colecţie 
de reţete 
de medicină empirică propriu-zisă, în care nu sînt utilizate nici 
descîn- 

tece, nici vrăji, nici procedee magice. Cel mai vechi papirus 
egiptean în care se poate decela o medicină descătuşată de 
hieratism şi de magie este însă cu mult mai recent, din sec. al 
XVII î.e.n. (cf. Ion Banu, Le papyrus medical Edwin Smith 
considere au point de vue philosophique, în « Studia et Acta 
Orientalia », V—VI (1967 p. 117 sq). Medicina sumeriană la 2000 
î.e.n. utiliza produse vegetale, animale şi minerale şi îşi 
consemnează rezultatele în manuale care indică modul cum 
leacurile trebuie administrate. Nu este imposibil ca un astfel de 
manual să fi ajuns şi la cunoştinţa medicilor egipteni, date fiind 
relaţiile între Sumer şi ţara Magan (Egipt). Reţetele medicale 
sumeriene au fost în mod sigur preluate de asiro-babilonieni, care 
le-au făcut să parvină mai apoi perşilor, hittiţilor, urarţilor, 
fenicienilor din Ugarit şi mult mai tîrziu iudeilor. 

IX. Dreptul, care este una din temeliile societăţilor umane, 
este cugetat de sumerieni ca izvorit din voinţa zeilor şi de aceea 
asculta de reguli fixe şi de neschimbat. O tradiţie continuă leagă 
deciziile tribunalelor sumeriene (diti/la) de legile sumeriene ce ne 
sînt cunoscute: ordonanţele juridice ale statului-oraş Aşnunnak, 
sau legile lui Lipit-iştar din sec. al XIX-lea î.e.n. cu Codul lui 
Hammurabi, cu dreptul asirian şi cu legile Bibliei, din care derivă 
multe măsuri legislative din Europa. Legea apără persoanele şi 
bunurile, iar o reglementare limpede a procedurii garantează 
desfăşurarea inatacabilă a proceselor. Pedepsele, mergind de la 
amendă pînă la aceea capitală, trecînd prin pedeapsa cu 
închisoarea, sînt bine statornicite. Există la sumerieni o 
procedură de apel şi una de depunere a mărturiei. Fixarea 
sentinţelor în scris apără pe reclamanţi împotriva arbitrariului şi 
nerespectării hotăririlor judiciare. Tot astfel, în Sumer se 
statornicesc regulile de drept comercial, care vor sluji mai apoi 
de model şi se referă la comerţul interior şi exterior, reprezentind 
stilpul de sprijin al negustorului. Caravanele cu mărfuri încăreate 
pe măgari nu întânesc piedici în calea lor, iar comerţul 
internaţional este efectuat nu numai de regi ci şi de mari 
negustori, ba chiar şi de femei energice. Corăbiile cu pînze 
străbat mările protejate de legile şi convențiile între state-oraşe 
situate la mari depărtări, toate recunoscînd dreptul comercial 
statornicit de sumerieni. 

X. Este sigur că tehnicile agricole sumeriene şi marea rodnicie 
a ogoarelor lor au influenţat considerabil popoarele învecinate. 
Constatăm că prima reprezentare a unui plug se găseşte pe 
tăbliţele cu pictograme de la el-Obeid, astfel că putem trage 
concluzia justificată a invenţiei plugului de către sumerieni. Dar 
şi irigaţia practicată de sumerieni este foarte diferită de cea 
egipteană, unde inundația Nilului ţine sub apele sale vreme de 
aproape trei luni malurile, lăsînd un mil fertil după retragerea 
apelor. In Sumer se sapă canale cu stăvilare şi se lasă apa peste 
ogoare de trei sau patru ori pentru o recoltă, deşi inundația, cu 
milulcare îl aduce, contribuie la fertilizarea pămîntului. Dar 
sistemul de irigare al pămîntului agricol practicat în Iranul antic 
prin canale subterane numit qanat sau 


251 


kariz, care aducea apa din munţi, din izvoare şi din rîuri pînă la 
ogoare, este în mod evident preluat de la sumerieni. 

Şi prima reprezentare a roții se întilneşte tot în reliefurile 
sumeriene. Deşi există unele indicii că roata era folosită din 
perioada 'Iell-Halaf, totuşi reproducerile de la Gawra şi cele 
din mormintele sumeriene ne dovedesc că încă din anul 
3000 î.e.n. se foloseau roţile la care. Ele erau construite din 
trei piese de lemn, îmbucate una într-alta şi încinse cu o 
bandă de piele bătută cu nituri. Aceste roţi se învirteau în 
jurul unui ax fixat de vehicul prin nişte simple curele de 
piele greoaie, anevoie de mînuit dar foarte solide. Totuşi 
constituie un imens progres faţă de transportul pe spinarea 
oamenilor sau cu sania. în jurul anului 2000 î.e.n. vehiculele 
cu roţi erau întrebuințate din Valea Indusului pînă pe coas- 
tele Siriei; spre sfîrşitul mileniului Il ele erau cunoscute în 
Creta şi din China pînă în Suedia. în Egipt pătrund pe la 
1600 î.e.n. (cf. Gordon Childe, Op. cit, p. 87- 88). 

XI. înrîurirea literaturii sumeriene exprimată în mituri dar şi în 
poeme s-a extins în toată Asia Anterioară, apoi pînă în Grecia şi 
Italia etruscă, iar în sud pînă în Egipt. Ca şi zeii şi eroii 
Sumerului, cei ai Greciei antice coboară şi ei în Infern, prăznuiesc 
în Olimp, se ceartă între ei şi uneori se luptă împreună, astfel că 
Zeus trebuie să-i împace. Ca şi zeii sumerieni, cei ai grecilor se 
îndrăgostesc de frumoasele fiice ale oamenilor muritori spre a da 
naştere la zei noi şi la eroi. Iar slăvirea lui Adonis la greci, ca şi 
multe mistere din Elada, nu sînt în esenţă decît ipostaze ale 
cultului lui Dumuzi-Tammuz din Sumer. Ca şi la sumerieni, în 
Grecia antică umanitatea primitivă vieţuia la fel ca fiarele 
sălbatice, pînă cînd înţelepciunea zeilor i-a educat. Ca şi 
Prometeu, zeiţa Inanna fură darurile zeilor, la fel ca Herakles 
(Hercule) Ghilgameş sau Lugalbanda străbat lumea şi dobîndesc 
slavă de la oameni. In spatele slavei muntelui Olimp, lăcaşul zeilor 
la greci, se află muntele Duku al zeilor sumerieni, aşezat la 
răsărit. Lumea de apoi este zugrăvită cu aceleaşi culori de 
sumerieni ca şi de grecii vechi — ea este un lăcaş al suferinţei şi 
al durerii. Fluviul Styx, pe care trebuie să-l treacă răposatul la 
grecii vechi, pe malul căruia se află Acheronul, infernul cel tăcut, 
şi corăbierul Charon cu luntrea sa, este reprezentat la sumerieni 
de fluviul Chubur. în mormintele din perioada Ur I se regăseşte 
un model în argint de barcă cu visle, menită să ajute sufletul 
regelui mort să treacă peste rîul cel întunecat, Chubur. Epopeea 
lui Ghilgameş e reluată în numeroase alte mituri sau părţi de 
mituri greceşti, dar în Theogonia lui Hesiod, ca şi în Zilele ţi 
Muncile sale se poate decela o certă înrîurire sumeriană, ca şi în 
fabulele greceşti ale lui Esop, Kalimachos şi Babrios. Iar vulpea 
cea vicleană descrisă cu atîta exactitate în celebra operă 
medievală franceză Le Roman du Renart (sec. al XII—XHI-lea) 
este preluată în ultimă instanţă din fabule sumeriene. Mitul 
mesopotamian a lui Etana, care a mers în cer călare pe aripile 
unui vultur, se regăseşte în legenda lui Alexandru a lui 
Pseudokallisthene 

(circa 300 î.e.n.), dar tema vulturului care apare ca o pasăre 
salvatoare la femeile ce stau să nască apare în basmele armene, 
iudaice şi mandeene. 

Fără îndoială, nu este de admis înlocuirea pan-babilonismului 
cu pan-sumerismul, dar continuarea temelor mitologice şi 
literare ale sumerienilor în operele grecilor vechi şi ale romanilor 
(cum ar fi Metamor-phoz-ele lui Ovidiu) nu poate fi contestată. 

XII. O serie de teme artistice sumeriene, fundate pe simboluri, 
mituri şi legende din Sumer, se regăsesc pînă în zilele noastre în 
decorația unor catedrale, bazilici sau mănăstiri creştine. Căci 
temele străvechi sumeriene, legate de cultul zeiţei Inanna şi al 
soţului său, păstorul Dumuzi, cum ar fi pomul vieţii, păstorul cu 
mielul în braţe, lupta cu fiarele sălbatice, ospăţul sacru, 
zdrobirea puterilor întunericului, sînt reluate în imaginile şi 
reprezentările din sanctuare romane, apoi din vechi mănăstiri şi 
bazilici din Europa de apus. Prin intermediul etruscilor şi a 
ornamentaţiei Iranului achemenid, a aceleia din Imperiul roman 
de sfîrşit şi prin intermediul Bizanțului, al sculpturii musulmane, 
temele fundate pe miturile sumeriene au ajuns pînă în Occident. 
Aici se regăsesc în ornamentaţia plastică a vitraliilor, a frizelor 
exterioare, a capitelurilor şi a timpanelor de pe porţile 
catedralelor, cu monştri fabuloşi, ridicaţi spre arborele vieţii, sau 
luptîndu-se între ei, dar şi arborele vieţii însuşi flancat de două 
animale mitice, apoi pe păstor care stringe la pieptu-i oile sale, 
sau trimiţind un vultur cu cap de leu peste turme şi peste cerbi, 
în fine cupluri de animale fabuloase care se înlănţuie în chip 
inextricabil, ori numeroase, scene de luptă între animale. La 
sumerieni, aceste teme se regăseau pe sigilii, pe basoreliefurile 
din temple. Astăzi regăsim aceleaşi imagini pe pietrele sau 
lemnăria sculptată a basilicilor romane din Italia, Spania, Franţa 
şi Germania. 

Marele candelabru pascal al bisericii Sf. Pavel din afara 
zidurilor, de la Roma, este susţinut de exemplu de monştri 
antropocefali, iar în catedrala de la Piacenza, în Italia, 
basoreliefuri ne-au conservat tema lui Dumuzi-Tammuz între 
monştri şi lei. Un capitel al catedralei din Valence (Franţa, 
departamentul Drome) arată pe Dumuzi păzind turmele sale sub 
chipul unui om-taur, el răstoarnă un demon cu aspect de fiară, 
care se repezise spre un bou. Chipurile a doi monştri cu giturile 
înlănţuite între ei — care se regăsesc pe primele sigilii sumeriene 
— se află în naosul catedralei din Bayeux, Franţa (departamentul 
Calvados). Vulturul cu cap de leu, care ţine în ghearele sale două 
animale, se regăseşte în pictura plafonului criptei catedralei din 
Clermont şi pe un capitel de coloană al bisericii Sf. Petre din 
Anunay (Franţa). Or, această temă este tipic sumeriană: regele 
Entemena din Lagaş pusese să o reproducă pe un vas de argint, 
iar regele sumerian Aannipadda împodobise cu această reprezen- 
tare templul zeului Ninhursag de la el-Obeid. Tot în Franţa, în 
Alsacia, se pot întîlni teme ale simbolismului religios sumerian 
din mileniul al Ill-lea î.e.n. Astfel biserica din Andlau are pe friza 
sa exterioară trei 

scene de luptă între animale (subiect evident destul de străin 
artei creştine), iar capitelul unei coloane din Mulhouse (Alsacia, 
Franţa) este ornamentat cu un frumos basorelief ce reprezintă doi 
lei flancînd arborele vieţii. S-ar putea enumera astfel extrem de 
numeroase imagini la origine sumeriene aflate în multe mănăstiri 
şi biserici din Europa de apus, dar şi din cea de răsărit. e 

XIII. Cît priveşte influenţa exercitată de Sumer asupra cărţilor 
sacre ale iudeilor, se ştie că ele au fost scrise — cele mai vechi — 
în jurul anilor 1000 î.e.n., în timp ce marea masă a scrierilor 
literare sumeriene au fost scrise înainte de anii 2000 î.e.n. sau cu 
puţin după aceea. Astfel nu poate fi vorba de o influenţă directă şi 
imediată sumeriană asupra scrierilor din Vechiul Testament. Dar 
prin intermediul babilonienilor (iudeii au locuit 70 de ani în 
Babilon în vremea exilului şi după aceea chiar existau strînse 
legături între iudeii din Palestina şi cei din Babilon), a 
canaaneenilor, a hurriţilor şi a hittiţilor au intrat multe elemente 
sumeriene în Vechiul Testament. în special înrîurirea 
babilonienilor şi acea a asirienilor a fost foarte însemnată, căci de 
pildă numele lunilor ebraice sînt acelea ale babilonienilor, 
unităţile lor de măsură au trecut la iudei împreună cu un număr 
de termeni. Apoi scrierea şi limba asiro-babiloniană a devenit 
cunoscută de toţi oamenii culţi din acea vreme în ţările Asiei 
Anterioare, ca şi operele literare akkadiene. Dar simbioza 
sumero-akkadiană a făcut ca prin akkadieni să pătrundă în 
Biblie multe paralelisme sumeriene. 

Pe de altă parte, s-ar putea să fi existat şi o altă cale prin care 
s-a exprimat în scrierile sacre ale iudeilor moştenirea sumeriană. 
Se ştie că Abraham era născut în oraşul Ur, care era un mare 
centru teologic şi cultural sumerian, fiind unul din cele mai 
însemnate state-oraşe din Sumer, căci a fost capitala ţării de trei 
ori. La Ur au fost excavate ruinele unei importante şcoli de scribi 
şi tot acolo s-au găsit un număr mare de tăblițe cuneiforme 
cuprinzînd texte literare şi mitologice de către o expediţie anglo- 
americană între 1923 şi 1934. Astfel este cu putinţă ca Abraham 
şi cei din familia sa să fi primit o educaţie aleasă la această şcoală 
(e-dubba) de scribi din Ur, înainte să părăsească acest oraş, poate 
tocmai din pricina luptelor ce se dădeau între sumerieni şi 
akkadieni pentru dominaţia în acest stat-oraş. S-a afirmat de mulţi 
semitologi că plecarea lui Abraham din Ur a avut loc în jurul 
anilor 1800 î.e.n. în orice caz, nu este de conceput ca el să nu fi 
primit o educaţie aleasă, fiind fiul unui om bogat, şi să nu fi 
cunoscut legendele sumeriene despre Potop, despre Bai şi toată 
concepţia sumeriană despre Univers, care se află transpusă tale 
quale în cărţile sacre ale iudeilor. 

Nu ne vom mira deloc aşadar că aceste cărţi sacre sînt 
singurul document din istoria universală care ne-a păstrat intactă, 
aproape vie, amintirea lumii sumeriene, uitată de milenii. Căci în 
Biblie este menţionată de mai multe ori ţara Senaar, « Sumerul », 
dar mai cu seamă în ea sînt cuprinse o seamă de idei sumeriene. 
Semitologul Arno Poebel a emis pe 

de altă parte ipoteza că Sumerul este menţionat şi în alte locuri 
decît în Geneză Capit. X şi XI. Una din legile fonetice esenţiale 
ale limbii sume-riene este că în această limbă consoanele finale 
pot cădea, să nu fie nici pronunţate nici scrise, afară de cazul 
cînd cuvîntul următor este o particulă gramaticală începînd cu o 
vocală. Astfel, termenul sumerian așag « cîmp » se pronunţă așa 
fără consoana g-finală. Dar cînd se scrie « în cîmp zs așag-a în 
care -a are sensul prepoziţiei «în» se pronunţă așag, nu aşa. Tot 
aşa termenul sumerian dingir « zeu », era de fapt pronunţat 
«dingi » cu r final omis în pronunțare. Dar în complexul dingir-e 
«la zeu » în care -e are sensul de «la », termenul se pronunţă 
dingir. Arno Poebel afirmă că termenul Şumer « Sumer » era citit 
şi pronunţat Şem de către iudei, fiindcă în ebraică vocala 
akkadiană u devine adesea / de pildă: akkadian şumu «nume» şi 
ebraică şem «nume». Tot aşa, termenul akkadian Şumer a 
devenit în ebraică Sem, prin trecerea vocalei u în e şi prin 
omisiunea terminaţiei acestui cuvînt, omisiune specifică limbii 
sumeriene (cf. S. N. Kramer, The Sumerians, Chicago, 1962, p. 
297—298). Dealtfel, nu este singurul exemplu de termen 
sumerian preluat în ebraică în care terminația este omisă, după 
pronunţarea sumeriană. Un alt exemplu este numele oraşului Ur 
care în sumeriană este Urim (Urim-a este complexul din 
sumeriană cu sensul de « în Ur »). Dacă ipoteza lui Arno Poebel 
este acceptată, Sem este unul din fiii lui Noe (ceilalţi doi fiind 
Ham şi Jafet) anume acela din care se trage poporul iudeu, 
sumerienii fiind astfel strămoşii iudeilor de mai tîrziu, fiindcă din 
Sem, fiul cel mai mare a lui Noe, descind Aşur, Elam, Aram şi mai 
cu seamă Eber, strămoşul eponim al evreilor. 

XIV. Prim Abraham şi rudele sale care plecaseră din Sumer, 
din vechiul oraş Ur, în cărţile sacre ale iudeilor, în Geneză mai 
ales, dar şi în tot Pentateuchul, au fost transmise o serie de 
tradiţii sumeriene care reprezintă paralelisme cu Biblia ce 
denotă certe contacte cu lumea sumerienilor, întrucît Abraham şi 
cu ai săi erau originari din Sumer, nu se poate vorbi în aceste 
paralelisme de « influenţe » sumeriene, ci mai degrabă de 
continuarea în Pentateuch a vechilor tradiţii sumeriene care 
reprezintă spiţa neamului lui Abraham, echivalentă listelor de 
regi sumerieni şi viziunea cosmologică pe care Abraham o 
moşteneşte şi o transmite mai departe descendenților săi. 

a) Pe de altă parte, slujba în templele sumeriene şi închinarea 
la zei cu toate riturile şi ceremonialele lor sînt preluate de către 
iudei, poate prin intermediul akkadienilor. 

îmbrăcămintea preoţilor, jertfele de multe feluri, 
prinoasele ofrandelor, tămiierile şi liturghia din templele 
sumeriene se află şi la iudei şi nu se poate nega că originea 
lor trebuie să fie în Sumer. 

însăşi pietatea lui Abraham, «credinţa lui» în Elohim, 
vădită înfăptui că stătea în uşa cortului aşteptind trecători 
pe care să-i poftească la el ca oaspeţi (Facere XVIII, 3—6) 
sau în aceea că refuză să-şi ia o parte din prada ce i se 
cuvenea după o biruinţă (Facere XIV, 23—24) sau în 


25.5 


visele sale profetice, sînt o dovadă clară a faptului că Avraam 
primise în Ur o temeinică iniţiere cultică de la sumerieni. 

De fapt Abraham este un homo religiosus sumerian din Ur care 
are vise profetice, Elohim îi apare în vis de mai multe ori (Geneză, 
XII, 7) îi vorbeşte, îi dă porunci precise, Abraham zideşte un altar 
(Geneza. XI 1,8) lui Elohim, dar află viitorul descendenților săi şi 
îndeplineşte ritualuri hieratice spre a verifica adevărul vestirilor 
lui Elohim (Geneza., XV, 9—12), în fine face un legămînt cu Elohim 
(Enlil? zeul adorat la Ur). 

Sursele istorice de care dispunem atestă apariţia arameilor de 
abia în sec. al XIV-lea î.e.n (cf. Constantin Daniel, Scripta 
aramaica. I, Buc. 1980, p. 16) în Mesopotamia, şi evident ei nu 
puteau exista în această regiune în secolul XXI şi al XX-lea î.e.n. în 
oraşul Ur, de vreme ce nu apar decit după patru-cinci secole mai 
tîrziu. De fapt calculînd după Biblie data plecării lui Abraham, 
aceasta ar fi în secolul al XXI-lea. într-adevăr după III Regi VI, 1 
Solomon începe construcţia Templului său în al patrulea an de 
domnie a sa şi la 480 ani după Exodul evreilor din Egipt. Dar 
Solomon domneşte între 973—933 î.e.n. deci la 969 începe 
construcţia Templului. Adăugind 480 ani la 969 rezultă că Exodul 
din Egipt e la 1449 î.e.n. Adunînd apoi 430 ani cît timp evreii au 
fost în robia egipteană (eşire XII, 40) şi circa 200 ani vremea vieţii 
celor trei patriarhi, Avram, Isac şi Iacob (Facere, XXI, 5; XXXV, 29; 
XLVII, 287) rezultă că Avram pleacă din Ur în secolul XX sau al 
XXI-lea î.e.n. Cum putem explica această antinomie? Cum puteau fi 
Abraham şi Terah aramei locuind la Ur, de vreme ce arameii nu se 
aflau încă în Mesopotamia inferioară. Cartea Genezei numind pe 
Abraham şi pe Terah aramei nu se referă la naționalitatea lor — 
conceptul acesta nu era clar definit în epoca aceea îndepărtată. Ci 
se referă la regiunea din care erau originari, care la vremea 
scrierii Cărţii Genezei ora locuită de aramei sau chaldeeni. în acest 
sens Abraham şi tatăl său erau arameeni, adică veneau dintr-un 
ţinut locuit mai tîrziu, peste cinci secole, de aramei. Aşa se poate 
explica de ce tradiţiile lui Abraham sînt sumeriene, de ce istoria 
legată de patriarhi e sumeriană, dar şi de ce Abraham şi tatăl său 
sînt numiţi arameeni, deşi arameenii nu veniseră încă în 
Mesopotamia în vremea plecării lor din Ur. Mai recent s-a susţinut 
că Eber, care a fost unul dintre strămoşii lui Abraham (Geneză, XI, 
14—16) a fost de asemenea unul dintre primii regi ai statului oraş 
Ebla, după cum arată Giovanni Pettinato, arheologul italian care 
împreună cu Paolo Mattbiae au cercetat vestigiile acestei cetăţi de 
Ia "Ten Mardikh în Siria. Pettinato arată că Abraham, care după 
Cartea Genezei ar fi trăit în secoulul al XIX-lea î.e.n. a vieţuit de 
fapt în mileniul al III-lea şi nu la Ur în Chaldeea, ci la un alt Ur 
aşezat lîngă Ebla (cfr. Magazin istoric, no. 4/1982 p. 54). 

Astfel Abraham ar fi originar din Ebla. Dar teza savantului 
italian trebuie susţinută cu mai multe dovezi. 

într-o lucrare remarcabilă un orientalist român A. A. 
Bolşacov-Ghimpu (Cronica veche a Canaanului, Buc, 1980) 
stabileşte pe baza rezultatelor săpăturilor arheologice din 
Orientul de Mijloc, că Exodul a avut loc mul mai devreme, 
iar distrugerea cetăților de la Marea Moartă ar fi avut loc în 
jurul anilor 2775 î.e.n, adică cu 700 ani aproximativ mai 
devreme decît se poate stabili pe, baza cronologiei înscrisă 
în textul Bibliei, într-adevăr cetatea Hai (Ai) a fost cucerită 
de lisus Navi (lisus Navi, VIII, 28) şi apoi « arsă cu foc şia 
făcut o dărâmătură veşnică şi pustietate pînă în ziua de 
astăzi.» După datările recente făcute pe baze de carbon 14 
radioactiv, distrugerea cetăţii Hai (Ai) ar fi avut loc între 
2200— 2100 î.e.n. şi nu a mai fost reconstruita. Acest oraş a 
fost distrus după Exod şi după moartea lui Moise, iar 
rătăcirea prin pustiu a durat 40 de ani. Deci Exodul ar fi 
avut loc în secolul al XXIII-lea —XX I-lea î.e.n. aproximativ. 
La fel s-a putut arăta, după săpături arheologice recente, că 
şi alte oraşe din jurul Mării Moarte au fost cucerite şi 
dărîmate cu circa 800 de ani înainte de datele care ar 
rezulta din calculul făcut anterior de noi. 

Astfel istoria evreilor începe după concluziile orientalistului 
român în mileniul al II-lea î.e.n. 

De fapt chiar tradiţia ebraică afirma, cu losif Flaviu, că 
Exodul a avut loc cu aproape 1000 de ani înainte de războiul 
Troiei (Contra Aţinem, 1, 16) şi acelaşi Iosif Flaviu afirmă că de 
2000 de ani există preoţi la evrei (Ibidem. 1, 7) iar legile lui 
Moise au fost date tot de atunci (Ibidem, II, 31). Aşadar după 
tradiţia ce ne-a parvenit nouă prin Iosif Flaviu, Exodul ar fi avut 
loc prin secolul al XXII-lea î.e.n. dacă războiul Troei a fost între 
anii 1194—1184 î.e.n. (Istoria Lumii în date, Buc, 1972, p. 23) iar 
Avram ar fi trăit deci cu mult înainte prin secolul al XXVIII-lea — 
XXVII-lea î.e.n. pe vremea Imperiului vechi egiptean, deci era 
neapărat sumerian. 

40. Creația Universului, după textele vechi sumeriene, s-a făcut 
în felul următor: lumea primordială era alcătuită doar din apă. Tot 
astfel şi în Geneză I, 6—7: « Şi a zis Elohim: ,,Să fie o tărie prin 
mijlocul apelor şi să despartă ape de ape !'... Şi aşa a fost. Şi a 
făcut Elohim tărie şi a despărţit Elohim apele cele de sub tărie de 
apele cele de deasupra tăriei. » în lumea compusă doar din Apă, 
zeul Enlil desparte pămîntul de ape. Tot aşa în Geneza I, 9 Elohim 
desparte apele de uscat (pămînt). 

41.  Zidirea omului. Şi la sumerieni şi în Geneză, II, 7 omul este 
făcut din lut, peste care Enlil sau Elohim a suflat « suflare de 
viaţă ». 

Raiul este creat de Elohim (cf. Geneză, II, 8), dar şi în 
cosmologia sumeriană raiul ţară pură, curată este Dilmun, ţinut 
creat de zeul Enki ( = Ea) ce nu cunoaşte moartea nici suferinţa. 
S. N. Kramer scrie despre acest paralelism: « De fapt, sînt unele 
motive să admitem că însăşi ideea paradisului, o grădină a zeilor, 
este de origine sumeriană. . . Şi sînt bune raţiuni care arată că 
paradisul biblic de asemenea, care e descris ca o grădină 
plantată, aşezată la răsărit în Eden, de unde curg cele patru 
fluvii, în care se includ Tigrul şi Eufratul, ar putea fi la origine 
identificat cu 

Dilmun, ţara paradisului sumeriană» (S.N. Kramer, The 
Sumerian.?, Chicago, 1962, p. 149). La fel ca în Biblie, zece regi au 
domnit în Sumer, de la Adam pînă la Potop, la Noe. 

e) Potopul. Povestirea sumeriană şi cea ebraică despre potop 
sînt 
similare. Se relatează despre un Noe sumerian, Zisudra, care 
primeşte 
vestea de la un zeu, poate Enki, că s-a hotărît nimicirea oamenilor 
printr-un 
mare potop. Rîndurile care relatează construirea arcei lui Zisudra 
sînt 
distruse în tăbliţa ce a ajuns pînă la noi, dar acolo unde textul ei 
devine 
citeţ, se desene violenţa Potopului, care durează zile şi nopţi ca în 
relatarea Genezei, VII. După sfîrşitiil Potopului, Zisudra este înălţat 
la rangul de zeu şi va locui în ţara Dilmun, raiul sumerian. 
Piemarcabil 
este că în Geneză, V, 1 sq, se dau numele a zece patriarhi care au 
trăit 
înainte de Potop, fiecare vreme de cîteva sute de ani. Tot aşa în 
tradiţiile 
sumeriene au fost zece regi înainte de Potop, care şi ei au trăit sute 
de 
ani fiecare. 

f) Ostilitatea între cei doi fraţi Cain şi Abel se regăseşte în tema 
luptei 
dintre iarnă (enten) şi vară (emeş) la sumerieni, sau a luptei dintre 
trestie 
şi copac, ori între argint şi aramă, sau între tîrnăcop şi plug. 

g) înălţarea turnului Babei şi risipirea şi amestecarea limbilor 
sînt 
fără îndoială de origine sumeriană, fiindcă primele turnuri, 
ziggurate au 
fost înălțate în Mesopotamia. Este probabil că ruinele unor astfel 
de 
ziggurate, cum au putut fi găsite şi de arheologii moderni, au 
iniţiat 
ideea că aceste construcţii se prăbuşesc şi cad cu uşurinţă. Pe de 
altă 
parte ideea amestecului limbilor a fost generată fără îndoială de 
multi 
tudinea de limbi vorbite în Sumer, unde locuiau şi akkadieni, dar 
erau 
angajaţi ca lucrători agricoli gutii, lulubei, kasiţi precum şi semiţi 
din 
triburile martu. 

h) între poruncile exprimate în Geneză, Levitic, Deuteronom 
sau Numere şi Codul lui Hammurabi există foarte numeroase 
paralelisme, precum s-a putut arăta de mult. Dar Codul lui 
Hammurabi preia comple-tînd o mulţime de legi şi de coduri de 
legi sau sentinţe (ditilla) date de tribunale sumeriene, astfel că e 
vorba în acest cod în ultimă instanţă de legi sumeriene preluate 
de akkadieni. 

i) Moartea şi Infernul: ca şi sumerienii, iudeii credeau iniţial în 
existenţa unui Infern unde aveau să ajungă şi cei buni şi cei răi 
(şeol) dar care era un lăcaş al suferinţei pentru toţi, buni sau răi. 

Ideea învierii şi a reîntoarcerii din Infern nu se găseşte la 
sumerieni decît pentru zei şi zeițe, iar omul, precum Ghilgameş, nu 
poate dobîndi viaţa de veci. Dimpotrivă, într-o epocă mai tardivă, 
poate secolele IX—VIII î.e.n., lov exclamă: «Dar eu ştiu că 


răscumpărătorul meu este viu şi că el în ziua cea de pe urmă va 
ridica iară din pulbere această piele a mea ce se destramă şi din 
carnea mea voi vedea pe Elohim. Pe eî îl voi vedea şi ochii mei îl 
vor privi, nu ai altuia. Şi de dorul acestuia măruntaiele mele tînjesc 
în mine» Iov, XIX, 25—27. 

Dar o astfel de concepţie nu s-a format sub influenţa gîndirii 
sumeri-ene, în ale cărei mituri nu întîlnim niciodată reîntoarcerea 
din Infern decît pentru zei. Este probabil că aici e vorba de o 
influenţă egipteană, care precum se ştie, admitea viaţa de apoi în 
împărăţia lui Osiris pentru cei buni, după cîntărirea inimii lor (cf. 
Constantin Daniel, Civilizaţia egipteană, Buc. 1976, p. 242). 

Dacă teologia oficială nu admitea la iudei învierea morţilor, pe 
care nici preoţii sumerieni nu o acceptau (aşa precum putem să 
ne convingem din poemele lui Ghilgameş, sau din acela al lui 
Adapă), cit îi priveşte pe oameni, credinţele populare şi la 
sumerieni şi la iudei par să fi fost altele. Căci în mormintele 
sumeriene regale din Ur I s-au găsit îngropaţi suverani alături de 
zeci de servitori care au murit împreună cu ei prin luare de 
otravă, avînd lîngă ei care, vite, arme, vase şi unelte. Trebuie să 
admitem că unii din aceştia au crezut în viaţa de apoi şi într-o 
reînviere. Tot astfel şi profeţii iudei cum sînt Isaia, XXVI, 19 (« 
Morţii tăi vor trăi şi trupurile lor vor învia. Deşteptaţi-vă şi cîntaţi 
de bucurie, voi cei ce sălăşluiţi în pulbere ») şi lezechiel XXXVII, 
5 sq au predicat învierea morţilor şi nu este absurd să credem că 
tradiţia populară sumeriană s-a perpetuat şi la iudei, poate prin 
intermediul akkadienilor. 

j) Este posibil ca riturile hierogamiei, a căsătoriei sacre să fi 
fost celebrate la iudeii vechi într-o anumită epocă, şi Cintarea 
Cintărilor pare a fi mult asemănătoare ca un imn pronunţat într- 
un astfel de hieros gamos ce se făcea o dată pe an în Sumer, apoi 
în Babilon, de obicei la începutul anului (cf. H. Schmokel, 
Heilige, Hochzeit und Hoheslied, Stuttgart, 1965). 

k) Lupta purtată de Iahveh împotriva balaurului (Psalmi, 
LXXIII, 14) îşi are numeroase paralele în poemele sumeriene, 
unde Enki se luptă ca şi alţi zei, cu balauri. Dar asemănarea lui 
Iahveh cu un păstor este o imagine luată din cultul lui Dumuzi, 
păstorul divin, soţul zeiţei Inanna. însuşi cultul lui Dumuzi- 
Tammuz era răspîndit şi bine statornicit printre fiii lui Israel, căci 
proorocul Isaia ceartă pe cei ce plantează o grădină mică pentru 
acest zeu (cf. Isaia, XVII, 10—11) sub ipostaza sa feniciană, 
Adonis; or proorocul lezechiel scrie: «Şi m-am dus la uşa cea 
dinspre miază-noapte a casei lui Iahveh şi iată acolo şedeau nişte 
femei, care plîngeau pe Tammuz » (lezechiel VIII, 14). Cultul lui 
Tammuz implică bocete şi tînguiri pentru moartea sa în floarea 
vîrstei şi pe el îl jeleau acele femei. De remarcat că lezechiel a 
trăit cu cel puţin două secole înainte de exilul din Babilon, astfel 
câ nu poate fi vorba de o influenţă akkadiană. 

Sumerienii credeau într-un zeu personal al fiecăruia, e zeul 
căruia i se închinau şi care le purta de grijă în mod deosebit. 
Sumerianul aşteaptă de la zeul său nu numai protecţie şi apărare, 
ci îi cere să mijlocească în favoarea sa în adunarea zeilor. Nu este 
îndoielnic că această concepţie a zeului personal al sumerienilor 
este o prefigurare netă a îngerului păzitor care există şi la iudei 
(cf. A. Cohen, Le Talmud, trad. franc. Paris, 1933, 


259 


p. 98—99), dar şi la asiro-babilonieni (cf. Constantin Daniel, 
Civilizaţia  asiro-babiloniană, Buc. 1981, p. 227). Desigur 
sumerienii, ca şi asiro-babi-lonienii, erau politeişti şi vedeau în zeii 
personali ai lor nu slujitori ai unei divinităţi supreme, ci zei de sine 
stătători pe care îi chemau pe nume, le aduceau jertfe, le făceau 
altare familiale în casele lor etc. Totuşi, zeul personal sumero- 
akkadian va deveni îngerul păzitor iudaic şi creştin a cărui 
prefigurare este evidentă. 

1) Numărul paralelismelor existente între cărţile sacre ale 
iudeilor şi scrierile ce ne-au parvenit de la sumerieni este infinit 
mai mare decît am putut să le prezentăm în expunerea de mai sus. 
Şi idei sumeriene, concepte, expresii din vechiul Sumer se pot 
întîlni frecvent în cărţile Psalmilor în Plingeri, în Cartea 
Proverbelor în Cîntarea Cintărilor etc. Dar toate acestea nu pot fi 
enumerate în lucrarea de faţă, care studiază civilizaţia sumeriană 
în toate aspectele ei esenţiale. Totuşi, trebuie accentuat că a fost 
mult sînge sumerian în rudele lui Abraham, atît înaintaşi cît şi 
colaterali care au vieţuit vreme de atîta timp în marele centru 
cultural din Sumer, Ur, sau în alte oraşe sumeriene. Au fost aşadar 
multe contacte între strămoşii iudeilor şi Sumer. Aşa se poate 
explica faptul că în Sumer se află rădăcina a numeroase creaţii, 
idei şi concepţii iudaice. 


DISTE suiieRREGI MITICI 


REGII CARE AU DOMNIT ÎNAINTE DE POTOP 
(lista de la Larsa) 


8., Ubartutu 


Nume 


1., Alulim 

2., Alai ga r 

3., Enmenluanna 

4., Enmengalanna 

5., Dumuzi « păstorul 
Ki 

6., Ensibzianna 

7., Enmeenduranna 


Oraş 
NUNki 


NUNki 
Badtabir 
Badtabir 
Badtabir 
Larak 
Sippar 


Durata domniei 
28.800 ani (8 
360.000 (10 sari) 
43.200 (12 sari) 
28.800 ani (8 
360.000 ani (10 
28.800 ani (8 
21.000 ani (5 sari 


şi 5 neri) 


REGI CARE AU DOMNIT DUPĂ POTOP 
(lista de la Larsa) 


Prima dinastie din 


1., Gaur 

2., Gulla-Nidaba.anna 
3., Palakinatim 

4., Nangişlişma 

5., Bahina 

6., Buanum 

7., Kalibum 


Kis 


Kis 
Kis 
Kiş 
Kis 
Kiş 
Kis 
Kiş 

Nume Oraş Durata 
Galumum Kiş domniei 
Zukakip Kiş 840 ani 
Atab Kiş 900 ani 
Maşda Kiş 600 ani 
Arpurim Kiş 840 ani 
Etana « păstorul » Kiş 720 ani 
Balich Kis 1500 ani 
Enmenunna Kiş 400 ani 
Melamkis Kis 660 ani 
Barşalnunna Kiş 900 ani 
Meszamuk Kiş 1200 ani 
Tizkar Kis 140 ani 
Ilku Kiş 306 ani 
Itasadum Kiş 900 ani 
Enmenbaragesi Kiş 1200 ani 
Agga Kiş 900 ani 
în total 23 regi care au domnit 24.510 625 ani 
ani) 

Prima dinastie din Uruk 

, Meskiaggaseir, zeului Uruk 325 ani 

, Enmerkar Uruk 420 ani 

, (zeul) « Uruk 1200 ani 

, (zeul) Dumuzi « pescarul » Uruk 100 ani 

„ Ghilgameş 1 din Uruk 126 ani 

, Urnungal Uruk 30 ani 

,  Udulkalamma Uruk 15 ani 

, Labaşer Uruk 9 ani 

! Uruk 8 ani 

, Meşede Uruk 36 ani 

, Melamanna Uruk 6 ani 

, Lugalkidul Uruk 36 ani 

(în total 12 regi în 2310 ani) 


Ur 
Ur 
Ur 
Ur 


80 ani 
36 ani 
25 ani 
36 ani 


1., Mesannipadda 2., 
Elulu 4., Balulu 


Prima dinastie din Ur 


Meskiagnunna 3., 


(în total 4 regi, poate 5, în 177 ani) 

Dinastia din Avan 


în total 3 regi, 356 ani 


Prima dinastie din Kis 


Nume oraş Durata A 
1-, ? Kis 201 ani 
2., Dadasig Kis ? 

3., Mamagala Kis 360 ani 
4., Kalbum Kis 132 ani 
5., Tuge Kis 360 ani 
6., Menumna Kis 180 ani 
7., Lugalmu Kis 420 ani 
8., Ibiera Kis 29 ani 


(în total 8 regi în 3195 ani) 


Dinastia din Hamad 


1., Hadaniş Hamad 260 ani 


A doua dinastie din Uruk 


(în total 3 regi 187 ani) 


A doua dinastie din Ur 


Ur ? 
Ur Gei 
Ur ? Lugalkiniş 
Ur ? edudu 
2., 
Lugalkisalsi 
S 2 -gi 
4., Kakug 


(în total 4 regi 116 ani) 


Dinastia din Adab 


1., Lugalanemunndu Adab 90 ani 

Mart 


Dinastia din Mari 


Mari 


30 an 
20 an 
30 an 
9 an 


(în total 6 regi în 136 ani) 


i 


Listele de regi mitici de mai sus au fost luate după C.L. Woolley 
(Les Sumeriens, tr. fr. Paris, 1930, p. 28 sq.), liste emendate de 
S.N. Kra-mer. Ele au fost întocmite după textele cuneiforme găsite 


A treia dinastie din Kiş 


Kubaba « cîrciumăreasa » Kiş 


la Larsa şi la Nippur. 


Succesiunea regilor şi mai ales a dinastiilor nu este sigură, dar 
pe temeiul unor texte sumeriene nu sînt atestaţi decît o mică parte 
dintre aceşti suverani şi bineînţeles nu pot fi acceptate duratele 


domniilor a multor regi. 


30 ani 


100 ani 


CRONOLOGIA 
CIVILIZAŢIEI 
SUMERIENE 


Datele cuprinse în această cronologie sînt aproximative, 
fiindcă aşa cum scrie S. N. Kramer (The Sumerians, Chicago, 
1964, p. 32) pentru datele ce se referă la perioada dinainte de 
2500 î.e.n., adică înainte de domnia regelui Mesilim, nu posedăm 
documente sigure scrise şi informaţiile noastre se întemeiază pe 
inferenţe stratigrafice şi arheologice sau pe cele date de 
Carbonul 14. 


6500 O î.e.n. Cultura Djemdet-Nasr Djemdet- Sit 
Cultura Jarma Qal'at Jarma în Kurdi- 
1.e.n stanul iranian 
Cultura Tell-Hassuma în 
5700 nordul 
Hassuma Irakului 
Samaraa la sud de 
Cultura Bagdad 
Irak 
Samaraa Tell-Halaf în nordul 
E Irakului 
5300-4300 î.e.n. Cultura Tell- Tell-el-Obeid în sudul 
Halaf 4300-3500 î.e.n. Cultura Ira- 
El-Obeid qului 


g Uruk în sudul Irakului 
după 3500 î.e.n. Cultura 


Uruk 


2750—2615 î.e.n. Prima perioadă a  dinastiilor 
timpurii 
I-a dinastie din oraşul Kiş 


Etana Balih 


Emnennuna 
Melam-kisi 

2615—2500 
timpurii 


I-a dinastie din Uruk 


Enmebaragesi 
Aka 

Dinastia din Avan 
Mesilim 


î.e.n. 


Barsalnuna 
Simug 
Tizkar 
Ilkum 
Iltasadum 


A Ii-a perioadă 


a dinastiilor 


Dinastia arhaică din 


Lagaş 
Ghilgameş 
Urlugal 
Utulkalame 
Labaşum 
Ennundarane Enhenlaga 


2500—2350 î.e.n. A Hl-a perioadă a dinastiilor timpurii 


A Ii-a dinastie 
din Kis 


La început 6 regi 
Enbi-Astar 
Lugalmu 

Dinastia din Hamad 
Hatanis 


A Ill-a şi a 
IV-a dinastie 
din Kis 


Ku-Baba Puaur-Suen 
Ur-Zababa încă 5 regi 
timp de 66 ani 


I-a dinastie 


Dinastia din Ak&ak 


din Ur 
Meskalamug 
Akadamdug Unzi 
Medanepada Undadibdib 
Lanapada Zu-zu (Ur-ur) 
Elulu (EDD) Puaur-Sumuken 
Balulu Isuel 
Şu- Suen 
A Ii-a dinastie din Uruk 
Enşakuşana 
Lugalkipgeneşdudu 
Lugalkisalsi 
A HI- dinastie din Uruk 
Lugalzagesi 

2500—2350 î.e.n. A Ill-a perioadă a dinastiilor 
timpurii 


Dinastia din  l.nima Dinastia din Lagaş 
Uş (circa 2400) Urnanşe (circa 2500) 
Enakale Akurgal 
Urluma Eanatum 
II Enanatum I (circa 2400) 
Lugalzagesi Enatena 

Enanatum II 

Enentarzi 

Lugalzida 

Urnipimgina 


2350—2150 î.e.n. Imperiul din Akkad 


Sargon I (2350-2295 î.e.n.) 
Rimus 

Naram Sin (2272-2235 î.e.n.) 
Şar-kali-sari (2235—2210 î.e.n. 
Şudurul (2185-2170 î.e.n.) 


2150—2060 î.e.n. Domnia Gutiilor în Mesopotamia 


2065—1955 î.e.n. Renaşterea sumeriană 


Ur-nammu (2065-2046 î.e.n.) 
Şulgi (2046-1998 î.e.n.) 


Bursin 
Susin 
Ibisin 


1960—1700 î.e.n. Epoca Isin-Larsa 


Regi la Isin Regi din Larsa 

Isbiera (1955-1926 Gungunum (1867 — 1841 
î.e.n.) î.e.n.) Abisara (1840-1830 
Suilisu (1926-1917 î.e.n.) Sumuiluru (1820- 
î.e.n.) 1801 î.e.n.) 

Iddindagan 

Işmedagan Nuradad (1800-1775 î.e.n.) 
Lipitiştar 

Urninurta (1864-1837 î.e.n.) Siniddin (1784-1779 
î.e.n.) 


Irraimitti 

Enlilbani (1803-1780 î.e.n.) Waradsin 
Sinmegir Rimsin 
Damigilisu 


1830—1530 î.e.n. Dinastia lui Hammurabi în Babilon 


Şumuabum 
Şumulailu (1816-1781 î.e.n.) 
Şabum 
Awilsin 
Sinmubalit 
Hammurabi (1728-1686 î.e.n) 
Şamsuiluna (1685 — 1684 î.e.n.) 
Abicşuh (1647-1620 î.e.n.) 
Ammiditana (1619 — 1583 î.e.n.) 
Ammisaduga (1582 — 1562 î.e.n.) 
Şamşuditana (1561 — 1531 î.e.n.) 


1530—1150 î.e.n. Stăpînirea Kasitilor 

